
CUVÂNT ÎNAINTE 


În noiembrie 2011, Institutul de Investigare a Crimelor Comunismului şi Memoria Exilului 
Românesc a organizat Conferinţa „Spectrele lui Dej”. Evenimentul avea ca scop discutarea rolului 
lui Gheorghiu-Dej în istoria comunismului românesc şi era prilejuit de împlinirea a 110 ani de la 
naşterea acestuia. O astfel de abordare era mai mult decât necesară, dat fiind că acestui personaj 
central al istoriei comunismului românesc nu i-a fost dedicată încă o biografie/monografie 
exhaustivă. Conferinţa a analizat personalitatea şi biografia liderului comunist, activitatea sa în 
perioada ilegalităţii partidului, dar şi ascensiunea sa în poziţia de lider absolut al Partidului 
Comunist. Totodată, au fost supuse analizei şi cele mai importante aspecte ale funcţionării 
partidului-stat în perioada conducerii dejiste. În urma conferinţei, dar şi a unei pozitive receptări a 
comunicărilor prezentate în cadrul acesteia, IICCMER şi-a asumat transformarea proiectului într- 
unul editorial, urmând a publica in extenso contribuţiile participanţilor la conferinţă. De asemenea, 
a fost elaborat un plan în temeiul căruia au fost adăugate şi alte contribuţii, cu scopul de a oferi 
coerență demersului. Astfel a apărut ideea volumului de faţă, care reuneşte majoritatea lucrărilor 
prezentate la conferinţa desfăşurată în urmă cu un an la sediul IICCMER, dar şi alte câteva 
contribuţii. 

Volumul Spectrele lui Dej. Incursiuni în biografia şi regimul unui dictator abordează o latură 
mai puţin cunoscută, studiată şi teoretizată a istoriografiei comunismului românesc. Urmând noile 
tendinţe ale istoriografiei occidentale, care au reconsiderat locul genului biografic în câmpul 
cercetării istorice, volumul sondează istoria comunismului românesc din prisma unui destin 
individual. Astfel, demersul nostru are drept scop reorientarea istoriografiei comunismului 
românesc către un nou tip de abordare: încercarea de reconstituire a contextului prin raportare la 
destinul individual şi încercarea de a explica unele evenimente, decizii şi fapte din prisma 
complexităţii personalităţii unui individ, a destinului său nonliniar şi a contradicţiilor care îi 
marchează existenţa. De asemenea, volumul îşi propune şi să infirme concepţia conform căreia 
biografia este asociată cu o cronologie ordonată, o personalitate coerentă şi stabilă, cu acţiuni fără 
inerție şi decizii fără incertitudini. 

Lucrarea a fost structurată în cinci părţi, fiecare dintre ele abordând un aspect distinct al 
biografiei sau regimului Gheorghe Gheorghiu-Dej. Aceste cinci părţi sunt „prefaţate” de un amplu 
„Studiu introductiv”, semnat de profesorul Dennis Deletant. 

Prima parte analizează genealogia ascensiunii politice a lui Gheorghe Gheorghiu-Dej, insistând 


asupra evenimentelor care au contribuit la formarea şi consolidarea prestigiului politic al acestuia: 


grevele de la Griviţa, din ianuarie-februarie 1933 (Cristina Diac); scenariul cominterist care a 
plănuit evadarea din închisoare a liderilor de la Griviţa (1935), ignorându-l totuşi pe Gheorghiu- 
Dej, care avea să rămână în închisoare pentru încă zece ani (Mihai Burcea); sau avatarurile 
evadării lui Gheorghiu-Dej din lagărul de la Târgu-Jiu, cu câteva săptămâni înainte de 23 august 
1944 (Dumitru Lăcătuşu). 

În partea a doua a volumului se insistă pe conflictele care au măcinat Partidul Comunist 
Român/Partidul Muncitoresc Român în deceniile cinci şi şase ale secolului trecut. Gheorghiu-Dej a 
fost un actor important în toate cele patru mari conflicte care au marcat istoria PCR/PMR -— cele 
care a dus la eliminarea fizică a lui Ştefan Foriş (Dan Cătănuş) sau Lucrețiu Pătrăşcanu (Liviu 
Pleşa) sau cele care l-au opus pe Dej grupurilor „deviaţioniste” Pauker-Luca-Georgescu (Dan 
Drăghia) şi Miron Constantinescu — Iosif Chişinevschi (Ştefan Bosomitu). Cele patru texte care 
alcătuiesc această parte a volumului conturează un personaj machiavelic, care reuşea să iasă 
învingător din toate conflictele politice, sporindu-şi astfel exponențial prestigiul şi influenţa în 
cadrul partidului. 

Partea a treia a volumului insistă pe imaginea din epocă a lui Gheorghiu-Dej şi pe posteritatea 
acestuia. Sunt discutate aspecte legate de cultul personalităţii lui Dej (Alexandra Toader), de 
avatarurile succesiunii acestuia, dar şi chestiuni legate de posteritatea sa în România lui Nicolae 
Ceauşescu (Manuela Marin). 

Partea a patra supune analizei aspecte care ţin de politicile şi practicile regimului Gheorghiu- 
Dej, încercând să desluşească modalităţile de funcţionare a statului în primele două decenii ale 
regimului comunist din România. Sunt abordate subiecte legate de politica externă a regimului 
(Mihai Croitor), politicile de emancipare şi promovare a femeilor (Luciana Jinga) sau problemele 
economiei în anii socialismului (Maria Mureşan). 

Ultima parte a volumului îşi propune să dezbată articularea identităţilor individuale în timpul 
regimului Gheorghiu-Dej, insistând şi asupra unor elemente cotidiene. Vor fi discutate trei cazuri: 
cel al muncitorilor din marile centre industriale emergente, cu o privire mai atentă asupra cazului 
Hunedoara (Mara Mărginean), cel al intelectualilor nevoiţi să se adapteze noilor realităţi sociale, 
politice şi culturale (Clara Mareş) şi cel al ţăranilor, a căror existenţă avea să fie puternic 
influenţată de procesul colectivizării agriculturii (Octavian Roske). 

Realizarea acestui volum nu ar fi fost posibilă fără implicarea necondiționată a unor persoane 
devotate şi fără sprijinul unor colegi şi prieteni. Coordonatorii acestei lucrări doresc să le 
mulțumească în primul rând tuturor contributorilor la acest volum, care au acceptat şi respectat 
termenele impuse şi au răspuns prompt oricăror solcitări sau sugestii. Mulţumirile noastre se 
îndreaptă şi către vechea şi noua conducere a Institutului de Investigare a Crimelor Comunismului 
şi Memoria Exilului Românesc, care a aprobat şi susținut demararea şi realizarea acestui proiect 
editorial. Le suntem recunoscători domnilor Vladimir Tismăneanu, loan Stanomir, Dinu 
Zamfirescu şi Andrei Muraru. Fără sprijinul lor necondiţionat, acest volum nu ar fi apărut într-un 


timp atât de scurt. 


Recunoştinţa noastră se îndreaptă şi către Dennis Deletant, care a susţinut încă din start 
proiectul pe care ni-l asumaserăm şi care a acceptat să „deschidă” volumul, printr-un amplu studiu 
introductiv. Îi mulţumim şi pentru bunăvoința, spiritul academic şi răbdarea cu care a lecturat toate 
contribuţiile incluse în volum, oferindu-ne sugestii şi indicaţii pertinente. Îi suntem recunoscători 
şi lui Bogdan Cristian Iacob, unul dintre cei mai inimoşi susţinători ai acestui proiect, pentru 
contribuţia sa la definitivarea planului final al volumului, dar şi pentru sprijinul său permanent. 

Mulţumirile noastre se îndreaptă şi către colegii şi prietenii care ne-au încurajat pe întreaga 
perioadă a editării volumului. Iniţial, şi Mihail Bumbeş a făcut parte din proiectul nostru, el fiind 
unul dintre organizatorii conferinței care a stat la baza volumului de faţă. Îi mulţumim pentru 
întreaga contribuţie, dar şi pentru încurajările ulterioare. Le suntem recunoscători colegilor noştri 
de la IICCMER Corina Doboş, Dan Drăghia, Luciana Jinga, Dumitru Lăcătuşu, Clara Mareş, 
Florin S. Soare şi Marius Stan: unii dintre ei au contribuit cu studii la realizarea acestui volum, iar 
ceilalţi ne-au fost întotdeauna aproape, gata oricând să ne ofere sugestii pertinente şi sfaturi utile. 
Mulţumirile noastre se îndreaptă şi către colegele de la Departamentul Secretariat-Comunicare: 
Cristina Bordaş, Roxana Ciuciucu şi Iulia Vladimirov. 

Domnul Dorin Dobrincu, fostul director general al Arhivelor Naţionale ale României, şi 
personalul sălii de studiu „Aurelian Sacerdoţeanu” (Gabriela Dumitraşcu şi Doina Sima) ne-au 
facilitat accesul la toate fondurile instituţiilor de partid şi de stat din perioada supusă analizei. Le 
mulțumim pentru tot sprijinul şi disponibilitatea de care au dat dovadă. 

În final, coordonatorii acestui volum doresc să mulțumească tuturor celorlalţi care le-au fost 
aproape pe parcursul derulării acestui proiect: familii, prieteni şi cunoscuţi care ne-au sprijinit şi 


încurajat. 


Ştefan Bosomitu, 
Mihai Burcea noiembrie 2012 


STUDIU INTRODUCTIV 


Dennis Deletant 


Într-o serie remarcabilă de eseuri, intitulată Fantoma lui Gheorghiu- 


Dej, Vladimir Tismăneanu reflecta: 


În avalanşa de articole acuzatoare la adresa comunismului românesc, în puzderia de texte 
incriminante în legătură cu dictatura familiei Ceauşescu, îmi pare că se pierde cumva din 
vedere istoricitatea şi natura fenomenului totalitar din România. Mai mult, există tendinţa de a 
uita cine, cum şi în ce condiţii a prezidat asupra stalinizării şi sovietizării ţării. [...] Numele lui 
Gheorghe Gheorghiu-Dej a fost pomenit în ultima vreme doar sporadic, fără a se încerca o 


pătrundere în spaţiile obscure şi chiar tenebroase ale biografiei politice a celui care a condus 


Partidul Comunist Român între 1944 şi martie 19651. 


Practic, prin eseurile sale, Tismăneanu pătrunde în acele „spaţii 
obscure şi tenebroase”. Acest volum, coordonat de Ştefan Bosomitu şi 
Mihai Burcea, duce această incursiune şi mai departe. Ce reiese, în parte, 
este imaginea unui criminal gregar, lipsit de scrupule, ale cărui cinism şi 
perfidie rămân neegalate în istoria românească a secolului XX: 
„Stalinismul lui Dej era unul de instinct, iar nu de ideologie. lubea 
puterea, o adulmeca voluptos, îşi alegea cu agilitate de felină victima, se 
pricepea să simuleze blândeţe şi chiar tandreţe umană, numai pentru a lovi 


„2 Aceste 


mai sigur şi fără ezitare când celălalt se aştepta mai puţin 
caracteristici personale sunt esenţiale pentru evaluarea şi interpretarea 


motivelor lui Dej. 


Până la sfârşitul celui de-al Doilea Război Mondial, Partidul Comunist 
din România (PCdR) s-a aflat la periferia vieţii politice româneşti. 
Identificarea sa cu politicile comunismului internațional, ca şi 
ameninţarea reprezentată de Uniunea Sovietică, în calitate de vecin ostil, 
l-au lipsit de sprijinul maselor. Intervenţiile Internaționalei Comuniste 
(Cominternul) de la Moscova în activitatea partidului au fost întotdeauna 
dezastruoase şi au marginalizat şi mai mult partidul, deoarece a fost 
considerat aservit intereselor sovietice. În special două dintre politicile 
Cominternului au stârnit indignarea: cererea de retrocedare a Basarabiei 
către Uniunea Sovietică şi solicitarea autodeterminării pentru minoritățile 
din România. Această imagine a partidului ca „străin” şi unealtă a Uniunii 
Sovietice a determinat guvernul român să-l scoată, în 1924, în afara legii. 
Interdicţia a rămas valabilă douăzeci de ani şi a paralizat activitatea 
partidului. Cei rămaşi fideli au fost obligaţi să activeze în clandestinitate, 
riscând să fie prinşi de Siguranţă, poliţia secretă. De aceea, mai toţi 
activiştii partidului din perioada interbelică au fost întemnițați. Şederea în 
închisoare le-a cristalizat credinţele şi i-a convins pe mulţi dintre ei de 
dreptatea cauzei lor. În aceste circumstanţe, partidul a devenit mai curând 
o sectă, membrilor lipsindu-le acea atât de necesară verificare a 
convingerilor proprii pe care o oferă participarea la viaţa politică. 

Apartenența la Comintern a spulberat şansele comuniştilor din 


România în perioada interbelică. Surse ale Cominternului au arătat că 


PCdR avea în 1922 doar 2.000 de membriè. În data de 11 aprilie 1924, la 
scurt timp după ce negocierile cu privire la reluarea relaţiilor diplomatice 
dintre România şi Uniunea Sovietică au fost blocate de refuzul părţii 
sovietice de a accepta o formulă care ar fi putut fi interpretată ca o 
recunoaştere a suveranităţii româneşti asupra Basarabiei, guvernul român 


a emis un ordin de interzicere a PCdR. Din acel moment, partidul a fost 


obligat să-şi desfăşoare activităţile în secret sau prin intermediul unor 
organizaţii de faţadă. În ambele cazuri erau afectate recrutările de membri 
şi conducerea democratică a partidului. Cu toate că nu era decât un grup 
marginalizat, Cominternul îi cerea să se comporte ca un „adevărat” Partid 
Comunist, adică să organizeze congrese şi să aplice linia partidului. 
Congresele au avut loc, dar în secret şi în afara României — al treilea la 
Viena (1924), al patrulea la Harkov (1928), iar cel de-al cincilea şi ultimul 
din perioada interbelică la Moscova (1931). 

Cele mai mari obstacole în calea popularității PCdR-ului au fost 
directivele Cominternului care periclitau integritatea teritorială a 
României. Ele erau diametral opuse sentimentelor imensei majorităţi a 
românilor, inclusiv ale clasei muncitoare. Partidul Comunist, în ciuda 
interzicerii sale, a reacţionat la această situaţie prin activităţi desfăşurate 
în mediul muncitoresc. A organizat câteva greve, una dintre acestea 
aducând în prim-plan un muncitor ceferist care, după impunerea 
dominaţiei comuniste în România, a ajuns conducătorul ţării. 

Gheorghe Gheorghiu-Dej era o raritate printre membrii PCdR, fiind şi 
român, şi de origine muncitorească (tatăl său era muncitor). Neavând 
studii, s-a îndepărtat de intelectualii din partid, cum erau soţii Ana şi 
Marcel Pauker sau Lucrețiu Pătrăşcanu, şi chiar de cel ce avea să-i devină 
mai târziu un prieten apropiat, Emil Bodnăraş, care absolvise o şcoală 
românească de ofiţeri. Punctele-cheie din biografia lui Dej pentru această 
perioadă sunt analizate în volum din perspectiva unor date noi de Cristina 
Diac, Dumitru Lăcătuşu şi Mihai Burcea. La 19 august 1933, Dej a fost 
condamnat la 15 ani de „muncă silnică” pentru rolul de instigator al 
grevei de la Atelierele Griviţa şi trimis în închisorile Jilava, Craiova, 
Ocnele Mari, Aiud şi Doftana. Aici, în 1936, i s-au alăturat toţi ceilalţi 


comunişti închişi, ca urmare a deciziei autorităţilor de a-i ţine pe toţi 


comuniştii în aceeaşi închisoare. Deşi au fost folosite ocazional carcerele, 
în care deţinuţii erau ţinuţi singuri şi în beznă, cei din celule puteau să 
comunice cu vecinii. Deţinuţii de la Doftana puteau primi vizitatori, 


pachete cu alimente, bani şi materiale de lectură 


. Li se strecura chiar şi 
corespondență, ceea ce i-a permis lui Gheorghiu-Dej să mențină legătura 


cu conducătorii partidului, el fiind cooptat în 1935, in absentia, în 


Comitetul Central al PCAR2. Având în vedere originea etnică şi socială, el 
era unic printre membrii CC, cu excepţia lui Ilie Pintilie, care era tot 
ceferist. Spre deosebire de Constantin Pârvulescu, Iosif Chişinevschi, 
Petre Borilă şi Gheorghe Stoica, din rândul comuniştilor români, sau 
Klement Gottwald, Ernő Gerő, Bolesław Bierut sau Iosip Broz Tito, din 
cadrul celorlalte partide comuniste est-europene (mai târziu egali ca 
poziție cu el), Dej nu a studiat la şcoala Cominternului de la Moscova. 
Odată cu participarea României la atacul german asupra Uniunii 
Sovietice, în iunie 1941, comuniştii aflați în detenție, ale căror sentințe 
expiraseră, au fost transferați de la Caransebeș în lagărul de la Târgu-Jiu, 


înfiinţat în toamna anului 1939 pentru refugiații polonezi?. Printre cei 


mutaţi s-a aflat şi Teohari Georgescu, care fusese prins de poliţie şi 
întemnițat la Caransebeş la începutul lui 1941. Aceşti comunişti nu mai 
erau, din punct de vedere legal, deţinuţi, ci „internaţi”. Dej s-a impus ca 


lider al acestui grup, „grupul din închisori”, aşa cum a fost numit uneori7. 


În ciuda internării lor în lagăr, comuniştii au reuşit să ţină legătura cu 
membrii de partid care nu fuseseră arestaţi, mituindu-i pe paznici. Figurile 
principale ale celui de-al treilea grup din partid erau Ştefan Foriş, 
confirmat de către Comintern ca secretar general al PCdR în 1940, 
adjunctul său, Remus Kofler (care, se pare, a preluat funcţia după 


arestarea lui Teohari Georgescu), Constantin Agiu, Lucrețiu Pătrăşcanu, 


Constantin Pârvulescu şi Iosif Rangheţ. Activitatea lui Foriş şi Pătrăşcanu, 
doi dintre rivalii lui Gheorghiu-Dej, reprezintă subiectul textelor din 
volum semnate de Dan Cătănuş şi Liviu Pleşa. 

La Târgu-Jiu, „grupul din închisori” condus de Gheorghiu-Dej a luat, 
în aprilie 1944, decizia de a-l înlătura pe Ştefan Foriş din funcţia de 
secretar general al partidului. Circumstanţele în care a fost adoptată 
această hotărâre nu sunt în întregime clare, întrucât negura distorsiunii 
politice mai stăruie asupra acestui subiect. Potrivit versiunii oficiale 
oferite ulterior, la 4 aprilie s-a desfăşurat o şedinţă la infirmeria lagărului, 
fiind prezenţi Gheorghiu-Dej, Emil Bodnăraş, Constantin Pârvulescu, 
Iosif Rangheţ şi Chivu Stoica. Gheorghiu-Dej a cerut înlăturarea lui Foriş 
invocând că acesta era informator al poliţiei. În locul lui, cei prezenţi au 
numit un secretariat provizoriu format din Bodnăraş, Pârvulescu şi 
Rangheţ. Care au fost temeiurile pentru această învinuire adusă lui Foriş? 
Au acţionat Dej şi tovarăşii săi din proprie iniţiativă, sau în conformitate 
cu instrucţiunile Moscovei, transmise prin intermediul agentului sovietic 
Bodnăraş? În fond, Foriş fusese confirmat în funcţia de secretar general al 
partidului de către Comintern, dar legăturile cu acest organism au încetat 
în timpul războiului. Înlăturarea lui Foriş, în aprilie 1944, şi uciderea sa 
cu brutalitate, mai târziu, la ordinele lui Dej, simbolizează, aşa cum a scris 
Vladimir Tismăneanu, caracterul esențialmente represiv, antidemocratic al 


comunismului românescă. Acţiunile lui Dej erau caracteristice pentru 


incapacitatea comuniştilor români de a urma vreo procedură democratică 
în realizarea schimbărilor din conducerea partidului. Zvonurile şi 
delaţiunile au fost preferate unei discuţii raţionale cu Foriş, iar înlăturarea 
lui a deschis un deceniu de luptă mafiotă pentru putere în sânul partidului. 

Studiul comunismului românesc nu a fost posibil în România înainte 


de 1989, din motive evidente: controlul ideologic al Partidului Comunist 


Român, contactul extrem de limitat cu specialiştii străini, lipsa de acces la 
sursele primare. Dar prăbuşirea comunismului a deschis calea studierii 
acestui subiect. O generaţie mai tănără, a cărei memorie istorică nu are 
cum să cuprindă impunerea comunismului din România, are acum ocazia, 
graţie cercetărilor făcute şi de specialişti tineri, reprezentaţi în acest 
volum, să afle că, departe de a fi rezultatul unei „revoluţii populare” a 
maselor înfuriate pe regimul burghez şi pe exploatarea capitalistă şi 
imperialistă, regimul comunist a fost de fapt produsul ocupaţiei militare 
sovietice, al opțiunii lui Stalin de a transforma România, prin 
instrumentele sale, în frunte cu Dej, într-o ţară-satelit, şi de a-i impune 
sistemul politic, social şi economic sovietic. 

Reiese clar din acest volum — şi este o lecţie importantă pentru 
studenţii de astăzi care trăiesc într-o Românie membră a Uniunii 
Europene — că odată cu impunerea dominaţiei comuniste România a fost 
obligată să întoarcă spatele Occidentului şi să privească spre Răsărit. Cea 
mai evidentă trăsătură a acestei noi poziţii a fost adoptarea practicii 
staliniste a arestărilor în masă şi a întemniţării fără judecată. Aplicarea 
modelului sovietic în sistemul juridic românesc a impus acele procese 
publice notorii care au permis regimului să se debaraseze de adversarii săi 
sub acoperirea unei false legalităţi. Faptul era într-un contrast evident cu 
sistemul juridic interbelic, care, în ciuda numeroaselor sale imperfecţiuni, 
nu era instrumentul unui singur partid politic. Guvernele româneşti 
dinainte de război nu au încercat să elimine o întreagă clasă politică şi nici 
nu s-au bazat pe principiul vinovăţiei prin asociere. 

Metodele folosite de Dej împotriva poporului român au fost folosite şi 
împotriva membrilor de partid — cei mai proeminenţi fiind Pătrăşcanu, 
Ana Pauker, Luca şi Georgescu — pentru a-i împiedica să se abată de la 


linia partidului. Capitolele din volum semnate de Dan Cătănuş, Liviu 


Pleşa, Dan Drăghia şi Ştefan Bosomitu sunt grăitoare în acest sens. Acest 
lucru a presupus încălcarea statutului partidului. Interesul lui Dej faţă de 
procesul înscenat lui Pătrăşcanu, dovedit prin ascultarea benzilor cu 
şedinţele procesului, aminteşte de prezenţa lui Stalin la balcon care 
supraveghea procesele publice de la Moscova, în 1937. Ambii 
conducători comunişti au întruchipat intruziunea statului polițienesc, 
surprinsă de formula lui George Orwell din O mie nouă sute optzeci şi 
patru: Big-brother is watching you! („Fratele cel mare veghează!”). 

În anii *60, s-a produs o reîntoarcere parţială spre Occident. Creditele 
acordate de guvernele occidentale au permis României să-şi dezvolte 
industria şi să-şi redirecţioneze o parte a comerţului în afara blocului 
comunist; în acelaşi timp, a avut loc o destalinizare a politicilor culturale 
româneşti. Într-un anumit sens, aceste schimbări pot fi interpretate ca un 
triumf al culturii şi atitudinii româneşti asupra culturii comunismului. Însă 
nu li s-a permis să devină o ameninţare pentru dominaţia comunistă din 
România şi şi-au găsit locul printre principiile marxism-leninismului. 
Radiografii ale unora politici şi practici ale regimului lui Gheorghiu-Dej 
sunt oferite în volum de Luciana Jinga, Maria Mureşan şi Mihai Croitoru. 

Contribuțiile la acest volum ne amintesc că Dej a fost cel care a creat 
condiţiile pentru apariţia şi continuitatea „celei mai mari nulităţi” (după 
cum l-a caracterizat Gheorghe Apostol pe Ceauşescu) în rolul de 


conducător al României?. Cultul personalităţii lui Gheorghiu-Dej este 


analizat în mod sugestiv de Alexandra Toader, în timp ce Manuela Marin 
evaluează modul în care imaginea lui Gheorghe Gheorghiu-Dej s-a 
perpetuat în perioada conducerii lui Nicolae Ceauşescu, punând accentul 
pe evenimentele anterioare momentului aprilie 1968. În această perioadă 
au fost trasate şi puse în aplicare principalele măsuri privind „eternizarea 


memoriei” lui Gheorghiu-Dej, stabilite imediat după moartea sa. Autoarea 


prezintă modul şi măsura în care elemente ale biografiei politice a fostului 
lider al PCR se vor regăsi în cultul personalităţii lui Nicolae Ceauşescu. 
Sub aspect economic, Maria Mureşan arată, folosind un bogat aparat 
documentar, cum România, intrând în sfera de influenţă sovietică, a 
început o dificilă şi frământată tranziţie pe o altă cale, respectiv integrarea 
în lagărul socialist, numit ulterior sistemul socialist mondial. Procesul 
integrării României în lumea socialistă, derulat pe parcursul a aproape o 
jumătate de secol, se manifestă în două planuri: intern şi extern. În plan 
intern, este statuat un model politico-economic şi social străin până atunci 
de lumea românească, respectiv economia de comandă, denumită şi 
economie a planificării centralizate. În plan extern, încadrarea în fluxurile 
economice dintre ţările sistemului socialist este dirijată de către Consiliul 
de Ajutor Economic Reciproc, înfiinţat la începutul anului 1949. 

Nici lupta lui Dej pentru dominație în cadrul Partidului Comunist 
Român, nici felul în care s-a menţinut în frunte până la moartea sa, în 
martie 1965, nu pot fi înţelese fără a lua în considerare relaţia partidului 
cu Uniunea Sovietică. Această relaţie era, la sfârşitul anilor '40 şi 
începutul anilor '50, de dependenţă totală. Supunerea totală faţă de Stalin 
a caracterizat acţiunile lui Dej din perioada 1944-1953, când a respectat 
scenariile livrate de dictatorul sovietic. În 1952, Dej a fost singurul care, 
atunci când a venit ordinul de epurare a pretinşilor sionişti, a fost în 
măsură să profite de oferta lui Stalin de a distribui personajele în roluri. 
Deoarece Stalin fusese singura persoană care îi putea cere socoteală lui 
Dej, acesta din urmă a făcut ce a vrut, cu acordul lui Stalin. Cât timp a 
trăit Stalin, Dej a servit interesele sovietice, dar după ce succesorii lui 
Stalin s-au îndepărtat de stalinism, şi-a schimbat modul de gândire. 

Într-adevăr, relaţiile cu Uniunea Sovietică au fost definitorii pentru 


unele interpretări din mediul academic occidental privitoare la epurările 


din România de la începutul anilor '50. Acestea au fost văzute în termenii 
unui conflict între aşa-numiţii „comunişti locali”, conduşi de Dej, care 
stătuseră în lagărele din România în timpul războiului, şi „moscoviţi”, 
avându-i în frunte pe Ana Pauker şi Luca, care şi-au petrecut anii de 


război la Moscova. Însă această împărţire este înşelătoare şi incorectă. 


Tocmai datorită loialității sale faţă de Moscova a reuşit Dej să-şi eclipseze 
rivalii „moscoviţi”. Documentele devenite disponibile de curând confirmă 
faptul că la baza luptei pentru putere a stat conflictul personal dintre Dej, 
pe de o parte, şi Ana Pauker şi Vasile Luca, pe de alta, şi nu o confruntare 


ideolo gicăLi. 


Punerea în circulaţie în România, după 1989, a documentelor 
privitoare la arestarea, anchetarea şi procesul lui Lucrețiu Pătrăşcanu a 
scos la lumină aspecte ale luptei pentru dominație în cadrul partidului din 
perioada 1944-1954. În acest deceniu, Dej a reuşit să înlăture trei tovarăşi 
pe care îi considera potenţiali rivali la putere: doi dintre ei, Ştefan Foriş şi 
Lucrețiu Pătrăşcanu, au fost executaţi, iar al treilea, Ana Pauker, a fost 
redusă la starea de „cadavru politic”. 

Faptul că Dej a putut ajunge în această poziţie s-a datorat, în parte, 
calităţilor sale de tactician răbdător şi de manipulator experimentat. Însă 
consolidarea puterii a depins şi de abilitatea de a nu-i da stăpânului 
sovietic vreun motiv de îndoială în privinţa loialității. El era cu atât mai 
expus suspiciunilor lui Stalin, cu cât era singurul dintre personalităţile de 
frunte din PCR care nu fusese pregătit la Moscova; de aceea, era o entitate 
necunoscută, aşa cum a afirmat Gheorghi Dimitrov, secretarul 


Cominternului, în faţa Anei Pauker, în septembrie 194412. Pentru a 


compensa acest dezavantaj, Dej a făcut două lucruri. In primul rând, s-a 
înconjurat de agenţi NKVD care stătuseră în puşcărie în timpul războiului 


şi i-a numit în posturi importante ale serviciilor de securitate şi ale 


Ministerului de Interne, oferindu-i astfel lui Stalin o garanţie a loialității 
sale. Printre aceştia erau Pantelimon Bondarenko, Serghei Nikonov, Piotr 
Goncearuc, Mişa Postanski şi Vania Didenko. Ultimul era unul dintre cei 
mai apropiaţi prieteni ai lui Dej: evadaseră împreună de la Târgu-Jiu, în 
august 1944. În al doilea rând, Dej a folosit toate ocaziile pentru a 
exploata inevitabilele greşeli din activitatea rivalilor săi, oferindu-i lui 
Stalin motive de îndoială faţă de aceştia şi, în acelaşi timp, înmulţindu-şi 
propriile dovezi de credinţă. Dacă Stalin era singura persoană care-i putea 
cere socoteală lui Dej, atunci acesta din urmă putea să facă în România tot 
ce poftea, cu condiţia de a avea acordul stăpânului. 

În primele săptămâni după lovitura de stat de la 23 august 1944, 
Pătrăşcanu l-a pus în umbră pe Dej, fiind cel mai important comunist; 
eclipsarea treptată din această poziţie de frunte ilustrează perfect modul în 
care a ştiut Dej să exploateze în avantajul său suspiciunea sovietică faţă 
de un potenţial rival. În cazul lui Pătrăşcanu, motivaţia lui Dej era 
susţinută şi de un interes special; îl deranja superioritatea lui Pătrăşcanu în 
privinţa momentului intrării în partid: Pătrăşcanu se alăturase mişcării 
comuniste cu mai bine de un deceniu înaintea lui Dej, acesta din urmă 
având bănuieli în privinţa trecutului său. Născut la Bacău în 1900, 
Pătrăşcanu provenea dintr-o familie din clasa de mijloc, diferită de 
originile muncitoreşti ale lui Dej. Tatăl său era scriitor şi profesor, el 
însuşi având studii strălucite, diplomă în drept la Universitatea din 
Bucureşti, în 1922, şi doctoratul la Leipzig, cu o teză despre reforma 
agrară din România în perioada 1918-1921. Şi-a continuat studiile în 
Franţa şi a fost unul dintre cei cinci comunişti aleşi în Parlamentul 
României în 1931, deşi nu şi-a îndeplinit nici o clipă mandatul, alegerile 
fiind invalidate. Din toamna lui 1933 şi până în primăvara lui 1934 a fost 


reprezentantul permanent al PCdR la Comintern. La întoarcerea sa în 


România a lucrat la Iaşi, la secţia de propagandă, a partidului. În această 
perioadă a fost avocatul apărării al unor comunişti, fiind el însuşi arestat 


de şase ori între 1924 şi 1941 (deşi cea mai lungă perioadă de reţinere 


pentru anchetă a fost de două luni)13. 

Contrastul dintre Dej şi Pătrăşcanu a fost evidenţiat chiar de atitudinea 
autorităţilor faţă de ei. În vreme ce Dej şi asociaţii săi, ca, de exemplu, 
Apostol, Moghioroş şi Stoica, au fost condamnaţi la închisoare pe 
perioade lungi, Pătrăşcanu a fost doar pus sub supraveghere de către 
Siguranţă, iar domiciliul său a fost percheziţionat în mod frecvent. 
Această aparentă bunăvoință manifestată de poliţie faţă de Pătrăşcanu a 
fost folosită mai târziu de Dej ca argument al acuzaţiei că acesta era 
informator al poliţiei; după arestarea lui Pătrăşcanu în 1948, Dej a ordonat 
anchetatorilor să obţină declaraţii în acest sens din partea prietenilor lui 
Pătrăşcanu. Numirea ulterioară a lui Pătrăşcanu ca singurul ministru 
comunist din guvernul Sănătescu, iar apoi ca ministru al Justiţiei, din 
noiembrie 1944 până în februarie 1948, a întărit poziţia sa în anumite 
cercuri din cadrul partidului, ca şi la nivelul întregii ţări. Nemulțumirea 
lui Dej faţă de creşterea popularității lui Pătrăşcanu se împletea şi cu 
invidia faţă de capacităţile intelectuale ale acestuia. Dej nu avea studii şi 
nu publicase nimic. În 1944 şi 1945, Pătrăşcanu a publicat două studii 
politice importante şi era autorul câtorva articole din Scânteia despre 
industrializarea din România. Scrierile sale analitice despre perioada 
interbelică îi conferiseră deja un oarecare prestigiu printre intelectualii din 
PCR, iar Dej se temea că Pătrăşcanu încerca să-l valorifice, pentru a 


deveni liderul unei mişcări populare care să rivalizeze cu tandemul Dej- 


Bodnăraş de la conducerea partiduluiLA. Această tendinţă devenise 
manifestă odată cu propagarea sloganului „Pătrăşcanu la putere!”, care a 


fost strigat la câteva mitinguri organizate de comunişti în septembrie şi 


octombrie 1944. O manifestare a iritării lui Dej faţă de popularitatea lui 
Pătrăşcanu a fost semnalată de Gheorghe Pintilie, care a povestit cum, 
atunci când o coloană de susţinători au strigat numele lui Pătrăşcanu, în 


timpul unei demonstraţii de la începutul lui 1945, Dej l-a strâns de braţ şi 


a şoptit „Porcul acesta de Pătrăşcanu!»12. Însă, în timp ce Pătrăşcanu, cu 
aspectul său îngrijit, cu costum şi cravată, oferea lumii o faţă liniştitoare a 
partidului, în spatele imaginii lui publice agreabile pândea neîncrederea 
pe care ruşii începeau să o simtă faţă de el. Pătrăşcanu trezise suspiciunea 
ruşilor încă din timpul negocierilor pentru armistițiu din septembrie 1944, 
când i-a adresat lui Molotov câteva întrebări foarte precise cu privire la 
unele condiţii. 

Până la revenirea Anei Pauker şi a lui Luca din Uniunea Sovietică, la 
mijlocul lui septembrie 1944, conducerea PCdR era alcătuită în principal 
din etnici români care stătuseră în timpul războiului în România: Dej, 
Pătrăşcanu, Pârvulescu, Georgescu şi Apostol. În acest grup era inclus şi 
Bodnăraş, un român născut din părinţi germani şi ucraineni. Cu excepţia 
lui Bodnăraş, grupul era necunoscut sovieticilor şi tocmai pentru că Stalin 
şi Dimitrov, şeful Cominternului („îngheţat” după 1943), nu ştiau prea 
multe despre ceea ce se întâmpla printre comuniştii din România, 
Dimitrov i-a ordonat Anei Pauker să preia conducerea partidului. În 
timpul anchetării ei de către o comisie de partid, în iunie 1956, Ana 
Pauker a afimat că Dimitrov îi ordonase în septembrie 1944 să revină în 
România, împreună cu doi specialişti în transmisiuni radio. Ea avusese 
reţineri: „Iovarăşe Dimitrov”, a explicat ea, „sunt femeie, n-am fost în 
România în timpul războiului, am stat în închisoare (în România) şi nu 
cunosc situaţia; au trecut zece ani, şi îmi cereţi un lucru greu. Sunt femeie, 
evreică şi intelectuală”. Apoi, susţine că i-ar fi spus lui Dimitrov că Dej ar 


trebui să fie conducătorul partidului: „Nu ştiam prea multe despre el, l-am 


văzut câteva ore la (închisoarea) Caransebeş, dar ştiam că era un tovarăş 
foarte popular, ceferist, o persoană cu experienţă şi de nădejde”. Dimitrov 


nu a fost de acord: „Noi n-am avut nici o informaţie din România în 


ultimii cinci ani. Nu cunoaştem pe nimeni, însă pe tine te ştim>18. În 
acelaşi timp, probabil că Dimitrov avea în minte şi faptul că, spre 
deosebire de Ana Pauker şi, într-adevăr, Pătrăşcanu, Dej nu trecuse prin 
mâinile instructorilor Cominternului, nici la Moscova, nici în altă parte. 
Astfel, dominaţia grupului lui Dej în cadrul conducerii PCdR s-a 
stabilit odată cu sosirea Anei Pauker. Ea a sosit la Bucureşti în data de 16 
septembrie 1944, împreună cu fiica ei, Tatiana, cu un avion militar 
sovietic: de la aerodromul din Popeşti-Leordeni a fost condusă la una 
dintre casele conspirative ale partidului. A doua zi, sau poate mai târziu, s- 
a întâlnit cu Dej, iar rivalitatea dintre ei s-a declanşat imediat. Se spune că 
de la prima întâlnire a conducerii provizorii a partidului la care a 
participat l-a ridiculizat pe Pârvulescu şi le-a lăsat lui Dej, Bodnăraş şi 
celorlalţi impresia că venise de la Moscova cu instrucţiuni precise pentru 
reorganizarea partidului. „A fluturat o foaie de hârtie, pe care o tot scotea 
din geantă şi o punea, pentru a ne lăsa impresia că acelea erau ordinele pe 


care le primise”, şi-a amintit Bodnăraş la o şedinţă a Biroului Politic, în 


martie 196117. 
Ideea de a-i înlătura pe ea şi pe Luca a venit — a pretins ulterior Ana 


Pauker — de la Andrei VişinskiL&. Acesta era clar împotriva actului oficial 
semnat în august 1945 de Teohari Georgescu, în numele Anei Pauker, şi 
Nicolae Pătraşcu, unul dintre liderii Gărzii de Fier, prin care au fost 
primiţi în rândurile Partidului Comunist mulţi dintre membrii organizaţiei 
legionare. La o întâlnire dintre Stalin şi Dej care a avut loc la Moscova, în 
februarie 1947, Stalin ar fi întrebat retoric dacă există naționalism în 


Partidul Comunist Român — aluzie la originea etnică a Anei Pauker şi a lui 


Luca — şi apoi a declarat: „suntem un partid de clasă, nu de rasă”19. 
Potrivit propriei relatări a întâlnirii, Dej i-ar fi răspuns lui Stalin: „Nu ştim 
să fie astfel de probleme, dar probabil vă gândiţi la cazul Pătrăşcanu. Este 
bine cunoscut”. Stalin a replicat: „Nu, nu este bine cunoscut”. Cu toate că 
replica lui Stalin suna a dojană pentru Dej, incidentul este semnificativ nu 
numai pentru rivalitatea dintre Dej şi Ana Pauker şi Luca, dar şi pentru 
preferința lui Vîşinski pentru Dej, în detrimentul Anei Pauker şi a lui 
Luca. Cât timp Molotov a rămas în funcţie, Ana Pauker s-a bazat pe 
sprijinul ministrului de Externe pentru a depăşi obstacolul reprezentat de 
adjunctul acestuia. 

Fa a găsit sprijin şi în servilismul lui Bodnăraş, în calitatea lui de 
agent al sovieticilor. Într-o confruntare cu Ana Pauker, Luca şi Bodnăraş 
de la începutul verii lui 1947, Dej a fost acuzat de Bodnăraş că înclină 
prea mult spre englezi şi americani. Bodnăraş s-a plâns şi generalului 
Susaikov, adjunctul şefului Comisiei Aliate de Control, adăugând că 
„trebuie să se ia măsuri radicale”. La 10 iunie, Susaikov i-a transmis 
această acuzaţie lui Mihail Suslov, secretarul Comitetului Central al 
Partidului Comunist al Uniunii Sovietice, dar a adăugat şi propriul 
comentariu, anume că autorul se înşela; Dej ceruse ajutor economic de la 
englezi şi americani, însă numai pentru că simţea că Uniunea Sovietică 


însăşi avea probleme economice20. 


Aceste tensiuni din conducerea partidului au fost redate într-un raport 
detaliat despre situaţia politică din România, făcut de un oficial superior 
al Secţiei pentru Relaţii Internaţionale a Partidului Comunist al Uniunii 
Sovietice. V. Lesakov a vizitat România în perioada 7-20 august 1947, iar 
la şase zile după întoarcerea la Moscova i-a prezentat şefului său, L.S. 


Baranov, rezultatele misiunii. Era şi el de părerea generalului Susaikov, că 


Dej căuta să-i înlăture pe Ana Pauker şi Luca din conducerea partidului. 


Lesakov raporta: 


Ana Pauker consideră că toate erorile lui Gheorghiu-Dej pot fi atribuite lipsei sale de pregătire 
politică şi generală. El nu se ocupă în mod corespunzător de problemele pe care trebuie să le 
rezolve în prezent. Este foarte preocupat de problemele sale din minister, şi abia dacă se mai 
ocupă cu problemele de partid. La fel, nu face nimic pentru a-şi îmbunătăţi nivelul ideologic şi 
politic. În seara de 19 august am avut o discuţie cu Gheorghiu-Dej. La cererea mea, el s-a 
referit la problemele politice cu care se confruntă ţara în prezent. În privinţa rolului partidului, 
a subliniat că principala problemă este slaba pregătire politică a membrilor de partid şi, în acest 
sens, a conducerii sale. Dej crede că, drept urmare, se fac multe greşeli, dar, în acelaşi timp, 
linia politică fundamentală este corectă. El nu s-a referit la problema diferenţelor de opinie din 
conducerea partidului, însă, când a vorbit despre lupta cu social-democraţii şi despre 
divergenţele dintre ei, Dej a remarcat că „şi noi avem diferenţele noastre în cadrul partidului, şi 


sărim câteodată unul la gâtul celuilalt»21. 


În aparenţă, conducerea colectivă a partidului s-a menţinut din 1945 
până în 1948. La prima Conferinţă Naţională de după război, în octombrie 
1945, Scânteia nu a indicat nici un nou secretar general şi au fost declaraţi 
secretari patru dintre cei şapte membri ai Biroului Politic, adică 
Gheorghiu-Dej, Ana Pauker, Vasile Luca şi Teohari Georgescu. 
Gheorghiu-Dej a prezentat la conferinţă raportul politic, iar Ana Pauker a 
făcut un raport despre statutul partidului; cei doi au avut întâietate în 
ziarul partidului, Dej fiind primul trecut pe listă, în ordine alfabetică, şi 


această situaţie a durat trei ani22. Secretariatul l-a numit pe Gheorghiu- 


Dej secretar „politic»23. 


Rolul public al lui Dej fusese întărit prin includerea sa, în noiembrie 
1944, în cel de-al doilea guvern Sănătescu, în calitate de ministru secretar 
de stat la Departamentul Comunicaţiilor (4 nov. 1944 — 28 feb. 1945) şi la 
Departamentul Comunicaţiilor şi Lucrărilor Publice (6 mart. 1945 — 29 


nov. 1946). Alături de tovarăşii comunişti Dej şi Pătrăşcanu, în noul 


guvern apărea şi Georgescu, promovat din funcţia de subsecretar de stat în 
cea de ministru de Interne. În noiembrie 1946, Dej a preluat Ministerul 
Economiei Naţionale (care în anul următor şi-a schimbat denumirea: 
Ministerul Industriei şi Comerţului); în această calitate, el a avut grijă să 
fie îndeplinite obligaţiile economice ale României faţă de Rusia, în 
conformitate cu prevederile armistiţiului, şi a estimat resursele şi bogăţiile 
naţionale în perspectiva naţionalizării. Această sarcină specială a presupus 
deplasări repetate la Moscova, ocazii pe care Dej le-a folosit, fără 
îndoială, pentru a-şi evidenția supunerea faţă de conducerea sovietică. 
Intrarea Anei Pauker în arena publică a debutat la 7 noiembrie 1947, 
când a fost numită ministru de Externe. I s-a alăturat Vasile Luca, numit 
ministru de Finanţe în aceeaşi zi. Poziţia de frunte a Anei Pauker în cadrul 
partidului a propulsat-o într-o poziţie importantă în aparatul de stat, care 
urma să-i aducă recunoaşterea internaţională. O delegaţie la cel mai înalt 
nivel, condusă de premierul Groza, Dej şi Ana Pauker, a plecat la 
Moscova, la 4 februarie 1948. Aceştia au semnat un tratat de prietenie, 
cooperare şi asistenţă mutuală. Însă fotografia făcută la plecarea 
delegaţiei, 11 februarie, care a apărut în Scânteia, prezintă punctul de 
vedere sovietic în privinţa ierarhiei din cadrul PCR, chiar dacă aceasta nu 
era reflectată şi de legenda ei, concepută la Bucureşti. lată ordinea din 
fotografie, impusă de autorităţile sovietice: Groza, Molotov, Dej şi 
Viîşinski în rândul din faţă; Ana Pauker şi Vasile Luca în rândul al doilea. 
Dej, al doilea din delegaţia română doar faţă de premierul Groza, a fost 
considerat conducătorul PCR-ului. În orice caz, datorită poziţiei ei, prima 


din stânga fotografiei, în legendă Ana Pauker este menţionată prima, 


urmată de Groza, Luca, Molotov, Dej şi ceilalti24. 
Preferinţa lui Stalin pentru Dej a fost confirmată la primul Congres, 


desfăşurat la 21-23 februarie 1948, al noului Partid Muncitoresc Român, 


formaţiune provenită din fuziunea dintre PCR şi Partidul Social 
Democrat. Dej a fost ales secretar general, iar Ana Pauker şi Vasile Luca 
au fost numiţi în secretariatul partidului şi în Biroul Politic. Ridicarea lui 
Dej la o poziţie de primus inter pares în cadrul partidului a fost urmată de 
eclipsarea finală a rivalului său anterior, Pătrăşcanu. Acesta nu a fost ales 
în nici unul dintre forurile PMR şi, la scurt timp după aceea, a fost demis 
de la Ministerul Justiţiei. Pedeapsa finală a venit după câteva săptămâni, 
când i s-a interzis să mai predea la Facultatea de Drept a Universităţii din 


Bucureşti2>. 


Ştefan Bosomitu analizează în studiul său, ultimul conflict major de la 
vârful PMR, cel care avea să îi opună lui Gheorghiu-Dej pe Miron 
Constantinescu şi Iosif Chişinevschi. Practic, evenimentele din 1956-1957 
i-au asigurat posteritatea lui Miron Constantinescu care, împreună cu Iosif 
Chişinevschi, s-a alăturat grupului de indezirabili ai lui Gheorghiu-Dej, al 
detractorilor şi al celor care aspiraseră la poziţia acestuia. Miron 
Constantinescu îşi „câştiga” astfel un loc alături de personaje cu o 
anvergură politică vădit superioară — Lucrețiu Pătrăşcanu, Ana Pauker, 
Vasile Luca şi 'Teohari Georgescu. Comparativ cu alte situaţii similare 
însă, destinul lui Constantinescu nu a avut caracterul dramatic al 
eliminării lui Pătrăşcanu sau al excluderii Anei Pauker. Mai mult decât 
atât, eşecul din plan politic a fost, într-o anumită măsură, atenuat de 
Constantinescu a avut şansa devenirii intelectuale. Vechile pasiuni din 
tinereţe — istoria şi sociologia — au avut darul de a conferi sens existenţei 
acestuia. 

Discursul din noaptea de 25 februarie 1956 ţinut de Nikita Hruşciov 
într-o sesiune secretă a Congresului al XX-lea al Partidului Comunist al 


Uniunii Sovietice, în care l-a acuzat pe Stalin de încălcarea repetată a 


tuturor normelor de moralitate şi a legilor sovietice, de arestarea şi 
deportarea în masă a membrilor de partid, de execuțiile fără judecată şi 
fără ancheta cuvenită şi de instaurarea groazei şi disperării, l-a 
descumpănit complet pe Dej: i-a trebuit o lună întreagă ca să-şi revină. 
Deşi Hruşciov nu menţiona în discursul său ţările-satelit, el a fost totuşi 
receptat ca un semnal de oamenii lui Stalin, care obţinuseră funcţii la 
ordinul sau prin bunăvoința lui. Dej condusese delegaţia română 
participantă la congres — ceilalți membri au fost Iosif Chişinevschi, Miron 
Constantinescu şi Petru Borilă —, dar abia la 23 martie a apărut primul lui 
comentariu despre concluziile congresului, într-un raport al delegaţiei 
române în faţa unei plenare lărgite a Comitetului Central al PMR, al cărui 
rezumat a fost publicat şi în Scânteia, după şase zile. Dej a afirmat doar că 
Stalin îşi pătase reputaţia dând curs unui cult al personalităţii şi permiţând 
forţelor de securitate să aplice teroarea; el a adăugat că „îndepărtarea lui 
Stalin de conceptul marxist-leninist privitor la rolul personalităţii” a avut 
o „influenţă negativă”. Nu s-a amintit nimic de discursul „secret” al lui 
Hruşciov. În raportul său, Dej a încercat să anticipeze şi să deturneze 
criticile referitoare la apartenenţa sa la stalinism, arătând că Ana Pauker, 
Vasile Luca şi Teohari Georgescu erau adevărații stalinişti din cadrul 
partidului, fără să-i numească însă. După îndepărtarea acestor tovarăşi, a 
spus el, partidul făcuse paşi decisivi în direcţia democratizării, indicând 
Congresul al II-lea al PMR din decembrie 1955 ca început al unei noi 
faze, în care fuseseră reintroduse conducerea colectivă şi democraţia 
internă. 

Vulnerabilitatea lui Dej legată de incriminarea lui Stalin s-a dezvăluit 
odată cu atacul lansat împotriva lui, în timpul plenarei, de alţi doi membri 
ai delegaţiei ce fusese la Moscova, Constantinescu şi Chişinevschi; 


aceştia l-au acuzat că a urmat principiile staliniste şi că a folosit metode 


staliniste. Opoziția faţă de Dej îi unea pe cei doi. Amândoi erau îmboldiţi 
de oportunism, încercând să exploateze schimbările de la Moscova pentru 
a-i lua locul lui Dej. Potrivit declaraţiei lui Dumitru Petrescu, 
Chişinevschi fusese profund implicat în afacerea Pătrăşcanu; la fel şi 
Constantinescu. Constantinescu a văzut în discursul lui Hruşciov o ocazie 
pentru aducerea în discuţie a nevoii de liberalizare în partid şi în ţară, 


precum şi un mijloc pentru îndepărtarea lui Dej2€. Pentru Dej, pe de altă 


parte, demolarea cultului personalităţii lui Stalin era o mare ameninţare, 
având în vedere supunerea lui faţă de dictatorul sovietic; în consecinţă, a 
făcut tot ce a putut pentru a o minimaliza, transformând-o într-un „subiect 


pentru uneltirile din cadrul partidului, şi nu pentru dezbatere publică”27. 


Prudenţa lui Dej în această privinţă e dovedită de convocarea unei 
şedinţe secrete, la sala de sport Floreasca, la sfârşitul lui martie 1956, la 
numai câteva zile după plenara Comitetului Central. Audienţa, 3.000 de 
persoane, era formată din elita partidului. Şedinţa a fost prezidată de Dej 
şi s-a anunţat că era interzisă luarea de notițe. Dej a citit o versiune 
prescurtată a discursului lui Hruşciov de la Congresul al XX-lea al PCUS, 
precizând că discursul nu avea nici o relevanţă pentru Partidul 
Muncitoresc Român, deoarece „mulţumită solidei politici marxist- 
leniniste a Comitetului Central”, excesele cultului personalităţii fuseseră 
eliminate în 1952. Gheorghe Apostol a rostit un discurs docil în favoarea 
lui Dej, iar dintre cele care au urmat, toate venite din partea unor 
personaje minore din cadrul partidului, doar unul a făcut notă discordantă, 
cerând evaluarea acţiunilor conducătorilor partidului în lumina criticilor 
făcute de Hruşciov. Discursul lui Dej a stabilit linia partidului pentru 
următorii trei ani; el plasa PMR-ul printre cele mai inflexibile formaţiuni 
din lagărul comunist. Şedinţa în sine a avut o semnificaţie deosebită. A 


fost singura din România în cadrul căreia s-a prezentat textul discursului 


lui Hruşciov, chiar dacă în faţa unui public limitat; a arătat împotrivirea 
conducerii partidului la procesul de destalinizare; şi, în cele din urmă, a 


demonstrat slăbiciunea opoziţiei faţă de Dej în interiorul partidului 28. 


Absența de la această şedinţă a personalităţilor de prim rang ale 
partidului, cu excepţia lui Apostol, reflectă disensiunile din Biroul Politic 
provocate de refuzul lui Dej de a adopta destalinizarea. Constantinescu şi 
Chişinevschi l-au atacat din nou pe Dej în şedinţele Biroului Politic din 3, 
4, 6 şi 12 aprilie. Procesele-verbale ale acestor şedinţe îl prezintă pe Dej 
în defensivă în faţa criticilor lui Constantinescu şi Chişinevschi cu privire 
la abuzurile Securităţii, pentru care el era considerat în ultimă instanţă 
responsabil, şi la represiunea din deceniul precedent. Constantinescu a 
continuat să sublinieze necesitatea unei dezbateri largi asupra 
consecinţelor cultului personalităţii din jurul lui Dej, care dusese la 
slăbirea rolului partidului. Aceste opinii au declanşat furia lui Dej, pe care 
s-a mulțumit însă să o exprime doar în adnotările proceselor-verbale. Dej 
şi-a manifestat deschis aversiunea faţă de Constantinescu, pe care îl 
bănuia că încerca să-i ia locul, şi faţă de Chişinevschi, pe care îl acuza de 
trădare. Constantinescu l-a atacat pe Dej chiar de la începutul şedinţei din 
3 aprilie. Acesta a susţinut că, în ciuda îmbunătăţirii climatului din partid 
ca urmare a înlăturării Anei Pauker, a lui Vasile Luca şi a lui 'Teohari 
Georgescu în 1952, apăruseră câteva motive de îngrijorare. Erau extrem 
de îngrijorătoare „anormalităţile” din activitatea Ministerului de Interne. 
Dintre acestea, el a subliniat prezenţa ofiţerilor de Securitate în diverse 
ministere şi instituţii, fără ştirea miniştrilor, în special când acei miniştri 
sau şefi de instituţii erau membri ai Biroului Politic. A enumerat câteva 
cazuri în care cetăţenii fuseseră bătuţi şi şantajaţi pentru a deveni 


informatori, iar unele dintre aceste cazuri îi fuseseră raportate lui Dej.29 


Unii membri ai Biroului Politic i-au luat apărarea lui Dej. Gheorghe 
Apostol, Chivu Stoica şi Alexandru Moghioroş au contestat afirmaţiile lui 
Constantinescu. Stoica l-a întrebat pe Constantinescu de ce a ales acel 
moment pentru a-şi lansa atacul împotriva lui Dej, amintindu-i că şi el 
contribuise la cultul personalităţii. Dej, refuzând să adopte destalinizarea, 
a reuşit să-şi instituie controlul asupra partidului şi să-l lege mai strâns de 
sine. Rezistenţa la încercările de a „liberaliza” partidul s-a dovedit, 
culmea, a fi în folosul lui Hruşciov în a doua parte a anului, în toiul 
marilor mişcări anticomuniste din Polonia şi Ungaria. 

Mihai Croitor ne vorbeşte despre „Declaraţia de independenţă” din 
1964 a lui Gheorghiu-Dej şi plasarea PMR-ului între Moscova şi Beijing. 
El ajunge la concluzia că raţiunile care au stat la baza elaborării 
Declaraţiei din aprilie 1964 au fost atât de ordin intern, cât şi extern. 
Astfel, ilustrarea divergenţelor economice din cadrul CAER, precum şi 
„prelucrările” documentului în cauză, aveau menirea de a crea un minim 
suport (date fiind văditele sentimente antisovietice în rândul populaţiei) 
pentru un regim politic instaurat cu sprijinul nemijlocit al Armatei Roşii. 
În egală măsură, Declaraţia transmitea un mesaj clar Occidentului, anume 
că România era pregătită să menţină o „atitudine sfidătoare” la adresa 
Moscovei şi chiar să şi-o asume public. 

Ultima parte a volumului, intitulată „Identitate şi cotidian în România 
populară”, tratează aspecte ale urbanizării şi industrializării României din 
timpul lui Gheorghiu-Dej (Mara Mărginean), rolul intelectualilor (Clara 
Mareş) şi o viziune a colectivizării prin prisma presei oficiale din epocă 
(Octavian Roske). Concluzia lui Roske — „cele peste patru decenii de 
propagandă în favoarea muncii în comun nu reuşiseră să schimbe 
mentalitatea ţăranului” — este edificatoare şi relevantă şi pentru societatea 
de astăzi. 


În ce măsură regimul lui Dej a schimbat mentalitatea unor segmente 
din societatea românească? lată o întrebare la care volumul ne invită să 
răspundem. În acelaşi timp, volumul ne face să ne gândim la o pervertire 
a societăţii şi la preţul acestei pervertiri: soţii întemnițați au divorţat de 
soțiile lor — şi viceversa —, aşa încât partenerii de viaţă şi copiii să nu 
poarte stigmatul deţinutului politic, un obstacol pentru accesul în 
învăţământul superior şi pentru obţinerea unui loc de muncă. Copiilor 
deţinuţilor politici li s-a interzis accesul la facultate până în 1962. Tocmai 
aceşti copii au fost cei care au părăsit România cu prima ocazie, în anii 
'60 şi '70, cu consecinţe semnificative pentru apariţia opoziţiei faţă de 
Ceauşescu. În concluzie, regimul lui Gheorghiu-Dej l-a făcut posibil pe 


Ceauşescu. 


. Vladimir Tismăneanu, Fantoma lui Gheorghiu-Dej, Editura Univers, Bucureşti, 1995, p. 105. 

. Ibidem, p.107. 

. Mary Ellen Fischer, Nicolae Ceauşescu: A Study in Political Leadership, Boulder, CO, Lynne 
Rienner, 1989, p. 20. 

. Informaţie furnizată de Gheorghe Apostol, în timpul unei discuţii cu Dennis Deletant, 7 mai 
1990. 

. Mircea Bălănescu, un secretar al lui Ştefan Foriş, a relatat cum Foriş şi Gheorghiu-Dej au 


ID N Ie 


IP 


Iun 


menţinut legătura prin curieri de sex feminin, cunoscuţi ca „tehnicele”. Acestea erau tinere 
femei frumoase prin intermediul cărora scrisorile lui Foriş erau transmise lui Mircea 
Bălănescu: acesta le expedia lui Iosif Şraier, avocatul lui Gheorghiu-Dej, care le ducea 
clientului său la Doftana (interviu cu Mircea Bălănescu, Televiziunea Română, 28 iulie 1994). 


ID 


. Comuniştii întemnițați au fost mutaţi la Caransebeş în noiembrie 1940: închisoarea Doftana 


fusese distrusă de cutremur. 


IN 


. Îi includea pe Gheorghe Apostol, Nicolae Ceauşescu, Iosif Chişinevschi, Miron Constantinescu, 
Alexandru Drăghici, Teohari Georgescu şi Alexandru Moghioroș. 


. Vladimir Tismăneanu, Arheologia terorii, Editura Eminescu, București, 1992, p. 106. 


IO 00 


. Dennis Deletant, Communist Terror in Romania. Gheorghiu-Dej and the Police State, 1948- 
1965, Hurst, Londra, 1999, p. 295. 
10. Vezi Stephen Fisher-Galaţi, The New Rumania: From People’s Democracy to Socialist 


Republic, MIT Press, Cambridge, 1967, p. 31. Victor Frunză, în studiul său Istoria 


RR 


stalinismului în România, Humanitas, Bucureşti, 1990, p. 219, face o împărţire similară, 


numindu-i pe „moscoviţi” „exteriori”, iar pe „comuniştii locali” „interiori”. 


11. Trei cercetători au subliniat faptul că nici unul dintre cele două grupuri, „comuniştii locali” şi 


„moscoviţii”, nu putea fi definit perfect ca atare, deoarece afinităţile personale treceau adesea 
peste această împărţire artificială. Astfel, Leonte Răutu, care în timpul războiului a stat la 
Moscova, în apropierea Anei Pauker, a trecut de partea lui Dej, în timp ce Miron 
Constantinescu, deţinut împreună cu Dej în lagărul de la Târgu-Jiu, s-a asociat la început cu 
Ana Pauker; vezi Bela Vago, „Romania”, în Communist Power in Europe, 1944-1949, 
Macmillan, Londra, 1977, p. 113; Michael Shafir, Romania: Politics, Economics and Society, 
Pinter Pub Ltd, Londra, 1985, p. 35; Mary Ellen Fisher, Nicolae Ceauşescu, ed. cit., p. 42. 
Dennis Deletant, Communist Terror in Romania..., ed. cit., p. 162. 

Mary Ellen Fischer, Nicolae Ceauşescu, ed. cit., p. 40. 

Opinie a lui Eduard Mezincescu, comunicată personal autorului, la 30 decembrie 1992. 
Cristian Popişteanu, „Cazul Grupului Pătrăşcanu (V)”, în Magazin Istoric, nr. 11/noiembrie 
1991, p. 44. Silviu Brucan, redactor-şef adjunct la Scânteia în acea perioadă, şi-a amintit şi el 
cum Pătrăşcanu le spunea diplomaților străini, la recepții, că el ar fi trebuit să fie liderul 
partidului. Este indiscutabil că rapoarte despre aceste remarci au ajuns pe masa lui Dej 


(discuţia între Dennis Deletant şi Silviu Brucan, 15 iunie 1994). 


16. R. Levy, „Power Struggles in the Romanian Communist Party Leadership During the Period of 


the Formation of the Groza Regime”, în vol. 6 martie 1945. Începuturile comunizării 
României, Editura Enciclopedică, Bucureşti, 1995, pp. 79-90. Levy citează dintr-o transcriere a 
interogatoriului pe care Alexandru Moghioroş, Constantin Pârvulescu şi Ion Vinţe i l-au luat 
Anei Pauker la 18 iunie 1956. 


17. „Stenograma şedinţei Biroului Politic din 13-14 martie 1961”, p. 158. Le sunt recunoscător lui 


Vladimir Tismăneanu, Robert Levy şi Marius Oprea pentru că mi-au pus la dispoziţie acest 


document. 


18. Ana Pauker a afirmat acest lucru la 18 iunie 1956, în faţa unei comisii de partid, înfiinţată 


pentru a o interoga şi alcătuită din Alexandru Moghioroş, Constantin Pârvulescu şi Ion Vinţe 
(R. Levy, „Power Struggles...”, în op. cit., p. 83, n. 3). Dej a confirmat într-o şedinţă a Biroului 
Politic din 29 noiembrie 1961 faptul că ideea înlăturării Anei Pauker fusese lansată în ianuarie 
1946 de Vişinski; vezi „Stenograma Şedinţei Biroului Politic al CC al PMR din ziua de 29 
noiembrie 1961”, pp. 12-13, reprodusă în Sfera Politicii, nr. 48/1997, p. 36. 


19. R. Levy, „Power Struggles...”, în op. cit., p. 83. Potrivit Tatianei Pokivailova, propunerea pe 


care Dej i-a făcut-o lui Stalin, de a-i îndepărta pe Ana Pauker şi pe Luca, a fost făcută în 
februarie 1948; „Tragica greşeală a lui Lucrețiu Pătrăşcanu”, în Magazin Istoric, vol. 30, nr. 
8/august 1996, p. 49; vezi şi: Vladimir Tismăneanu, The Devil in History. Communism, 
Fascism, and Some Lessons of the Twentieth Century, University of California Press, Berkeley, 
2012, p. 80. 


20. G.P. Murashko, A.F. Noskowa, T. Wolokitina, „Das Zentralkomitee der WKP(B) und das Ende 


der «nationalen Wege zum  Sozialismus»”, în Jahrbuch für Historische 


Kommunismusforschung, 1994, p. 17. 


21. Notele discuţiilor purtate de Lesakov cu Susaikov, Vasile Luca, Ana Pauker şi Dej, care erau 


anexate la raportul său către Baranov, au fost publicate de Ioan Chiper în Dosarele Istoriei, nr. 
3(8), 1997, pp. 61-63. 


. Mary Ellen Fischer, Nicolae Ceauşescu, ed. cit., p. 44. 


R. Levy, „Power Struggles...”, în op. cit., p. 82, n. 1. 


. Mary Ellen Fischer, Nicolae Ceauşescu, ed. cit., p. 46. 


. S-au exercitat presiuni asupra lui George Fotino, secretarul personal al lui Teohari Georgescu, 


pentru a-l „demasca” pe Pătrăşcanu în fața studenților, dar Fotino l-a prevenit pe Pătrășcanu: 
când a intrat în sală Pătrășcanu rostea deja primele cuvinte ale cursului, nelăsându-i în acest fel 


lui Fotino ocazia de a-l ataca (discuţie a lui Dennis Deletant cu G. Fotino, 9 aprilie 1994). 


26. Ghiţă Ionescu, Communism in Rumania, 1944-1962, Oxford University Press, Londra, 1964, p. 


261; vezi şi V. Tismăneanu, „Miron Constantinescu or the Impossible Heresy”, în Survey, vol. 
28/iarna 1984, p. 182. 


27. S. Verona, Military Occupation and Diplomacy: Soviet Troops in Romania 1944-1958, Duke 


University Press, Durham, NC, 1992, p. 88. 


28. G. Haupt, „La gentse du conflict soviâto-roumain”, în Revue Francaise de Science Politique, 


vol. 18, nr. 4/august 1968, p. 676. 


29. V. Tismăneanu, „Arhivele secrete şi istoria comunismului românesc”, în Sfera Politicii, nr. 


25/februarie 1995, pp. 16-18. 


Partea I 


GENEALOGIA UNEI ASCENSIUNI 


LIDERUL NEVĂZUT. GHEORGHE 
GHEORGHIU-DEJ ŞI GREVELE DE LA 
GRIVIȚA 


Cristina Diac 


Activitatea din perioada ilegalității a conferit legitimitate liderilor 
comunişti atât în raport cu propriul partid, cât şi cu ansamblul societăţii. 
Notorietatea lui Gheorghe Gheorghiu-Dej şi-a aflat originea în 
participarea sa la pregătirea grevei de la Griviţa, soldată cu o lungă 
condamnare. Pe legenda Griviței şi pe anii mulţi de închisoare s-a 
întemeiat apoi şi autoritatea sa în cadrul partidului, până la 23 august 
1944. Valorizat până în 1965, trecut sub tăcere după moartea lui Gheorghe 
Gheorghiu-Dej, acest episod din biografia primului lider al României 
comuniste poate fi reevaluat cu ajutorul documentelor din arhiva 
partidului, precum şi al rapoartelor întocmite de poliţie. Locul său în 
partid din acea vreme poate fi apreciat din perspectiva proximităţii 


personajului faţă de diferiţi centri de putere din partid. 


Istoriografia 


După 23 august 1944, grevelor din iarna lui 1933 le-au fost dedicate în 


principal două lucrări, foarte asemănătoare, a doua fiind de fapt o 


reeditare a celei dintâi. Prima — Luptele din februarie 1933 — era semnată 
de Chivu Stoica şi Gheorghe Vasilichi, cu o prefaţă de Gheorghe 
Gheorghiu-Dej, şi a apărut în februarie 1946 la Editura Partidului 
Comunist Român. A doua — Froicele lupte ale muncitorilor ceferişti şi 
petrolişti din 1933 —, apărută nouă ani mai târziu, în 1955, l-a avut ca 
autor doar pe Chivu Stoica şi a apărut la Editura de Stat pentru Literatură 
Politică. 

Între cele două ediţii, ample referiri la grevele din 1933 au mai apărut 


în biografiile oficiale ale lui Gheorghe Gheorghiu-Dej-. 


În biografia din 1946, Gheorghiu-Dej apare ca un lider sindical local, 
cu merite în organizarea muncitorilor ceferişti de la Galaţi şi Dej. De 
pildă, despre perioada petrecută la Galaţi, Tudor Olaru, autorul biografiei 
din Scânteia, scria că „celula de partid în frunte cu tovarăşul Gheorghiu 
porneşte o puternică campanie, reuşind să mobilizeze întreaga 


muncitorime ceferistă şi să provoace solidaritatea muncitorilor din marile 


întreprinderi cu acţiunile ceferiştilor»2. In 1931, ca urmare a implicării în 
mişcarea sindicală, a fost mutat disciplinar în oraşul Dej, unde „e 
principalul îndrumător al acţiunilor întreprinse de muncitorii ceferişti 


împotriva ultimului val de înrăutăţire a situaţiei lor materiale»2, 


În lucrarea dedicată grevelor, apărută în acelaşi ang, în cele 91 de 


pagini Gheorghiu-Dej este menționat în trei situații, toate fără legătură cu 
greva propriu-zisă: a) mai întâi, este amintită participarea sa la o 
conferință a ceferiştilor din Galaţi, în mai 1932; b) apoi se face referire la 
călătoria la Berlin din decembrie 1932; c) a treia oară se discută 
participarea sa la procesul din 1934. 

În biografia din 1951 se detaliază activităţile protagonistului din 


cursul anului 1932. Referitor la greve, se spune că primul episod grevist, 


din 28-31 ianuarie 1933, s-a desfăşurat „sub conducerea sa”2, Despre 
acțiunile ulterioare în care ar mai fi fost implicat şi ce a făcut concret între 
31 ianuarie şi noaptea de 14 februarie, când a fost arestat, biografia 


oficială păstrează tăcerea. 


În lucrarea din 19558, rolul lui Gheorghiu-Dej apare mai bine reliefat: 
„Partidul însărcinează o serie de activişti din conducerea Comitetului 
Central de Acţiune, în frunte cu tov. Gheorghe Gheorghiu-Dej, să meargă 


în principalele centre ceferiste din ţară pentru a organiza pe muncitori”Z. 


Sunt enumerate apoi participările acestuia la diferite întruniri ale 
ceferiştilor, la Iaşi, Cluj şi Galaţi. În general, Gheorghiu-Dej este 
poziţionat în prim-planul evenimentelor. Nici în această lucrare nu se 
precizează ce a făcut Gheorghiu-Dej în timpul grevei. „În această 
perioadă, începutul anului 1933, tovarăşul Gh. Gheorghiu-Dej îndrumează 
din însărcinarea Partidului Comunist comitetele de acţiune de pe lângă 
Atelierele CFR pentru folosirea noilor forme de luptă în acţiunea 


ceferiştilor»8. 


Pentru a observa cum s-a modificat evaluarea rolului jucat de 
Gheorghe Gheorghiu-Dej în grevele de la Griviţa, concluzii interesante se 
pot desprinde analizând colecţia revistei Anale, editată de Institutul de 
Istorie a Partidului de pe lângă CC al PCR. Această publicaţie a fost 
socotită relevantă pentru tema în discuţie, deoarece institutul „producea”, 
sub îndrumarea înalţilor activişti de partid, istoria oficială — „linia”, care 
era preluată ulterior şi de celelalte publicaţii. Din întreaga colecţie, am 
selectat numerele „festive” din anii când se împlineau cifre rotunde de la 
evenimente, considerând că în aceşti ani există o mai mare probabilitate 
ca tema să fie amplu tratată. Astfel, am ales următorii ani: 1958, la 25 de 


ani de la evenimente, 1963, la 30 de ani, şi aşa mai departe, din cinci în 


cinci ani, până în 1988. În total am selectat şapte ediţii din revista 
menţionată. Am determinat numărul de articole dedicate evenimentului şi 
numărul de pagini de revistă alocate acestuia. 

Modul în care a fost reflectată participarea lui Gheorghiu-Dej la 
evenimentele din ianuarie-februarie 1933 în principala revistă de istorie a 
regimului este descris ţinând seama de unele orientări furnizate de metoda 


analizei de conţinut? Numele lui Gheorghe Gheorghiu-Dej şi al altor 


lideri ai grevei a fost ales atât ca unitate de înregistrareLO, cât şi ca unitate 


de numărare (am urmărit de câte ori apar menţionate numele lui Gheorghe 
Gheorghiu-Dej, respectiv ale altor lideri). Numele lui Gheorghe 
Gheorghiu-Dej ţine de conţinutul manifest al comunicării, în timp ce 
numele celorlalte persoane implicate într-un fel sau altul în evenimente 
descriu conţinutul latent. ltemul „nume” a fost considerat relevant, 
plecându-se de la premisa că, în timpul regimului comunist, alegerea 
persoanelor care erau popularizate în mod oficial nu era întâmplătoare şi 
ţinea de un fin algoritm al puterii, arătând importanţa respectivului în 
ierarhiile oficiale. De asemenea, preceptele ideologiei cereau ca accentul 
să cadă pe structurile de conducere colegiale (Comitet Central, 


Secretariat, partidul în general), şi nu pe unele individualităţi. 


Ca unitate de contextL. a fost ales paragraful. Am decupat pasajele în 
care apărea numele lui Gheorghiu-Dej, fiecărui pasaj atribuindu-i-se o 
valoare de la O la 3, unde 0 reprezintă o apreciere negativă, 1 — neutră, 2 — 
pozitivă, 3 — laudativă. 

Primul număr al revistei Anale a apărut în 1955 şi nu conţine nici un 
fel de referire la grevele din 1933. 

În februarie 1958, la 25 de ani de la evenimente, subiectului Griviţa i- 
au fost alocate 102 pagini din 203, distribuite după cum urmează: 


editorialul (17 pagini), două studii („Luptele muncitorilor ceferişti din 


Cluj în 1933” şi „Aspecte ale grevei ceferiştilor din laşi”) din cele trei ale 
secţiunii „Studii şi referate” (34 de pagini), secţiunea „Documente” — 
integral (34 de pagini) şi o secţiune de biografii (17 pagini). 

În editorial apar menţionate următoarele nume: Gheorghe Gheorghiu- 
Dej (de 3 ori), Chivu Stoica (2), Ilie Pintilie (2), Constantin Doncea (1), 
Gh. Vasilichi (1). Contextelor în care apare Gheorghiu-Dej li s-au atribuit 
următoarele valori: 1, 1 şi 2 (de două ori neutru şi o dată pozitiv). În cele 
două studii apar menţionate următoarele nume: Gheorghe Gheorghiu-Dej 
(3), Ilie Pintilie (9) şi Tudor Alexandru (1). Contextelor în care apare 
Gheorghiu-Dej li s-au atribuit următoarele valori: 1, 1 şi 2 (de două ori 
neutru şi o dată pozitiv). În secţiunea „Documente”, apar menţionate 
următoarele nume: Gheorghe Gheorghiu-Dej (2), Constantin Doncea (1). 
Contextelor în care apare Gheorghiu-Dej li s-au atribuit următoarele 
valori: 1 şi 2 (neutru şi pozitiv). 

Rubrica „Biografii” a fost dedicată unor „eroi ai clasei muncitoare”, 
decedați înainte de 23 august 1944. În total — cinci portrete, dintre care 


numai doi au murit în timpul grevelor din 1933 (Vasile Roaită şi Dumitru 


Popa). Ilie Pintilie?, alt lider al grevelor, a cărui biografie ocupă cel mai 
mare spaţiu, a murit la Doftana, în timpul cutremurului care a surpat 
închisoarea (10 noiembrie 1940). Constantin David, arestat şi el în 
februarie 1933, a decedat în ianuarie 1941, asasinat de legionari în timpul 
rebeliunii, după ce căzuse în dizgraţia colegilor de partid. În sfârşit, al 


cincilea portret i-a fost dedicat socialistului Constantin Olcescu, mort 


înainte de 190012. Datorită profilului rubricii, această secţiune este 
incomparabil mai bogată în menţiuni decât precedentele. Astfel, apar 
următoarele nume: Gheorghe Gheorghiu-Dej (4), Ilie Pintilie (52), 
Constantin David (27), Vasile Roaită (26), Dumitru Popa (19), Chivu 


Stoica (1). Gheorghiu-Dej apare în contexte neutre (valoare 1). În total, în 
1958, Gheorghe Gheorgiu-Dej apare menţionat de 12 ori. 

În concluzie, la 25 de ani de la evenimente, în studiile dedicate 
Griviței apar, în ordine descrescătoare, următoarele nume: Ilie Pintilie (63 
de menţiuni), Constantin David (27), Vasile Roiată (26), Dumitru Popa 
(19), Gheorghe Gheorghiu-Dej (12), Chivu Stoica (3), Constantin Doncea 
(2), Gheorghe Vasilichi (2) şi Tudor Alexandru (1). De remarcat că primii 
patru clasaţi aparţineau categoriei defuncţilor. Dintre personajele în viaţă, 
cel mai des apare Gheorghe Gheorghiu-Dej, urmat la mare distanţă de 
favoritul său, Chivu Stoica. În privinţa „martirilor clasei muncitoare”, 
statistica este în acord cu realitatea epocii, Ilie Pintilie, Constantin David 
şi Vasile Roaită figurând la acea vreme în panteonul comunist. 

Numele lui Gherghiu-Dej apare aşadar de 12 ori în 102 pagini, în 
medie o dată la 8,5 pagini. De remarcat că Gheorghe Gheorghiu-Dej 
apare, totuşi, în contexte predominant neutre. I se atribuie un rol 
important în evenimente, fără a se exagera şi, mai ales, fără a-l 
singulariza. Alături de el mai apar alte opt personaje, dintre care patru 
decedați şi patru în viaţă. În 1958, la doi ani după Congresul al XX-lea al 
PCUS şi de la raportul secret care dezavua cultul personalităţii lui Stalin, 
Gheorghiu-Dej a împărţit gloria conducerii grevelor de la Griviţa cu 
Chivu Stoica, Constantin Doncea, Gh. Vasilichi şi Tudor Alexandru. 

Cinci ani mai târziu, în 1963, situaţia este prezentată diferit. Gheorghe 
Gheorghiu-Dej se afla la apogeul puterii şi numai doi ani îl mai 
despărţeau de capătul vieţii. Sărbătorirea celor 30 de ani scurşi de la 
grevele din 1933 a reprezentat, de altfel, un summum, fapt relevat şi de 
revista Anale. 

Numărul 1 din 1963 alocă momentului Griviţa 48 de pagini, 


structurate astfel: o cuvântare rostită de Chivu Stoica, cu rol de editorial 


(„Cuvântarea tovarăşului Chivu Stoica rostită la adunarea solemnă cu 
prilejul celei de-a 30-a aniversări a eroicelor lupte din februarie 1933 ale 
muncitorilor ceferişti şi petrolişti”, 16 pagini) şi două studii din patru, din 
secţiunea „Articole” („Acţiuni de solidarizare ale maselor muncitoare din 
România cu eroicele lupte ale muncitorilor ceferişti şi petrolişti din 
ianuarie-februarie 1933”, 16 pagini, şi „Mişcarea de solidaritate 
internaţională cu luptele eroice ale ceferiştilor şi petroliştilor din 1933”, 
16 pagini). 

În cuvântarea lui Chivu Stoica, numele lui Gheorghe Gheorghiu-Dej 
este doar menţionat, de opt ori în 16 pagini, în medie o dată la două 
pagini. Din punct de vedere calitativ, liderul partidului din acea vreme 
apare preponderent în contexte laudative (6 contexte din 8 au fost notate 
cu valoarea 3). De această dată, i se atribuie nu doar rolul de executant, ci 
şi cel de co-participant la procesul de elaborare a deciziei. De pildă, în 
textul menţionat se spune că: „La începutul anului 1932, delegat de 
ceferiştii din Dej, tovarăşul Gheorghiu pleacă la Bucureşti pentru a lua 
legătura cu muncitorii ceferişti de la Atelierele «Griviţa». Stabilind 
contactul cu Secretariatul CC al PCR, el propune crearea organului 
central de acţiune al ceferiştilor [subl. n., C.D.], care să fie ales de o 


conferinţă de ţară a muncitorilor de la căile ferate — propunere ce a fost 


acceptată»14. Studiind corespondența dintre diferitele structuri de 
conducere ale partidului din acea perioadă, rezultă că, în realitate, 
Secretariatul CC al PCdR din ţară avea doar funcţie operativă, de punere 
în practică a deciziilor elaborate de Biroul Politic şi de Comitetul Central, 
care funcționau la Berlin, respectiv Moscova. Bunăoară, Secretariatul din 
ţară nu elabora strategia politică a partidului şi nici politicile, ci avea 
obligaţia să raporteze Biroului Politic faptele pe baza cărora acesta din 


urmă stabilea strategia de răspuns. Astfel, în condiţiile în care membrii 


Secretariatului aveau o putere scăzută de decizie, este greu de presupus că 
un lider sindical, fie şi eficient, ar fi putut impune organizarea unei 
structuri precum Comitetul Central de Acţiune în rândul ceferiştilor. 
Lipsei lui Gheorghiu-Dej din mijlocul greviştilor în zilele fierbinţi i s- 
a dat în 1963 următoarea explicaţie: grevele de la începutul anului 1933 
apar ca o consecinţă a activităţii desfăşurate de acesta în anul anterior. 
„Conferinţa pe ţară a ceferiştilor, care a avut loc în martie 1932, a ales un 
Comitet Central de Acţiune, alcătuit din muncitori din toate centrele 
feroviare, secretar al comitetului fiind desemnat tovarăşul Gheorghiu-Dej. 
Crearea Comitetului Central de Acţiune şi adoptarea programului de 
revendicări politico-economice al muncitorimii feroviare din întreaga ţară 


au constituit punctul de plecare pentru ridicarea pe o treaptă superioară 


a luptei ceferiştilor [subl. n., C.D. Concret, despre Gheorghiu-Dej se 
scrie că a organizat muncitorimea ceferistă din Bucureşti, Cluj, Iaşi, 
Paşcani, a explicat linia partidului, s-a asigurat că este însuşită de activul 
partidului şi masa muncitorilor, i-a combătut pe social-democraţi. 
Conclusiv, a dat un exemplu „de felul cum trebuie muncit în mijlocul 


maselor”18. 


În articolul „Acţiuni de solidarizare ale maselor muncitoare din 
România cu eroicele lupte ale muncitorilor ceferişti şi petrolişti din 
ianuarie-februarie 1933”, Gheorghiu-Dej nu este amintit în vreun context 
legat de evenimente. Autorii, Gh. Ioniţă, Marin C. Stănescu şi M. Covaci 
citează o opinie a lui Gheorghiu-Dej din „Articole şi cuvântări”. Textul 
următor, „Mişcarea de solidaritate internaţională cu luptele eroice ale 
ceferiştilor şi petroliştilor din 1933”, păstrează tendinţa de unicizare a lui 
Gheorghiu-Dej în postura de lider al grevei. Bunăoară, se spune că ziarul 


feroviarilor sovietici a publicat portretele „tovarăşului Gheorghe 


Gheorghiu-Dej şi ale altor conducători ai grevelor din 1933217, fără să 


menţioneze care anume. Aceeaşi situaţie apare şi când se vorbeşte despre 


acţiunea de solidaritate a muncitorilor pragheziL8. 


În total, în cele 48 de pagini dedicate Griviței de revista Anale în 
1963, numele lui Gheorghiu-Dej apare de 13 ori, adică o dată la 
aproximativ trei pagini şi jumătate. Concluzionând, se observă că în 
februarie 1963 nici un alt lider al grevelor nu mai este pomenit la 
aniversare, alături de Gheorghe Gheorghiu-Dej. Interesant, au dispărut din 
omagieri nu doar liderii în viaţă, ci şi „martirii clasei muncitoare”, precum 
Ilie Pintilie şi Vasile Roaită. 

Următorul an luat în considerare este 1968, când se împlineau 35 de 
ani de la greve. Este, totodată, prima aniversare „rotundă” de după 
moartea lui Gheorghe Gheorghiu-Dej. Evocarea evenimentelor de la 
Griviţa reflectă însă procesul de condamnare a erorilor comise până în 
1965, care a avut ca punct final Plenara CC al PCR din aprilie 1968. 

În numărul 1 din 1968 al revistei Anale, un singur articol, de 16 
pagini, evocă evenimentele din 1933 („Semnificaţia internă şi 
internaţională a luptelor muncitorimii române din 1933”). Gheorghe 
Gheorghiu-Dej este menţionat o singură dată, într-o enumerare, alături de 
alte 18 persoane. Noutatea faţă de anii precedenţi constă în faptul că, în 
afară de liderii consacraţi, precum Chivu Stoica, Constantin Doncea, 
Gheorghe Vasilichi, Ilie Pintilie, recunoscuţi ca atare şi anterior, acum 
apar pe picior de egalitate cu aceştia nume mai puţin cunoscute, precum 
Ion Turcu, lon Alexandrescu, Gheorghe şi Tănase Avramescu. Crescând 
numărul celor cu merite în organizarea şi conducerea grevelor, a fost 
diminuat rolul lui Gheorghiu-Dej. Astfel, acesta apare ca unul printre alţii 
şi i se menţionează numai funcţia (secretar al Comitetului Central de 


Acţiune), fără a se spune că ar fi coordonat, condus sau îndrumat greva. 


O altă noutate: printre cele 19 nume, mai mult sau mai puţin 
cunoscute, apare şi un lider real al partidului din 1932-1933, respectiv 
Gheorghe Stoica, Moscu Kuhn pe numele său real. În precedentele 
numere analizate, este remarcat şi faptul că, în contextul grevelor de la 
Griviţa, nu a fost menţionat nici un membru al Secretariatului din acea 
vreme. Astfel, structurile de conducere ale partidului ilegal au fost 
complet trecute sub tăcere. În acelaşi spirit al viitoarei Plenare, în textul 
din 1968 se critică pentru prima oară Cominternul, căruia i se reproşează, 
pe de o parte, cu privire la greve, că a „subestimat rolul” Partidului 
Comunist din România, dar şi, pe de alta, că, în privinţa unor probleme 
ale României, a avut unele „aprecieri eronate”. 

Anul 1973 este ultimul în care revista Anale mai acordă spaţiu 
grevelor de la Griviţa. În acel an, precum şi în cei care au urmat, 
evenimentul crucial de la începutul anului avea să fie considerat naşterea 
lui Nicolae Ceauşescu. În primul număr din 1973, revista s-a deschis cu 
un grupaj dedicat „activităţii revoluţionare a tovarăşului Nicolae 
Ceauşescu”. Acest fascicul, conţinând inclusiv documente în facsimil, a 
fost tipărit pe hârtie specială, iar restul revistei pe coli tipografice 
obişnuite. Subiectul Griviţa a fost rezolvat în mod ingenios de Nicolae 
Popescu, cercetător la ISISP, care a scris un material intitulat „Luptele 


eroice ale muncitorilor ceferişti şi petrolişti din 1933 în dezbaterile 


parlamentare”19. Articolul se referă la discuţiile purtate în Adunarea 
Deputaţilor şi Senat, în noapte din 3 spre 4 februarie 1933, când Armand 
Călinescu, subsecretar de stat la Ministerul de Interne, a impus votarea în 
regim de urgenţă a legii care introducea starea de asediu în Bucureşti şi în 
principalele centre feroviare. Abordând tema în această cheie, autorul 
putea lesne să evite nominalizarea capilor grevei. Astfel, în textul din 


1973 nu apare numele nici unui lider. 


Începînd din 1978, revista nu a mai găzduit nici un text dedicat 
grevelor de la Griviţa. Materialele publicate în primul număr al revistei au 
titluri asemănătoare — „Concepţia tovarăşului Nicolae Ceauşescu, cu 
privire la...”. În astfel de texte erau strecurate câteva fraze şi despre 
greve. De pildă, în 1978, Ion Popescu-Puţuri a semnat un material 
„Concepţia tovarăşului Nicolae Ceauşescu cu privire la rolul istoriei 
patriei, al mişcării muncitoreşti în dezvoltarea şi afirmarea poporului 


român”20 


„ iar zece ani mai târziu, în 1988, Ion Mamina şi Vasile Niculae 
au semnat textul „Tezele tovarăşului Nicolae Ceauşescu cu privire la rolul 
mişcării muncitoreşti al partidului revoluţionar al clasei muncitoare în 


contextul evoluţiei societăţii româneşti” 4, 


Astfel, analizând colecția revistei Anale, rezultă că anul de maxim în 
omagierea lui Gheorghe Gheorghiu-Dej ca lider al grevei a fost 1963. 
Anterior, acesta împărțire gloria cu alţi ilegalişti, dintre care cei mai 
valorizați au fost „martirii clasei muncitoare” (pe primul loc, ieşeanul Ilie 
Pintilie). După moartea lui Gheorghiu-Dej, subiectul a început să piardă 


din importanță, ultimul an în care s-a mai scris despre Grivița fiind 1973. 


Sursele primare 


Documente referitoare la greva de la Griviţa, în general, şi la participarea 
lui Gheorghe Gheorghiu-Dej la aceste greve, în particular, se află în mai 
multe fonduri şi colecţii din fosta arhivă istorică a Comitetului Central, 
deţinute în prezent de Arhivele Naţionale. În funcţie de autor, acestea pot 
fi categorizate în documente create în epocă de Partidul Comunist şi 
documente produse de autorităţile vremii, referitoare la mişcarea 


comunistă. 


Documentele din prima categorie se află, preponderent, în fondurile 
CC al PCR — Cancelarie şi Microfilme — Uniunea Sovietică şi reprezintă, 
majoritar, corespondenţa dintre diferitele structuri de putere ale Partidului 
Comunist din România (Secretariatul operativ din ţară, Biroul Politic din 
străinătate, Comitetul Central), precum şi dintre acestea şi Internaționala 
Comunistă. Documente din fondul Microfilme — Uniunea Sovietică (o 
parte dintre ele aduse în ţară după 1990) au fost valorificate în ediţiile de 


documente publicate de un colectiv de cercetători de la Arhivele 


Naţionale2Z, dar editorii volumelor au selectat puţine documente pe tema 
grevelor de la Griviţa. 

Multă corespodenţă purtată între diferite structuri de putere ale 
partidului din anii 1931-1934 se află actualmente în Fondul CC al PCR, 
mai ales la Cancelarie. Aflate iniţial în arhiva Cominternului de la 
Moscova, aceste documente au fost aduse în ţară înainte de 1989, în urma 
unor campanii de documentare realizate în capitala Uniunii Sovietice de 
istorici de la Institutul de Istorie a Partidului (în anii *70). Înainte de 1989 
făceau parte din Arhiva istorică a CC al PCR — Fondul 1. După preluarea 
documentelor din arhiva istorică a Comitetului Central de către Arhivele 
Naţionale, în general s-a păstrat vechea organizare a fondurilor şi 
colecţiilor, aşa cum fuseseră ele alcătuite în perioada comunistă. 
Fondurile au primit o nouă numerotare. Excepţie face Fondul 1, care a 
fost încorporat în Fondul CC al PCR — Cancelarie. 

Anii 1932-1934 sunt bine reprezentaţi din punct de vedere 
documentar (vezi Anexa 2). Astfel, din punct de vedere numeric, pentru 
anul 1932 se observă o creştere importantă a numărului de unităţi 
arhivistice (137, faţă de 77 în anul anterior), iar tendinţa se păstrează şi 
pentru următorii doi ani (1933 şi 1934). Luând în calcul intervalul 1921- 


1939, se observă că cele mai multe documente din perioada interbelică, 


disponibile astăzi, datează din intervalul menţionat25. Pentru cazul de 


faţă, fostul Fond 1 conţine corespondenţa purtată de Secretariatul din ţară 
cu Biroul Politic de la Berlin-Viena, în cursul anului 1932-1933, 
referitoare la sarcinile partidului în cazul mişcărilor de protest de la CFR. 
Se poate observa că problema agitaţiilor de la căile ferate a ocupat un loc 
important în amintita corespondenţă. De pildă, în 1932, din 136 de dosare, 
19 conţin informaţii despre acţiunile partidului printre feroviari. lar în 
1933 — anul grevei şi al primului proces, din 199 de dosare, 45 conţin 
referiri la evenimente (aproape un sfert). 

Dincolo de cifre, reiese că acţiunile partidului în rândurile 
„proletariatului” de la Căile Ferate interesa centrala de la Moscova, care 
s-a implicat activ, stabilind linia de conduită a activiştilor comunişti şi, 
evident, finanţând partidul. În zilele grevei, Secretariatul PCdR a informat 
cu regularitate Biroul Politic de la Viena, iar acesta a transmis mai departe 
rapoarte către reprezentantul României la Internaționala Comunistă şi 
către alţi membri ai Comitetului Central, aflaţi în capitala Uniunii 
Sovietice. În sens invers, au circulat directive, dinspre Moscova spre 
Bucureşti, via Berlin. Totuşi, precipitarea evenimentelor şi statutul 
clandestin al partidului au făcut ca în unele situaţii cerinţele 
Internaționalei Comuniste să nu ajungă la timp. Concluzionând, se poate 
spune că mişcările greviste din anul 1933 au fost dirijate din umbră de 
Comintern, însă circuitul informaţional a avut şi întreruperi. 

Din punct de vedere calitativ, documentele din acest fond sunt 
esenţiale pentru istoria comunismului dintre cele două războaie mondiale. 
Deşi sunt mai greu de utilizat, pentru că au fost redactate conform 
normelor conspirativităţii, sunt mai concludente decât documentele scrise 
de autorităţile vremii. Ele dau o imagine asupra partidului din interior, aşa 


cum se raporta activitatea acestuia către forul tutelar. Aşadar, este de 


presupus că informaţia conținută este ceva mai aproape de realitate şi 


reflectă activitatea reală a PCdR cu mai multă acuratețe decât rapoartele 


Siguranţei24. 

Documente scrise de autorităţi referitoare la acţiunile premergătoare 
grevelor, precum şi la evenimentele din ianuarie-februarie 1933 se găsesc 
în fonduri precum: „Procese întocmite de organele justiţiei, Siguranţei şi 
Jandarmeriei pentru comunişti, militanţi ai mişcării muncitoreşti şi ai 
organizaţiilor de masă revoluţionare” (Fondul 96), Colecţia Gheorghe 
Gheorghiu-Dej (Colecţia 80), Colecţia „Documente elaborate de organele 
represive despre activitatea PCR şi a organizaţiilor de masă revoluţionare” 
(Colecţia 50), Colecţia „Amintiri, memorii şi însemnări ale unor 
personalităţi despre situaţia economico-socială şi politică din România” 
(Colecţia 60), Colecţia „Comitetul Central de Acţiune CFR” (29 u.a., 
1931-1934), „Comitetul Central şi Comitetele Locale de Ajutorare de pe 
lângă Sindicatele Unitare” (1923-1933, 135 u.a.), „Comitetul de Apărare a 
Ceferiştilor” (1933-1934, 20 u.a.), „Consiliul General al Sindicatelor 
Unitare” (1923-1936, 1229 u.a.). 

Ofertantă la prima vedere, Colecţia Gheorghe Gheorghiu-Dej a fost 
constituită prin selectarea acelor documente care se refereau la acesta din 
fonduri şi colecţii mai complexe. Uneori, s-au scos documentele originale 
din fondurile unde se găseau, iar la fondul original a rămas în cel mai bun 
caz o copie. Pentru momentul Griviţa, mai relevant este Fondul 96, unde 
se află ancheta făcută de Poliţie şi de Parchetul Militar (Consiliul de 
Război al Corpului II Armată), deoarece oferă o imagine de ansamblu 
asupra evenimentelor şi rolului jucat de personaje. De remarcat că, în 
ciuda dimensiunilor impresionante ale dosarului, nu se pot afla prea multe 
date certe despre ce anume a făcut efectiv Gheorghiu-Dej în zilele grevei, 


pentru că acesta nu s-a arătat la Atelierele CFR Griviţa. Se poate vedea 


totuşi conduita sa în timpul anchetei şi gradul în care a respectat sau nu 
normele impuse comuniştilor în astfel de situaţii. Dosarul grevei alcătuit 
de autorităţi poate fi util pentru multe teme de cercetare, dar pare a fi mai 
puţin relevant pentru istoria partidului în sine. Instrumentarea cazului 
impresionează prin cantitate, nu prin calitate. Cei mai mulţi dintre arestaţi 
nu aveau legătură cu PCdR şi erau muncitori obişnuiţi. În valul de arestări 
din noaptea de 14 februarie, bunăoară, Poliţia nu a arestat nici un membru 
al conducerii PCdR. Introduşi în proces, Vasile Luca şi Moscu Kuhn au 
fost judecaţi în contumacie. 

Colecţia 60 poate fi studiată pentru posteritatea evenimentelor de la 
Griviţa, deoarece conţine o parte din discuţiile purtate în 1958 la Institutul 
de Istorie a Partidului, cu ceferişti care au luat parte la grevă. 

Câteva repere despre epoca grevelor se pot găsi în dosarele anchetelor 
postbelice, aflate la CNSAS. Dintre liderii partidului implicaţi în 
sindicate, Vasile Luca a dat în autobiografii şi unele amănunte despre 


grevele din 1932-1933 şi despre relaţiile sale cu Gheorghiu-Dej din acea 


perioadă22. 

Referiri la perioada grevelor, la obiectivele partidului din acea 
perioadă şi trimiteri la leadership-ul comunist al vremii se mai găsesc şi în 
volume de documente. Unele dintre ele au fost redactate în epocă, altele 
sunt discuţii ulterioare în care liderii partidului au evocat, în diferite chei, 


acest mit fondator al comunismului românesc2€. 


Metodologie 


Rolul lui Gheorghe Gheorghiu-Dej poate fi mai corect evaluat încadrând 


personajul în ansamblul structurilor de putere ale PCdR din acea perioadă 


şi prin stabilirea proximităţii acestuia faţă de centrii de putere. 

Evaluarea rolului jucat de viitorul lider al României comuniste în 
grevele ceferiştilor din ianuarie-februarie 1933 nu se poate face ignorând 
caracteristicile Partidului Comunist din perioada interbelică, statutul de 
grupare clandestină influențând decisiv practica politică a PCdR. 

În acest context, n-ar fi lipsită de interes o punere în discuţie a 
conceptului de „lider al grevelor”. Conceptul de leadership a fost definit 
în multiple feluri, politologul James McGregor Burns conchizând că este 


„unul dintre cele mai studiate şi mai puţin înţelese fenomene de pe 


pământ»27. Leadership-ul este un proces reciproc, tranzacţional şi 
transformaţional, prin care indivizilor li se permite să-i influenţeze şi să-i 


motiveze pe ceilalţi, pentru promovarea scopurilor individuale sau de 


grup28. Aşadar, liderul este o persoană care are capacitatea de a-i 
influenţa pe ceilalți,  schimbându-le atitudinile, credințele, 
comportamentul şi acțiunile, şi de a-i motiva totodată, determinându-i să 
acţioneze voluntar. 

Teoriile generale despre lideri, validate de psihosociologie sau ştiinţa 
managementului, sunt în mai mică măsură valabile în cazul liderilor 
formali ai partidelor comuniste care au acţionat clandestin. Leadership-ul 
este un proces care are la bază influenţa exercitată asupra mulțimilor în 
mod nemijlocit. Or, în cazul liderilor formali ai PCdR, aceasta se exercita, 
de regulă, prin interpuşi. Pentru supraviețuirea grupului, normele de 
funcţionare ale PCdR interziceau expunerea liderilor, comportament 
cunoscut prin sintagma „respectare a normelor conspirativităţii”. Aşadar, 
în logica grupării comuniste, cu cât un individ se situa mai sus în ierarhia 
de partid, cu atât acţiunile sale erau mai puţin vizibile, situaţie care făcea 


să-i scadă proporţional capacitatea directă de influențare a mulțimilor. 


În cazul grevelor de la Griviţa, în mijlocul protestatarilor nu s-au aflat 
nici un moment membri ai Secretariatului operativ din ţară. Comunicarea 
cu mulţimea se făcea prin intermediul unor membri de partid fără funcţii, 
trimişi să activeze în cadrul organizaţiilor de masă legale, de tipul 
sindicatelor, „curele de transmisie” ale ideologiei comuniste în rândul 
mulțimilor. Ținând seama de caracteristicile PCdR din perioada grevelor, 
nici un conducător formal al partidului din acea vreme, desemnat ca atare 
de Comintern, nu putea revendica titulatura de „lider al grevelor”, fapt 
care nu s-a întâmplat nici atunci, nici ulterior. 

În aceste condiţii, puteau concura la titlul de „lider al grevei” persoane 
aflate pe poziţii mai joase în ierarhia de partid, membri obişnuiţi ce 
acționau legal sau chiar simpatizanți care să fi fost cunoscuţi de 
conducătorii sindicatelor de la CFR şi chiar de masa protestatarilor. Nu 
exista o relaţie directă între popularitatea în rândul muncitorilor şi locul în 
ierarhia de partid, popularitatea nefiind un indiciu al importanţei în 
mişcare, ci dimpotrivă. 

Au existat aşadar lideri vizibili ai grevei şi lideri din umbră, 
necunoscuţi de „mase”. De pildă, Constantin Doncea face parte din prima 
categorie. Membru de partid din 1931, continua să lucreze în meseria sa. 
Majoritatea liderilor formali ai PCdR făceau parte din categoria „liderilor 
invizibili”: necunoscuți de protestatari, au influenţat atitudinile, 
credinţele, comportamentele şi acţiunile acestora, dar nu direct, ci prin 
interpuşi. 

Gheorghe Gheorghiu-Dej are, din acest punct de vedere, un statut 
aparte. Din punct de vedere formal, nu deţinea nici o funcţie în cadrul 
partidului. La origine sindicalist, fusese atras de mirajul societăţii fără 
clase. În 1931 a devenit membru al Partidului Comunist aflat în 


ilegalitate. Până în aprilie 1932, când a fost concediat de la Atelierele 


CFR din oraşul Dej, a fost un lucrător obişnuit, membru al Partidului 
Comunist. Din 1932 până la greve, a avut un statut ambivalent: era 
activist al partidului, dar acţiona legal. În martie 1932 a fost trimis de 
partid în Comitetul Central de Acţiune pentru organizarea ceferiştilor, 
structură creată de Partidul Comunist şi menită să îi organizeze pe 
feroviari în vederea protestelor. Rolul lui a fost să asigure legătura dintre 
conducerea partidului şi sindicatele de la CFR. Era aşadar veriga de 
legătură dintre partidul invizibil şi „masele ceferiste”. 

Din documentele de epocă, precum şi din evocările ulterioare, se 
poate trage concluzia că Gheorghe Gheorghiu-Dej nu era un necunoscut 
pentru liderii PCdR din anii 1932-1933. La momentul grevelor, PCdR era 
condus de un secretar general, Alexander Danieliuk-Ştefanski (nume 
conspirativ: Gorn), aflat la Moscova. Tot acolo se aflau şi cea mai mare 
parte a membrilor Comitetului Central. Veriga intermediară era Biroul 
Politic, aflat, în 1932 şi în prima jumătate a anului 1933, la Berlin. În ţară, 
conducerea operativă revenea unui Secretariat, care nu comunica direct cu 
Moscova, ci numai prin intermediul Biroului Politic. De asemenea, 
Secretariatul nu elabora documente programatice, sarcină ce revenea 
Biroului Politic, ci avea doar rolul de a le transpune în practică. 

În 1932 şi 1933, până la greve, situaţia Secretariatului din ţară a fost 
ambiguă. Această chestiune apare frecvent în corespondența 
Secretariatului cu Biroul Politic. Secretariatul, stabilit la începutul anului 
1932, la Congresul al V-lea, s-a descompletat din diverse motive (de 
pildă, Bela Breiner a fost arestat în aprilie 1932). În intervalul mentionat, 
din ţară au fost trimise numeroase cereri pentru completarea 
Secretariatului, dar Biroul Politic şi Cominternul au fost incapabili să ia o 


decizie până la momentul grevelor. Aşadar, conducerea propriu-zisă a 


partidului din acea perioadă este destul de ambiguă22, Totuşi, pot fi 


identificaţi unii lideri. Importanţi din perspectiva grevelor erau Moscu 
Kuhn (Gheorghe Stoica), după informaţiile Siguranţei membru al 


Secretariatului desemnat cu coordonarea activităţii partidului la CFR30, 


după declaraţiile lui Vasile LucaSl trimis al partidului în Consiliul 


General al Sindicatelor Unitare (coordonate de comunişti), şi Vasile Luca 
însuşi, membru al Secretariatului CGSU. Membru al Secretariatului a mai 
fost în 1932 şi Lucrețiu Pătrăşcanu, cu o scurtă întrerupere, cauzată de o 
arestare de două luni (iulie-august 1932). În ţară se afla şi Vanda Nicolski, 
cea care întreținea corespondenţa cu Biroul Politic. Sarcini în organizarea 
grevelor a mai avut şi Nicolae Goldberger. Alt lider al partidului, care a 
făcut carieră şi după 23 august 1944, aflat atunci în ţară, era Alexandru 
Sencovici. La începutul anului 1933 a revenit în România şi Marcel 
Pauker, dar până la greve nu a primit nici o sarcină. În conducerea de 
atunci a partidului s-au mai aflat şi comunişti între timp uitaţi, cum este, 
de pildă, Dvoira Broitman (nume conspirativ Ana Ruski). La Moscova, 
corespondenţa Biroului Politic o primea Emil Haliţki, originar din 
Bucovina, reprezentantul PCdR la Comintern. 

Există mărturii că Gheorghe Gheorghiu-Dej a lucrat cu o parte dintre 


aceşti lideri ai partidului. Se pare că a avut o relaţie specială cu Moscu 


Kuhn32, însă biografia acestuia, care ar elucida parţial necunoscutele 


comunismului românesc interbelic, este dificil de stabilit22. Într-o 


autobiografie din 1953, dată în timpul anchetei, Vasile Luca a scris despre 
Gheorghiu-Dej. Pasionat pescar, Luca petrecea mult timp pe malul lacului 
Floreasca. Acolo punea la punct mersul acțiunilor comuniste printre 
feroviari cu viitorul lider al României comuniste. „Gheorghiu-Dej, 
preşedintele comitetului de acțiune şi membru în CGSU, de multe ori 


venea şi mă găsea la pescuit, plecam cu el prin terenul viran şi stăteam de 


vorbă sigur, pentru că nu vedeam pe nimeni în jurul nostru.”24 La 
începutul lui 1933, Nicolae Goldberger a fost „legătura superioară” a 


ceferiştilor, deci şi a lui Gheorghiu-Dej22. În scrisorile-raport către Biroul 


Politic, Vanda Nicolski l-a menţionat în repetate rânduri. Aşadar, în 
preajma grevelor, Gheorghiu-Dej nu era un necunoscut pentru liderii 


oficiali ai partidului din acea vreme. 


Faptele 


Documentele de arhivă confirmă că Gheorghe Gheorghiu-Dej a fost 
implicat în pregătirea protestelor muncitoreşti de la începutul anului 1933, 
însă nu a participat la grevele propriu-zise. Concediat în primăvara anului 
1932 de la Căile Ferate şi cunoscut de poliţie ca agitator comunist, 
prezenţa sa printre lucrători în zilele grevei nu ar fi putut fi justificată 
legal. 

Din corespondenţa Secretariatului din ţară cu Biroul Politic de la 
Berlin, precum şi din rapoartele poliţiei, rezultă că încă din primăvara 
anului 1932 a fost implicat de partid în pregătirea protestelor. Gheorghiu- 
Dej a jucat rolul „curelei de transmisie” între conducerea partidului şi 
liderii sindicali de la CFR manevraţi de PCdR, atât din Bucureşti, cât şi 
din provincie. Din primăvara lui 1932 şi până la arestarea din februarie 
1933, a călătorit mult în ţară, mai ales la Galaţi, Iaşi şi Cluj. În decembrie 
1932, conducerea partidului l-a trimis la Berlin pentru a primi noi 
„sarcini” în legătură cu „munca de la CFR”. Mai corect, locul şi rolul lui 
Gheorghe Gheorghiu-Dej în protestele din februarie 1933 reiese derulând 


o secvenţă temporală mai amplă din biografia sa, care începe cu 


momentul concedierii de la atelierele CFR din Dej şi se sfârşeşte cu 
arestarea din februarie 1933. 

În 1931, ceferistul Gheorghe Gheorghiu a fost transferat de la 
atelierele CFR din Galaţi la cele din oraşul Dej. În februarie 1932, a iniţiat 
o întrunire sindicală în urma căreia a fost adoptată o moţiune. Expediată 
Direcţiei Generale a CFR din Bucureşti, a produs efecte nedorite: după 
două luni, conducerea CFR a concediat 300 de muncitori şi a închis 
atelierele din Dej. Devenit şomer, din acel moment şi până la arestarea din 
februarie 1933, Gheorghiu-Dej s-a dedicat exclusiv activităţii în slujba 
Partidului Comunist. 

Începând din primăvara lui 1932, PCdR a încercat mai multe formule 
de organizare a ceferiştilor. De pildă, în martie, a fost ales un Comitet 
Central de Acţiune, în care au fost cooptați lideri sindicali de la atelierele 
din Bucureşti (Tudor Alexandru, Iancu Schuler, Nicolae Tudor), laşi (Ilie 
Pintilie, Crivei Mihai), Galaţi (Mârzea Constantin, Maxim Alexandru, 
Lungu Mihalache), Cluj (Popa Emil, Ion Meţiu, Bojan Pavel şi Bob Iosef) 
şi Paşcani. Din conducerea PCdR, în Comitetul de Acţiune au fost trimişi 
Vasile Luca şi Moscu Kuhn, membru al CC însărcinat cu organizarea 
„muncii” la CFR. Alături de aceşti doi lideri ai partidului, în noua 


structură a fost numit şi Gheorghe Gheorghiu-Dej2. 


În aprilie, chestiunea agitaţiilor de la căile ferate şi-a găsit locul într-o 
rezoluţie a Comitetului Central al PCdR. Spre sfârşitul lunii, poliţia 
consemna prezenţa lui Gheorghe Gheorghiu-Dej în Bucureşti, la o 
întrunire a Uniunii Sindicatelor, unde câştig de cauză au avut propunerile 
social-democraţilor. Nemulțumit de turnura votului, mai consemna poliţia, 
sindicalistul Panait Bogătoiu a instigat facțiunea comunistă din Uniune să 
se desprindă şi să îndrepte sindicatele ceferiste spre revendicări mai 
radicale. 


În vara şi toamna lui 1932, rapoartele poliţiei au înregistrat mai multe 
călătorii ale şomerului Gheorghe Gheorghiu-Dej prin ţară. A fost trimis de 
partid mai cu seamă la Galaţi, unde avea legături cu foştii lui colegi 
ceferişti, la Cluj şi la Bucureşti. A luat parte la conferinţe legale ale 


sindicatelor, dar şi la întruniri clandestine. De pildă, la Galaţi s-a aflat în 


mai 193237 şi în septembrie acelaşi an38. În iunie 1932 a fost trimis de 
partid la Cluj. În iulie i-a instruit pe câţiva dintre liderii sindicatului 


comunist de la Atelierele Griviţa CFR, precum Dumitru Petrescu, Gh. 


Vasilichi, Doncea, Tudor Alexandru, Ilon Ioniță23, Nemulţumiţi de 
atitudinea oscilantă a social-democraţilor, în vara lui 1932, comuniştii au 
căutat să creeze „opoziții roşii” în sindicate, care să acapareze treptat 
conducerea sindicatelor legale. Paralel, în marile centre din ţară urmau să 


se creeze comitete de acţiune care să coordoneze viitoarele proteste40. 


În decembrie 1932, sindicatele social-democrate de la CFR au plănuit 
o conferinţă generală în capitală, fără participarea facţiunilor sindicale 
comuniste de la Bucureşti, laşi, Paşcani, Galaţi şi Cluj. Conducerea 
centrală a sindicatelor comuniste a transmis reprezentanţilor săi din 
teritoriu să vină la Bucureşti şi să forţeze o participare la întrunirea social- 


democrată. Instructajul liderilor veniţi din teritoriu a fost făcut de 


Gheorghe Gheorghiu-Dej, Acesta i-a învățat pe Ilie Pintilie, Constantin 
Crivei, Pavel Bojan, Emil Popa, Constantin Doncea şi alţii, ce anume să 
susţină şi cum să se comporte la reuniunea social-democrată. În principiu, 
luările de cuvânt ale comuniştilor în astfel de adunări cuprindeau 
îndemnuri la proteste cât mai radicale şi mai grabnice, precum şi acuzarea 
colegilor social-democraţi că tergiversează coalizarea muncitorimii. 
Conform indicaţiilor primite de la Partidul Comunist prin intermediul lui 


Gheorghiu-Dej, sindicaliştii veniţi din ţară s-au prezentat în strada Izvor 


nr. 37, unde exista un sediu al sindicatelor social-democrate, şi au încercat 
să pătrundă la consfătuire, însă nu au fost primiţi. S-au regrupat în Calea 
Griviței nr. 261, unde îşi avea sediul sindicatul comunist de la Atelierele 
CFR Griviţa. 

La finele lui decembrie 1932, Secretariatul din ţară al PCdR a decis 
trimiterea lui Gheorghe Gheorghiu-Dej şi a lui Chivu Stoica la Berlin. 


Acolo s-a întâlnit cu membri ai Biroului Politict?. Prezenţa celor doi în 


Germania este semnalată în documentele interne ale partidului din acea 
perioadă, nu şi în rapoartele poliţiei. Ceea ce înseamnă că viitorul lider al 
României comuniste nu a solicitat paşaport şi a trecut graniţa clandestin. 
Gheorghiu-Dej nu a fost chestionat în legătură cu această călătorie nici în 
timpul anchetei de după arestare, deşi autorităţile statului ar fi avut tot 
interesul să o facă pentru a demonstra în instanţă susţinerea mişcării 
comuniste din România de grupuri din exterior. Sunt argumente pentru 
faptul că, în acest caz, reţelele clandestine au funcţionat şi s-a reuşit 
păstrarea secretului misiunii lui Gheorghiu-Dej la Berlin. 

Un raport al Biroului Politic al PCdR către Comitetul Executiv al 
Internaționalei de la Moscova, din 9 ianuarie 1933, detaliază activitatea 
lui Gheorghiu şi Chivu Stoica la Berlin. „Au sosit reprezentanţii 
ceferiştilor, vor prezenta un raport scris”, se precizează în amintitul 
document. „Deocamdată ascultăm pe cel oral. Schimbul de păreri în 
legătură cu aceasta încă n-a fost. Vom elabora o rezoluţie împreună cu 
WEB al sindicatelor. Profitând de faptul că unul dintre reprezentanţi 
lucrează în acelaşi timp şi în Consiliul General [Gheorghiu-Dej, n.n., 
C.D.], vom clarifica împreună cu el activitatea sindicală în ansamblu şi 


intenţionăm să adresăm Consiliului Sindical o scrisoare şi, de asemenea, 


să scriem o serie de articole pentru organele noastre sindicale.»42 Cei doi 
au stat la Berlin câteva zile. Intr-o scrisoare din 12 ianuarie, Biroul Politic 


informa la Moscova că „În ultimele zile am expediat Felder, Manole, 


Gheorghiu, Crivei, şi ultimul Luximin” 44, 


Revenit în ţară cu noi instrucţiuni, Gheorghiu-Dej şi-a reluat 
călătoriile, din însărcinarea partidului. O nouă scrisoare a Biroului Politic 


pentru Internaționala Comunistă menţionează trimiterea lui la laşi 2. În 


19 ianuarie 1933, conflictul dintre sindicaliştii social-democraţi şi 


comunişti de la Atelierele CFR Nicolina s-a acutizatA?. Disputa s-a purtat 


în jurul declanşării grevei, dezavuată de primii, dorită de ceilalţi. 
In timp ce ceferiştii discutau despre cele mai potrivite forme de luptă 
sindicală, guvernul a anunţat introducerea unei noi curbe de sacrificiu. La 


25 ianuarie, „conducătorii sindicatului CFR, sub inspiraţia lui Gheorghiu- 


Dej” 4, consemna poliția, s-au întrunit pentru a discuta modalitățile de 
reacție. Cum social-democrații şi comuniştii nu au căzut de acord, cei din 
urmă au decis să cheme lucrătorii la o grevă demonstrativă de 45 de 
minute, în ziua de 28 ianuarie 1933, la ora 10:30. Sarcina organizării 
protestului a revenit comitetului de acțiune pe fabrică, care, de această 
dată, a şi trecut la fapte. În Bucureşti, Gheorghiu-Dej a fost implicat în 
organizarea acestui prim protest. În chiar ziua grevei de avertisment, 
liderii partidului l-au trimis în provincie, la Galaţi, pentru agitarea 
spiritelor. Corespondenţa liderilor din ţară cu Moscova, intermediată de 
Biroul Politic de la Berlin, a consemnat mişcările sindicalistului Gheorghe 
Gheorghiu de la finele lunii ianuarie şi începutul lunii februarie 1933. 
„Asupra chestiunii sindicale generale a rămas să discutăm fără Gheorghiu 
şi Crivei, cu ei s-a vorbit mai cu seamă asupra chestiunilor concrete, 
despre care vouă v-am scris deja (centralizare)”, se spunea într-o scrisoare 


a Secretariatului către Biroul Politic din 31 ianuarie 1933. „Însă 


discutarea chestiei în adânc s-a tot amânat din cauze de mai sus, cât şi din 


faptul că am tot aşteptat pe Traian | Vasile Luca, n.n. C.D. p48. 


După greva din 28 ianuarie, la Bucureşti s-a mai organizat un protest, 
în 31 ale lunii. Nici liderii comunişti nu aveau o strategie bine pusă la 
punct, motiv pentru care s-au ghidat după empiricul „văzând şi făcând”: 
au decis să îşi adapteze paşii în funcţie de reacţia guvernului. În aceste 
condiţii, când prezenţa fiecărui om conta, conducerea PCdR deplângea 
într-un raport către superiori plecarea lui Gheorghiu-Dej din Bucureşti. 
„Cel mai rău este că tocmai acum conducerea sindicală este plecată. Acest 
lucru s-a hotărât cu 10 zile în urmă în legătură cu acţiuni în ţară, dar 
Goldbergher, care îi vede tot timpul, l-a lăsat să plece pe Gheorghiu-Dej 
în ziua când s-a declarat greva demonstrativă şi când am aşteptat 
desfăşurarea pe mai departe a acesteia. Acest lucru ne îngreunează foarte 
mult munca. Sperăm că vreunul dintre ei, citind din ziare cele ce se 


petrec, se va reîntoarce”49, 


Ca urmare a protestelor din ianuarie, în primă fază guvernul a cedat 
presiunilor şi a acceptat o parte din revendicări. În mod neaşteptat, 
autorităţile au acceptat inclusiv comitetul de fabrică, în esenţă un „soviet” 
de inspiraţie bolşevică. Această informaţie provine din rapoartele trimise 
de Partidul Comunist centralei de la Moscova, care nu ar fi avut motive 
nici să dezinformeze, nici să fie culant faţă de guvernul de la Bucureşti. 
După câteva zile, în noaptea de 3 spre 4 februarie 1933, a fost declarată 
„starea de asediu”. Metoda, deloc inedită, permitea măsuri de retaliere 
excepţionale, iar apoi judecarea făptaşilor în tribunalele militare. 

În tot acest timp, Gheorghiu-Dej s-a aflat la Galaţi. Poliţia locală a 
raportat la centru despre o întâlnire din 1 februarie, unde un Gheorghe 
Gheorghiu-Dej ar fi fost ales în delegaţia care urma să meargă la minister 


pentru a prezenta revendicările muncitorilor20. Un alt raport al poliţiei 


din Galaţi transmitea că reprezentanţii sindicali din localitate ar fi plecat 


spre Bucureşti în seara de 5 februarie2L. Activitatea lui Gheorghe 


Gheorghiu-Dej din acele zile la Galaţi i-a rămas în memorie şi lui 


Gheorghe Apostol, care a consemnat-o în memorii22. 


Revenit la Bucureşti, Gheorghiu-Dej a fost implicat în pregătirea 
grevei generale de la Atelierele Griviţa CFR. În noaptea de 13 spre 14 
februarie, a fost prezent la o întâlnire conspirativă într-o casă din cartierul 
Giuleşti, la care au participat Constantin Doncea, Hugo Barany, Chivu 
Stoica, Dumitru Petrescu, din partea organizaţiei de Bucureşti a PCdR, şi 
Moscu Kuhn. Dintre aceştia, cea mai importantă funcţie o deţinea Moscu 
Kuhn, membru al Comitetului Central al PCdR. Cu acel prilej, 
sindicaliştilor de la Griviţa li s-a transmis că trebuie să declanşeze greva 
generală în 15 februarie şi li s-a comunicat totodată şi lista de 


revendicări22. 


Rolul lui Gheorghiu-Dej s-a încheiat în noaptea următoare, când o 
serie de lideri comunişti cunoscuţi, inclusiv el, au fost arestaţi. Viitorul 
lider al PCR a fost ridicat de poliţie din casa lui Nicu Tudor, lucrător la 
CFR şi membru al Partidului Comunist, întors în ţară după un stagiu de 


trei luni la Moscova2f. Arestarea lui a fost adusă la cunoştinţa 


Cominternului22. 


Concluzii 


Dintre liderii formali ai PCdR (membri ai Secretariatului din ţară, ai 
Biroului Politic sau ai Comitetului Central), nici unul nu putea şi nici nu a 
revendicat titulatura de „lider al grevelor din 1933”. La momentul 


producerii faptelor, expunerea ar fi contravenit flagrant normelor 


conspirativităţii după care se conducea mişcarea comunistă clandestină. 
Mai cunoscuţi mulțimilor au fost liderii sindicatelor manevrate din umbră 
de PCdR, precum Constantin Doncea. Gheorghe Gheorghiu-Dej avea o 
poziţie mediană: din martie 1932 era activist plătit al partidului, cunoscut 
ca atare de conducere. Călătoria la Berlin din decembrie 1932, unde a 
mers pentru instructaj prin canalele clandestine ale PCdR, fără ştirea 
autorităţilor vremii, demonstrează că era un activist pe felul căruia se 
putea conta. La Berlin a cunoscut membri ai Biroului Politic, „superiorii” 
Secretariatului din ţară. A avut aşadar un contact nemijlocit cu un centru 
important de putere din partid. 

Totuşi, în ierarhia PCdR, Gheorghe Gheorghiu-Dej era situat pe o 
treaptă superioară comparativ cu sindicaliştii, dar pe una inferioară 
comparativ cu liderii formali, nedeţinând la acel moment nici o funcţie în 
partid. Rolul său în evenimente poate fi relevat decupând o secvenţă mai 
amplă din biografia sa, care debutează cu concedierea de la atelierele CFR 
din oraşul Dej, în martie 1932, şi se sfârşeşte cu arestarea din noaptea de 
14 spre 15 februarie 1933. Rolul lui în ansamblul grupării comuniste 
decurge nu atât din statutul său formal, cât mai ales din acţiunile 
întreprinse, aşa cum au fost ele înregistrate în documentele de partid şi în 
actele poliţiei. De asemenea, din faptul că a avut acces nemijlocit la o 
serie de lideri formali, ilegalizaţi, ai PCdR, precum Moscu Kuhn şi Vasile 
Luca, care nu erau accesibili membrilor de rând. 

Rolul lui Gheorghe Gheorghiu-Dej în protestele muncitoreşti din iarna 
anului 1933 poartă pecetea ambiguităţii, asemenea întregii istorii a 


comunismului dintre cele două războaie mondiale. 

3 IANUARIE 1935: UN SCENARIU 
COMINTERNIST? FUGA DIN ÎNCHISOARE A 
TREI DINTRE LIDERII CEFERIŞTILOR ŞI 
PETROLIŞTILOR PARTICIPANŢI LA GREVELE 
DE LA ÎNCEPUTUL ANULUI 1933 


Mihai Burcea 


Despre acţiunile revendicative ale muncitorilor din anii '30, infiltrarea 
de către comunişti a sindicatelor, organizaţiilor obşteşti sau de masă, dar 
şi despre procesele politice intentate de autorităţi principalilor lideri ai 
PCdR s-a scris foarte puţin după 1989. Istoriografia românească 
antedecembristă a interpretat toate aceste evenimente în spiritul 
adevărului „partinic”, în funcţie de indicaţiile Comitetului Central. După 
1989 în schimb, istoricii au evitat să se mai aplece metodic asupra acestor 
subiecte, ignorându-le. Discursul anticomunist postdecembrist al elitei 
intelectuale de dreapta a influenţat profund şi naraţiunea istorică. 
Acţiunile revendicative muncitoreşti care fuseseră „confiscate” de către 
istoricii partidului au devenit, după 1989, ţinta ironiilor şi a relativismului 
interpretativ. Acelaşi lucru poate fi spus şi despre modul în care au fost 
tratate (mai bine zis, neabordate) procesele politice, anchetele la care erau 


supuşi de către Siguranţă arestaţii care comiseseră infracţiuni „contra 


siguranţei statului” sau detenţia deţinuţilor politici din perioada 
interbelică. 

Nu există deocamdată o analiză riguroasă a legislaţiei represive 
interbelice, precum şi a fondurilor arhivistice care conţin sutele de 
procese politice soldate cu mii de ani de condamnări politice. Acest studiu 
îşi propune o analiză descriptivă a unui eveniment important din istoria 
clandestină a Partidului Comunist care a avut o strânsă legătură cu 
acţiunile judiciare deschise de statul român împotriva liderilor ceferiştilor 
şi petroliştilor participanţi la grevele din ianuarie-februarie 1933. Este 
vorba despre acţiune organizată de conducerea PCdR la începutul anului 
1935, care a dus la evadarea a trei dintre liderii importanţi ai grevelor: 
Constantin Doncea, Dumitru Petrescu şi Gheorghe Vasilichi. Gheorghe 
Gheorghiu-Dej, o altă figură centrală a evenimentelor de la „Griviţa” şi un 
personaj care avea să marcheze istoria postbelică a României, nu a făcut 


parte din „lotul” evadaţilor. Motivele vor fi expuse în cele ce urmează. 


Procesul „Griviţei” 


În urma „rebeliunii” provocate de muncitorii de la Atelierele CFR Griviţa, 
liderii greviştilor, printre care Constantin Doncea, Dumitru Petrescu sau 
Gheorghe Gheorghiu-Dej, au fost arestaţi preventiv în noaptea de 14 spre 
15 februarie 1933, fiind depuşi alături de alte sute de muncitori la 
Închisoarea militară Jilava. Până în vara anului 1933 arestaţii preventivi 
au fost ţinuţi în condiţii grele de detenţie din cauza supraaglomerării 
închisorii şi tratamentului dur la care erau supuşi de către anchetatori. În 
această perioadă, partidul s-a mobilizat, încercând să procure fonduri 
pentru viitorul proces şi să convingă avocaţii „democraţi” să pledeze 


cauza muncitorilor arestaţi. Nici misiunea procurorilor militari/comisari 


regali nu a fost una uşoară, aceştia fiind nevoiţi să ancheteze sute de 
martori, să culeagă mărturiile a peste 100 de inculpaţi şi să pregătească un 
voluminos rechizitoriu care urma să demonstreze implicarea comuniştilor, 
dar mai ales a Sovietelor în „rebeliunea” de la Griviţa. 


Pe 18 iulie 1933 începea acţiunea în instanţă împotriva ceferiştilor 


grevişti. În timpul grevelor, guvernul instituise starea de asediul, astfel că 
acţiunile muncitorilor de la Griviţa intrau sub incidenţa acestei legi. 
Astfel, procesul s-a judecat de către o instanţă militară — Consiliul de 
Război al Corpului II Armată din Bucureşti, cu sediul în cazarma 
Malmaison din Calea Plevnei. Procesul s-a desfăşurat într-o atmosferă 
extrem de tensionată: clădirea era înconjurată de militari, presa apărea sub 
ştampila cenzurii militare, iar presiunea autorităţilor politice şi de stat ale 
vremii asupra magistraţilor militari era foarte puternică. Acestea încercau 
din răsputeri să demonstreze că grevele fuseseră puse la cale de către 
bolşevicii români (la ordinele Cominternului), cu scopul de a crea 
dezordine printre muncitorii ceferişti în vederea declanşării unei revoluţii 
comuniste. Pe fondul crizei economice, guvernul încerca să-şi ascundă 
incapacitatea de a rezolva revendicările profesionale şi sindicale ale 
muncitorilor: încetarea concedierilor şi a curbelor de sacrificiu, creşterea 
nivelului de trai al muncitorilor, îmbunătăţirea condiţiilor de muncă etc. 
Zeci de muncitori s-au aflat în boxa acuzaților în procesul care a urmat 
după grevele din februarie '33. Dintre aceştia, cele mai mari pedepse 
aveau să le primească Constantin Doncea şi Dumitru Petrescu 


(condamnaţi la muncă silnică pe viaţă), Gheorghe Vasilichi şi Gheorghe 


Gheorghiu-Dej (condamnaţi la 20, respectiv 15 ani de muncă silnică)2. 
Implicarea comuniştilor români sprijiniți de Comintern a fost 
evidentă, însă aceştia nu ar fi avut nici o şansă de reuşită în privinţa 


declanşării grevelor şi a scoaterii a mii de muncitori în stradă dacă situaţia 


socială a acestora nu ar fi fost deja extrem de precară? Acuzarea s-a 


chinuit din răsputeri şi a reuşit să pună turbulentele de la Atelierele CFR 
Griviţa pe seama unor complotişti/rebeli dirijați de Moscova. Acest efort a 
avut şi un revers al medaliei întrucât, după instaurarea regimului de 
democraţie populară, Partidul Comunist şi-a legitimat astfel paternitatea 
protestelor, iar liderii săi de la acea vreme au devenit eroi ai clasei 
muncitoare, deşi, trebuie spus, în fruntea greviştilor s-au aflat şi mulţi 
reprezentanţi ai muncitorilor care nu au avut nici o legătură cu mişcarea 
comunistă ilegală. 


Procesul s-a rejudecat după un an de zile la Craiova, tot de către o 


instanţă militară — Consiliul de Război de pe lângă Corpul I Armată. La 
Craiova, numărul celor din boxa acuzaților a scăzut vertiginos, de la 125 
la 8: comuniştii Constantin Doncea, Dumitru Petrescu, Gheorghe 
Vasilichi, Gheorghe Gheorghiu-Dej, Chivu Stoica, Alexandru Rosemberg, 
Marin lon-lonescu şi David Kerner. Mai precis, acuzaţii care primiseră cu 
un an în urmă cele mai aspre pedepse şi care, între timp, atacaseră cu 
recurs deciziile primei instanţe de judecată. 

În timpul ambelor procese, liderii marcanţi ai acuzaților au fost 
Doncea, Petrescu şi Vasilichi, cei care transformaseră boxa acuzaților într- 


o tribună de luptă împotriva „statului opresor burghez”. Stelian Tănase 


crede că Gheorghiu-Dej ar fi jucat în această perioadă un rol secundar=, 
fiind eclipsat de ceilalţi trei „colegi de suferinţă”. Şi totuşi, în ecourile 
favorabile ale presei de stânga, care-i cultiva ca pe nişte eroi, se regăsesc 
numeroase referiri şi la Gheorghiu-Dej. 

În cele din urmă, pe 30 iunie 1934, în baza Codului Penal şi a Legii 
8 


pentru reprimarea unor noi infracţiuni la liniştea publică“, Consiliul de 


Război de pe lângă Corpul I Armată a pronunţat pedepse grele, reducând 


doar cu câţiva ani condamnările emise la Bucureşti cu un an înainte: 
Constantin Doncea şi Dumitru Petrescu — câte 15 ani de muncă silnică; 
Gheorghe Vasilichi, Gheorghe Gheorghiu-Dej, Chivu Stoica şi Marin Ion- 


Ionescu — câte 12 ani de muncă silnică; Alexandru Rosemberg — 5 ani de 


închisoare, iar David Kerner — 18 luni?. 

La doar câteva luni de la arestare, conducerea ilegală a partidului şi 
Cominternul au decis să-i „scoată” prin orice mijloace pe comuniştii care 
s-au aflat în fruntea greviştilor de la Atelierele CFR Griviţa în februarie 
1933. În cele ce urmează, vom încerca să relatăm modul în care a fost 
pregătită şi pusă în practică una dintre cele mai importante operaţiuni ale 
PCdR din perioada anilor '30. Documentarea acestui studiu are la bază 
atât mărturiile unor lideri ai Partidului Comunist, implicaţi direct în acele 
evenimente, cât şi documentele întocmite de autorităţile vremii (Parchete, 


Siguranţă, Consilii de Război sau Direcţia Generală a Penitenciarelor). 


In arest la Craiova 


În perioada în care procesul muncitorilor care participaseră la 
„rebeliunea” din februarie 1933 s-a rejudecat la Consiliul de Război al 
Corpului I Armată din Craiova, inculpaţii din procesul „Griviţei” s-au 
aflat în detenţie preventivă la Închisoarea militară din Craiova. 
Inspectoratul Regional de Poliţie Craiova a avut pe toată durata 
desfăşurării procesului unul sau doi agenţi în sala în care aveau loc 
dezbaterile şi care raportau periodic Direcţiei Generale a Poliţiei din 
Bucureşti aspecte din sală. Dintr-o asemenea informare (datată 19 iunie 
1934) aflăm şi care erau vexaţiunile la care erau supuşi acuzaţii de către 
autorităţi. În şedinţa care avusese loc în ziua anterioară, avocatul apărării, 


Iosif Schraier, şef al Biroului juridic al PCdR, s-a plâns instanţei militare 


de faptul că autorităţile locale nu i-au permis să ia contact cu clienţii săi 
decât în prezenţa comisarului regal. El a solicitat ca apărarea să fie lăsată 
să comunice direct cu deţinuţii, fără a „beneficia” de ochiul vigilent al 
acuzării. De asemenea, un alt avocat al apărării, M. Papilian, s-a plâns 
instanţei că a fost împiedicat să consulte dosarele aflate pe rol şi că 
aceleaşi autorităţi au împiedicat participarea publicului la şedinţele de 
judecată. Solicitările avocaţilor apărării au fost admise de către instanţa 


militară? 


In memoriile sale, Marin Ion-Ionescu? povesteşte că, în timpul 


procesului, acuzații erau aduşi pe jos, prin centrul oraşului, de la 
Inchisoarea militară Craiova către sala de judecată, oferind astfel un 


spectacol dezolant pentru privitorii stradali-L0. După primirea pedepselor, 


condamnaţii au rămas la Închisoarea militară din Craiova până la sfârşitul 
lunii august 1934, când au fost transferați la Arestul central din Craiova. 
Aici au fost cazaţi într-o secţie separată, având calitatea de preveniţi, 
deoarece declaraseră recurs la Curtea Superioară de Justiţie Militară 
împotriva sentinţei emise de instanţa militară craioveană. După ce acest 
înalt for militar de justiţie le-a respins recursul (17 noiembrie 1934), 
deţinuţii Doncea, Petrescu, Vasilichi, Gheorghiu-Dej, Chivu Stoica, Marin 
Ionescu şi Al. Rosemberg au atacat această decizie/hotărâre la Înalta Curte 
de Casaţie şi Justiţie din Bucureşti. Procedura a fost realizată prin 
intermediul unei procuri speciale prin care deţinuţii sus-menţionaţi i-au 
împuternicit în ziua de 22 noiembrie 1934 pe avocaţii Iosif Schraier şi 


Lizeta Gheorghiu să atace hotărârea Curţii Superioare de Justiţie 
MilitarăLl. Cu această ocazie, deţinuţii au reuşit să-şi prelungească 
şederea la Arestul central din Craiova (unul dintre reproşurile făcute de 


presa vremii autorităţilor — după producerea evadării — a fost că acestea au 


tergiversat mult prea mult transferul celor trei deţinuţi către Penitenciarul 
Special Doftana, unde, de regulă, îşi ispăşeau pedepsele spionii şi 
deţinuţii politici comunişti cu pedepse grele). 

Arestul central din Craiova era o unitate de detenţie demilitarizată, 
personalul fiind format din funcţionari publici la fel ca în majoritatea 
unităţilor de detenţie din subordinea Direcţiei Generale a Penitenciarelor. 
Regimul de detenţie era mai relaxat decât în alte penitenciare în care erau 
internaţi deţinuţi politici, în sensul că deţinuţilor li se permitea să 
muncească în atelierul de tâmplărie, unde îşi puteau fabrica diverse 
obiecte de uz personal. De asemenea, deţinuţilor li se permitea să se 
întâlnească în celule unde, de regulă, aveau loc şedinţe ilegale de partid şi 


cursuri de limbă franceză. 


Primele planuri de evadare 


Într-o notă depusă la Institutul de Istorie a Partidului în data de 31 
octombrie 1962, vechiul ilegalist Nicolae Goldberger rememora etapele 


organizării celebrei evadării din 193512. Potrivit acestuia, chestiunea 


evadării liderilor ceferiştilor de la Atelierele „Grivița? s-a pus pentru 
prima dată în timpul judecării procesului de la Bucureşti, mai precis în 
perioada iulie — august 1933, când majoritatea greviştilor arestaţi se 
găseau la Închisoarea militară Jilava. Însă conducerea partidului a 
renunţat rapid la întocmirea planului, deoarece nu dispunea de resursele 


materiale şi umane în vederea îndeplinirii lui13, 


Această primă tentativă este confirmată şi de memoriile lui Dumitru 


PetrescuL. Încă dinaintea începerii procesului, acesta afirma că partidul 


îl însărcinase să organizeze evadarea lui Gheorghiu-Dej, la acea dată 


secretar al Celulei de partid din Închisoarea militară Jilava, singurul care 


avea legătură cu cei din conducerea PCdR pe această linieł2, Din cauza 
faptului că cei din conducerea partidului nu reuşeau să găsească soluţia 
optimă pentru evadare, lucrurile au trenat, iar între timp începuseră 
dezbaterile procesului, ceea ce a condus la amânarea „chestiunii 


organizării evadării” până după proces18. După pronunţarea sentinţelor, 


deţinuţii politici au fost readuşi la Jilava de unde Gheorghiu-Dej — cu 
avizul conducerii partidului — a reluat demersurile pentru organizarea unei 


evadări17. 


Dumitru Petrescu îşi aminteşte variantele luate în calcul de 
Gheorghiu-Dej. Astfel, s-a propus săparea unui tunel pomind de la 
closetul din curtea închisorii, variantă la care s-a renunţat. Mai apoi, s-a 
încercat atragerea în conspirație a doi soldaţi din garda închisorii care 
urmau să sprijine acţiunea, după care ar fi urmat să fugă odată cu evadaţii. 
Şi acest plan a fost abandonat atunci când unul dintre ei s-a speriat de 
propunere. A treia variantă prevedea contactarea militarilor condamnaţi 
pentru diferite infracţiuni militare sau de drept comun, care aveau dreptul 
de a părăsi închisoarea pentru a lucra la ateliere. Gheorghiu-Dej a luat 
legătura cu unul dintre aceşti militari — un evreu basarabean condamnat la 
peste 10 ani închisoare pentru comiterea a două crime în Basarabia — pe 
care l-a convins să fabrice în interiorul atelierelor o cheie identică cu cea 
folosită pentru lacătul de la „Reduitul” Jilavei. Însă după ce au convenit 
asupra detaliilor şi după ce ostaşul condamnat i-a prezentat mai multe 
variante de chei (una dintre ele a fost văzută şi de Petrescu), acesta a 
început să „tărăgăneze” lucrurile. Timp de două luni l-a evitat pe 
Gheorghiu-Dej. Una dintre chei mai avea nevoie de câteva ajustări în 
atelier, după care s-ar fi potrivit perfect în lacătul de la „Reduit”. Într-o 


dimineaţă însă, deţinuţii comunişti l-au văzut pe comandantul gărzii, 


însoţit de câţiva fierari, schimbând lacătul „Reduitului” şi protejându-l cu 
mai multe bare de fier. Au înţeles că planul lor eşuase. Se pare că ostaşul 
se speriase de amploarea operaţiunii şi a anunţat administraţia închisorii. 
Pentru gestul lui, a fost recompensat de către şeful unităţii cu ameliorarea 
regimului de detenţie. Ulterior, soldatul a încercat să se eschiveze în faţa 
liderilor deţinuţilor politici comunişti, spunându-le că pierduse cheia cu 


pricina care fusese găsită de gardienii închisoriitê. 


Eforturi şi pregătiri pentru evadarea comuniştilor se făceau şi în 
exterior. La începutul anului 1934, Biroul Politic al PCdR de la Praga a 
decis începerea demersurilor pentru scoaterea din detenție a cel puțin 
cinci tovarăşi dintre cei condamnaţi la pedepse grele şi foarte grele (15 ani 
de muncă silnică sau chiar mai mult). Hotărârea înaltului for de partid de 
la Praga a coincis cu transferarea arestaţilor de la Închisoarea militară 
Jilava la Peniteniciarul Corecţional Văcăreşti iar de aici, în aprilie 1934, la 
Închisoarea militară din Craiova — fapt care a încurajat eforturile de 
înlesnire a evadării. Resortul militar al CC al PCdR a identificat şi un 
tânăr utecist care făcea parte din paza arestaţilor judecaţi de instanţa 


militară craioveană. Nicolae Goldberger1? a relatat ulterior modul în care 


conducerea partidului a hotărât ca acest utecist să fie elementul-cheie în 


organizarea evadării: 


Ştiu că s-a ţinut legătură strânsă în această problemă şi cu tovarăşii din închisoare, că s-a 
stabilit şi ziua şi ora de evadare. După cum îmi amintesc, planul era astfel: sentinela trebuia să 
deschidă uşa, era de spart numai un zid foarte subţire şi tovarăşii ar fi putut ajunge pe câmp, în 
a cărui apropiere trebuia să-i aştepte 2 maşini, care erau pregătite, aducând cu ei şi pe tovarăşul 
militar. Îmi aduc aminte că s-a hotărât şi pregătit ca, împreună cu tovarăşii evadați, acest utecist 


militar să fie trimişi în Uniunea Sovietică20. 


Întregul plan de evadare care-l avea în centru pe tânărul utecist a fost 
dat peste cap în septembrie 1934, atunci când cei care trebuiau să evadeze 
au fost transferați — la cererea avocatului Stelian Niţulescu — de la 
Închisoarea militară din Craiova în Arestul central din oraş. Acest lucru s- 
a întâmplat cu o săptămână înainte de plecarea lui Nicolae Goldberger la 
Internaționala Comunistă de la Moscova. 

Gheorghe Vasilichi îşi aminteşte că planul care îl avea în centru pe 
utecistul-gardian îi aparţinea lui Petrescu şi prevedea spargerea peretelui 


celulei care dădea în câmpul ce ducea spre şoseaua Craiova-Bucureşti: 


Urma să ieşim la 12 noaptea, să traversăm 4-500 m până la şosea, să urcăm în cele 2 maşini 
care veneau de la Bucureşti cu Ecaterina Petrescu şi până la ora 3 când se schimbau 
santinelele, noi am fi fost departe. Acesta era pe scurt planul evadării noastre de la Închisoarea 
militară, plan care a fost studiat şi aprobat de CC al PCR şi MOPR-ului [Ajutorul Roşu 
Internaţional — n.n.], care trebuia să ne ajute materialiceşte. Totul era gata. Urma ca noi să 


plecăm luni noaptea spre marţi (data?) un fapt neprevăzut intervine în ultimul moment şi ne 


împiedică. Câte emoţii, câte nădejdi, ce încordări se curmau, dar numai pentru scurtă vreme? 


Neprevăzutul despre care vorbeşte Vasilichi a constat în vizita la 
vorbitor a avocatului Stelian Niţulescu, care i-a anunţat cu trei zile înainte 
de data fixată pentru evadare că a obţinut de la autorităţile militare 
acordul de a fi transferați la unitatea de detenţie civilă din aceeaşi 
localitate. Deţinuţii politici comunişti se adresaseră şi ei în câteva rânduri 
magistraţilor militari pentru a obţine transferul, în special comisarului 
regal, maiorul V. Gelep, însă fuseseră refuzaţi, deoarece acesta nu-i 
suporta pe comuniştii care-l sfidaseră în nenumărate rânduri. Deşi se 
aştepta ca această veste să-i înveselească, Niţulescu a constatat tocmai 


contrariul, nebănuind nici o clipă ceea ce plănuiau clienţii săi. 


Cu 3 zile înainte însă am fost trimişi la închisoarea civilă. Faptul s-a petrecut astfel: Pentru a nu 
da de bănuit că pregătim evadarea imediat după proces, am făcut o cerere la comandantul 
Corpului | Armată să ne mute la închisoarea civilă, arătând că acolo mai avem tovarăşi de ai 
noştri şi condiţii mai bune [la acea dată mai rămăseseră de judecat doar recursurile a 6 dintre 
cei condamnaţi la Bucureşti: Gheorghiu-Dej, Doncea, Chivu, Vasilichi, Petrescuş şi David 
Kerner care colaborase între timp cu autorităţile, ceea ce a condus la scăderea pedepsei de 5 ani 
de închisoare — n.n.]. Ştiind de la început că el n-o să aprobe, cererea ne-a fost respinsă. 
Avocatul Niţulescu [Stelian Niţulescu — n.n.], aflând despre acest lucru şi ca fost ofiţer, a 
intervenit el să ne mute. Lui i s-a aprobat şi a venit la închisoare să ne anunţe „bucuria”. 
Comandantul închisorii militare care avea o frică grozavă de evadare, fiindcă acolo nu avea 
condiţii să ne păzească, cum a văzut hârtia cu aprobarea a chemat 2 trăsuri şi a mers chiar el cu 
noi la închisoarea civilă. Aici evadarea în grup nu se mai putea pune căci direct din închisoare 
era imposibil de evadat. Trebuia de căutat alte căi şi aceasta se putea numai ieşind în oraş sub 


diferite motive22. 


Trebuie spus că, după ce au fost aduşi de la Văcăreşti la Închisoarea 
militară din Craiova, comandantul acestei unităţi de detenţie — un ofiţer 
inferior cu gradul de căpitan — nu a avut o zi de linişte, făcând demersuri 
permanente pentru ca deţinuţii politici comunişti să fie mutaţi la 
închisoarea civilă din acelaşi oraş, deoarece se temea de o evadare a 
acestora. Se pare că, în cele din urmă, temerile sale s-au dovedit 
justificate. Închisoarea comandată de acest căpitan întrunea toate 
condiţiile pentru a înlesni evadarea. În memoriile sale, Vasilichi o descria 


astfel: 


Închisoarea însăşi era foarte puţin păzită ziua, iar noaptea mai mult. Desigur că, cu venirea 
noastră, paza s-a întărit. Închisoarea se compunea dintr-o clădire joasă, fără etaj, zidită dintr-o 
jumătate de cărămidă şi ocupa două părţi ale careului. Restul de două părţi erau împrejmuite cu 
sârmă ghimpată, foarte simplă şi uşor de sărit peste ea. Aşa se explică de ce directorul acestei 
închisori, un căpitan al cărui nume nu mi-l amintesc, avea o frică grozavă de evadare. Se poate 


spune, fără exagerare, că omul acesta n-a avut o noapte de somn liniştit cât timp noi am stat 


acolo23. 


Artizanii planului evadării 


După acest eşec, Secretariatul CC al PCdR a trecut la întocmirea unui nou 
plan de evadare, însărcinându-i cu elaborarea lui pe Moscu Cohn (viitor 
Gheorghe Stoica) şi Alexandru Sencovici. Stelian Tănase, citându-l pe 
Gheorghe Vasilichi, afirmă că responsabili de planul de organizare a 
evadării au fost liderii PCdR care au acţionat prin intermediul avocaţilor 
apărării, Moscu Cohn şi Marcel Pauker alias „Luximin” din partea 


Cominternului; aceştia ar fi fost însărcinaţi să „supervizeze toată operaţia, 


inclusiv scoaterea din ţară a celor trei»24 Despre Moscu Cohn există 
numeroase mărturii ale participanţilor sau ale terţilor implicaţi în evadare; 
este menţionat ca unul dintre principalii artizani ai planului de evadare din 
partea Cominternului. În cazul celui de-al doilea lider marcant al PCdR, 
mărturiile referitoare la implicarea sa în această operaţiune sunt extrem de 
rare. Nemenţionarea lui în amintirile/memoriile evadaţilor nu înseamnă că 
„Luximin” nu ar fi avut un rol important în această operaţiune. La acea 
dată el era unul dintre cei patru membri ai Secretariatului CC al PCdR, cel 
din care mai făceau parte Bernath Andrei (din partea UTCdR), Moscu 
Cohn (Gheorghe Stoica) şi Alexandru Sencovici. 

Iniţial, cei din Secretariat au decis scoaterea a patru tovarăşi din 
detenţie, care urmau să fie însoţiţi şi de doi gardieni cu ajutorul cărora ar 
fi fost pusă în practică evadarea. Cei şase urmau să se deplaseze către 
graniţa estică cu două automobile. Analizând situaţia, Moscu Cohn şi 
Marcel Pauker au realizat că acesta era un plan cu şanse mici de reuşită 
din cauza lipsei celor două mijloace de transport (!). 

Într-o declaraţie dată pe 25 octombrie 1962, Alexandru Sencovici îşi 
amintea despre nenumăratele discuţii care aveau loc între cei însărcinaţi 


cu evadarea, precum şi despre diversele ipoteze de lucru luate în calcul 


care priveau trei mari probleme: câte persoane urmau să evadeze; direcţia 
în care urmau să se deplaseze deţinuţii după evadare; cine erau cei care 
trebuiau să evadeze? 

Moscu Cohn s-a pronunţat pentru folosirea de către evadați a caselor 
conspirative sigure pe care partidul le avea în Ardeal, iar Sencovici a 
susţinut ca evadaţii să se îndrepte către Bucureşti, acolo unde tovarăşii ar 
fi putut fi ascunşi în condiţii optime. 

În privinţa nominalizării persoanelor care urmau să evadeze, 
Sencovici povesteşte că această problemă a iscat cele mai aprinse discuţii. 
În cele din urmă s-a convenit ca dintre cele trei persoane care erau 
propuse pentru evadare, două să facă parte din rândul muncitorilor 
ceferişti (Constantin Doncea şi Dumitru Petrescu) şi una dintre petrolişti 
(Gheorghe Vasilichi), deoarece grevele din prima jumătate a anului 1933 
nu fuseseră numai ale muncitorilor ceferişti, ci şi ale petroliştilor din 


Valea Prahovei: 


De ce au fost aleşi cei ceferişti? Oamenii au fost bine cunoscuţi din viaţă în ceea ce priveşte 
activitatea lor. Am cunoscut atitudinea lor, chiar şi din închisoare. Cu toţii ne-am înţeles că 
oricare dintre ei, dacă ar fi lăsat în închisoare şi restul evadează, intră în demoralizare. Susţin 
cu toată tăria cuvântului (nu am stat niciodată de vorbă de atunci despre această problemă cu 
tovarăşul Gheorghe Stoica, totuşi sunt convins că ar reda literalmente aceeaşi idee pe care am 
redat-o aici), din considerent politic, dar din considerent politic negativ, a fost hotărât că 
aceştia doi trebuie să iasă. Rămânerea în închisoare a unuia dintre ei, trăgea după sine, pe baza 
socotelilor noastre, prăbuşirea procesului ceferiştilor. Cu toţii am subliniat că pe lângă marele 
prestigiu ce va căpăta partidul nostru prin această evadare, punctul slab al acestei acţiuni 
rămâne neevadarea tovarăşului Gheorghe Gheorghiu-Dej. Bineînţeles că toate aceste lucruri le 
judecam cu capul nostru şi experienţa noastră de atunci, şi nu din ziua de astăzi. În noi a trăit 
această hotărâre că nu vom lăsa nici pe restul tovarăşilor în închisoare şi vom găsi modalitatea 
ca să fie cu timpul organizată evadarea lor. Istoria nu a confirmat poziţia noastră. Deci 
subliniez cu toată tăria cuvântului că din considerente politice pozitive, cunoscând tăria moral- 
politică de convingere de comunist a tovarăşului Gheorghe Gheorghiu-Dej, noi am considerat 
că numai el poate să suporte această presiune morală, eventual chiar şi fizică pe care trebuie s- 


o suporte prin rămânerea în închisoare. Dacă este confirmat sau nu această logică, prin care noi 


am judecat lucrurile, aceasta este deja o altă problemă. Pe noi ne-au condus cele mai curate 


gânduri, pornind din situaţia dată22, 


Evident, atât relatarea lui Goldberger, cât şi cea a lui Sencovici trebuie 
privite prin prisma faptului că, la acea dată, liderul de necontestat al PMR 
era chiar cel care fusese omis de pe lista celor propuşi pentru evadarea din 
ianuarie 1935: Gheorghe Gheorghiu-Dej. Totodată, mărturiile lui 
Goldberger şi Sencovici sunt făcute la mai puţin de un an de la Plenara 
CC al PMR din noiembrie-decembrie 1961, în cadrul căreia Gheorghiu- 
Dej s-a răfuit cu vechii săi rivali (în absenţa acestora): Ana Pauker, 
Teohari Georgescu, Vasile Luca şi Ştefan Foriş. La aceeaşi plenară se 
hotărâse demararea unui proiect gigantic privind scrierea istoriei PMR şi 
la care un aport însemnat l-ar fi avut mărturiile vechilor membri de partid 
cu stagiu din ilegalitate, propunere venită chiar din partea viitorului 


secretar-general al PCR, Nicolae Ceauşescu2P. 


Gheorghe Vasilichi avea să relateze ulterior şi paşii pe care i-au 
parcurs cei trei deţinuţi politici în arestul civil din Craiova până la 
producerea evadării. Astfel, încă din perioada în care au fost ţinuţi în arest 
preventiv la Jilava, Văcăreşti şi Închisoarea militară din Craiova, cei trei 
comunişti au urmat tratamente medicale la cabinetele acestor unităţi de 
detenţie. Odată ajunşi la Arestul central din Craiova, cei trei deţinuţi i-au 
solicitat în scris directorului arestului (N. Beştelei) — care era un om cu 
vederi mai „liberale” — să le permită continuarea tratamentelor la Spitalul 
Militar din Craiova, deoarece arestul civil nu beneficia de serviciile unui 
cabinet medical (cei trei urmăreau prin aceasta continuarea tratamentelor, 
pe de-o parte, iar pe de alta, să se folosească de deplasările către spital ca 


pe o oportunitate de evadare)27. 


Directorul arestului a înaintat petiția semnată de Doncea, Vasilichi şi 
Petrescu, pe 21 octombrie 1934, prim-procurorului Parchetului judeţului 
Dolj. În acest document, cei trei infractori politici declarau că au nevoie 


de tratament antisifilitic: 


Domnule Prim Procuror, Subsemnaţii deţinuţi politici Gh. Petrescu, Doncea Constantin şi 
Ghiţă Vasilichi, condamnaţi de Consiliul de Război al Corpului I Armată primii 2 la câte 15 
ani, iar al treilea la 12 ani, actualmente fiind în recurs şi deţinuţi în Penitenciarul Central 
Craiova, fiind suferinzi şi având absolută nevoie de tratament antisifilitic, tratament care l-am 
urmat şi în timpul cât am stat la închisoarea militară din localitate, iar actualmente nemaiavând 
posibilitatea de a ne trata, deoarece închisoarea nu dispune de medicamentele necesare. 
Respectuos vă rugăm Dle Prim Procuror să binevoiţi a încuviinţa să ne putem deplasa până la 
spitalul (Filantropia) Militar, unde ni se va face tratamentul, fără a fi obligaţi să cumpărăm noi 
medicamentele, care de altfel sunt scumpe şi noi neavând resurse materiale ar însemna să ne 
lipsim de tratament şi să ne expunem diferitelor accidente inerente acestei boli. Convinşi fiind 
Domnule Prim Procuror că veţi da încuviințarea cerută ne permitem a vă adresa deosebita 


noastră consideraţiune?8, 


În memoriile depuse de către cei trei evadați la Institutul de Studii 
Istorice şi Social Politice de pe lângă CC al PCR, nici unul nu mai face 
referire la această boală de care ar fi suferit la acea vreme. Nu ştim dacă 
erau sau nu doar un pretext pentru a găsi o cale de a părăsi unitatea 
penitenciară, ca parte a planului de evadare 

Cererea celor trei a fost respinsă de autorităţi, preocupate, poate, de 
faptul că aceştia ar fi putut să facă propagandă comunistă în rândul 
militarilor din Spitalul Militar. Răspunsul prim-procurorului nu 
menţionează motivul pentru care Spitalul Militar din Craiova nu a fost de 
acord ca ei să urmeze tratament la această unitate spitalicească. Se preciza 


doar că cei trei puteau fi trataţi la infirmeria unui regiment din apropiere, 


achitând însă contravaloarea medicaţiei2?. Cu toate acestea, directorul 


arestului nu le-a clasat solicitarea, ci a redirecţionat-o către conducerea 


Spitalului civil Filantropia din acelaşi oraş, care a fost de acord ca 
deţinuţii să urmeze diferite tratamente în spital. Merită menţionat şi faptul 
că postul agentului sanitar al arestului fusese suprimat din raţiuni 
bugetare. După ce directorul arestului le-a comunicat celor trei comunişti 
că pe data de 26 noiembrie 1934 Spitalul Filantropia a fost de acord să-i 


primească pentru tratament20, le-a cerut acestora să fie atenţi şi să nu 


încerce să-i facă probleme. În acest fel, începând cu data de 29 noiembrie 
1934, după ce au obţinut avizul directorului Spitalului Filantropia din 
Craiova, cei trei deţinuţi au început să efectueze vizite regulate la acest 
spital din centrul oraşului, în vederea continuării „tratamentelor” 


medicale, 


Potrivit regulamentului de ordine interioară al arestului, un gardian nu 
putea însoți în afara unității mai mult de trei deținuți, iar dacă aceştia 
aveau condamnări de peste 3 ani de închisoare, arestaţilor urmau să li se 
aplice lanţuri („fiare”) la picioare. Cu toate acestea, unora dintre deţinuţii 
politici comunişti nu li s-au aplicat „fiare” la mâini şi picioare, printre 
„scutiţi” numărându-se şi Doncea, Petrescu şi Vasilichi. Acest lucru se 
explică şi prin faptul că, aşa cum reiese din memoriile foştilor participanţi 
la evadare, directorul arestului civil era un personaj care simpatiza cu 
cauza lotului de comunişti judecaţi de instanţa militară craioveană. Pe 
lângă faptul că nu li s-au aplicat lanţuri la mâini şi picioare, aceştia aveau 
dreptul la ziare şi vorbitor fără limită. Mai mult decât atât, pe toată durata 
şederii lor la Arestul central din Craiova, cei trei deţinuţi au avut un 
comportament exemplar care nu a dat de bănuit nici o clipă administraţiei 
unităţii asupra planurilor de evadare pe care le urzeau. 

Cel care a fost însărcinat cu organizarea evadării din interiorul 
detenţiei a fost Dumitru Petrescu, care ţinea legătura cu exteriorul prin 


intermediul soţiei sale, Ecaterina Petrescu (n. 1912 — d. 1946). Planul 


prevedea ca, în timp ce se deplasau împreună cu gardianul în oraş pentru 
„tratament” sau pentru a cumpăra materiale necesare atelierului arestului 
— regulamentul de ordine al arestului permitea ieşirea deţinuţilor din arest 
pentru a cumpăra diferite bunuri şi alimente —, Vasilichi să simuleze o 
criză gravă de sănătate şi împreună cu gardianul, care era complicele lor, 
să se urce într-o maşină care-i aştepta pe marginea drumului pentru a se 
deplasa la spital. 

Imobilul care adăpostea Arestul central din Craiova, precum şi 
împrejurimile sale nu permiteau organizarea unei evadări. Din acest 


motiv, era absolut necesar ca acţiunea să fie organizată undeva în exterior: 


Închisoarea era înconjurată de un zid înalt de 5 metri, deasupra căruia erau construite gheretele 
santinelelor de pază. În spatele acestui zid, la o distanţă de 4 metri, era încă un zid tot aşa de 
înalt. Între aceste două ziduri circulau în permanenţă sentinele înarmate. Astfel că o evadare 
din închisoare era imposibilă. Trebuia neapărat un pretext ca să ieşim afară din zidurile 


închisorii şi de acolo să facem ceva32. 


In continuare Vasilichi povesteşte cum s-a hotărât care să fie cele trei 


persoane desemnate pentru evadare: 


Desigur că între cele 3 persoane putea fi oricare dintre tovarăşi, căci Directorul şi contabilul nu 

se opuneau. Însă dacă era vorba să plece în oraş 4 persoane atunci obligatoriu trebuiau să fie 2 

gardieni. Deci în acest caz ar fi putut pleca cel mult doi. Eu presupun că hotărârea ca să plece 

cei 3 a fost determinată de următoarele împrejurări: 

1. s-a avut în vedere greutate pedepselor de la Bucureşti (viaţă şi 20 de ani) şi că primii 2 au 
fost consideraţi ca figurile principale în proces; 

2. s-a avut în vedere purtarea proastă a lui Doncea în închisoare, care era în stare ca la cea mai 
mică greutate să trădeze. Nu o dată a afirmat el că nu este dispus să sufere de foame şi că 


dacă nu se va avea grijă specială de el va căuta să se aranjeze personal. 


Având în vedere această situaţie, cred eu, că tovarăşii de afară au considerat că trebuie scos şi 
astfel salvat. Trebuie să arăt că afară se ştia bine despre Doncea, căci li s-a comunicat toată 


purtarea lui. De altă parte, Doncea care era şi fricos n-a vrut în general să evadeze căci aceasta 


prezenta şi un risc. Se risca chiar viaţa. El intenţiona să devie un erou în închisoare, un fel de 


Bujor [referire la M. Gh. Bujor — n.n. 3. 


Conform declaraţiilor lui Vasilichi, în dimineaţa zilei evadării, Dej şi- 
ar fi exprimat dorinţa de a participa la acţiune, însă acesta i-a recomandat 
să vorbească cu Dumitru Petrescu, cel însărcinat de partid să organizeze 
evadarea. Totodată, Vasilichi i-a declarat că şansele ca el să fie inclus în 
această operaţiune sunt foarte mici, deoarece de pe poarta arestului nu 
puteau ieşi mai mult de trei deţinuţi, deoarece acest lucru ar fi presupus un 


alt gardian care să însoţească grupul: 


Nu ştiu ce a vorbit cu Petrescu. În tot cazul hotărârea CC nu putea fi schimbată pe loc. Personal 
am discutat cu Petrescu că având în vedere că Doncea nu vrea în general să plece fiindu-i frică 


ar fi mai bine ca să plece tov. Dej. Nu ştiu dacă el a mai avut timp să comunice afară?4, 


Dumitru Petrescu îşi aminteşte şi el ultimele luni petrecute la Arestul 
central din Craiova. Şi Petrescu menţionează faptul că după ce au fost 
transferați de la Închisoarea militară din Craiova la cea civilă, conducerea 
superioară de partid a hotărât să-l degreveze pe Dej şi legătura sa 
exterioară cu PCdR, avocatul Iosif Schraier, de sarcinile privind 
organizarea unei evadări şi să-l însărcineze cu această misiune pe el şi 


soţia sa, Ecaterina: 


Lucrurile s-au petrecut astfel: Un tovarăş din Secretariatul CC a instruit pe soţia mea şi i-a dat 
indicaţiile asupra a ceea ce avea de făcut. În acest scop, s-a stabilit ca cel care să organizeze 
acţiunea din interiorul închisorii să fiu eu. De asemenea, mi-a fost transmis că Secretariatul a 
stabilit că cei care vor evada vor fi: Doncea, Vasilichi şi Petrescu. Eu, la început, n-am fost de 
acord şi am propus ca cel puţin şi Gheorghiu să fie inclus. Toate aceste lucruri le discutam când 
soţia mea venea la vorbitor. Şi acest lucru se petrecea aproape săptămânal. Mi s-a răspuns că 
Secretariatul nu e de acord cu propunerea făcută de mine. Am cerut atunci să vină cu cineva cu 


care să stau de vorbă personal3?, 


Petrescu îşi aminteşte că, la solicitarea sa, Secretariatul CC al PCdR a 
trimis un tovarăş de încredere pentru a-l lămuri asupra modului în care 
urma să se petreacă evadarea şi care i-a explicat de ce tovarăşul Dej nu 
putea să facă parte din grupul evadaţilor. Întâlnirea dintre Petrescu şi 
delegatul Secretariatului a avut loc în timp ce acesta se afla într-una din 
vizitele pe care le făcea la Spitalul civil Filantropia din Craiova în vederea 
efectuării şedinţelor de tratament. Petrescu relatează indicaţiile pe care i 
le-a trasat delegatul partidului cu ocazia întâlnirii conspirative de la 
Spitalul Filantropia (nu menţionează numele acestuia, motivând că nu şi-l 
amintea). Secretariatul CC al PCdR nu era de acord ca mai mult de trei 
persoane să părăsească arestul, deoarece acest lucru ar fi presupus doi 
gardieni desemnaţi pentru escortarea grupului (pentru trei persoane era 
nevoie doar de un singur gardian). De asemenea, tot din motive tehnice, 
conducerea partidului nu era de acord cu patru candidaţi pentru evadare, 
deoarece după evadare urmau să se deplaseze cu o maşină către Bucureşti, 
or în automobil nu erau locuri decât pentru trei persoane. Pe lângă cei trei 
evadați, cu automobilul urmau să se deplaseze către Bucureşti gardianul, 
şoferul şi organizatorul transportului, în total şase persoane. Al treilea 
motiv, cel mai important în opinia noastră, pentru care Secretariatul CC al 
PCdR se opunea includerii lui Dej în grupul evadaţilor nu ne este înfăţişat 
de Petrescu, acesta declarând doar că aşa a fost hotărârea „categorică” a 


Secretariatului: 


În al treilea rând, cei 3 care trebuie să evadeze sunt: Doncea, Vasilichi şi Petrescu. Am propus 
să fie înlocuit Doncea cu Gheorghiu (acesta din urmă simțind că acum mă ocup eu de 
organizarea evadării, insista mult să conving organul de partid să fie inclus şi el). Legătura 


Secretariatului mi-a spus că hotărârea categorică a Secretariatului este să evadeze numai 3 — 


Doncea, Vasilichi şi Petrescu. Mi-a atras chiar atenţia să nu vorbesc nimic cu Gheorghiu36. 


În memoriile sale, Petrescu menţionează că prin soţia sa a stabilit data 
şi locul (strada) unde urma să-i aştepte maşina, dar şi itinerariul. 
Însoţitorul şoferului trebuia să ţină în mână o garoafă — semnul 
conspirativ de identificare a automobilului. Planul era simplu: la data 
fixată pentru evadare, cei trei urmau să plece însoţiţi de gardianul Ghiţă 
către Spitalul Filantropia din oraş, urmând acelaşi traseu pe care îl 
parcurgeau periodic cu ocazia vizitelor medicale. Pe drum aveau să fie 
„culeşi” de maşina cu garoafa albă la vedere. La punctul de întâlnire cu 
automobilul, Vasilichi urma să simuleze o criză şi să cadă brusc la 
pământ, moment în care ceilalţi doi deţinuţi trebuiau să-l convingă pe 
gardian să-l urce în maşina „cu garoafă” de pe marginea drumului pentru 
a-l transporta la spital. Odată urcați în maşină, gardianul urma să fie 


atacat, dezarmat şi adormit cu ajutorul unei fiole de cloroform. 


Ziua „Z” — 3 ianuarie 1935 


Ziua de 3 ianuarie 1935 a fost aleasă de către cei din detenţie ca zi a 
evadării, deoarece întreg personalul arestului putea fi încă sub efectul 
petrecerilor din timpul sărbătorilor de iarnă, iar în interiorul unităţii se mai 
găsea destulă băutură rămasă de la petrecerile de Crăciun şi Anul Nou. 


După ce conducerea CC al PCdR a aprobat planul evadării, fixând în 


acest sens şi data la care urma să aibă loc evenimentul, Lazăr Griinberg37 
a fost însărcinat să pună la punct detaliile evadării (găsirea unei maşini cu 
şofer şi însoțitor etc.). 

Mărturia lui Vasilichi este captivantă şi plină de detalii, fiind de 
departe cea mai amănunţită descriere a acestui faimos episod din istoria 


ilegală a PCdR. Astfel, în dimineaţa zilei de 3 ianuarie 1935, Doncea, 


Petrescu şi Vasilichi s-au trezit la ora prevăzută de programul arestului, şi- 
au pus câte două cămăşi pe ei, şi-au luat aparatele de ras şi au părăsit 
încăperea fără a-şi lua rămas-bun de la colegii de cameră: Chivu Stoica, 
Gheorghiu-Dej, Marin Ion, alias „Neica” etc. Cei trei deţinuţi au coborât 
în atelier unde au băut un ceai, apoi, către orele 9 dimineaţa, s-au 
îndreptat spre poarta arestului pentru a-l aştepta pe gardianul care trebuia 


să-i însoţească la Spitalul Filantropia din Craiova, deoarece era „zi de 


spital”38, La poarta arestului, deţinuţii l-au rugat pe prim-gardianul 
Dumitru Vişan să-i permită colegului său, nea? Ghiţă, să-i însoţească la 
spital. Acesta îi însoțea de obicei prin oraş, existând între ei o relaţie 
reciprocă de încredere. Însă nea’ Ghiţă plecase la tribunal, cu 10 minute în 
urmă cu un alt deţinut. Prim-gardianul le-a sugerat că îl pot aştepta la 
poartă. Cei 3 erau deja în criză de timp, aşa că au preferat să plece cât mai 
repede, însoţiţi de oricare dintre gardienii disponibili. Cu toate că prezenţa 
lui nea? Ghiţă ar fi facilitat succesul operaţiunii, deţinuţii i-au solicitat 
prim-gardianului repartizarea unui alt coleg care să-i conducă la spital. 
Acesta l-a desemnat pe tânărul gardian Ion Stoica pe care cei trei deţinuţi 
nu-l cunoşteau. La auzul sarcinii primite, care presupunea însoţirea la 
spital a trei deţinuţi politici comunişti cu pedepse foarte grele, fără lanţuri 
la mâini şi picioare, acesta s-a opus categoric, rugându-l pe superiorul său 
să-i desemneze încă un coleg sau să-i pună în lanţuri pe deţinuţi. Între 
timp, în incinta arestului şi-a făcut apariţia directorul unităţii care s-a 
îndreptat către cei trei deţinuţi. Aceştia l-au informat că gardianul nu vrea 
să-i însoţească, deşi în acea zi erau programaţi la spital pentru tratament. 
Directorul s-ar fi întors nervos către subordonatul său căruia i-a ordonat 
pe un ton imperativ să execute numaidecât misiunea încredinţată. 
Chestiunea era tranşată. Gardianul s-a conformat şi i-a scos pe cei trei din 


unitate pornind către spital. După parcurgerea a cca 800 de metri, conform 


planului stabilit, Vasilichi a simulat criza, care se „agrava” pe măsură ce 
se îndepărtau de arest. Colegii săi s-au apropiat de el conspirativ, 
întrebându-l ce are şi dacă are nevoie de ceva. Între timp, în depărtare a 
apărut şi automobilul cu garoafa albă în parbriz. Staţionând însă la o 
distanţa destul de mare, cei trei nu au fost siguri de adevărata identitate a 
celor din maşină. Abia după ce aceştia au coborât prefăcându-se că repară 
motorul maşinii deţinuţii au fost încredinţaţi că era maşina care îi aştepta 
pe ei. Vasilichi tocmai se pregătea să leşine, însă chiar în acel moment, pe 
strada Fraţii Goleşti a apărut un alt gardian (Constantin Bundăriţă) care 
efectua serviciul de curierat între poştă şi arest şi care îi cunoştea destul 


de bine pe condamnaţi: 


Văzând că eu sunt grav bolnav şi că noi suntem trei deţinuţi cu un singur gardian, el se adresă 
celuilalt să-i propună să-l ajute să ne ducă la spital, căci la poştă el poate merge şi mai târziu. 
Celălalt însă, se vede treaba că s-a simţit jignit în amorul său propriu sau poate s-a supărat de 
ce-i făcuse directorul, i-a răspuns că nu este nevoie, că el ne va duce şi singur până la spital. 
Supărat puţin, gardianul cu poşta a luat-o înaintea noastră şi s-a depărtat. Noi am încetinit 
pasul, cu scopul de a-l lăsa să se ducă mai departe. În fine, ajungem în dreptul maşinii. Boala 
mea, care se agravase tot timpul, devine catastrofală. Corpul mi se înțepeneşte, picioarele mi se 
înmoaie, nu mai pot face nici un pas şi cad, făcând nişte gesturi ca un om care nu mai are mult 
de trăit. Tocmai în momentul acela vine spre noi o trăsură. De frică ca gardianul să n-o 
oprească şi să nu ne ceară să ne urcăm în ea, noi nu spuneam nimic. Numai după ce trăsura s-a 
îndepărtat, eu mă adresez pe un ton plângăreţ gardianului, cerându-i să caute vreo trăsură sau 
vreo maşină să mă ducă până la spital. Văzând şovăiala gardianului, Doncea începe să ţipe la 
el: „Ce faci domnule gardian, laşi omul să moară aşa în mijlocul drumului?”. Atunci gardianul 
speriat se adresează şoferului [un anume Averescu — n.n.] din faţă şi-l întreabă dacă poate să ne 
ducă până la spitalul Filantropia. La răspunsul afirmativ al şoferului, Doncea şi Petrescu mă iau 
în braţe şi mă aruncă în maşină, aşezându-mă pe banca din spate, în colţ. După mine se urcă 
Petrescu. Gardianul, om prevăzător, înainte de a se urca în maşină îl întreabă pe Doncea cine 
va plăti şoferul, căci el n-are bani. „Avem noi bani” îi răspunde Doncea şi amândoi iau loc în 
maşină, pe aceeaşi bancă cu mine, iar Petrescu în picioare chircit în faţa noastră. Lângă şofer, 
în faţă, era însărcinatul partidului [din păcate, Vasilichi nu-i menţionează numele în această 
relatare — n.n.], care în afară de un revolver şi sfoară ca să legăm gardianul, adusese şi o fiolă 


de cloroform ca să-l adormim. Când toţi eram în maşină. Şoferul ambalează şi maşina 


porneşte. Cum maşina era întoarsă în direcţie opusă spitalului, gardianul îi spune şoferului s-o 
ia pe a doua stradă la dreapta. Pe măsură ce mergeam, şoferul mărea viteza şi dădea drumul la 
multe gaze, ca să facă zgomot mare. Era ora 10 dimineaţa. Pe stradă lume multă. Eram în 
apropiere de piaţă. Şoferul trece a doua şi chiar a treia stradă şi nici nu se gândeşte s-o ia la 
dreapta aşa cum îi spusese gardianul. Acesta se nelinişteşte puţin şi ni se adresează nouă, 
spunând că şoferul ăsta nu cunoaşte oraşul şi nu ştie unde este spitalul Filantropia. Unul din noi 


îi răspunde: „Nu te teme, căci ştie el unde merge”39. 


În continuare, Vasilichi relatează cum Petrescu a spart fiola cu 
cloroform într-o batistă după care i-a aplicat-o gardianului Stoica pe faţă. 
Fiola însă nu şi-a făcut efectul aşa cum era de aşteptat. Evadaţii 
preconizau ca gardianul să rămână adormit circa două ore. Însă gardianul 
era un om solid, şi după numai 45 de minute s-a trezit. Moment în care 
ceilalţi ocupanţi ai maşinii au fost nevoiţi să intervină: l-au legat la ochi şi 
la mâini şi i-au băgat o batistă în gură în loc de căluş. Gardianul a izbucnit 
în plâns crezând că evadaţii îl vor lichida pe marginea şoselei către 
Bucureşti. 

Când mai aveau de parcurs doar 31 de km până la intrarea în 
Bucureşti, automobilul a rămas în pană de combustibil într-un sat. Eroarea 
era a şoferului, care nu luase în calcul numărul mare de călători, fapt care 
a condus la suprasolicitarea motorului. Evadaţii au hotărât ca tocmai cei 
veniţi din Bucureşti să plece în căutare de benzină în satele din apropierea 
şoselei, iar ei să rămână pe loc în maşină alături de gardian. După câteva 
minute, circa 10-15 ţărani s-au adunat curioşi în jurul maşinii. Pentru a-i 
ţine cât mai departe de maşină, Petrescu a coborât şi a început să discute 
cu ei. Unul dintre ţărani s-a oferit să-i tracteze cu boii până la Bucureşti, 
spunându-le că benzina era greu de găsit în acea zonă. În acest timp, 
pentru a nu fi zărit de ţărani, Vasilichi şi cu Doncea l-au acoperit pe 


gardian cu paltoanele, ameninţându-l în acelaşi timp cu revolverul. 


După un sfert de oră şoferul şi însoţitorul s-au întors la maşină cu un 
bidon de benzină: evadaţii şi-au continuat drumul către Bucureşti. Pe 
drum gardianul a fost debarcat din maşină, fiind lăsat pe marginea 
drumului legat fedeleş şi cu 3.000 de lei introduşi în buzunarul hainei. 
Iniţial, acesta crezuse că va fi împuşcat ceea ce l-a făcut să izbucnească în 
plâns şi să le ceară evadaţilor să i se cruţe viaţa deoarece este tatăl a patru 


copiiO. 


O nouă problemă a apărut când maşina se pregătea să treacă linia 


ferată la Chitila. Vasilichi povesteşte în continuare: 


Tocmai când să traversăm calea ferată Chitila se închide bariera în faţa noastră. Ce-i de făcut? 
Bariera poate rămâne închisă mult timp. După noi pot veni alte maşini care, chiar dacă nu sunt 
de poliţie, văzând gardianul în mijlocul şoselei, vor afla despre noi şi pot da alarma. S-o luăm 
la dreapta sau la stânga nu era posibil. Să ne întoarcem înapoi, de asemenea. Nici să aşteptăm 
mult timp nu se putea. Petrescu se dă jos din maşină şi se ascunde în şanţ să-şi facă nevoile 
stomacale. Ceilalţi ne uităm unii la alţii. Schimb câteva cuvinte cu Doncea şi hotărâm, cu orice 
risc, să ridicăm amândoi barierele, ca să treacă maşina. În definitiv ce-o să fie? O să ţipe la noi, 
o să ne înjure de câteva ori şi gata. În orice caz omul care deschidea şi închidea bariera nu 
putea să ne împiedice, căci el se găsea la vreo 2-300 de metri de la barieră şi, până să vină el, 
noi am şi trecut şi eram chiar departe. Fără să mai stăm un minut pe gânduri, Doncea ridică o 
barieră, eu una şi maşina trece, în timp ce ceferistul din cabina lui ne înjură ca la uşa cortului. 
Văzând că maşina a plecat, Petrescu, cu pantalonii în mână, fuge după noi şi ne ajunge. Ne 
41 


urcăm cu toţii în maşină şi o pornim™. 

Ajunşi în Bucureşti în jurul orei 14:30, cei trei evadați s-au despărţit 
de însoțitorii lor şi s-au îndreptat către casele conspirative pregătite 
dinainte de conducerea partidului. Povestea evadării aşa cum ne este 
înfăţişată de memoriile lui Vasilichi a fost confirmată şi de una dintre 
numeroasele declaraţii date de gardianul Ion Stoica după evadare. Acesta 


a fost nevoit să dea o serie de declaraţii atât în faţa directorului său, cât şi 


în cadrul anchetelor la care a fost supus de către Siguranţă şi procurorii 


din Capitală: 


Eşind pe poarta arestului cu ei deslegaţi cum de altfel au fost şi celelalte excorte până în 
prezent, după cum dovedeşte însuşi condica de expediţie pentru excorte, a corpului de gardă, 
cum şi declaraţiile acelora ce au excortat, dacă eventual ar fi nevoie. Am luato pe strada Vasile 
Alexandri şi apoi pe fraţi Goleşti, până în Strada Ştirbei Vodă şi mergând pe această stradă, ce 
duce în direcţia Spitalului, unde urma tratamentul, se face unul din cei trei deţinuţi bolnavi, iar 
cei 2 îl apucă de braţ, unul dintr-o parte şi altul din cealaltă şi în mod insistent pe lângă mine, 
să iau o trăsură şi cum pe această stradă nu a fost nici o trăsură puţin mai înainte, o maşină care 
sta pe loc, a fost rugată de aceşti comunişti, să se ducă până la Spital şi cât o costa o plătesc, 
atunci eu fără să bănuiesc căci această maşină este convenţia lor, leam acceptat propunerea. lar 
odată urcați în maşină, am fost apucat cu un fular de gât, iar unul din ei mi-a pus mâna în gât şi 
la gură, iar cel prefăcut bolnav mia pus imediat mână pe revolver, iar şoferul îşi continua 


mersul, batistele cu care am fost înfundat, şi băgate în gură, au avut un miros care mau făcut să 


stau în nesimţire mai mult timp. 


Confuzia autorităților 


După aproximativ o oră de la momentul în care fusese lăsat pe marginea 
drumului, gardianul Ion Stoica a fost luat de nişte ţărani care se deplasau 
către Bucureşti cu un convoi de căruţe cu lemne. Ajuns la Comisariatul de 
Poliţie al Gării de Nord, i-a povestit cele întâmplate; comisarul de serviciu 
a refuzat să-şi alerteze superiorii pe motiv că infracţiunea nu s-a comis pe 
raza ariei lui de competenţă jurisdicţională. Dezamăgit, dar nu descurajat, 
Stoica s-a dus „glonț? la Prefectura Poliţiei Capitalei unde a istorisit din 
nou toată întâmplarea. După ce l-au audiat, poliţiştii l-au arestat şi 
percheziţionat, găsindu-i asupra sa cei 3.000 de lei pe care evadaţii îi 
introduseseră în buzunarul hainei. Crezând că după ce va relata întreaga 
poveste va fi pus în libertate, Stoica a ascuns cei 3.000 de lei primiţi de la 


evadați într-o gheată. Micul tertip la care s-a dedat Stoica în speranţa că 


nu va fi prins cu banii i-a cauzat o serie de neplăceri: după efectuarea 
percheziţiei şi descoperirea banilor, poliţiştii l-au considerat complicele 
evadaţilor, fapt speculat imediat şi de presa care a cerut la unison 


pedepsirea exemplară a gardianuluit?. 


În urma reţinerii gardianului, Prefectura Poliţiei Capitalei a contactat 
telefonic Arestul central din Craiova pentru a verifica declaraţiile lui 
Stoica (gardianul Stoica s-a întors la sediul Arestului în jurul orei 01:30 în 
noaptea de 3 spre 4 ianuarie). De cealaltă parte a firului li s-a răspuns că 
nu este nimic adevărat şi că toţi deţinuţii politici comunişti sunt închişi în 
siguranţă. 

Acest răspuns surprinzător venit din partea Arestului craiovean a fost 
dat la ordinul directorului unităţii căruia nu-i venea să creadă că cei trei 
deţinuţi evadaseră din cauza slăbiciunii sale şi a îngăduinţei de care a dat 
dovadă în privinţa celor doi. Directorul era convins că deţinuţii se 
ascundeau undeva prin Craiova şi pentru prinderea lor a alcătuit echipe 


care au scotocit tot oraşul: cârciumi, bordeluri, locuinţe ale celor 


suspectaţi de adeziune la comunism etc.44 Abia în jurul orelor 19:00, 
directorul a fost nevoit să comunice Bucureştiului că cei trei comunişti 


evadaseră luându-l ostatic pe gardianul Ion Stoicat?. 


La câteva zile de la producerea evadării, prim-gardianul (Dumitru 
Vişan) şi directorul arestului (N. Beşteliu) semnau un proces-verbal în 
care menţionau că în dimineaţa zilei de 11 ianuarie 1935 au fost 
descoperite patru scrisori scrise cifrat (documentul îi era adresat prim- 
procurorului Parchetului Dolj). Trei dintre scrisori îi aparţineau 
deţinutului politic Petre Bontaş, iar cealaltă deţinutului politic Gheorghe 
Gheorghiu-Dej (cea din urmă îi era adresată unui anume Nicolae G. 
Ionescu din Focşani). Misivele urmau să fie scoase în afara unităţii de 


către Cherciu Constantin în timp ce era escortat pentru rezolvarea unor 


probleme judiciare la tribunalul din oraş. Însă deţinutul Cherciu nu a dus 
la bun sfârşit această misiune încredinţată de colegii de detenţie, ci s-a dus 


direct la Dumitru Vişan căruia i-a predat scrisorile4?. 


De altfel, într-un raport din 18 februarie 1935 semnat de un 
subinspector din Siguranţa gălăţeană, se atrăgea atenţia Bucureştiului 
despre „uşurinţa” cu care deţinuţii politici din penitenciare comunicau cu 
exteriorul, lucru care ar fi contribuit şi la reuşita evadării din ianuarie 
1935. În acest sens, subinspectorul dădea ca exemplu două scrisori găsite 
în locuinţa comunistului Petre Isăcescu, lucrător la Atelierele CFR din 
Galaţi, cu ocazia unei percheziţii efectuate de Siguranţă în ziua de 16 
februarie 1935. Scrisorile fuseseră expediate din Arestul central din 
Craiova în zilele de 16 noiembrie şi 28 decembrie 1934 de către deţinutul 


politic Gheorghe Gheorghiu-Dej (cele două scrisori erau anexate la 


raport)27. 

După evadarea celor trei comunişti, regimul de detenţie aplicat 
deţinuţilor politici comunişti s-a înăsprit. Autorităţile nu au mai fost 
dispuse să tolereze nici cele mai mici abateri de la regulamentele de 
deţinere interioară. Măsurile luate de organele represive aveau menirea de 
a preîntâmpina orice tentativă de evadare. Marin Ionescu spune că după 
evadarea celor trei, administraţia penitenciarelor i-a transferat pe ceilalţi 
comunişti condamnaţi în procesul grevelor din februarie 1933 la 
Penitenciarul Ocnele Mari (printre ei s-au numărat Gheorghe Gheorghiu- 
Dej, Chivu Stoica, Marin lon-lonescu etc.), unde autorităţile sperau ca 
regimul dur de detenţie aplicat de către conducerea penitenciarului să 
descurajeze orice tentativă de evadare. Însă conducătorii Direcţiei 
Generale a Penitenciarelor nu ştiau că administratorul acestui penitenciar 
era un simpatizant al cauzei deţinuţilor politici comunişti, astfel că aceştia 


nu au fost puşi să efectueze „corvezile” zilnice la fel ca deţinuţii de drept 


comun. Pe lângă faptul că au fost scutiţi de la prestarea muncilor 
obligatorii din penitenciar, la Ocnele Mari comuniştii erau la curent cu 
toate ştirile politice, deoarece gardienii „strecurau” ziare în penitenciar cu 


acordul tacit al directorului? De asemenea, comuniştilor de la Ocnele- 


Mari li s-a permis fabricarea unor obiecte de artizanat (casete, piese de 
şah, tabachere etc.) pe care le vindeau pentru a-şi cumpăra alimente şi alte 
obiecte necesare traiului în recluziune. Acest regim a încetat odată cu 
efectuarea unei percheziţii ordonate de Siguranţă, în urma căreia s-au 
găsit diferite obiecte interzise de regulamentul de ordine interioară. Două 
săptămâni mai târziu, comuniştii au fost transferați la Penitenciarul Aiud, 
unde deţinuţilor politici li s-a aplicat unul dintre cele mai aspre regimuri 
de detenţie. 

Despre Gheorghe Gheorghiu-Dej putem spune că în anii de detenţie 
care au urmat a continuat să-şi cimenteze poziţia de lider la nivelul 
organizaţiilor de partid din închisori, devenind, cel puţin până în anii '40, 
conducătorul de necontestat al deţinuţilor politici comunişti. În cele din 
urmă, Dej va părăsi detenţia tot în urma unei evadări care a avut loc în 
zilele premergătoare evenimentelor de la 23 august 1944. Se pare că 


gândul la o potenţială evadare nu l-a părăsit niciodată... dacă ar fi să dăm 


crezare unui document din arhiva Siguranţei?. Astfel, la 11 aprilie 1935, 
Serviciul de informaţii din Direcţia Generală a Poliţiei trimitea 
directorului Penitenciarului Special Doftana o notă confidențială prin 
care-l anunţa că deţinutul Gheorghe Gheorghiu-Dej, încarcerat la acest 
penitenciar, s-ar fi arătat: „foarte demoralizat faţă de tovarăşii care îl 
vizitează şi s-a pronunţat că va încerca să evadeze, în cazul când partidul 


comunist nu va proceda cu el, la fel ca şi cu cei trei evadați” 2, 


Se pare că în acest caz informaţiile Siguranţei nu erau foarte „sigure”: 


pe document se regăseşte apostila unui impiegat de la grefa 


penitenciarului care menţionează că „deţinutul Gheorghiu-Dej, nu se 
găseşte încarcerat la acest penitenciar — 13 aprilie 1935”. 

Gheorghiu-Dej nu a fost „nominalizat” de partid pentru evadare 
deoarece la acea dată nu era o personalitate de prim-plan a mişcării 
comuniste clandestine. După cum reiese şi din mărturiile celor care au 
luat parte la evadare, şi-ar fi dorit să participe la această acţiune. Însă 
conducerea PCdR a fost de altă părere. Până acum nu cunoaştem dacă 
organizarea evadării a fost discutată/pregătită în şedinţele periodice care 
aveau loc la nivelul conducerii Cominternului sau dacă în urma acestor 
discuţii Partidul Comunist din România ar fi primit sarcina de a trece la 
elaborarea planului. Nedispunând de documente/stenograme elaborate de 
Comintern, nu putem afirma că evadarea celor trei comunişti români s-a 
produs ca urmare a unor ordine venite strict de la Moscova. În acelaşi 
timp, este plauzibil ca Internaționala a I-a comunistă să fi avut 
cunoştinţă de acest demers, deoarece liderii PCdR care au organizat 
evadarea făceau parte din Comintern: Marcel Pauker, Nicolae Goldberger, 


Alexandru Sencovici, Moscu Cohn (viitor Gheorghe Stoica). 


Evadarea în presa centrală 


Marile cotidiane centrale, Dimineaţa, Curentul, Universul, Tempo, au 
preluat imediat vestea evadării comuniştilor din Arestul central craiovean. 
Relatările ziariştilor corespund cu amintirile evadaţilor aflate în custodia 
Institutului de Studii Istorice şi Social Politice de pe lângă CC al PCR, iar 
în unele cazuri ziariştii detaliază unele aspecte care probabil le-au 
„Sscăpat” memorialiştilor. Ziarul de stânga Dimineaţa a publicat în 
perioada 5-20 ianuarie 1935 numeroase articole despre evadarea celor trei 


comunişti şi în care relata pe larg evadarea, adăugând şi alte amănunte 


neprecizate în memoriile celor trei. Astfel, ziariştii de la Dimineaţa 
afirmau că evadarea s-a produs în dreptul Hanului „Caliceanu” de pe 
strada Bucureştilor în apropierea Palatului de Justiţie. În acest loc, 
deţinuţii şi gardianul s-au urcat în automobilul trimis de partid de la 
Bucureşti. De asemenea, ziariştii de la Dimineaţa precizau că după ce 
directorul arestului a anunţat oficial evadarea celor trei deţinuţi (în jurul 
orelor 19:00), s-au format echipe mixte de jandarmi şi poliţişti plasate sub 
comanda directă a chestorilor Scaralat Costângioară şi Gheorghe 
Tescoveanu de la Chestura de Poliţie Municipală, care au efectuat 
numeroase razii în Craiova. În zilele care au urmat evadării, la Arestul 
central din Craiova au descins inspectori din Direcţia Generală a 
Penitenciarelor şi Siguranţa Generală care au declanşat anchete şi 
investigaţii în vederea elucidării întregului episod al evadării, dar şi 


pentru a stabili vinovaţii principali? În paralel cu anchetele declanşate 


pe linie administrativă, Siguranţa a operat în oraş mai multe arestări şi 
percheziţii la locuinţele muncitorilor comunişti craioveni, precum şi la 
locuinţa gardianului Ion Stoica din comuna Mălăeşti, judeţul Dolj. În 
cadrul acestui val de reţineri au fost identificaţi şi arestaţi Gheorghe Bălan 
(şoferul care a condus automobilul cu cei trei evadați), Gheorghe Voicu 
(cel care l-a angajat pe Bălan pentru această misiune) şi muncitorii 
bucureşteni Ion Hulubescu şi Ilie Olaru. Toţi au fost aduşi, din ordinul 
Parchetului judeţean Ilfov, la Bucureşti pentru „adâncirea” cercetărilor. În 
cursul anchetei, şoferul le-a confirmat poliţiştilor faptul că gardianul Ion 
Stoica nu era vinovat şi că nu colaborase benevol cu evadaţii. 

Pentru a vedea tonul critic al presei la adresa autorităţilor care s-au 
dovedit incapabile să prevină acest plan de evadare, prezentăm un scurt 
fragment dintr-un articol de presă extrem de acid şi ironic apărut în 


cotidianul Curentul: 


De la Sidney, unde au avut până acum vremea să ajungă (ba chiar să şi sforăie puţin!) desigur 
că tovarăşii Const. Doncea, Gheorghe Dumitru Petrescu şi Gheorghe Vasilichie trebuie să-şi 
fractureze pântecul de râs, amintindu-şi peripeţiile aventuroasei lor evadări din arestul 
complezent al Craiovei!... Spiritualul triumvirat se poate lăuda — aşa la distanţă — că ne-a 
furnizat cel mai feeric divertisment de sărbători: mai sglobiu decât toate episoadele basmelor 
festive, mai năzdrăvan decât cele mai fabuloase ficțiuni cinematografice cu gangsteri şi cu 
cow-boys. Atât de amuzant şi de recreativ, acest ingenios agrement penitenciar, încât îţi vine 
parcă (zău aşa!) să dai naibii de doctrină reacționară şi să te prezinţi şi tu ca recrut la conovăţul 
comunismului!... Din moment ce de partea comuniştilor este aici şi ingeniozitatea şi spiritul şi 
hazul!... Din moment ce — întocmai ca la Guignol — ei sunt cei escortaţi de simpatia publicului, 
încântat să-l vadă ciomăgit şi ridiculizat pe comisar [...] Să te revolţi? Să-i frângi naiv mâinile, 
în faţa magistralului tembelism al responsabililor: cei de la Parchet, care autorizaseră naveta 
între închisoare şi spital, cei de la închisoare care întârziaseră expedierea la Doftana?... Să 
deplângem lipsa sentimentului patriotic în sufletul pârlitului de gardian, sau poate numai 
insuficienţa lui atletică sub ghionţii evadaţilor, care nu vor fi ezitat să-l buşească olteneşte în 


maşină?22. 


Ce s-a întâmplat cu „eroii” după evadare? 


Timp de doi ani de zile, informaţiile legate de soarta celor trei evadați au 
fost contradictorii. Atât în presa centrală cât şi în cadrul Siguranţei au 
sosit o serie de informaţii false potrivit cărora fugarii ar fi părăsit 
România prin Bulgaria sau că ar fi trecut Nistrul în URSS la doar două 
săptămâni de la evadare. De asemenea, aceleaşi ştiri colportate pe diverse 
canale menţionau că Doncea ar fi vorbit în seara zilei de 21 ianuarie 1935 


la Radio Moscova sau că în 1937 ar fi fost împuşcat la Odessa de către 
agenţi OGPU33. 
Siguranţa a efectuat numeroase descinderi şi arestări, atât la Craiova, 


cât şi în Bucureşti, în urma unor denunţuri făcute de informatori infiltraţi 


în rândurile comuniştilor. De fiecare dată, aceste acţiuni s-au dovedit 


inutile, deoarece delaţiunile nu s-au confirmat, fiind făcute din invidie, 
din cauza unor confuzii sau doar pentru a obţine recompensele băneşti 
oferite de organele de poliţie pentru prinderea celor trei „periculoşi” 
evadați. 

După ce autorităţile suferiseră o grea lovitură de imagine prin 
evadarea celor trei lideri marcanţi ai PCdR, Siguranţa se temea ca nu 
cumva ceilalţi deţinuţi comunişti încarceraţi să încerce să procedeze în 
acelaşi fel. De exemplu, conducerea Penitenciarului Special Doftana şi 
Comisariatul de Poliţie Câmpina erau „bombardate” cu informări şi note 
de diferite structuri centrale sau locale ale Siguranţei, în care se făceau 
referiri la posibile tentative de evadare ale comuniştilor deţinuţi la 
Doftana. Pe 16 septembrie 1937, Biroul Siguranţei din cadrul Chesturii de 
Poliţie a Municipiului Ploieşti îi trimitea directorului Doftanei o 
informare prin care îl înştiinţa că liderul PCdR, Bela Breiner, a emis 
instrucţiuni privind organizarea unei noi evadări. Cei avuţi în vedere de 
această dată erau Gheorghe Gheorghiu-Dej şi Chivu Stoica. Poliţiştii 
ploieşteni îi precizau directorului Doftanei şi modul în care urma să se 
producă evadarea: vor fi chemaţi ca martori la unul dintre procesele din 
ţară şi, la momentul oportun, li se vor pune la dispoziţie mijloacele 
necesare pentru a evada. „Cerând relaţiuni la Închisoarea Doftana, ni s-a 
comunicat, că în ultimul timp Gheorghiu-Dej, a fost chemat ca martor 
într-un proces la Galaţi, cu caracter judiciar. Aducându-vă la cunoştinţă 
cele mai sus, vă rugăm a lua măsuri pentru urmărirea chestiunii, 


raportându-ne la timp rezultatul. »24 


Autorităţile aveau temeiuri serioase să ia în considerare orice 
informaţie referitoare la tentativele de evadare ale deţinuţilor politici de la 
Doftana după isprava celor trei comunişti evadați. Potrivit unei informări 


confidenţiale a Comisariatului de Poliţie Câmpina din 26 octombrie 1938 


trimisă comandantului Legiunii de Jandarmi Prahova şi Chesturii de 
Poliţie a Municipiului Ploieşti, deţinuţii politici Victor Precup (primul şef 
al Inspectoratului pentru Educaţie, Cultură şi Propagandă al Armatei, în 
octombrie 1945) şi Vărzaru au săpat un tunel pe sub închisoare, cu scopul 
de a evada. Planul le-a fost zădărnicit, deoarece prim-gardianul Petre 
Dobdă — care trebuia să aibă un rol-cheie în planul de evadare — nu a 
primit suma de bani la care se aştepta din partea celor doi deţinuţi. 
Documentul menţionează că acesta i-ar fi sugerat directorului locului de 
deţinere să efectueze o inspecţie chiar în locul în care se săpase. De 
asemenea, informarea poliţiştilor din Câmpina preciza că în celula 
deţinutului Năstase s-ar fi descoperit un aparat de radio care ar fi fost 


introdus în penitenciar de către acelaşi funcţionar>>, 


Dar care au fost paşii pe care i-au urmat evadaţii imediat după sosirea 
lor în Bucureşti? În seara zilei de 3 ianuarie 1935, cei trei evadați 
ajunseseră la casele conspirative din Bucureşti stabilite în planul de 
evadare (în decursul celor 3 luni de zile în care au poposit în Bucureşti, 
evadaţii au schimbat mai multe case conspirative). În aceste imobile cei 
trei au stat până la sfârşitul lunii martie 1935; Petrescu şi Vasilichi au 
plecat apoi la Cluj însoţiţi de Ecaterina Borilă, iar de aici, în ziua de 31 
martie 1935, s-au îndreptat către localitatea Halmeu pentru a trece ilegal 
graniţa în Cehoslovacia — soţia lui Borilă a rămas în ţară (Halmeu era o 
localitate rurală de graniţă din judeţul Satu Mare folosită în dese rânduri 
de comunişti pentru a trece frontiera cu Cehoslovacia, acolo unde Partidul 
Comunist activa în legalitate). Constantin Doncea a urmat acelaşi „canal” 


de trecere a frontierei însă în altă zi2€. La 30 iunie 1935, Petrescu şi 


Vasilichi au sosit la Moscova unde s-au întâlnit şi pe Doncea cu care, 
începând din toamna anului 1935 şi până în vara anului 1938, vor urma 


cursurile Şcolii leniniste, secţia de predare în limba română (nu vor 


absolvi această şcoală din cauza desființării ei). Aici îi vor întâlni şi pe 
Petre Borilă, Iosif Rangheţ, Lazăr Grünberg etc. Perioada petrecută la 
Moscova de cei trei se suprapune cu marile epurări politice staliniste 
demarate în a doua jumătate a anilor '30 în timpul cărora şi-au pierdut 
viaţa şi o serie de lideri marcanţi ai PCdR, precum Marcel Pauker, 
Ecaterina Arbore, Vitali Holoştenko, Elena Filipovici, Dori Goldstein, 
Elek Köblös, Leon Lichtblau etc. 

Cei trei au fost, la rândul lor, reţinuţi şi anchetați de organele de 
securitate sovietice pentru a se afla dacă nu cumva fuseseră infiltraţi în 
Comintern ca spioni ai Siguranţei româneşti, având ca acoperire 
„legenda” falsă a evadării. Într-un interviu acordat Laviniei Betea, unul 
dintre fiii lui Dumitru Petrescu, Valeriu Petrescu, afirmă că tatăl său i-ar fi 


mărturisit că dacă ar fi ştiut ce avea să i se întâmple la Moscova (referitor 


la anchetele interminabile la care a fost supus), nu ar mai fi evadat. În 
cele din urmă, bănuielile care planau asupra lor au fost înlăturate, iar 
aceştia s-au reîntors la Şcoala leninistă. 

În 1938, Vasilichi şi Doncea au plecat în Franţa, iar de acolo Doncea a 
trecut în Spania, unde a luptat de partea republicanilor în cadrul Brigăzilor 
Internaţionale (Vasilichi a rămas la Paris unde a activat în rândurile 
Partidului Comunist Francez). Către sfârşitul războiului civil (februarie 
1939), Doncea s-a refugiat în Franţa, fiind internat în lagărul de refugiaţi 
St. Cyprien de la Marea Mediterană. După câteva luni, a emigrat în 
URSS, de unde va reveni abia în preajma zilei de 23 august 1944, când a 
fost paraşutat de sovietici pe teritoriul României. Vasilichi va rămâne să 
lupte în cadrul Armatei Franceze, unde s-a înrolat ca voluntar, luptând 
până la capitularea Franţei. Ulterior, va intra în rândurile Mişcării de 


Rezistență Franceză, unde va activa până în 1942, când a fost capturat. 


După finalizarea anchetei va fi internat în Lagărul de concentrare de la 
Dachau (se va întoarce în ţară după 6 martie 1945). 

După desfiinţarea Şcolii leniniste, Dumitru Petrescu a rămas să 
lucreze la Comintern (1938-1939), apoi a fost transferat în funcţia de şef 
al Secţiei române din cadrul Editurii în limbi străine de la Moscova 
(1939-1941). După izbucnirea celui de-al Doilea Război Mondial a fost 
trimis în lagărele de prizonieri care adăposteau militari români pentru a 
duce muncă de lămurire/propagandă antifascistă. În octombrie 1943, 
odată cu înfiinţarea primei divizii de voluntari români — „„Ludor 
Vladimirescu” —, a fost numit în funcţia de şef al Secţiei politice a 
diviziei. În iulie 1944 a fost numit şef al Secţiei în limba română a 


>» m 


Radioului din Moscova, însă după numai o lună de la „numirea” în acest 
post a fost trimis pe front cu divizia. Va reveni în ţară în 1945, cu gradul 
de locotenent-colonel. 

După 6 martie 1945, odată cu instaurarea regimului de democraţie 
populară, foştii evadați din Arestul central din Craiova au deţinut diferite 


funcţii importante în aparatul de partid şi de stat. 


Posteritatea evenimentului 


Despre această acţiune conspirativă a partidului nu s-a vorbit aproape 
deloc în perioada de după 1945. Unul dintre motive ar putea fi faptul că 
liderul autoritar al partidului din anii '50-'60 — Gheorghe Gheorghiu-Dej 
— nu a fost inclus de către conducerea PCdR pe lista celor care urmau să 
evadeze. Şi totuşi, nici în perioada de după 1965 istoricii regimului nu s- 
au aplecat asupra subiectului. Acest lucru s-ar fi putut datora faptului că 
noul secretar general al partidului nu mai era dispus să acorde importanţă 


revendicărilor muncitorilor ceferişti şi conducătorilor lor, deoarece el 


însuşi nu luase parte la ele. În acea perioadă, propaganda regimului se 
străduia să rescrie istoria partidului în aşa fel încât aceasta să se confunde 
cu istoria personală a lui Nicolae Ceauşescu. 

Ideea popularizării episodului evadării a stăruit însă în mintea celor 
trei eroi pentru multă vreme. Pe 16 decembrie 1967, Gheorghe Vasilichia 
i-a trimis o scrisoare lui Doncea, în care îi spunea: „că ar trebui făcut ceva 
în care să se vorbească despre evadarea noastră din 1935, ca o acţiune 
bine reuşită care a însemnat o lovitură pentru guvernul reacţionar de 


atunci şi un succes al Partidului nostru care a organizat-0”38. 


Vasilichi i se destăinuia lui Doncea spunându-i că încă din 1946, pe 
când se afla în convalescenţă la Ialta, s-a apucat să-şi scrie amintirile 
referitoare la evadare, urmând ca pe parcurs acestea să fie completate de 
amintirile lui şi ale lui Petrescu. Întregul material memorialistic urma să 
fie încredinţat unui scriitor care, după prelucrare, l-ar fi transpus într-un 
scenariu de film sau roman. Bineînţeles, scenariul sau romanul urmau să 
apară cu numele eroilor modificate. În acest sens, Vasilichi a anexat la 
misivă un material documentar intitulat „Evadarea”, rugându-l să-l 
completeze cu memoriile sale referitoare la acest subiect. Aceeaşi 


rugăminte i-a fost adresată şi lui Petrescu. 


De asemenea, Constantin Doncea, într-un memoriu trimis în 
septembrie 1965 secretarului general al CC al PCR, Nicolae Ceauşescu, 
se întreba retoric de ce până la acea dată nu se vorbise deloc despre acest 
episod marcant din istoria PCR. Deşi nu-i pronunţa numele, Doncea îl 
făcea răspunzător de această ocultare pe cel care îl marginalizase la 
Plenara CC al PMR din iunie 19586, respectiv pe Gheorghe Gheorghiu- 
Dej. Bineînţeles, făcea aluzie la Dej după ce acesta decedase în urmă cu 
câteva luni (19 martie 1965): 


Dacă sunt examinate asemenea cazuri de evadare cunoscute în istoria luptelor partidelor 
comuniste, cazul nostru se plasează printre cele mai de seamă din lume. Este categoric că, 
cineva a urmărit cu deosebită răutate să ţină ascuns acest act istoric înfăptuit de Partid, pentru a 


nu fi cunoscut clasei muncitoare, ţărănimii muncitoare, intelectualităţii progresiste50. 


Este important de subliniat faptul că afirmaţia de mai sus vine din 
partea unui personaj care iniţial s-a opus organizării unei evadări, aşa cum 
mărturiseşte chiar el într-un memoriu trimis secretarului general al CC al 
PCR, pe 18 octombrie 1965. Doncea afirmă că în perioada în care se afla 
în detenţie la Craiova a primit (alături de ceilalţi doi tovarăşi nominalizați 
de partid pentru evadare) vestea că CC al PCdR a hotărât alcătuirea unui 


plan de evadare: 


Iniţial nu am acceptat ideea evadării, socotind că locul meu este în închisoare alături de ceilalţi 
tovarăşi de luptă acuzaţi şi condamnaţi în proces. Comitetul Central al Partidului mi-a 


retransmis prin Moscu Cohn, că evadarea noastră este o sarcină de Partid şi ea trebuie efectuată 


în momentul stabilite. 


Peripeţiile prin care au trecut cei trei evadați în lunile de după 
evadare, în Bucureşti, până la trecerea ilegală a frontierei, anii petrecuţi în 
URSS, Spania sau Franţa pot constitui subiectul unui alt film sau cel puţin 


al unui roman incitant. La un moment dat, organele de resort ar fi 


trebuit să se ocupe de realizarea unui film artistic având ca temă acest 
subiect, folosindu-se din plin de mărturiile celor trei. Vasilichi compara 
evadarea lor din 1935 — „cea mai bună evadare organizată în țara noastră” 
— cu un film american cu gangsteri în care un ofițer de poliţie era răpit de 
către răufăcători, adormit cu ajutorul unei batiste îmbibate cu cloroform, 
ţinut în maşină sub amenințarea revolverului, întreaga echipă făcându-se 


apoi nevăzută, 


În vederea realizării acestui film, Vasilichi s-a adresat în anii *70 
preşedintelui Consiliului Culturii şi Educaţiei Socialiste, dar şi conducerii 
Uniunii Scriitorilor de la acea vreme, reprezentată de George Macovescu. 
Acesuia i-a trimis un material documentar pe baza căruia să fie realizat 
scenariul filmului. G. Macovescu ar fi repartizat documentaţia lui 
Vasilichi scriitorului Alecu Ivan Ghilia care i-a şi intervievat în acest sens 
de câteva ori, atât pe Vasilichi, cât şi pe Gheorghe Stoica şi Dumitru 
Petrescu. În cele din urmă, întreg proiectul a fost abandonat din motive 


necunoscute. 


1. La începutul lunii februarie 1933, subsecretarul de stat la Ministerul de Interne, Armand 
Călinescu a elaborat, împreună cu aparatul de specialitate al ministerului, actele normative 
privind Legea pentru Autorizarea Stării de Asediu şi Decretul Regal prin care a fost declarată 
starea de asediu în municipiile Bucureşti, Cernăuţi, Galaţi, laşi, Timişoara, Ploieşti şi în 
regiunile industriale din judeţul Prahova. Prin impunerea stării de asediu pe o perioadă de şase 
luni, Guvernul a fost învestit de către Parlament cu puteri sporite în domeniul ordinii publice şi 
siguranţei naţionale. Astfel, o serie de delicte şi infracţiuni prevăzute în Codul Penal au intrat 
în competenţa investigării şi judecării de către parchetele (Consiliile de Război), respectiv 
instanţele militare. De asemenea, atribuţiile de poliţie şi siguranță au fost extinse şi la 
organele/autorităţile militare (Corpuri de Armată şi Divizii) din subordinea Ministerului de 
Război. Pe baza acestor acte au fost interzise mai multe publicaţii, organizaţii şi formaţiuni 
politice, sub motivaţia că acestea ar fi desfăşurat activităţi comuniste interzise. Ulterior, printr- 
o „Ordonanţă” a Preşedinţiei Consiliului de Miniştri din 5 februarie 1933 au fost delimitate şi 
perimetrele unde urma să se aplice starea de asediu. Aceeaşi „Ordonanţă” preciza că în 
teritoriile intrate sub jurisdicţia stării de asediu „erau interzise orice adunări sau întruniri şi 
orice convocare de adunări fără autorizaţia specială a Comandantului corpului de armată, 
diviziei sau a garnizoanei respective”. Vezi „Legea nr. 196 din 3 februarie 1933 pentru 
Autorizarea Stărei de Asediu”, publicată în Monitorul Oficial, partea I, nr. 29 din 4 februarie 
1933; „Decretul Regal nr. 201 din 4 februarie 1933 privind declararea stării de asediu la 
municipiile Bucureşti, Cernăuţi, Galaţi, laşi, Timişoara, Ploieşti şi în regiunile industriale din 
judeţul Prahova”, publicat în Monitorul Oficial, Partea I, nr. 30 din 5 februarie 1933; şi 
„Ordonanţă a Preşedinţiei Consiliului de Miniştri din 5 februarie 1933”, publicată în Monitorul 
Oficial, Partea I, nr. 31 bis din 7 februarie 1933. Consiliul de Miniştri şi-a justificat aceste 


măsuri într-o „Proclamaţie” din 6 februarie 1933, în care se menţiona că „o mare primejdie” 

amenința ţara, prin faptul că organizațiile camuflat comuniste activau pentru „răsturnarea prin 
violență a ordinei de stat”. Totodată, puterea executivă făcea apel la muncitorii, țăranii, 
funcționarii, studenții şi ziariştii de bună-credință să nu se lase manipulați de „agenţi 
instigatori” care urmăreau „destrămarea Națiunii”. Vezi „Proclamaţie a Preşedinţiei Consiliului 
de Miniştri din 6 februarie 1933”, publicată în Monitorul Oficial, Partea I, nr. 31 din 7 
februarie 1933. 

Sentința Consiliului de Război al Corpului II Armată din Bucureşti a fost pronunţată pe 19 
august 1933; vezi Ion Spălăţelu, Izbânzi prin vremuri. Comuniştii — o istorie trăită. 1921-1981, 
Editura Scrisul Românesc, Craiova, 1981, p. 77. 

Stelian Tănase, Clienţii lu? tanti Varvara. Istorii clandestine, Humanitas, Bucureşti, 2005, p. 
211. 

Pe 29 martie 1934, Consiliul Superior de Revizie al Armatei a casat sentința Consiliului de 
Război al Corpului II Armată din Bucureşti, dispunând rejudecarea procesului de către 
Consiliul de Război al Corpului I Armată din Craiova. În aprilie 1934, inculpaţii au fost 
transferați de la Bucureşti la Închisoarea militară din Craiova, pendinte de Corpul I Armată. Cf. 


Ion Spălăţelu, op. cit., p. 79. 


. Stelian Tănase, op. cit., p. 214. 


„Legea pentru reprimarea unor noui infracțiuni contra liniştei publice” a fost adoptată pe 18 
decembrie 1924, avându-l ca inițiator pe ministrul Justiției din guvernul I.I.C. Brătianu, G.C. 
Mârzescu. Ea a rămas cunoscută în istorie ca Legea „Mârzescu”. Acest act normativ sancţiona 
cu închisoare şi amendă „simplul fapt al asocierii în scopul de a prepara sau de a executa crime 
în contra persoanelor sau proprietăților, oricare ar fi durata asociației sau numărul membrilor 
ei, precum şi orice înţelegere stabilită în acelaşi scop”. Astfel, erau considerate delicte, şi nu 
infracţiuni politice, discursurile, cuvântările, strigările sau amenințările rostite în public de 
către cei care susțineau ideile/teoriile enunțate mai sus. Deşi în textul legii nu erau menţionate 
în mod expres noţiunile de „comunism”, „comunist” sau „partid comunist”, formulările 
ambigue ale legii vizau în mod clar programul, membrii şi Partidul Comunist din România care 
cu această ocazie intra în clandestinitate. Vezi „Legea pentru reprimarea unor noui infracţiuni 
contra liniştei publice” din 18 decembrie 1924 publicată Monitorul Oficial, nr. 279 din 19 
decembrie 1924. 
Lavinia Betea, Cristina Diac, Florin-Răzvan Mihai, Ilarion Ţin, Viaţa lui Ceauşescu, vol. I, 
Ucenicul partidului, Editura Adevărul, Bucureşti, 2012, p. 113. 
Nota telefonică nr. 3448 din 19 iunie 1934 a Inspectoratului Regional de Poliţie Craiova. 
Documentul este semnat de către inspectorul general şi comisarul de serviciu. ANIC, Colecţia 
Gheorghe Gheorghiu-Dej, dosar 902, ff. 31-32. 


. Marin Ion-lonescu alias „Neica” (n. 28 nov. 1896, com. Vasilaţi, jud. Călăraşi — d. 13 aug. 1964, 


mun. Bucureşti), fost colonel de Securitate şi Justiţie Militară în anii '50, a fost judecat, la 


rândul său, pentru implicarea în „rebeliunea” de la Atelierele CFR Griviţa (Consiliul de Război 


din Craiova îl va condamna la 12 ani de muncă silnică). La data producerii grevelor din 
ianuarie-februarie 1933, Marin lon-lonescu îndeplinea funcţia de membru în Biroul 
Comitetului Sectorului IV Verde al PCdR, coordonând din această poziţie o serie de acţiuni în 


rândul muncitorilor grevişti de la Atelierele CFR Griviţa. 


10. „Câteva amintiri din închisori de pe unde am stat în timp de 11 şi 1⁄2 ani” de Colonel Marin 


kK le 


Ionescu. Amintiri înregistrate la Institutul de Istorie a PMR la 2 iulie 1955. ANIC, Colecţia 60 
— Amintiri, memorii şi însemnări ale unor personalităţi despre situaţia economico-socială şi 


politică din România (în continuare Colecţia 60), dosar 65, ff. 6-7. 


11. Procură specială din 22 noiembrie 1934 semnată de către Doncea Constantin, Gheorghe 


Dumitru, zis Petrescu, Vasilichi Gheorghe, Gheorghe Gheorghiu-Dej, Chivu Stoica, Marin Ion 
şi Rosemberg Alexandru. ANIC, Fond 95 — Dosarele personale ale luptătorilor antifascişti 
întocmite de Ministerul de Interne în perioada 1917-1944 (în continuare Fond 95), dosar 
790/721, f. 7. 

„Notă din 31 octombrie 1962 cu privire la organizarea evadării tovarăşilor din procesul 
ceferiştilor” de Nicolae Goldberger, ANIC, Colecţia 60, dosar 352, ff. 1-2. 


. Ibidem. 
. Memoriile lui Dumitru Petrescu au fost depuse de către familia sa la un an de la producerea 


decesului la Sectorul Arhivă şi Memorii din cadrul Institutului de Studii Istorice şi Social 
Politice de pe lângă CC al PCR (Bucureşti, 1970). 

Dumitru Petrescu, „Amintiri despre viaţa şi activitatea sa desfăşurată în cadrul mişcării 
muncitoreşti, în perioada 1906-1968”, ANIC, Colecţia 60, dosar 611, f. 16. 


. Ibidem. 
. Interesant este faptul că, deşi iniţial partidul îl însărcinase pe Gheorghiu-Dej cu organizarea 


unui plan de evadare, în prima sa biografie apărută în 1951, acest aspect al vieţii sale politice 
este omis. De asemenea, este ocultată orice referire la evadarea celor trei comunişti din 
ianuarie 1935, precum şi orice explicaţie cu privire la absenţa lui Gheorghiu-Dej de la acest 
eveniment. Vezi Gh. Gheorghiu-Dej, Editura Partidului Muncitoresc Român, Bucureşti, 1951. 
Dumitru Petrescu, „Amintiri despre viaţa şi activitatea sa desfăşurată în cadrul mişcării 
muncitoreşti, în perioada 1906-1968”, ANIC, Colecţia 60, dosar 611, f. 17. 


19. În perioada 1932-1936, Nicolae Goldberger a fost membru al Biroului Politic şi al 


Secretariatului CC al PCdR. Potrivit studiului Cristinei Diac, Liderul nevăzut..., publicat în 
volumul de faţă, în anii '30, Secretariatul CC al PCdR „avea doar funcţie operativă, de punere 
în practică a deciziilor elaborate de Biroul Politic şi de Comitetul Central, care funcționau la 
Berlin, respectiv la Moscova. Bunăoară, Secretariatul din ţară nu elabora strategia politică a 
partidului şi nici politicile, ci avea obligaţia să raporteze Biroului Politic faptele pe baza cărora 


acesta din urmă stabilea strategia de răspuns”. 


20. „Notă din 31 octombrie 1962 cu privire la organizarea evadării tovarăşilor din procesul 


ceferiştilor” de Nicolae Goldberger. ANIC, Colecţia 60, dosar 352, ff. 1-2. 


. Gheorghe Vasilichi, „Evadarea”, ANIC, Colecţia 60, dosar 674, f. 86. 

. „Notă din 1962 în legătură cu evadarea” (documentul este semnat de Gheorghe Vasilichi), 
ANIC, Colecţia 60, dosar 352, ff. 6-7. 

. Ibidem, f. 82. 

„ Stelian Tănase, op. cit., pp. 215 şi 231. 

. „Notă din 25 octombrie 1962 în legătură cu evadarea din închisoarea din Craiova — 3 ianuarie 
1953”, document semnat de Alexandru Sencovici; ANIC, Colecţia 60, dosar 352, ff. 3-5. 


26. Liviu Pleşa, Elis Neagoe-Pleşa (eds.), Dosarul Ana Pauker. Plenara Comitetului Central al 


Partidului Muncitoresc Român din 30 noiembrie — 5 decembrie 1961, Editura Nemira, 
Bucureşti, 2006, p. 272. 


27. „Notă din 1962 în legătură cu evadarea” (documentul este semnat de Gheorghe Vasilichi), 


ANIC, Colecţia 60, dosar 352, f. 7. 


28. Petiţie din 21 octombrie 1934 adresată prim-procurorului Parchetului judeţului Dolj şi semnată 


de către deţinuţii politici Gh. Petrescu, C. Doncea, Ghiţă Vasilichi (este foarte probabil ca 
documentul să fi fost redactat în numele lor de către unul dintre avocaţii acestora), ANIC, Fond 
95, dosar 790/721, f. 4. De asemenea, în cotidianul Curentul din 6 ianuarie 1935, ziaristul Ion 
Dumitrescu afirma că la Spitalul Filantropia din Craiova cei trei deţinuţi ar fi urmat un 
tratament antisifilitic injectabil: Ion Dumitrescu, „Evadaţi la braţ cu sentinela”, în Curentul, 6 
ianuarie 1935. Aceeaşi informaţie referitoare la boala contagioasă a celor 3 deţinuţi politici se 
regăseşte şi în cotidianul Universul din 5 ianuarie 1935 (vezi articolul „Evadarea 
condamnaților principali în procesul rebeliunii de la Atelierele CFR Griviţa. Întrebuinţând un 


truc ingenios şi având complici, ei au dispărut din Craiova”). 


29. Adresă din 15 noiembrie 1934 semnată de către prim-procurorul Parchetului judeţului Dolj. 


Documentul era trimis către directorul arestului central din Craiova; ANIC, Fond 95, dosar 
790/721, f. 11. 


30. Adresa nr. 1078 din 23 noiembrie 1934 a Spitalului Filantropia din Craiova trimisă prim- 


procurorului Parchetului județului Dolj prin care directorul acestei unități medicale îl înştiinţa 
că „deţinuţii în cauză pot urma tratamentul antisifilitic zilnic la serviciul de consultaţii, între 
orele 9-12 a.m.”. Trei zile mai târziu, nota Spitalului Filantropia a fost redirecţionată de către 
prim-procurorul către directorul arestului central din Craiova (ibidem, ff. 16-16v). 

. Gheorghe Vasilichi, „Evadarea”, ANIC, Colecţia 60, dosar 674, f. 91. 

. Ibidem, ff. 89-90. 

. „Notă din 1962 în legătură cu evadarea” (document semnat de Gheorghe Vasilichi), ANIC, 
Colecţia 60, dosar 352, ff. 6-7. 


34. Ibidem. 


35. Dumitru Petrescu, „Amintiri despre viaţa şi activitatea sa desfăşurată în cadrul mişcării 


muncitoreşti, în perioada 1906-1968”, ANIC, Colecţia 60, dosar 611, f. 18. 


36. Ibidem, f. 19. 

38. 


Lazăr Grünberg (n. 1911 — d. 17 mart. 1944, Râbnița, Republica Moldova) a coordonat, la 
începutul anilor '30, mai multe acțiuni revendicative ale muncitorilor din regiunea petroliferă a 
Văii Prahova (Societăţile petrolifere „Creditul minier” şi „Astra Română”). În 1933, a fost ales 
în CC al UTCdR, iar după doi ani, la 5 martie 1935 a fost arestat şi, ulterior, condamnat pentru 
activităţi politice interzise la 9 ani şi 10 luni de închisoare. Şi-a ispăşit pedeapsa la închisorile 
Văcăreşti, Doftana şi Caransebeş. După eliberarea din Penitenciarul special Caransebeş a fost 
internat administrativ în Lagărul de internaţi politici de la Târgu-Jiu de unde, în 1942, a fost 
transferat împreună cu un grup de internaţi politici în Lagărul transnistrean de la Vapniarka. De 
aici, în 1943, a fost mutat la Închisoarea de la Râbnița, unde îşi va găsi sfârşitul (a fost ucis de 
naziştii aflaţi în retragere în timpul unui masacru care a avut loc la acest penitenciar în ziua de 
17 martie 1944). Cf. Maria Covaci, „25 de ani de la masacrul de la Râbnița”, în Anale de 
istorie, Institutul de studii istorice şi social-politice de pe lângă CC al PCR, nr. 2/1969, pp. 86- 
87. 

Gheorghe Neacşu, „Din amintirile unui fost ilegalist — Gheorghe Vasilichi”, în Arhivele 
Totalitarismului, Anul VIII, nr. 3-4/2000, p. 114. 


. Ibidem, f. 115. 

. Ibidem, ff. 115-116. 

. Ibidem, f. 117. 

. „Declaraţie” din 4 ianuarie 1935, dată în faţa directorului Arestului central din Craiova, N. 


Beşteliu, de către gardianul Ion Stoica, ANIC, Fond 95, dosar 790/721, f. 41. 


. Gheorghe Neacşu, „Din amintirile unui fost ilegalist ...”. în loc. cit., p. 117. 
. Ibidem, p. 118. 
45. 


Fostă cunoştinţă a lui Doncea, loan Garofoiu (fost director al Liceului „I.C. Brătianu” din 
Piteşti, preşedinte al Frontului Plugarilor Argeş între 1944-1948 şi deputat de Argeş în 
Adunarea Deputaţilor între 1946-1948), declara într-o referinţă că în perioada în care Doncea a 
deţinut funcţia de ajutor de primar al Capitalei (1945-1948), i-ar fi făcut cunoştinţă — chiar în 
cabinetul său — cu „fosta santinelă care-l excortase în ziua evadării”. Fără îndoială că santinela 
nu putea fi decât fostul gardian, Ion Stoica. Garofoiu l-a cunoscut pe Doncea în toamna anului 
1944. Referinţă nedatată scrisă de Ioan Garofoiu (este posibil ca documentul să fi fost redactat 
în anii *60); vezi ANIC, Fond 95, dosar 122.410, f. 87. 


46. „Proces-verbal” din 11 ianuarie 1935, semnat de către prim-gardianul Dumitru Vişan şi de 


către directorul arestului, N. Beşteliu; ANIC, Fond 95, dosar 790/721, f. 48. 


47. „Raport”, din 18 februarie 1935; adresat Inspectoratului regional de Poliţie Bucureşti; ANIC, 


Colecţia Gheorghe Gheorghiu-Dej, dosar 895, ff. 33-34. 


48. Colonel Marin Ionescu, „Câteva amintiri din închisori de pe unde am stat în timp de 11 şi 1⁄2 


ani”. Amintiri înregistrate la Institutul de Istorie a PMR, 2 iulie 1955, ANIC, Colecţia 60, dosar 
65, f. 8. 


49. Siguranţa era în permanenţă la curent cu activităţile comuniştilor din detenţie. În arhiva 
acesteia se găsesc numeroase documente care certifică faptul că poliţia politică interbelică 
primea informaţii de la membrii sau simpatizanţii partidului aflaţi în detenţie sau în libertate. 
Informaţiile obţinute de Siguranţă cu privire la activitatea ilegaliştilor comunişti nu erau 
întotdeauna veridice. 

50. „Notă confidențială”, nr. 28756 din 11 aprilie 1935, a Serviciului de Informaţiuni din Direcţia 
Generală a Poliţiei adresată directorului Penitenciarului Special Doftana, ANIC, Colecţia 
Gheorghe Gheorghiu-Dej, dosar 191, f. 3. 

51. „Evadarea muncitorilor Doncea, Petrescu şi Vasilichie. Se bănuieşte că ei au reuşit să dispară 
în timp ce erau transportaţi la spital”, în Dimineaţa, 5 ianuarie 1935; „Cum au evadat cei trei 
muncitori ceferişti deţinuţi la Craiova. Ce declară gardianul care îi escorta”, Dimineaţa, 6 
ianuarie 1935; „După evadarea deţinuţilor de la Craiova cercetările de ieri. Câteva arestări”, 
Dimineaţa, 7 ianuarie 1935; „După evadarea celor trei deţinuţi de la Craiova cercetările 
Siguranţei”, Dimineaţa din 8 ianuarie 1935; „Cum s-au produs evadările de la Craiova. O 
anchetă la închisoarea locală” în Dimineaţa, 11 ianuarie 1935, ANIC, Fond 95, dosar 122411, 
ff. 308-315. 

. Ion Dumitrescu, „Evadați la braţ cu sentinela”, Curentul, 6 ianuarie 1935. 

53. ANIC, Fond 95, dosar 790 şi dosar 790/30. 


54. „Adresă nr. 3.476 din 16 septembrie 1937 a Biroului Siguranţei din cadrul Chesturii de Poliţie 

a Municipiului Ploieşti către şeful Comisariatului de Poliție Câmpina, ANIC, Colecția 
Gheorghe Gheorghiu-Dej, dosar 363, f. 1. 


55. Informarea nr. 1110 din 26 octombrie 1938 a Comisariatului de Poliție Câmpina trimisă 

Legiunii de Jandarmi Prahova şi Chesturii Poliţiei Municipiului Ploieşti. ANIC, Colecţia 
Gheorghe Gheorghiu-Dej, dosar 433, f. 1. 
56. Dumitru Petrescu, Amintiri despre viaţa şi activitatea sa desfăşurată în cadrul mişcării 
muncitoreşti, în perioada 1906-1968, ANIC, Colecţia 60, dosar 611, f. 19. 
. Lavinia Betea, Poveşti din Cartierul Primăverii, Bucureşti, Editura Curtea Veche, 2010, p. 118. 

. „Scrisoarea lui Gheorghe Vasilichi din 16 decembrie 1967 adresată lui Constantin Doncea în 

„FUGA SPRE PUTERE”. EVADAREA LUI 
GHEORGHE GHEORGHIU-DEJ DIN LAGĂRUL 
DE LA TÂRGU-JIU 


Dumitru Lăcătuşu 


După mai multe tentative organizate de Partidul Comunist sau de 
simpatizanți, Gheorghe Gheorghiu-Dej a reuşit să evadeze din lagărul de 
internaţi politici de la Târgu-Jiu în august 1944. Studiul nostru va face o 
analiză a iniţiativelor şi planurilor legale sau ilegale de scoatere a lui 
Gheorghiu-Dej din lagărul de la Târgu-Jiu. Au existat şi alte tentative de 
evadare, anterioare internării lui Gheorghiu-Dej la Târgu-Jiu, însă acestea 
nu fac obiectul analizei noastre. Reconstituirea acestui eveniment şi 
analiza noastră are la bază surse primare, arhivistice şi memorialistice. 
Am optat să nu utilizez informaţiile sau interpretările din studiile şi 
cercetările publicate de-a lungul timpului în periodicele comuniste sau de 
diferiţi cercetători după 1989, pentru ca reconstituirea acestui episod din 
biografia lui Dej să nu fie influenţată de stereotipurile caracteristice 
publicaţiilor mai sus menţionate. 

În cadrul cercetării, am apelat la două categorii de surse. Prima o 
reprezintă documentele create în perioada comunistă referitoare la acest 
eveniment, mai precis solicitările Institutului de Istorie a Partidului 
adresate participanţilor de a-şi „(rejscrie” memoriile cu privire la 


evadarea fruntaşilor comunişti din lagărul de la Târgu-Jiu, precum şi 


interviurile realizate de aceeaşi instituţie cu unii dintre comuniştii 
participanţi la acest act, cum ar fi Manole Bodnăraş sau Constantin Agiu. 


Cele mai multe dintre  „memoriile”/„amintirile” participanților 


recunoscuțit au fost colectate în cursul anului 1963. Acest lucru relevă că 
a existat un interes pentru „elucidarea” acestui episod din trecutul lui 
Gheorghiu-Dej şi stabilirea unei istorii oficiale despre derularea lui. Tot în 


această categorie, se încadrează şi „interpelările” lui Emil Bodnăraş din 


perioada 1952-19602. A doua categorie de surse este formată din 
memoriile unor foşti lideri comunişti, apropiaţi ai lui Gheorghe 
Gheorghiu-Dej, publicate după 1989. Aceştia au relatat, printre altele, şi 
amănunte legate de evadarea lui Dej din lagărul de la Târgu-Jiu. 

Analizei noastre îi lipseşte însă o versiune, care ar fi fost extrem de 
utilă demersului de faţă. Ea ar fi avut darul de a elucida unele dintre 
necunoscutele ce planează asupra acestui act. Este vorba de relatarea 
personajului principal al evadării — Gheorghiu-Dej. Chiar dacă această 
versiune nu există sau poate nu a fost descoperită până în prezent, avem o 
mărturie indirectă, transmisă prin intermediul lui Paul Sfetcu, şeful de 
cabinet al lui Dej în ultimii săi ani de viaţă. În memoriile sale, Paul Sfetcu 
prezintă ceea ce s-ar putea considera „versiunea” lui Gheorghiu-Dej în 
legătură cu acest eveniment: „După ce a citit scrisoarea, Gheorghiu-Dej a 
spus: «Tot ce scrie Mihai Roşianu în legătură cu evadarea mea din lagăr, 
este adevărat [subl. n.]. De aceea nu-l pot refuza, nu-l pot lăsa să se 


frământe de un deznodământ tragic în viaţa fiicei sale»”3. 


În aceste condiţii, analiza noastră porneşte de la afirmaţia atribuită lui 
Gheorghiu-Dej, care validează memoriile lui Mihai Roşianu despre actul 
evazionist din august 1944. În mod firesc, un rol central în refacerea 
firului narativ al evadării îl au relatările acestuia. Alte surse extrem de 


importante pentru recuperarea principalelor aspecte legate de acest episod 


sunt memoriile lui Ion Gheorghe Maurer. Fostul prim-ministru comunist 
ne-a lăsat două relatări despre această evadare, parţial diferite. Aceste 
versiuni sunt marcate de momentul în care au fost redactate: înainte şi 
după 1989. În ambele versiuni, Maurer diminuează rolul unor participanţi 
la reuşita „operaţiunii” din august 1944, neezitând să-şi asume principalul 
merit. Conform mărturiilor colectate de Institutul de Istorie a Partidului, el 
şi Mihai Roşianu sunt persoanele care au avut cea mai importantă 
contribuţie în organizarea şi reuşita evadării. lImportantă pentru 
reconstruirea istoricului evadării este şi relatarea lui Gheorghe Apostol, 
internat în lagăr alături de Gheorghiu-Dej în perioada evadării. Desigur, 
memoriile „participanţilor” au fost influențate de contextul politic în care 
au fost scrise, din relatări fiind eliminate anumite aspecte şi subliniate 
altele. Totuşi, acest lucru nu înseamnă că ele sunt invalide din punct de 
vedere documentar. Tzvetan Todorov sublinia faptul că memoria este o 
interacţiune între doi termeni antagonici — ştergerea (uitarea) şi păstrarea, 
adică ceea ce au omis/uitat voluntar cei implicaţi în eveniment şi ceea ce 


au păstrat sau relatat, operând, aşa cum subliniază autorul menţionat, un 


proces de selecţiet. De aceea, memoria lor este, şi în cazul de faţă, 


„Singura sursă de referinţă la trecut”2, 


Iniţiativele de eliberare a lui Gheorghiu-Dej din lagăr 


Planurile de evadare nu au fost singurele acţiuni organizate pentru 
scoaterea lui Gheorghe Gheorghiu-Dej din lagăr. Au mai fost întreprinse o 
serie de măsuri, legale sau la limita legalităţii, de aducere a lui în „sânul 
familiei”. Acestea implicau activarea relaţiilor pe care comuniştii le aveau 


la acea dată în aparatul administrativ al statului antonescian, precum şi 


utilizarea „mijloacelor” de care dispunea organizaţia comunistă. Din 
documentele păstrate reiese că, într-o primă fază, conducerea partidului, 
reprezentată de Ştefan Foriş, a sprijinit acţiunile întreprinse de Bodnăraş, 
care primise însărcinarea de a se ocupa cu chestiunea „scoaterii” lui Dej 
din lagăr. În acelaşi timp, l-a asigurat pe acesta că va fi ajutat pentru 
îndeplinirea sarcinii. Ca o dovadă a sprijinului de care se bucura, 
conducerea partidului i-a cerut lui Bodnăraş elaborarea unui plan care să 


conţină mai multe „căi” pentru eliberarea lui Gheorghiu-Dej, inclusiv o 


„cale legală”. Astfel, se poate deduce că Foriş a girat „iniţiativele” lui 
Bodnăraş, cu condiţia ca ele să fie cât mai legale. Cel din urmă consideră 
însă acordul şi sprijinul partidului o dovadă a şireteniei lui Ştefan Foriş: 
„Este interesant că ei n-au luat atitudine împotriva acestei chestiuni. 


Foarte şiret, ca să nu mă pună în gardă. Au spus: «suntem de acord, noi 


nu-ţi cerem să renunţi la această misiune |.. JZ. În toată această 
perioadă de simulată colaborare între cele două tabere care se prefigurau, 
mesajele transmise de conducerea partidului lui Gheorghiu-Dej au fost 
încurajatoare. Bodnăraş îi „mărturisea” lui Constantin Pârvulescu că Foriş 
i-a cerut „să mă duc să văd pe tovarăşul Dej şi să-i arăt toată dragostea şi 


toată grija Partidului”. El recunoştea în faţa aceluiaşi Pârvulescu că „şi ei 


au făcut demersuri”, cel mai probabil prin mituirea unor funcţionari. O 
altă tentativă a fost iniţiată de Bodnăraş pe cont propriu, cu „ajutorul lui 
Precup şi Orban”, deoarece el nu putea „controla în ce măsură ei 
[conducerea partidului — n.n.] o făceau”, subliniind astfel neîncrederea în 
Foriş şi ceilalţi membri ai conducerii. Această din urmă iniţiativă viza 
eliberarea lui Gheorghiu-Dej din Penitenciarul Caransebeş, înainte de 
internrea lui la Târgu-Jiu. 

Eliberarea lui Gheorghiu-Dej „prin mijloace legale” a fost şi subiectul 


unor discuţii între acesta, Emil Bodnăraş şi Chivu Stoica. O primă 


discuţie între Bodnăraş şi Chivu Stoica, înregistrată de documente, a avut 
loc în spitalul de la Târgu-Jiu, în data de 20 septembrie 1943. Cu această 
mijloacele legale”. Conform relatărilor lui Bodnăraş, „scoaterea” lui 


Gheorghiu-Dej era considerată de Costache „urgent[ă] şi imperios 


necesară”? după cum rezultă din minuta întrevederii dintre Felix 


(Bodnăraş) şi Costache (Chivu Stoica) din ziua mai sus menţionată. 


„Mijloacele legale” discutate de cei doi nu au fost însă consemnate în 
document. „Poziția? lui Gheorghiu-Dej faţă de aceste iniţiative ale 


partidului este indicată într-o altă relatare, redactată de Bodnăraş în urma 


întâlnirii cu acesta din 12 octombrie 194311. Conform documentului, 
Gheorghe Gheorghiu-Dej „mulţumeşte cât mai călduros CC pentru 
eforturile ce le depune în vederea eliberării sale şi priveşte cu încredere 
ziua în care aceste eforturi vor fi urmate de succes, şi în care va putea 


aduce partidului şi cauzei clasei muncitoare noi dovezi ale 


devotamentului său neclintit».12 Răspunsul a fost unul convenţional, 
menit să disimuleze intenţiile reale ale celor doi faţă de Ştefan Foriş. 
Acest lucru reiese din următoarea declaraţie a lui Bodnăraş, care cuprinde 
mesajul lui Gheorghiu-Dej ce trebuia transmis secretarului general: „lui 
Foriş să-i transmit că l-am văzut că a luat act de comunicarea făcută şi că 


mulţumeşte pentru cuvintele bune, iar în ce priveşte eliberarea lui să se 


caute o cale legală»13. Se poate desprinde din acest răspuns următoarea 
concluzie: spre deosebire de Foriş, care părea adeptul mijloacelor legale 
de eliberare a lui Gheorghiu-Dej şi a altor comunişti din lagăr şi închisori, 
acesta din urmă părea să ia în calcul orice variantă. 

În relatarea din 12 octombrie 1944, Gheorghiu-Dej se autodisculpa şi 


în legătură cu posibilele acuzaţii de fracţionism care, se pare, urmau să-i 


fie imputate de Ştefan Foriş. Acestea au fost indicate de Bodnăraş în mai 


multe documente ulterioareL?. Astfel, în afară de mulţumirile pentru 


„eforturile” de eliberare a lui din lagăr, Gheorghiu-Dej îi reamintea şi 
comportamentul său de la „cădere şi după aceasta”, expunând dovezile 
sale de ataşament față de partid. În sprijinul său invocă faptul că „în 
întreaga sa activitate” el „nu a cunoscut altă linie de conduită, decât aceea 
dictată de principiile de bază şi interesele partidului”. Sublinia şi faptul că 
„în acest sens a apărat şi susţinut în toate împrejurările linia politică a 
partidului, unitatea sa, autoritatea comitetului central şi disciplina de 
partid”. Pentru a întări aceste afirmaţii, Gheorghiu-Dej făcea precizări în 
legătură cu „activitatea depusă la conducerea celor mai importante unităţi 
politice din închisori (Ocnele Mari, Aiud, Doftana şi Caransebeş)” şi cu 


reuşita acesteia, care a constat în a reintroduce şi restabili „unitatea şi 


disciplina de partid»12 în lagărul de internaţi politici de la Târgu-Jiu. 
Rezultatul „mijloacelor legale” întreprinse pentru eliberarea lui 
Gheorghiu-Dej a fost descris de Bodnăraş într-o scrisoare din 28 ianuarie 
1944, adresată lui Teohari Georgescu, aflat la aceea dată în penitenciarul 
de la Caransebeş. Bodnăraş preciza că până în acel moment, „două cereri 
[de grațiere — n.n.] ale lui F au fost respinse cu toate eforturile ce le-am 
depus aici cu ajutorul unor prieteni cu multă trecere”. Îi menţiona, de 
asemenea, lui Teohari Georgescu faptul că „chiar astăzi i-am comunicat 
lui F situaţia” şi că „punem la punct acum o altă cale”. „Atmosfera este 


ă” 16 concluziona acesta. 


mizerabil 

În categoria mijloacelor legale putem încadra şi cererile de grațiere 
adresate de Gheorghiu-Dej ministrului de Interne. În scrisoarea din 28 
ianuarie 1944, Emil Bodnăraş menţionează două cereri de grațiere ale lui 
Gheorghiu-Dej, ambele respinse. Una dintre aceasta a fost redactată la 19 


decembrie 1943 şi înaintată comandantului lagărului de la Târgu-Jiu în 


data de 8 ianuarie 1944, cu rugămintea ca ea să fie transmisă ministrului 


de Internet: 


Subsemnatul, Gheorghiu Gheorghe, în prezent internat în Lagărul Tg. Jiu, cu profund respect 
supun solicitudinii Domniei Voastre cererea de față, rugându-Vă să bine-voiți a aproba 
favorabila ei rezolvare. La data de 26 iunie 1943 am fost internat în Lagăr după ce am ispășit 
10 (zece) ani şi patru luni din pedeapsa la care am fost condamnat de instanțele militare pentru 
participarea la greva dela Atelierele C.F.R. Griviţa din Februarie 1933. Unde, la ieşirea mea din 
închisoare socoteam că în sfârşit, după atâţia ani de grele privaţiuni mă voi putea îngriji, m-am 
văzut în continuare internat în Lagăr, unde stau de mai bine de o jumătate de an. Astfel se 
împlinesc aproape unsprezece ani de când îmi petrec viaţa în regim de închisoare, 
zdruncinîndu-mi serios starea sănătăţii mele. Prin internarea mea în Lagăr, această stare a 
sănătăţii mele a continuat să se agraveze. Sufăr de ulcer duodenal care necesită o intervenţie 
chirurgicală urgentă iar după aceasta — lucru principal — un regim alimentar de durată, 
imposibil de asigurat în condiţiunile pe cari Lagărul le oferă. Recent m-am supus la spitalul din 
Tg. Jiu şi unei operaţii de hemoroizi, o altă boală contractată în timpul detenţiunii mele. Un 
reumatism cronic mă chinuieşte în ultimul timp de nesuferit, iar starea mea nervoasă — fireşte — 
a suferit şi ea. Astfel simt acum nevoia unei îngrijiri serioase şi îndelungate, spre a evita 
complicaţii ireparabile. De aceea, respectuos Vă rog, Domnule Ministru, să binevoiţi a aprecia 
consideraţiunile ce V'am expus, îngăduind punerea mea în libertate sau dacă acest lucru nu 
este posibil, fixarea unui domiciliu obligatoriu. Doresc să mă stabilesc la Bucureşti, unde am o 


soră şi unde îmi voi putea câştiga uşor mijloace de existenţă, fiind maistru electrician18. 


Din această cerere rezultă că Gheorghiu-Dej solicita eliberarea lui din 
lagăr sau, dacă acest fapt nu era posibil, fixarea unui domiciliu 
obligatoriu. Ca loc de stabilire a indicat oraşul Bucureşti, deoarece, aşa 
cum menţionează, avea o soră în capitală şi îi era foarte uşor să îşi asigure 
existența ca electrician. Fără îndoială, alegerea Bucureştiului era 
determinată şi de faptul că aici se afla conducerea Partidului, iar 
Gheorghiu-Dej urmărea să se afle în centrul evenimentelor ulterioare. 
Motivele invocate pentru „punerea” lui în „libertate” erau de natură 
medicală: boli contractate în lunga sa detenţie. Internarea sa în spital este 


atestată în mai multe documente ale vremii, dar trebuie evidenţiat faptul 


că aceste „spitalizări” au mascat şi diversele întâlniri conspirative pe care 
Gheorghiu-Dej le-a avut cu Emil Bodnăraş sau alţi lideri comunişti. 

De asemenea, acesta nu a ezitat să-şi exprime şi dezamăgirea cu 
privire la faptul că, după ce a fost eliberat din Penitenciarul Caransebeş, a 
fost internat administrativ în lagărul de la Târgu-Jiu. Acest lucru, arată el 
în partea a doua a cererii, i-a afectat inclusiv starea psihică. Respingerea 
acestei cereri, cel mai probabil cea de-a doua, este databilă în aceeaşi 


perioadă în care Bodnăraş îi scria lui Teohari Georgescu. 


Eliminarea lui Foriş — o precondiţie a evadării 


Declinarea cererii de grațiere a lui Gheorghiu-Dej din decembrie 
1943/ianuarie 1944 a grăbit acţiunile de eliminare a lui Ştefan Foriş, 
condiţie considerată necesară pentru succesul unei eventuale evadării. 
După cum a indicat şi Pavel Câmpeanu, înlăturarea acestuia din funcţia de 


secretar general al partidului a fost „operaţia hotărâtoare în procesul de 


pregătire a evadării lui Gheorghiu-Dej"19. Motivația unei asemenea 
maniere de a privi lucrurile este una extrem de simplă şi ţine de logica 
comuniştilor: nu se putea acţiona fără aprobarea şi indicaţiile conducerii 
de partid. Chiar şi atunci când Gheorghiu-Dej nu a fost de acord cu 
recomandările lui Ştefan Foriş, el a simulat că le respectă. Dezavuarea lor 


ar fi însemnat acuzarea lui de fracţionism şi de acte provocatoare20 sau 


angrenarea sa într-o luptă deschisă, pe care nu era sigur, la aceea dată, că 
o putea câştiga. De asemenea, în condiţiile în care Foriş şi grupul său nu 
au manifestat un real interes pentru eliberarea lui Gheorghiu-Dej din 
lagăr, aşa cum rezultă din relatările lui Bodnăraş, singura soluţie pentru 


realizarea acestui deziderat părea înlăturarea lui. La acestea se mai adăugă 


şi suspiciunea care plana asupra lui Foriş că ar fi fost agent al Siguranţei, 
suspiciune susţinută de Gheorghiu-Dej şi acoliţii săi, cât şi faptul că Foriş 
şi grupul său plănuiau înlăturarea lui Dej din funcţia de lider al 
comuniştilor din închisori şi din cadrul nucleului decizional al partidului. 
Acest lucru ar fi echivalat cu anihilarea sa politică şi privarea lui de 
centrul său de putere, reprezentat de grupul comuniştilor din lagăr. 

Astfel, teama că Foriş s-ar fi putut opune noului plan de evadare, aşa 
cum se întâmplase în timpul detenţiei la Caransebeş, a relevat şi soluţia 
„pentru cei convinşi de realitatea  provocării”: „neutralizarea 


provocatorului» 2l 


Eşecul „mijloacelor legale” de eliberare a lui Gheorghiu-Dej a dus la 
intensificarea planurilor pentru o evadare. Momentul urgentării acestor 
acţiuni ilegale poate fi stabilit cu precizie în ianuarie 1944, ca urmare a 
scrisorii lui Bodnăraş către Teohari Georgescu şi ca o consecinţă a 
refuzului autorităţilor vremii de a-l graţia pe Gheorghiu-Dej. 

În economia întregii istorii, un alt eveniment, extrem de important 
chiar şi pentru evoluţia ulterioară a Partidului Comunist, avea să 
cântărească decisiv — îndepărtarea lui Ştefan Foriş din funcţia de secretar 
general şi sechestrarea lui într-o casă conspirativă a partidului (4 aprilie 
1944). Această acţiune, dusă la bun sfârşit de Emil Bodnăraş, a fost o 
preconditie pentru succesul operaţiunii evadării lui Gheorghiu-Dej. În cele 
ce urmează, nu vom insista asupra acestui episod, însă vom prezenta 
câteva detalii pentru a indica legătura directă dintre cele două evenimente. 

În scrisoarea către Teohari Georgescu, menţionată mai sus (28 
ianuarie 1944), Emil Bodnăraş îi relata acestuia situaţia din partid şi 
comportamentul lui Marius (Foriş), „capul familiei”, care, împreună cu 
„grupuleţul din jurul lui continuă să ducă metodic linia de desorganizare 


şi distrugere a tot ce a mai rămas bun şi întreg în familie”. După 


sublinierea principalelor disfuncţionalităţi din cadrul „familiei”, Bodnăraş 


îi împărtăşeşte lui 'Teohari Georgescu concluzia sa cu privire la Foriş: 


„înlăturare imediată prin orice mijloace»22. Scrisoarea atestă şi atragerea 
lui 'Teohari Georgescu în complotul împotriva lui Foriş. 

Faptul că Gheorghiu-Dej a considerat esenţială eliminarea lui Foriş şi 
instituirea provizorie a unei noi conduceri care să aibă ca punct central în 
program eliberarea sa din închisoare este o certitudine. O asemenea 
ipoteză este indicată în cel puţin trei documente identificate în arhivele 
fostului Comitet Central al PCR, create ulterior datei de 4 aprilie 1944: a) 
relatările lui Bodnăraş din 30/31 octombrie 1952 şi 18 ianuarie 1960; b) 
scrisoarea aceluiaşi Bodnăraş din 16 aprilie 1944 către Gheorghe 
Gheorghiu-Dej şi Teohari Georgescu; c) scrisoarea trimisă de Gheorghiu- 
Dej din lagăr la 25 aprilie 1944, după „eliberarea din funcţie” a lui Foriş. 

În cele două relatări (1952 şi 1960), Emil Bodnăraş prezintă două 
versiuni cu privire la datele la care a avut loc întâlnirea cu Gheorghiu-Dej, 
consemnată în documentele partidului (septembrie 1943 — relatarea din 
1952; august 1943 — relatarea din 1960). Întâlnirea a însemnat proiectarea 
acţiunilor de eliminare a lui Foriş, intensificarea lor, desemnarea 
complotiştilor şi implicit punerea în aplicare a planului de scoatere a lui 
Dej din lagăr. În mod sigur, Emil Bodnăraş a făcut două deplasări la 
Târgu-Jiu pentru a discuta cu Gheorghiu-Dej, însă numai în cadrul celei 
de a doua s-a întâlnit cu acesta. Prima deplasare a fost determinată de 
răspunsul „îngrijorător” primit de la Gheorghiu-Dej, după ce l-a informat 
cu privire la întâlnirea cu Ştefan Foriş de la sfârşitul lui mai 1943/ 
începutul lui iunie 1943. Această îngrijorare este sesizabilă în stenograma 


din ianuarie 1960: 


Eu bucuros că în sfârşit am dat de o legătură serioasă, secretarul general al partidului, fac 
raport lui Gheorghiu-Dej. [...] Îi scriu treaba asta că în sfîrşit am ajuns la o legătură cu Marius 


[Foriş] şi îi descriu tot ce i-am spus. Ce primesc de acolo înapoi este un dezastru. Pe scurt: 
Regretăm foarte mult că nu ai respectat indicaţia primită. Te rog să încetezi orice fel de 
preocupare în legătură cu planul de care ţi-am vorbit, să-ţi vezi de treburi. Noi încetăm orice fel 


de legături. 'Tovarăşii sunt foarte surprinşi, deci este serios. 


Bodnăraş arată că acest răspuns l-a „pus pe gânduri”. El menţionează 
că „nu-i lucru simplu să ţi se comunice dintr-odată ca să întrerupi orice 
legătură” şi atunci a „cerut stăruitor” să se explice şi să se justifice. În 
acest scop, i-a trimis lui Gheorghiu-Dej o scrisoare la care nu a primit nici 
un răspuns, deoarece „tovarăşii erau rezervaţi le era teamă, pentru că ei 


cunoşteau, ce cunoşteau, eu însă nu cunoşteam nimic”22. 


Documentele întocmite de poliţia oraşului Târgu-Jiu atestă faptul că 
Gheorghiu-Dej a fost internat în spitalul din Târgu-Jiu în lunile august şi 
septembrie 1943, fapt confirmat şi de deplasările lui Bodnăraş la Târgu- 
Jiu. În cele două versiuni asupra datelor la care a avut la întâlnirea cu Dej 
coincid problemele discutate în timpul întrevederilor: atitudinea defetistă 
a lui Foriş, măsurile ce se impuneau şi poziţia ce trebuia adoptată. 

În versiunea din 1952, care este de fapt stenograma unei discuţii dintre 


Bodnăraş şi Constantin Pârvulescu, un alt complotist, se menţiona: 


Spre sfârşitul anului, după ce ei au ajuns în lagăr, pare-mi-se în septembrie, am făcut un drum 
la Tg. Jiu unde m-am văzut cu Chivu. Credeam că găsesc pe tov. Gheorghiu la spital, dar el 
plecase de acolo şi mi l-a lăsat pe Chivu în loc, dacă vine cineva să-l găsească. Eu îl trimisesem 
înainte de venirea mea, pe Orban care să deschidă drumul acestei legături şi să pregătească 


venirea mea. Când am venit am găsit pe tov. Chivu. 


Această întâlnire a avut loc în data de 20 septembrie 1943 la spitalul 
din Târgu-Jiu şi a fost consemnată de Bodnăraş în relatarea întrevederii cu 
tovarăşul „Costache”. În ea sunt descrise şi discuțiile dintre cei doi. 


Stabilirea locului este posibilă datorită unei adrese a Poliției oraşului 


Târgu-Jiu, nr. 3960/30 ianuarie 1944, către Inspectoratul Regional de 
Poliţie Craiova, care indică perioada internării lui Chivu Stoica în spital: 7 


septembrie — 8 octombrie 194322, 


În cea de-a doua versiune, Bodnăraş arată că, în august 1943, a mers 
la Târgu-Jiu, „în chip de negustor”, pentru a se întâlni cu Gheorghiu-Dej, 


după ce acesta i-a transmis următorul mesaj: „s-a încălzit destul de bine ca 


să putem discuta”2€. Probabil că mesajul se referea la situaţia din partid şi 
la faptul că aceasta era favorabilă unei discuţii despre eliminarea lui Foriş. 
Între timp, Chivu Stoica şi Gheorghiu-Dej s-au putut lămuri cu privire la 
poziţia lui Bodnăraş, astfel că acesta s-a convins că cel din urmă îi era 
devotat lui, şi nu lui Foriş. Prin urmare, a mers din nou la Târgu-Jiu 
pentru a discuta, de această dată personal, cu Gheorghiu-Dej. 

Pentru această a doua întâlnire, care a avut loc la 12 octombrie 1944, 
Gheorghiu-Dej a aranjat să se interneze din nou în spital. Aceeaşi adresă a 


Poliţiei oraşului Târgu-Jiu indică precis perioada: 27 iulie — 2 septembrie 


1943 şi 25 septembrie — 24 octombrie 194327. Se poate constata că cei 
doi lideri comunişti, Chivu Stoica şi Gheorghiu-Dej, au stat perioade 
îndelungate în spital, ceea ce le-a permis comunicarea cu trimişii 
Partidului Comunist prin schimbul de mesaje cu aceştia şi definitivarea, 
departe de ochii indiscreţi ai administraţiei lagărului de la Târgu-Jiu, a 
planurilor de înlăturare a lui Foriş şi de organizare a evadării. De altfel, şi 
Emil Bodnăraş precizează în stenograma din 1952 că, „la vreo lună după 
întrevederea cu tov. Chivu, ştiu că a reuşit să revină în spital tov. 
Gheorghiu şi atunci am hotărât să mă duc eu personal şi să clarific toate 
problemele, să mă ajute”. În document Bodnăraş afirmă că „la spital am 
stat cu tov. Gheorghiu o noapte întreagă”, întâlnirea fiind organizată chiar 
de Gheorghiu-Dej cu ajutorul unei infirmiere, „o olteancă foarte 


3» 


pricepută”. Din pasajul următor reiese clar că eliberarea lui Gheorghiu- 


Dej era o prioritate, ea putând fi însă periclitată de implicarea lui Foriş: 
„Acolo, tov. Gheorghiu mi-a descifrat un şir de probleme care pentru 
mine nu erau clare. Mi-a caracterizat perfect pe Foriş, mi-a arătat în ce 
constă situaţia foarte periculoasă în care se găseşte Partidul şi foarte grea 
în care mă găsesc eu şi toată acţiunea, toată sarcina pe care iniţial o 


primea de eliberare”. Bodnăraş relatează şi că Gheorghiu-Dej 


mi-a vorbit aşa, încât la un moment dat am avut impresia că se gândeşte să-mi retragă 
mandatul de a mă ocupa de problema eliberării lor [...] În orice caz pe mine m-a frământat 
foarte mult noaptea aceea. Cei doi au conceput în aceea noapte „tot planul acţiunii unde trebuia 
jucat un joc foarte bine acoperit să nu trădez prin nimic, că în fond am o altă faţă de Foriş, că 
las impresia că îmi execut însărcinarea primită cu toată conştiinciozitatea, nici o atitudine care 
să dea lui de gândit. Dar, să trecem imediat la acţiuni concrete, de organizate a înlăturării a 
acestei conduceri. Să te caut pe tine [Constantin Pârvulescu — n.n.], să pot să mă leg cu 


Rangheţ. 


În final, după această noapte, Emil Bodnăraş a „plecat încurajat, 


lămurit, asupra ceea ce este de făcut. Ştiam că va fi greu, dar aveam o 


orientare clară”28, În relatarea lui Bodnăraş cu privire la întrevederea cu 
Felix din 12 octombrie, cele discutate sunt prezentate distorsionat, cu 
scopul de a disimula intenţiile reale ale celor doi cu privire la Foriş, după 
cum rezultă din citările anterioare. 

lată ce declara Bodnăraş în ianuarie 1960 cu privire la această 
întâlnire şi la cele stabilite atunci: „momentul 1: înlăturarea lui Marius şi 
toată conducerea lui burgheză. Să las evadarea, acum nu evadarea ne 
interesează. Principalul este clarificarea în conducere [...] A doua, 


unitatea de acţiune a clasei muncitoare; FUM; găsirea soluţiei cu social 


democraţii [...]»29. Faptul că evadarea s-a aflat în atenţia lui Gheorghiu- 
Dej, fiind astfel prioritară constituirii unui front, este confirmată de 


scrisoarea trimisă de Dej după eliminarea lui Foriş. De asemenea, este 


evidentă şi în prima versiune a lui Bodnăraş despre întâlnirea cu 
Gheorghiu-Dej. 

În această scrisoare, din 26 aprilie 1944, Feraru (Gheorghiu-Dej) 
considera efectele înlăturării lui Foriş similare celor ale unui 


„bombardament înăuntrul Part. nostru pentru curățirea elementelor 


duşmănoase, incapabile, laşe şi oportuniste”30. După descrierea 
principalelor sarcini ce trebuiau realizate de noua conducere, Gheorghiu- 


Dej arăta forţele pe care se putea baza troica ce l-a înlocuit pe Foriş: 


în primul rând puteţi conta pe cadrele cinstite şi hotărâte, cari vor trebui grupate în jurul CC, 
înțelegând prin acestea pe cele din libertate cât şi pe cele vremelnic prizonieri în închisori şi 
lagăr. Prin răspunsul dat apelului din comunicarea C.C., activul de bază cât şi conducerea de 


aici, în jurul căreia fac zid 67 m.p., au dovedit maturitatea lor şi constituie o forţă pe care vă 


puteţi bizui în orice împrejurare, 


Gheorghiu-Dej, după ce evidențiază caracterul indispensabil al 
cadrelor din lagărul de la Târgu-Jiu, considerate principala forță pe care se 
putea baza noua conducere „în orice împrejurare”, nu ezită să solicite 
realizarea următoarei acţiuni: eliberarea comuniştilor din închisori şi 


lagăre. Ea este prezentată codificat: 


Dată fiind importanţa acestor cadre, va trebui să trecem neîntîrziat la cel de al doilea pas din 
angajamentul luat de S. Am în vedere un număr de minunaţi activişti şi cari abia aşteaptă clipa 
pentru a-şi dovedi capacitatea şi hotărârea în faţa Partidului. Aici s-au luat toate măsurile 


indicate de voi, în sensul evitării oricărei surprize32. 


O altă dovadă că evadarea era al doilea angajament asumat de 
Bodnăraş şi noua conducere o găsim în scrisoarea trimisă de acesta 
comuniştilor din lagăr, la 16 aprilie 1944. Scrisoarea a fost expediată după 


ce operaţiunea de înlocuire a lui Foriş a reuşit: „Cu aceasta, dragi [F. 


L.]22, o parte a sarcinei pe mi-aţi dat-o şi a angajamentului pe care mi 
Pam luat în fața voastră, şi prin voi, în faţa întregii familii, a fost 
îndeplinită. O parte doar, pentru că ați mai rămas voi. Acum va fi 
înfăptuită şi această parte”. Posibilitatea îndeplinirii acestui angajament 
reiese din faptul că acum Bodnăraş se putea baza se concursul celorlalţi 
membri ai Comitetului Central, după cum reiese din următorul pasaj: 
„Acum va fi înfăptuită şi această parte. Nu mai sunt singur ca altădată, în 
faţa unui munte ce părea de netrecut, înconjurat de privire bănuitoare şi 
împiedicat de mâini nevrednice. Avându-l în frunte pe [Constantin 
Pârvulescu] şi alături de el pe [Iosif Rangheţ], angajamentul este acum al 


tuturor şi este susţinut ferm de întreaga familie. El va fi îndeplinit»34. 


Sintetizând cele de mai sus, se poate concluziona că evadarea lui 
Gheorghiu-Dej a fost o preocupare centrală a acestuia şi a grupului său. 
Planul de evadare s-a suprapus cu acţiunile întreprinse pentru eliminarea 


„provocatorului” Foriş, considerată o condiţie pentru reuşita planului. 


Evadarea din lagăr: participanţii 


Un document emis cel mai probabil de Institutul de Istorie a Partidului şi 
intitulat „Lista tovarăşilor care şi-au dat contribuţia la îndeplinirea 
planului de evadare elaborat de nucleul conducător în frunte cu tovarăşul 
Gheorghe Gheorghiu-Dej”, menţionează numele a 46 de persoane care au 
participat, într-un felul sau altul, la succesul evadării. Două lucruri 
consider că trebuie precizate în legătură cu acest document. Primul este 
că, aparent, ordinea în care sunt prezentaţi participanţii este aleatorie şi nu 
dezvăluie în nici un caz importanţa lor în reuşita evadării. Acest lucru 


reiese din faptul că Mihai Roşianu, care a avut un rol principal în 


organizarea şi reuşita evadării, figurează la poziţia a douăsprezecea, după 
persoane care au avut o contribuţie minoră comparativ cu cea a lui 
Roşianu. 

Faptul că primele două poziţii sunt ocupate de Maurer şi Bodnăraş 
este, în mod cert, o reflectare atât a poziţiei deţinute în partid în anii 1963- 
1964, data când a fost emis documentul, cât şi a rolurilor avute de cei doi 
în evadare. Despre Bodnăraş se poate afirma că, până la 4 aprilie 1944, a 
avut o contribuţie crucială la planurile de organizare a evadării şi a actului 
de eliminare a lui Foriş. După această dată, împreună cu ceilalţi membri ai 
secretariatului, Bodnăraş s-a rezumat la coordonarea din exterior a 
acţiunilor întreprinse pentru succesul operaţiunii de „scoatere? a lui 
Gheorghiu-Dej şi trasarea unor indicaţii, în baza rapoartelor primite de la 
cei responsabili, precum şi de la comuniştii din lagăr. Retragerea lui 
Bodnăraş din poziţia de coordonator al acestor planuri a fost suplinită prin 
desemnarea lui Ion Gheorghe Maurer şi Mihail Roşianu care, în perioada 
următoare şi până în ziua evadării, au fost împuterniciţi cu organizarea 
acestei evaziuni. Cei doi şi-au disputat, după 23 august 1944, rolul 
principal în organizarea şi „reuşita” evadării. Dovezile par să indice faptul 
că Mihai Roşianu, care în 1944 era secretarul Regionalei Oltenia a 
Partidului Comunist, a avut o contribuţie mai însemnată în această istorie. 
El dispunea în regiune de o reţea de comunişti capabilă să organizeze în 
bune condiţii operaţiunea. De asemenea, el era şi „legal”, iar ca inspector 
şcolar se putea deplasa în regiune fără a trezi suspiciunile autorităţilor. 
Spre deosebire de el, Maurer era „ilegal” şi se afla probabil în atenţia şi 
sub supravegherea autorităţilor, ceea ce reprezenta un risc pentru succesul 


operaţiunii. Se prea poate ca Maurer2> să fi fost trimis doar pentru a-l 


seconda pe Roşianu. O astfel de ipoteză este consemnată şi în volumul 


memorialistic al lui Gheorghe Apostol38, 


Dacă ordinea în care figurează cei care au participat la organizarea 
evadării pare aleatorie, nu acelaşi lucru putem spune şi despre lista în care 
figurează membrii „nucleul[ui] conducător al PCR din lagărul de la Tg. 
Jiu”, cei care ar fi organizat evadarea din lagăr. Îi redăm în ordinea în care 
sunt menţionaţi: Gheorghe Gheorghiu-Dej, Chivu Stoica, Nicolae 
Ceauşescu, Gheorghe Apostol, Alexandru Drăghici. Majoritatea detaliilor 


par să indice faptul că acest document a fost creat în ultimii ani de viaţă ai 


lui Gheorghiu-Dej, mai precis între 1963 şi 196437, interval de timp în 
care au fost culese şi mărturiile participanţilor. În legătură cu această 
enumerare, stranie poate părea doar menţionarea lui Nicolae Ceauşescu 
printre artizanii operaţiunii din interior. Dacă Nicolae Ceauşescu a avut un 
rol, acesta a fost extrem de modest. De fapt, în toate documentele 
colectate există o singură mărturie în legătură cu implicarea acestuia într- 
un fel sau altul în organizarea evadării. Aceasta aparţine cumnatului său, 
Gheorghe Petrescu: „Încă din primăvara anului 1944 am primit sarcina de 
la tov. Gheorghiu-Dej să comunic surorii mele Elena Petrescu o parolă şi 
instrucţiuni. Împreună cu mine, pentru îndeplinirea acestei misiuni a mers 


tov. Nicolae Ceauşescu, care i-a comunicat surorii mele tot ceea ce trebuia 


să facă la Tr. Severin»28, Aceasta este singura mărturie în care este 
menţionat numele lui Nicolae Ceauşescu. Una dintre direcţiile propuse şi 
spre care urmau să se îndrepte „fugarii”, după evadarea din lagăr, era 


Turnu Severin, după cum menţionează Ion Popescu-Puţuri2?. Această 


variantă avea să fie abandonată în favoarea unei direcţii mai sigure, spre 
Râmnicu Vâlcea. Revenind la evadare şi la rolul lui Nicolae Ceauşescu, 
acesta a cunoscut probabil intenţia de evadare, dar nu a participat activ la 


organizarea planurilor. Acelaşi Ion Popescu-Puţuri indică în relatarea sa 


că la curent cu evadarea erau numai cei implicaţi, iar Ceauşescu nu pare 


să fi fost unul dintre aceştia. 


Întâietatea lui Chivu Stoica, sugerată din enumerarea respectivă, este 
justificabilă. Acesta era unul dintre cei mai vechi tovarăşi ai lui Dej din 
perioada ilegalităţi. Numele lui şi cel al lui Gheorghiu-Dej apar pe cele 


mai multe dintre documentele vremii, iar biografiile lor interbelice 


prezintă multe similarități ti. Alexandru Bârlădeanu îl caracteriza ca 
„unul dintre oamenii de încredere” ai lui Gheorghiu-Dej, pe care acesta „îl 
folosea [...] ca pe o bâtă [...]Când voia să facă ceva dur, se folosea de 


Chivu”, menţiona acestat?. Conform documentelor disponibile, Chivu 


Stoica a fost desemnat iniţial să evadeze cu Gheorghiu-Dej. În final, 


deoarece Chivu s-a îmbolnăvit, el a fost înlocuit cu Vania Didenco (Ion 


Vidraşcu)43. 
Enumerarea despre care discutăm conţine, aşa cum am mai precizat, 


46 de nume în prima versiune şi 50 în cea de-a doua. Printre acestea se 


regăsesc şi câteva prezenţe insolite, cum ar fi Eva Krug, fiica lui Samoilă 
Krug. Acesta era şeful atelierului de pietrărie din lagărul de internaţi 
politici de la Târgu-Jiu, personaj-cheie care a facilitat comunicarea 
deţinuţilor comunişti cu exteriorul. În dreptul numelui Evei, care 
figurează la poziţia 11, există şi următoarea relatare referitoare la rolului 
acesteia în evadare: „Fiica lui Samoilă Kruk, în vârstă de 11 ani, a 


cunoscut unele lucruri şi fapte din activitatea revoluţionară a părinţilor dar 


a păstrat conspirativitatea lor”42, Poate mai puţin neobişnuită decât cea a 
Evei Krug este menţionarea Didinei Ionescu, fiica învățătorului Dumitru 
Ionescu şi a Mariei. La data evadării, Didina avea 17 ani şi era elevă în 
clasa a V-a. Locuinţa familiei Ionescu a fost una dintre casele conspirative 


„organizate” de Mihai Roşianu. In privinţa ei sunt menţionate următoarele 


„acte revoluţionare”: Didina şi mama ei „au stat de veghe cu schimbul în 
fiecare noapte pentru a face siguranţa tovarăşilor”, dar şi că adolescenta 


„a pregătit menajul evadaţilor şi i-a aprovizionat cu ţigări şi alte 


lucruri»4€. Un alt nume de pe listă este cel al preotului Ion [loan] Marina, 
viitorul patriarh Iustinian Marina, care este menţionat cu următoarea 
activitate: „Preot cu vederi înaintate care avea legături cu tovarăşii din 
conducerea partidului, în locuinţa lui din Rm. Vâlcea, grupul a făcut 
primul popas în drum spre Bucureşti. Aici tovarăşul Dej s-a întreţinut cu 


câţiva muncitori din Rm. Vâlcea, ţărani şi învăţători din împrejurimi”47. 


Merită semnalat şi faptul că lista menţionează şi persoane care „şi-au 
dat contribuţia la îndeplinirea planului de evadare”, fără a cunoaşte însă 
importanţa şi scopul acţiunii la care erau părtaşi. Este cazul lui Dumitru 
Alexandru, care, „fără să ştie de scopul acţiunii, a ajutat pe M. 


Dugăeşescută în seara zilei de 9 augusti?, transportând cauciucurile 


necesare maşinii aflate în pană în drum spre Tg. Jiu»30. Menţionarea în 
listă a lui Gheorghe Marcea, proprietarul restaurantului „[apu” din 


Horezu, un loc de întâlnire pentru unii dintre complotişti, este cel mai 


probabil o consecinţă a gestului lui Petrişor Iliescu. Altfel, Marcea nu a 
fost implicat în planurile de evadare. 

Numărul mare de mărturii colectate de istoricii partidului, dar şi data 
la care a fost realizată această anchetă relevă importanţa acestui episod în 
biografia lui Gheorghiu-Dej şi implicit interesul de a produce o versiune 
oficială despre evadare. Desigur, persoanele incluse în lista oficială a 
„participanţilor” la eveniment au avut parte de beneficii, favoruri şi 
facilităţi din partea lui Gheorghiu-Dej. Cazurile cele mai cunoscute sunt 
cele ale lui Mihai Roşianu şi ale preotului Iustinian Marina, care avea să 


fie întronat Patriarh al Bisericii Ortodoxe Române. Despre primul, 


Alexandru Bârlădeanu menţionează că „toţi îl cunoşteau ca protejat al lui 


Dej şi atât»22. după 1945, el a fost ambasador în Bulgaria şi Ungaria. 
Este foarte posibil ca relaţia privilegiată pe care o avea cu Gheorghiu-Dej 
să-l fi salvat de la o posibilă excludere din partid şi chiar de la o eventuală 
arestare. În dosarul său personal se regăsesc mai multe note incriminatorii 


la adresa lui23. 


Paul Sfetcu menţionează în volumul său memorialistic unele dintre 
favorurile de care au beneficiat cei implicaţi în episodul evadării, cum ar 
fi Petrişor Iliescu din comuna Bărbăteşti, judeţul Vâlcea. Cu maşina 
acestuia, viitorul secretar general al Partidului Comunist a ajuns în 
Bucureşti, după consumarea actului de la 23 august. El a beneficiat de un 
ajutor mai degrabă simbolic, primind „câteva mii de lei şi [...] stofă 
pentru două costume”, după ce îi scrisese lui Gheorghiu-Dej că „nu este 
bine îmbrăcat”. În lucrarea sa, fostul şef de cabinet al liderului comunist 
prezintă rolul lui Petrişor Iliescu şi aşa cum i l-a relatat Gheorghiu-Dej: 
„Deşi Petrişor Iliescu nu a fost şi probabil nici nu este simpatizant al 
Partidului Muncitoresc Român, mi-a pus la dispoziţie în noaptea de 23 
spre 24 august automobilul şi pe şoferul ce-l deservea pentru a mă 


transporta la Bucureşti. Pe vremea aceea avea o situaţie materială bună şi 


deşi nu a vrut să mă însoţească personal m-a ajutat foarte mul 24, Spre 
deosebire de ceilalți participanți care au lăsat mărturii cu privire la 
evadare, cea a lui Petrişor Iliescu se deosebeşte prin verticalitatea ei, fiind 
probabil cea mai corectă relatare despre cele întâmplate în august 1944 şi 
în lunile precedente. În descrierea propriei contribuţii la evadare, acesta 


concluzionează: 


Poate că nu este convenabil în prezent tot ce am scris aici, — dar ce să fac dacă mi s-a cerut 


acest lucru după 20 de ani şi mi s-a spus să arăt adevărul gol goluţ şi nu adaptat sau şlefuit, 


după cum este necesar în unele cazuri. Recunosc că nu sunt diplomat sau abil şi nici nu susţin 
acest lucru, mai ales când este vorba să prezint faptele în mod avantajos pentru mine. Sunt însă 
sincer şi mai ales cinstit. Nu este vorba a fi cinstit, pe ici colea. Cuvîntul acesta trebuie să 
cuprindă acţiunea ce merge în profunzimea lucrurilor, cât şi spre orientare mult mai largă, aşa 


cum cere ziua de astăzi, cât şi pătrunderea în viitor?, 


Anterior, acesta menționase numele altor persoane care au avut 
cunoștință de evadare, printre care comisarul de poliție Iolanda sau 


proprietarul restaurantului „[apu” din Horezu care, probabil, la data 


redactării acestei mărturii era şicanat de autorităţile comuniste2€. Un alt 
beneficiar indicat de Sfetcu este avocatul Nache Simionescu. La data 
evadării, acesta era unul dintre profesorii din cercul lui Mihail Roşianu. 
Paul Sfetcu mai precizează că „la un moment dat, [Simionescu] a venit 
foarte supărat la mine. Mi-a spus că deşi el a făcut servicii partidului nu s- 
a bucurat de aprecierea şi sprijinul ce i se cuvenea, fapt pentru care nu 
mai vrea să fie membru de partid. Şi-a scos din buzunar carnetul şi l-a pus 
pe masă”. „Motivul”, care „nu avea legătură cu politica partidului”, a fost 
soluţionat prin suplimentarea numărului celor admişi la ASE cu încă 20 
de locuri, ceea ce a permis ca şi fiul acestuia să devină student al acestei 


instituţii? 


Evadarea din lagăr: planuri şi măsuri 


Ca urmare a schimbărilor de la vârful PCdR, după 4 aprilie 1944 evadarea 
lui Gheorghiu-Dej a devenit o prioritate. Această realitate este confirmată 
de conţinutul scrisorii lui Bodnăraş din 16 aprilie transmisă comuniştilor 
din închisori. Prin intermediul acestei scrisori, Bodnăraş îi asigura pe 


Gheorghiu-Dej şi Teohari Georgescu că „acum va fi înfăptuită şi această 


parte [evadarea]”. Tot el preciza că de această dată nu mai era singur, ca 
până atunci, şi nici „înconjurat de privire bănuitoare şi împiedicat de 
mâini vrednice”. Îi asigura pe cei doi că „angajamentul” eliberării lor era 
de această dată al tuturor, fiind „susţinut ferm de întreaga familie”. În 
final, Bodnăraş le garanta că „el va fi îndeplinit”. 

O primă măsură luată în acest sens a fost convocarea, chiar în data de 
5 aprilie 1944, a secretarului Regionalei Oltenia a PCdR, Mihail Roşianu. 
Cu această ocazie, Roşianu a putut observa că superiorii lui se 
schimbaseră. Acceptând modificările survenite între timp la nivelul 


conducerii partidului, care i-au fost prezentate de Bodnăraş şi Rangheţ, 


Roşianu a primit „noi însărcinări” 28. Despre planurile Comitetului 


Central de a-l elibera pe Dej a fost informat cu ocazia unei alte întâlniri, 


în iunie 194429, Atunci i s-a comunicat că înainte de a întreprinde orice 
fel de acțiuni, datoria lui era să organizeze evadarea lui Gheorghiu-Dej. 
Foarte probabil, în cadrul convorbirilor din aprilie 1944, Bodnăraş, 
Rangheţ şi Pârvulescu au căutat să se asigure de fidelitatea lui Roşianu. 
Este posibil ca astfel de întâlniri să fi fost organizate şi cu alţi lideri 
regionali ai PCdR, căutându-se soluția cea mai bună. Conform 
informaţiilor disponibile, recomandarea lui Roşianu pentru coordonarea în 
teren a planurilor de eliberare a lui Gheorghiu-Dej i-a aparţinut lui 
Constantin Agiu, care „a indicat drumurile şi în parte legăturile prin care 


evadarea poate fi asigurată”S0. 


Odată informat în legătură cu sarcinile ce îi reveneau, Mihail Roşianu 
precizează că „imediat am trecut la organizare”. În acest sens, a „mers 
personal” pe teren, unde a „cercetat şi desemnat 3 case de adăpost la 
tovarăşii din satele aşezate în Munţii Jud. Vâlcea”. De asemenea, a ales 


„călăuzele şi paza” şi a făcut rost de „planul lagărului şi 


împrejurimilor” St, Într-un document din 1963, Roşianu a indicat şi 
localitățile în care au fost organizate „case conspirative”: comunele 
Romani, Bărbăteşti şi Voineasa. Referitor la eforturile sale din acea 
perioadă, el a mai arătat că, pentru succesul planurilor de evadare, 
„lucram neîntrerupt zi şi noapte folosind toate mijloacele de transport 


tren, maşini, căruțe, caj” 82, 


În iulie 1944, Ion Gheorghe Maurer a fost desemnat pentru a-l ajuta în 
aceste planuri: 


După toate aceste pregătiri, am mers la Bucureşti la întâlnirea din iulie şi am raportat 
tovarăşilor Em. C. Bodnăraş şi Rangheţ. La această şedinţă tov. Bodnăraş şi I. Rangheţ mi-au 
comunicat că de curînd a venit de pe front tov. Maurer Gheorghe şi pentru a nu fi din nou 


trimis pe front sau arestat, s-a hotărât să vină la Craiova şi să mă ajute în operaţia evadării tov. 


Gheorghiu-DejS2. 


Pe Maurer, Roşianu l-a găsit în Craiova, „găzduit în mod provizoriu în 
casa tov. Manole Bodnăraş”. Pentru început, cei doi au redactat o 
„scrisoare cifrată către tov. Gheorghiu-Dej care a fost expediată la lagărul 
din Tg. Jiu prin tov. Gheorghe Vidraşcu, militar concentrat la Craiova”. 
Până la primirea răspunsului, Roşianu s-a deplasat „în zonele de munte 
pentru a controla activitatea celulelor de partid”. După reîntoarcerea în 


Craiova, l-a „instalat [pe Maurer] într-o altă casă conspirativă la locuinţa 


tov. Dugoesescu, mecanic la flotila de aviaţie»E4. Acesta a fost şoferul 
maşinii cu care Roşianu şi Maurer au plecat din Craiova spre Târgu-Jiu în 
ziua evadării. 

Referitor la implicarea sa în evadarea lui Gheorghiu-Dej, Maurer a 
expus două variante, parţial diferite. În ambele se descrie ca iniţiator al 
măsurilor prezentate anterior. Prima versiune a fost redactată în anii 


comunismului şi îl prezintă pe Mihail Roşianu ca ajutorul său desemnat 


de Comitetul Central. În cea de-a doua, care se regăseşte în interviurile 
acordate Lavinei Betea, eludează orice contribuţie a lui Roşianu, 
asumându-şi în totalitate organizarea evadării. Din prima versiune reiese 
că Maurer s-a reîntors din Crimeea în mai sau iunie, iar primul lucru 
întreprins a fost să reia „legătura cu partidul pentru a cunoaşte situaţia şi a 


vedea astfel ce am de făcut pe linia sarcinilor primite în discuţia avută cu 


Tov. Gheorghiu-Dej în lagăr»E2. Singurul membru al conducerii PCdR cu 
care a reuşit să se întâlnească a fost Lucrețiu Pătrăşcanu, care i-a transmis 
că „problema Foriş a fost rezolvată şi că este acum o nouă conducere de 
partid şi că are stabilită legătura”. I-a solicitat acestuia să-i intermedieze 
contactul cu noua structură de coordonare a partidului, „la care el mi-a 
răspuns că trebuie să dau o relatare scrisă a ceiace am făcut în tot acest 
interval de timp, lucru pe care l-am făcut”. Deoarece „legătura cu partidul 
întârzia”, Maurer a reuşit să se întâlnească cu Bodnăraş, „pe altă linie”. 
Acesta l-a „lămurit cum a fost rezolvată problema Foriş şi m-a întrebat 
dacă sunt de acord cu modul [în care] a fost însfărşit tranşată această 
problemă”. În urma răspunsului său afirmativ, i s-a „comunicat că am 
sarcina din partea CC-ului de a conduce la faţa locului şi de a organiza 
evadarea Tov. Gheorghiu-Dej din lagăr”. Înainte de plecarea lui în 
teritoriu, i-au fost arătate şi acţiunile întreprinse de Comitetul Central al 
Partidului pentru eliberarea lui Gheorghe Gheorghiu-Dej „pe cale legală”, 
precizându-i-se că „aceste demersuri au rămas fără rezultat”. Bodnăraş i-a 
mai solicitat să „procedeze repede şi cu cumpăneală” şi să informeze 
„secretariatul de orice întreprind şi aşteptând pentru măsurile decisive 
confirmarea acestuia”. Astfel, este foarte posibil ca rolul lui Ion Gheorghe 
Maurer în evadare să fi fost cel de intermediar între comuniştii coordonaţi 
de Roşianu pentru organizarea efectivă a evadării şi conducerea 


partidului. Pentru informarea Secretariatului, lui Maurer i-a fost „predat 


cu această ocazie un cod secret [...] pentru a comunica cifrat atât cu Tov. 
Gheorghiu în lagăr cât şi cu secretariatul”. Pentru contactul cu lagărul i-a 
fost indicat „tovarăşul Krug”, şeful atelierului de pietrărie din lagăr, care 
dispunea de posibilitatea de a ieşi în oraş. Astfel, aceasta putea „să 
transmită corespondenţa din lagăr şi din afară în lagăr”. Pentru deplasarea 
la Craiova, Maurer a primit o „maşină bună (un Packard al lui Bernarcki) 
cu care în cazul reuşitei operaţiunii urma să mă deplasez rapid, împreună 
cu tov. Gheorghiu la Bucureşti”. În continuare, aceasta precizează că 
„întrucât pentru rezolvarea acestor sarcini trebuia să dezertez din armată 
fiind încă concentrat şi deci urmând să mă ilegalizez mi s'a dat ca ajutor 
pe tov. Mihail Roşianu” care, subliniază Maurer, „era legal”. Roşianu 


„putea astfel să se mişte mult mai uşor decât mine pentru realizarea 


diverselor sarcini care trebuiau să concure la eliberare”, Desemnarea lui 
Maurer ca principalul responsabil pentru organizarea evadării şi a lui 
Roşianu ca ajutor al acestuia este puţin probabilă, în condiţiile în care, 
după cum chiar el a relatat, cel din urmă avea posibilitatea „să se mişte 
mult mai uşor decât mine”, fiind inspector şcolar pe judeţele Vâlcea şi 
Gorj. De aceea, este posibil ca el să fi fost desemnat ca ajutor al acestuia, 
şi nu invers. De altfel, Roşianu a indicat şi motivul pentru care Maurer a 
fost trimis să-l ajute: posibilitatea ca el să fie retrimis pe front sau chiar 
arestat. 

În versiunea sa, Maurer precizează că „în ce priveşte planul concret al 
evadării”, Bodnăraş i-a „recomandat” ca acesta să fie stabilit după 
indicaţiile lui Gheorghiu-Dej şi „în strâns contact cu acesta”. Înaintea 
plecării lui la Craiova, acesta i-a reamintit obligaţia lui de a „comunica 


concluziunile la cari am ajuns CC-ului şi a primi acordul său înainte de a 


întreprinde paşii hotărâtori”Z. Pentru succesul evadării, Maurer a primit 
de la Bodnăraş şi „banii necesari acestei operaţiuni”. Ajuns la Craiova, 


Maurer s-a instalat în casa lui Manole Bodnăraş unde l-a şi găsit Mihail 
Roşianu, după cum am arătat mai sus. Imediat, maşina a fost trimisă la 
Bucureşti, deoarece „nu exista posibilitatea de a gara o asemenea maşină 
fără a atrage atenţiunea”. El menţionează şi „primul lucru” pe care l-a 
întreprins după ce a ajuns în oraş: „să comunic — prin scrisoare cifrată — 


tov-ului Gheorghiu, în lagăr, sosirea mea, şi sarcinile ce am primit în 


legătură cu evadarea sa din lagăr»58, Din relatarea lui Roşianu reiese că 
scrisoarea a fost trimisă de cei doi, nu doar de Maurer. Faptul că primul 
precizează şi persoana prin care a fost transmisă această scrisoare indică 
faptul că Maurer eludează şi în acest caz contribuţia lui Roşianu, 
asumându-şi toată iniţiativa. Deoarece nu avea cum să-şi asume şi 
organizarea caselor conspirative, necunoscând regiunea, Maurer îl 


reintroduce în relatare şi pe Roşianu: 


Prin intermediul tovarăşului Mihail Roşianu am procedat la organizarea caselor conspirative de 
adăpost atât pentru tov. Gheorghiu, cât şi pentru deplasarea şi aşezarea definitivă a celuilalt lot 
de tovarăşi [Gheorghe Apostol şi Alexandru Drăghici] a căror evadare urma să fie organizată 
paralel cu a tov. Gheorghiu-Dej, dar [subliniază Maurer] numai în măsura în care nu periclita în 


nici un fel pe aceasta din urmă, în ipoteza că nu vom putea ajunge dintr'odată la Bucureşti sau 


vom fi siliţi să ne ascundem mai multă vreme şi undeva mai aproapeS?. 


Reîntors la Craiova după inspectarea caselor conspirative, Roşianu a 
primit de la Maurer „vestea neplăcută şi îngrijorătoare că răspunsul la 
scrisoarea cifrată nu a sosit”. Acesta „trebuia adus tot de tov. Vidraşcu”. 
Astfel, cei doi au decis ca Roşianu să plece la Târgu-Jiu şi să „fac tot ce e 
posibil să iau legătura cu lagărul”. La Târgu-Jiu, l-a găsit pe Krug, cel 
care îi fusese indicat de Maurer ca intermediar. Acesta i-a spus că 


„răspunsul la scrisoare fusese scos din lagăr prin el dar că tov. Vidraşcu n- 


a mai venit să-l preia şi a fost nevoit să-l înapoieze în lagăr” 2, Răspunsul 


la scrisoarea cifrată a ajuns la Roşianu în scurt timp, prin acelaşi Krug. 
Înainte de orice, Gheorghiu-Dej solicita o întrevedere, care urma să aibă 
loc la una dintre casele aflate în construcţie în Târgu-Jiu şi la care lucrau 
deţinuţii comunişti din lagăr. De această dată, Roşianu şi Maurer au decis 
să meargă împreună la Târgu-Jiu pentru a discuta personal cu Gheorghiu- 
Dej planurile evadării. Deşi iniţial Maurer trebuia să se întâlnească cu 
Gheorghiu-Dej, acesta s-a temut că „s-ar putea să fie recunoscut de cineva 
până ajunge acolo”, motiv pentru care s-a hotărât ca la întâlnire să meargă 
Roşianu. Discuţiile dintre cei doi au fost relatate de acelaşi Roşianu în 
memoriile sale ulterioare. Astfel, el arată că Gheorghiu-Dej a propus să fie 
organizată „evadarea a cel puţin patruzeci de cadre valoroase ale 
Partidului”, nu doar a lui. Acesta i-a indicat şi locurile pe unde se putea 
evada: punctele de lucru unde urmau să fie repartizaţi la muncă 
comuniştii în perioada imediat următoare, pe grupe — Mănăstirea 


Tismana, Cărbuneşti şi NovaciZL. Planul organizării unor evadări din 


primele două locaţii este indicat şi de Maurer. Acesta arată că pentru 
organizarea unei evadări de la Tismana, unde urma să fie repartizat la 
muncă Gheorghiu-Dej, a fost trimis acolo preotul Marina cu misiunea de 
a stabili „legătura necesară în sat”. Tot el precizează că „planul acesta a 


eşuat, din cauză că tov. Gheorghiu nu a mai fost trimis la lucru»Z72, 


Varianta unei posibile evadări de la Tismana este susţinută şi de Gheorghe 
Apostol în memoriile sale, care relatează însă că Gheorghiu-Dej şi alţi 
comunişti au ajuns la mănăstire, unde erau întrebuinţaţi la „lucrări de 
zidărie şi tâmplărie”. El mai adaugă şi că, „după 2 săptămâni intense de 
lucru”, şi ca o consecinţă a ascunderii tezaurului Băncii Naţionale în 
„muntele pe care era construită mănăstirea”, s-a dispus ca „întregul grup 


de comunişti în frunte cu Gheorghiu-Dej să fie trimis urgent în lagăr la 


Tg. Jiu, sistându-se astfel lucrarea şi planul nostru” 22, Acelaşi eşec s-a 


înregistrat şi la Cărbuneşti. În cele din urmă, aici s-a reuşit trimiterea unui 
grup de comunişti, printre care şi Apostol, care avea să evadeze ulterior. 
După discuţia cu Gheorghiu-Dej, Mihail Roşianu a mers la Bucureşti 
pentru a raporta Secretariatului propunerile acestuia. La întâlnirea cu 
Rangheţ şi Bodnăraş, cei doi i-au precizat că prioritară era evadarea lui 
Dej, şi abia după aceea a celorlalţi comunişti: „La Bucureşti, tov. Emil 
Bodnăraş şi Rangheţ mi-au arătat că în primul rând trebuie organizată 
operaţia evadării tov. Gheorghiu-Dej, cu cel mult un însoțitor şi după 
aceea să se organizeze şi evadarea unor grupe de tovarăşi folosindu-se 


cele mai bune condiţii şi împrejurări» 72. 


Discuţiile din lagăr despre evadare 


Concomitent cu acţiunile întreprinse în exterior pentru organizarea 
evadării, în lagăr au avut loc discuţii în acest sens, fiind sugerate şi 
analizate mai multe planuri. O relatare asupra acestor discuţii aparţine lui 
Ion Popescu-Puţuri. Acesta menţionează că „pe la sfârşitul lui mai, 
începutul lui iunie”, Gheorghiu-Dej l-a consultat asupra „posibilităţilor de 
evadare”. Cu această ocazie, i-a „expus schiţa unui plan, cu direcţia spre 
Turnu Severin”. Popescu-Puţuri a fost de acord cu ideea evadării, dar a 
avut obiecţii referitoare la direcţia în care urmau să se îndrepte fugarii: 
„obiectez însă alegerea Mehedinţiului şi Turnului Sverin, cunoscând 
poziţiile nefavorabile în această parte. Susţin retragerea noastră spre 
Vâlcea, unde aveam condiţii optime geografice şi oameni devotați: 
muncitori, ţărani, învăţători, preoţi”. Această alegere se baza pe faptul că 
Popescu-Puţuri îi cunoştea pe cei mai mulţi dintre membrii de partid din 
zonă. Majoritatea fuseseră recrutaţi chiar de el în perioada în care 


activase, din însărcinarea partidului, în Vâlcea. Popescu-Puţuri îşi încheie 


relatarea cu menţiunea că a „avut impresia, în urma acestei discuţii, că 
tov. Dej” a fost „de acord cu propunea făcută, să se aleagă Vâlcea ca loc 
al evadării”. 

Imediat după această convorbire pe care a avut-o cu Gheorghiu-Dej, 
Popescu-Puţuri a aflat de la Vanea Didenco că în lagăr s-a constituit „un 
comitet militar însărcinat cu pregătirea evadărilor, din trei tovarăşi: Tov. 
Kivu Stoica, Ion Didenco şi subsemnatul [Popescu-Puţuri]”. Acest 


comitet se afla sub conducerea directă a lui Gheorghiu-Dej şi „hotărârile 


[acestuia] sunt obligatorii executându-se milităreşte»Z2, A fost desemnată 
şi o persoană care trebuia să asigure paza în timpul evadării, s-a stabilit 
locul unde avea să se petreacă, precum şi faptul că, după evadare, 
deţinuţii vor trebui să se comporte ca şi cum Gheorghiu-Dej s-ar afla încă 
în lagăr. Intenţia comuniştilor era ca administraţia lagărului să afle cât mai 
târziu despre fuga lui Gheorghiu-Dej şi a lui Vanea Didenco (lon 
Vidraşcu), astfel încât aceştia să aibă timpul necesar de a se pune la 


adăpost sau de a se îndepărta cât mai mult. 


Datele evadării 


Documentele referitoare la acest episod relevă mai multe date cu privire 
la momentul evadării lui Gheorghiu-Dej; le vom prezenta şi analiza în 
cele ce urmează. Astfel, participanţii au avansat următoarele date precise: 
9-10 august, 12 august, 13 august, 14 august şi 16 august. Paul Sfetcu 
mărturisea că Gheorghiu-Dej i-ar fi relatat unele detalii care par să explice 
de ce sunt vehiculate mai multe date: „încă înainte cu câteva săptămâni de 
ziua evadării, am simulat eu şi cu Vidraşcu că suntem bolnavi. De aceea, 
nici n-am mai ieşit din baraca în care dormeam. De altfel, despre evadarea 


noastră s-a aflat după eşuarea evadării ulterioare a unui grup de comunişti 


în frunte cu Apostol şi Drăghici»78. Mărturisirile participanţilor la 
evadare, înregistrate în 1963 sau chiar anterior, sugerează că cei doi ar fi 
avut un comportament menit să creeze impresia că Gheorghiu-Dej se afla 
încă în lagăr. El era strigat în curtea câmpului concentraţionar, prizonierii 
simulau că merg în baraca lui pentru a-l consulta în diferite privinţe. 
Scopul acestor manevre viza atât inducerea în eroare a conducerii 
lagărului, cât şi crearea impresiei şi chiar a convingerii, în rândul 
celorlalţi deţinuţi, că Dej se afla încă acolo. Desigur, ne putem întreba în 
ce măsură aceste încercări vor fi avut succes. E greu de crezut că 
autorităţile statului antonescian ar fi putut fi amăgite atât de uşor, mai ales 
în condiţiile în care aveau informaţii că se intenţionează organizarea unei 
evadări. În aceste condiţii, nu este exclus ca ofiţerul de informaţii al 
lagărului şi ceilalţi angajaţi ai administraţiei să-l fi ţinut chiar sub strictă 
supraveghere pe Gheorghiu-Dej. Desigur, există şi posibilitatea ca ei să fi 
fost deja „cumpăraţi” de către deţinuţii comunişti, refuzând astfel să mai 
ducă la îndeplinire ordinele primite de la inspectoratele de poliţie care 
solicitau supravegherea continuă a lui Gheorghiu-Dej. 

Prima dată (9-10 august) a fost avansată de cei mai mulţi dintre 
membrii celulei organizate de Roşianu la Târgu-Jiu, şi chiar de Roşianu 
însuşi. De asemenea, ea apare şi într-un document despre evadarea lui 
Gheorghiu-Dej, redactat cel mai probabil de Institutul de Istorie a 
Partidului. Însă acelaşi Roşianu a relatat în autobiografiile lui redactate în 
1949, deci după numai cinci ani de la evenimente, o altă dată: 16 august. 
Memoria proaspătă a acestuia şi intervalul de timp scurs de la evadare 
sunt argumente solide pentru a crede că aceasta este ziua exactă când a 
avut loc evadarea. Mai mult, menţionarea evadării lui Gheorghiu-Dej 
apare pentru prima oară în mai multe documente emise în 17 şi 18 august. 


Acestea sunt informări ale locotenentului Bogdan TitusZ?, şeful grupei a 


Il-a, şi ale ofiţerul de serviciu, Grigore Trepăduş, din 17 augustZE, 


adresate administraţiei lagărului de la Târgu-Jiu, şi telegrame ale 
comandantului adresate Direcţiei Generale a Poliţiei şi Inspectoratului 


General al Jandarmeriei. In acestea din urmă sunt menţionaţi 12 deţinuţi, 


printre care şi cei care evadaseră de la Cărbuneşti79. Trebuie să precizăm 
că evadarea grupului de la Cărbuneşti ar fi avut loc, conform informaţiilor 
din diferite documente, în noaptea de 16 spre 17 august. 

Cei care au propus celelalte date au fost Ion Popescu-Puţuri (12 
august), Ion Gheorghe Maurer (13 august) şi Gheorghe Apostol (14 
august). Trecând peste o chestiune care probabil nu va fi elucidată 
niciodată pe deplin, putem concluziona că evadarea a avut loc, cu 


siguranţă, în intervalul 9-17 august 1944. 


Poziţia autorităţilor faţă de evadare 


Încă de la începutul anului 1944, Inspectoratul General al Jandarmeriei şi 
Direcţiunea Poliţiei de Siguranţă au transmis o adresă Legiunii de 
Jandarmi Gorj. În aceasta se preciza că se urmăreşte organizarea evadării 
lui Gheorghiu-Dej. Două lucruri sunt surprinzătoare. Primul este că 
autorităţile erau extrem de bine informate asupra modului în care urma să 
se producă evadarea, prezentând în detaliu, în Ordinul nr. 51600 din 


28.1.1944, măsurile luate în acest sens şi mijloacele: 


I.G. al Jandarmeriei, este informat că Comitetul Central al Partidului Comunist din România, a 
luat hotărârea să organizeze evadarea fruntaşilor comunişti Chivu Stoica şi Gheorghiu Dej, 
internaţi în lagărul de la Tg. Jiu. În acest scop, au fost trimise la Tg. Jiu elemente de încredere 
chestiune, cu concluzia că evadarea poate reuşi. Delegații P. Comunist, au arătat în raportul lor, 


că evadarea este uşoară prin faptul că cei 2 fruntaşi comunişti, se află în spitalul din T. Jiu, sub 


pază insuficientă. Pentru evadare este pregătit un şofeur membru de partid, care are misiunea 
de transporta pe evadați. De asemenea în vederea reuşitei evadărei, s'au pregătit case 
conspirative pentru adăpostirea lor şi li s'au întocmit acte de identitate false. Faţă de cele de 


mai sus, luaţi măsuri de supravegherea celor 2 comunişti şi raportați IGJ măsurile luate80. 


Al doilea lucru surprinzător este că, deşi autorităţile lagărului au fost 
informate despre posibila evadare, nu au luat nici o măsură pentru a o 
preveni. Cel puţin aceasta pare a fi situaţia. Pe documentul transmis 
administraţiei lagărului apare următoarea adnotare a locotenent- 
colonelului Enăşel: „1. Şeful grupei respective la mine pentru a lua măsuri 
şi 2. Comunicare legiunii Jand”. Reiese din acelaşi document că şi şeful 
grupei în care erau internaţi Gheorghe Gheorghiu-Dej şi Chivu Stoica, 
locotenentul Bogdan Titus, a luat la cunoştinţă despre aceste 


intenţii/planuri, angajându-se că „vor fi supravegheați atât ziua cât şi 


noaptea” ®t, Nu putem întreba deci de ce au rămas impasibile autoritățile 
în faţa unei previzibile evadări. Este posibil ca inacţiunea administraţiei 
lagărului să fi fost determinată de momentul în care a avut loc evadarea, 
ultima săptămână înainte de 23 august 1944, când direcţia războiului şi o 
posibilă schimbare a forțelor guvernamentale erau evidente şi 
conştientizate inclusiv de conducerea lagărului de internaţii politici. Dacă 
admitem o astfel de ipoteză, se poate afirma că autorităţile au permis 
evadarea, nu prin participare directă, ci prin inacţiune. Poate situaţia ar 


fost alta dacă evadarea s-ar fi produs la începutul anului 1944. 


De la Târgu-Jiu la Bucureşti via Râmnicu Vâlcea 


Vom încerca să prezentăm mai jos într-o manieră cât mai coerentă 


evenimentele petrecute în ziua evadării şi în perioada imediat următoare. 


Intenţionăm să recompunem acest puzzle pe baza informaţiilor ce se 
regăsesc în memoriile participanţilor. Vom folosi aici relatările lui 
Dugăeşescu Mihail, şoferul maşinii care i-a transportat pe Maurer şi 
Roşianu de la Craiova la Târgu-Jiu, Ion Pripaşu, subofiţerul care i-a 
preluat pe Gheorghiu-Dej şi Ion Didenco din cimitir şi i-a transferat într- 
un loc sigur, cele ale membrilor celulelor comuniste înfiinţate de Roşianu 
în Vâlcea şi Târgu-Jiu, mărturia lui Petrişor Iliescu, proprietarul 
autoturismului cu care Gheorghiu-Dej a ajuns la Bucureşti, după 23 
august 1944, precum şi cele ale lui Gheorghe Apostol, Ion Gheorghe 
Maurer şi Mihail Roşianu. Pentru cursivitatea firului narativ am preferat 
să redăm în subsolul textului pasajele cele mai relevante din declaraţiile 
participanţilor cu privire la traseul evadaţilor, după evadarea din lagărul 
din Târgu-Jiu şi până la sosirea lor în Bucureşti. 

În ziua şi la ora convenită, Maurer şi Roşianu au plecat din Craiova 
spre Târgu-Jiu cu maşina condusă de Mihail Dugăeşescu. La scurt timp 
după aceea, în jurul orei 17.00, au apărut primele dificultăţi: o pană a 
autoturismului l-a făcut pe şofer să se întoarcă în oraş pentru a aduce noi 
cauciucuri cu care să le înlocuiască pe cele deteriorate. 

Există două versiuni asupra „cauzelor” care au dus la acest incident. 
Ştim că Maurer a primit un autoturism şi o sumă de bani necesar 
desfăşurării în bune condiţii a acţiunii, dar acesta susţine că parcarea unei 
asemenea maşini oriunde în Craiova ar fi atras atenţia autorităţilor. În 
consecinţă, a trimis automobilul în Bucureşti. De asemenea, cumpărarea 
unei maşini era „imposibilă”, iar închirierea „exclusă”. Achiziţionarea 
unui autoturism „ar fi bătut imediat la ochi, dată fiind necesitatea de a 
face o serie de acte oficiale în legătură cu tranzacţia”. Închirierea ei era, 
de asemenea „exclus[ă] fiindcă aceasta ar fi însemnat introducerea — cel 


puţin în parte — a proprietarului în cunoaşterea unui secret ce nu i se putea 


încredința nici în întregime şi nici în parte fără a compromite grav şansele 
de reuşită a planului şi aceasta cu atât mai mult cu cât nu exista nici un 
proprietar de maşină care să fie cât de cât apropriat de noi”. Maurer mai 
preciza că exista şi un risc crescut ca autorităţile să îi „găsească mai uşor”, 


după „descoperirea evadării”. Atunci, ne spune MaurerE2, s-a „recurs la 


soluţia de a reconstrui o maşină”, un „Citroen vechi, cu multe piese lipsă” 


al şoferului Mihail Dugăeşescu82, 


Gheorghe Apostol prezintă o versiune diferită de cea a lui Maurer, 
atribuindu-i acestuia întreaga responsabilitate pentru problemele 
întâmpinate pe traseu şi implicit pentru întârzierea cu care a ajuns la 
Gheorghiu-Dej: „din păcate, Maurer a cheltuit toți banii dați pentru 
maşină şi nu a mai cumpărat un autoturism în stare bună de funcționare, 
dar a închiriat de la un şofer, simpatizant al partidului, o maşină veche”. 


Ca atare, subliniază acesta, „în drum spre Tg. Jiu a avut câteva pene de 


cauciuc şi tehnice, pierzând ore în şir cu aceste defecţiuni»84. Ca o 
consecinţă a acestora, lui Maurer şi Roşianu le-a fost imposibil să ajungă 
la ora şi în locul stabilite cu Gheorghiu-Dej, pentru a-l prelua pe acesta şi 
pe companionul lui. 

La Târgu-Jiu însă evenimentele se desfăşurau în conformitate cu 


planul stabilit. După evadare, Dejê2 şi Vania Didenco au fost preluaţi de 


Ion Pripasu86, subofițer de poliţie? şi apropiat al lui Roşianu, care, 


observând că cei din Craiova întârzie să-şi facă apariţia, i-a transportat la 
depozitul de muniţie pe care îl păzea. Aici au fost găsiţi mai târziu de 


Maurere&, de unde au plecat cu aceeaşi maşină condusă de 


Dugăeşescud?, Prima oprire a avut loc într-o casă conspirativă din 


comuna Miloştea, jud. Vâlcea, care aparţinea mecanicului Constantin 


Tundrea. De la Miloştea, grupul evadaţilor a fost condus de învățătorul 


Ioniță Bărbulescu2® până în cimitirul comunei Vaideeni, de unde grupul a 


fost preluat de Ion Simionescu2L. Acesta i-a condus pe „fugari” în casa 


învăţătorilor Dumitru şi Maria Ionescu din Râmeşti2?, unde au ajuns fără 


incidente23. 


La Râmeşti 24, evadaţii au stat un timp îndelungat. De aici aveau să 


plece la Bucureşti, în dimineaţa zilei de 24 august 1944, cu un autoturism 
condus de Petrişor Iliescu din comuna Bărbăteşti, judeţul Vâlcea. 
Gheorghe Maurer stătea în dreapta şoferului, iar Gheorghiu-Dej şi Ion 
Vidraşcu pe locurile din spate, împreună cu P. Gutt, băiatul care îl 
„însoțea totdeauna la drum” pe Petrişor Iliescu. Pe drum, aceştia s-au 
oprit şi în casa preotului loan Marina unde, conform informaţiilor 
disponibile, viitorul secretar general al Partidului Comunist „s-a întreţinut 


cu câţiva muncitori din Rm. Vâlcea, ţărani şi învăţători din 


împrejurimi” 28, Din casa lui Ioan Marina, viitorul patriarh al BOR, 
Gheorghiu-Dej a plecat direct spre Bucureşti, în cursa cea mai importantă 


a existenței sale, cea către preluarea puterii. 

evadare elaborat de nucleul conducător în frunte cu tovarăşul Gheorghe Gheorghiu-Dej”. 

internați politici de la Târgu-Jiu: „Domnule Comandant, Subsemnatul, Gheorghiu Gheorghe, 
internat în Lagărul ce cu onoare îl conduceţi, Vă rog bine-voiţi a aproba şi dispune înaintarea 

vol. II, ff. 3-13. 


45. „Lista tovarăşilor care şi-au dat contribuţia la îndeplinirea planului de evadare elaborat de 


nucleul conducător în frunte cu tovarăşul Gheorghe Gheorghiu-Dej”, ANIC, Colecţia 
Gheorghe Gheorghiu-Dej, dosar 674, vol. I, f. 25. 


46. În rubrică se mai menţionează că „din conversațiile pe care tov. Dej le-a avut atunci cu ea se 


vede grija deosebită a conducătorului partidului nostru faţă de educaţia comunistă, practică, a 


50. 

tineretului”. Vezi „Lista tovarăşilor care şi-au dat contribuţia la îndeplinirea planului de 
evadare...”, ANIC, Colecţia Gheorghe Gheorghiu-Dej, dosar 674, vol. I, f. 28. 


. Ibidem, f. 28. 
. Şoferul maşinii care l-a transportat pe Maurer de la Craiova spre Târgu-Jiu în noaptea evadării. 
49, 


Asupra datei evadării există mai multe variante. Vom discuta aceste variante într-un subcapitol 
separat. 

„Lista tovarăşilor care şi-au dat contribuţia la îndeplinirea planului de evadare...”, ANIC, 
Colecţia Gheorghe Gheorghiu-Dej, dosar 674, vol. I, f. 30. 

Documentul a reţinut următoarea contribuţie a lui Gheorghe Marcea „proprietarul 
restaurantului <<Ţapu>> din Horezu care era un loc sigur de întâlnire a celor antrenați în 


acţiunea de evadare”, Ibidem. Despre gestul lui Petrişor Iliescu vezi infra. 


. Lavinia Betea (coord.), op. cit., p. 29. 
. ANIC, Colecţia Dosare de partid ale membrilor de partid cu stagiu de partid din ilegalitate 


care au încetat din viaţă (Fond 53), dosar R/89 (Mihail Roşianu), passim. 


54. Relatare a lui Gheorghiu-Dej, consemnată de Paul Sfetcu în memoriile sale. Autorul precizează 


că mărturia lui Dej s-ar fi încheiat cu un discurs moralizator al acestuia, adresat lui Sfetcu, 
pentru a-i semnala „greşeala” de a-i cere lui Petrişor Iliescu „să certifice ceea ce primise. 
Îngrozit, omul a răspuns că aşa ceva nu se face şi mai bine renunţă la ajutor deoarece nici el 
când şi-a pus automobilul şi şoferul la dispoziţia lui Gheorghiu-Dej nu a făcut-o pe bază de 
înscris”. Discursul atribuit lui Gheorghiu-Dej este următorul: „Ai săvârşit o gravă impoliteţe, 
m-a certat Gheorghiu-Dej când l-am informat deşi procedura era conform uzanțelor. Petrişor 
Iliescu a considerat că dovada scrisă poate fi apreciată ca plată pentru serviciile ce mi le-a 
făcut. Omul merită respect şi recunoştinţă pentru curajul său din acel moment când trupele 
naziste staţionau pe teritoriul României chiar dacă nu s-a apropiat de regimul nostru politic” 
(Paul Sfetcu, op. cit., pp. 190-191). 


. Petrişor Iliescu, „|Relatare] în legătură cu evadarea fruntaşilor PCR din lagărul de la Tîrgu Jiu, 


19 aprilie 1963”, ANIC, Colecţia Gheorghe Gheorghiu-Dej, dosar 674, vol. I, f. 209. 


. Acest lucru reiese din mărturia lui P. Iliescu, pe care o redăm mai jos: „Amintesc în treacăt 


locul de întâlnire de la Horezu — acel centru important cât şi sprijinul material de la Gheorghe 
Marcea, de care n-a mai pomenit nimeni nici măcar Nache Simionescu care era dator să facă 
acest lucru — dar de care nu mă mir, — pentru că ştiu prin ce a trecut mama lui, care s-a 
îmbolnăvit după aceia. Văd că toţi menţionează, — astăzi — întâlnirile din Horezu la «Ţapu», 
pentru că aceasta era firma, dar nu firma aducea sprijinul, — care atunci prindea bine, — 
Gheorghe Marcea al cărui nume nu se mai pomeneşte astăzi, pentrucă a fost proprietar de 
restaurant. Marcea a venit de copil mic dezbrăcat şi desculț pentru că nu s-a putut face 
profesor, — ca noi [-] şi s-a băgat slugă, băiat de prăvălie la «Ţapu», unde ani de zile a spălat 
vasele şi duşumeaua, mâncând pe unde putea şi — poate mai multă bătaie decât mâncare, iar 


patronul văzînd că este harnic şi cinstit şi neavând moştenitori, la lăsat pe el să conducă 


restaurantul. Trebuie reţinut însă, că în împrejurări ca acelea acest om modest şi sărac până 
dincolo de jumătatea vieţii lui, n-a uitat de unde a plecat, — iar astăzi ca recunoştinţă, este frecat 
şi învârtit cerându-se fel de fel de referinţe despre el, tocmai de la cei care dacă ar fi fost puşi 
în situaţia lui de atunci, ar fi fost primii care denunţau, ceea ce Marcea a înţeles să respecte şi 
să ajute” (ibidem, ff. 208-209). 


57. „Nache Simionescu deşi este avocat are puţine cunoştinţe despre partidul nostru, a comentat 


Gheorghiu-Dej gestul acestuia. Nu pentru că şi-a pus pe masă carnetul de partid l-am ajutat, ci 
pentru că a avut curajul să mă ajute într-un moment în care el risca mult. Este bine că am reuşit 
să-i facem o bucurie de care vor beneficia încă 19 tineri ce se vor trezi studenţi fără să ştie cui 


datorează admiterea la facultate” (Paul Sfetcu, op. cit., pp. 191-192). 


58. Referitor la această întâlnire şi la modul în care a reluat contactele cu partidul, Mihail Roşianu 


precizează în autobiografie următoarele: „În ianuarie 1944, am fost demobilizat. Venind în ţară, 
nu m'am dus acasă, deşi lipsisem de un an ci am luat imediat legătura cu Comitetul Central 
prin Tov. Agiu. Am fost pus în curent cu situaţia de aici şi mi-am reluat munca de Resp. al 
Regionalei Oltenia, având în Birou pe tovii: Nicolae Celac, Gheorghe Jianu şi Ion Bică. În 
aprilie 1944, am fost chemat de tov. Rangheţ care mi-a comunicat schimbările intervenite în 
conducerea partidului. De aci înainte legăturile mele au fost — tov. Rangheţ şi tov. Emil 
Bodnăraş. Pe lângă sarcina de Secretar al Regionalei, tov. Bodnăraş, mi-a dat şi sarcina de 
comandant militar având misiunea de a organiza echipe de sabotaj şi detaşamente de partizani 
în Oltenia”, în „Autobiografie”, ANIC, Fond 53, dosar R/89 (Mihail Roşianu), f. 25. 


59. Există mai multe versiuni asupra lunii în care a fost informat Roşianu despre organizarea 

evadării. Constantin Cheaţă, membru al celulei comuniste din Târgu-Jiu, consideră că Roşianu 
a fost informat în mai 1944, nu în iunie. Luna iunie, ca dată la care a fost informat despre 


organizarea evadării, este indicată de Roşianu într-o autobiografie din iunie 1949. 


. „Informaţii primite de [la] tov. C. Agiu, în ziua de 5 iunie 1952 în legătură cu actul dela 23 


august 1944 şi evenimentele premergătoare”, ANIC, Colecţia 60 — Amintiri, memorii şi 
însemnări ale unor personalităţi despre situaţia economico-socială şi politică din România (în 


continuare Colecţia 60), dosar 36, f. 7. 


. Mihail Roşianu, „Evadarea din lagăr a tovarăşului Gheorghe Gheorghiu-Dej şi a altor 


conducători ai Partidului Comunist Român. Oamenii care au participat şi faptele aşa cum s-au 
petrecut ele, martie 1963”, ANIC, Colecţia Gheorghe Gheorghiu-Dej, dosar 674, vol. I, f. 93. 


. Ibidem. 
. Ibidem. 
. Ibidem. 


. Conform lui Ion Gheorghe Maurer, discuţia cu Gheorghiu-Dej, anterior eliberării sale, a avut 


loc la atelierul de pietrărie, cei doi fiind în grupe diferite. Maurer arată în relatarea sa ulterioară 
că exista posibilitatea ca el să fie eliberat, deoarece „era vorba ca în curând să vină în lagăr o 


comisie de triere, împreună cu Tov. Gheorghiu am stabilit ce trebuie să fac eu dacă eu sunt 

eliberat. Astfel s’a stabilit ca eu să iau contact cu Tov. Emil Bodnăraş care cunoaşte problema 
şi cu care să mă sfătuiesc şi să muncesc pentru rezolvarea ei aşa cum se va stabili şi cum va fi 
indicat de împrejurări. Am analizat împreună ce am de făcut dacă mi se va cere să mă 
ilegalizez şi am ajuns la concluzia că nu trebuie să ilegalizez ci să fac tot ce se poate pentru a 
rămâne independent de Foriş socotind că dacă mă ilegalizez şi aceste bănuieli faţă de mine, mă 
pot face repede să cad”. Tot în cadrul acestei întâlniri s-a convenit şi ce urma să facă Maurer, 
dacă acesta era „mobilizat şi trimis pe front”. El subliniază că a primit instrucţiuni, „dacă nu 
am încotro, este mai bine să plec pe front decât să mă ilegalizez, pe front urmând să fac ceiace 
are de făcut un comunist, în plus să caut să trec liniile sovietice şi să ajung la Moscova unde să 
iau contact cu tovarăşii din ţară stabiliţi acolo şi să-i informeze despre ceiace închisorile au 
reuşit să stabilească în legătură cu activitatea lui Foriş”. Maurer a fost eliberat la sfârşitul verii 
anului 1943, iar după aceea a încercat să-l găsească pe Bodnăraş, dar nu a reuşit. La câteva zile 
a fost mobilizat şi trimis în Crimeea „la o companie de pază a unui depozit de subsistenţă din 
Simferopol” (ANIC, Colecţia Gheorghe Gheorghiu-Dej, dosar 673, f. 12). 

Ibidem, ff. 12-14. 

Ibidem, ff. 13-14. 

Ibidem, f. 14. 

Ibidem, f. 15. 

Mihail Roşianu, „Evadarea din lagăr a tovarăşului Gheorghe Gheorghiu-Dej...”, ANIC, 
Colecţia Gheorghe Gheorghiu-Dej, dosar 674, vol. I, f. 94. 

Ibidem, ff. 94-96. 


2. ANIC, Colecţia Gheorghe Gheorghiu-Dej, dosar 673, f. 15. 
. Gheorghe Apostol, op. cit., p. 57. 


Mihail Roşianu, „Evadarea din lagăr a tovarăşului Gheorghe Gheorghiu-Dej...”, ANIC, 
Colecţia Gheorghe Gheorghiu-Dej, dosar 674, vol. I, f. 9%. 


75. Ion Popescu-Puţuri, „Unele precizări cu privire la organizarea evadărilor...”, ANIC, Colecţia 

Gheorghe Gheorghiu-Dej, dosar 674, vol. I, f. 79. În document, mai sunt relatate şi unele 
măsuri întreprinse în vederea evadării: împărţirea pe grupe a comuniştilor ce urmau să evadeze, 
numirea unui responsabil pentru fiecare dintre acestea, realizarea de marşuri, „identificarea 


potecilor din jurul lagărului” şi alcătuirea unor „mici schiţe” (ibidem, ff. 79-80). 


. Paul Sfetcu, op. cit., p. 189. 
. Locotenentul Bogdan Titus indică data: 17 august, ora 21:00 (ANIC, Colecţia Gheorghe 


Gheorghiu-Dej, dosar 671, f. 8) 


78. Locotenentul de jandarmi Grigore Trepăduş, alias „Spaima Văii Jiului”, apare menţionat în mai 


toate mărturiile internaţilor politici din Lagărul de la Târgu-Jiu. Este cel care îi tortura pe 
deţinuţi, mai ales pe şantierele unde aceştiau prestau diferite munci. El indică data de 17 
august, orele 20:00-22:00 (ibidem, f. 18). 


79. 


Cei 12 deținuți erau Neagu Andrei, Vass Ladislau, Simion Ştefan, Drăghici Alexandru, 
Ivanovici Dumitru, Guţan Alexandru, Apostol Gheorghe, Ionescu FI. Marian, Kovacs Iuliu 
Pius şi Ivanier Haber Strul „evadați dela lucru din Tg. Cărbuneşti în noaptea de 16 spre 17 
august 1944, ora 23”, Gheorghiu Gheorghe-Dej şi Didenco Ion „evadați din lagăr în seara zilei 
de 17 august” (ANIC, Colecţia Gheorghe Gheorghiu-Dej, dosar 671, f. 15). În adresa către 
Direcţia Generală a Poliţiei se arată că „Toți aceştia sunt comunişti periculoşi şi [în] special 
Gheorghiu Gheorghe, Didenco Ion şi Drăghici Alex.[andru] condamnaţi la 12 şi 10 ani muncă 


silnică şi 9 ani închisoare” (ibidem, f. 4). 


80. ANIC, Colecţia Gheorghe Gheorghiu-Dej, dosar 662, f. 4. 

. Ibidem, f. 4v. 


. În interviurile acordate Lavinei Betea, Ion Gheorghe Maurer expune o variantă diferită de cea 


prezentată în text cu privire la repararea maşinii stricate, găsită „cu ajutorul omului la care 
stăteam”. El precizează că „a durat şi reparația ei o bună bucată de timp. După care l-am rugat 
pe fostul ei proprietar să-i cumpere şase cauciucuri noi”. Prolemele apărute în timpul deplasării 
sunt atribuite acestuia, al cărui nume nu este menţionat în interviu, care, „ca să mai câştige 
ceva, peste înțelegere, nu a cumpărat cauciucuri noi şi, din cauza vechiturilor ce mi l-a pus, am 
păţit-o, din nou” (Lavinia Betea, op. cit., p. 64). 


83. ANIC, Colecţia Gheorghe Gheorghiu-Dej, dosar 673, f. 17. 


84. 


Apostol îşi încheie relatarea „şlefuind” caracterul lui Gheorghiu-Dej: „Se vede că Dej nu i-a 
purtat pică lui Maurer. Aşa era el, foarte înţelegător cu cei care greşeau faţă de el. Nu era o fire 


răzbunătoare, ca, de pildă, Ceauşescu mai târziu...” (Lavinia Betea, op. cit., p. 61). 


85. Reproducem aici relatarea lui Gheorghiu-Dej despre acest episod: „În noaptea stabilită, 


armurierul Pripaşu [...] ne-a scos din lagăr. Ne-a ascuns apoi în atelierul său unde am aşteptat 
sosirea lui Maurer cu un automobil care urmă să ne preia şi să ne transporte la Bucureşti. 
Pentru că acesta nu a ajuns la ora stabilită, am devenit neîncrezători în reuşita acţiunii noastre. 
Pripaşu ieşea deseori afară să asculte dacă nu se aude zgomotul provocat de funcţionarea unui 
motor de automobil”. Deoarece „Maurer venise cu un mijloc de transport nepotrivit şi cum cel 
de-al doilea grup de evadați fusese prins de autorităţi, n-am putut să ne continuăm drumul spre 
Bucureşti conform planului, astfel că în loc de Capitală am ajuns la Râmeşti în casa unui 
învăţător” (Paul Sfetcu, op. cit., pp. 189-190). Astfel, justifică Gheorghiu-Dej absenţa lui din 


Bucureşti la data de 23 august şi implicit neparticiparea lui la această conspirație. 


. Varianta lui Pripaşu cu privire la acelaşi episod este următoarea: „Maşina conform planului 


trebuia să sosească la ora 21 însă datorită unor defecţiuni tehnice avute pe drum a venit cu o 
întârziere de mai multe ore. După aşteptări zadarnice şi îngrijorătoare atât pentru evadați cât şi 
pentru mine, am luat hotărârea să-i conduc la un loc sigur avînd în vedere că apărea luna şi ne 
descoperea locul unde eram ascunşi [într-un boschet mai mare din parc]. [...] Fiind în această 
situaţie am luat hotărârea de a-i ascunde în depozitul de armament şi muniții pe care îl aveam 


în pază care se găsea în strada Eroilor colţ cu strada Griviței în aproprierea prefecturii şi 


poliţiei. [...] Am ieşit din ascunzişul din parc şi ne-am continuat drumul spre adăpostul stabilit. 
Datorită curajului tov. Gh. Ghe.-Dej însoţiţi de subsemnatul care eram în uniformă de poliţist 
am trecut şi aceste obstacole foarte primejdioase ajungând la depozit unde i-am adăpostit, iar 
eu făceam paza aşteptând maşina” (lon Pripaşu, „Informare”, ANIC, Colecţia Gheorghe 
Gheorghiu-Dej, dosar 674, vol. 1, f. 126). 


87. Paul Sfetcu precizează că Ion Pripaşu ar fi fost armurier (Paul Sfetcu, op. cit., p. 89), iar un alt 


participant, şoferul Dugăeşescu, menţionează că acesta era gardian la închisoarea din Târgu-Jiu 
(Mihail Dugăeşescu, „|Informare], 8 aprilie 1963”, în loc. cit., ff. 138-139). Pripaşu arată în 
declaraţia sa despre evadarea din Târgu-Jiu că în perioada războiului a fost subofițer în Direcţia 
Generală de Poliţie, Inspectoratul de Gardieni Publici — Bucureşti, fiind transferat din cauza 
războiului la Târgu-Jiu. Sarcina sa era să păzească „2 vagoane cu cazarmament-armament şi 
muniții ale Insp. Gard. Publici ce au fost depozitate într-o magazie situată în. Str. Eorilor colţ 
cu str. Griviței” (Ion Pripaşu, „Informare”, ANIC, Colecţia Gheorghe Gheorghiu-Dej, dosar 


674, vol. 1, f. 124). 


. Maurer relatează astfel întâlnirea dintre el şi evadați: „Lângă depozit am găsit pe tov. [Pripasu 


Ion — scris de mână cu creionul] care însfârşit ne-a comunicat că tov. Gheorghiu şi Vania sunt 
înăuntru. — Am intrat în depozit. — Pe un maldăr de paturi Tov. Gheorghiu şi Vania dormeau. — 
M'am apropiat de tov. Gheorghiu şi scuturându-l binişor de umăr i-am spus: «Ghiţă şcoală». 
Bine că te-am găsit! Tov. Gheorghiu s'a trezit brusc din somn şi la început nu m'a recunoscut 
(eram îmbrăcat în uniformă militară şi-mi lăsasem mustăţi). Mi-am dat seama că nu mă 
recunoaşte, că se crede descoperit şi că vrea să mă lovească cu ceva în cap. Pam spus «Ghiţă» 
nu mă recunoşti, sunt eu Maurer. În sfârşit ma recunoscut. Ne-am îmbrăţişat. Am adus repede 
hainele militare din maşină. Tov. Gheorghiu şi Vania s'au îmbrăcat şi am plecat” (ANIC, 
Colecţia Gheorghe Gheorghiu-Dej, dosar 673, f. 22). Acelaşi Maurer prezintă o variantă 


aproape identică şi în interviurile acordate Lavinei Betea (op. cit., p. 65). 


89. Redăm aici şi varianta lui Mihai Dugăeşescu cu privire la deplasarea de la Craiova la Târgu- 


Jiu. „În ziua de 9 august ora 7,30 am plecat din Craiova cu maşina «Citroen» împreună cu tov. 
Ion Gheorghe Maurer care era îmbrăcat sublocotenent şi cu tov. Mihai Roşianu. După 18 km. 
de mers deşi aveam cauciucuri noi, am avut pană la 3 cauciucuri. Din cauza acestor defecţiuni 
a trebuit să mă înapoiez la Craiova luând cauciucurile vechi de la atelierul de vulcanizare al 
tov. Dumitrescu care mi-a [m-a] ajutat cu maşina lui să mă reîntorc la locul unde am lăsat 
maşina şi de unde am plecat (după montarea cauciucurilor vechi) la Tg. Jiu. Din cauza timpului 
pierdut cu această defecţiune nu am ajuns la ora planificată. În Tg. Jiu i-am găsit la gardianul 
închisorii din Tg. Jiu, tov. Pripasu Ion pe tov. Gheorghe Gheorghiu-Dej şi pe Didenco Ion 
(Vidraşcu Ion). Am îmbrăcat pe tov. Gheorghiu în haine de sergent major de aviaţie iar pe 
Didenco în aceiaşi uniformă cu gradul de sergent, apoi am plecat cu ei în direcţia Râmnicului 


Vâlcea. În comuna Miloştea am lăsat pe tov. Gheorghiu, Maurer, Roşianu şi Didenco la 


mecanicul 'Ţundrea. Eu m-am înapoiat la Craiova prin Bălceşti” (Mihail Dugăeşescu, 
„[Informare], 8 aprilie 1963”, ibidem, ff. 138-139) 


90. Ioniţă Bărbulescu relatează că au plecat din casa mecanicului Țundrea seara, în jurul orei 21. 


Ei au fost însoţiţi de acesta până la ieşirea din comună, iar după aceea au simulat că se 
îndreaptă spre „culmea dealului Ciocâltea, înspre nord, pentru a-i lăsa şi lui impresia că ne 
adăpostim în munţi”. După despărţirea de 'Ţundrea, aceştia au urmat vechiul drum al 
„haiducilor” care trecea „pe lângă cazarma graniţei din timpul ocupaţiei austriece, ale cărei 
urme încă se mai văd şi azi [1963], în partea de sus a satului Fomeţeşti”. Apoi, evadaţii au 
„trecut destul de greu prin zăvoaiele din Valea Cernii şi apa Recii — partea de nord a comunei 
Slătioara, unde era postul de jandarmi şi care trebuia ocolit. După ce am traversat cele două 
râuri, cu văile şi dealurile respective, am ieşit deasupra comunei Slătioara, în satul Coasta 
Corbului”. Pentru traversarea satului, cu scopul de a nu fi descoperiţi, grupul evadaţilor s-a 
strecurat prin grădini, urmărind să ajungă în Valea Omului, „unde eram în deplină siguranţă”. 
Apoi, „au mers pe fundul văii, pînă am ieşit din sat, iar după aceia, peste livezi, am continuat 
drumul spre Vaideeni, pentru a ajunge la puntea de peste râul Luncavăţ, în partea de sus a 
comunei, întrucât era cu neputinţă de trecut apa prin vad, în urma ploii din cursul acelei zile. 
Ne-am îndreptat apoi spre locul stabilit pentru întâlnirea cu tov. Simionescu”. Din prudență, 
arată Ioniţă Bărbulescu, i-a adăpostit „pe tov. Gheorghiu şi ceilalţi [...] într-o claie de fân din 
aproprierea cimitirului, iar eu am mers în căutarea tov. Simionescu, în cimitir”. Cei doi s-au 
recunoscut prin parola convenită anterior „un tuşit de două ori”, la care Simionescu a răspuns 
„Recea” (vezi şi relatarea lui Simionescu, în loc. cit., f. 167). După întâlnire, cei doi au 
„schimbat câteva cuvinte asupra continuării drumului, căzând de acord să-i primească după cei 
îi voi trece eu peste şoseaua Vaideeni-Horezu” (Ioniţă Bărbulescu, „20 martie 1963”, loc. cit., 
ff. 144-145). Ocolirea jandarmilor este redată într-o altă relatare a lui Ioniţă Bărbulescu (loc. 
cit., f. 154). Se pare că Gheorghiu-Dej a apreciat contribuţia lui Ioniţă Bărbulescu la succesul 
evadării, deoarece, după 23 august, acesta a fost numit secretar al PCR Vâlcea până în 1946, 


iar ulterior deputat în „primul parlament democrat — perioada 1946-1948” (loc. cit., f. 159). 


. Simionescu descrie şi îmbrăcămintea purtată de cei trei evadați: „tov. Gheorghiu-Dej — 


uniforma de sergent aviator, tov. Ion Gheorghe Maurer — uniformă de ofiţer superior în aviaţie, 
iar tov. Ion Vidraşcu era îmbrăcat în soldat aviator”. Acestea fuseseră procurate de Manole 
Bodnăraş (Ion Simionescu, „Informare privind atribuţia subsemnatului la acţiunea evadării 
PCR din lagărul de la Tg. Jiu, 1963”, ANIC, Colecţia Gheorghe Gheorghiu-Dej, dosar 674,vol. 
1, f. 168). 


92. Locuinţa familiei Ionescu a fost aleasă deoarece „prezenta o serie de condiţii, mai mult decât 


potrivite” şi care, în eventualitatea descoperirii evadaţilor de către autorităţi, permitea o 
„retragere sigură spre pădurea Măgurilor”, după cum arată Ion Simionescu. Astfel, aceasta era 
o „casă izolată, gospodăria era închisă de jur împrejur cu gard puternic şi înalt şi plasată într-o 


livadă de pomi şi porumb înalt, rezemându-se cu spatele spre răsărit spre pădurea Măgurilor, 


iar ceea ce era mai important [subliniază acesta] era faptul că avea W.C. interior, mai multe 
camere, câini de nădejde, condițiuni optime de găzduit, încât orice surpriză era exclusă şi putea 
fi dejucată cu uşurinţă” (Ion Simionescu, „Informare privind atribuţia subsemnatului la 
acţiunea evadării PCR din lagărul de la Tg. Jiu, 1963”, ANIC, Colecţia Gheorghe Gheorghiu- 
Dej, dosar 674,vol. 1, f. 166). 


93. Mihail Roşianu, „Evadarea din lagăr a tovarăşului Gheorghe Gheorghiu-Dej..., martie 1963”, 


ANIC, Colecţia Gheorghe Gheorghiu-Dej, dosar 674, vol. I, ff. 102-103. 


94. Ruta urmată de evadați din cimitirul comunei Vaideeni până la locuinţa familiei Ionescu din 


Râmeşti a fost următoarea: „cimitirul Vaideeni — râul Urşanilor — valea Ursului — valea Adâncă, 
trecerea printre satele Olari — Tănăseşti, coborârea în matca râului Râmeşti”. Ion Simionescu 
arată în relatarea sa că la „apa Râmeşti, ocolind puntea ce traversa râul şi care ducea direct în 
mijlocul satului, ne-am oprit, am făcut un scurt popas şi pentru că cei trei tovarăşi erau încălţaţi 
în bocanci şi trecerea direct prin apă i-ar fi expus răcelii, fiind vorba de apă rece de munte, i- 
am luat pe rând pe fiecare în spate şi i-am trecut apa pe celălalt mal, am desfăcut gardul din 
faţa noastră, am intrat în livada tov. Maria Ionescu, am ajuns în şoseaua Râmeşti şi după o 
prealabilă verificare, am traversat-o, am intrat în curte şi de acolo în casa acesteia”. (Ion 
Simionescu, „Informare privind atribuţia subsemnatului la acţiunea evadării PCR din lagărul 
de la Tg. Jiu, 1963”, ANIC, Colecţia Gheorghe Gheorghiu-Dej, dosar 674,vol. 1, f. 168). 


95. Potrivit lui Ion Gheorghe Maurer, în casa Mariei Ionescu au stat până în 23 august 1944, când 


au auzit la aparat „comunicarea evenimentelor”. A doua zi a venit la ei Mihail Roşianu. (ANIC, 
Colecţia Gheorghe Gheorghiu-Dej, dosar 673, f. 26) 


96. Petrişor Iliescu, „[Relatare] în legătură cu evadarea fruntaşilor PCR din lagărul de la Tîrgu Jiu, 


19 aprilie 1963”, ANIC, Colecţia Gheorghe Gheorghiu-Dej, dosar 674, vol. I, ff. 204-210. 


Partea a Il-a 


UN PROFESIONIST AL DISPUTELOR PENTRU 
PUTERE. RIVALII LUI GHEORGHIU-DEJ 


GHEORGHE GHEORGHIU-DEJ ŞI ŞTEFAN 
FORIŞ 


Dan Cătănuş 


In ciuda organizării sale pe baza principiului „disciplinei unice de 


partid” şi a imaginii de „partid-monolit”, Partidul Comunist Români a 


avut de-a lungul existenţei sale numeroase convulsii interne, în special în 
perioada ilegalităţii. Aflat sub permanenta presiune a Siguranţei, nevoit să 
se conformeze fără discuţie deciziilor schimbătoare ce veneau de la 
Moscova, partidul a avut şi propriile slăbiciuni structurale: lipsa de 
coeziune a organizaţiilor componente (înclinate de multe ori fie spre 
autonomism, fie spre subordonarea faţă de unele partide de peste graniţă, 
precum cele din Ucraina, Ungaria sau Bulgaria), lipsa de omogenitate a 
cadrelor (atât sub raportul originii etnice şi sociale, cât şi al formaţiei 
profesionale), dar şi veleităţile personale ale multora dintre membrii de 
partid. Acest din urmă aspect, care ţine de domeniul mai larg al 
psihologiei politice, a fost foarte puţin analizat în România. În cazul 
liderilor PCR, s-a urmărit mai mult acţiunea practică şi motivarea politică 
a acesteia, neglijându-se, de regulă, raţiunile de natură psihologică, deşi 
nu de puţine ori ele au jucat un rol major în determinarea cursului 
evenimentelor. 

Un astfel de caz este conflictul dintre Gheorghe Gheorghiu-Dej şi 


Ştefan Foriş, care a constituit unul dintre cele mai misterioase şi mai 


tragice episoade din istoria PCR şi ale cărui reverberaţii au continuat să se 
resimtă mai bine de două decenii de la asasinarea celui care a fost 
secretarul general al partidului în anii celui de-al Doilea Război Mondial. 
Studiul de faţă îşi propune să reliefeze originile, evoluţia şi consecinţele 
acestui conflict, în primul rând din perspectiva confruntării a două 
personalităţi şi apoi din cea a motivaţiilor politice. Documentele utilizate 
provin din Arhiva Serviciului Român de Informaţii (astăzi la CNSAS), 
Arhivele Naţionale Istorice Centrale şi Arhiva Istorică a Bibliotecii 
Academiei Române (preluată ulterior de ANIC). O bună parte din aceste 
documente au fost reproduse de noi în volumul Cazul Ştefan Foriş. Lupta 
pentru putere în PCR, 1940-1968. Documente (Editura Vremea, 
Bucureşti, 1999), pe care l-am realizat împreună cu loan Chiper şi 
Gheorghe Neacşu. 


Mic portret psihologic 


Dincolo de evenimentele ca atare, care ridică semne de întrebare, 
conflictul dintre Gheorghiu-Dej şi Ştefan Foriş nu poate fi înţeles fără un 
scurt portret psihologic al celor doi opozanți. Gheorghiu-Dej a dominat 
istoria partidului şi a regimului comunist din România mai bine de 20 de 
ani. Cu toate acestea, au fost foarte puţine tentative de introspecţiune 
psihologică în cazul său. Printre cei care au încercat să schiţeze un astfel 
de portret se numără Paul Sfetcu, fostul său şef de cabinet, şi Pavel 
Câmpeanu, tovarăş de închisoare la Caransebeş cu Dej, în anii celui de-al 
Doilea Război Mondial. Chiar dacă, pe alocuri, anumite tuşe poartă 
amprenta unui subiectivism inevitabil, caracterizările făcute de cei doi 


sunt veridice şi confirmate în mare măsură de documentele epocii. 


„Gheorghiu-Dej a fost şi a rămas un om sentimental, trăsătură 


dominantă a caracterului său, care i-a influenţat uneori deciziile politice”, 


ne spune Paul Sfetcu în memoriile sale2. Râdea deseori şi era un „bun 
povestitor” de întâmplări trăite de-a lungul vremii, „pe care le relata cu 


„3, „In ansamblu, nu era vindicativ”, ne 


expresii plastice şi convingătoare 
mai spune Sfetcu, dar, „pe cei care considera însă că i-au pricinuit 


necazuri şi nedreptăţi [...] nu i-a uitat şi iertat niciodată [subl. n. PA. 


In ceea ce priveşte conduita politică, Sfetcu îl prezintă pe Dej ca un 
om curajos, dar precaut, care nu-şi dezvăluia gândurile şi intenţiile şi ştia 
să-şi stăpânească sentimentele până se ivea momentul cel mai prielnic 


acţiunii?. La rândul său, Pavel Câmpeanu relatează din perspectiva vieţii 


de lagăr: „Convorbirile cu Gheorghiu-Dej aveau o notă umană, făcându-te 


să te simţi egal cu el, în pofida nenumăratelor inegalităţi, naturale ori 


impuse, care îl situau în altă sferă”, Comparându-l apoi cu un alt deținut 
şi viitor lider al partidului, Nicolae Ceauşescu, fostul ilegalist observă: 


„La fostul ceferist, gesturile de putere abuzivă erau inspirate de calcule 


politice; la fostul ucenic-cizmar, de capriciile lui necontrolate”7. Prin 
urmare, Gheorghiu-Dej era uman şi chiar sentimental în relaţiile cu 
tovarăşii săi, dar, în acelaşi timp, avea o fire răzbunătoare, iar „gesturile 
de putere abuzivă” nu îi erau străine. În schimb, în acţiunea politică era 
calculat până la detaliu. 

Dacă relatările memorialistice oferă o imagine din exterior, o 
adevărată mină de aur pentru înţelegerea modului de a gândi şi a acţiona 
al lui Gheorghiu-Dej o reprezintă stenogramele şedinţelor de partid, în 
special cele din prima jumătate a anilor 1960. Eliberat de pericolul 
contestărilor venite din interiorul partidului, după confruntările din 


deceniul anterior, Dej a devenit după 1960 tot mai destins, presărându-şi 


intervenţiile din şedinţe cu povestiri ale unor întâmplări mai vechi sau mai 
recente, condimentate cu ironii şi accente nostalgice. Aceste digresiuni ne 
arată un Gheorghiu-Dej mult mai puţin complexat, spre deosebire de 
mulţi dintre tovarăşii săi. 

După război, şi mai ales după preluarea puterii, o bună parte dintre 
liderii partidului care aveau un stagiu important în ilegalitate au îmbrăcat 
uniforma militară şi au obţinut gradul de general în armată sau la Interne, 
fără a avea şcoala militară şi fără să fi urmat cursuri formale (Dumitru 
Petrescu, Gheorghe Stoica, Leontin Sălăjan, Nicolae Ceauşescu, Vasile 
Vâlcu, Pavel Ştefan etc.). Alţi membri ai conducerii de partid, precum 
Iosif Chişinevschi, au fost tentaţi şi ei de prestanţa uniformei. Gheorghiu- 
Dej nu a simţit o astfel de tentaţie. „Lăsaţi-mă, tovarăşe. Eu am fost 
sergent în armată şi tot sergent am să rămân”, a răspuns el când a fost 


tatonat în acest sense. 


De asemenea, nu s-a simţit jenat de profesia sa de muncitor-electrician 
la Atelierele CFR; dimpotrivă, s-a arătat de fiecare dată mândru şi dornic 
să explice şi altora din tainele meseriei pe care o practicase. Inclusiv 
Hruşciov a făcut obiectul unor astfel de explicaţii, în timpul unei vizite pe 
care acesta a efectuat-o în România, în iunie 1962. Dej va povesti mai 


târziu: 


La Craiova am avut într-adevăr o dispută. Acolo, ai noştri spuneau: avem în prezent o 
producţie de atâtea locomotive, aşa se eşalonează, cam atâta în final, iar el spune: ei, asta-i 
producţie? Apoi, o locomotivă Diesel nu este un aparat de radio sau nişte lucruri mărunte. 
Aceasta este o maşină complicată, complexă. Pe parcurs i se mai arată cutare, cutare şi ajunge 
într-o secţie unde se bobinau transformatorii. O dată, cum stătea cu pălăria pe ochi, a deschis 
ochii mari şi spune: aceasta este producţie meşteşugărească. [...] Eu sunt de meserie şi îmi dau 
seama că atunci când înfăşori sârma izolată, asta nu merge ca la şuruburi. [...] Aici se lucrează 


cu foarte mare atenţie. Nu este o piesă de metal pe care o pui într-o menghină, o lucrezi, o 


păsueşti acolo. Aici, numai dacă undeva n-ai lucrat cum trebuie, capeţi o străpungere, ai stricat 


un lucru la care ai lucrat o lună de zile?. 


Mândru că fusese un bun meseriaş şi conştient de faptul că puterea de 
gândire a unui om nu depindea neapărat de numărul anilor de şcoală, Dej 
nu a simţit nici tentaţia diplomelor de studii sau a gradelor ştiinţifice. 
Lăsând la o parte confruntările de natură politico-ideologică, unde nu a 
manifestat nici o reţinere în luarea unor măsuri dintre cele mai dure, 
imaginea sa despre cărturari/savanţi era mai curând depreciativă — oameni 


cu multe cunoştinţe teoretice, dar rupţi de realitate: 


Am cunoscut eu [în închisoare] unul, săracul, care avea două diplome, era un latinist cum nu se 
găsesc mulţi în lume. Trebuia să scoatem paiele afară din saltea, în fiecare săptămână, să le 
primenim, să le batem şi pe urmă iar să le băgăm în saltea. Ca să scoată paiele din saltea s-a 
băgat cu capul în saltea şi stătea aşa. Eu l-am pişcat de picior, că era cu capul în saltea, şi a ieşit 
afară să vadă, cine glumeşte cu el? Cum stătea, zice, vai tovarăşe Gheorghiu, dumneata erai? 
Eu, dar ce faci aici cu capul plin de paie? Păi scot paiele din saltea. Dar nu aşa, ia de aici. Am 
apucat de două trei ori de fundul sacului şi zice, vai ce simplu este. Deci trebuie văzuţi 


oamenii, felul cum se orientează, analizează adâncirea gândirii lor, în ce măsură sunt 
superficiali-L0. 

Această ultimă remarcă ne oferă un indiciu esenţial despre modul în 
care Gheorghiu-Dej se raporta la cei din jur. Curios şi, probabil, invidios 
pe notorietatea de care Ana Pauker se bucura în partid, dar şi pe plan 
internaţional, Dej a folosit prilejul de a o întâlni în închisoare şi a o 


observa. Impresia produsă nu a fost în favoarea Anei Pauker: 


Am văzut cât de superficială este, ce lipsă de spirit de observaţie are. În general, când treceam 
la aprecieri politice, nu era în stare să-şi ducă până la capăt ideea, n-avea un fir, sărea cum sare 
o păsărică dintr-o cracă în alta, sărea de la o idee la alta. Spuneam, probabil se vede că este aşa 
de deşteaptă femeia asta că ea presupune că este destul pentru mine ca numai să-mi pompeze 
ideea, nu e nevoie să o ducă până la capăt, ca eu să-mi dau seama, să ghicesc ce avea să spună. 


Eu căutam la mine motive, defecţiuni, însă era un om superficial, un om care asimilase singur 


un vocabular cum mulţi asemenea aveau. [...] Dar puteam eu oare, după primele impresii, să- 
mi fac o părere, ar fi fost pripit, greşit din partea mea, a trebuit să aştept, cum poţi cunoaşte? 
Cum poţi să-ţi dai seama de capacitatea unui om? Când îl vezi în muncă, cum aşază 


lucruşoarele şi cum organizează, îl vezi după rezultatele muncii 


Concluzia lui Dej a fost: „aşteaptă, observă ce om este, cu ce umblă, 


ce caută, ce e de capul lui, cântăreşte-l bine, bine de tot”12. 


Acest mod de a fi al lui Dej şi mai ales capacitatea sa de a judeca 
oamenii fără pripeală, stabilind o corespondenţă între vorbele şi faptele 
lor, i-au creat o imensă autoritate şi l-au ajutat să se impună treptat ca 
principalul lider al colectivului de comunişti din închisoare. Relatând 
despre situaţia din penitenciarul de la Caransebeş, în primii ani ai celui 


de-al Doilea Război Mondial, fostul ilegalist Pavel Câmpeanu remarca: 


Poziţia de „numărul unu” a lui Gheorghiu-Dej nu era instituţionalizată sub nicio formă: nimeni 

nu l-a ales, nimeni nu l-a numit, nimeni nu încerca să explice de ce acest rol i s-ar fi potrivit lui 

mai bine decât altcuiva; o eventuală tentativă de a i se inventaria meritele ar fi provocat, în 

atmosfera dată, doar confuzie şi consternare. Şi astfel, nu din gesturi elogioase ori din acte 

ostentative, ci din țesătura invizibilă a nenumărate gesturi uzuale se degaja recunoaşterea 

supremaţiei lui atât înăuntrul, cât şi în afara organizaţiei [de partid] — administraţia, gardienii, 
13 


spionii sovietici ş.a.>. 

Gheorghe Gheorghiu-Dej a devenit membru al Partidului Comunist 
Român în 1930, dar nu a apucat să activeze prea mult în libertate. 
Implicat în organizarea grevei ceferiştilor de la Atelierele „Griviţa”, a fost 
arestat la 14 februarie 1933, iar după procesul de la Craiova a fost 


condamnat la 12 ani de muncă silnicălt. A folosit anii petrecuţi în 


închisoare pentru a acumula experienţă politică, pentru a-şi ridica nivelul 
ideologic şi cultural (avea doar patru clase primare). Treptat, graţie 


calităţilor politice, organizatorice şi inteligenţei sale native a început să 


capete tot mai multă autoritate în rândul deţinuţilor comunişti şi să urce în 
ierarhia partidului. În ciuda vieţii dificile, închisoarea i-a fost până la 
urmă o pavăză. Ea l-a ţinut pe Dej departe de frământările care aveau loc 
„afară”, în conducerea din clandestinitate a partidului, şi mai ales l-a ferit 


de execuțiile cărora le-a căzut victimă, spre sfârşitul anilor 1930, mulţi 


dintre activiştii de frunte ai PCR refugiaţi în URS si>, 

Dacă lipsa de notorietate i-a folosit pe termen lung, Gheorghiu-Dej a 
resimțit-o totuşi deseori ca pe o frustrare. Nu o dată a văzut cum alți 
tovarăşi ai săi erau promovați sau beneficiau de sprijinul partidului şi al 
conducerii cominterniste de la Moscova. De exemplu, pentru evadarea din 
închisoarea din Craiova, din 1935, au fost aleşi Dumitru Petrescu, Gh. 


Vasilichi şi Constantin Doncea, dar nu şi Gheorghiu-Dej1€. Mai târziu, în 


1941, în cadrul unui schimb cu prizonieri români, Moscova i-a cerut pe 


Ana Pauker şi Gheorghiu-Dej, dar, când a trebuit până la urmă să opteze 


doar pentru unul dintre ei, a ales-o pe Ana Pauker? 

Era firesc ca fostul ceferist să facă o paralelă între el şi liderii oficiali 
ai partidului şi să ajungă la concluzia că nu era cu nimic mai prejos decât 
ei, ba dimpotrivă. Acest lucru îi va spori stima de sine şi îi va stimula 
ambiția de a ajunge în vârful partidului. Astfel de convingeri îl vor 
determina pe Gheorghiu-Dej să îşi asume rolul de a supune deciziile 
conducerii de partid propriei judecăţi şi de a le respinge atunci când va 
considera că sunt greşite. Sigur, atitudini de acest fel mai fuseseră 
manifestate şi de alţi membri ai PCR în perioada ilegalităţii, dar nici unul 
nu avusese în spatele său o organizaţie atât de influentă precum aceea 
constituită în închisoare. 

Din multe puncte de vedere, Ştefan Foriş era exact opusul lui 
Gheorghiu-Dej. Avea pregătire intelectuală, fiind absolvent al Facultăţii 


de Matematică-Fizică a Universităţii din Budapesta, şi vorbea mai multe 


limbi: română, maghiară, germană, franceză. Totodată, cariera lui în 
mişcarea revoluţionară era mai lungă şi mai impresionantă decât a lui Dej. 
Fost locotenent în armata austro-ungară, în decembrie 1918 a devenit 
membru al Partidului Comunist din Ungaria şi a participat la luptele duse 
de regimul bolşevic al lui Belâ Kun împotriva armatelor române şi 
cehoslovace. După 1919, a venit în România (era originar din com. 
Tărlungeni, jud. Braşov) şi a activat în presa socialistă şi apoi comunistă. 
Membru al PCR din 1926, a fost arestat de mai multe ori pentru activitate 
revoluţionară (după ultima condamnare, a petrecut patru ani la Doftana, 
între 1932 şi 1935). Pe când se afla la Doftana, a făcut un gest care va 
rămâne o pată neagră în biografia sa: în februarie 1935, a semnat o 
declaraţie de renunțare la propaganda comunistă în închisoare. Chiar dacă 
a revenit în scurt timp asupra ei, gestul în cauză l-a făcut să piardă stima 
tovarăşilor de închisoare, iar mai târziu a devenit un argument pentru cei 
care îl vor acuza de trădare. Totuşi, acest moment nu i-a împiedicat 
ascensiunea în structurile de conducere ale partidului. În 1936 sau 1937 a 
redevenit membru al CC — organism din care mai făcuse parte, pentru 
scurtă vreme, în 1930 —, iar în 1938 activa deja în Secretariatul (din ţară) 


al CC al partidului 8. 


Deşi era la curent cu punctele vulnerabile ale carierei sale19, 


conducerea Cominternului i-a acordat totuşi credit şi, în a doua jumătate a 
anului 1940, l-a desemnat în funcţia de secretar general al PCR. Ceea ce a 
prevalat a fost solida sa pregătire din punct de vedere ideologic şi 
devotamentul nemărginit faţă de partid şi Internaționala Comunistă. 


Totuşi, Ştefan Foriş nu a dovedit calităţi de conducător20. Rigid, cu un 


spirit exagerat al disciplinei de partid, vanitos şi impulsiv, va intra în 


conflict cu o bună parte dintre membrii de partid care mai rămăseseră în 


libertate şi, în cele din urmă, cu activul de partid din închisoare, al cărui 


lider neoficial era Gheorghiu-Dej. 


Conflictul dintre Foriş şi Gheorghiu-Dej 


Declanşarea celui de-al Doilea Război Mondial, intrarea României în 
războiul antisovietic şi o serie de evenimente interne au pus PCR într-una 
dintre cele mai dificile situaţii întâmpinate după trecerea în ilegalitate. La 


10 martie 1940, Béla Breiner, conducătorul Secretariatului CC, a încetat 


din viaţă22. Plecaţi la Moscova cu misiunea de a raporta conducerii 
Cominternului despre situaţia din partid, alţi doi lideri, Vasile Luca şi 


Ştrul Zighelboim, au fost arestaţi în aprilie, când încercau să treacă 


graniţa în URSS23. O altă echipă, formată din 'Teohari Georgescu şi 


Ştefan Foriş, a plecat în mai 1940 şi a reuşit să ajungă la Moscova2£. 


După mai multe luni petrecute sub ancheta funcţionarilor comintermişti, 
cei doi au fost anunţaţi că Foriş a fost învestit de conducerea 
Internaționalei Comuniste în funcţia de secretar general al PCdR. 

Teohari Georgescu s-a întors în România în octombrie, iar Foriş la 
sfârşitul lui decembrie 1940. Dar desemnarea oficială a unui nou lider al 
partidului şi întoarcerea în ţară a acestuia nu a dus la îmbunătăţirea 
situaţiei. Activitatea PCR va fi puternic afectată de nenumăratele căderi şi 
de disputele continue în care noua conducere va fi angrenată cu activiştii 
din subordine şi cu organizaţiile din închisori. În acelaşi timp, neputinţa 
de a restabili legăturile cu Uniunea Sovietică, după căderea canalului de 
legătură, în mai 1941, a accentuat haosul din partid. În lipsa indicaţiilor 
Cominternului, actele de indisciplină s-au înmulţit, mergând până la 


punerea la îndoială a deciziilor luate de secretarul general al partidului şi 


mai ales a onestităţii acestuia. Un rol decisiv în evoluţia lucrurilor va juca 
poziţia adoptată de organizaţiile de partid din închisori, în special de cea 
din Caransebeş, unde se afla nucleul cel mai important de deţinuţi 
comunişti, condus de Gh. Gheorghiu-Dej. 

După prăbuşirea Doftanei, la cutremurul din 4 noiembrie 1940, 
penitenciarul de la Caransebeş devenise principalul centru de detenţie 
pentru comuniştii români (inclusiv spionii sovietici de origine 
basarabeană). Grupul de aici avea propriile reguli, iar una dintre cele mai 
importante o constituia anchetarea prealabilă a celor nou veniţi în 
închisoare, cu scopul de a afla împrejurările în care fuseseră arestaţi, de a 
descoperi eventualii provocatori sau trădători, şi de a afla cum se 
comportaseră în timpul anchetei, dacă cedaseră la tortură şi divulgaseră 


numele altor tovarăşi etc.22 Potrivit lui Pavel Câmpeanu, care trăise un 


astfel de moment la sosirea sa la Caransebeş, în 4 noiembrie 1941, 


primirea făcută era mai degrabă ostilă, suspiciunea fiind literă de lege28, 
Cazurile care au îndreptat atenţia către Foriş au fost în principal 
căderea tipografiei ilegale a CC din Parcul Rahova, în martie 1940, şi apoi 
arestarea, în aprilie 1941, a membrilor Secretariatului CC (Ieohari 
Georgescu, Iosif Roitman [Chişinevschi] şi Gavril Birtaş), cu excepţia 
secretarului general. În primul caz, ideea unei posibile trădări a lui Foriş 
s-a conturat pe baza afirmațiilor repetate făcute în faţa conducerii 
colectivului din închisoare de Eugen Müller, conducătorul tipografiei, 


potrivit cărora în timpul anchetei ar fi descoperit că Siguranţa ştia unele 


lucruri de care numai el şi Foriş ar fi avut cunoştinţă? 7. În cel de-al doilea 
caz, suspiciunea a fost stârnită de faptul că Foriş fusese singurul membru 
al Secretariatului CC care scăpase de arestare şi întărită de acuzaţia lui 
Chişinevschi, care l-a indicat pe liderul PCR ca vinovat de căderea sa din 


aprilie 1941, prin încălcarea flagrantă a regulilor conspirativităţii 


(insistase să cunoască neapărat casa conspirativă în care se ascundea 


Chişinevschi)?2. Prin datele oferite, Müller şi Chişinevschi au reuşit să 
convingă în cele din urmă conducerea organizaţiei de partid de la 
Caransebeş de faptul că Foriş era vinovat de aceste căderi, de aici nu a 
mai fost decât un pas până la concluzia că secretarul general era agent al 
Siguranţei şi că desfăşura activitate trădătoare în rândurile partidului. 
Teoriile conspirației sunt puternic adiţionale: odată identificată o 
conspirație de bază, va rezulta că o serie lungă de evenimente fusese 
generată de acelaşi nucleu de conspiratori. Caracterul slab al legăturilor 
dintre evenimente este compensat de numărul lor copleşitor. Coincidenţa 


n-ar fi posibilă pentru atâtea29. 


Impresia negativă legată de Foriş a fost întărită de o serie de 
evenimente din trecut şi de altele care nu au întârziat să apară. In prima 


categorie intrau „capitularea” de la Doftana, din 193520, acuzaţiile aduse 


de Elena Balogh, care îl făcuse vinovat de căderea ei, în 1938, 
suspiciunea că prin teoria legalizării activiştilor de partid ar fi facilitat 


arestarea lui Ilie Pintilie, în 1939 ş.a.2L. 


Loviturile primite de PCR din partea Siguranţei nu s-au oprit însă la 
momentul aprilie 1941. Căderile au continuat şi în lunile următoare: în 
august-septembrie a fost descoperită aşa-numita organizaţie a balonaşelor 
(răspândea manifeste comuniste cu ajutorul unor balonaşe); în noiembrie 
a căzut resortul de sabotaj al PCR, care plănuia aruncarea în aer a 
trenurilor militare, iar cinci membri de origine evreiască ai acestei 


organizaţii vor fi executaţi (Francisc Paneth, Ada Marinescu, Lili Paneth, 


Elisabeta Nagy şi Adalbert Kornhauser, şeful organizaţiei)22. Apoi, în 
1942, alte căderi: în august-septembrie cade organizaţia UTC din Ilfov, în 


frunte cu Ion Vinţe, pentru ca în decembrie să aibă loc arestarea 


Constanţei Crăciun, responsabila resortului de femei din partea CC, 


urmată, la câteva zile, de căderea organizaţiei PCR din Sectorul III 


Albastru33. După ce a ajuns în închisoarea de la Caransebeş, Vinţe, care 
se afla, la rândul său, în conflict cu Foriş, a întărit ideea că „afară” se 
petreceau lucruri care nu puteau fi explicate decât prin faptul că în fruntea 


partidului se afla un duşmanst. 


Pe de altă parte, stilul excesiv de rigid cu care Foriş a tratat actele de 
indisciplină ale subordonaţilor săi, cu lungi şedinţe de prelucrare, urmate 
de suspendări din activitate şi chiar excluderi, precum şi birocratismul 
manifestat de el, nepotrivit condiţiilor de război (tendinţa de a întocmi 
procese-verbale amănunțite ale şedinţelor desfăşurate, solicitarea de 


rapoarte de activitate şi liste detaliate cu toţi membrii unor organizaţii 


etc.) au generat nenumărate nemulțumiri şi convulsii în partid şi au 
alimentat şi mai mult atmosfera de suspiciune generalizată. Totodată, în 
aceeaşi perioadă au existat şi puternice divergențe pe linie tactică între 
conducerea reprezentată de Foriş şi organizaţiile din închisoare. Câteva 
dintre aceste divergențe sunt menţionate în scrisoarea intitulată „Către toţi 
membrii partidului din Văcăreşti, Caransebeş şi Mislea”, trimisă de Foriş 
în octombrie 1943. În scrisoare erau criticate o serie de decizii precum: 
„atitudinea oportunistă şi capitulantă” prin care colectivul din lagărul de 
la Târgu-Jiu l-a susţinut pe comandantul lagărului, sub motiv că era 
„anglofil”; decizia celor de la Caransebeş de a da afară din colectiv 100 
de comunişti care cedaseră în timpul anchetei la Siguranţă, precum şi 
cererea ca aceştia să nu mai primească ajutoare prin Apărarea Patriotică 
(fostă Ajutorul Roşu), Foriş considerând că cei excluşi vor fi demoralizaţi 
şi împinşi în braţele duşmanului; recomandarea — catalogată „oportunistă 
şi laşă” — a conducerii de la Caransebeş de a nu respinge ferm o eventuală 


propunere de trimitere pe front; participarea celor din Caransebeş la 


construcţia aeroportului din localitate, sprijinind astfel „maşina de război 


a lui Hitler»28. 


Documentul de mai sus relevă discrepanţa uriaşă dintre aprecierile 
conducerii de partid şi situaţia cu care se confruntau cei din închisori. În 
timp ce Foriş continua să elaboreze directive care urmau întocmai 
ideologia marxist-leninistă, cei din închisori încercau să-şi asigure 
supraviețuirea, adoptând o atitudine mai pragmatică, fără a renunţa 
neapărat la principiile pentru care luptaseră. Din scrisoare rezultă că cei 
din Caransebeş încetaseră încă din martie 1942 să mai răspundă la 
scrisorile CC, iar în octombrie 1942 prin 'Teohari Georgescu (alias M, cel 
care fusese desemnat să ţină legătura între cele două structuri) anunţaseră 


ruperea oricăror legături cu CC şi Apărarea Patriotică5Z. Această atitudine 


s-a extins apoi la colectivele din Văcăreşti şi Mislea, care vor refuza, la 
rândul lor, să mai transmită informaţii despre organizaţiile pe care le 


conduceauz&. 


În evoluţia conflictului dintre Gheorghiu-Dej şi Ştefan Foriş trebuie 
luat în considerare şi un alt element, cu caracter personal, dar important 
pentru evoluţia relaţiei dintre cei doi lideri. Astfel, din cauza temerii că fie 
Siguranţa, fie Gestapoul, sub evoluţia evenimentelor, ar putea lua decizia 
lichidării liderilor comunişti din închisori, s-a pus problema organizării 
evadării lui Gheorghiu-Dej. Momentul cel mai prielnic a fost considerat 
cel din vara lui 1943, când Dej, ispăşindu-şi pedeapsa, a fost trimis de la 
Caransebeş în lagărul de la Târgu-Jiu. Foriş a ezitat să organizeze însă 


evadarea, invocând faptul că nu exista o casă conspirativă suficient de 


sigură pentru a-l adăposti pe evadat. Gheorghiu-Dej a receptat aceste 
ezitări ca pe un oct ostil la adresa lui, fiind convins că Foriş ar fi dorit de 


fapt ca el să rămână în închisoare, unde putea mult mai uşor să cadă 


victimă unei provocări înscenate de autorităţile vremii şi să fie asasinat40. 


Ulterior, a refuzat să mai dea curs propunerilor venite în acest sens de la 


Foriş, lăsând organizarea evadării sale în grija lui Bodnăraş. 


Lovitura de partid 


Aşadar, din datele pe care le primise pe diverse căi, Gheorghiu-Dej a 
ajuns la concluzia că secretarul general al partidului trădase mişcarea şi se 
afla în slujba Siguranţei. Cu această idee cristalizată — undeva în toamna 
lui 1941 sau primăvara lui 1942 —, deciziile tactice neadecvate ale lui 
Foriş, disputele acestuia cu unii activişti din subordine şi mai ales 
continuarea căderilor vor fi privite doar ca nişte confirmări. În aceste 
condiţii, Gheorghiu-Dej a început să comunice şi altor membri sau grupări 
din partid suspiciunea că Foriş ar fi un trădător. Comunicarea se făcea 
discret, de la persoană la persoană, şi fără vâlvă. Treptat, a reuşit să atragă 
de partea sa, într-o tabără potrivnică lui Foriş, organizaţiile de partid din 
închisori, dar şi pe unii dintre membrii conducerii de „afară”, precum 
Constantin Pârvulescu sau Iosif Rangheţ, nemulţumiţi de modul în care 
fuseseră trataţi de secretarul general. Foriş în schimb, aşa cum am arătat 
mai sus, a reuşit prin stilul său de conducere să-şi înstrăineze o bună parte 
din, altfel, micul aparat de partid care mai lucra în clandestinitate. Cu 
timpul, a devenit tot mai izolat, conducând partidul stând închis în casa 
conspirativă şi elaborând lungi scrisori şi directive, folosind-o pentru 
comunicare pe tehnica şi, se pare, soţia sa, Victoria Sârbu. De altfel, într-o 
scrisoare trimisă în 5 decembrie 1944 noii conduceri a partidului preciza 
că: „Din octombrie 1939 am stat fără aer şi soare, în cameră, aproape 


cinci ani»âl. 


În mod paradoxal, deşi Gheorghiu-Dej era cel „închis”, iar Foriş „în 
libertate”, cel dintâi s-a dovedit mult mai activ şi mai hotărât în acţiunile 
întreprinse. Treptat, el şi-a lărgit alianțele în partid, profitând de orice 
nemulţumire la adresa secretarului general, iar apoi, prin Emil Bodnăraş, 
a organizat lovitura de partid din 4 aprilie 1944. 

Nu ne propunem să intrăm în detaliile acestei acţiuni, dar trebuie 
remarcate câteva aspecte. Creierul operaţiunii a fost Gheorghiu-Dej, iar 
Bodnăraş executantul. În afara lor, foarte puţine persoane au fost 
implicate efectiv, deşi necesitatea îndepărtării lui Foriş era împărtăşită de 
un colectiv mai larg de activişti. Din această cauză, nu există prea multe 
informaţii despre pregătirea operaţiunii. Sursa cea mai importantă o 
reprezintă relatarea pe care Emil Bodnăraş a făcut-o la 30 octombrie 
1952, în cadrul unei discuţii cu Constantin Pârvulescu, pe marginea 
evenimentelor care au premers actul de la 23 august 1944. 

Potrivit acestei relatări, nici măcar Bodnăraş nu a fost pus la curent de 
la început cu trădarea lui Foriş, din cauza temerii lui Dej de o eventuală 
„defectare” a sa în tabăra adversă. Cu puţin timp înainte de eliberarea 
fostului spion sovietic din închisoarea de la Caransebeş, în noiembrie 
1942, Dej l-a instruit doar în sensul de a nu lua legătura cu partidul şi de a 


încerca să-i organizeze, prin mijloace proprii, evadarea din închisoare2. 


Bodnăraş nu a reuşit nici una, nici alta, aşa că tactica a fost schimbată, în 
sensul câştigării încrederii lui Foriş şi a contactării unor membri ai 
conducerii clandestine, nemulţumiţi de relaţia lor cu liderul partidului. 
Abia în noiembrie 1943, după mutarea lui Gheorghiu-Dej în lagărul de la 
Târgu-Jiu, acesta i-a spus lui Bodnăraş că principala sarcină care trebuia 
avută în vedere era înlăturarea lui Foriş. De asemenea, i-a dat liber în 
sensul  contactării lui (Constantin Pârvulescu şi a lui Lucrețiu 


Pătrăşcanul2. Ulterior, prin intermediul unei scrisori cifrate, transmise în 


ianuarie-februarie 1944, Dej şi-a dat acordul şi pentru folosirea lui Iosif 
Rangheţ, cel mai bine situat dintre nemulţumiţi în conducerea de partid. 
Totodată, scrisoarea îi semnala lui Bodnăraş să treacă la acţiune cât mai 
rapid în vederea îndepărtării lui Foriş, fiind de preferat „internarea în 
sanatoriu” (reținerea lui sub pază într-o casă conspirativă a partidului). De 
asemenea, Dej recomanda ca Pârvulescu, Rangheţ şi Bodnăraş să formeze 


nucleul provizoriu al noii conduceri. Deşi Bodnăraş îşi formase între 


timp o grupă de şoc înarmată, a preferat să păstreze varianta de forţă în 
rezervă şi să încerce debarcarea lui Foriş printr-o înşelătorie, speculând 
credința oarbă a acestuia în Comintern. Astfel, bazându-se pe faptul că 
Foriş era la curent cu activitatea sa anterioară ca agent sovietic, în martie 
1944 Bodnăraş i-a transmis liderului PCR că găsise o modalitate de a lua 
legătura cu sovieticii şi a primit din partea acestuia însărcinarea de a 


concretiza legătura respectivăt?. „Orice sarcină vom primi” — a spus 


atunci Foriş — „trebuie s-o privim ca o datorie sfântă şi s-o executăm” 48, 


La 4 aprilie 1944, înarmat cu un pistol şi un ciocan, Bodnăraş s-a 
prezentat la Foriş şi i-a transmis acestuia o hârtie nesemnată, provenită, 
chipurile, de la GPU, în care i se comunica desărcinarea din funcţia de 
secretar general şi i se cerea să predea arhiva şi legăturile cu organizaţiile 


REZA Ştefan Foriş nu s-a împotrivit. A dat o declarație în scris de 


de parti 
supunere fără rezerve, pe baza căreia un nou CC să preia conducerea 


partidului, după care a fost trimis sub pază într-o casă conspirativă din 


cartierul Floreasca. 

Noua conducere, formată din Pârvulescu (noul „stâlp al familiei”), 
Rangheţ şi Bodnăraş, şi-a împărţit atribuțiile şi a trimis, la 16 aprilie, o 
scrisoare de informare către Gheorghiu-Dej şi Teohari Georgescu (rămas 


lider al organizaţiei din Caransebeş), în care anunţa reuşita operaţiunii şi 


exprima, printre altele, necesitatea de a limita pentru moment informarea 


despre noua situaţie doar la „cadrul de bază cel mai restrâns”49, In 


scrisoarea de răspuns datată 25 aprilie, Dej a salutat înlăturarea lui Foriş şi 
a transmis o serie de indicaţii privind viitoarele direcţii de acţiune ale 
partidului în perioada imediat următoare. În ceea ce priveşte atitudinea 
faţă de Foriş, el recomanda: „Cu fostul cap al familiei şi acoliţii lui 
imediaţi să nu vă permiteţi uşurinţi ce ar putea fi scump plătite de partid. 
Până va sosi ziua marilor răsplătiri, ei trebuiesc bine asiguraţi şi puşi în 
imposibilitate de a muşca, iar cât priveşte declaraţiile de pocăință, ele 
trebuiesc luate sub rezerva unui studiu politic minuţios şi păstrate în 


arhiva partidului [.. p20, 


Sugestia lui Dej către conducerea din clandestinitate, de a nu se 
încrede în sinceritatea „pocăinţei” lui Foriş şi de a evita folosirea acestuia 
în activitatea de partid, dovedeşte că la nivelul noilor lideri existau încă 
ezitări în privința atitudinii ce trebuia adoptată față de fostul secretar 
general. De altfel, după dramatica noapte din 4 aprilie 1944, Foriş fusese 
lăsat să lucreze la Agitaţie şi Propagandă, respectiv la redactarea ziarului 
clandestin România liberă. La 9 mai, probabil ca urmare a „atenţionării” 
primite din partea lui Dej, regimul de pază sub care era ţinut s-a înăsprit, a 
fost scos din munca de redacţie şi i s-a cerut un raport asupra activităţii 
sale de după 1940. După predarea, la 25 mai, a acestui raport, i s-a cerut 


să răspundă la un chestionar care conţinea mai multe acuzaţii? 


În iulie 1944, într-o scrisoare redactată probabil tot de Bodnăraş în 
numele triumviratului de la conducerea partidului, acesta îşi făcea 
autocritica pentru că în informarea din 16 aprilie folosise o expresie destul 
de slabă pentru a-l desemna pe Foriş — „forţa nedestoinică” —, şi nu 
„duşman al partidului”, aşa cum îl declarase între timp Ieohari 


Georgescu. Bodnăraş indica în scrisoare şi o serie de acuzaţii concrete 


care i se aduceau în acel moment „fostului cap al familiei”: „politica 


criminală faţă de cadre” dusă de acesta şi faptul că se înconjurase de 


„elemente mic-burgheze, laşe şi docile»22. Erau acuzaţii grave, dar nu se 


pomenea nimic de o eventuală colaborare cu Siguranţa. 


Asasinarea 


În schimbul de scrisori dintre Gheorghiu-Dej şi Emil Bodnăraş din aprilie 
1944 se spunea că Foriş nu fusese lichidat din dorinţa de a nu provoca 
tulburări în partid şi de a nu-i da Siguranţei ocazia să se amestece în 


afacerile inteme ale partidului23. Adevăratul motiv pentru alegerea 


variantei mai puţin radicale pare să fi fost însă teama de o reacţie negativă 
a Moscovei, care îl desemnase pe Foriş secretar general cu patru ani în 
urmă. 

Această ipoteză este susţinută de cel puţin două argumente. Primul are 
în vedere faptul că, deşi începând cu luna mai atitudinea conducerii 
provizorii faţă de Foriş cunoscuse o înăsprire graduală, la trei zile după 
schimbarea de regim de la 23 august 1944 fostul secretar general a fost 
pus în stare de semi-libertate, primind permisunea de a se plimba prin 


oraş alături de un însoțitori. Cel de-al doilea argument are în vedere 


prima reacţie a Anei Pauker atunci când s-a întors în România, în 
septembrie 1944. „Mergând la întâlnire cu dânsa” — va relata Gheorghiu- 
Dej în 1961 —, „noi [el şi Pârvulescu — n.n.] am schimbat păreri să-i facem 
o informare cuprinzătoare în ce priveşte situaţia şi activitatea partidului 
nostru în timpul ilegalităţii până la eliberare şi să ne oprim mai temeinic, 
să analizăm momentul acela când au început să-şi facă apariţia în partidul 


nostru elemente provocatoare, când am descoperit existenţa lui Foriş, care 


îndeplinea cea mai înaltă funcţie în partid, ce s-a petrecut în legătură cu 


el, cum a fost înlăturat ş.a.m.d., despre noua conducere care a luat 


fiin” 22, Deşi Pârvulescu era în acel moment liderul cvasioficial al 
partidului, acesta l-a rugat pe Gheorghiu-Dej să facă expunerea. Dej 


relatează: 


Am început s-o iau de la '48, cum se zice şi am depănat, pentru că am trăit doar viața şi 
activitatea partidului în toată această perioadă până la eliberare şi după eliberare. [...] Era ca un 
film de cinematograf, ca un roman în cea mai frumoasă descriere posibilă. A ascultat, a ascultat 
şi observam, manifesta semne de grabă, de nerăbdare. Cum am ajuns la momentul 4 aprilie, la 
înlăturarea clicii în frunte cu Foriş şi la noua conducere, deodată m-a oprit. Dar cine a 
schimbat o conducere aleasă [subl.n.], cum se poate? Atunci spun: tovarăşă Ana, poate n-am 
fost suficient de clar, de complet, am să repet această parte. Şi am repetat, aşa cum se spune, 
sacadat şi punctat, ca să se întipărească în cap, să se reţină. Cum ajungeam la momentul acesta 
3726, 


cu noua conducere, zicea, dar cine a schimbat o conducere aleas 

Este greu de crezut că printr-o astfel de întrebare Ana Pauker 
intenţiona să pună în discuţie reinstalarea vechii conduceri a partidului, 
înlăturată în aprilie 1944. În realitate, având propriile aspirații la şefia 
PCR, ea găsise punctul slab al argumentaţiei lui Dej: acesta îndrăznise să 
conteste şi să acţioneze împotriva unei decizii a Moscovei, adevărată 
„crimă de lezmaiestate” pentru un comunist. 

Din acel moment, „afacerea Foriş” pare să fi devenit, măcar pentru o 
vreme, o miză a luptei pentru putere în partid, ceea ce ar explica 
tratamentul aplicat fostului secretar general. Astfel, la 15 septembrie 
1944, după ce a trimis prin Victoria Sârbu o scrisoare către CC al PCR, 
Ştefan Foriş a fost ridicat seara din locuinţa sa şi închis în arestul 
Comandamentului Formaţiunilor de luptă patriotice. La începutul lui 
ianuarie 1945 a fost pus în libertate, dar la 23 martie a fost arestat de 


Siguranţă, fiind bănuit că ar fi redactat un manifest împotriva conducerii 


PCR. După aproximativ 20 de zile a fost pus în libertate, dovedindu-se 
nevinovat. Ulterior, din indicaţia lui Gheorghiu-Dej, la 9 iunie 1945 a fost 
ridicat de pe stradă de o grupă condusă de Gheorghe Pintilie şi ţinut 
închis, când la sediul partidului, când la Pintilie acasă. În cele din urmă, în 
vara anului 1946, a fost asasinat de acelaşi Gheorghe Pintilie, prin lovituri 


aplicate cu o rangă şi aruncat într-o groapă săpată dinainte în subsolul 


clădirii CC din Aleea Alexandru27. Mama lui Foriş, care deranja cu 
cererile repetate de a afla de soarta fiului său, a fost ridicată în aceeaşi 
perioadă, dusă la Oradea şi ţinută în casa unui membru de partid. A 
decedat la începutul lui 1947 în condiţii nu foarte clare, iar cadavrul i-a 
fost aruncat în râul Crişul Repede cu un pietroi legat de gât, pentru a nu 
mai fi găsit28, 

Până în acest moment, nu avem informaţii despre o luare de poziţie a 
sovieticilor în cazul Foriş, după 23 august 1944. Faptul că Ana Pauker, 
abia sosită de la Moscova, a ridicat problema înlăturării fostei conduceri 
poate fi privit ca o iniţiativă personală. În acelaşi timp însă, este evident 
că, bine informată şi având relaţii în cele mai înalte cercuri ale puterii 
sovietice, ea nu ar fi adoptat o astfel de atitudine dacă ar fi ştiut de vreo 
condamnare a lui Foriş din partea Moscovei. 

Interesul Anei Pauker în exploatarea cazului Foriş pare să fi dispărut 
în vara anului 1945. Potrivit unei scrisori a Victoriei Sârbu din 6 
noiembrie 1945, ea fusese primită de Ana Pauker cu patru luni înainte, 
ocazie cu care soţia lui Foriş susţinuse că istoria partidului din perioada 
războiului era „falsificată” şi că, la o cercetare ulterioară, va aduce dovezi 
în sprijinul afirmațiilor sale. Ana Pauker i-a promis că o va asculta mai 
amănunţit atunci când va fi şi Vasile Luca de faţă. Ulterior, pe Victoria 
Sârbu nu a mai primit-o decât acesta din urmă, care i-a spus că Foriş este 


un trădător şi a invitat-o să facă o declaraţie scrisă23, 


Cazul era închis, iar în octombrie 1945 Conferinţa naţională a PCR 
consfințea noua conducere a partidului. Cei patru lideri care conduseseră 
partidul din toamna lui 1944 formau acum în mod oficial Secretariatul 
CC: Ana Pauker, Vasile Luca, Teohari Georgescu şi Gheorghiu-Dej. Doi 
dintre ei erau veniţi din emigrație, ceilalţi doi reprezentau conducerea din 
închisori. În acest cerc restrâns se va lua în vara anului 1946 şi decizia 
lichidării lui Foriş. Momentul nu este cunoscut cu exactitate. Teohari 
Georgescu a oferit mai multe variante: pe când se afla în arest, în 1953- 
1954, şi apoi în 1967, în faţa comisiei de partid care cerceta cazul. 


În prima versiune, din 18 mai 1953, el afirma: 


În anul 1946 a venit la mine generalul Nicolschi şi m-a întrebat: „Ce facem cu Foriş? Stă de 
mult”. Eu am răspuns că am să întreb şi am să-i comunic. După câteva zile, m-am dus la 
secretarul general al Partidului şi l-am întrebat: „Ce facem cu Foriş, îl ţinem de mult, îl 
suprimăm?” Faţă de propunerea mea, secretarul general al Partidului mi-a spus că este de acord 
să-l suprimăm. — După aceasta am căutat pe Vasile Luca şi Ana Pauker. l-am găsit împreună 
într-o cameră a lui Ana Pauker de la etajul I. I-am întrebat ce facem cu Foriş, în sensul dacă să- 
l suprimăm. Amândoi au fost de acord. — După aceasta i-am comunicat lui Pintilie ca să-l ridice 
pe Foriş, deoarece s-a hotărât suprimarea lui. — Foriş Ştefan a fost dus într-o casă şi suprimat 
de către o echipă condusă de Petre Bulgaru. — După aceasta, generalul Pintilie mi-a confirmat 


că a fost executat0. 


La un interogatoriu din 1954, Teohari Georgescu a declarat că, după 
ce i-a cerut acordul lui Gheorghiu-Dej, acesta l-ar fi trimis să ceară şi 
părerea Anei Pauker şi a lui Vasile Luca. Ascultând informarea făcută de 
ministrul de Interne cu privire la „activitatea duşmănoasă” desfăşurată de 
Foriş în timpul războiului, Ana ar fi întrebat dacă şi conducătorii 
Cominternului ştiau despre aceste fapte, dar apoi atât ea, cât şi Vasile 


Luca şi-au dat acordul în vederea suprimării2L. 


In 1967, Teohari Georgescu a revenit de mai multe ori asupra 
declaraţiilor sale. In cele din urmă a recunoscut că propunerea ca Foriş să 
fie executat a venit nu din partea lui Alexandru Nicolschi, în acel moment 


şeful Corpului Detectivilor din Direcţia Generală a PoliţieiSZ, ci a fost 


ridicată şi documentată de Gheorghiu-Dej într-o şedinţă a Secretariatului 


CC ţinută în cabinet la Ana Pauker, la care au participat toţi cei patru 


secretari ai partiduluiS3. Potrivit fostului ministru de Interne, „Ana a fost 


singura care a ridicat problema: «să întrebăm Moscova» şi atunci s-a 


spus: «ce rost are»»S4. Ulterior, el l-a informat pe Gheorghe Pintilie 
despre decizia luată, dar acesta i-a spus că ştia deja de la Gheorghiu-Dej. 
Secretarul general nu doar că a fost mai prompt, dar s-a interesat apoi 
insistent dacă misiunea fusese finalizată. Relatarea făcută în acest sens de 


Gheorghe Pintilie în faţa comisiei de partid din 1967 este edificatoare: 


După un timp, [Gheorghiu-Dej] m-a întrebat: „Ai terminat?”. Am spus că nu. După 2-3 
săptămâni de când mi-a spus, m-a întrebat din nou dacă am terminat. Nu puteam să termin 
pentru că se putea face percheziţie de sovietici, de asemenea la fiecare intersecţie se făcea 
percheziţie. I-am spus lui Ghiţă şi acesta îmi spune: „Mă, ce eşti aşa de prost”. I-am cerut un 
sfat. El mi-a spus: „[ie să-ţi dau sfat, dar ce, tu nu ai cap?”. Aşa am găsit singur soluţia şi i-am 
spus lui Ghiţă că am terminat şi m-a felicitat. Mi-a spus: „Bravo, bine că ai terminat. Dă-l în ... 
mă-si” [sic!]. După aceea s-a făcut o masă mai mică. M-a întrebat încă o dată: „Măi, ai 
terminat? Bine că ai terminat şi tu şi noi”. Aceasta mi-a spus şi Ana. Poate că l-am jignit pe 


Teohari când i-am spus că ştiu deja. Eu am încercat să mai zic ceva faţă de Ana şi mi-a spus: 


„Hai, hai...»65. 


Lupta continuă post-mortem 


Execuţia sumară, fără anchetă judiciară, a celor consideraţi trădători ai 


mişcării comuniste a fost o practică des utilizată în primii ani de după 


război. În săptămâna care a urmat asasinării lui Foriş, alte două persoane 
considerate informatori ai Siguranţei au fost lichidate şi aruncate în 


aceeaşi groapă. Spre deosebire însă de aceştia din urmă, asupra cărora 


s-a aşternut tăcerea, Ştefan Foriş se va bucura de o atenţie aparte chiar 
după moartea sa. 

În perioada 1949-1954, în paralel cu ancheta întreprinsă în cazurile 
Pătrăşcanu şi Vasile Luca, Securitatea a întreprins cercetări şi în ceea ce 
priveşte „trădarea” lui Foriş. Foşti colaboratori ai acestuia, precum Remus 
Koffler, Victoria Sârbu, Nicolae Petrea sau Constantin Carp, au fost 
arestaţi şi anchetați în privinţa modului în care Foriş condusese partidul în 
perioada celui de-al Doilea Război Mondial. Primele declaraţii date de 
aceştia nu au oferit elemente care să susţină acuzaţia că fostul secretar 
general ar fi fost agent al Siguranţei şi duşman al partidului, ci au 
evidenţiat doar o serie de lipsuri şi greşeli ale acestuia în activitatea de 
partid. Mai târziu însă, supuşi constrângerilor fizice şi morale, ei vor 


declara că Foriş desfăşurase o „activitate antipartinică, duşmănoasă, 


trădătoare”97. Printre altele, li s-a sugerat că interesele partidului cereau 
ca ei să dea astfel de declaraţii. Koffler, de exemplu, a fost vizitat pe când 
se afla în spitalul penitenciar de „un tovarăş de la CC”, care l-a sfătuit să 


declare că Foriş şi Pătrăşcanu „ar fi fost trădători în slujba Siguranţei 


antonesciene şi a spionajului englez»S8. Anchetatorilor, la rândul lor, li s- 
a spus că „partidul” deţine anumite probe incriminatoare la adresa lui 
Foriş şi Pătrăşcanu, dar că ele nu pot fi utilizate în anchetă pentru că 


implicau probleme interne ale partidului?. 


Atât Teohari Georgescu (pentru perioada de până în 1952), cât şi 
generalul Gheorghe Pintilie au declarat mai târziu că cercetările 


întreprinse de ei după moartea lui Foriş au fost iniţiative pur personale. 


De asemenea, au declarat că nu s-au găsit elemente care să confirme 
acuzaţiile aduse fostului secretar general, nici în arhiva Siguranţei, nici 
prin cercetarea unor comisari de poliţie, precum Nicolae Turcu sau Ion 


Taflaru, responsabili cu supravegherea mişcării comuniste în timpul 


ilegalităţiiZ0. Şi totuşi, fiecare dintre ei a recunoscut că discutaseră cu Dej 
despre aceste investigaţii, iar liderul partidului le-a spus că nu vor găsi 
dovezi, pentru că Foriş lucrase mult mai abil, la un nivel superior 
Siguranţei. „Ni s-a spus răspicat” — a declarat Teohari Georgescu în 1967 


— „că ce credem noi că Foriş şi Pătrăşcanu au lucrat cu inspectori ca 


Taflaru, a fost pe scară largă, internaţională, ca Gestapoul” Z, Toate 
aceste relatări venite pe filiera organelor represive arată că Gheorghiu-Dej 
era nu numai informat în legătură cu mersul cercetărilor, dar, direct sau 
prin intermediari, şi cel care a orientat ancheta în cazul Foriş. Indiferent 
însă de cercetările întreprinse de ministrul de Interne sau şeful Securităţii, 
Ştefan Foriş fusese deja condamnat la nivel politic, chiar înainte de 
decizia asasinării sale. 

În raportul prezentat la Conferinţa Naţională a PCR din octombrie 
1945, Gheorghiu-Dej vorbise despre cele „câteva elemente provocatoare 
şi duşmănoase” pe care regimul fascist antonescian reuşise să le strecoare 
în conducerea partidului şi care dăduseră „lovituri dureroase organizaţiilor 


noastre, distrugând o serie de cadre ale partidului şi împiedicând 


dezvoltarea sănătoasă a muncii”72. După câţiva ani, în discursul ţinut cu 
ocazia aniversării a trei decenii de la întemeierea PCR, Gheorghiu-Dej l-a 
catalogat pe Foriş ca „trădător” şi „agent imperialist”. Acesta, împreună 
cu alte „elemente trădătoare contrarevoluţionare” pătrunse în conducerea 
partidului, ar fi provocat numeroase arestări în rândurile partidului, ar fi 
dus „o acţiune perfidă şi criminală de descompunere şi lichidare a 


organizaţiilor de partid”, predând Siguranţei şi Gestapoului cadrele de 


bază ale partidului şi denunţând acţiunile de sabotaj şi de partizani 


organizate de comunişti 73. La 4 aprilie 1944, a arătat Dej, „principalele 


cadre de partid din afară şi din închisori şi lagăre” au reuşit să înlăture 


„agentura duşmană din conducerea partidului» ZA. De asemenea, el a 
explicat pătrunderea „duşmanilor” în interiorul PCR prin faptul că 
„serviciile imperialiste de diversiune şi spionaj au depus mari eforturi în 
timpul războiului pentru a-şi strecura agenţi în conducerea partidelor 


comuniste” 22, 


Cuvântarea lui Dej din 8 mai 1951 a devenit versiunea oficială asupra 
cazului Foriş şi a situației partidului în perioada 1940-1944, elementele 


sale constitutive fiind preluate atât în orientarea anchetei întreprinse de 


Securitate, cât şi în alte lucrări de profilZ6. Cu aceeaşi ocazie au fost 
legitimate lovitura de partid din 4 aprilie 1944 şi conducerea provizorie 


instaurată ulterior, ceea ce nu se întâmplase cu prilejul raportului din 


194572. 

După lansarea campaniei de destalinizare de către Nikita Hruşciov, în 
februarie 1956, Gheorghiu-Dej a redus problema represaliilor îndreptate 
împotriva membrilor de partid doar la perioada care a urmat conflictului 
dintre Tito şi Stalin. El a scos în evidenţă faptul că în PCR, spre deosebire 
de alte partide „frăţeşti”, nu fuseseră victime. Condamnarea lui 
Pătrăşcanu şi a lui Vasile Luca, precum şi măsurile luate împotriva Anei 


Pauker şi a lui Teohari Georgescu au fost considerate justificateZ8. 


Concluzia a fost clară: „nu suntem în situaţia de a reabilita azi oameni 


post-mortem”Z9. Despre Foriş şi alţii executaţi fără judecată nu a pomenit 
nimic şi nimeni nu l-a întrebat de ce. 
Cazul Foriş a revenit într-o anumită măsură în atenţie la plenara din 9- 


13 iunie 1958, când mai mulţi foşti ilegalişti au fost acuzaţi de „activitate 


antipartinică şi fracţionistă”. Doi dintre aceştia — Ovidiu Şandru şi 
Grigore Răceanu — au fost asociaţi, printre altele, cu Ştefan Foriş. Ovidiu 
Şandru, care fusese desemnat la un moment dat de Foriş să reorganizeze 
conducerea organizaţiei comuniste din lagărul de la Târgu-Jiu, a fost 
acuzat în raportul prezentat de Nicolae Ceauşescu în numele Biroului 


Politic că ar fi fost „unul din principalii purtători ai liniei capitulante, 


lichidatoriste şi trădătoare a duşmanilor Foriş şi Koffler»80. La rândul 
său, Grigore Răceanu, deşi s-a aflat în conflict cu Foriş şi a fost exclus de 
acesta din partid, a fost acuzat că ar fi făcut „jocul trădătorilor Foriş şi 


Koffler, care aveau drept scop fracţionarea şi distrugerea partidului”8L. 


Mai mulţi vorbitori la plenară, şi ei foşti ilegalişti, precum Vasile Vâlcu, 
Simion Bughici, Ofelia Manole, Ileana Răceanu (soţia lui Grigore 
Răceanu), Anton Moisescu, au întărit acuzaţiile aduse în materialul 
Biroului Politic cu privire la cei doi împricinaţi şi, indirect, la Foriş. Spre 
finalul discuţiilor, Gheorghe Apostol, membru al grupului din închisori, i- 
a adus un elogiu lui Gheorghiu-Dej în legătură cu actul înlăturării lui 
Foriş, subliniind importanţa acestui eveniment: „Acest 4 aprilie [trebuie] 
să fie considerat ca un moment istoric în viaţa partidului nostru şi 
contribuţia tovarăşului Gheorghiu-Dej să fie apreciată la justa ei valoare 


cu privire la acest moment»82. 


Ştefan Foriş a făcut din nou obiectul unei şedinţe de partid la nivel 
înalt cu ocazia plenarei din noiembrie-decembrie 1961. Menită să dea 
semnalul unei noi campanii de destalinizare, în spiritul celei declanşate la 
Moscova în aceeaşi perioadă, plenara a fost folosită de Gheorghiu-Dej 
pentru a creiona reperele unei noi istorii, adusă la zi, a partidului. Rescrisă 
pe model maniheist, sub forma unei lupte între bine şi rău, istoria PCR a 
fost prezentată ca o succesiune de conflicte/etape la capătul cărora avea să 


triumfe „nucleul sănătos” din conducerea partidului, grupat în jurul lui 


Gheorghiu-Dej. Printre „simbolurile răului”, pe seama cărora au fost puse 
aspectele negative din istoria PCR, s-a aflat şi Ştefan Foriş, alături de alţi 
lideri ai partidului care la un moment dat intraseră în conflict cu Dej, 
precum L. Pătrăşcanu, A. Pauker, V. Luca, T. Georgescu, M. 
Constantinescu, I. Chişinevschi ş.a. Lupta cu Foriş a reprezentat un 
capitol aparte al acestei istorii, întrucât ea asigurase propulsarea lui Dej la 
conducerea partidului. Pe parcursul dezbaterilor, liderul PCR s-a lansat în 
lungi digresiuni cu privire la modul în care în rândul celor din închisoare 
se formase convingerea că Foriş era un „trădător”: de la „capitularea” 
acestuia în timpul detenţiei la Doftana (1935), la diversele căderi de la 
începutul anilor 1940,  demoralizarea activului de partid din 
clandestinitate, cererile de liste cu nume ale activului din închisoare, 
refuzul de a organiza evadarea, disprețul lui Foriş faţă de „barbara” limbă 


română etc.83. Printre cei care au formulat acuzaţii similare s-a aflat şi 


Nicolae Ceauşescu. Acesta a susţinut concluzia la care ajunsese Dej în 
închisoare, anume că Foriş era trădător, afirmând: „Existau fapte, dovezi 


certe [.. p84. 


Plenara din noiembrie-decembrie 1961 nu a schimbat perspectiva de 
receptare a lui Ştefan Foriş, dar a oferit foarte multe detalii care, pentru 
prima dată, urmau să fie transmise în afara cercului restrâns al puterii şi să 
ajungă, în doze diferite, la cunoştinţa eşaloanelor inferioare ale partidului 
şi ale opiniei publice în general. Pentru istoricul de astăzi, plenara din 
1961 este importantă şi din alt punct de vedere. Stenograma discuţiilor 
permite accesul la trăirile personale ale lui Dej, la modul în care a resimţit 
acţiunile lui Foriş şi le-a judecat. Formate la începutul anilor 1940, 
convingerile liderului PCR în privinţa lui Foriş au rămas neschimbate 
până la sfârşitul vieţii sale, în martie 1965, iar timp de 20 de ani istoria 


partidului a fost scrisă în strânsă legătură cu acestea. 


Reabilitarea 


Lucrurile au luat un alt curs odată cu instaurarea la conducerea partidului 
a lui Nicolae Ceauşescu. Din diverse motive (dubii neexprimate până 
atunci, pragmatism politic, nevoia de relegitimare), acesta a instituit la 
scurtă vreme după preluarea puterii o comisie care să cerceteze cazurile 
unor membri de partid care suferiseră sancţiuni sau fuseseră condamnaţi 
pe nedrept sub regimul lui Gheorghiu-Dej. Instituită în 1966 la nivelul 
Secţiei pentru controlul muncii la MApN, MAI şi Justiţie a CC al PCR, 
sub conducerea generalului Grigore Răduică, comisia a avut iniţial ca 
scop anchetarea împrejurărilor în care Lucrețiu Pătrăşcanu fusese cercetat, 


condamnat la moarte şi executat? În anul următor însă, ancheta a fost 


încredințată unei comisii de partid de rang superiors, care a extins 


cercetarea asupra altor cazuri, printre care şi cel al lui Foriş. 

Un an de zile, comisia a cercetat documente din arhiva CC al PCR 
privind activitatea lui Ştefan Foriş în mişcarea comunistă, documente 
provenite de la Serviciul Special de Informaţii şi Siguranţă privind 
activitatea PCR în timpul războiului, declaraţii date la Securitate de foştii 
poliţişti care se ocupaseră de problema comunistă, declaraţii date de foşti 
membri de partid anchetați de Securitate în perioada 1949-1954. De 
asemenea, au avut loc discuţii cu T. Georgescu, Gh. Pintilie, Victoria 
Sârbu, alţi membri de partid implicaţi în evenimentele din anii războiului, 


precum şi cu unii dintre foştii anchetatori de la Securitated7. La capătul 


acestui uriaş efort de cercetare, comisia a ajuns la concluzia că 
principalele învinuiri aduse lui Foriş — că ar fi fost agent al Siguranţei sau 
că ar fi desfăşurat activitate trădătoare în rândurile partidului — erau 
neîntemeiate, nefiind găsită nici o probă în acest sens. Dimpotrivă, 


comisia a descoperit că toate căderile din 1940-1944 puse pe seama lui 


Foriş aveau ca explicaţie fie activitatea unor informatori ai Siguranţei 


(fără legătură cu Foriş), fie neglijenţa unor membri de partid (Ion Vinţe, 


Petre Gheorghe, Ileana Răceanu, C. Pârvulescu ş.a.)B8. 

Pe de altă parte, comisia a constatat în activitatea lui Foriş pe linie de 
partid „greşeli grave”, datorate în principal unor trăsături negative ale 
caracterului său (vanitate, impulsivitate, birocratism excesiv), care au 


făcut ca actul din 4 aprilie 1944 să fie „deplin îndreptăţit şi necesar”89. 


Potrivit comisiei, aceste greşeli nu justificau însă prin nimic tratamentul la 
care a fost supus ulterior fostul secretar general şi mai ales asasinarea lui 
pe baza unor „vechi supoziţii, amplificate de patimi şi alte elemente 
subiective”, în condiţiile în care o anchetă judiciară ar fi fost întru totul 


posibilă, PCR aflându-se la putere20. Mai târziu, au fost căutate probe ale 


vinovăţiei lui Foriş, dar nu s-au găsit. Totuşi, pentru a justifica decizia 
asasinării fostului secretar general, în perioada 1949-1954 s-a căutat să se 
obţină prin tortură fizică şi morală declaraţii incriminatoare din partea 


foştilor colaboratori ai acestuia? În toţi aceşti ani, era concluzia 


comisiei, partidul a fost dezinformat, acreditându-se ideea că Foriş era un 


„trădător” şi că PCR nu avea de reabilitat pe nimeni post-mortem22. 


Pe baza acestor constatări, comisia de anchetă a propus conducerii de 
partid condamnarea asasinării lui Ştefan Foriş, reabilitarea acestuia şi 
redarea calităţii de membru de partid post-mortem. În ceea ce priveşte 
rămăşiţele lui Foriş, comisia a recomandat ca după găsirea lor, acestea să 


fie incinerate şi depuse la hemiciclul Monumentului Eroilor Comunişti25. 


Plenara CC al PCR din 22-25 aprilie 1968 şi-a însuşit principalele 
concluzii ale comisiei de anchetă în cazul Foriş, a acceptat recomandările 
acesteia şi a hotărât reabilitarea politică a fostului secretar general şi 


depunerea osemintelor acestuia la Monumentul Eroilor Comunişti, „în 


semn de preţuire a activităţii revoluţionare şi pentru cinstirea memoriei” 


sale24. 


Concluzii 


Pentru a înţelege cazul lui Foriş trebuie să îl abordăm din două 
perspective: una ţine de contextul perioadei celui de-al Doilea Război 
Mondial, iar a doua de conflictul dintre cei doi lideri ai partidului, în care 
trăsăturile lor de caracter au jucat un rol esenţial. Intrarea României în 
război a accentuat presiunea pusă de autorităţile de la Bucureşti pe PCR, 
În acelaşi timp, pierderea legăturii cu Cominternul a lăsat PCR fără 
orientare într-una dintre cele mai grele perioade pe care acesta le-a 
traversat de la înfiinţarea sa, în 1921. Combinarea celor doi factori a dus 
la instaurarea în partid a unei atmosfere tensionate, plină de suspiciune, 
care a favorizat indisciplina, greşelile, poziţiile radicale şi deciziile 
pripite. Cu nervii întinşi la maximum de prigoana Siguranţei, dar şi de 
condamnarea la moarte a unora dintre tovarăşii lor (grupul Komhauser, 
Petre Gheorghe ş.a.), membrii de partid trăiau o permanentă senzaţie de 
pericol, vedeau peste tot conspirații şi erau gata să recurgă la orice gest ca 
să se apere. 

Pe acest fond a apărut şi s-a dezvoltat conflictul dintre Gheorghiu-Dej 
şi Ştefan Foriş. Deşi obiectul disputei era unul politic — supremaţia în 
partid —, conflictul s-a derulat în primul rând ca o ciocnire dintre cele 
două personalităţi. lar personalitatea cea mai puternică a învins. „Cazul 
Foriş” este o reflectare cât se poate de fidelă a modului de a fi, gândi şi 
acţiona al lui Gheorghiu-Dej. Într-o epocă marcată de suspiciune şi de 


sindromul teoriei conspirației, el a început — în calitate de lider al celei 


mai influente organizaţii din închisori — să treacă prin filtrul propriei 
judecăţi evenimentele traversate de partid după 1940. Având o încredere 
fără margini în capacitatea sa de analiză, Dej le-a coroborat cu acţiunile 
lui Foriş şi cu lucrurile pe care le ştia despre acesta din anii anteriori. A 
ascultat relatările făcute de diverse persoane, dar nu s-a grăbit să tragă 
concluzii. A strâns cu migală informaţii pe parcursul mai multor luni. Deşi 
în închisoare exista un colectiv de conducere, analiza i-a aparţinut în 
exclusivitate. A avut discuţii între patru ochi cu unii dintre oamenii săi de 
încredere, dar fără să le împărtăşească acestora din gândurile sale mai 
mult decât era cazul. Din momentul în care a ajuns la concluzia că Foriş 
este trădător, Dej a început să acţioneze. Cu aceeaşi prudenţă, şi-a 
construit alianțele necesare, iar, când a considerat că a venit momentul 
potrivit, a lovit decisiv, îndepărtându-l cu forţa pe Ştefan Foriş de la 
conducerea partidului. 

Gheorghiu-Dej s-a dovedit un desăvârşit strateg. Folosind la 
maximum greşelile unui adversar depăşit de misiunea ce-i fusese 
încredinţată de Comintern, şi-a atins obiectivul fără a se expune în mod 
direct. Pentru a se proteja de o reacţie neprevăzută a Moscovei, a instaurat 
la cârma partidului o conducere provizorie, din care nu făcea parte 
nominal, dar pe care o dirija din umbră. Debutul şi derularea în primă fază 
ale conflictului cu Foriş au scos la iveală ambiția lui Dej de a accede la 
conducerea partidului, inteligenţa, vanitatea, dar şi calităţile strategice 
deosebite. Ulterior, după 4 aprilie 1944, au ieşit în evidenţă alte trăsături 
ale lui Dej: duritatea cu care îşi trata adversarii şi convingerea asupra 
caracterului infailibil al judecăților sale. El a îndepărtat ezitările unora 
dintre tovarăşii săi în privinţa tratamentului aplicat lui Foriş, i-a convins 
pe noii parteneri de conducere (Luca şi Ana Pauker) cu privire la 


vinovăția acestuia şi, în cele din urmă, a pus capăt „problemei” printr-o 


execuţie sumară. Aşa cum am arătat la începutul acestui studiu, 
Gheorghiu-Dej nu şi-a iertat niciodată adversarii, nici măcar după ieşirea 
acestora din politică sau din viaţă, iar Ştefan Foriş nu a făcut excepţie. 
Până la sfârşit, Dej a rămas convins că omul care îl precedase la 
conducerea partidului a fost un trădător şi l-a tratat în consecinţă, 
punându-l în galeria personajelor negative ale istoriei partidului. 
Convingerea sa, împărtăşită de mulţi dintre cei care activaseră în partid 
înainte de 23 august 1944, s-a dovedit în cele din urmă eronată. La trei ani 
după preluarea puterii, Nicolae Ceauşescu a demonstrat că acuzaţia de 
trădare a mişcării comuniste adusă lui Foriş fusese neîntemeiată şi l-a 
reabilitat, alături de alte victime ale luptelor din interiorul PCR. 
Momentul 4 aprilie 1944 nu a fost însă incriminat. Acesta fusese punctul 
de plecare pentru reconfigurarea partidului într-o structură de putere 
dominată de grupul din închisori, care se va perpetua practic până în 
1989. 

GHEORGHE GHEORGHIU-DEJ ŞI LUCREȚIU 
PĂTRĂȘCANU 


Liviu Pleşa 


Unul dintre cele mai complexe momente din cadrul luptei pentru 
putere desfăşurate la vârful PMR l-a constituit înlăturarea şi apoi 
executarea lui Lucrețiu Pătrăşcanu. Conflictul dintre acesta şi Gheorghiu- 
Dej a debutat la începutul anilor '40, dezvoltându-se apoi progresiv. 
Obligat să-l accepte ca partener în conducerea partidului, Gheorghiu-Dej 
a urmărit tot timpul eliminarea lui Pătrăşcanu, şi a aşteptat doar ocazia 
favorabilă pentru a-şi pune planul în aplicare. Dar evenimentele nu s-au 
desfăşurat nici pe departe atât de lin precum şi-ar fi dorit liderul PMR. 
Spre surpriza sa, Pătrăşcanu nu s-a dovedit a fi tipul de arestat docil ce a 
existat în PCUS sau în alte partide comuniste, care-şi recunoștea şi chiar 
potenţa vina în cadrul unor adevărate „procese-spectacol”. Tăria sa de 
caracter a făcut ca ancheta să se desfăşoare pe o perioadă îndelungată. 
Apoi, reabilitarea lui Pătrăşcanu, orchestrată în 1968 de Ceauşescu pentru 
a discredita imaginea lui Gheorghiu-Dej, oferă un corolar târziu şi la fel 
de interesant la acest conflict de durată dintre cele două figuri politice. 

Născut la 4 noiembrie 1900, la Bacău, Lucrețiu Pătrăşcanu provenea 
dintr-o familie de intelectuali de valoare. Tatăl său, Dumitru Pătrăşcanu, 
era profesor de istorie şi un scriitor cunoscut. Avea, de asemenea, şi 


simpatii de stânga: s-a afiliat grupului „generoşilor”, care orbita în jurul 


lui Constantin Stere, pe care l-a urmat în PNL. Lucrețiu a studiat dreptul 
la Bucureşti (1922), iar apoi şi-a continuat studiile în Franţa şi Germania. 


În 1924 şi-a luat doctoratul în ştiinţe economice la Leipzig, cu teza 


„Reforma agrară din România din anii 1918-1921”1. Influențat de mediul 
în care activa tatăl său, a fost atras şi el foarte repede de ideile de stânga. 
În octombrie 1919, s-a înscris în Partidul Socialist Român, iar în 1921 a 
devenit membru al PCdR. A dus o activitate intensă în plan publicistic, 
fiind redactor şi editor la mai multe publicaţii socialiste şi comuniste 
(Tineretul Socialist, Viaţa Muncitoare, Socialismul, Înainte, Deşteptarea, 


Zorile, Manifest etc.). Din acest motiv, odată cu promulgarea Legii 


Mârzescu (1924) a fost arestat şi închis la Jilava pentru 24 de zile. 

Scurta perioadă de detenţie nu avea însă cum să-l sperie pe 
Pătrăşcanu, acesta depunând în continuare o susținută activitate 
comunistă. A participat la majoritatea congreselor PCdR din ilegalitate, 
inclusiv la unele dintre cele desfăşurate în străinătate. La Congresul al V- 
lea (1931) a fost ales membru al CC al PCdR. Din aceste motive, a fost 
arestat de mai multe ori (1928, 1932, 1933), fiind însă eliberat de fiecare 


dată la scurt timpă. Şi-a pus la dispoziţia partidului şi calităţile juridice, 
ocupându-se de apărarea inculpaţilor comunişti în procesele de la Cluj 
(1928), Timişoara şi Chişinău (1929) şi Arad (1930). De asemenea, a fost 


numit secretar al Biroului Juridic al „Ajutorului Roşu”, 


A urmat apoi cvasinecesarul stagiu la Moscova. În mai 1933, 
Pătrăşcanu a fost desemnat reprezentant al PCdR în Comitetul Executiv al 


Cominternului. Veşnicele intrigi de partid, dar mai ales dogmatismul 


rigid din anii de debut ai terorii staliniste nu-l vor atrage însă deloc, astfel 
încât a solicitat de mai multe ori să i se permită să se întoarcă în ţară. 


Neamulţumit de evenimentele din URSS şi de luptele pentru putere din 


PCdR, şi-a exprimat din nou o serie de opinii contradictorii cu linia 
partidului, aşa încât, până la urmă, i s-a cerut să revină la Bucureşti. 

La întoarcerea sa în România, Secretariatul PCdR, informat de faptul 
că Pătrăşcanu comisese mai multe erori ideologice la Moscova, l-a trimis 
pentru reabilitare la Iaşi, ca membru al Biroului Comitetului Regional 


PCdR Moldova, responsabil cu activitatea culturală. După numai un an, 


conducerea partidului a fost din nou obligată să apeleze la el, întrucât 
avea nevoie de un avocat de valoare pentru procesul Anei Pauker. În 
1936, s-a ocupat de pregătirea apărării juridice a acuzaților din procesul 
de la Craiova, precum şi a inculpaţilor din procesul lui Petre 
Constantinescu-laşi, desfăşurat în acelaşi an. Dar pentru că activitatea sa 
comunistă era de notorietate, nu a fost lăsat să pledeze, dar a fost apoi 
exclus din Baroul Ilfov, astfel încât nu mai putut profesa. 


În 1937 a intrat din nou în divergențe cu conducerea PCdR, fiind 


nemulţumit de tactica aleasă în timpul campaniei electoraleZ. Prin urmare, 
în 1938 nu a fost reales membru al CC; de atunci practic nu a mai 


desfăşurat nici un fel de activitate comunistă, activând doar sporadic8, 


Oricum, odată cu începerea războiului, a fost închis în lagăr sau i s-a 
stabilit domiciliu obligatoriu. În momentul intrării României în război, a 
fost internat în lagărul de la Târgu-Jiu, unde erau aduşi toţi comuniştii 
marcanţi care nu erau condamnaţi sau cărora le expirase pedeapsa penală. 

La Târgu-Jiu au apărut şi primele tensiuni între Lucrețiu Pătrăşcanu şi 
Gheorghiu-Dej. Sosit în lagăr, Pătrăşcanu a observat că anumite probleme 
de tip administrativ-gospodăresc ale deţinuţilor nu se rezolvau, deoarece 
nimeni nu le prezenta conducerii administraţiei, astfel încât a propus 
constituirea unui colectiv care să discute în mod organizat cu şefii 
lagărului. S-a format astfel un colectiv de trei persoane, printre care se 


afla şi Pătrăşcanu. In scurt timp, măsura a dat roade, întrucât neajunsurile 


erau imediat raportate, multe fiind remediate rapid?. Ideea lui Pătrăşcanu 
şi prezenţa sa în acel colectiv l-au transformat într-un fel de lider al 
comuniştilor închişi la Târgu-Jiu. Poziţia sa i-a atras însă adversitatea lui 
Ovidiu Şandru, care deţinea poziţia de conducător al organizaţiei de partid 
din lagăr. Conflictul dintre Pătrăşcanu şi Şandru a dus la apariţia unor 
fricţiuni în rândul comuniştilor de la Târgu-Jiu, fiind afectată unitatea 


organizaţiei de partidL0. 


În acest context, în 1942 la Târgu-Jiu a fost adus şi Gheorghiu-Dej. 
Imediat ce a venit în lagăr, Dej a dorit să-şi subordoneze întreaga 
organizaţie de partid, aşa cum făcuse la Doftana şi apoi la Caransebeş. 
Profitând de nemulţumirile cauzate de lupta pentru putere dintre 
Pătrăşcanu şi Şandru şi de existenţa mai multor grupuri antagonice de 
comunişti, el s-a impus rapid ca lider unic al organizaţiei PCdR de la 
Târgu-Jiu, subordonându-şi toate facțiunile. După ce s-a plasat în fruntea 
deţinuţilor comunişti, Gheorghiu-Dej a desfiinţat şi colectivul ce discuta 
cu conducerea lagărului, coordonat de Pătrăşcanu. Dej a urmărit astfel 
două obiective: pe de o parte, dorea să fie singurul care tratează cu şefii 
lagărului sau ca aceste discuţii să de desfăşoare sub controlul său strict; pe 
de altă parte, împiedica un potenţial lider să deţină poziţii la vârful 
organizaţiei. 


Pătrăşcanu a fost destul de afectat de decizia lui Gheorghiu-Dej, şi s-a 


plâns soţiei sale de faptul că acesta îl trata cu ostilitateL. Gheorghiu-Dej 
era însă destul de îndreptăţit să-l privească cu neîncredere pe Pătrăşcanu, 
întrucât disensiunile din rândul deţinuţilor comunişti nu avea cum să fie în 
beneficiul acestora. 

Treptat, resentimentele lui Dej faţă de Pătrăşcanu s-au accentuat. 
Coroborând acţiunile acestuia din lagăr cu regimul blând de care se 


bucura din partea autorităţilor (perioade scurte de detenţie, domiciliu 


forţat în propria vilă dintr-o staţiune de munte etc.) şi cu divergenţele sale 
anterioare faţă de linia partidului, Gheorghiu-Dej a ajuns la concluzia că 
Pătrăşcanu era agent al Siguranţei şi că misiunea lui era nu doar spargerea 
organizaţiei comuniste din lagăr, ci poate chiar preluarea controlului 


asupra PCdR şi subordonarea acestuia regimului antonescianL2. Desigur, 


din această perspectivă, ipoteza nu avea cum să fie neglijată de liderul 
PCdR, chiar dacă în realitate era falsă. Nu poate fi omisă nici presupoziţia 
să avem de-a face cu o acuzaţie lansată intenţionat de către Dej, care 
înţelesese că avea în faţă un posibil rival la conducerea partidului, mult 
mai cunoscut în ţară şi chiar la Moscova şi care, pe deasupra deţinea, 
calităţi şi o pregătire intelectuală care lui îi lipseau. În acel mediu din 
detenţie, metoda cea mai eficientă de denigrare a unui adversar era aceea 
de a-l acuza că este colaborator al Sigurantei. Cert este faptul că, după 
scurta perioadă petrecută de Pătrăşcanu la Târgu-Jiu, Gheorghiu-Dej şi 
liderii comunişti din jurul acestuia — viitorii membri ai Biroului Politic şi 
ai organelor de conducere ale partidului — au început să-l privească cu 
suspiciune pe viitorul ministru al Justiţiei, faţă de care nutreau un 
sentiment de antipatie. 

Activitatea politică şi intelectuală a lui Pătrăşcanu, dar mai ales 
legăturile pe care le avea la Palat şi la nivelul conducerilor partidelor 
istorice îl vor aduce în poziţia ca în vara lui 1944, în momentul în care 
ruşii se apropiau de Bucureşti, să fie recunoscut ca partener politic din 
partea PCdR de către toţi actorii politici marcanţi ai României din acea 
vreme: mareşalul Antonescu, regele Mihai şi principalele partide politice 
(PN, PNL şi PSD). 

Ion Antonescu l-a contactat, prin intermediul lui Piki Vasiliu — şeful 
Siguranţei —, dorind să-şi deschidă o altă linie de legătură cu sovieticii în 


cazul ar fi fost necesară încheierea unui armistițiu cu URSS. Întâlnirile 


dintre cei doi au avut loc în martie-aprilie 1944 în biroul lui Antonescu, 
dar discuţiile au fost întrerupte din ordinul mareşalului, după ce 
Pătrăşcanu a afirmat că o încetare a luptelor cu Uniunea Sovietică putea fi 


tratată doar de o reprezentanţă naţionalăLă. La scurt timp, a fost rândul 


regelui şi al partidelor istorice să îl invite la negocieri, de această dată 
pentru răsturnarea lui Antonescu şi formarea unui nou guvern. Discuţiile 
cu Palatul i-au fost facilitate de colonelul Octavian Ulea, maestrul de 
ceremonii al Curţii, cu care era văr primar. La ferma acestuia de lângă 


Bucureşti s-a întâlnit în iulie 1944 cu loan Mocsonyi Stârcea, care apoi l-a 


introdus la regel, Între Pătrăşcanu şi Mihai I s-a stabilit imediat o relaţie 
de cordialitate, care a durat până la abdicarea regelui. 

Pătrăşcanu a participat astfel la toate pregătirile premergătoare actului 
de la 23 august 1944, iar împreună cu gen. Sănătescu a elaborat planul 


actului adoptat de rege şi a scris proclamația citită de suveran la radio12. 


Ca răsplată, ţinând cont de pregătirea şi activitatea sa juridică, Mihai I l-a 
desemnat ministru secretar de stat şi responsabil cu departamentul 
Justiţiei în primul guvern Sănătescu. Ulterior, în timpul anchetei, toate 
aceste contacte ale sale au fost considerate dovezi ale faptului că era 
colaborator al Siguranţei şi că ar fi trădat partidul în avantajul „partidelor 
burgheze”. În realitate, toate discuţiile (inclusiv cele cu Piki Vasiliu) şi 
acţiunile la care a participat erau cunoscute de către PCdR, el informând 
de fiecare dată — prin intermediul lui Bodnăraş — conducerea provizorie a 


partidului, de la care a cerut şi primit instrucţiuni, 


Imediat după 23 august 1944, contactele sale şi faptul că era singurul 
ministru al PCdR din guvern, alături de speranţa că va reuşi să obţină 
condiţii mai bune din partea URSS, au dus la numirea sa ca şef al 


delegaţiei României ce s-a deplasat la Moscova, la negocierile pentru 


semnarea armistiţiului cu aliaţii. Nu va reuşi însă să schimbe nimic din 
conţinutul Convenţiei de Armistiţiu, România neaflându-se în poziţia de a 
putea refuza vreuna dintre solicitările Kremlinului. Se pare totuşi că 
speranţele puse în Pătrăşcanu nu au fost cu totul deşarte, întrucât acesta 
şi-a manifestat nemulţumirea faţă de unele cerinţe ale Moscovei. 
Îndeosebi, nu a fost deloc de acord cu pretenţia sovieticilor de a se erija în 
eliberatori ai Bucureştiului. Nemulțumit că la Moscova au fost trase salve 
de tun şi artificii prin care s-a sărbătorit alungarea hitleriştilor din capitala 


României de către Armata RoşieL?, Pătrăşcanu a convocat o conferinţă de 


presă, în care a expus mass-mediei internaţionale adevărul. Valter Roman, 
aflat în acea vreme în URSS, ca membru al grupului Ana Pauker, a 
sintetizat curpinsul acesteia: „Pătrăşcanu a convocat o mare conferinţă de 
presă [...] Esenţa interviului dat de el a fost: «Actul de la 23 August se 


datorează curajului şi bărbăţiei regelui Mihai». Asta a spus Pătrăşcanu la 


Moscova. Noi am fost revoltați atunci”L&. Iar dacă şi comuniştii români 
au fost revoltați, este lesne de înţeles care a fost reacţia sovieticilor. 
Singura realizare concretă a lui Pătrăşcanu la Moscova a fost aceea de 


a fi stârnit iritarea lui Molotovi?, care se aştepta la o poziţie mult mai 


docilă din partea unui reprezentant, comunist, pe deasupra, al unei ţări 
ocupate militar. Sovieticii oricum nu-l agreau foarte mult pe Pătrăşcanu, 
întrucât îl cunoşteau destul de vag şi nu ştiau dacă vor putea să-l 
controleze aşa cum doreau ei, iar atitudinea acestuia din timpul 
tratativelor le-a demonstrat că era departe de a fi instrumentul obedient de 
care aveau nevoie. În acel moment, singura opţiune viabilă a Kremlinului 
pentru şefia PCdR era Ana Pauker. 

Antipatia Moscovei faţă de Lucrețiu Pătrăşcanu s-a transmis în mod 
automat şi Anei Pauker, oricum nemulțumită de faptul că avea un 


potenţial concurent la preluarea poziţiei de lider al PCdR. În faţa acestei 


perspective, Ana Pauker a uitat foarte curând faptul că Pătrăşcanu a fost 
unul dintre avocaţii care o apăraseră la procesul de la Craiova (cum, de 
altfel, va face, peste ani, şi Alexandru Drăghici). Dar la vârful partidelor 
comuniste şi mai ales în timpul luptelor pentru putere nu a fost niciodată 
loc de prea multe sentimentalisme. În acelaşi timp, nu putem spune nici că 


Pătrăşcanu o simpatiza pe Ana Pauker: detesta aroganţa acesteia, 


îndeosebi faptul că se erija în conducător unic al PCaR20. Totodată, 
comuniştii din interior, conduşi de Gheorghiu-Dej, nu doar că şi-au păstrat 
adversitatea faţă de Pătrăşcanu, ci şi-au accentuat-o. În timp cei toţi 
trecuseră prin perioade lungi şi grele de detenţie, Pătrăşcanu a fost închis 
foarte puţin, fiind eliberat în scurt timp prin tot felul de intervenţii sau 
prin plata unor sume de bani. lar după 23 august 1944, în timp ce nici 
unul dintre ei nu deţinea vreo funcţie în stat, Lucrețiu Pătrăşcanu era 
ministru al Justiţiei. 

În acelaşi timp, nu se poate afirma nici că Pătrăşcanu i-ar fi privit cu 
mult mai multă bunăvoință pe comuniştii ieşiţi din închisori. Relaţiile sale 
cu ei erau distante, considerându-i agramaţi şi ironizându-i sau tratându-i 
cu condescendenţă. Îndeosebi, avea o părere foarte negativă referitoare la 


Gheorghiu-Dej, căruia-i contesta orice fel de calităţi, cu precădere cele 


intelectuale2L. În acelaşi timp, i-a intuit şi caracterul, ajungând să susţină 
că „Gheorghiu-Dej e un om periculos, pentru ţară şi partid. E perfid, 
duşmănos, orgolios, mărginit, un om rău, nebănuit de rău, plin de venin, 


feriţi-vă de el”. Tocmai din acest motiv, el credea că „nu trebuie ocolit, 


trebuie înfruntat şi înlăturat”22. Opinii de aceeaşi factură referitoare la 
Gheorghiu-Dej aveau şi alţi intelectuali din PCdR, dar ei au ştiut foarte 
bine să-şi ascundă sentimentele şi să treacă peste astfel de „impedimente”, 


punându-se fără ezitări în slujba conducătorului partidului23. 


Cu toate că în perioada interbelică au existat mai mulţi intelectuali din 
partid care îl admirau pe Pătrăşcanu şi care ulterior au făcut carieră 


politică (precum Miron Constantinescu sau Grigore Preoteasa2 , în 


perioada în care ei au fost închişi s-au raliat fără rezerve grupului lui 
Gheorghiu-Dej. După 1944 nici unul dintre ei nu-l va părăsi pe Dej pentru 
un lider fără putere reală, cum era Pătrăşcanu. Când Miron 
Constantinescu a ales temporar o altă tabără, a făcut-o doar pentru a se 
situa de partea Anei Pauker, care în primii ani conducea de facto PCdR şi 
avea aureola de a fi învestită de Stalin, fiind considerată de mulţi ca 
principalul pol de putere în partid. Totuşi, legăturile din trecut ale lui 
Grigore Preoteasa cu Pătrăşcanu au făcut ca acesta să fie privit multă 
vreme cu suspiciune la vârful partidului, mai ales de către lideri ataşaţi lui 


Gheorghiu-Dej, cum ar fi Iosif Chişinevschi22. 


Beneficiind de gloria coorganizării evenimentului de la 23 august şi a 
faptului că era singurul ministru comunist în primul guvern Sănătescu, 
Pătrăşcanu avea o mare popularitate în interiorul ţării. Foarte bun orator, 


avea priză la public; avea şi avantajul că era cunoscut de către populaţie. 


La mai multe mitinguri s-a scandat „Pătrăşcanu la putere!”26, spre 


nemulțumirea evidentă a adversarilor săi. Işi va dubla acest atu şi prin 


cărțile publicate imediat după 194427 (scrise chiar în timpul „detenţiei” 
de la Poiana Țapului), ce au avut tiraje foarte mari, ceea ce îi va aduce 
recunoaşterea publicului. Toate aceasta nu au convenit deloc celor două 
tabere din interiorul PCdR/PCR, care nu doreau existenţa a încă unui 
centru de putere în partid. În schimb, Gheorghiu-Dej era practic 
necunoscut de populaţia României, în acea perioadă influenţa sa 
limitându-se practic doar la grupul comuniştilor pe care i-a condus în 


detenţie. De asemenea, pe atunci, Gheorghiu-Dej era şi un stângaci 


vorbitor, el dezvoltându-şi abia ulterior calităţile oratorice. La rândul ei, 
Ana Pauker — cu toate că era cunoscută în ţară — era dezavantajată faptului 
că era femeie evreică, dar şi că fusese impusă de ocupantul sovietic. 

De altfel, se pare că tocmai această popularitate a lui Pătrăşcanu îl va 
nemulțumi cel mai mult pe Gheorghiu-Dej. Asistând cu invidie la 
succesul la mase al ministrului de Justiţie, Dej a ordonat încă din primele 
luni după 23 august ca acesta să fie supravegheat. Şi tot din acest motiv 
şi-a dorit din ce în ce mai mult să-l înlăture cât mai repede de la putere. 
La începutul anului 1945, atunci când o coloană de manifestanți îl aclama 


pe Pătrăşcanu, Gheorghiu-Dej a dat frâu liber ranchiunii sale, oftând 
„Porcul ăsta de Pătrăşcanu”28, Cu altă ocazie, a afirmat: „Ce tot strigă 


ăştia — Pătrăşcanu... mama lui»29 De asemenea, în vara anului 1945, 
asistând la un miting la care Pătrăşcanu a fost aplaudat cu entuziasm, Dej 


a şoptit unui apropiat: „Vom termina cu el curând»30. 


Pătrăşcanu mai avea încă un avantaj, şi anume faptul că era singurul 
lider comunist ce participase în mod concret la actul de la 23 august. 
Potrivit unor foşti ilegalişti, meritele reuşitei acţiunii nu erau atribuite 


artidului, ci exclusiv lui Pătră canu. În tot timpul pregătirii şi 
p Ş pul preg Ş 


desfăşurării operaţiunii de înlăturare a lui Antonescu, Dej şi Ana Pauker 
se aflau în lagăr, respectiv în URSS. Ulterior, Gheorghiu-Dej a încercat să 
compenseze acest deficit, lăsând mână liberă propagandei să afirme că ar 
fi evadat de la Târgu-Jiu pe la începutul lunii august 1944 şi că apoi ar fi 
coordonat acţiunile PCdR de răsturnare a lui Antonescu. În realitate, el nu 
a avut practic nici un rol în evenimente, spre deosebire de Pătrăşcanu, fapt 
ce nu avea cum să nu-l nemulţumească. Nu în ultimul rând, în unele 
dintre lucrările sale publicate începând din 1945, ca şi în mai multe 


articole apărute în Scânteia32, Pătrăşcanu a început să se afirme şi ca 


doctrinar al societăţii comuniste pe care Partidul Comunist dorea s-o 
înfăptuiască în România. Conform unor opinii, volumul Problemele de 
bază ale României este „unica contribuţie originală a comuniştilor români 


la discutarea în termeni sociologici şi economici serioşi a viitorului 


țării»33, Gheorghiu-Dej se situa departe de acest deziderat, dar trebuie să 
precizăm şi faptul că, spre deosebire de Pătrăşcanu, el a suportat o 
detenţie lungă şi grea, nevând nici timpul şi nici condiţiile necesare pentru 
a se ocupa de teoretizarea comunismului. În schimb, chiar dacă nu a fost 
un teoretician, Gheorghiu-Dej a fost un mult mai bun practician, ceea ce 
nu se poate afirma şi despre Pătrăşcanu. Ultimul, în pofida vechimii şi 
experienţei sale în partid, precum şi a calităţilor sale intelectuale, nu a 
reuşit să se adapteze la realităţile politice de după 23 august 1944, ceea 
ce, până la urmă, i-a fost fatal. Revenind însă la ideea iniţială, trebuie spus 
că în acea perioadă Gheorghiu-Dej nu avea cum să privească cu ochi buni 
contribuţiile teoretice ale lui Pătrăşcanu, conştient fiind de faptul că acesta 
avea un avantaj pe care el nu l-ar fi putut deţine niciodată. Invidia lui Dej 
s-a susţinut chiar şi peste ani şi a ieşit la iveală şi la Plenara CC din 1961, 
când a afirmat că „nici nu erau cărţile lui, le scrisese agentul ăla de la 


Intelligence Service [...] Zilber”24, 


Ministrul Justiţiei a reuşit astfel să-şi atragă foarte rapid adversitatea 
ambelor tabere ale comuniştilor români în toamna lui 1944: atât a 
grupului moscovit, cât şi a grupului comuniştilor din interior. În 
momentul în care Ana Pauker a sosit în România, Lucrețiu Pătrăşcanu a 
fost practic înlăturat din grupul aflat în conducerea provizorie a partidului, 
nemaifiind cooptat în conducerea informală a PCdR. Perioada de glorie a 
lui Pătrăşcanu începea să apună. Mai exact, el avea putere în stat (era 
ministru al Justiţiei şi era simpatizat de rege), avea priză la mase, dar nu 


avea putere în partid. Nu doar că nu era afiliat nici unei tabere din PCdR, 


ci era chiar antipatizat de acestea. Pentru a compensa acest deficit, a 
încercat să-şi atragă sprijinul puţinilor intelectuali din PCdR, ca Belu 
Zilber, Harry Brauner, Nicolae Betea sau Anton Raţiu. Personaje 
marginale la rândul lor, aceştia nu aveau cum să-i asigure un suport politic 
real şi consistent în cadrul partidului. 

Acestui context nefavorabil s-au adăugat şi erorile ideologice şi 
politice comise de Pătrăşcanu în perioada 1945-1946. Printre deviaţiile 
ideologice se remarcă mai ales cele două discursuri ţinute la Cluj, în iunie 
1945 şi iunie 1946, ambele cu o pronunţată tentă naționalistă, fapt care nu 
avea cum să le scape adversarilor săi politici, ce se vor folosi apoi de ele 
pentru a-l înlătura. La 13 iunie 1945, Lucrețiu Pătrăşcanu a ţinut la 
Colegiul Academic din Cluj o cuvântare, intitulată „Problemele 
Ardealului de Nord”, în faţa unei asistente formată din intelectuali, 
funcţionari şi diverşi reprezentanţi ai profesiilor şi organizaţiilor locale. 
Unele pasaje din discursul ministrului Justiţiei au o evidentă nuanţă 
naționalistă, fiind inserate mai multe atacuri la adresa şovinismului 

35. 


maghiar>=: 


Cred că trebuie făcută atentă întreaga populaţie — deşi mă adresez în special populaţiei 
maghiare şi secuieşti — că acceptarea ideii de stat românesc unitar şi a simbolurilor lui 
naţionale este o datorie pentru fiecare cetăţean [...] 

În ce priveşte drapelul maghiar, desigur că el poate fi arborat, dacă populaţia maghiară vede în 
culorile lui simbolul naţional. Dar iarăşi, să-mi fie îngăduit să fac observaţia şi să spun 
convingerea mea intimă, că acei care arborează steagul maghiar nu ca un simbol de afirmaţie 
naţională, ci ca mijloc de aţâţare la şovinism sau pentru a marca o atitudine împotriva 
democraţiei româneşti se gândesc nu la Ungaria democratică ci la Ungaria fascistă, la acea 
Ungarie al cărei „Imperiu milenar” nu o dată a tulburat minţile, făcând atâta rău, în primul 
rând, maselor maghiare [...] 

Aici, în Ardealul de Nord, au funcţionat tribunale ad-hoc, având caracterul tribunalelor 
populare [...] Ar fi fost de aşteptat ca aceste tribunale să fi procedat şi ele la arestarea, 
judecarea şi condamnarea tuturor elementelor fasciste ungare care au comis împotriva 
populaţiei româneşti şi a democraţilor maghiari acte de sălbăticie, de jaf şi asasinat [...] Acest 


fapt nu s-a petrecut însă. Pe străzile Clujului şi ale Oradei se plimbă nestingherite acele 
elemente care — instrumente ale regimului fascist maghiar — au pe conştiinţă crime şi 


fărădelegi. De aceea am hotărât imediata înfiinţarea unui tribunal popular la Cluj. 


Cu asemenea afirmaţii, cuvântarea lui Lucrețiu Pătrăşcanu a fost 


foarte bine primită de cei prezenţi3€, în rândul cărora sentimentele 
antimaghiare erau deosebit de prezente, acutizate de ocupaţia ce a urmat 
Dictatului de la Viena şi abuzurilor asupra populaţiei româneşti din 
perioada horthystă. Cu toate acestea, responsabilii locali ai partidului 
semnalau faptul că „au rămas unele chestiuni nelămurite”, aceasta pentru 
că discursul a avut pe alocuri „accente şoviniste”, cerând indicaţii de la 
conducerea PCR faţă de modul în care el trebuia popularizat. Iosif 
Chişinevschi, responsabilul cu propagandă în acea vreme, a tranşat 
problema, afirmând următoarele: „Cu toate că ţinem foarte mult la tov. 
Pătrăşcanu, nu vă recomand discursul pe care l-a ţinut la Cluj. Tov. 


Pătrăşcanu a avut unele scăderi. Un comunist român trebuie să combată 


şovinismul român şi invers”37. Mai exact, comuniştii români trebuiau să 
atace doar intoleranţa naţională a românilor, iar cei maghiari numai pe cea 
a minorităţii din care făceau parte, aceasta pentru a nu se ajunge la 
escaladarea situaţiei în cazul în care reprezentanţii unei naţionalităţi ar fi 
atacat-o pe cealaltă. Pătrăşcanu a avut opinii similare şi în timpul unei 
întâlniri desfăşurate la sfârşitul anului 1945 la Timişoara, cu conducerea 
Partidului Comunist Ungar (reprezentat de Rákosi, Imre Nagy şi Ernő 
Gerő), de partea română fiind prezenţi şi Gheorghiu-Dej, şi Vasile Luca. 
Dar atunci şi Gheorghiu-Dej a avut un discurs asemănător, ripostând şi el 


pretențiilor voalate ale maghiarilor asupra Ardealului de Nord28, 


Divergenţele lui Pătrăşcanu cu linia partidului în problema naţională 


nu erau însă noi. În 1928, prezent la Congresul al IV-lea al PCdR, 


desfăşurat la Harkov, a protestat faţă de rezoluţia adoptată în problema 


naționalităților, în care se afirma că moldovenii n-ar fi români, ceea ce i-a 


atras criticile altor participanţi2?. 
Cu toate că a luat rapid măsuri pentru comunizarea domeniului de 
care răspundea, acţionând pentru transformarea justiţiei în „justiţie de 


x» 


clasă” (decret-lege pentru judecarea criminalilor de război; înfiinţarea 
Tribunalului Poporului; decret-lege pentru purificarea administraţiei 


J40, au fost exprimate şi reproşuri în ceea ce priveşte 


publice etc. 
activitatea sa profesională. Unele dintre acestea au venit din partea 
minorităţii maghiare, care semnalau voalat dacă nu o atitudine deschis 


naționalistă a lui Pătrăşcanu, cel puţin lipsa dorinţei de a aplica legile prin 


care erau acordate diverse drepturi naționalităților conlocuitoare. Nici 
acţiunile sale politice nu au fost întotdeauna pe linie. În timpul „grevei 
regale”, a încercat — ca soluţie pentru deblocarea impasului politic — să-l 
determine pe rege să-l numească pe el prim-ministru în locul lui Petru 
Groza. În acest sens, Pătrăşcanu a purtat discuţii la Palat cu Mihai I, cu 


Iuliu Maniu, Dinu Brătianu şi Titel Petrescu, fără a avea nici un fel de 


mandat din partea partidului 2. Chiar şi Pătrăşcanu a recunoscut în timpul 
anchetei că a ascuns de partid toate tratativele duse el pentru preluarea 


şefiei Consiliului de Miniştri 25. 


În acest context, foarte probabil că şi la ordinul sovieticilor, în 
noiembrie 1945, Bodnăraş (principalul agent sovietic în România şi 
responsabilul cu problemele speciale pe lângă Consiliul de Miniştri) l-a 
însărcinat pe Gheorghe Pintilie — un alt notoriu spion sovietic — cu 


supravegherea lui Pătrăşcanui. Insă urmărirea atentă a lui Pătrăşcanu de 


către Bodnăraş data din septembrie 1944, imediat după întoarcerea 


primului de la Moscova, ceea ce atestă încă o dată implicarea 


Kremlinului. După mitingul de la 7 noiembrie, în care s-a scandat 


[> 


„Pătrăşcanu prim-ministru!”, Bodnăraş a afirmat că „ăsta a devenit prea 
important. Ar trebui să-l prindem cu ceva” şi le-a cerut agenţilor sovietici 


din România să-l fileze4?. 


Ţinându-se cont de toate aceste fapte şi afirmaţii, la Conferinţa 
Naţională a PCR din octombrie 1945 Pătrăşcanu a fost ales doar membru 
al CC, dar nu şi membru al Biroului Politic, cum şi-ar fi dorit şi cum 
considera că ar fi meritat pentru rolul său în timpul evenimentelor de la 23 
august. În memoriile sale, Avram Bunaciu afirmă următoarele: „În toamna 
lui 1945, după Conferinţa Naţională a PCR, am avut o discuţie mai lungă 
[cu Pătrăşcanu — n.n.]. Era trist, dar nu resemnat, credea că numai cei trei 
din fruntea partidului sunt de vină pentru denaturarea marxismului, pentru 
deziluzia pe care regimul o producea în rândul maselor, muncitori, ţărani, 


intelectuali. Avea o părere ferm negativă despre Gheorghiu-Dej, Ana şi V. 


Luca”47. Toate informaţiile ce le deţinem în acest moment conduc către 
ideea că cel care s-a opus cu vehemenţă cooptării lui Pătrăşcanu în Biroul 
Politic a fost Gheorghiu-Dej, întrucât se pare că Ana Pauker ar fi fost de 
acord cu această alegere. În 1946, divergenţele pe această problemă între 
cei doi lideri marcanţi ai PCR au ajuns să fie discutate chiar şi în faţa lui 
Stalin, care însă nu a avut o opinie tranşantă, afirmând totuşi că ar fi bine 


să nu fie ales în Biroul Politict8. În aceste condiţii, s-a ajuns la un 


compromis, acela al invitării lui Pătrăşcanu la unele şedinţe ale Biroului 
Politic, atunci când se discutau probleme de care răspundea direct sau ca 
înlocuitor al lui Gheorghe Vasilichi, în perioadele în care acesta lipsea. 

În opinia noastră, schimbarea de atitudinea a Anei Pauker a fost doar 
aparentă. Foarte probabil, ea a observat adversitatea făţişă dintre 


Gheorghiu-Dej şi Lucrețiu Pătrăşcanu şi a dorit să se folosească de 


ultimul pentru a crea o contrapondere la creşterea continuă şi vizibilă a 
influenţei primului în partid. Pătrăşcanu, al cărui sprijin în PCR era 
practic inexistent, putea fi apoi oricând înlăturat de la conducerea 
partidului. Până la urmă, de voie, de nevoie, cele două tabere au început 
să-l accepte la vârful partidului şi pe Pătrăşcanu. Întrucât urma campania 
electorală, conducerea PCR nu-şi permitea să-l destituie sau să-l 
marginalizeze, dezvăluind astfel populaţiei faptul că în partid existau 
disensiuni. 

Dar chiar în acest moment, Pătrăşcanu şi-a dat din nou frâu liber 
temperamentului, deviind grav de la linia partidului. Izbucnită la sfârşitul 
lunii mai 1946, greva studenţilor din Cluj ameninţa să devină o problemă 
foarte serioasă pentru putere şi chiar pentru stat. O escaladare violentă a 
divergenţelor dintre populaţia românească şi cea maghiară putea nu doar 
să ridice întreaga populaţie a ţării contra PCR, ci chiar să creeze dificultăţi 
României la tratativele de la Conferinţa de Pace de la Paris, cu toate că la 
acea vreme revenirea Ardealului de Nord la ţara noastră era deja acceptată 
de aliaţi. Dorind încetarea imediată a grevei, conducerea PCR a depus mai 
multe eforturi pentru a-i readuce pe protestatari la ordine. La Cluj au fost 
trimişi de urgenţă 'Teohari Georgescu şi Avram Bunaciu (acesta era pe 
atunci adjunct al ministrului Afacerilor Interne, dar se conta mai mult pe 
faptul că studiase la Cluj şi se spera că va găsi o cale mai uşoară de 


comunicare cu greviştii şi cu corpul profesoralt? 


). Cum însă demersurile 
celor doi au eşuat, conducerea partidului s-a gândit că trebuia să profite de 
calităţile intelectuale ale lui Pătrăşcanu, nădăjduind că acesta va reuşi să-i 
convingă pe studenţi să renunţe la proteste. De asemenea, ministrul 
Justiţiei avea şi avantajul de a fi apreciat de intelectualii şi românii din 
Cluj, după impresia foarte bună lăsată de cuvântarea acestuia din iunie 


1945. Profitând de acest prilej, la 8 iunie 1946 Pătrăşcanu a ţinut la Cluj 


două discursuri (unul la Prefectură, în faţa a 400 de persoane — „toţi capii 
autorităţilor civile şi militare, precum şi a clerului” — şi altul în faţa 
studenţilor şi cadrelor didactice de la Universitatea „Ferdinand I”), 
ambele având accente naţionaliste evidente, transformându-se chiar într- 
un atac direct la adresa guvernului maghiar. A fost remarcată mai ales 


expunerea ţinută la Prefectură20, care a avut un ecou extrem de favorabil 


în rândul ascultătorilor, raportul Poliţiei subliniind că „în tot timpul 
cuvântării domniei sale, întreaga asistenţă a adus aplauze vii şi repetate d- 
lui ministru, iar la plecare asistenţa a ovaţionat pe d-l ministru Lucrețiu 


Pătrăşcanu în aplauze prelungite»21. 


O relatare a acestui discurs a fost raportată de şeful Chesturii de 


Poliţie a Municipiului Cluj, Gheorghe Crăciun: 


d-l ministru arată acţiunea guvernului maghiar, spunând că revizionismul de astăzi îl continuă 
pe cel de ieri. Arată că guvernul maghiar refuză să accepte hotărârea de la Paris, spunând că 
cele hotărâte acolo sunt numai un provizorat. Arată în câteva cuvinte toată campania primului 
ministru maghiar în legătură cu atribuirea Ardealului României, spunând că constată cu 
amărăciune şi durere că această nouă ediţie a revizionismului se leagă de tendinţele 
binecunoscute ale revizionismului trecut, atât de agitat în Ungaria de ieri. Toate acestea nu sunt 
considerate decât un amestec direct în treburile noastre interne. Toate aceste soluţii propuse de 
guvernul maghiar nu creează altceva decât noi probleme internaţionale. D-l ministru arată că 
această atitudine a guvernului maghiar a fost luată împotriva hotărârii reprezentanţilor celor 
patru mari puteri şi să se ştie că toate guvernele democratice din întreaga Europă susţin cauza 
României [...] Arată cu indignare că guvernul maghiar susţine că guvernul român subjugă 
dezvoltarea economică a poporului maghiar din România şi că în curând vor ajunge la sapă de 
lemn. A spus d-l ministru că se bucură că din sărăcia noastră am hrănit sute de mii de oameni 

din Ungaria, dându-le vite şi cereale>=. 
În timpul discuțiilor cu studenții, potrivit afirmațiilor unui participant 
direct, Ion Gavrilă Ogoranu, aceştia l-au primit la început cu huiduieli, dar 


după ce a rostit cunoscuta afirmație „întâi sunt român, apoi sunt 


comunist” a fost ascultat în relativă linişte. Efectul venirii lui Pătrăşcanu 


la Cluj a fost însă nul, deoarece studenţii nu au încetat greva22, Printre cei 
cărora le-a atras atenția atunci s-a numărat şi istoricul David Prodan: „Am 
asistat şi la confruntarea lui cu studenţii în sala mare a Casei 
Universitarilor. Penibil. Se insinuau pe scenă nişte patrioţi tip legionar, 
insolent, cu totul în afara situaţiei date, nu prea înțelegeau pe ce lume se 


găsesc, îl înfruntau emfatic. I-am admirat răbdarea, le ţinea piept”24, 


Desfăşurarea grevei de la Cluj, dar mai ales discursul cu vădite tente 
naţionaliste al lui Pătrăşcanu, care au avut loc în contextul iminenţei 
începerii campaniei electorale pentru alegerile generale (preconizate pe 
atunci a se desfăşura în luna august), au determinat PCR să adopte o 
reacţie rapidă. La 6-8 iulie 1946 a avut loc o Plenară a CC al PCR pentru 


clarificarea poziţiei partidului faţă de „curentele şovine şi revizioniste»22. 


Cu această ocazie a fost adoptată o rezoluţie de dezavuare a afirmațiilor 


ministrului de Justiţie: 


Comitetul Central a fost unanim în aprecierea că Lucrețiu Pătrăşcanu, în discursul său de la 
Cluj, unde a afirmat că după 1918 s-ar fi deschis întregii populaţii din Transilvania, atât 
română, cât şi maghiară, noi izvoare de viaţă şi noi căi de progres, îndreptând focul principal 
împotriva revizioniştilor unguri, nu a accentuat răspunderea politică a partidelor „istorice” în 
întreţinerea urii şovine, în asuprirea naţională la care a fost supusă în trecut populaţia maghiară 
din Transilvania şi în provocările recente iniţiate şi organizate de către partidele „istorice” [...] 
Această abatere în discursul lui Pătrăşcanu a dat prilej partidelor „istorice” să arunce 
răspunderea provocărilor şovine din Transilvania exclusiv asupra elementelor revizioniste 
maghiare şi să pretindă că în problema naţională există unitate de vederi între partidele 


democratice şi partidele „istorice»S6. 


Pătrăşcanu a fost acuzat aproape direct de atitudine şovinistă, fapt 
care, după doi ani, va constitui pretextul arestării sale: „Acei tovarăşi 


români care iau atitudine numai, sau mai accentuat, împotriva reacţiunii 


maghiare, nu privesc problema naţională în mod obiectiv, nu văd 
comunitatea de interese a reacţiunii române şi maghiare împotriva 
democraţiei. Aceşti tovarăşi suferă de influenţa curentelor şovine sau de 


rămăşiţele educaţiei şovine pe care au căpătat-o în trecut»27. 


În timpul plenarei, Gheorghiu-Dej a expus public şi punctul său de 
vedere referitor la problema naţională, care, desigur, era şi poziţia oficială 
a regimului. Spre deosebire de Pătrăşcanu, Dej dădea vina pentru apariţia 
disensiunilor naţionale între maghiari şi români pe Imperiul Austro-Ungar 
şi pe guvernele burgheze din cele două ţări de după 1918 („Este un adevăr 
istoric că Imperiul Austro-Ungar şi regimurile reacționare române şi 
maghiare sunt deopotrivă responsabile pentru crearea artificială şi 
întreţinerea sistematică a urii şovine şi a neînțelegerilor dintre românii şi 


ungurii din Transilvania”28). Totodată, conducătorul partidului indica 


foarte clar care era metoda prin care putea fi contracarată această situaţie, 
şi anume evidenţierea momentelor în care românii şi maghiarii din 


păturile de jos s-au opus împreună claselor dominante: 
Tradițiile democratice ale poporului maghiar şi român: răscoala de la Bobâlna, răscoala lui 
Doja şi cea a lui Horea, Cloşca şi Crişan, revoluţia din 1848 şi toate celelalte evenimente din 
istorie care au legat, în lupta lor comună pentru libertate şi pentru descătuşarea iobăgimii, 


poporul român şi maghiar, ca şi luptele date de românii şi ungurii din Transilvania împotriva 


fascismului, trebuie să fie cultivate şi date ca exemplu29. 


Din acest moment, conducerii PCR i-a devenit foarte clar faptul că 
Pătrăşcanu nu se va integra niciodată în disciplina de partid şi că va căuta 
permanent să-şi creeze propriul capital politic, ce va încerca să-l 
valorifice dacă situaţia îi va permite. Conștienți de faptul că, în cazul unei 
schimbări a contextului intern sau extern, Lucrețiu Pătrăşcanu nu se va da 
în lături să se plaseze cât mai sus la vârful PCR, rivalii acestuia au înţeles 


că singura soluţie viabilă era îndepărtarea sa din conducerea partidului şi 


a statului. În pofida faptului că ambele tabere din PCR doreau înlăturarea 
lui Pătrăşcanu, obiectivul nu era chiar atât de uşor de înfăptuit. Situaţia 
era net diferită de cazul lui Ştefan Foriş, care fusese eliminat politic şi 
apoi şi fizic, grupul Ana Pauker şi grupul Gheorghiu-Dej ajungând fără 
scrupule la consens. Dar fostul lider al PCdR nu doar că nu mai avea nici 
un suport în partid, el nu deţinea nici un fel de funcţie publică, fiind 
practic un anonim în ţară sau în exterior. În schimb, Pătrăşcanu era 
ministru de Justiţie şi fusese printre organizatorii actului de la 23 august; 
se adăugau faptul că a negociat armistițiul cu aliaţii şi a participat la 
Conferinţa de Pace. Era aşadar o personalitate bine cunoscută în ţară şi în 
străinătate, iar eliminarea sa nu se putea produce fără să apară serioase 
semne de întrebare. Tocmai din aceste motive, rivalii săi au preferat să 
aştepte un moment prielnic. 

Între timp, nemulţumirile faţă de activitatea lui Pătrăşcanu au 
continuat să se adune, ele fiind exprimate şi de către alţi actori politici, 
cum ar fi Petru Groza sau UPM (Uniunea Populară Maghiară). Criticile — 
unele dintre el publice — vizau în general prestaţia lui Pătrăşcanu în 
calitatea sa de ministru. La 23 august 1946, la o întâlnire cu prim- 
preşedinţii şi procurorii generali ai Curţilor de Apel, prim-ministrul 
României afirma că „niciunde nu s-a întâmpinat atâta reacțiune ca în 


magistratură şi aceasta datorită «slăbiciunii titularului 


departamentului»” 80, UPM şi-a reiterat insatisfacțiile faţă de nerezolvarea 
de către Pătrăşcanu a unor doleanţe ale minorităţii maghiare din domeniul 
de care răspundea. Tergiversările sale în operarea unor modificări la 
Legea nr. 645 pentru retrocedarea imobilelor, cerute insistent de UPM, l- 
au determinat pe conducătorul acestei formaţiuni, Kurk6 Gyârfăs, să scrie 
chiar un articol de presă în care îl ataca pe Pătrăşcanu. Escaladarea 


publică a divergenţelor dintre PCR şi UPM nu convenea însă partidului, 


astfel încât Miron Constantinescu a intervenit pentru a-l aduce la ordine 


pe Gyárfás®t, 

Un moment important în destinul lui Lucrețiu Pătrăşcanu îl va 
constitui vizita lui Gheorghiu-Dej la Stalin din 1947, când secretarul 
general al CC al PCR a cerut şi obținut avizul pentru înlăturarea politică a 
ministrului de Justiție. Ca o primă consecință, din acel moment 
Pătrăşcanu a fost doar cu numele lider al PCR. Nu mai era informat de 
nici o decizie majoră a partidului, pe care practic le afla din presă. Şi-a 
păstrat în continuare funcția din guvern, întrucât partidul nu-şi permitea să 
declanşeze o luptă pentru putere la vârf, până când nu prelua integral 
controlul României. Foarte probabil, nici sovieticii nu au dorit ca apele să 
se agite în PCR, înainte ca acesta să deţină monopolul puterii. După 
abdicarea regelui (care l-a surprins plecat din Bucureşti, neanunţându-l 
nimeni de ceea ce urma să se întâmple şi mai ales necerându-i nimeni să 
fie prezent), sfârşitul politic al lui Lucrețiu Pătrăşcanu a devenit iminent, 
fiind doar o chestiune de zile. 

În februarie 1948, liderii români au fost somaţi de sovietici să rezolve 
rapid situaţia lui Pătrăşcanu. Într-un raport către Moscova din 19 februarie 
1948, ambasadorul URSS din România, Serghei Kavtaradze, preciza 


următoarele: 


Pătrăşcanu a adoptat o poziţie anticomunistă şi antisovietică şi are contacte cu cercuri 
reacționare ale emigranților [...] Având în vedere faptul că Pătrăşcanu poate deveni membru al 
PMR, al cărui congres se va deschide la 21 februarie 1948, am pus imediat problema lui 
Pătrăşcanu în faţa Secretariatului Comitetului Central (Dej, Ana Pauker şi Georgescu) şi am 
propus să se facă lumină în cele din urmă în acestă afacere sumbră şi să se ia o decizie. 
Secretariatul a fost întru-totul de acord cu mine şi a hotărât să rezolve problema lui Pătrăşcanu 


înainte de începerea congresuluiS2. 


La rândul lor, Gheorghe Pintilie şi Aleksandr Saharovski — şeful 
consilierilor sovietici din România pe linie de aparat represiv — au trimis 
un raport la 20 februarie 1948, conform căruia Pătrăşcanu ar fi fost agent 


al Siguranţei în timpul războiului, 


În realitate, graba sovieticilor avea o cu totul altă cauză. În acea 
perioadă, deranjat de atitudinea de frondă a lui Tito, Stalin şi-a dat seama 
că trebuie să ia cât mai repede măsuri pentru a înăbuși în faşă posibilitatea 
apariției unor cazuri similare şi în alte state din blocul comunist. Astfel, s- 
a trecut la arestarea şi condamnarea mai multor lideri ai unor partide 
comuniste din Europa de Est, acuzațiile vizând în general atitudinea 
„naţionalistă” şi „titoistă” a celor în cauză (procesele Rajk, Kostov, 
Brankov ş.a.). Lucrețiu Pătrăşcanu se înscria perfect în această schemă, 
discursurile sale naţionaliste din 1945 şi 1946 fiind notorii; pe deasupra, 
era şi detestat de conducerea partidului, care deja ceruse înlăturarea lui. 

La Congresul I al PMR, Pătrăşcanu nu a mai fost reales membru al 
Comitetului Central. Mai mult, a fost atacat public de Teohari Georgescu 


în timpul lucrărilor. La 24 februarie 1948, a fost forţat să-şi depună 


demisia din funcţia de ministru al Justiţiei. Bineînţeles, de o nouă 
candidatură pentru Marea Adunare Naţională, la alegerile din martie 
1948, nici nu mai putea fi vorba. Din acel moment, arestarea sa a devenit 
iminentă. 

La 27 aprilie 1948 a fost ridicat de la domiciliu şi închis într-o casă a 
partidului de la Snagov, fiind mutat apoi la Jilava. Pentru început, 
urmându-se tiparul folosit în cazul lui Foriş, a fost anchetat de către o 


comisie de partid, formată din Teohari Georgescu, Alexandru Drăghici şi 


Iosif RangheţE2. Dar cum aceştia nu au reuşit să-l convingă să se 
recunoască vinovat pentru că aşa cereau interesele partidului, a fost predat 


pentru anchetă organelor de represiune. Întrucât acuzaţia principală pe 


care doreau să i-o aducă era legată de o presupusă activitate trădătoare a 
sa în favoarea anglo-americanilor — era perioada de debut a Războiului 
Rece, în care propaganda vitupera continuu contra imperialiştilor —, cu 
efectuarea cercetărilor a fost desemnat şeful Secţiei Contraspionaj din 
SSI, viitoarea Direcţie a I-a a Securităţii, Petre Goncearuk. Măsura avea 
şi avantajul că atât Goncearuk, cât şi şeful acestuia, Serghei Nicolau, erau 
ambii spioni sovietici, care aveau astfel control total asupra anchetei. În 
1951, după fuziunea SSI cu DGSP, întrucât nici Goncearuk nu a reuşit să 
obţină vreun succes mai mare, ancheta a fost transferată Direcţiei 
Anchete, condusă de col. Mişu Dulgheru. 

Principala problemă pentru anchetatori a fost însă că nu existau capete 
clare de acuzare de care să se lege (ele fiind formulate ambiguu de către 
partid), dar mai ales lipsa probelor. S-au încercat tot felul de combinaţii: 
acuzaţii de spionaj, de atitudine naționalistă, de trădare, dar nu s-au 
obţinut nici un fel de dovezi care să permită o condamnare. Se pare că 
Ana Pauker nu a dorit ca Pătrăşcanu sa fie condamnat fără să existe 
dovezi concrete ale vinovăţiei acestuia. Probabil sub influenţa ei, nici 
Teohari Georgescu — care răspundea politic de ancheta lui Pătrăşcanu — nu 
le-a cerut subordonaţilor săi să obţină probe mincinoase sau să folosească 
tortura pentru a forţa declaraţii false. 

În aceste condiţii, ancheta a tărăgănat multă vreme. Cum Pătrăşcanu 
refuza cu îndârjire să recunoască vreuna din acuzaţiile aduse, nu putea fi 
început nici un proces. Declaraţiile sale din 1945 şi 1946 nu doar că erau 
mult prea puţin pentru a se obţine o condamnare, dar chiar îi erau 
favorabile, riscându-se transformarea lui într-un martir. Apoi, după 
trecerea valului de procese est-europene cu lideri comunişti acuzaţi de 


„titoism” şi „naţionalism”, preocuparea sovieticilor pentru acest caz a 


scăzut, ei nemaivând nici un interes politic imediat. Prin urmare, după un 
an (martie 1950 — aprilie 1951), Pătrăşcanu nu a mai fost anchetat. 

Totuşi, în încercarea de a se obţine probe, au fost interogaţi în calitate 
de martori mai mulţi lideri ai PMR sau ai partidelor istorice care 
avuseseră contacte cu Pătrăşcanu. Printre primii s-a numărat şi Avram 
Bunaciu, cel ce i-a succedat la conducerea Ministerului Justiţiei. La 3 
aprilie 1950, acesta îl va învinovăţi pe Pătrăşcanu de mai multe fapte, cum 


ar fi acoperirea criminalilor de război şi protejarea aparatului juridic 


burghezE€. La acestea se adăuga, desigur, şi activitatea sa şovină, 
antimaghiară, de care ar fi dat dovadă şi în exercitarea atribuţiilor de 


ministru: 


Atitudinea sa şovină, naționalistă, care a devenit de notorietate după cuvântarea de la Cluj, s-a 
manifestat din plin şi în activitatea lui ca ministru al Justiţiei [...] În regiunile cu populaţie 
compactă maghiară-secuiască a numit magistrați care nu numai că nu erau din rândurile 
populaţiei respective, dar nici măcar nu cunoşteau limba maghiară. La fel s-a dovedit această 
atitudine şovină a sa cu ocazia înfiinţării Tribunalului Poporului din Cluj (în iunie 1945), când, 
fiind chemat la dânsul şi însărcinat cu organizarea Tribunalului, mi-a spus, de acuma hotărât şi 
cu satisfacţie, ca să judecăm pe toţi criminalii de război unguri. Atitudinea sa şovină s-a vădit 
în discriminarea faţă de criminalii de război din Ardealul de Nord şi criminalii antonescieni, 


pentru primii autorizaţia de arestare se dădea fără nici o verificare a faptelorS?. 


În memoriile sale Bunaciu afirmă cu totul altceva: „După 23 august 
colaborarea noastră a fost deplină, aş putea spune că a fost omul cu care 


m-am înţeles cel mai bine»S8. 


A început apoi din nou o perioadă de anchetă, dar şi de data aceasta 
cercetările au avansat greu. În 1951, Pătrăşcanu nu mai constituia 
obiectivul principal al nici unei tabere de la vârful PMR. Cele două 
facţiuni (cea moscovită şi cea a comuniştilor din interior) erau mult mai 


preocupate să se spioneze reciproc, dar mai ales să-i câştige încrederea lui 


Stalin. Până nu a fost tranşată disputa între Gheorghiu-Dej şi Ana Pauker, 
nimeni nu a dorit să facă vreo eroare prin eliberarea sau condamnarea 
prematură şi fără probe a lui Pătrăşcanu, care putea fi foarte uşor imputată 
părţii adverse. 

Dar după eliminarea politică a Anei Pauker, Gheorghiu-Dej şi-a 
îndreptat imediat atenţia asupra lui Lucrețiu Pătrăşcanu, dorind să 
soluţioneze cât mai curând şi acest caz prin condamnarea fostului rival. 
De altfel, la Plenara CC din mai 1952, printre acuzele aduse lui Teohari 
Georgescu s-a numărat şi aceea că a tergiversat finalizarea anchetei lui 


PătrăşcanuS?. Prin urmare, în vara anului 1952, ancheta a cunoscut o 


nouă turnură, total diferită de cea din anii anteriori. Mişu Dulgheru, şeful 
Direcţiei Anchete din cadrul Securităţii, a fost înlăturat de la conducere, 
iar la coordonarea anchetei a fost numit col. loan Şoltuţiu, care fusese 


trimis special în Cehoslovacia pentru a asista la anchetarea lui Slânsky0. 


Şoltuţiu a primit de la liderii PMR acordul de a utiliza orice mijloace 
pentru a obţine probe împotriva lui Pătrăşcanu. Prin urmare, asupra 
tuturor persoanelor arestate în legătură cu acest caz a început să se 
folosească violenţa fizică. Singurul care nu a fost torturat a fost 
Pătrăşcanu, dar nu credem că din considerente umanitare sau legale. În 
opinia noastră, Gheorghiu-Dej nu putea risca un eventual deces în arest al 
lui Pătrăşcanu ca efect al torturii, care ar fi fost un dezastru pentru 
întreaga mascaradă ce se pregătea. Ne susţinem aserţiunea şi pe faptul că 
în momentele în care Pătrăşcanu acuza diferite afecţiuni anchetarea sa era 
imediat oprită pentru efectuarea tratamentului medical. Era obligatoriu ca 
el să rămână în viaţă până la proces, sperându-se că până la urmă va 
recunoaşte şi acuzaţiile aduse. 

Ca efect al folosirii torturii asupra celor anchetați, au început să apară 


şi primele „probe” împotriva lui Pătrăşcanu. Pentru a se reuşi o cât mai 


bună încadrare juridică şi a avea mai multe capete de acuzare, au fost 
arestate diferite persoane. De la acestea s-au obţinut „dovezi” pentru mai 
multe învinuiri: spionaj în favoarea anglo-americanilor, trădarea ţării în 
favoarea „partidelor burgheze” şi a „marii finanţe”, complot pentru 
sabotarea PCdR în perioada 1941-1944 (o mai veche marotă a lui 
Gheorghiu-Dej) — mergând până la încercarea de a organiza o falsă 
evadare din închisoare a liderului PMR, astfel încât acesta să fie ucis în 
timpul acţiunii etc. Încet-încet, soarta lui Pătrăşcanu a fost pecetluită. 
„Martorii” nu aveau cum să reziste torturii şi, pe rând, au început să 
„mărturisească”. Unii anchetați au produs declaraţiile necesare şi în 
funcţie de alte considerente: să scape de condamnarea la moarte (Bellu 
Zilber) sau să obţină eliberarea din detenţie şi avizul de emigrare 
(Mocsonyi Stârcea şi Radu Niculescu-Buzeşti). Prin urmare, anchetatorii 
au adunat tot mai multe „probe” care făceau din Pătrăşcanu principalul 
vinovat pentru mai multe fapte. 

În tot acest timp, Gheorghiu-Dej a urmărit foarte atent desfăşurarea 
anchetei, dirijând practic, prin intermediul lui Alexandru Drăghici şi al lui 
Gheorghe Pintilie, desfăşurarea acesteia. Primea toate declaraţiile date de 


cei anchetați, pe care făcea diverse adnotări, sugerând noi piste de 


cercetare sau aprofundarea anumitor aspecteZL. În 1953, Gheorghiu-Dej 
mai avea nevoie doar de încuviințarea Moscovei şi de un context extern 
favorabil pentru a tranşa definitiv cazul Pătrăşcanu. Moartea lui Stalin va 
mai întârzia desfăşurarea evenimentelor, dar în acelaşi timp a deschis şi 
noi oportunităţi pentru liderul de la Bucureşti. Până atunci, practic nu 
putea lua decizia de eliminare fizică a lui Pătrăşcanu fără acordul explicit 
al liderului de la Kremlin. Evenimentele care au urmat decesului lui 


Stalin, de care Gheorghiu-Dej a ştiut să se folosească cu abilitate, i-au 


permis conducătorului PMR să ducă până la capăt planul său de 
suprimare a lui Pătrăşcanu. 

Procesul de „destalinizare” iniţiat de Hruşciov după 1953 se va 
reflecta şi în tot blocul comunist. În Ungaria, Imre Nagy l-a criticat foarte 
dur pe Mátyás Rákosi, ceea ce a constituit un semnal de alarmă pentru 
Dej, care şi-a dat seama că în orice moment putea fi înlocuit cu un lider 
mai convenabil. În aceste condiţii, Gheorghiu-Dej a dorit să tranşeze cât 
mai rapid cazul Pătrăşcanu şi a precipitat evenimentele. Liderul de la 
Bucureşti a profitat şi de ambiguităţile politice de la vârful PCUS, cauzate 
de lupta pentru putere dintre Hruşciov, Malenkov şi Molotov. În ianuarie 
1954, prin intermediul lui Miron Constantinescu, Gheorghiu-Dej a reuşit 
să obţină un fel de acord din partea lui Malenkov pentru a deschide un 
proces împotriva lui Pătrăşcanu. Mai exact, liderul sovietic le-a transmis 


românilor că „asta este treaba voastră”Z2, 


Odată primită de la Kremlin informaţia că URSS nu va interveni 
indiferent de desfăşurarea procesului, ceilalţi paşi erau pur formali. În 
martie 1954, Biroul Politic s-a declarat în unanimitate de acord cu 
începerea procesului. Completul de judecată a fost constituit foarte rapid, 
iar procesul a început după câteva zile, la 6 aprilie 1954. Întrucât 
organizatorii erau conştienţi de faptul că Pătrăşcanu nu va recunoaşte nici 
una dintre învinuiri, şedinţele s-au desfăşurat cu uşile închise, fiind 
prezenţi doar un număr restrâns de ofiţeri de Securitate (printre care col. 
Alexandru Demeter, şeful Direcţiei Cadre a MAI, mr. Gheorghe Ristea, 
locţiitor al şefului Direcţiei a Il-a Contraspionaj) şi activişti de partid de 
încredere. Procesul s-a desfăşurat foarte rapid, finalizându-se după numai 
o săptămână. Şefii Securităţii, Gheorghe Pintilie şi Alexandru Nicolschi, 


au fost implicaţi direct în redactarea capetelor de acuzareZ2. Pentru a nu 


exista nici un fel de surpriză, „martorii” aveau depoziţiile deja redactate, 


şi doar le-au citit în faţa completului, care nu le-a mai adresat nici o 
întrebare suplimentară, cu toate că au existat unele contradicții. Singurii 
care au vorbit liber au fost Bellu Zilber şi Gheorghe Tătărescu: pare că 
prezentau încredere că vor demasca de bunăvoie activitatea „trădătoare” a 


lui PătrăşcanuZA. În cazul lui Tătărescu, se sconta probabil şi pe antipatia 


acestuia faţă de Pătrăşcanu, ultimul nefiind niciodată de acord cu prezenţa 
primului în guvernul Petru Groza, susţinând că partidul acestuia era 


format din „escroci, şantajişti şi cunoscuţi sperțari” Z2, 


Pe parcursul dezbaterilor, Pătrăşcanu s-a comportat foarte demn şi a 
respins vehement toate acuzaţiile ce i s-au adus. Mai mult, chiar i-a atacat 


dur pe unii dintre martorii aduşi de procuratură. Pe Zilber l-a numit 


„mincinos” şi „trădător”, iar pe Tătărescu „porc bătrân” Z8, Fără îndoială, 
comportarea sa demnă din lunga perioadă de anchetă şi de la proces nu 
poate să stârnească decât admirația. Până la urmă a fost singurul caz de 
lider comunist condamnat care a avut tăria de a-şi sfida adversarii şi de a 
respinge învinuirile. Cu toate acestea, nu putem să nu ţinem cont şi de 
faptul că a avut parte şi de un tratament favorabil, acela că asupra sa nu s- 
a folosit niciodată violenţa. În faţa torturii, opinăm că cerbicia lui 
Pătrăşcanu nu avea cum să reziste, fiind doar o chestiune de timp până ce 
ajungea să recunoască acuzaţiile (dacă exceptăm, desigur, varianta 
decesului sau a sinuciderii). Dacă am neglija acest aspect, am putea crede 
că un comportament demn în timpul anchetei şi al procesului a fost la 
îndemâna tuturor deţinuţilor politici din România, ceea ce ar fi o mare 
eroare. Situaţia lui Pătrăşcanu a constituit excepţia şi nu regula în timpul 
terorii comuniste din România acelor ani. 

Sentința nu putea fi decât una singură: condamnarea la moarte. Alături 
de el, a mai primit pedeapsa capitală şi Remus Koffler, ceea ce lega 


activitatea „trădătoare” a lui Pătrăşcanu de cea a lui Ştefan Foriş, a cărui 


activitate antipartinică fusese deja „dovedită”. Înainte de punerea în 
aplicare a sentinţei, s-a încercat convingerea lui Pătrăşcanu să solicite 
comutarea acesteia în pedeapsa cu închisoare pe viaţă. Dar fostul avocat şi 
ministru al Justiţiei ştia foarte bine că dacă semna un asemenea act 
însemna să recunoască justeţea procesului şi a hotărârii acestuia, astfel 
încât a refuzat cu hotărâre să facă o asemenea cerere. 

Dramatismul cazului este accentuat şi de modul în care a fost ucis 
Pătrăşcanu. Cu toate că există un proces verbal, conform căruia el a fost 
dus în faţa plutonului şi executat, în realitate faptele s-au petrecut cu totul 
altfel. Adevărul a ieşit la iveală în 1968, prin mărturiile mai multor ofiţeri 
de Securitate. Conform acestora, în noaptea de 16 spre 17 aprilie 1954, 
câţiva ofiţeri au mers la el în celulă şi l-au întrebat dacă mai are ceva de 
adăugat. Pătrăşcanu s-a comportat însă demn şi în aceste momente, 
răspunzându-le „Hai, terminaţi mai repede ce aţi început!”. Nu la fel au 
procedat însă şi ofiţerii de Securitate, care, după ce l-au scos pe culoar, l- 


au împuşcat pe la spate/Z. 


Odată finalizat cazul Pătrăşcanu, chiar dacă nu a avut succesul pe care 
se conta (acuzatul nu şi-a recunoscut „crimele”), Gheorghiu-Dej a trecut 
la recompensarea celor ce au contribuit la eliminarea adversarului său. 
Alexandru Drăghici a primit un loc de titular în Biroul Politic, iar echipa 
de anchetatori a fost premiată. Ulterior, Gheorghiu-Dej îşi va manifesta 
deseori satisfacția că a reuşit să scape de un asemenea inamic. Spre 


exemplu, la Plenara CC din 1961 el afirma ironic şi sentenţios: 


pe Pătrăşcanu l-am pus la locul său [...] L-am potcovit aşa cum trebuia potcovit, după ce am 
făcut toate încercările de a-l orienta, de a-l ajuta să înţeleagă lucrurile, pentru că o perioadă 
anumită am crezut poate că nu înţelege, este un intelectual, deşi cu stagiu în mişcarea noastră, 


totuşi baza lui de cultură este cultura burgheză, influenţele mediului din care a ieşit şi unde a 


trăit, şi stăruiam să-l clarific. În ziua însă când acest Pătrăşcanu a ieşit, cum se spune, pe ring şi 


a trebuit să boxăm cu el, am boxat aşa cum a trebuit să boxăm78. 


Paradoxal, liderul PMR recunoştea indirect nevinovăția lui Pătrăşcanu 
şi faptul că totul s-a redus la lupta pentru putere în partid. 

În mod ironic, dar în acelaşi timp tipic pentru regimurile staliniste, 
tocmai executarea lui Pătrăşcanu, pe care l-a detestat atât de mult, va fi 
folosită ulterior ca pretext pentru discreditarea publică a imaginii şi 
activităţii lui Gheorghiu-Dej. Participanţii la Plenara CC al PCR din 22-24 
aprilie 1968 — când Lucrețiu Pătrăşcanu a fost reabilitat — au dus 
numeroase acuze fostului lider al partidului: documentele adoptate au fost 
difuzate şi discutate în întreaga ţară. Se poate spune că, într-un fel, în 
lupta continuă dintre cele două figuri, moartea lui Pătrăşcanu a atras după 


sine şi „moartea” lui Gheorghiu-Dej. 

GHEORGHE GHEORGHIU-DEJ VS „GRUPUL 
MOSCOVIT” 


Dan Drăghia 


„Când au spus de Merkulov şi de toţi aceştia care au fost executaţi 
împreună cu Beria, spunea Hruşciov cum s-au dus la Kremlin cu pistoale 
şi noi să ne jenăm? [...] Noi să fim delicaţi. Parcă ei s-au jenat să ia pe 
unul sau pe altul sub binoclu, să-l suspecteze. Să nu ne jenăm. Aşa s-au 


petrecut lucrurile, acesta este adevărul istoric.” 


Discutând pe marginea oportunității publicării şi a modului în care 
dezbaterile aferente Plenarei CC al PMR urmau să fie publicate, 
Gheorghe Gheorghiu-Dej, secretarul general al partidului, rostea cuvintele 
de mai sus convins probabil de faptul că nu făcuse nimic rău în lupta sa 
pentru obţinerea puterii absolute în România şi că, prin urmare, nu trebuia 


să facă nici un secret din acest lucru. Discuţia a avut loc în cadrul şedinţei 


Biroului Politic al CC al PMR din data de 7 decembrie 19612, organismul 
colegial suprem al puterii comuniste, nivelul unde apăreau şi se 
desfăşurau, de obicei, cele mai ample şi acerbe lupte pentru putere. Este 
drept că aceste cuvinte nu au apărut în presa vremii aşa de vulgar cum au 
fost exprimate de către Gheorghiu-Dej, ci foarte bine „prelucrate” de 
propaganda comunistă în direcţia „căii juste” adoptate de „tovarăşul Dej 


faţă de duşmanii din interior ai partidului” 3. Însă chiar şi „atenuate” de 


propagandă ele denotă o realitate bine-cunoscută în rândurile partidului cu 
privire la viziunea şi practica organizaţională internă a comuniştilor, o 
realitate cunoscută până la nivelurile de jos ale ierarhiei comuniste, acolo 
unde, la altă scară însă, era de asemenea întâlnită lupta pentru putere. 
Miza acestui studiu este legată de formele extreme şi specifice de 
manifestare pe care dorinţa de putere le ia într-o organizaţie totalitară. 
Fără a emite judecăţi de valoare, în sensul demonizării lui Gheorghiu-Dej 
în comparaţie cu adversarii săi învinşi, şi fără a merge pe calea istoriei 


contrafactuale, aşa cum mulţi cercetători au tendinţa să facă4, vom 


încerca să abordăm realitatea luptei pentru putere dintre acesta şi „grupul 
moscovit” într-un registru care să ne permită să înţelegem „aşa cum s-au 
petrecut lucrurile”, „adevărul istoric” cum spunea însuşi Dej. 

Încă de la primele semne care prevesteau ieşirea Partidului Comunist 
din România (PCdR) din ilegalitate şi în contextul unei tot mai evidente 
posibilităţi de preluare a puterii, „grupul moscovit” a reprezentat cel mai 
important obstacol pentru Gheorghiu-Dej în drumul său către conducerea 
absolută a partidului şi a statului. Ana Pauker, Vasile Luca şi Teohari 


Georgescu au alcătuit, împreună cu Gheorghiu-Dej, cvartetul de 


conducere al partidului până la evenimentele din 19522. Nu ştim cu 
exactitate dacă cei trei au rămas în istorie grupaţi astfel datorită faptului 
că erau într-adevăr asociaţi şi colaborau ca un grup aparte în cadrul puterii 
comuniste a vremii, sau doar datorită contextului de a fi fost epuraţi 


împreună, lucru pe care vom încerca să îl desluşim pe parcursul 


expunerii noastre. 
Cert este că denumirea colectivă şi generică pe care am ales-o pentru 


cei trei lideri comunişti? atacați şi eliminaţi de Gheorghiu-Dej din 


conducerea partidului începând cu februarie 1952 este cu atât mai 


potrivită cu cât, pe lângă faptul că le întăreşte importanţa şi face legătura 
cu Moscova, exprimă şi anomia contextuală a luptei pentru putere din 
interiorul elitelor comuniste, acolo unde, dincolo de alianțele 
conjuncturale, nu te puteai baza decât pe propria persoană. Fidelităţile 
erau mai degrabă excepţia care confirma regula, de multe ori nici astfel de 
colaborări conjuncturale nefiind suficiente pentru a scăpa de epurare, 
cum, de altfel, se pare că a fost şi cazul celor trei. Acest lucru face ca 
situaţia „grupului moscovit”, lăsând la o parte detaliile fiecărui caz în 
parte, să fie de fapt situaţia tuturor celor care au fost epuraţi în luptele 


pentru putere&. În această economie complicată a disputelor pentru 


putere, grupul Anei Pauker a fost cel mai puternic şi, de aceea, cel mai 
vizibil şi mai cunoscut adversar al lui Gheorghiu-Dej, lucru marcat cum 


se cuvine în literatura epurărilor politice comuniste? 


Nu trebuie să căutăm prea mult pentru a vedea acest lucru în practică. 
Este de ajuns să spunem că, deşi în măsuri diferite, cei trei au contribuit 


sau cel puţin nu s-au opus eliminării, fizice în cele din urmă, atât a lui 


Ştefan Foriş (1946)10 cât şi a lui Lucrețiu Pătrăşcanu (1948)11, după cum 
Iosif Chişinevschi şi Miron Constantinescu au contribuit din plin la 


212 pentru a încerca un 


epurarea lui Pauker, Luca şi Georgescu în 195 
atac la Dej după destalinizarea din 1956 şi a sfârşi apoi epuraţi de către 


acesta în 195713, În toată această perioadă, inclusiv Gheorghiu-Dej a 


trecut prin momente de cumpănă, aşa cum au fost primele zile de după 
izbucnirea conflictului dintre Tito şi Stalin, atunci când a fost atacat voalat 


de Chişinevschi, care a făcut o paralelă cu liderul comunist iugoslav, şi 


apărat la fel de discret inclusiv de către Pauker şi Luca. Ideologic 
vorbind, mai toţi cei epuraţi au fost acuzaţi de „deviaţionism de dreapta”, 


unii de stalinism, deci „deviaţionism de stânga”, alţii de legături cu 


Moscova  („anti-naţionali”) sau ca  „imperialişti” („trădători ai 
socialismului”), amănunte care fac şi mai complicată decelarea exactă a 


traseului conflictualL?. 


În finalul acestei părţi introductive, pentru a confirma demersul sinuos 
al studierii unui astfel de subiect, trebuie să facem câteva precizări 
bibliografice. Aşa cum se poate observa şi din referinţele de până acum, 
deşi pe larg abordată în literatura de specialitate, tema conflictelor de 
putere din interiorul elitei comuniste româneşti nu înregistrează o 
contribuţie amplă dedicată separat relaţiei lui Gheorghiu-Dej cu „grupul 
moscovit”, aceasta fiind abordată mai degrabă disparat şi tangenţial altor 
subiecte mai generale. Studiul nostru încearcă să pună ordine în această 
bibliografie, căreia nu-i lipseşte informaţia, ci, dimpotrivă, înregistrează o 
inflaţie informaţională dăunătoare întrucâtva înţelegerii esenţialului. 
Contribuind practic la conturarea unui volum biografic al cărui subiect 
este Gheorghe Gheorghiu-Dej, studiul îşi propune să filtreze esenţialul 
unei relaţii hotărâtoare pentru destinul comunismului românesc, cu 


ajutorul unui cadru teoretic ordonator. 


„A fi sau a nu fi!” — Viziunea şi practica leadership-ului 


totalitar 


Adevărul rostit de Gheorghiu-Dej în textul citat la începutul studiului, 
care fusese întărit, într-o formă sau alta, de către toţi ceilalţi vorbitori în 
cadrul Plenarei respective, exprimă realitatea în care trăiau comuniştii din 
România. O realitate care dăinuia încă de la apariţia lor în peisajul politic 
autohton, pe fundalul de criză din timpul Primului Război Mondial şi al 


Revoluţiei Bolşevice din Rusia. De multe ori, literalmente, „a fi sau a nu 


A 


fi” în grațiile partidului era o chestiune de viaţă sau de moarte1€. Stelian 
Tănase şi Vladimir Tismăneanu afirmă că, în momentul în care Alexandru 
Moghioroş, acompaniat de ceilalţi membri ai Biroului Politic, mai puţin 


Ana Pauker şi Teohari Georgescu, a citit acuzaţiile la adresa lui Vasile 


Luca la plenara din mai 1952, acesta din urmă a leșinat. Ţinând cont de 
practicile organizaţiei comuniste pe care, în calitatea sa de vechi membru, 
cu peste trei decenii de experienţă, Vasile Luca în mod cert le cunoştea, o 
astfel de reacţie este cât se poate de plauzibilă şi de normală. 

Pe de altă parte, în mod paradoxal, se poate spune că toţi vorbitorii de 
la plenară consimţeau la spusele lui Dej, nu neapărat de frica liderului 
suprem, ci pur si simplu pentru că ştiau şi conştientizau că acestea erau 


„regulile jocului comunist”, un sistem care includea frica 


autoconservantăL2. lar acest lucru putea fi într-atât de interiorizat, încât, 
asemenea lui Dej în izbucnirea lui de sinceritate, epurările la vârf, uneori 
soldate chiar cu moartea celui înlăturat, erau privite ca un fapt obişnuit de 


logică internă, logică în care „asasinatul politic»20 


nu era ceva neapărat 
rău sau, în orice caz, nu ceva atât de revoltător încât să fie ascuns. 

În sine, textul citat la început conţine toate direcţiile şi toate 
argumentele pe care le urmăm în acest studiu, de la specificul dinamicii 
leadership-ului într-o organizaţie de tip autocratic, trecând prin cultura 
organizaţională bolşevică reprodusă pe tărâm românesc şi până la detaliile 
luptei propriu-zise pentru putere din interiorul PMR. Întâlnim în acest text 
trei nume, Merkulov, Beria şi Hruşciov, personaje de la vârful ierarhiei 
sovietice la începutul anilor *50, primii doi fiind eliminaţi fizic de cel de- 
al treilea în cursul luptei pentru succesiune după moartea lui Stalin. 
Omologii lor români sunt Dej, cel care vorbeşte, respectiv Ana Pauker şi 


Iosif Chişinevschi, cei la care acesta se referă, toţi trei membrii ai Biroului 


Politic al CC al PMR în momentul declanşării conflictelor care i-au avut 
în centru. În text, făcând legătura dintre aceste nume, găsim câteva detalii 

„de metodă” privind relaţionarea dintre persoanele şi grupurile care 
alcătuiau piramida comunistă de putere. 

Toate aceste detalii ne îndreaptă mai întâi către „teoria 
comportamentului  organizaţional” (organizational behavior), care 


cercetează în general impactul pe care indivizii, grupurile şi structurile îl 


au asupra comportamentului unei organizaţii2L. Nu vom insista aici 
asupra dezbaterilor din interiorul acestui câmp de cercetare cu origini în 
economie, psihologie şi în teoria personalităţii, modelat ulterior şi de 


sociologie sau alte domenii22: ne vom rezuma doar să îl luăm drept cadru 


larg în care poate fi integrată o asemenea organizaţie politică agresiv- 
contestatară de genul Partidului Comunist. lar aici privim Partidul 
Comunist ca pe un organism internaţional, aşa cum de altfel a şi fost, cu 


mici excepții22 


, cel puțin până la moartea lui Stalin, organizație în care 
comuniştii români nu erau decât o filială mai mult sau mai puțin 
(sub)ordonată. De asemenea, ţinând cont de matricea „revoluţiei 
permanente” în care funcționau, cu prelungirea ei implicită care a fost 
obsesia „duşmanului din interior”, extindem logica de acțiune contestatară 
şi dincolo de preluarea puterii, eveniment care, aşa cum realitatea 
comunistă la putere o dovedeşte, nu a făcut decât să întărească logica de 
funcţionare pe care am expus-o, logică în care luptele „fratricide” s-au 
înmulţit şi s-au intensificat. 

Deşi s-a discutat insistent despre caracteristicile rigide ale Partidului 
Comunist (inflexibilitate ideologică, organizare ierarhică bine definită, 
stabilitate a elitelor etc.), istoria ne-a dovedit că, de fapt, această 
organizaţie a fost una extrem de adaptabilă, atât în interior, cât şi în 


exterior. De altfel, caracteristicile sale rigide trebuie privite mai degrabă 


nuanţat, în sensul că inflexibilitatea şi extremismul ideologic i-au permis 
să atragă aderenţi, mulţi dintre ei foarte devotați, într-o epocă de 
frământări sociale, la fel cum organizarea clar definită i-a facilitat 
deciziile rapide, iar stabilitatea elitelor i-a asigurat o coerenţă de acţiune 
conformă obiectivelor pe care şi le fixa. Ajungem astfel la unul dintre 
tipurile de comportament organizaţional pe care îl considerăm foarte 
apropiat de modul de funcţionare al organizaţiei comuniste, şi anume 
„comportamentul contextual” (contingency theory). Acest concept are la 
bază ideea potrivit căreia organizaţiile care funcţionează conform unei 
asemenea logici se adaptează foarte bine mediului în care îşi desfăşoară 
activitatea, reuşind să profite la maximum de oportunitaţile care apar, 


tipologie pe care o reproduc şi în interior, 


Deoarece punctul nostru de interes în acest studiu nu este atât logica 
de funcționare internă a Partidului Comunist, cât mai ales logica de 
funcționare a leadership-ului său, vom insista asupra acestui din urmă 
aspect. Oricum, cele două paliere sunt puternic interconectate, 
identificându-se sub raportul modului de funcționare în ansamblu. O 
astfel de logică a funcționării organizaționale, fie şi numai pentru faptul 
că, aşa cum ştim tot din istoria comunismului mondial, organizaţia a fost 
o creaţie directă a unor ideologi şi practicieni devotați „cauzei” 


revoluţionare de clasă22, nu avea cum să nu fie reprodusă şi la nivelul 


elitelor. Privind în aceeaşi direcţie a istoriei partidului, organizaţia a fost 
cea care s-a dezvoltat conform preceptelor trasate de la liderii istorici şi a 
reprodus, în mare, comportamentul acestora. Coborâm prin urmare către 
teoretizarea leadership-ului organizaţional, acolo unde, corespondent 
comportamentului organizaţional de context, avem, pe acelaşi principiu al 
adaptabilităţii de moment, abordarea contextuală ca logică de funcţionare 


a elitei unei organizaţii şi a organizaţiei în sine26. 


Prin aceasta ajungem deja în zona stilurilor de conducere, care ne 
interesează direct ca mod de funcţionare a Partidului Comunist şi care ne 
pot ajuta să explicăm desfăşurarea şi rezultatul luptelor interne de putere 
în cazul comunist în general şi al PMR în particular, conflictul dintre 
Gheorghiu-Dej şi „grupul moscovit” nefiind decât una dintre 
întruchipările instituționale. În ansamblu, abordarea  contextuală 
argumentează că nici un stil de conducere nu este potrivit de unul singur 
pentru a-ţi asigura succesul în orice situaţie şi că, pentru succes, este mai 


degrabă nevoie să adaptezi acţiunile la nevoile momentului, conceptul- 


cheie fiind acela de „potrivire a liderului” (leader match)27. Privind de-a 
lungul bogatei literaturi asupra leadership-ului din perspectiva tipurilor de 
lideri care pot să apară într-un context organizaţional, este vorba de ceea 
ce poate fi desemnat prin termenul de „lider orientat către obiectiv” (task 
orientated leader), cealaltă tipologie majoră fiind „liderul orientat către 
oameni” (people orientated leader)28. 

Pe linia abordării contextuale însă, având în vedere că anumite situaţii 
cer un comportament orientat către mase/oameni, este nevoie şi de 
capacităţi ce ţin de charismă. Acestea reprezintă tot o formă de atingere a 
obiectivului, deci de potrivire a liderului cu momentul. Ne găsim astfel în 
faţa unei dezbateri vechi şi ample mai ales în psihologia socială, şi anume 
cea privitoare la abordările care susţin prevalența individului în rezultatul 


unei situaţii, politice în cazul nostru, şi la cele care valorizează mai 


degrabă importanţa mediului în care acţionează individul respectiv2?. De 
altfel, dacă suprapunem această dezbatere teoretică cu literatura despre 
luptele de putere comuniste care l-au avut în centru pe Gheorghiu-Dej, 
observăm că lucrurile sunt aproape identice: deşi mai toate abordările 
subiectului includ atât elemente ce ţin de personalitatea acestuia 


(intrigant, calculat, hotărât etc.), cât şi elemente care ţin de mediul politic 


în care a acţionat (suspiciunile de colaborare cu Siguranţa care planau 
asupra lui Foriş, prăpastia dintre Pătrăşcanu şi „activul” de partid, 
antisemitismul lui Stalin în cazul „grupului moscovit” ori proximitatea 
Revoluţiei din Ungaria în cazul lui Chişinevshi şi Miron Constantinescu), 
ele se concentrează mai degrabă asupra unor cauze particulare, scoțând în 
evidenţă unul sau altul din aspectele enumerate mai sus, şi nu accentuează 
suficient de mult rolul conjugării factorilor, al întâlnirii omului cu 
momentul, aşa cum am menţionat puţin mai sus. 


Sub raport teoretic, o astfel de abordare integrantă găsim încă din anii 
'30 la Kurt Lewin20. Acesta, în lucrările sale din 1935, respectiv 1936, A 


Dynamic Theory of Personality} şi Principles of topological 


psychology32, susţine că rezultatul comportamental pentru o situaţie dată 


este, de fapt, o funcţie între persoană şi mediul său de manifestare, 


abordare care poartă numele de „teoria mediului” (field theory)32. Deşi 


considerat behaviourist, o altă abordare a teoriei leadership-ului, care se 


apropie totuşi foarte mult de abordarea contextuală34, Lewin este util aici 
pentru că ne ajută să aducem împreună tipologia organizaţiei comuniste, 
cu tot cu atmosfera internă pe care această tipologie a generat-o, şi 


caracteristicile luptei pentru putere din acest mediu, bazat pe specularea 


oportunităţilor. Adept al experimentului de teren22, dornic prin urmare să 
îşi verifice teoriile formulate, Lewin a inițiat în 1937 şi 1938 echipe de 
lucru care să cerceteze empiric atmosfera creată în interiorul unor grupuri 


conduse în mod autocratic, respectiv democratic3€. Nu vom insista asupra 


detaliilor experimentului — devenit ulterior foarte influent, în sensul că 
tipologia rezultată constituie şi astăzi un punct de referinţă pentru teoria 


leadership-ului. Vom reţine doar detaliile pe care le considerăm relevante 


pentru argumentul nostru? împreună, bineînţeles, cu observaţiile la care 


s-a ajuns. 

În ce priveşte conducerea autocratică, observaţiile celor trei din 
raportul experimentului sunt revelatoare pentru modul de funcţionare a 
unei organizaţii de tipul Partidului Comunist. Pornind de la inducerea 
unui stil de conducere specific autocraţiilor (lipsa consultării altor păreri; 
prietenie medie, detaşată, impersonală şi interesată; dezinteres faţă de 
mijloacele folosite pentru realizarea obiectivelor;  nerespectare a 
procedurilor; ordine dezbinatoare şi contradictorii; critici şi laude 
neîntemeiate), experimentul a relevat o atmosferă în care: a) coeziunea de 
grup şi ataşamentul faţă de acesta erau aproape inexistente, iar certurile, 
cazurile în care cineva era făcut „ţap ispăşitor” sau „luarea sub 


binoclu”38 


, aşa cum se exprimă Dej în textul citat, erau extrem de 
frecvente; b) docilitatea, deşi extinsă, se prezenta mai degrabă sub forma 
unei nemulțumiri latente, care evolua spre o agresivitate surprinzător de 


mare, în ciuda unei ordini ce părea stabilă39. Referitor la violenţa 


reciprocă asociată regimurilor totalitare, poate cea mai interesantă 
observaţie pe care o scoate în evidenţă cercetarea din perspectiva noastră 
este aşa-numita teorie a „short-cut”-ului agresivităţii, conform căreia 
„agresiunea este de multe ori un efort imediat de a obţine sentimentul de 
importanţă atunci când cineva îşi simte statusul ori mândria 


ameninţate”40. 


În volumul Autocracy and Democracy: An Experimental Inquiry, 
publicat de White şi Lippitt în 1960 pe baza experimentului din 1938, cei 
doi autori asociază mediul autocratic şi consecinţele acestuia cu stilul de 
conducere întruchipat de liderul orientat către obiectiv, „argumentând că 


liderii autoritari sunt pur şi simplu extrem de bine orientaţi către 


obiectiv»4l. Aceasta este de altfel şi ipoteza noastră în studiul de faţă, 
studiu în care argumentăm că regimurile totalitare de tipul comunismului 
favorizează, în manieră extremă am putea spune, apariţia şi succesul 
liderilor foarte bine orientaţi către obiectiv. Iar prin lider orientat către 
obiectiv înţelegem o formă integrantă de atingere a scopurilor politice, 
care pliază „calităţile” personale dovedite pe caracteristicile mediului în 
care se manifestă. O astfel de conjugare a factorilor favorizează „omul 


momentului »42 


Aşa cum vom vedea în cele ce urmează, cazul lui Gheorghe 
Gheorghiu-Dej, ca şi al lui Stalin, de altfel, pentru a nu mai vorbi de toți 
ceilalţi lideri autocratici din aceeaşi categorie, nu iese cu nimic din acest 
tipar. „Grupul moscovit”, asemenea lui Foriş, Pătrăşcanu sau Chişinevshi- 
Miron Constantinescu, ca şi Troțki, Zinoviev sau Kamenev înaintea lor, 
nu au fost în definitiv decât obstacole de context în calea unei fatalităţi 
istorice până la urmă, fatalitate care, în alte condiţii, care nu au existat şi 
asupra cărora ar fi inutil să speculăm, i-ar fi putut favoriza la fel de bine şi 


pe ei. 


Moscova, Cominternul, România — Organizaţia 


Dacă citim memoriile unuia dintre foştii secretari ai lui Stalin, Boris 


Bajanovâă, Kremlinul anilor *20, publicate în Occident după emigrarea 


acestuia, putem avea de multe ori impresia că ne aflăm în Bucureştiul 
anilor '40-*50. Chiar şi rolurile sunt asemănătoare: echivalentul lui Lenin, 
autoritatea istorică supremă a Partidului, este „Moscova” (Stalin, 
consilierii sovietici, Cominformul), înţeleasă ca autoritate supremă de 


necontestat care plana asupra tuturor comuniştilor români; în situaţia lui 


Troțki (popular şi activ lider al Revoluţiei, întrucâtva ideolog, dar fără un 
sprijin decisiv în organizaţie, epurat primul din partid de către Stalin) se 
află Lucrețiu Pătrăşcanu (cel mai implicat din partea comuniştilor în 
evenimentele de la 23 august 1944, relativ cunoscut de către români, dar 
fără conexiuni semnificative în organizaţie) — împotriva lor s-au coalizat 
pentru moment adversarii de mai târziu (Stalin, Kamenev, Zinoviev, 
respectiv Dej, Pauker şi Luca), asemenea lui Kamenev şi Zinoviev în anii 
'20, aparent mai bine plasați decât Stalin prin raportarea la „părintele 
Revoluţiei”, Ana Pauker şi Vasile Luca par să fi fost adevărații şefi în 
România prin faptul că îşi obţinuseră legitimitatea direct de la 
„Moscova”. Şi unii şi ceilalalţi fac acte de „bunăvoinţă”, interesate 
bineînţeles, faţă de Stalin respectiv Dej, pe care, ulterior, le vor regreta. 
La fel cum s-a întâmplat în cazul lui Dej, care, mai întâi, a fost sprijinit de 
„moscoviţi” pentru a fi numit secretar-general al Partidului, iar apoi apărat 
de aceştia când a fost acuzat voalat de titoism, Kamenev şi Zinoviev au 


contribuit decisiv la rămânerea lui Stalin în fruntea Partidului Comunist al 


Uniunii Sovietice (pcus)t la Congresului al XIII-lea (1924), când s-a 


dezbătut testamentul lui Lenint?. 


Am făcut această scurtă paralelă situaţională pentru a sublinia nu atât 
specificul organizaţional în care funcționau comuniştii români, subînţeles 
de altfel prin natura afilierii lor, cât mai ales pentru a identifica vârful 
piramidei organizaționale comuniste şi sursa comportamentului intern al 
acesteia în cazul comuniştilor români, care nu au făcut decât să reproducă 
„în filială” impulsurile venite „de sus”. În România, spre exemplu, nu 
existau comunişti înainte de Revoluţia din Octombrie (1917) — cel puţin, 
nu existau în accepțiunea pe care o dăm astăzi termenului, de adepţi ai lui 


Lenin şi ai bolşevicilor? Consecvent ideilor sale privind „revoluţia 


mondială”, în martie 1919 Lenin a pus bazele Cominternului, un organism 


al cărui scop, dincolo de „exportul de revoluţie”, era, prin concepţie şi 
funcţionare, de a înfiinţa şi controla partidele comuniste din alte ţări, 
mijloacele prin care trebuia să se desfăşoare acest „export”. Cu excepţia 
răspândirii comunismului, istoria Cominternului, foarte bine documentată 
de altfel, ne arată că acesta şi-a îndeplinit „cu brio” scopul de a controla 
partidele comuniste din lume, printre acestea fiind şi PCdR, înfiinţat 
formal în cursul anului 1921. Cominternul, inspirat şi supervizat direct de 
către Moscova, nu putea decât să reproducă organizaţia PCUS şi practicile 


acesteia? Pe tot parcursul istoriei sale interbelice, ilegală în cea mai 


mare parte din perspectiva autorităţilor române, PCdR s-a dovedit a fi una 
dintre organizaţiile naţionale cele mai obediente faţă de indicaţiile venite 
dinspre centrele de la Moscova, aşa cum arată numeroasele cercetări 


publicate pe acest subiecti, particularitate care, în mod logic, s-a 


accentuat la sfârşitul anilor '40 când Armata Roşie s-a aflat în țară? 


Din perspectivă organizaţională, două sunt aspectele ce reies din 
paralela de mai sus, în care Cominternul joacă, cel puţin până la un 
moment dat, rolul principalei „curele de transmisie” între Moscova şi 
Bucureşti. Sunt aspectele de care Gheorghiu-Dej a profitat cel mai bine în 
lupta sa pentru putere, şi aceasta nu doar în relaţie cu „grupul moscovit”, 
speculând contextul în care adversarii săi erau mai rău plasați, fie că a fost 
vorba de identificarea mult prea accentuată a lui Vasile Luca şi a Anei 
Pauker cu mediul extern partidului din ţară sau de faptul că Teohari 
Georgescu nu a reuşit să se impună ca lider mai proeminent decât Dej în 
mediul comunist din închisoare din timpul celui de-al Doilea Război 
Mondial. Ambele aspecte organizaționale ţin de ceea ce Hannah Arendt 
consideră a fi dublarea instituţională comunistă, care înseamnă practic un 


fel de camuflare a sursei reale de autoritate: autoritatea aparentă a statului, 


dirijată de autoritatea reală a partidului, prin instrumentul său cel mai „de 


nădejde”, poliţia politică20, 


Primul dintre aceste aspecte, care explică succesul lui Dej în relaţia cu 
Moscova, crucială din perspectivă extemă pentru oricare dintre liderii 
comunişti est-europeni, este legat de modul de funcţionare în timp al 
Cominternului şi, ulterior, al Cominformului. Deşi acest organism avea 
rolul de controla direct partidele-surori ale PCUS, controlul său propriu- 


zis s-a estompat odată cu ascensiunea lui Stalin către puterea absolută în 


URSS2L. Astfel, a căpătat mai degrabă o încărcătură simbolică, susţinută 
de poliţia politică a lui Stalin, pe modelul autorităţii reale a partidului 


menţionat mai sus22. Această dualitate a puterii constituie de altfel şi ceea 


ce înţelegem noi prin stalinizare, la care Dej a excelat, şi anume 
flexibilizarea ideologică în detrimentul Cominternului, în paralel cu 
rigidizarea coercitivă în favoarea poliţiei politice, aceasta din urmă fiind 

mult mai „aptă” să vegheze la îndeplinirea obiectivelor fixate de Stalin. 
Pentru a ne raporta la realitatea comunistă a epurărilor, trebuie să 
interpretăm preceptele ideologice în conformitate cu necesităţile de 
moment ale conducătorului, aşa cum au făcut atât Stalin în anii '30, cât şi 
Dej mai târziu. La nivelul relaţiilor de putere şi al liniei decizionale care 
conta, acest lucru a generat o creştere a importanţei agenţilor spionajului 
sovietic, care întruchipau „vocea Kremlinului” într-o măsură mai mare 


decât reprezentanţii Cominternului22. Astfel, în cazul deznodământului 


luptei „fratricide” de la Bucureşti s-au conjugat abilitatea lui Dej de a 
detecta şi cultiva acest canal real de putere (Malenkov, Beria, 
Chişinevschi, Bodnăraş) şi faptul că Ana Pauker s-a bazat mai degrabă pe 


„canalul cominternist”, de partid (Molotov, Kaganovici, Voroşilov, 


Kavtaradze)2t. Totuşi, aşa cum descrie situaţia în această privinţă Pavel 


Câmpeanu, prezent, într-un fel sau altul, în mijlocul evenimentelor, 


situaţia din perspectiva legăturii cu Moscova a fost ceva mai complicată, 
înglobând inclusiv norocul de moment sau capriciile lui Stalin, elemente 
care ne îndreaptă tot către ideea de speculare a contextului. 

Al doilea aspect organizaţional care l-a favorizat pe Dej a fost acela că 
pe plan intern a intuit importanţa controlului asupra partidului, pe care 
numai funcţia de secretar general al PMR putea să i-o asigure în cel mai 
înalt grad. Aşa cum a dovedit-o Stalin în anii '20, funcţia de secretar 
general, abil gestionată, putea să asigure majoritatea în cadrul organelor 


deliberative ale partidului, iar acest lucru era capital pentru balanţa de 


forţe în organizaţie?. De această dată, prin raportare la Ana Pauker, a 
fost vorba mai degrabă de un context favorabil decât de abilitatea lui Dej, 
având în vedere că Pauker nu avea foarte multe argumente pentru a 
revendica funcţia. Astfel, la şedinţa Secretariatului din octombrie 1945, 
Ana Pauker nu doar că l-a susţinut pe Dej pentru această funcţie, dar l-a şi 
propus invocând considerente care ţin de ceea ce s-a numit mai târziu 
„origine (foarte) sănătoasă”. Nu ştim dacă discutase în prealabil acest 
subiect cu Vasile Luca, însă este cert că acesta din urmă a făcut 
„imprudenţa” să menţioneze o formulă de genul „Dej autoritate formală şi 

Pauker autoritate de facto , termeni în care Bajanov ne spune că şi 


Zinoviev a gândit despre Stalin atunci când l-a promovat secretar-general 


în primăvara anului 192228, 


Ajutat şi de context, la conturarea căruia contribuise, de altfel, prin 


„forțarea” eliminării lui Foriş (al cărei principal promotor a fost29) în 
1944 din funcţia de secretar-general, Dej îşi contura o poziţie care să îi 
permită să devină „omul momentului”. lar aceasta era calea cea mai 


potrivită către vârful ierarhiei în cazul unei organizaţii totalitare de tipul 


Partidului Comunist, care nu permitea, prin însăşi logica sa de funcţionare 


internă, o conducere colegială pe termen lung. 


„Omul momentului”, dincolo de „resentimentarul visceral” 


Majoritatea celor care au abordat luptele pentru putere în care a fost 
implicat Gheorghe Gheorghiu-Dej menţionează resentimentul ca o 
importantă trăsătură de caracter a acestuia, conturată în experienţele avute 


de-a lungul timpului nu doar cu alţi lideri comuniştiS0 şi este, aşa cum am 


văzut mai sus, o caracteristică implicită a organizaţiei totalitare. 
Raportându-ne la „grupul moscovit”, cu excepţia, poate, a lui Vasile Luca, 
nu se poate spune că Dej a avut prea multe interacțiuni ce puteau să-i 
provoace resentimente faţă de Ana Pauker sau 'Teohari Georgescu înainte 
de accederea la putere. 

Stelian Tănase menţionează că în momentul intrării lui Dej în mişcare, 
la cumpăna anilor 30, prin înregimentare sindicală, Vasile Luca era unul 
dintre şefii sindicatelor comuniste şi l-a promovat întrucâtva pe acesta, 
lucru pe care nu a încetat să i-l reamintească lui Dej pe parcursul a ceea ce 
s-ar putea numi o rivalitate născută mai ales în timpul grevelor de la 


Atelierele Griviţa şi „cimentată” mai târziu în închisoarea Doftana. 


Faptul că Luca, mergând pe aceeaşi linie a imprudenţei faţă de potenţialii 
rivali — o imprudenţă izvorâtă dintr-o încredere prea mare în poziţia sa de 
„lider istoric” şi în „relaţiile” Anei Pauker cu Moscova —, a sugerat la 
şedinţa din octombrie 1945 un posibil rol „decorativ” pentru Dej nu poate 
decât să-i fi întărit acestuia din urmă resentimentele. Spre deosebire însă 
de Luca, Ana Pauker nu avea un istoric al relaţionării cu Dej anterior 


momentelor de după 23 august 1944 care să fi putut genera un 


resentiment aparte al acestuia faţă de ea. Cei doi se întâlniseră pentru 
prima dată la penitenciarul din Caransebeş în 1940, în calitate de şefi ai 


deţinutelor comuniste, respectiv deţinuţilor comunişti, din închisoriS2. 


Acelaşi Stelian Tănase vorbeşte mai degrabă în direcţia resentimentului 
faţă de elita românească a vremii, amintind de episodul în care autorităţile 
române au refuzat să îl includă pe Dej într-un schimb de prizonieri cu 


URSS, acceptând să o trimită doar pe Ana Pauker la MoscovaS3. După 


revenirea sa în ţară, cel puţin formal, Ana Pauker mai degrabă a contribuit 
la ascensiunea lui Dej, decât a împiedicat-o. La fel, despre Teohari 


Georgescu — considerat un apropiat al lui Dej în perioada petrecută în 


închisoare de cei doi2 — nu se poate spune, chiar mai puţin decât în cazul 
Anei Pauker că i-ar fi putut trezi un resentiment ieşit din comun lui Dej. 
De altfel, nici relaţia dintre Ana Pauker şi Vasile Luca nu pare să fi fost 
una de colaborare sinceră, în ciuda activităţii comune pe care o 
desfăşuraseră în URSS pe parcursul războiului; dimpotrivă, Pauker nu 


avea o părerea deloc bună despre Vasile Luca62. 


Aşa cum se vede, relaţiile dintre liderii comunişti erau foarte 
complicate, iar lupta pentru putere din interiorul acestei elite nu poate fi 
redusă sub nici o formă doar la simplul resentiment dintre unii şi alţii sau 
la „prieteniile” efemere care îi legau. Deşi o componentă importantă în 
dinamica şi mai ales în consecinţele pentru indivizi ale luptei pentru 
putere, resentimentul prost gestionat, asemenea altor „slăbiciuni” 
individuale, putea mai degrabă să se dovedească dăunător într-o cultură 
instituţională care favoriza adaptabilitatea, aşa cum a fost situaţia, spre 
exemplu, lui Vasile Luca la Congresul din octombrie 1945. Pauker şi 
Luca, în ciuda animozităţilor dintre ei, şi-au identificat o serie de interese 


comune pe care le-au dezvoltat în direcţia unui grup de acţiune comun, la 


care, supralicitând perspectivele de a accede la putere pe care le asocia cu 
Ana Pauker, s-a alăturat şi 'Teohari Georgescu, chiar dacă acesta din urmă 
se simţea mai legat de experienţa comună din închisoare cu Dej. Era o 
situaţie pe care 'Teohari Georgescu a împărtăşit-o în primele momente de 
după 23 august 1944 şi cu Iosif  Chişinevschi sau Miron 


Constantinescu€€, repliaţi ulterior din poziţia de susţinători ai Anei 


Pauker (şi alţi lideri au avut un traseu le fel de sinuos). Acest lucru arată 


că denumirea de „grup moscovit” este întrucâtva artificială? şi ţine mai 


degrabă de latura simbolică a unei realităţi cominterniste de mult apuseS8. 


Prin urmare, o analiză în sensul rivalităţilor individuale, numeroase, 
de altfel, în interiorul acestei elite restrânse şi educate în logica 
resentimentului, trebuie să lase loc unei interpretări care să aducă în prim- 
plan obiectivele politice urmărite asiduu de componenţii acesteia. În 
cultura instituţională stalinistă, care se instaura rapid în România şi era 


puternic alimentată de la Kremline?, mai degrabă resentimentul era cel 


alimentat de ambițiile de putere ale liderilor de la Bucureşti decât 


inversZ0. Cazurile lui Foriş şi Pătrăşcanu sunt elocvente în acest sens, 


arătând în acelaşi timp că resentimentul şi-a atins faza critică atunci când 
comuniştii erau deja aproape de putere în România şi nu în perioada de 
ilegalitate, ceea ce arată, o dată în plus, ordinea priorităţilor în interiorul 
organizaţiei. Cu atât mai puţin a fost vorba de resentiment ca forţă motrice 
a conflictului dintre Gheorghiu-Dej şi „grupul moscovit”, o rivalitate care 
a durat la nivel înalt mai bine de şapte ani şi care i-a pus în faţa 
secretarului-general pe toţi ceilalţi membri ai forului suprem de conducere 


comunist la un loc. Pur şi simplu a fost lupta pentru putere dintr-o 


organizaţie care nu permitea decât un singur liderZL, în care Dej a 


considerat-o pe Ana Pauker cel mai bine plasat adversar în raport cu el. 


A 


Dovadă că abia după epurarea „grupului moscovit” în 1952 Dej s-a putut 


manifesta ca lider absolut al României sub toate aspecteleZ2. lar atingerea 
unui astfel de obiectiv politic presupune mult mai mult decât simplul 
resentiment: cere hotărâre, atenţie, adaptabilitate şi, de multe ori, noroc în 
specularea unor situaţii favorabile, contexte care au făcut din Gheorghiu- 
Dej „omul momentului”. 

Măsura conceptului de „om al momentului” în cazul conflictului 
dintre secretarul-general şi „grupul moscovit”, ca şi sursa lui în realitatea 
luptei pentru putere de la Bucureşti, a fost faptul că, spre deosebire de 


Gheorghiu-Dej, Ana Pauker era o natură mai ideologizată şi mai ataşată 


emoţional de valorile istorice ale comunismului bolşevic, fie acestea 
intelectuale sau organizaționale. Despre ea s-a spus că ar fi fost la fel de 


stalinistă ca şi Dej44, lucru pe care nu îl combatem din perspectiva 


„construirii stalinismului” cu orice mijloaceZ, ci din perspectiva 


înţelegerii de către aceasta a ceea ce însemna cu adevărat stalinismul, 
dincolo de precepte ideologice şi de măsuri contra „duşmanilor de clasă”: 


o abilitate extraordinară de a fi cu un pas înaintea adversarilor politici şi 


de a specula contextul favorabilZ, chiar dacă acest lucru însemna 
trecerea peste principii ideologice „sacre”, totul fiind pus în slujba ţelului 


suprem, puterea absolută. Iar pentru o astfel de atitudine fluctuantă, 


tocmai în virtutea detaşării de ideologie, Gheorghiu-Dej era mult mai 
„dotat” mental şi comportamental decât Ana Pauker. 

Elocvent în acest sens este episodul discuţiei avute de Gheorghiu-Dej 
şi Ana Pauker la Kremlin cu Stalin, în 1949, pe marginea colectivizării 
agriculturii, de care Pauker se ocupa în mod direct. Cu acea ocazie, spre 
deosebire de Ana Pauker, care susţinea colectivizarea imediată şi totală, 


Dej s-a pronunţat mai degrabă în favoarea unei variante intermediare de 


colectivizare, prin crearea mai întâi a unor întovărăşiri agricole de mici 
dimensiuni, lucru ce contrazicea atât doctrina economică stalinistă, cât şi 
modul în care făcuse Stalin colectivizarea în URSS cu două decenii 
înainte. Deloc surprinzător în lumina practicii staliniste de putere, liderul 


de la Kremlin se pare că i-a dat dreptate lui Dej apreciind utilitatea mai 


ridicată a unei astfel de soluţii în cazul particular românesc78. De altfel, 
propunerea lui Dej nu însemna sub nici o formă abdicarea de la 
construirea stalinismului, ci doar o metodă ceva mai „ocolită” către acest 
scop, care făcea din Dej un personaj mai orientat către obiectiv atât din 
perspectiva lui Stalin, cât şi din perspectiva propriilor ambiţii. În mod 
paradoxal, fiind „mai puţin stalinist” decât Ana Pauker, el era mai 
apropiat de meandrele gândirii lui Stalin decât aceasta. Cu alte cuvinte, 
din perspectiva culturii organizaționale comuniste a vremii, se poate 
spune că Gheorghiu-Dej a fost „mai stalinist” decât Ana Pauker, fie şi 
numai pentru faptul că a răspuns tipologic din start şi s-a pliat ulterior mai 
bine pe ceea ce îşi dorea liderul de la Kremlin cu privire la România. 
Ajungem astfel la cea de-a doua faţetă a ceea ce considerăm că 
reprezintă conceptul de „om al momentului”, şi anume contextul în care s- 


a manifestat Gheorghiu-Dej. lar acest context, prin forţa schimbărilor 


aduse în România de urmările celui de-al Doilea Război MondialZ2, nu 
poate fi decelat decât privind către evoluţiile viziunii lui Stalin cu privire 
nu atât la comunizarea Europei de Est, şi a României implicit, cât mai ales 
la cultura organizaţională de supravieţuire pe care acesta a imprimat-o 
partidului, cultură ajunsă către sfârşitul vieţii lui într-o fază critică a 


arbitrarului20. 


În voia lui Stalin2l 


Cu privire la viaţa internă de partid, am expus până acum atâtea situaţii 
contradictorii care au marcat luptele pentru putere din sânul elitelor 
comuniste, fie acestea din România sau din URSS, încât singura 
interpretare pe care o găsim plauzibilă cu privire la subiectul nostru de 
studiu este orientarea individuală de moment pe fondul unei anomii 
interpersonale depline şi a unei dezorganizări profunde, în ciuda aparenţei 


de unitate pe care o degaja organizaţia8?. Deşi au constituit atuuri 


importante în drumul către puterea absolută în România, nici cultivarea 


canalului spionilor sovietici83 


sau controlul asupra aparatului de partid, 
după cum nici detaşarea lui Gheorghiu-Dej de ideologie, legată mai ales 
de personalitatea lui speculativă, nu puteau garanta singure succesul 
politic. Dacă nu se putea conta doar pe astfel de aspecte, multe dintre ele 
„forte” în economia organizaţională comunistă, cu atât mai puţin se putea 
miza pe urmărirea şi promovarea consecventă a unor linii politice „de 
fond”, aşa cum au fost, spre exemplu, naţionalizarea partidelor din Europa 
de Est ori corolarul său cel mai vizibil, antisemitismul, chiar şi atunci 
când acestea păreau a fi politici venite de la Kremlin. Cu un dictator 
imprevizibil în fortăreaţa puterii sovietice, care controla „cu mână de fier” 
tot ceea ce se petrecea în România, singura cale de supravieţuire politică 
la vârful piramidei comuniste româneşti, sinonimă în cazul lui Dej cu 
obţinerea puterii absolute, era atenţia şi conformarea la dorinţele lui 
Stalin. Prin urmare, toate aspectele succesului politic menţionate mai sus, 
precum şi politicile implementate de Gheorghiu-Dej, au fost subordonate 
acestui imperativ al conformării, care nu însemna altceva decât a fi „omul 
momentului”. lar acest lucru se înscrie nu atât în acea abordare care 


susţine că Gheorghiu-Dej a fost cel ales de Stalin pentru a conduce 


partidul, cât mai ales în abordarea că acesta din urmă, lăsând la o parte 
„atenţionările” de moment, nu a prea avut ce să-i reproşeze cu adevărat 
lui Dej în privinţa respectării deciziilor sale, ba chiar (Dej) a manifestat 
iniţiativă în acest sens. O inerție organizaţională din care Dej a ieşit în 
câştig. Dacă urmărim traseul conflictului dintre Dej şi „grupul moscovit”, 
se pot observa cu uşurinţă toate aceste lucruri, fie că este vorba de detalii 
ce ţin de relaţionarea individuală sau de politicile staliniste aplicate la 
nivelul întregului „lagăr socialist”. 

Deşi nu explicit, conflictul dintre cele două tabere slab conturate, însă 


puternic personalizate de Pauker şi Dej, a debutat implicit încă de la 


venirea Anei Pauker în ţară, în septembrie 194484. într-o anumită măsură, 
dacă facem abstracţie de autoritatea supremă a Kremlinului, necontestată 
de nici una dintre cele două tabere, germenii conflictului pot fi identificaţi 
în ceea ce am putea numi „revolta provinciei faţă de metropolă”, 
„provincia” fiind grupul de comunişti din jurul lui Dej coagulat în 
închisoare, care s-a revoltat tacit atunci când „metropola”, reprezentată de 
Pauker şi Luca, a încercat să îşi impună punctul de vedere „în fieful local 
al lagăriştilor”. Fără un mandat explicit în acest sens din partea 


Kremlinului22, dar cu o autoritate subînțeleasă, Ana Pauker a creat prin 


simpla ei prezenţă în ţară atmosfera conflictului „de culise”86 


pe care 
Stalin o cultivase în propria organizație şi pe care o stăpânea cel mai bine. 
In ciuda unei serii de „poticniri” inițiale, din ce în ce mai puţine pe 


parcurs8?, care pot fi înţelese mai degrabă în sensul procesului adaptativ 


al învăţării din greşeli, Gheorghiu-Dej a conştientizat mai bine şi mai 
repede această atmosferă decât Ana Pauker. 
În mod paradoxal, primul episod „de anvergură” al acestei lupte a fost 


unul „de colaborare”, şi anume şedinţa Secretariatului PCR din 24 


octombrie 1945, la care Dej a fost numit secretar-general cu acordul 


Anei Paukerê?, Deşi nu s-a pronunţat explicit în acest sens, ba chiar l-a şi 


contrazis pe Vasile Luca, cel care a propus varianta cu „Dej lider formal şi 
Pauker lider de facto”, pentru Ana Pauker era subînţeles faptul că îşi 
imagina relaţia dintre ea şi Dej în termenii exprimaţi de Luca, după cum şi 


Dej era conştient de ceea ce gândea aceasta despre relaţia lor20. Nu ne 


este cert totuşi dacă ea era conştientă de faptul că Dej nu privea cu ochi 
buni imaginea pe care „grupul moscovit” o avea cu privire la acest 
aranjament, deşi, cu experienţa ei vastă în „dedesubturile” politicii 
staliniste, probabil că intuia acest lucru. Cert este însă că îşi supralicita 
influenţa în România, graţie aureolei de „personalitate istorică” a 
comunismului şi de trimisă a Moscovei, atuuri care, deşi importante, nu 
erau sub nici o formă decisive. Într-o depoziţie făcută mai târziu în 
anchetă, Pauker lăsa să se înţeleagă „sinceritatea” cu care ea privea 


aranjamentul de putere, lucru pe care, în lumina atitudinilor ei 


ulterioare, tindem să îl considerăm veridic. Pur şi simplu, ea îşi imagina 
că putea lucra la funcţionalitatea unei asemenea formule de putere 


folosind numai atuurile menţionate mai sus22, lucru care, deşi a insistat 


asupra lui şi mai târziu, se va dovedi cât de curând iluzoriu: în orice 
organizație, aranjamentele de putere colective, stabile şi echilibrate, 
necesită ori „bună-credinţă” din partea tuturor celor implicaţi, ori un 
sistem de control reciproc bine pus la punct, situaţii foarte puţin probabile 
în partidele totalitare. Faptul că, fie şi pentru moment, aşa cum a fost 
sprijinirea alegerii lui Dej, Ana Pauker şi-a putut imagina că va putea să 
coabiteze într-un sistem stalinist ale cărui extreme tragice le ştia foarte 
bine, arată încă o dată natura sa ideologizată şi avantajul de care beneficia 


Dej, care nu a crezut nici o clipă într-o astfel de posibilitate. 


Pe acest fond ambiguu de evaluări incerte ale propriilor poziţii de 


putere22 a venit cel de-al doilea episod al conflictului, care a readus brusc 


în atenția ambelor tabere unde se află cu adevărat centrul decizional şi a 
făcut ca ambele părţi să conştientizeze formal existenţa unei dispute, pe 
care decidentul suprem o încuraja prin tergiversare, fie şi numai prin 
faptul că nu permitea comuniştilor români să ştie pe cuvântul căruia din 
trimişii lui Stalin se puteau baza. Incidentul, pentru că aşa pare să fi fost, 
este descris pe larg de Pavel Câmpeanu şi îl are în centru pe 


„guvermatorul” sovietic al României acelor ani, Andrei Vişinski24; a avut 


loc în cursul anului 19469 (relatarea îi aparţine lui Dej şi trebuie privită 


cu aceeaşi circumspecţie ca şi depoziţia de mai sus a Anei Pauker)2. Pe 
scurt, este vorba de o iniţiativă unilaterală a Anei Pauker de a-l schimba 
pe reprezentantul Partidului Naţional Liberal (PNL) din guvernul Groza, 
transmisă informal lui Dej la un spectacol de teatru şi ajunsă pe o cale 
ceva mai „oficială”, prin intermediul prim-ministrului, la cunoştinţa lui 
Vîşinski. Revoltat că nu fusese consultat în prealabil cu privire la această 
schimbare, Vîşinski i-a sugerat discret lui Dej să o înlăture pe Ana Pauker, 
problemă pe care Dej se pregătea să i-o ridice lui Stalin, fiind însă 
împiedicat să facă acest lucru din cauza faptului că la respectiva întâlnire 


a fost prezentă şi Ana Pauker? Totuşi, subiectul a fost adus în discuţie 


de către Stalin, menţiune care a uimit-o pe Ana Pauker şi l-a pus pe Dej în 
defensivă pe toată perioada în care a mai rămas la Moscova şi a avut 
întâlniri cu liderii sovietici. Reală sau nu, uimirea Anei Pauker presupune 
conştientizarea faptului că la Bucureşti exista un curent activ împotriva ei 
şi îngrijorarea cu privire la faptul că nu cunoaştea intenţiile reale ale lui 


Stalin, ambele alimentate de menţionarea ei într-un asemenea context. 


Pe de altă parte, pentru Dej începea o perioadă de aproximativ un an şi 
jumătate „de teste” la care a fost supus de Moscova, perioadă în care va 
trece prin cele mai grele momente ale carierei sale politice. Din 
perspectiva luptei pentru putere împotriva „grupului moscovit”, cauza 
acestei situaţii a lui Dej nu a fost reprezentată atât de acţiunile Anei 
Pauker, cât de propriile greşeli, care-şi aveau originea în necunoaşterea 
obiceiurilor lui Stalin şi în ceea ce era necesar pentru a supravieţui. Încă 
înainte de întâlnirea din februarie 1947 de la Moscova el îşi atrăsese 
criticile lui Stalin pentru faptul că obiectase în faţa lui Vîşinski cu privire 


la modul în care erau plătite despăgubirile de război Uniunii SovieticeV8. 


O serie de discuţii iniţiate tot în domeniul economic în 1947 cu 
reprezentanţii americani şi englezi din România, denunţate Uniunii 
Sovietice de către Emil Bodnăraş şi care l-au pus într-un conflict „de idei” 
cu Pauker şi Luca, i-au şubrezit lui Dej şi mai mult poziţia de „gestionar” 
al relaţiei cu Kremlinul. Acestea nu au avut însă urmări decisive la 


Moscova, poate şi pentru faptul că Stalin nu le-a priceput ca fiind chiar 


atât de graved9, deşi personal luăm în considerare mai degrabă faptul că 
la Kremlin nu erau încă întrunite condiţiile unor procese politice de 


anvergurăL00, iar în România poziţia lui Dej era prea solidă pentru a 


putea fi înlăturat pe cale internă, aşa cum se procedase cu Foriş sau 
Pătrăşcanu. Lăsând la o parte „criticile colegiale”, în nici unul dintre cele 
două cazuri „grupul moscovit” nu a încercat să facă paşi decisivi 
împotriva lui Dej. lar acest lucru s-a datorat, credem noi, dincolo de 
abilitatea lui Dej de a-şi securiza poziţia, faptului că Ana Pauker îşi 
imagina că poate fi parte a unei conduceri colective de pe poziţii tutelare 
la adresa lui Dej. 

Perioada de cotitură a raportului de forţe între cele două grupări s-a 


înregistrat în 1948, când, motivate în parte şi de conflictul izbucnit între 


Stalin şi Tito, de la Kremlin au apărut primele semne în direcţia unor 
epurări în partidele-satelit din Europa de Est. Este vorba de ceea ce în anii 
următori, pe de o parte, a luat forma „antititoismului”, iar pe de alta, s-a 
materializat, cu anumite limite, în procesul de naţionalizare a partidelor 
comuniste, cea mai cunoscută şi mai amplă faţetă a acesteia din urmă 
fiind  „antisionismul”, mai bine spus, antisemitismul de sorginte 
comunistă. În privinţa „grupului moscovit”, direcţiile mari ale epurării şi 
sursele acţiunii lui Dej pot fi găsite în aceste politici staliniste, aplicate de 
altfel în tot „lagărul socialist”. Anul 1948 este prin urmare apogeul lui 
Gheorghiu-Dej din perspectiva a ceea ce am numit „omul momentului”: 
pe de o parte, reuşeşte să înţeleagă ce îi trebuie pentru a fi în grațiile lui 
Stalin şi să depăşească astfel momentul greu pe care i l-a creat în partid 
„erezia” lui Tito, iar pe de alta, din URSS îi apar oportunităţi mai mult 
decât favorabile în raport cu Ana Pauker. 

Relativ la „schisma” sovieto-iugoslavă, poate mai important decât 
detaliile în sine ale episodului cu privire la acuzaţiile iniţiale de „titoism” 
care i-au fost aduse lui Dej este atitudinea Anei Pauker, care relevă încă o 


dată firea ei ideologică şi convingerea sa în principii, deloc benefică în 


asemenea momente. Din analiza episodului, foarte bine detaliat în 
lucrarea lui Robert Levy şi care explică în bună măsură şi de ce Pauker nu 
a acţionat împotriva lui Dej în 1947, reiese că acesteia îi era teamă chiar 
de acuza care îi va fi adusă mai târziu, şi anume „fracţionism”, un păcat 
capital în lumea comunistă pentru victime, însă o armă formidabilă pentru 


cei care ştiau să se folosească de eaL02. Reuşind să scape cu sprijinul 


colegilor din SecretariatL02 de acuzaţiile de „titoism”, fondate pe modul 


în care îl privea pe Tito, dar nefondate în virtutea uşurinţei cu care se 
putea delimita emoţional de acesta, Dej s-a lansat rapid într-o campanie 


a 


„antititoistă” de anvergură, care i-a redat controlul pe plan intern şi l-a 


convins pe Stalin că era mai util în poziţia pe care o avea decât epuratLO. 


Momentul rupturii dintre Stalin şi Tito şi a modului în care Gheorghiu-Dej 
a gestionat situaţia a fost cu atât mai important cu cât a avut urmări 
imediate asupra relaţiilor interne din partid şi a marcat decisiv în favoarea 


lui Dej turnura pe care o luase lupta pentru putere dintre cele două 


tabereL02. Trecând peste acuzaţia de titoism lansată de Iosif Chişinevschi 


la adresa lui cu câteva luni înainte, Dej l-a atras pe acesta de partea saL06, 


la fel cum a făcut şi cu Emil Bodnăraş, un alt membru influent al 
conducerii comuniste, ambii cu relaţii la Moscova şi extrem de importanţi 
pentru izolarea celor din „grupul moscovit”. La fel s-au întâmplat 
lucrurile puţin mai târziu, probabil dintr-un oportunism mai accentuat în 


cazul acestora, şi cu Alexandru Moghioroş sau Miron ConstantinescuL7. 


Dincolo de specularea politicii externe sovietice şi de relaţionarea la 
vârful piramidei de partid, Dej a reuşit să intuiască şi tendinţele care se 
prefigurau în politica sovietică faţă de partidele subordonate. Prima dintre 


=s 


aceste tendințe a fost creşterea „vigilenței de clasă”, transpusă ulterior în 
acuzația de „oportunism”, pe care a susținut-o încă din 1947 sub forma 


necesității unui control mai strict al partidului în această privinţă şi al 


epurărilor de masăL08. Nu ştim dacă acesta a fost de la bun început un 
calcul deliberat cu privire la Ana Pauker, care se ocupase de recrutările în 


partid, însă este cert că i-a folosit din plin mai târziu, generând, în 1950, 


prima acuzaţie voalată la adresa acesteial09. Anul 1949, apogeul 
verificărilor în interiorul partidului, a mai înregistrat două momente care 
l-au pus într-o poziţie favorabilă pe Dej: unul ţine de abilitatea sa — 
punerea în inferioritate a Anei Pauker în faţa lui Stalin în problema 
colectivizării; celălalt ţine de context — rivala sa a fost diagnosticată cu o 


boală incurabilă, lucru care i-a limitat drastic activitateaL LO, 


Tot contextul — schimbările din atitudinea lui Stalin cu privire la evrei 


şi apariţia primelor semne în direcţia naţionalizării partidelor-satelitLii — 


i-a întărit lui Dej poziţia în relaţia cu Kremlinul. Acestea pot explica, în 
parte, şi condiţiile politice de ansamblu în care a reuşit Dej să scape cu 


bine de acuzaţiile de titoism, precum şi „răcirea” atitudinii lui Stalin faţă 


de Ana PaukerL12. Antisemitismul stalinist, care a reprezentat unul dintre 
cele mai importante elemente favorabile lui Dej în raport cu Ana Pauker, 
îşi are sursele într-o gândire dintotdeauna negativă a lui Stalin faţă de 
evrei, însă trebuie privit mai degrabă nuanţat, în sensul izbucnirii 
controlate atunci când necesităţile ori provocările politice o cereau. Altfel, 
în măsura în care persoanele respective erau „competente” şi contribuiau 


la „bunul mers” al politicilor staliniste, antisemitismul era „camuflat” prin 


plasarea în poziţii-cheie a unor evreiL 13. Ca şi Dejil4, Stalin a avut lângă 
el, în poziţii de putere dintre cele mai importante, comunişti evrei care i- 
au rămas fideli până la sfârşit. Spre deosebire de Stalin însă, măcinat de 
un antisemitism intrinsec şi de fobia conspiraţiilor, Gheorghiu-Dej nu a 
făcut decât să folosească aceste temeri ale dictatorului sovietic pentru a-şi 


consolida poziţia şi a câştiga lupta pentru putereLI>, 


Coroborat cu politica de naţionalizare a partidelor comuniste, folosită 


la fel de interesat şi de „discriminatoriu” H68 


şi venită pe aceeaşi filieră a 
neîncrederii lui Stalin în „internaţionalismul proletar”, reprezentat în ochii 


acestuia din urmă de către evrei HZ 


, antisemitismul i-a dat lui Dej 
semnalul că, în raport cu „grupul moscovit”, el era preferatul Kremlinului. 
Verificările, epurările şi arestările efectuate în anul 1949 la organismele 
minorităţilor evreiască şi maghiară, unele afectând chiar rude ale Anei 

Pauker=—=, se înscriu pe această linie a fructificării semnelor favorabile 


primite de la Stalin, pecetluind în acelaşi timp din perspectiva culturii 


organizaționale, prin apariţia „victimelor colaterale” în rândul rudelor, 


„condamnarea” definitivă a grupului perdantIl?. Lupta pentru putere era 
pe cale de a se finaliza definitiv în favoarea lui Gheorghiu-Dej, care a fost 
totuşi suficient de abil pentru a nu forţa lucrurile şi a aştepta momentul 
decisiv, pregătind, bineînţeles, şi alte aspecte în favoarea sa. Problema în 
sine nu mai era deținerea pârghiilor de a înlătura „grupul moscovit”, ci 
modul în care urma să o facă, pentru că de acest lucru depindea felul în 
care era văzut de Stalin şi, implicit, postura de lider absolut ce trebuia să 
decurgă din eliminarea grupului Pauker-Luca-Georgescu. 

Din perspectiva „loviturii finale”, anul 1951 a fost decisiv atât 
organizaţional, cât şi politic. Astfel, la alegerea pe ţară a organelor 
conducătoare de partid, desfăşurată în martie 1951, pe baza imperativelor 


» 


românizării partidului şi a „vigilenţei de clasă”, noua componenţă de 
masă a PMR a suferit transformări majore în favoarea lui Gheorghiu-Dej: 
alogenii, înțelegând prin aceasta comuniştii de origine maghiară sau 
evreiască, au pierdut numeroase poziţii de decizie pe care le deţineau 
anterior, iar „elementele muncitoreşti”, înțelegând prin aceasta mulţi 


dintre comuniştii care lucraseră anterior în aparatul de stat, aflat „în 


curtea” lui Dej, au fost promovate în locul celor dintâiL20. Fără a fi 
absentă nici naționalizarea, se observă mai degrabă coloratura 
organizaţională a acestor alegeri, făcute cu scopul de a-i creşte influenţa 
lui Dej, decât coloratura ideologică propusă de la Kremlin, care ar fi 
însemnat o turnură naţională în sine a partidului, lipsită de sens totuşi în 
virtutea faptului că România se afla mai mult sau mai puţin sub ocupaţie 


sovietică., 


Din punct de vedere politic, acordul explicit pentru înlăturarea 
„grupului moscovit” a venit direct de la Stalin, într-o întâlnire pe care 


ginerele Anei Pauker, Gheorghe Brătescu, o plasează în luna august 1951 


şi la care, în afară de Dej, a mai fost prezent şi Iosif ChişinevschiL22. 


Chiar dacă au trebuit să mai treacă luni bune, de la acordul lui Stalin şi 
până la epurare (mai 1952), iar ulterior până la arestare (februarie 1953) 


nu mai era decât un pas. 


Un deznodământ concludent 


Nu vom insista asupra detaliilor formale, „de partid”, pe care le-a 
îmbrăcat epurarea şi care s-au derulat pe parcursul a patru luni, din 
februarie şi până în mai 1952, continuând cu marginalizarea, arestarea, 
procesul, închisoarea, diferite pentru fiecare dintre cei trei membri ai 
„grupului moscovit”. Aceste detalii sunt bine documentate în literatura de 


specialitateI23 şi nu folosesc în mod deosebit argumentării dinamice pe 


care am ales-o în studiul de faţă, fie şi pentru faptul că, în practica 
stalinistă, prin definiţie, un „proces-spectacol” nu reprezintă altceva decât 
deznodământul dinainte ştiut al unei lupte pentru putere deja încheiate. 
Este important însă pentru argumentul nostru faptul că toţi ceilalţi membri 
ai „forurilor superioare de partid” au contribuit la acuzarea lui Pauker, 


Luca şi Georgescu în diverse grade124, reliefând astfel cultura 


organizaţională despre care am vorbit mai sus, precum şi diversitatea unor 
acuze care au mers în varii direcţii (sabotarea unor politici de stat: 
reforma monetară, colectivizarea;  „fracţionism”;  „deviaţionism de 


dreapta”/sau „de stânga”; „împăciuitorism”; lipsă a „vigilenţei de clasă”, 


„cosmopolitism” etc.)L25, complet lipsite de coerenţă doctrinară, însă 
perfect coerente din perspectiva culturii organizaționale a „ţapului 


ispăşitor”, în seama căruia se pun toate „păcatele” posibile. 


În logica organizaţională totalitară, pentru care nu formalul, ci 
informalul este hotărâtor, şi mai importante pentru concluziile studiului de 
faţă considerăm a fi evenimentele conexe epurării în sine, precum şi 
soarta ulterioară a celor trei „moscoviţi”. Dintre evenimentele conexe, 
care complează textul de la începutul studiului nostru, cele mai relevante 
sunt discuţiile avute de Gheorghiu-Dej cu Stalin pe marginea epurării 
„deviaţioniştilor de dreapta” ulterior declanşării procedurii de epurare, în 
care Stalin îl îndeamnă vehement pe Dej să grăbească lucrurile şi să 
termine definitiv cu cei trei. Cea mai cunoscută şi mai elocventă discuţie 
de acest fel a avut loc în aprilie 1952 la Kremlin, în momentul în care 
Vasile Luca fusese deja atacat şi destituit din funcţia de ministru de 
Finanţe; la ea au mai participat, în afara lui Stalin şi Dej, Miron 
Constantinescu, Iosif Chişinevschi şi Gheorghe Apostol, din partea 


română, respectiv Molotov126, Beria şi Mikoyan, din partea sovieticăL27. 


Deşi relatările cu privire la această discuţie sunt întrucâtva contradictorii 
la nivelul detaliilor, mai ales că vin din două surse diferite (Gheorghiu- 
Dej şi Gheorghe Apostol) fiind alterate de memorie şi de interpretarea 
celor doi, esenţialul discuţiei nu se pierde, iar acest lucru este cel care ne 
interesează pe noi. Reproducem in extenso câteva pasaje pe care le 


considerăm definitorii pentru argumentul acestui studiu: 


Atunci a început Stalin: ce fel de proletar eşti tu? A început Molotov că [Dej] are mâini 
catifelate, că este om subţire. Ne-au întrebat dacă ştim cu cine s-a întâlnit Luca la 


vânătoare28. După aceea spunea [Stalin]: vedeţi ce se întâmplă? Teohari Georgescu îl apără 


pe Vasile Luca [...] a fost împăciuitorist [...]. Ana Pauker l-a apărat pe 'Teohari Georgescu şi 
Dej a apărat-o pe Ana Pauker. Când a spus Miron Constantinescu că Dej este puţin sentimental, 
în loc să fi spus cine s-a ciocnit cel mai mult cu aceştia. Stalin m-a întrebat de ce am procedat 
aşa? De ce n-am fost mai hotărât, mai ferm? Ce te-ai speriat pentru critica [pe] care ţi-am 


făcut-o atunci. Este vorba de chestiunea când s-a pus problema cu Vîşinski pentru scoaterea lui 


Ana PaukerL29. [...] A spus: te-ai speriat? Am spus: nu m-am speriat. Desigur, am fost 


frământat. Dar cât timp îţi trebuie să termini cu frământările? Se înfuriase, era foarte pornit. De 
ce nu i-ai dat drept în frunte? Dar pe cine vrei să aduci pe linie. [...] În băşcălie m-a luat atunci. 


Ce să spun? Să intri în pământ nu alta130. 


Explicabilă în lumina faptului că a venit mult mai târziu (aprilie 
1988), când „presiunea” momentului nu mai exista, iar tendinţa regimului 
era orientată împotriva lui Dej, relatarea lui Gheorghe Apostol este mai 


scurtă, mai radicală, dar la fel de elocventă: 


Stalin l-a întrebat pe Dej: „Dej, de câte ori ţi-am spus să scapi de Ana Pauker şi tu nu m-ai 
înţeles?” Dej nu a răspuns. „Dacă aş fi fost în locul tău, demult aş fi împuşcat-o în cap [...] 
Eram convins că prin venele tale curge sânge de proletar, dar acum văd că ai sânge mic- 


burghez”. În acel moment, Miron Constantinescu a remarcat imprudent: „Iovarăşe Stalin, 
tovarăşul Dej este întrucâtva sentimental»121., Înapoi la hotel, Dej l-a recompensat pe 


Constantinescu: „Miroane, eşti însărcinat să o împuşti în cap pe Ana Pauker”132. 


Constantinescu a început să plângă133. Şi a plâns tot drumul de la Moscova la Bucureşti 15. 


Pasajele vorbesc de la sine despre atmosfera ce domnea în organizaţia 
comunistă internaţională, ai cărei membri neînsemnaţi păreau a fi Dej şi 
colegii lui de la Bucureşti. Cu cinci ani înainte, tot la Kremlin, după ce 
venise la Moscova cu ideea înlăturării Anei Pauker, Dej înţelesese destul 


de clar dezacordul lui Stalin cu privire la acest lucrul55, iar acum părea 


să nu mai înţeleagă nimic. Atunci, în 1947, nu „a fost speriat, dar s-a 
frământat”. Deşi, începând din 1949, a perceput numeroase semnale cum 
că el ar fi preferat de Stalin în detrimentul Anei Pauker, a continuat „să se 
frământe” chiar şi după acordul pentru epurarea „grupului moscovit”, 
primit de la acelaşi Stalin în august 1951. Culme a orientării într-o 
organizaţie care, aşa cum am văzut, era de la primul până la ultimul om 
„la discreţia” lui Stalin, Dej se ghida după un principiu sacru al 


autoconservării: „mai bine să fii mustrat pentru ceea ce nu ai făcut, decât 


să fii pedepsit pentru ceea ce ai făcut”. Se pare că, într-o formă pervertită 
şi complet la discreţia despotului ce-i drept, prezumția de nevinovăție 
(inexistenţa obiectului delict) funcţiona şi în stalinism, cu excepţia lui 
Stalin, bineînţeles, deasupra căruia nu se mai afla nimeni care să poată 
sancţiona ceva „comis greşit”. 

Remarca lui Miron Constantinescu şi urmările acesteia pentru cel care 
a făcut-o, care vin să confirme aproape literal titlul lui Vladimir 


Tismăneanu din 1991 cu privire la comunismul românesc13€, este la fel 


de elocventă pentru cultura organizaţională stalinistă în trepte: la Kremlin, 
Dej era „un nimeni”, ironizat de Stalin şi ceilalţi lideri sovietici prezenţi la 


întâlnire, pe când la Bucureşti era „stăpânul” partidului şi al ţării, 


îndreptăţit să dispună cum dorea de Miron ConstatinescuL37. La fel a 
dispus Dej şi de cei trei „moscoviţi” după întâlnirea relatată mai sus cu 
Stalin, iar aici, în condiţiile în care ecuaţia de putere, deja rezolvată, nu a 
mai contat, resentimentul s-a manifestat din plin, temperat totuşi de 
evoluţiile survenite între timp la Kremlin. 

În urma epurării, „cel mai bine” a ieşit Teohari Georgescu, asociatul 
lui Dej din ultimii ani de închisoare politică la Caransebeş şi Târgu-Jiu. 
Acesta, deşi se plasase strategic de partea Anei Pauker în cursul luptei 
pentru putere, nu a fost şi un critic asiduu la adresa secretarului general, 
limitându-se doar la a lua apărarea Anei Pauker şi lui Luca, plus că s-a 

dovedit „foarte cooperant” în ancheta care a urmat şi a declarat „ceea ce 


trebuia” 138, Eliberat din închisoare în 1956 fără să fi fost judecat, a fost 
reabilitat ulterior de Ceauşescu (1968) şi numit director al Combinatului 


Poligrafic „13 Decembrie”, fiind chiar integrat ca membru supleant al CC 


al PCR între 1972 şi 1974139. Situaţia lui este ilustrativă pentru „căderea 


A 


definitivă” în ecuaţia puterii totalitare, acolo unde, odată epurat, nu mai 


există nici o posibilitate de întoarcere la „puterea de altădată”, oricât de 
sus ai fi repromovat, decât, eventual, cu funcţie decorativă, aşa cum a fost 
şi cazul lui Teohari după venirea lui Ceauşescu la conducerea 


partidului 40, 


Situaţia Anei Pauker reflectă mai bine paradoxul organizaţional 
comunist: în ciuda aparenţelor de ierarhie rigidă şi de predictibilitate a 
evoluţiei leadership-ului, nu există o linie de succesiune clară. Destinată 
execuţiei sau, în cel mai bun caz, grelei închisori, ea a fost salvată de la 
această soartă de moartea lui Stalin, în martie 1953, şi de faptul că, în 
„buna tradiţie” a succesiunii în organizaţiile comuniste, din luptele pentru 
putere de la Kremlin au ieşit mai bine susţinătorii grupului epurat de la 


Bucureşti. Deşi nu învingători supremi, Molotov sau KaganoviciLl au 


rămas suficient de influenţi pe termen scurt pentru a interveni în favoarea 


ei, nu însă atât de mult pentru o reabilitare şi o reîncadrare politicăl42, 


tardive oricum, având în vedere boala de care suferea, şi oricum 


imposibile sub Dej. Deloc surprinzător din perspectiva ideologizării sale, 


Ana Pauker a plâns la aflarea veştii că Stalin murise14%3; faptul l-a 
determinat pe Miron Constantinescu, prezent, aşa cum am văzut, atunci 
când Stalin i-a cerut explicit lui Dej să o „împuşte în cap”, să îi spună că 


dacă Stalin mai trăia, ea ar fi fost executată 4, 


Vasile Luca, faţă de care Dej acumulase cel mai mare resentiment şi 
care nici nu avea în mod special un protector influent la Kremlin (în plus, 
ştia foarte multe despre trecutul unui lider în plină construcţie a cultului 
personalităţii), a avut cea mai nefericită soartă. Arestat şi anchetat foarte 
dur, sub tortură, a „recunoscut” tot ce i s-a cerut cu privire la el şi la 
ceilalţi membri ai „grupului moscovit”, oricât de fanteziste erau acuzaţiile 


aduse. Poate pentru a-i arăta că îl are complet „la dispoziţie”, după toată 


această „bună purtare” Gheorghiu-Dej l-a condamnat mai întâi la moarte, 


pentru a-l graţia în aceeaşi zi şi închide pentru muncă silnică pe viaţă 42. 


Luca s-a iluzionat că Dej l-ar fi putut ierta, şi a murit practic cu aceste 
speranţe. Până la decesul lui în închisoare, survenit în 1963, i-a trimis 
numeroase memorii şi scrisori lui Gheorghiu-Dej în care îi „jura credinţă 
nelimitată” şi îi „implora mila”. Consecvent mediului politic în care 
trăiseră amândoi, Dej nota pe una dintre scrisorile primite de la acesta: 


„Acelaşi porc bătrân şi făţamic înveterat” 148, 


La doi ani după Vasile Luca, în martie 1965, Gheorghe Gheorghiu-Dej 
a murit şi el, în condiţii care, ulterior, au generat tot felul de speculaţii, cea 
mai cunoscută şi mai vehiculată fiind iradierea sa de către sovietici. 
Relevant pentru posteritatea culturii organizaționale comuniste, care 
prelungeşte răfuiala şi dincolo de moartea protagoniştilor de altă dată ai 


luptei pentru putereL47, acest amănunt este irelevant totuşi pentru 


argumentul nostru principal: asemenea lui Stalin, dar spre deosebire de 
Hruşciov, care a fost înlăturat „prematur” de la putere în URSS (1964), 
Gheorghiu-Dej a murit în patul său ca lider absolut al PMR şi al 
României, dovedind şi după eliminarea „grupului moscovit” că, în 


România, a fost... „omul momentului până la capăt”. 


1. Elis Neagoe-Pleşa, Liviu Pleşa (eds.), Dosarul Ana Pauker. Plenara Comitetului Central al 
Partidului Muncitoresc Român din 30 noiembrie — 5 decembrie 1961, vol. II, Editura Nemira, 
Bucureşti, 2006, p. 22. 

. Ibidem, p. 13. 


. În text, trimiterile exacte ale liderului comunist îi au în vedere pe Ana Pauker şi Iosif 


W IN 


Chişinevschi (ibidem, p. 22), însă putem extinde aceste trimiteri către oricare dintre ceilalți 
lideri comunişti eliminaţi de acesta în lupta pentru putere. Spre exemplu, tot în 1961, vorbind 
despre Pătrăşcanu, Dej arată că „ar fi fost suprimat” pentru că „era de fapt un agent al 
burgheziei strecurat în conducerea partidului nostru” (Stelian Tănase, Clienţii lu? tanti Varvara. 


Istorii clandestine, Editura Humanitas, Bucureşti, 2005, pp. 486-487). 


IP 


. A se vedea în acest sens mai ales scrierile cu privire la Lucrețiu Pătrăşcanu, prima victimă la 
vârf a lui Dej în ordine cronologică după ce comuniştii au monopolizat puterea în decembrie 
1947, despre care nu de puţine ori s-a afirmat că ar fi fost un lider mai bun pentru România 
decât Dej, trecându-se mai întâi peste faptul că, în contextul dat, nu avea nici o şansă de a 


prelua puterea, iar apoi peste faptul că, pentru a o putea prelua, „ar fi trebuit să fie Dej”. 


p 


Vladimir Tismăneanu, Fantoma lui Gheorghiu-Dej, trad. de Mircea Mihăieş, Editura 
Humanitas, Bucureşti, 2008, p. 124. Formal, la prima conferință naţională a comuniştilor, din 
octombrie 1945, cei patru erau membrii CC, fiind şi secretari ai acestui organism, cu 
Gheorghiu-Dej secretar general (Ghiţă Ionescu, Comunismul în România, trad. de Ion Stanciu, 
Editura Litera, Bucureşti, 1994, p. 148), situaţie care, în linii mari, s-a păstrat până în 1952. 
Pentru nuanţare, a se vedea şi Reuben H. Markham, România sub jugul sovietic, Fundaţia 
Academia Civică, 1996, p. 142. 


. O discuţie utilă în acest sens poate fi găsită la Vladimir Tismăneanu, Stalinism pentru eternitate. 


IO 


O istorie politică a comunismului românesc, trad. de Cristina Petrescu şi Dragoş Petrescu, 
Editura Polirom, Iaşi, 2005, p. 164. 


. Formularea nu ne aparţine, fiind preluată din literatura de specialitate. Nu îi putem stabili exact 


IN 


paternitatea, însă privind literatura de după 1989 tindem să credem că a fost forjată, din cele 
două mari sinteze asupra comunismului românesc pe care le datorăm lui Ghiță Ionescu, 
Communism in Rumania, 1944-1962, Oxford University Press, 1964, şi lui Victor Frunză, 
Istoria Partidului Comunist Român, Editura „Nord”, Aarhus, 1984 — ambele reeditate ulterior. 
Având în vedere că volumul lui Ghiţă Ionescu este apărut cu două decenii mai devreme decât 
cel al lui Victor Frunză, la el găsim prima interpretare detaliată în sensul unor centre divergente 
de putere comunistă, unul creat la Moscova în perioada războiului, şi altul coagulat printre 
comuniştii din închisorile din ţară în aceeaşi perioadă. Este foarte posibil ca sursa primară 
pentru această interpretare să se afle chiar în România vremii, preluată şi interpretată conform 
realităţilor politice autohtone de la începutul anilor *50 în rapoartele de ţară americane, iar apoi 

Boris Bajanov, op. cit., p. 105. 

Robert R. King, A History of the Romanian Communist Party, Hoover Institution Press, 1980, 
pp. 43, 162. 


60. A se vedea în acest sens Belu Zilber, Actor în procesul Pătrăşcanu, Editura Humanitas, 1997, 


pp. 206-210, apud Stelian Tănase, Clienţii lu? tanti Varvara, ed. cit., pp. 339-344. 


. Ibidem, p. 472. 


Robert Levy, Ana Pauker. The Rise and Fall of a Jewish Communist, University of California 
Press, 2001, p. 53. 

Stelian Tănase, Clienţii lu? tanti Varvara... ed. cit., p. 342. 

Pavel Câmpeanu, op. cit., p. 117. 


. Robert Service, Comrades!..., ed. cit., p. 306. 
. Lavinia Betea, op. cit., p. 306. 
. Dennis Deletant, op. cit., p. 99. 


Pavel Câmpeanu, op. cit., p. 162. 
Robert Service, Comrades!..., ed. cit., p. 248. 


. Pentru germenii conflictului Pauker-Dej se poate vedea Pavel Câmpeanu, op. cit., p. 153. 


. A se vedea în acest sens raţionamentul expus de Molotov în memoriile sale cu privire la 


teroarea dezlănţuită de Stalin la jumătatea anilor '30 mai ales împotriva comuniştilor ruşi, dar 
şi împotriva cominterniştilor. Conform acestuia, pentru ca partidul să funcţioneze ca o unitate 
deplină tot timpul, atât ideologic, cât şi organizaţional, era necesară teroarea în scop preventiv, 


pentru ca leadeship-ul comunist să nu se „clatine” şi să nu apară neînţelegeri interne care să 

ducă la devieri de la linia partidului, lucru pe care numai o piramidă de putere cu un lider 
legitim şi autoritar l-ar fi putut asigura (David Priestland, Stalinism and the Politics of 
Mobilization. Ideas, Power, and Terror in Inter-war Russia, Oxford University Press, 2007, pp. 
404-405). Asemenea cazului rus, logica organizațională comunistă în România anilor '50, 
contractată de la ocupantul sovietic, tindea către acelaşi tip de structură piramidală ordonată 
strict, nevoie care se prezenta cu atât mai acut cu cât primul deceniu comunist a fost marcat de 
o incoerență majoră a elitelor conducătoare, fapt care, în cele din urmă, a alimentat lupta pentru 
putere (Kenneth Jowitt, Revolutionary Breakthroughs and National Development. The Case of 
Romania, 1944-1965, University of California Press, 1971, pp. 132-142). Jowitt chiar leagă 
epurarea „grupului moscovit”, începută tacit chiar cu o măsură concretă de a creşte coerenţa 
organizațională (verificarea membrilor de partid), de această din urmă necesitate 
organizațională (ibidem, pp. 137-139), care, la rigoare, însemna instituționalizarea după model 


stalinist a partidului. 


. Pavel Câmpeanu, op. cit., p. 14. 


. Pentru implicarea sa emoţional-ideologică la adresa comunismului, vezi Robert Levy, op. cit., 


pp. 34, 41. La fel, în cazul detaşării doctrinare a lui Dej, vezi ibidem, p. 85. 


74. Dennis Deletant, op. cit., p. 100. Vezi şi Vladimir Tismăneanu, Irepetabilul trecut, Editura 

Curtea Veche, Bucureşti, 2008, p. 195. 


. Vezi „Cruzimea Anei Pauker”, în Petre Pandrea, Noaptea Valahiei. Jurnal intim (1952-1968), 


Editura Vremea, Bucureşti, 2006, pp. 122-123. 


76. Vezi Dennis Deletant, op. cit., p. 98; Vladimir Tismăneanu, Irepetabilul trecut..., ed. cit., p. 

194. 


. Stelian Tănase, Clienţii lu’ tanti Varvara..., ed. cit., p. 469. 


. Mihaela Coman, Camelia Moraru, Constantin Moraru, Veronica Vasilcov (eds.), Stenogramele 


şedinţelor Biroului Politic şi ale Secretariatului Comitetului Central al PMR, vol. IV (partea I), 
Arhivele Naționale ale României (ANR), Bucureşti, 2006, pp. XI-XII. O relatare din 
perspectiva lui Dej a episodului poate fi găsită în Paul Sfetcu, 13 ani în anticamera lui Dej, 
selecție, introducere şi note de Lavinia Betea, Editura Fundaţiei Culturale Române, Bucureşti, 
2000, pp. 260-262. Într-o paralelă peste timp, Stalin a procedat la fel ca Gheorghiu-Dej în 
decembrie 1923, atunci când a găsit soluţia cea mai utilă în situaţia dată: confruntată cu 
spectrul pierderii sprijinului pentru Comitetul Central din partea organizaţiilor de partid, care 
votau tot mai mult împotriva acestui for, troica Stalin, Zinoviev, Kamenev a luat în discuţie 
situaţia creată în ţară, susceptibilă a creşte influenţa lui Troțki; dacă Zinoviev s-a lansat într-un 
discurs lung pe marginea unei „filosofii a epocii”, iar Kamenev a vorbit despre „duşmanul de 
clasă” şi „alianţa clasei muncitoare cu țărănimea”, Stalin a propus „măsluirea voturilor”, pe 
principiul că „important este cine le numără, nu cum se votează”, soluţie care a şi fost pusă în 


practică (Boris Bajanov, op. cit., pp. 42-44). 


79. Pentru dependenţa atât a României ca ţară, cât şi a comuniştilor ca organizaţie de Uniunea 

Sovietică, vezi Stephen Fischer-Galaţi, The New Rumania: From People's Democracy to 
Socialist Republic, MIT Press, 1967, pp. 17-18. Aşa cum se exprimă Pavel Câmpeanu (op. cit., 
p. 156), între Dej şi Ana Pauker era vorba de un conflict pentru „gestionarea dependenței față 


de Moscova”. 


. Vezi Vladimir Tismăneanu, Stalinism pentru eternitate. .., ed. cit., p. 170. 
. Cu privire la acest titlu, vezi aforismul Anei Pauker, „To Moscow whenever you please, from 


Moscow whenever they let go of you!”, amintit de Milovan Djilas, Rise and Fall, Harcourt 
Brace Jovanovich, Londra, 1983, p. 103, şi citat în Robert Service, Comrades!..., ed. cit., p. 
270. 


. Vladimir Tismăneanu, Stalinism pentru eternitate. .., ed. cit., p. 159. 


. Cu privire la acest canal de putere, care constituie excepția ce confirmă regula, dar şi dovada că 


nu exista o certitudine a succesului pe această filieră (uneori depăşită în importanţă de 
personaje apropiate lui Stalin pe criterii de partid sau ideologice), este important de menţionat, 
în special pentru cumpăna anilor '40-'50, situaţia lui Mark Borisovici Mitin, redactorul-şef de 
la publicaţia Cominformului, Pentru pace trainică, pentru democraţie populară, al cărei sediu 
a fost mutat de la Belgrad la Bucureşti după izbucnirea conflictului dintre Stalin şi Tito. Prin 
prisma relaţiei sale cu Stalin, acesta a devenit principalul „consilier” sovietic la Bucureşti, 
având practic aceeaşi funcţie informală de „guvernator” al României pe care o avusese Andrei 
Vîşinski imediat după război (vezi Vladimir Tismăneanu, „The Tragicomedy of Romanian 
Communism”, în Ferenc Fehér, Andrew Arato [eds.], Crisis and Reform in Eastern Europe, 
New Brunswick, Rutgers, 1991, p. 172). 


84. Cu sursa în practica stalinistă privitoare la partidele-satelit din Europa şi favorizat de lipsa 


legăturilor din timpul războiului dintre comuniştii din ţară şi Moscova; pentru primii „zori” ai 


conflictului se poate vedea Pavel Câmpeanu, op. cit., pp. 156-161. 


85. Mandatul Anei Pauker de a reorganiza partidul era oarecum informal şi venea de la Gheorghi 

Dimitrov, fostul şef al Cominternului (în mod paradoxal, biroul lui Dimitrov se găsea chiar în 
sediul PCUS), lucru de care Stalin în mod cert ştia, însă căruia i-a imprimat probabil o 
ambiguitate deliberată, tocmai pentru a „nu favoriza pe nimeni”, deci pentru a controla mai 


bine lucrurile „în subordine” (ibidem, pp. 153-154). 


. Pentru o imagine foarte bună a atmosferei „de culise” în momentul culminant al conflictului, şi 


anume imediat după primele acuze aduse lui Vasile Luca în fabruarie 1953, vezi Robert Levy, 
Ana Paulker..., ed. cit., p. 204. 


. Pavel Câmpeanu, op. cit., p. 163. 
. Faptul că spunem „numit” şi nu „ales” este o nuanţă importantă pentru cultura organizaţională 


stalinistă, în care alegerile libere nu existau propriu-zis, iar alegerea unui lider, deşi respecta 
acest procedeu, era de fapt o (auto)numire instituţională. Vezi în acest sens şi cazul lui 


Constantin Pârvulescu, ajuns în câteva zile după venirea în ţară a „grupului moscovit” „din 


poziţia de secretar general în cea de şef al unei secţii de cadre aflate încă în stadiul de proiect” 


(Pavel Câmpeanu, op. cit., p. 160). 


89. Pentru mai multe detalii cu privire la acest episod, prezentate din perspectiva lui Dej, se poate 

vedea Paul Sfetcu, op. cit., p. 259. 


90. În termeni reali de putere, la data şedinţei Ana Pauker era „numărul unu în partid”, deşi 


Gheorghiu-Dej deţinea formal cea mai înaltă funcţie (Lavinia Betea, Alexandru Bârlădeanu 
despre Dej, Ceauşescu şi Iliescu, Editura Evenimentul Românesc, Bucureşti, 1997, p. 24), 
lucru care avea să se schimbe şi în virtutea poziţiei deţinute de Dej. Lucrețiu Pătrăşcanu 
declara în anchetă că şi în 1948 Ana Pauker era percepută ca adevărata conducătoare a 
partidului (Paul Sfetcu, op. cit., p. 328), lucru plauzibil dacă ţinem cont de faptul că Dej nu l-a 
întâlnit prima oară pe Stalin decât la începutul anului 1945 (Stelian Tănase, Clienţii lu’ tanti 
Varvara..., ed. cit., p. 469), deci era încă puţin cunoscut de acesta, pentru a nu mai vorbi de 
problemele pe care le-a avut în momentul excomunicării lui Tito din „familia comunistă”, 
petrecută în iunie 1948. 

Sfera Politicii, nr. 60, mai 1998. Stenograma discuţiei este accesibilă la adresa 


http://www.dntb.ro/sfera/arhiva/nr60/articole/articol13.htm, accesată la data de 5.09.2012. 


. Vezi Robert Levy, Ana Pauker..., ed. cit., p. 73. 


. Poate cel mai bun indicator al acestei situaţii în care liderii comunişti îşi urmăreau consecvent 


propriul interes de putere pe fondul unei ambiguităţi deliberat induse de la Moscova a fost 
atitudinea din acei ani a lui Emil Bodnăraş: în mod sigur, acesta îşi dorea un rol mai important 
în ierarhie şi încerca să speculeze orice oportunitate. Astfel, în timpul episodului înlocuirii 
reprezentantului PNL din guvern îl găsim încurajându-l pe Dej să „ia atitudine” împotriva Anei 
Pauker (Pavel Câmpeanu, op. cit., pp. 161-162), mizând poate şi pe o compromitere a lui Dej 
în ochii Moscovei în caz că propunerea acestuia nu ar fi fost bine primită la Kremlin. Puțin mai 
târziu, tot în 1947, l-a denunţat pe Gheorghiu-Dej la Moscova pentru dorinţa de a încheia un 
acord economic cu aliaţii occidentali, fiind deci pe aceleaşi poziţii cu Ana Pauker (Robert 
Levy, Anei Pauker..., ed. cit., p. 72). Vezi şi Robert Service, Comrades!..., ed. cit., pp. 247- 
248). 


„ Acesta era reprezentantul sovietic în Comisia Aliată de Control instituită în România imediat 


după război şi trebuia să controleze toate numirile în stat care se făceau la Bucureşti. 


. Robert Levy, Ana Pauker..., ed. cit., p. 79, plasează evenimentul în toamna anului 1945. 


. Pavel Câmpeanu, op. cit., pp. 161-162. Vezi acest episod şi în Paul Sfetcu, op. cit., pp. 259- 


260. 


97. Personal, suntem sceptici că Dej, la 2 februarie 1947, după numai câteva întâlniri cu Stalin, şi- 


ar fi permis să îi ridice acestuia frontal problema înlăturării Anei Pauker, „trimisa Moscovei la 
Bucureşti”. În memoriile sale, Paul Sfetcu nu confirmă varianta şefului său, la cabinetul căruia 
a lucrat mai târziu, preferând să menţioneze doar că „până la discuţia astfel proiectată [discuţia 


dintre Dej şi Vîşinski — n.n.] au trecut vreo cinci ani”. De altfel, şi în discuţia cu Vîşinski de la 

Bucureşti nu Dej a fost cel care a menționat varianta înlăturării Anei Pauker, inițiativa fiind 
mereu de partea sovietică: la Moscova, Stalin a menţionat varianta, „cu scopul de a o dezavua” 
(Pavel Câmpeanu, op. cit., p. 162), iar mai târziu tot Stalin a fost cel care a dat semnalul 
decisiv al epurării „grupului moscovit”. Pentru descrierea pe larg a momentului întâlnirii de la 
Kremlin se poate vedea Robert Levy, Ana Pauker..., ed. cit., pp. 79-81. 

. Robert Levy, Ana Pauker ..., ed. cit., p. 81. 

. Ibidem, p. 82. 

0. Vezi George H. Hodoş, op. cit., p. 2. 


101. Propriu-zis, imediat după ce Tito a refuzat invitația lui Stalin de a veni la conferința 


Cominformului din iunie 1948, desfăşurată la Bucureşti, Dej a propus să-i fie trimisă o 
invitație acestuia din partea celorlalte țări comuniste. A discutat propunerea cu Ana Pauker, 
care, deşi a ezitat, a fost în cele din urmă de acord. Probabil că aceasta din urmă ştia ceva, 
deoarece propunerea i s-a părut lui Stalin mai mult decât deplasată, atfel încât la Bucureşti s-au 
organizat manifestări legate de atitudinea favorabilă lui Tito a lui Dej şi chiar zvonuri privind o 
iminentă înlăturare a sa. Profitând de moment, Chişinevschi l-a atacat pe Dej în această 
privinţă, iar Dej a cerut Biroului Politic să îl cenzureze pe Chişinevschi. Ana Pauker, deşi l-a 
criticat pe Chişinevschi pentru ieşirea sa, nu a susţinut propunerea lui Dej împotriva acestuia, 
ba, mai mult, l-a admonestat verbal pe Teohari Georgescu, care dorea să se alăture 
contraatacului declanşat de Dej, pe motiv că l-ar fi încurajat pe acesta din urmă să „ajungă 


unde a ajuns şi Tito” (Robert Levy, Ana Pauker..., ed. cit., pp. 82-84). 


102. În fapt, aşa cum reiese din mărturiile celor implicaţi, expuse de acelaşi Robert Levy (Ana 


Pauker..., ed. cit., pp. 84-85), se pare că nu exista un acord hotărât la Moscova pentru 
înlăturarea lui Dej; Ana Pauker afirmase deja că nu putea colabora cu el şi îi declarase 
ambasadorului sovietic Kavtaradze disponibilitatea de a-l înlocui, dar aceasta nu putea acţiona 


din proprie iniţiativă tocmai din teama de a nu-i procura acuza de fracţionism. 


103. Nu trebuie să uităm că şi Luca i-a luat apărarea lui Dej, probabil motivat tot de ataşamentul 

faţă de disciplina de partid şi de încrederea în influenţa „grupului moscovit”. 

4. Un argument bun pentru „cruţarea” pe motive de utilitate a lui Dej de către Stalin este şi rolul 
avut de România în campania antititoistă care a urmat, în care Stalin avea nevoie de un purtător 
de cuvânt cunoscut pentru relaţiile bune cu Iugoslavia, aşa cum din blocul comunist numai 
România şi Dej era. În practica stalinistă, Tito urma să fie condamnat ca trădător şi dat ca 
exemplu celorlalţi lideri comunişti, iar Gheorghiu-Dej, fie şi numai prin reorientarea sa rapidă 
şi lipsită de remuşcări, era personajul cel mai potrivit din acest punct de vedere. Pe această 
filieră antititoistă Dej a reuşit să obţină şi anvergură internaţională, fiind prezent în paginile 
ziarului Pentru pace trainică, pentru democraţie populară!, organul de presă al 
Cominformului, chiar de Ziua Internaţională a Muncii, 1 mai 1949, cu un articol intitulat 
„Banda lui Tito — inamici de moarte ai socialismului” (cf. Gheorghe Gheorghiu-Dej, Articole şi 


cuvântări, ed. cit., 1951, pp. 287-293). De altfel, Dej a fost ales să rostească celebrul discurs de 


condamnare a lui Tito la ultima şedinţă a Cominformului ţinută la Budapesta, în noiembrie 
1949, discurs intitulat „Partidul Comunist lugoslav în mâinile unei bande de asasini şi spioni”. 
Paul Sfetcu (op. cit., p. 308) afirmă că ideile discursului i-au fost transmise personal lui Dej de 
către Stalin. Vezi şi Clica fascistă a lui Tito, duşman de moarte al păcii, democraţiei şi 
socialismului, Bucureşti, 1953, pp. 5-28. 

105. Aşa cum notează Eduard Mezincescu, citat în Robert Levy (Ana Pauker..., ed. cit., p. 143), 
este şi momentul în care Dej i-a recâştigat încrederea lui Stalin, la începutul anului 1949. 

106. Robert Levy, Ana Pauker... ed. cit., p. 85. 
107. Stelian Tănase, Clienţii lu” tanti Varvara ..., ed. cit., p. 471. 

109. Campania de verificări s-a desfăşurat în perioada 1948-1950, sfârşind cu eliminarea din partid 


. Robert Service, Comrades!..., ed. cit., p. 302. 


a circa 20% dintre membrii acestuia (Ghiţă Ionescu, Comunismul în România..., ed. cit., pp. 
241-242), fapt tradus printr-o foarte slabă „vigilenţă de clasă” din partea Anei Pauker. 
110. Pavel Câmpeanu, op. cit., pp. 164-167. 

11. Un volum foarte bun pe aceste teme este Paul Lendvai, Anti-Semitism without Jews: 


Communist Eastern Europe, Doubleday, 1971. 

112. Apariţia primelor persecuții generate de antisemitismul postbelic în URSS este anterioară atât 
izbucnirii formale a conflictului Stalin-Tito, cât şi primelor poziţii critice exprimate direct de 
către Stalin faţă de ideile Anei Pauker (cum a fost şi contrazicerea acesteia pe tema 
colectivizării). Încă de la primele preparative pentru crearea statului Israel, declarat formal în 
mai 1948, care au coincis şi cu renaşterea activităţii sioniste în URSS, Stalin a început să îi 
perceapă pe evrei ca posibilă „coloană a cincea” din interior, mai ales că noul stat s-a 
poziţionat politic de partea democraţiilor occidentale. Vezi Orlando Figes, The Whispers: 
Private Life in Stalin“s Russia, Picador, New York, 2008, p. 493. 

113. Vezi Boris Bajanov, op. cit., pp. 45-46. 

114. Dennis Deletant, op. cit., pp. 99-100. 

115. Vladimir Tismăneanu, Stalinism pentru eternitate..., ed. cit., pp. 166, 170. Pentru politica 
regimului comunist din România cu privire la evrei, inclusiv sub aspectul represiunii, vezi 
Nicolas Sylvain, „Rumania”, în Bernard Dov Weinryb, Peter Meyer, Fugene Duschinsky, 
Nicolas Sylvain, The Jews in the Soviet Satellites, Syracuse University Press, 1953, pp. 511- 
556. 

116. Lăsând la o parte semnalul antisemit, îndreptat împotriva Anei Pauker, politica de 
naţionalizare i-a şubrezit poziţia şi l-a pus în defensivă mai ales pe Vasile Luca (Luka László), 
etnic maghiar după cum bine se ştie. 

117. Vezi în acest sens volumul lui André Gerrits, The Myth of Jewish Communism. A Historical 
Interpretation, Peter Lang, Bruxelles, 2009. 

118. Ghiţă Ionescu, Comunismul în România..., ed. cit., pp. 241-242. 


119. Aşa cum vedem noi lucrurile, în cultura organizaţională totalitar-comunistă, marcată de 
arbitrariul şi de extremismul sentinţelor, acolo unde printr-o simplă decizie puteai promova pe 
cineva în cele mai înalte funcţii (a se vedea cazul familiei Ceauşescu) sau puteai trimite la 
moarte o persoană care nu îţi era pe plac (a se vedea cazul doctorului Plăcințeanu în ceea ce îl 
priveşte pe Gheorghiu-Dej), „testul familiei” era unul decisiv pentru raportul intern de forţe. O 
dovadă sistemică sunt şi numeroasele cazuri de asociere a condamnărilor şi acuzațiilor pe bază 
de rudenie în timpul regimului comunist. În jargonul comunist abundă formulări precum „o 
familie burgheză”, „o soţie reacționară”, „un frate chiabur” etc. În cazul organizaţiei 
comuniste, dacă din cauza unei temeri faţă de propria poziţie sau pur şi simplu din cauza 
blocării demersurilor nu puteai interveni nici pentru persoanele apropiate ţie însemna că te afli 
în bună măsură „la discreţia” celui care a luat decizia împotriva apropiaților tăi, de obicei 
liderul suprem al partidului în cazul celor aflaţi la vârful piramidei comuniste de putere. Sunt 
bine cunoscute deciziile lui Stalin în privinţa membrilor de familie ai celor mai apropiaţi 
colaboratori ai săi. Deoarece implică şi componenta antisemită, putem aminti aici uciderea lui 
Moisei Kaganovich (Robert Service, Stalin, ed. cit., p. 374), fratele unuia dintre cei mai fideli 
asociaţi ai săi la conducerea URSS, Lazar Kaganovich, pentru a nu mai vorbi de arestarea, 
trimiterea la muncă forţată şi pregătirea pentru un proces antisionist a soţiei lui Viaceslav 
Molotov, Polina Zhemchuzhina (ibidem, pp. 523-524, 577). Ana Pauker nu era în necunoştinţă 
de cauză faţă de aceste practici, având în vedere că execuţia soţului său, Marcel Pauker, în 
timpul Marii Terori din Rusia anilor 1936-1938, nu îi zdruncinase credinţa în comunism, 
punând-o practic „la dispoziţia” lui Stalin. În anul 1949 se poate spune că Stalin îi transfera pe 
linie ierarhică organizaţională soarta Anei Pauker lui Dej, acesta din urmă urmând „să dispună” 
de acum înainte de ea. 

120. Ghiţă Ionescu, Comunismul în România..., ed. cit., p. 242. 

121. A contat aici, fără îndoială, şi remarca „PCR e un partid de clasă sau de rasă?” (Stelian 
Tănase, Clienţii lu” tanti Varvara..., ed. cit., p. 473), pe care Stalin i-o făcuse lui Dej la 
începutul anului 1947, imediat după incidentul care l-a avut în centru pe Viîşinski şi care l-a 
determinat de Dej să meargă la Kremlin cu propunerea de înlăturare a Anei Pauker. Deşi 
trecuseră mai bine de patru ani de atunci şi, între timp, politicile staliniste luaseră o turnură 
clară în direcţia inversă remarcii lui Stalin, Dej nu se hazarda în decizii prea radicale fără 
consimţământul explicit al lui Stalin, mai ales dacă îşi putea atinge obiectivele şi fără a merge 
prea departe. 

167. 


123. S-au publicat trei volume de documente care cuprind majoritatea discuţiilor de partid în jurul 


122. Vezi Robert Levy, Ana Pauker..., ed. cit., pp. 199, 349. Vezi şi Pavel Câmpeanu, op. cit., p. 


epurării „grupului moscovit” în anul 1952: Mihaela Coman, Camelia Moraru, Constantin 
Moraru, Veronica Vasilcov (eds.), Stenogramele şedinţelor Biroului Politic şi ale 

GHEORGHE GHEORGHIU-DEJ ŞI MIRON 
CONSTANTINESCU 


Ştefan Bosomitu 


Introducere 


Către sfârşitul lunii februarie a anului 1956, un avion românesc ateriza pe 
pista îngheţată a aeroportului din Kiev. Aeronava venea de la Moscova, 
transportând delegaţia Partidului Muncitoresc Român, care participase la 
lucrările Congresului al XX-lea al PCUS. Zborul decursese fără incidente, 
iar scurta escală la Kiev era justificată de chestiuni tehnice, avionul 
urmând să fie realimentat cu combustibil. Dintre toţi membrii delegaţiei 
româneşti, unul singur — Miron Constantinescu, a coborât pe pista 
aeroportului, făcând câţiva paşi pentru a se dezmorţi. Profitând de 
plecarea lui Constantinescu, Gheorghiu-Dej s-ar fi confesat atunci 
celorlalţi doi membri ai delegaţiei, Iosif Chişinevschi şi Petre Borilă, pe 
un ton care părea mai degrabă o cugetare către sine: „Nu-l pot înţelege 
uneori pe Miron. Insistă mult pentru a-şi impune punctul de vedere asupra 
unor chestiuni pe care nici el nu le aprobă. Mai ales nu-i înţeleg atitudinea 


»l. Dacă ar fi să îi dăm crezare lui Paul Sfetcu, cel care, 


din ultima vreme 
la rândul lui, făcuse parte din delegaţia care plecase la Moscova, în 
calitate de secretar personal al lui Gheorghiu-Dej, cuvintele secretarului 


general al PMR se refereau strict la atitudinea bizară pe care 


Constantinescu o avusese pe parcursul şederii la Moscova. În încercarea 
de a detensiona această situaţie, Iosif Chişinevschi i-ar fi răspuns lui 
Gheorghiu-Dej, făcând o analogie cel puţin ciudată: „Miron este ca un 
cocoş de munte care când începe să cânte, închide ochii şi se îmbată cu 


propria sa cântare, devenind astfel ţintă sigură pentru vânător”2, o 


analogie care ar căpăta sens doar în contextul a ceea ce avea să se 
întâmple în lunile următoare. 

Dar ce se întâmplase la Moscova, şi ce l-a îndemnat pe Gheorghiu-Dej 
să aducă în discuţie comportamentul lui Miron Constantinescu? Dincolo 
de şocul produs de celebrul „raport secret”, acelaşi Paul Sfetcu, de altfel 
singurul care a rememorat din postura de martor ocular detalii despre 
vizita delegaţiei PMR la Congresul al XX-lea al PCUS, a sugerat 
existența unor neînțelegeri între Constantinescu, Chişinevschi şi 
Gheorghiu-Dej. Discursul retrospectiv al lui Sfetcu pare alterat de 
desfăşurarea ulterioară a evenimentelor. Nu ne putem explica altfel 
insistența lui referitoare la atitudinea „necorespunzătoare” a celor două 
personaje care aveau să comploteze ulterior „pentru înlăturarea lui 
Gheorghiu-Dej de la conducerea României”. Ne e astăzi greu de crezut şi 
e dificil de demonstrat că o conspirație împotriva lui Dej, „orchestrată” de 
Iosif Chişinevschi şi Miron Constantinescu anterior Congresului al XX- 
lea al PCUS, ar fi existat. Însă unele dintre evenimentele de la Moscova 
pot fi luate în consideraţie ca fapte ce pot explica, cel puţin în parte, 
conflictul care avea să izbucnească în câteva luni la vârful Partidului 
Muncitoresc Român. Cel mai semnificativ moment în acest sens l-ar fi 
reprezentat insistența lui Constantinescu, în a-i cere lui Gheorghiu-Dej să 
adopte o poziţie în legătură cu rezoluţia Congresului, în cadrul unei 
discuţii cu studenţii români de la Moscova. Un îndemn care nu i-ar fi adus 


nici un beneficiu lui Dej, dar care ar fi putut fi exploatat ulterior într-un 


anumit context. Dej ar fi parat elegant „capcana” pe care i-ar fi întins-o 
Miron Constantinescu, replicându-i că el nu va „vorbi studenţilor despre 
astfel de învăţăminte deoarece Partidul Muncitoresc Român nu este 


partidul studentilor”. 


Mai mult, Dej ar fi mers chiar mai departe, 
sugerând că numai conducerea partidului era în măsură să aprecieze dacă 
„este bine să tragem învăţăminte din cele dezbătute la Congresul al XX- 
lea al PCUS”. Practic, se sugera că discuțiile referitoare la Congresul 
PCUS se amânau sine die, şi Dej chiar se întreba în legătură cu utilitatea 
unui astfel de demers. 

Pe pista aeroportului din Kiev, în acea zi geroasă de februarie, 
Constantinescu s-ar fi plimbat cam jumătate de ceas. Voia probabil să îşi 
adune gândurile şi să reflecteze la evenimentele din ultimele zile. Se 
gândea la mitul unei întregi generaţii, spulberat de către „raportul secret” 
al lui Hruşciov. Încerca să înţeleagă şi cauzele care vor fi dus la adoptarea 
unei astfel de atitudini din partea diriguitorilor sovietici. Nu în ultimul 
rând, reflecta la ce avea să vină. Îi stăruiau în minte, probabil, şi amănunte 
din discuţia pe care o purtase cu Palmiro Togliatti, într-una dintre ultimele 


nopţi pe care le petrecuse la Moscovat. Ne putem întreba, fireşte, dacă în 


acea jumătate de oră solitară, Constantinescu s-ar fi gândit vreun moment 
la scenariul unui „complot” împotriva lui Gheorghiu-Dej. Putea el oare să 
spere la o rocadă la vârful partidului care să îl plaseze într-o poziţie mai 
importantă? Ce îl va fi îndreptăţit pe el să creadă că sosise momentul în 
care îşi putea juca „marea carte”? 

Posibilitatea ca un personaj ca Miron Constantinescu să întruchipeze 
imaginea unui reformator al partidului nu era neapărat o iluzie. Erau 


destui care vedeau în el o „soluţie” şi un garant al unei posibile schimbări. 


Lucian Blaga, care îl întâlnise pe Constantinescu la mijlocul anilor 19505, 


îl „creiona” într-o lumină extrem de favorabilă, ca fiind „diferit” în raport 


cu „ceilalţi»8. Şi scriitorul Petru Dumitriu, cel care într-o vreme cânta 
osanale odiosului „Canal”, prin intermediul romanului său Drum fără 
pulbere, îl aprecia pe Miron Constantinescu şi credea în el, acesta părând 


o alternativă la „îngheţul” acelor aniZ. 


Ar fi putut acestea să îl îndreptăţească pe Constantinescu să spere. 
După cum ştim, diferenţa fundamentală între el şi ceilalţi membri ai 
conducerii de atunci era evidentă. În acel „Olimp” populat de ignoranţi şi 
de inculţi, Miron Constantinescu, un personaj de un cu totul alt nivel 
intelectual, părea de multe ori stingher. Mulţi s-ar întreba astăzi cum 
reuşea el să reziste în acel mediu. Singura explicaţie ar fi ambiția lui 
nemăsurată. 

În 1956, Partidul Mucitoresc Român avea să cunoască un ultim episod 
de convulsii puternice. O genealogie a conflictului ce avea să izbucnească 
la cel mai înalt nivel în partid e necesară. Pentru a înţelege mai bine care 
au fost cauzele care au influenţat şi generat lupta pentru supremație din 
1956, vom insista îndeosebi asupra dimensiunii biografice a acestei 


genealogii. 


Biografii născute din subteranele interbelicului 


Comunismul românesc s-a născut în ilegalitate şi a supravieţuit, până în 
1944, în subteranele politicii interbelice. În aceste condiţii, revoluționarii 
animați de idealurile patriei sovietelor au trăit şi s-au format într-o lume a 
lor: o lume a conspirației, a numelor de cod, a caselor conspirative, dar şi 
a intrigilor şi a loviturilor perfide. În clandestinitate sau în închisori s-au 
dezvoltat relaţii care fie erau de camaraderie, fie de ură viscerală. La 23 


august 1944, PCdR era un „cap în căutarea unui corp”, dacă ar fi să 


reluăm formula lui Victor Frunză, care ironiza lipsa cvasitotală a 


cadrelor. Nu e nici pe departe o imagine eronată, însă chiar şi în cadrul 


acelui insignifiant nucleu existau simpatii şi animozităţi, neînţelegeri, 
suspiciuni şi jocuri de culise, care uneori aveau să îşi găsească 
„rezolvarea” în vărsarea de sânge. 

Pe Gheorghe Gheorghiu-Dej şi Miron Constantinescu părea să îi 
deosebească totul. Proveniţi din medii sociale diferite, având parcursuri 
profesionale distincte, cei doi au trăit o vreme vieţi paralele. Istoria însă 
avea să îi aducă unul lângă altul, unindu-le destinele în cel mai curios 
mod. 

Născut la 8 noiembrie 1901, la Bârlad, într-o familie săracă, Gheorghe 
Gheorghiu nu absolvise decât patru clase primare. De la vârsta de 11 ani 
şi-a câştigat existenţa lucrând ca ucenic: la un cizmar din Moineşti, la o 


fabrică de cherestea din Dărmăneşti, la postăvăria din Buhuşi sau la un 


dogar din Piatra-Neamţ2. A absolvit ulterior şi trei clase industriale (de 


gimnaziu), devenind electricianLO. între 1923 şi 1925 şi-a satisfăcut 


stagiul militar la Regimentul 3 Pionieri din Focşani, iar din 1926 a lucrat 
la Atelierele CFR din Galaţi. S-a căsătorit cu Maria Stere Alexe (1926), 


mariaj în urma căruia aveau să se nască cele două fete ale sale — Vasilica 


(1928) şi Constanţa (19394. La 15 august 1931, Gheorghe Gheorghiu a 
fost mutat disciplinar la Atelierele CFR din Dej, toponim care avea să și-l 
adauge numelui de familie, devenind „son nomme de guerre”. „Exilul” la 


Dej avea să producă şi o altă ruptură în viaţa acestuia, întrucât soția sa a 


refuzat să îl urmeze, rămânând la GalaţiL2. Doi ani mai târziu, după ce 
Dej avea să fie condamnat la închisoare în urma evenimentelor de la 


Griviţa, soţia sa a înaintat o cerere de divorţ. 


Miron Constantinescu, în schimb, avusese parte de o viaţă pe cu totul 
alte coordonate. Născut la 13 decembrie 1917, la Chişinău, Miron era fiul 
unei profesoare de limbi străine, cu studii la Miinchen, Olimpia 


ConstantinescuLă, şi al geologului, geografului şi pedologului Gheorghe 


Munteanu Murgoci. Idila dintre cei doi s-a consumat în afara căsătoriei, 


motiv pentru care Miron a trăit drama „copilului din flori”, nefiind 


niciodată recunoscut de tatăl său natural. Constantinescu şi-a petrecut 


copilăria şi adolescenţa la Ismail, în Basarabia, iar mai apoi la Arad, unde 
mamei sale îi fusese oferită o catedră de limbi străine (1923)18. În 1932, 
Miron a rămas orfan, după moartea prematură a mamei saleLZ. Munteanu 


Murgoci murise şi el, şapte ani mai devreme, la Bucureşti. Ulterior 
acestui eveniment tragic al existenţei sale timpurii, tânărul Constantinescu 


a trăit dintr-o mică pensie care îi rămăsese de pe urma mamei sale, 


sporindu-şi veniturile acordând meditații? Doi ani mai târziu, în 1934, 
Miron Constantinescu a promovat examenul de bacalaureat şi s-a înscris 
la Facultatea de Litere şi Filosofie a Universităţii din Bucureşti. 

Anii 1930 au însemnat, atât pentru Gheorghiu-Dej, cât şi pentru Miron 
Constantinescu, deceniul deciziilor şi opţiunilor care le-a marcat destinul 
ulterior. Sunt anii adeziunii amândurora la Partidul Comunist din 


România, organizaţie politică ilegală încă de la sfârşitul anului 192420, în 


slujba căruia vor activa cu toată convingerea. 

Gheorghiu-Dej s-a apropiat de mişcarea comunistă firesc. Adeziunea 
şi angajamentul lui nu erau de natură politică sau intelectuală. Decizia de 
a se alătura mişcării clandestine a fost influenţată de mediul social din 
care provenea şi de mediul profesional din care făcea parte. Nu se 


cunoaşte precis momentul intrării lui Gheorghiu-Dej în PCdR. Nu va fi 


fost însă anterior anului 193021 alte surse indicând anul 1932 sau chiar 


193322. Cert este că prima sa arestare a survenit în 1932, când Dej a fost 
reţinut şi interogat de Poliţia din laşi, după ce participase la o întrunire 


sindicală la Atelierele CFR Socola22. Viaţa lui Gheorghiu-Dej avea să ia 


o cu totul altă turnură odată cu evenimentele din februarie 1933 de la 
Atelierele CFR Griviţa. Dej împlinise doar 31 de ani şi era şomer, după ce 
fusese concediat de la Atelierele CFR din Dej. S-a implicat în mişcarea 


sindicală, alături de Moscu Cohn şi Vasile Luca, complotând din umbră în 


vederea declanşării unei greve generale a ceferiştilor2£. La Griviţa, în 
februarie 1933, Gheorghiu-Dej nu a fost unul dintre liderii „revoltei” 
muncitorilor. A avut însă rolul său, deloc de neglijat, fiind unul dintre 
coordonatorii „subteranei”, asigurând legăturile dintre reprezentanţii 
PCdR şi instigatorii din interior. Dintre aceştia, liderul de necontestat, 
personajul popular şi carismatic era Constantin Doncea. Procesul 
greviştilor a avut loc în vara aceluiaşi an, la Bucureşti, fiind inculpate 125 
de persoane. Constantin Doncea şi Dumitru Petrescu (muncă silnică pe 
viaţă), Gheorghe Vasilichi (20 de ani de muncă silnică), Gheorghiu-Dej şi 
Chivu Stoica (15 ani de muncă silnică) au primit cele mai grele pedepse. 
Pentru Gheorghiu-Dej, sentinţa din vara anului 1933 avea să însemne 
un punct de cotitură al existenţei sale. Au urmat doisprezece ani petrecuţi 
în închisoare: la Craiova, Ocnele Mari, Aiud, Văcăreşti, Doftana, 
Caransebeş şi Târgu-Jiu. La Craiova, Gheorghiu-Dej primea condamnarea 
definitivă la 12 ani de închisoare, în urma judecării recursului. Tot la 
Craiova „încasa” o primă lovitură, nefiind inclus în grupul celor care 


aveau să evadeze prin implicarea Cominternului: Constantin Doncea, 


Dumitru Petrescu şi Gheorghe Vasilichi (1935)22. La Aiud îi întâlnea însă 
pe Emil Bodnăraş şi pe alţi spioni sovietici închişi aici. Relaţiile pe care 


avea să le lege în aceşti ani îi vor netezi calea către preluarea puterii. La 
sfârşitul anilor 1930, Gheorghiu-Dej era închis la Doftana, fiind deja un 
veteran al închisorilor. Ceferiştii îl considerau deja un lider al lor. 
Prestigiul lui era sporit şi de condamnarea grea pe care o ispăşea. În 
curând, avea să se erijeze în liderul de necontestat al tuturor comuniştilor 


din închisori?8. 


În zilele toride ale verii din 1934, când la Craiova se judeca recursul 


procesului ceferiştilor de la Griviţa, tânărul Miron Constantinescu 


promova meritoriu bacalaureatul la Liceul „Moise Nicoară” din Arad27 

pentru ca mai apoi să plece la Bucureşti, unde avea să se înscrie la 
Facultatea de Litere şi Filosofie. Student al Universităţii din Bucureşti, 
acesta îşi va dovedi capacităţile intelectuale, fiind unul dintre tinerii 
apreciaţi de către profesorul Dimitrie Gusti. Aproape firesc, Miron s-a 
apropiat de sociologie, frecventând cu pasiune „Seminarul sociologic” 
patronat de Gusti, participând în 1938-1939 şi la campaniile monografice 


organizate de către sociologii şcolii gustiene28, 


În paralel cu activitatea cotidiană a unui student, Constantinescu trăia 
şi o realitate conexă, odată cu primele sale contacte cu mişcarea 


29 Încă din 1935, acesta devenise membru al Uniunii 

comunistăs= 


Tineretului Comunist din România, iar din 1936 membru al Partidului 


Comunist din RomâniaSL. Despre adeziunea sa la cauza comunistă, 
Alexandru Bârlădeanu povestea, peste ani, că n-ar fi fost decât o 
întâmplare. Oscilând între cele două extreme — legionarismul sau 
comunismul — Miron ar fi ales, îşi aminteşte Bârlădeanu, recluziunea 
monastică pentru luarea unei hotărâri. Astfel, după încheierea primului an 
de studii universitare, Miron alegea liniştea mănăstirii Cheia pentru 

lectură şi reculegere>*. După doar două săptămâni, ne spune Bârlădeanu, 


Miron luase o decizie, întorcându-se de la mănăstire cu hotărârea fermă 


de a „deveni comunist”?2, Acest episod este edificator pentru a 
caracteriza lapidar avatarurile adeziunii la comunismul românesc 
interbelic. Dincolo de asocierea curioasă între reculegerea într-o 
atmosferă de autentică tradiţie creştină şi presupusa „revelaţie marxistă”, 
se poate spune că adeziunea la comunism în perioada interbelică putea fi 
un capriciu, care nu ţinea cont de anumite simpatii politice sau de un 
anumit background social şi moral. 

Dincolo de incertitudinea care marchează intrarea lui Constantinescu 
în mişcarea comunistă, angajamentul său faţă de cauză a fost total. În a 
doua jumătate a anilor 1930, Miron Constantinescu şi-a clădit o oarecare 
reputaţie în rândul comuniştilor din Capitală. A fost membru al Frontului 
Studenţesc Democrat (FSD), încă de la înfiinţarea acestei organizaţii 


studenţeşti=, şi până în momentul în care mişcarea a fost desfiinţată, 


odată cu instaurarea dictaturii carliste, devenind una dintre figurile 
importante ale studenţimii de stânga. În paralel cu activitatea sa în cadrul 
FSD, Miron Constantinescu a întreprins şi o bogată activitate publicistică. 
Încă din 1935 el a devenit colaborator al revistei Cuvântul liber, pentru 
ca, un an mai târziu, să facă parte din echipa cu care N.D. Cocea scotea 


controversata publicaţie lunară Era nouă3>. Tot în perioada 1936-1937, 


Miron s-a apropiat de echipa de la Cadran2€ — care va relua publicarea 


revistei, în seria a II-a, în septembrie 1939, dar şi de publicaţia Reporter, 


la conducerea căreia a ajuns, în 1937, N.D. Cocea=?7. În 1937, 


Constantinescu este cooptat şi în redacţia publicaţiei Dacia nouă, apărută 


la iniţiativa lui Aurel Alicu, fruntaş al Tineretului Naţional-Ţărănesc38. 


La sfârşitul anilor 1930, Miron Constantinescu era o figură cunoscută 


în rândul comuniştilor. Atunci când aceştia au decis să reînfiinţeze 


Uniunea Tineretului Comunist din România, unul dintre cei însărcinaţi cu 


ducerea la bun sfârşit a acestei sarcini a fost Miron Constantinescu2?. 


Rolul său în cadrul partidului nu mai era nici pe departe neînsemnat. În 


notele Siguranţei apare din ce în ce mai frecvent catalogat drept „unul 


dintre fruntaşii comunişti din Capitală»40. Propaganda comunistă de după 
1945 îi va atribui şi organizarea marii manifestații de la Obor, din 3 


04t însă sursele arhivistice nu confirmă, dar nici nu 


noiembrie 194 
infirmă această informaţie. 

În acest context tulbure, Miron urma să facă o alegere care îi va 
schimba decisiv existența. În toamna lui 1940, acesta a primit sarcina de a 
merge la Galați pentru a se implica în (re)organizarea regionalei 
comuniste de acolo. Acceptarea acestei misiuni este inexplicabilă în 
contextul în care nimic din activitatea lui de până în acel moment nu 
părea să îl califice pentru o sarcină atât de complexă. Miron era puţin 
familiarizat cu metodele şi preceptele activităţii de organizare clandestină 
şi nici nu putea fi considerat ca un lider carismatic. Opţiunea sa este 
paradoxală în contextul în care, în acel moment, Miron ar fi putut să se 
gândească la o carieră intelectuală, cu infinit mai multe şanse de reuşită. 
Gestul său ne dovedeşte poate că, dincolo de interesele materiale, dincolo 
de un angajament intelectual, Miron aderase din convingere la cauza 
comunistă. O convingere care e greu, dacă nu imposibil de definit sau 
cuantificat. 

La Galaţi, Miron Constantinescu s-a implicat în activitatea regionalei 
comuniste „Dunărea de Jos”, fiind însărcinat cu coordonarea resortului de 


tineret2. Ceea ce el nu ştia era că activitatea comuniştilor din Galaţi era 


strict supravegheată de către Siguranţa din localitatet3. Nu a trecut prea 


mult timp până când s-a dat ordinul unei intervenţii a Poliţiei care a dus la 


arestarea majorităţii suspecţilor din Galaţi — noaptea de 9 spre 10 ianuarie 


194144. Printre cei arestaţi a fost şi Miron Constantinescut?. Procesul 
organizaţiei comuniste descoperite la Galaţi a avut loc în data de 6 
februarie 1941, la Tribunalul Militar al Corpului III Armată. Nu trecuse 
nici o lună de la primele arestări. În data de 10 februarie 1941, Tribunalul 
Militar al Corpului III Armată a pronunţat sentinţele. Treisprezece 


persoane au primit condamnări de 5 până la 14 ani de muncă silnică, în 


timp ce în cazul altor opt învinuiți s-a dispus măsura punerii în 


ar . Miron Constantinescu a fost condamnat la 10 ani de muncă 


libertate— 
silnică, 10 ani de degradare civică şi la plata unei sume de 500 de lei, 


reprezentând cheltuieli de judecată. 


Prima întâlnire 


În iulie 1941, recursul formulat de Miron Constantinescu prin intermediul 
avocatului său, lon Gheorghe Maurer, a fost respins, Tribunalul Corpului 


III Armată din Galaţi menţinând condamnarea de zece ani de închisoare 


pe care Constantinescu o primise în februarie 194148. Ca urmare, acesta a 
fost transferat la Penitenciarul Caransebeş, alături de alţi condamnaţi în 

acelaşi proces==. A fost notat în registrul de intrări al închisorii la data de 


24 iulie 194120. Caransebeşul devenise, din noiembrie 1940, 


penitenciarul unde erau închişi majoritatea deţinuţilor comunişti. 


Nu avem date precise referitoare la ce se va fi întâmplat în primele 
zile după sosirea lui Constantinescu la Caransebeş. Putem presupune însă 
că evenimentele se vor fi petrecut în conformitate cu normele care 


guvernau cotidianul carceral al comuniştilor. Astfel, nou-venitul era izolat 


iniţial, după care era plasat într-o celulă cu un „veteran”. Urma un 
interogatoriu dur şi amănunţit, prin care celula comunistă din închisoare 
încerca să afle cât mai multe detalii referitoare la circumstanţele care au 
dus la arestarea respectivului, cât şi despre atitudinea acestuia din timpul 


anchetelor şi procesului22. Abia după aceea, nou-venitul urma să fie 


integrat în colectivul celulei comuniste sau, după caz, izolat din cauza 
suspiciunilor de trădare sau comportament necorespunzător. 

La Caransebeş, Miron Constantinescu l-a întâlnit pentru prima dată pe 
Gheorghe Gheorghiu-Dej. În iunie 1941, Dej era liderul de necontestat al 
comuniştilor din închisori şi una dintre figurile centrale ale comunismului 
românesc. I se spunea „Bătrânul”. Miron Constantinescu era un tânăr 
intelectual, dornic să se integreze şi capabil să se adapteze. În curând, el 


avea să câştige încrederea lui Gheorghiu-Dej, devenind unul dintre liderii 


celulei din închisoare23. Pavel Câmpeanu îşi amintea de şedinţele 
conducerii celulei care se ţineau într-o încăpere de la etajul al doilea, într- 
un atelier fictiv. Câmpeanu era unul dintre cei însărcinaţi, periodic, cu 
asigurarea conspirativităţii întâlnirilor, fiind pus de pază. Din câte îşi 
aminteşte Câmpeanu, la aceste şedinţe participau: Teohari Georgescu, 
Emil Bodnăraş, Iosif  Chişinevschi, Gheorghiu-Dej, Miron 
Constantinescu, Chivu Stoica. Alături de cei care urmau să vină de la 
Moscova, conducerea de la Caransebeş „prefigura viitorul Birou Politic şi 


viitoarea conducere a tărij”24, 


O ascensiune în umbra lui Gheorghiu-Dej 


În toamna anului 1944, în fruntea minusculului partid comunist din 


România se găsea un grup amorf, format din indivizi de diferite origini 


etnice, proveniţi din diverse medii sociale. Victor Frunză vorbea despre 
un „cap în căutarea unui corp”, însă la fel de bine putem vorbi şi despre 
un corp în căutarea unui „cap”. lar în condiţiile bizare în care s-a găsit 
partidul după 23 august 1944 putem vorbi chiar de existenţa mai multor 


„capi”, deci a mai multor centre de putere. Interimatul instaurat în aprilie 


1944, după înlăturarea lui Ştefan Foriş din fruntea PCAR=E, nu reprezenta 
decât o soluţie temporară. Întâietatea şi-o disputau alţii. Vladimir 
Tismăneanu vorbea despre cele trei „centre”: cel al „ilegaliştilor”, condus 
de Foriş (cel care „căzuse” în aprilie 1944); cel „din închisori”, în cadrul 
căruia autoritatea lui Gheorghiu-Dej era practic totală; şi centrul 
„cominterniştilor” sau al „moscoviţilor”, în fruntea cărora se afla Ana 


Pauker2?. După căderea lui Foriş, figura proeminentă a grupului din 


ilegalitate devenise Lucrețiu Pătrăşcanu, un intelectual şi, poate, figura 
cea mai carismatică din rândul comuniştilor. Alături de acesta, ceilalţi care 
puteau avea pretenţii la funcţia de secretar general al partidului erau 
Gheorghiu-Dej, susţinut de tovarăşii din închisori, şi Ana Pauker, care 
avea sprijinul comuniştilor care îşi petrecuseră anii de război la Moscova. 

În aceste condiţii, disputele de la vârful partidului erau inevitabile. 
Membrii „grupului conducător”, care s-au regăsit aleşi sau promovați în 


structurile de putere după Conferinţa Naţională a PCR din octombrie 


194527, erau partizani ai unuia sau al altuia dintre pretendenţii la şefia 
partidului. Simpatiile sau antipatiile lor erau, în cele mai multe cazuri, 
legate de experienţele personale din trecut: camarazii de la Griviţa sau cei 
trecuţi prin închisori îl susțineau pe Gheorghiu-Dej, în timp ce 
„moscoviţii” aveau un adevărat cult pentru „tovarăşa Ana”. Au existat 
însă şi exemple care nu au confirmat această stare de fapt: Teohari 
Georgescu, unul dintre comuniştii autohtoni şi unul dintre apropiații lui 


Dej, a devenit unul dintre fidelii Anei Pauker, în timp ce Leonte Răutu, 


Petre Borilă sau Alexandru Bârlădeanu, care aveau stagii cominterniste la 
Moscova, i-au fost aproape lui Gheorghiu-Dej. 

Miron Constantinescu poate fi şi el considerat un paradox din acest 
punct de vedere, întrucât a fost perceput, pentru o vreme, ca unul dintre 
apropiații Anei Pauker, în ciuda anilor petrecuţi în temniţă alături de 
Gheorghiu-Dej. Însă Constantinescu avea să devină o piesă importantă în 
cadrul luptelor pentru putere nu din aceste motive, ci în contextul în care 
el ocupa una dintre primele şapte poziţii simbolice de la vârful partidului, 


odată cu alegerea lui ca membru al Biroului Politic (octombrie 1945)28. 


Ceea ce este însă interesant, vom vedea, este atitudinea lui Constantinescu 
faţă de aceste confruntări. Departe de a susţine pe unul sau pe altul, 
Constantinescu a adoptat permanent o poziţie despre care se putea spune 
că ar fi fost prudentă. Ea era însă mai degrabă cinică, întrucât Miron a 
căutat să se plaseze de fiecare dată de partea celor care întrezăreau mai 
lesne succesul. Mai mereu în arriere plan, vizibil doar în anumite 
momente, Constantinescu a adoptat poziţii care nu erau niciodată 
hotărâtoare. Astfel, acesta apărea mai degrabă un simplu pion al acestor 
confruntări de la vârf. Un executant fidel, supus, care căuta să îşi salveze 
mai tot timpul pielea şi încerca să supravieţuiască oricăror modificări ale 
structurilor superioare din PCR/PMR. 

Partidul Comunist era un monolit în care disciplina prima. Orice 
atitudine neconformă liniei promovate de partid era sancţionată drastic. În 
anii postbelici, PCR/PMR avea să devină un adevărat „malaxor”, care nu 
admitea individualitatea. Din această perspectivă, istoria comunismului 
românesc poate fi percepută şi ca o istorie a fidelilor şi a duşmanilor sau a 


celor iniţiaţi şi a celorlalţi. Istoria PCR a fost dominată de „obsesia 


inamicului infiltrat în interior, sau de fixaţia calului troian»29. Duşmanul 


era de multe ori invizibil, însă în permanenţă căuta să dea lovitura de 


graţie regimului. Această atmosferă de teamă şi suspiciune recrea 
universul în care comuniştii români fuseseră formaţi: fie că e vorba despre 
mediul cominternist, cel al subteranelor clandestinităţii, fie de universul 


rigid şi aspru al închisorilor. În ciuda ideologiei care promova 


egalitarismul, grupurile comuniste au fost dominate de ierarhii precise şi 
minuţios stratificate. Regulile stricte ale clandestinităţii sau cele din 
închisori aveau să domine şi relaţiile din „Olimpul” comunist şi după 
1944. 

Gheorghiu-Dej a fost personajul principal al istoriei PMR, antrenat în 
toate conflictele care au măcinat conducerea partidului în primele două 
decenii de la instaurarea regimului democraţiei populare. Pe rând, Ştefan 


ForişeL, Lucrețiu PătrăşcanuS2 sau grupul Ana Pauker, Vasile Luca şi 


Teohari Georgescu? i-au stat în cale lui Gheorghiu-Dej. De fiecare dată, 


acesta din urmă a reuşit să se impună, eliminându-şi adversarii cu răbdare 


şi minuţiozitate. În urma fiecărui conflict, Gheorghiu-Dej îşi consolida 


poziţia de lider de necontestat al partidului. 

Avem motive să credem că Gheorghiu-Dej nu va fi văzut în mult mai 
tânărul Miron Constantinescu o ameninţare reală. Deşi se dovedise extrem 
de ambițios atunci când, la nici 28 de ani, acceptase să facă parte din 
Biroul Politic al partidului, alături de nume grele, cu stagii infinit mai 
importante în perioada ilegalităţii, Miron Constantinescu îşi demonstra de 
fiecare dată loialitatea faţă de partid şi de linia pe care o impunea. Atât în 
cazul conflictului cu grupul Pauker, Luca, Georgescu, cât şi în disputa pe 
care Dej a avut-o cu Pătrăşcanu, Constantinescu s-a dovedit un aliat al 
secretarului general al partidului. Se spune că tocmai el, împreună cu Iosif 
Chişinevschi şi alţi consilieri sovietici, ar fi pregătit textul rezoluţiei 


Plenarei CC care avea să ducă la debarcarea Anei Pauker şi a lui Vasile 


LucaS2. Tot Constantinescu e cel care fusese însărcinat cu misiunea de a 


cere acceptul Kremlinului în cazul lichidării lui Lucrețiu Pătrăşcanul€. El 


a fost cel care, la Moscova, i-ar fi înmânat lui Malenkov un dosar în care 
era rezumată desfăşurarea procesului Pătrăşcanu. Răspunsul sovieticilor a 


fost unul mulţumitorS?. 


Cu toate acestea, relaţiile dintre Gheorghiu-Dej şi Miron 
Constantinescu nu au fost întotdeauna cordiale. Ba dimpotrivă. Lucrând o 
vreme în subordinea Anei Pauker, Miron Constantinescu a fost considerat 
ca unul dintre fidelii acesteia. Mai târziu, avea să recunoască că în primii 
ani după 1944 a nutrit sentimente de respect şi admiraţie dacă nu faţă de 


Ana Pauker, cel puţin faţă de reputaţia pe care aceasta o căpătase în anii 


legalităţii. Un amănunt pe care Dej nu avea să îl uite şi pe care avea să 


i-l reproşeze lui Constantinescu peste anif? 


Primul dereglaj major în relația dintre cei doi a survenit în ianuarie 
1950, în cadrul Plenarei Comitetului Central unde au fost discutate 
rezultatele procesului de verificare a membrilor de partid. Campania de 
verificare a dus la eliminarea unui însemnat număr de membri din 


rândurile PMR, restabilind un echilibru după campaniile de recrutări 


masive de după război70. În mod firesc, existau şi vinovaţi — Ana Pauker 
şi Miron Constantinescu. Cei care coordonaseră, din poziţiile lor de 


secretari ai Secţiei Organizatorice, campaniile de recrutări de membri 


între 1945 şi 194771. În Plenara din ianuarie însă, Dej a evitat să o atace 


direct pe Ana Pauker, lansându-se într-o tiradă asupra lui Miron 


Constantinescu/2. Ar fi sperat atunci ca Miron să nu îşi asume în 
totalitate criticile sale, aruncând vina şi asupra celei care era la fel de 


vinovată ca şi el. Constantinescu nu şi-a asumat o „misiune” atât de 


riscantă, alegând calea simplă şi mai sigură a asumării responsabilităţii 
totale. O atitudine pe care Dej ar fi putut-o cataloga oricum, însă nu 
favorabilă lui. E foarte posibil ca Dej să fi crezut atunci că Miron îi este 
încă fidel Anei Pauker. Sau poate îl va fi considerat prea slab şi lipsit de 


curajul de a lua atitudine împotriva acesteiaZ3. Oricare vor fi fost 


impresiile lui Dej după respectiva plenară, e cert că nu avea să îi ierte 


vreodată lui Miron acel gestZA. 


Însă cel mai dificil şi tensionat moment al relaţiei dintre Miron 
Constantinescu şi Gheorghiu-Dej avea să se consume într-o noapte de 
pomină, la Moscova, în 1952. Aflaţi la o întâlnire nocturnă cu liderul de la 
Kremlin, membrii delegaţiei PMR au fost muştruluiţi de Stalin în legătură 
cu tergiversarea luării unei decizii în privinţa Anei Pauker şi a lui Vasile 
Luca. În acel moment, Miron Constantinescu ar fi intervenit în discuţia cu 


liderul de la Kremlin, cu o remarcă nefericită, spunând că: „Gheorghe 


Afanasevici e sentimental”Z2. Stalin ar fi cugetat câteva clipe asupra 


acestei afirmaţii, rostind apoi cu voce tare un gând care trăda o oarecare 


dezamăgire: „nu s-a ivit încă în România mâna de fier» 78, Dej a înţeles 
încă de atunci cât rău ar fi putut provoca afirmaţia lui Miron, fiind 
conştient că soarta lui atârnase în acele clipe de un fir de păr. Peste ani, 


avea să îşi reamintească acest episod: 


Este clar că atunci ne-am strecturat prin pericole foarte mari şi grave. Dacă nu suntem în 
situaţia de a reabilita azi oameni post-mortem, se datoreşte faptului că Ana sau Luca nu au 


putut să facă până la capăt ce vroiau. Nu încape îndoială că ei nu ar fi ezitat să fie acea „mână 


de fier” care să taie capetele oamenilor?7. 


In ciuda tuturor acestor neînţelegeri, relaţiile dintre Miron 


Constantinescu şi Gheorghiu-Dej nu au suferit modificări semnificative. 


Vreme de câţiva ani, Constantinescu a rămas acelaşi personaj care 
„creştea” în umbra lui Gheorghiu-Dej. Avea să îşi demonstreze loialitatea 
faţă de secretarul general al partidului în anii ce au urmat, în cadrul 
conflictelor care au măcinat PMR-ul, atunci când avea să îl sprijine 
necondiţionat pe Gheorghiu-Dej. Este evident însă că atitudinea aceasta 
supusă a lui Constantinescu avea să provoace şi acumularea unor frustrări 


şi resentimente care aveau să „erupă” într-un final. 


Undele de şoc ale unui „raport secret” 


La 14 februarie 1956, în Marele Palat de la Kremlin era inaugurat, sub 
preşedinţia mareşalului Nikolai Bulganin, preşedinte al Consiliului de 
Miniştri al URSS, al XX-lea Congres al PCUS. Timp de zece zile, 
congresul şi-a urmat cursul obişnuit. Alături de liderul de la Kremlin, 
Nikita Hruşciov, al cărui discurs însuma peste 100 de pagini, şi de Nikolai 
Bulganin, preşedintele Consiliului de Miniştrii, au luat cuvântul alţi peste 


100 de oratori. Nimic nu anunţa desfăşurarea ulterioară a 


evenimentelor. Insă în seara zilei de 24 februarie, Hruşciov i-a invitat pe 
delegaţii sovietici să participe la o şedinţă cu uşile închise, care nu era 


trecută în program. Timp de aproape patru ore, secretarul general al PCUS 


a dat citire celebrului „raport secret»Z2, Acesta explica modul în care, 
timp de peste douăzeci de ani, s-a dezvoltat şi impus „cultul personalităţii 


lui Stalin” şi care au fost manifestările şi consecinţele acestuia0. Întregul 


discurs ţinut de Hruşciov în faţa delegaților sovietici era un atac virulent 
la adresa lui Stalin. Erau denunţate crimele de care se făcea vinovat fostul 
lider al Uniunii Sovietice. De această dată, critica perioadei staliniste 

venea din interior, şi nu mai era vocea „duşmanilor occidentali” ==. Şocul 


produs de „raportul secret” era de dimensiuni nebănuite. Liderii din ţările 
blocului sovietic au încercat prin toate mijloacele să minimalizeze undele 
de şoc: în nici o ţară socialistă nu a fost dat publicităţii textul „raportului 


secret”, cu excepţia Poloniei22. Însă textul avea să apară în presa 


occidentală încă din iunie 1956, când avea să fie publicat în The New York 


Times, în ciuda insistențelor conducerii sovietice de conspirativitateB3. Se 
pare că textul „raportului” le parvenise americanilor pe filieră poloneză, 
ţară în care comuniştii l-au făcut public şi l-au popularizat pe scară 


largă84. 


Dispute în cadrul Biroului Politic 


Primăvara anului 1956 avea să fie una teribilă pentru conducerea de la 
Bucureşti. Anul începuse sub rele auspicii la Moscova, unde politica 
noului curs promovată de Hruşciov provoca unul dintre cele mai 
însemnate „cutremure” din istoria blocului sovietic. Raportul secret al lui 
Hruşciov avea să producă un mic cataclism în Uniunea Sovietică, iar 
undele de şoc ale acestui eveniment au avut reverberaţii importante şi în 
statele-satelit. La Bucureşti, aerul era greu respirabil. Gheorghiu-Dej a 
încercat să amâne discuţiile referitoare la evenimentele de la Moscova, 
tergiversând redactarea raportului delegaţiei care participase la Congresul 
PCUS de la Moscova. O linişte nefirească preconiza parcă furtuna ce avea 
să izbucnească după nici o lună. 

Gheorghe Gheorghiu-Dej părea să aştepte un semnal. „Privea” către 
Moscova, dar şi către celelalte capitale ale blocului sovietic. Îşi dezvoltase 


acest reflex de a căuta să înţeleagă, să descifreze şi să cântărească orice 


indiciu, orice element care putea avea importanţă în lupta pentru putere la 


nivel local82. 


Abia în 23-25 martie, în cadrul Plenului Comitetului Central avea să 
se aducă la cunoştinţa membrilor CC câteva lămuriri cu privire la vizita la 


Moscova şi la cele petrecute în cadrul Congresului al XX-lea al pcusŝ6, 


Raportul, citit în Plenul Comitetului Central de către Gheorghiu-Dej, 
prelua, în linii mari, ideile principale expuse de Hruşciov în raportul de 
activitate din deschiderea Congresului: socialismul — sistem mondial; 
principiul coexistenței paşnice; relaţiile cu Iugoslavia; diferitele forme de 


trecere la socialismêZ. În linii generale, admitea şi unele greşeli care s-ar 


fi făcut în trecut, însă le punea pe seama „staliniştilor” (!) adevăraţi ai 


partidului — cu toate că nu îi numea, el se referea la grupul deviaţionist 


eliminat în 1952, Ana Pauker, Vasile Luca, 'Teohari Georgescu, Textul 
expus de Gheorghiu-Dej denunța şi unele dintre metodele folosite de 
fostul lider de la Kremlin, I.V. Stalin: lichidarea unor membrii ai 
Politbiuro sau ai Comitetului Central al PCUS; lichidarea unor lideri 
comunişti din alte ţări; deportări; abuzuri puse pe seama cultului 
personalităţii. Se mai preciza că Stalin se făcuse vinovat de încălcarea a 
două principii fundamentale ale marxismului: principiul conducerii 


colective şi nerespectarea democraţiei interne de partid89 


. Gheorghiu-Dej 
simplifica astfel într-o manieră grosolană experienţa delegaţiei PMR la 
Moscova şi, ceea ce era cu adevărat grav, nu aducea deloc în discuţie 
problema „raportului secret” al lui Hruşciov. Această poziţie nu era însă 
pe placul lui Chişinevschi sau Constantinescu. Atunci când Dej a evitat 


subiectul „raportului secret”, cei doi s-au simţit datori să sancţioneze 


această atitudine, supunându-l pe acesta unui tir nemilos de întrebări20. A 


fost un prim episod care l-ar fi pus în gardă pe Gheorghiu-Dej. 


Pentru a contracara pericolul care se întrevedea, la sfârşitul lunii 
martie, la doar câteva zile după încheierea Plenarei Comitetului Central, 
Gheorghiu-Dej a convocat o întâlnire secretă cu elita partidului. În sala 
Floreasca din Capitală au fost prezenţi aproximativ 3 000 de membri 


importanţi ai partidului, guvernului sau armatei}, Întâlnirea a fost 


prezidată de Gheorghiu-Dej care a anunţat participanţii că le era interzis 


să ia notiţe22. A citit apoi o versiune prescurtată a „raportului secret” al 
lui Nikita Hruşciov, încheind prin a explica faptul că discursul nu are 
relevanţă pentru Partidul Muncitoresc Român, întrucât datorită politicii 


marxist-leniniste a Comitetului Central, excesele cultului personalităţii 


fuseseră eliminate încă din 195293. Ca răspuns la discursul lui Dej, dintre 
„greii” partidului doar Gheorghe Apostol s-a înscris pentru a lua cuvântul, 


susţinând poziţia adoptată de secretarul general al partidului24. 


La nivelul membrilor Biroului Politic situaţia nu era nici pe departe 
liniştită. Primele atacuri ale lui Miron Constantinescu şi Iosif 
Chişinevschi împotriva lui Gheorghiu-Dej aveau să fie urmate de alte 


evenimente stranii. Astfel, putem cataloga o „întâlnire de taină” între 


Constantinescu, Chişinevschi şi Moghioroş22. Pretextul discuţiilor dintre 


cei trei pare să fi fost necesitatea luării, de către Biroul Politic, a unei 
hotărâri referitoare la „raportul secret” al lui Nikita Hruşciov, despre care 
nu se discutase nimic în cadrul Plenarei CC din 23-25 martie 1956. O altă 
persoană contactată ar fi fost Constantin Pârvulescu, vechi militant 
comunist, unul dintre fondatorii PCdR, dar şi Emil Bodnăraş, ambii 
membri ai Biroului Politic. 

Gheorghiu-Dej a simţit pericolul pe care îl reprezenta apariţia acestor 
tendinţe centrifuge de la nivelul conducerii partidului. A decis astfel 


discutarea „nemulţumirilor” în cadrul Biroului Politic. La începutul lunii 


aprilie, în mai multe şedinţe succesive (3, 4, 6 şi 12), „conflictul” care 
începuse să mocnească la nivelul conducerii PMR avea să îşi consume 


prima fază96. 


Nu ar fi multe de spus despre desfăşurarea evenimentelor. În prima 
şedinţă, înscriindu-se la cuvânt încă din debut, Miron Constantinescu a 
avut o poziţie ofensivă, chiar curajoasă. Dincolo de acuzele subtile la 
adresa problemelor şi deficienţelor care marcaseră activitatea Biroului 
Politic, Constantinescu şi-a încheiat discursul printr-un atac fără precedent 
la adresa lui Gheorghiu-Dej. Acesta era acuzat de a fi avut o atitudine 
tiranică şi de a fi desconsiderat în multe rânduri părerile celorlalţi. Lui Dej 
îi mai erau reproşate şi ieşirile necontrolate faţă de colaboratori, 


Constantinescu expunând câteva cazuri în care chiar el fusese 
„muştruluit” serios de către secretarul general al partidului? Z dar şi faptul 


că nu îşi asuma uneori sarcinile dificile sau mai delicate8. Era poate 
pentru prima dată când se înregistra în cadrul Biroului Politic un atac de o 
asemenea duritate împotriva lui Gheorghiu-Dej. Până atunci, Dej fusese 
cel care instrumentase conflictele de la vârful partidului. Mai mereu, el 
era cel care se afla într-o poziţie ofensivă, critică faţă de adversari. Atacul 
lui Constantinescu nu era însă nici pe departe unul neaşteptat pentru 
secretarul general al partidului. Dej avea toate motivele să prevadă un 
astfel de scenariu. Existaseră destule detalii care să îi indice o astfel de 
desfăşurare a evenimentelor. Şi întâlnirile nocturne dintre Miron 
Constantinescu, Iosif Chişinevsci, Alexandru Moghioroş, Constantin 
Pârvulescu şi, se pare, Emil Bodnăraş l-ar fi pus în gardă. Mai mult decât 
atât, astăzi ştim că Alexandru Moghioroş nu a convenit asupra unui 


eventual „puci” şi a preferat să îi rămână fidel lui Gheorghiu- Dej299. 


Se prea poate ca Miron să fi sperat ca poziţia sa curajoasă să fie 
susţinută şi de ceilalți membri ai Biroului Politic. Însă împotriva lui s-a 
dezlănţuit un atac concentrat. În prima şedinţă, din 3 aprilie, Gheorghiu- 
Dej nu a trebuit să intervină decât rareori. El încă domina „sala” şi nu a 
făcut altceva decât să îşi îndeplinească misiunea de „moderator” al 
discuţiei. Treburile mai puţin delicate le puteau face „locotenenţii” săi: 
fidelii Alexandru Drăghici şi Gheorghe Apostol. Constantinescu îi atacase 
pe amândoi în cadrul intervenţiei, întrucât prin ei dorea să îl „lovească” pe 
Gheorghiu-Dej. Astfel, Miron Constantinescu a fost supus unui tir de 
întrebări: Drăghici, Apostol, Chivu Stoica, Moghioroş şi N. Ceauşescu 
apăreau mai degrabă ca un complet de judecată în faţa cărora Miron 
devenise inculpatul. I-au fost aduse învinuiri grave: Chivu Stoica amintea 
de cazul unui avocat sinucigaş care în scrisoarea funestă scrisese că a 


recurs la gestul extrem din cauza lui Constantinescu-L00; Moghioroş îl 


chestiona în legătură cu motivele alegerii tocmai acestui „moment” pentru 


a ridica problema lipsurilor şi metodelor lui Gheorghiu-Dej; Drăghici 


îl întreba dacă e corect ca în problema cultului personalității să fie adusă 


în discuție doar persoana lui Dej102; Moghiroş insista şi se întreba dacă 


nu cumva Miron urmărea să „facă o analogie cu cele întâmplate în URSS 


privind cultul personalităţii lui Stalin»103; în fine, Drăghici închidea 


cumva cercul acuzațiilor, întrebându-se retoric în legătură cu întâlnirile 
secrete dintre Constantinescu, Chişinevschi şi Moghioroş: „Ce vroia 
tovarăşul Miron Constantinescu? Să se găsească o platformă 


comună?”104, 


Intervenţiile ulterioare mai ample ale lui Alexandru Drăghici şi 
Gheorghe Apostol au fost chiar mai dure. Drăghici îl acuza pe Miron că 


priveşte CSP (Comitetul de Stat al Planificării) ca pe o „feudă 


personală»105, relua ideea încercării de a „găsi o platformă comună” cu 


Chişinevschi şi cu Moghioroş, scopul ascuns fiind acela de a-l lovi pe 
Gheorghiu-Dej. Drăghici nu a uitat să îi ia şi apărarea secretarului general, 
afirmând că vina pentru eventualele nereguli o poartă toţi, iar în problema 


cultului personalităţii, Dej îşi făcuse o autocritică sănătoasă în ultima 


plenară a CC1O, Apostol, în schimb, a avut o intervenţie care intenţiona 
să stabilească parametrii conflictului, vorbind pentru prima dată deschis 
despre ceea ce cu toţii se fereau să recunoască. Mai mult, Apostol arunca 
o acuză gravă la adresa lui Miron Constantinescu, invocând un trecut 
sumbru şi aducând în discuţie o formulă care aparţinea „vocabularului 


tabu” al partidului 107: 


cele două şedinţe ale Biroului Politic dinainte şi din timpul plenarei s-au desfăşurat într-o 
atmosferă pe care n-am mai întâlnit-o de la existenţa deviatorilor [subl. n.]. Lucrul acesta m-a 


şocat pentru că fiecare dintre noi cunoaşte câtă muncă a trebuit să fie depusă pentru a lichida în 


partidul nostru şi în conducerea sa stările nesănătoase create de deviatori [subl. n.]108, 


Discuţiile au continuat în aceeaşi notă şi în şedinţa de a doua zi, la 
cuvânt înscriindu-se Emil Bodnăraş, Nicolae Ceauşescu, Constantin 
Pârvulescu, Alexandru Moghioroş, Petre Borilă şi Chivu Stoica. Odată cu 
intervenţiile acestora, lucrurile s-au clarificat. Miron Constantinescu a 
înţeles că nimeni nu avea să se alăture protestelor iniţiate de el şi susţinute 
şi de Iosif Chişinevschi. E demn de menţionat însă faptul că în 
intervenţiile celor şase a fost perceptibilă o anumită tendinţă de a atenua 
duritatea poziţiilor lui Drăghici şi Apostol din ajun. Nimeni nu părea 
dispus să se alăture poziţiei lui Miron sau loşca, însă nu admiteau nici 
acuzele destul de grave lansate de „locotenenţii” lui Gheorghiu-Dej. 


Rămâne de reţinut, din această a doua zi de şedinţe, autodenunţul tardiv al 


lui Constantin Pârvulescu, care abia acum avea să recunoască faptul că şi 
el participase la o întâlnire cu Constantinescu şi Chişinevschi, anterior 
şedinţelor Biroului Politic. E clar acum că Pârvulescu a preferat să „joace 
la două capete”, alegând să nu adopte o poziţie clară. Un exerciţiu de 


echilibristică periculos, care avea să îl coste mai târziuL09. 


După două zile în care fusese atacat de majoritatea membrilor 
Biroului Politic, atitudinea lui Miron Constantinescu era complet diferită. 
Din îndrăzneala şi curajul de la început nu mai rămăsese nimic. Era 
timpul să îşi facă autocritica, încercând să salveze ceea ce mai putea fi 
salvat. În a treia zi de şedinţe, implorând parcă clemenţa Biroului Politic, 
Constantinescu expunea o „genealogie a incompetenţei sale”, asumându- 
şi vini şi punând pe seama greşelilor şi a lipsei de experienţă tot ceea ce 


realizase până atunciLLO. După mai multe zile şi trei şedinţe prelungite, 


partidul se dovedise puternic, reuşind să înfrângă din nou, încă din faşă, 
orice tendinţă care putea să îl destabilizeze. Încă o dată, se dovedea că 
opoziţia făţişă nu avea şanse de reuşită, fiind paralizată înainte de a 
deveni un pericol real. „Complotiştii” fuseseră reduși la tăcere, izolaţi, iar 
acum îşi aşteptau judecata „dreaptă” a partidului. Dintr-o situaţie de acest 


fel nu se putea ieşi onorabil. 


Un armistițiu? 


Discuţiile şi „conflictul” din cadrul Biroului Politic din aprilie 1956 
dovediseră că poziţia lui Gheorghiu-Dej în fruntea PMR era mai solidă ca 
oricând. Atacurile „regizate? ale lui Miron Constantinescu şi Iosif 
Chişinevschi nu reuşiseră să îl destabilizeze deloc pe Gheorghiu-Dej. Din 


contră, ceilalţi membri ai Biroului Politic se întrecuseră în a forma un scut 


pentru a-l proteja. „Pariul” lui Constantinescu şi Chişinevschi, care mizau 
pe o susţinere a poziţiei lor curajoase împotriva lui Dej, se dovedise unul 
necâştigător. Ceea ce a frapat în legătură cu discuţiile prelungite din 
şedinţele din 3, 4 şi 6 aprilie a fost atitudinea lui Gheorghiu-Dej vizavi de 
atacurile şi de acuzele ce i se aduceau. Acesta nu a fost nici măcar nevoit 
să se apere. A luat cuvântul arareori, făcând scurte precizări sau cerând 
diferite detalii în legătură aspectele care erau discutate. Biroul Politic îi 
era încă fidel. Gheorghe Apostol, Alexandru Drăghici, Alexandru 
Moghioroş, Chivu Stoica, Nicolae Ceauşescu sau Petre Borilă nu au privit 
cu ochi buni iniţiativa lui Miron Constantinescu şi Iosif Chişinevschi. Se 
temeau poate că o atitudine „revoluţionară” şi „reformatoare” s-ar fi putut 
transforma într-un tăvălug ce putea avea repercusiuni dincolo de o simplă 
„rocadă” la vârful partidului. Gh. Apostol, A. Drăghici, Chivu Stoica şi 
Petre Borilă îi erau fideli lui Dej şi nu ar fi contat în „puciul” pus la cale 
de Miron Constantinescu şi Iosif Chişinevschi. Însă cei doi au mizat pe 


suportul celorlalți membri ai Biroului Politic: Constantin Pârvulescu (care 


putea fi nemulţumit de statutul său minor în conducerea PMR)LLL, 


Alexandru Moghioroş (care în trecut avusese unele conflicte cu 


Gheorghiu-Dej)L12, Emil Bodnăraş (care părea dispus să accepte 
„debarcarea” lui Dej) şi Nicolae Ceuşescu (care ar fi putut fi atras în 
„Coaliție? mizându-se pe ambiția sa). Un calcul simplu ne relevă un 
minim avantaj pe care au mizat Constantinescu şi Chişinevschi: 6 la 5, 
calcul care avea să fie răsturnat de realitate. 

Putem presupune că precauţia lui Gheorghiu-Dej s-ar fi datorat şi 
dorinţei acestuia de a afla dimensiunile „complotului”. Ştim că Dej fusese 
informat de Alexandru Moghioroş în privinţa întâlnirii nocturne cu Miron 
şi Ioşca. În faţa a ceea ce părea a fi apariţia unor tendinţe „reformatoare”, 


este evident că Dej îşi stabilise un plan de „apărare”. Calmul cu care a 


abordat problema criticilor avea să dea roade. In cadrul discuţiilor, avea să 
afle că şi Pârvulescu fusese o piesă în cadrul „complotului”. Intervenţia sa 
din cadrul şedinţei şi recunoaşterea participării la o altă întâlnire cu Miron 


şi Chişinevschi a fost considerată tardivă de către Dej, care nu îi va ierta 


„trădarea” H3, De altfel, e foarte probabil ca şi poziţia lui Pârvulescu să fi 
fost una cinică, alegând să „joace la două capete”. El nu şi-a manifestat 
susţinerea faţă de Dej decât atunci când a înţeles că puciul pus la cale de 
Constantinescu şi Chişinevschi era sortit eşecului. Tot acele discuţii i-au 
relevat lui Gheorghiu-Dej şi alte „adevăruri”: poziţia moderată a lui Emil 


Bodnăraş, de care va ţine seama în viitori I4, dar şi fidelitatea lui Nicolae 


Ceauşescu, care, la rândul lui, putea fi suspectat, datorită relaţiei 
personale foarte bune pe care o avea cu Iosif Chişinevschi. 

Reuşind să strângă toate detaliile referitoare la „puciul” pus la cale de 
Miron Constantinescu şi Iosif Chişinevschi, după trei şedinţe lungi şi 
obositoare (3, 4 şi 6 aprilie), venise timpul ca Gheorghiu-Dej să intervină 
şi să pună capăt discuţiilor. Tranşarea disputei avea să survină după 
aproape o săptămână — abia pe 12 aprilie s-au reluat discuţiile în cadrul 
Biroului Politic — timp îndestulător pentru Gheorghiu-Dej să îşi fixeze 
foarte bine obiectivele şi să decidă soarta celor doi „complotişti”. De data 
aceasta, a „vorbit” Gheorghe Gheorghiu-Dej. Într-o cuvântare lungă, care 
a ocupat aproximativ 2/3 din timpul şedinţei, Dej i-a „executat” pe cei 
care râvniseră la poziţia lui. Întregul său discurs a urmat aceleaşi 
coordonate lansate de cei care îl susţinuseră în şedinţele precedente: 
importanţa Congresului al XX-lea, punctându-se cu obstinenţă faptul că 
PMR reuşise avant la lettre o destalinizare — referirea era la eliminarea 
din partid a grupului deviaţionist în 1952 — în sensul celei promovate de 
Hruşciov abia în 1956. Cei trei „deviatori” (Ana Pauker, Vasile Luca şi 


Teohari Georgescu) încă funcționau ca alibi perfect pentru toate relele de 


care putea fi acuzat partidul. Ei personificau răul suprem pe care partidul 
reuşise să îl înlăture în 1952. Întreaga retorică a discursului comunist 
sugera fractura care a intervenit odată cu eliminarea grupului 
„deviaţionist”, anul 1952 devenind o bornă exemplară care separa istoria 


bi 


„neagră” a trecutului de prezentul „luminos”L12, În aceste condiţii, în 
limbajul oficial, o asociere cu linia politică promovată şi susţinută de Ana 
Pauker şi/sau Vasile Luca devenea practic o acuză dintre cele mai grave. 
Or, discursul lui Gheorghiu-Dej avea să se concentreze tocmai pe această 
tematică, sugerând şi aducând în atenţie „greşelile” de care se vor fi făcut 
vinovaţi în trecut Miron Constantinescu şi Iosif Chişinevschi, în vremea 
când lucraseră alături de Ana Pauker sau Vasile Luca. 

O asemenea practică era de un cinism profund, sugerând poate şi 
schizofrenia în care îşi desfăşura activitatea Biroul Politic. Toţi cei 
prezenţi puteau fi acuzaţi uşor într-o retorică asemănătoare, întrucât cu 
toţii făcuseră parte din conducerea PCR/PMR şi înainte de 1952. Alegeau 
însă să se amăgească şi să întreţină această stare de fapt care îi absolvea, 
momentan, de responsabilităţile erorilor şi crimelor din trecut, atribuite în 
mod voluntar şi fără scrupule unui grup care se dovedea, iată, amorf! Un 
grup pe care ei îl numeau „al deviatorilor”. Poate ştiau şi că în locul lui 
Miron Constantinescu sau Iosif Chişinevschi s-ar putea regăsi şi ei într-un 
viitor neprecizat. Astfel, cea mai convenabilă poziţie era aceea a unui 
neutru „ni vu, ni connu”. 

Miron Constantinescu se vedea astfel acuzat de a fi fost promovat în 
funcţii la insistențele Anei Pauker şi ale lui Vasile Luca, care 
intenţionaseră să aducă în prim-plan cât mai multe „elemente docile, care 
să nu stea în calea tendinței lor carieriste şi politicianiste”. În aceeaşi notă, 
Dej continua prin a afirma că prin prisma funcţiilor pe care le ocupase şi a 


politicii pe care o promovase, Miron adusese „liniei lui Ana Pauker mari 


servicii”: „Este bine stabilit azi că Ana Pauker s-a servit din plin de Miron 


atunci când a dat dispoziţia de deschidere a porţilor partidului” 116 


Afirmațiile lui Gheorghiu-Dej nu erau neapărat eronate, iar greşelile 
tactice din trecut ale lui Constantinescu aveau să fie readuse în atenţie şi 
taxate dur de secretarul general al partidului. Mai precis, lui Miron i se 
reproşa campania masivă de recrutări din anii 1945-1946, de care se făcea 
responsabil alături de Ana Pauker; mai mult decât atât, i se reproşa şi lipsa 
unei atitudini autocritice în momentul în care problema fusese dezbătută 
într-o plenară a Comitetului Central în 1950. Gheorghiu-Dej nu uitase nici 
afrontul pe care Miron i-l adusese într-o noapte la Moscova, în cadrul unei 
întrevederi cu Stalin, în 1952. 

Dezbaterile ulterioare din cadrul şedinţei au stabilit convocarea unei 
plenare a Comitetului Central în care urma să se prezinte membrilor CC 
aspectele dezbătute în cadrul Biroului Politic în aceste şedinţe. S-a ajuns 
ulterior la un acord: nu se impunea convocarea unei plenare speciale care 
să dezbată aceste probleme, ci era de ajuns ca acest aspect să fie inclus pe 
ordinea de zi a următoarei plenare ordinare. Dej a dovedit încă o dată că 
reuşea să îşi stăpânească mânia şi că nu acţiona sub impulsul acesteia, 
atunci când a temperat elanul lui Alexandru Drăghici, care propunea 
adoptarea unei soluţii extreme: „socotesc că cea mai potrivită calificare 
care se poate da acestei atitudini [a lui Miron Constantinescu şi Iosif 
Chişinevschi, n.n.] este «răspândirea de metode antipartinice cu tendinţe 
de fracţionism»”. Dej a rămas precaut, propunând să califice atitudinea lui 
Miron şi a lui Chişinevschi ca „nepartinică”: „Cred că cea mai potrivită 
calificare este de «nepartinic». Tov. Drăghici va trebui să-şi revizuiască 


aprecierea pe care a făcut-o” 4H, 


Un armistițiu? Mai degrabă o amânare a execuției. Trecuseră 


vremurile când Gheorghiu-Dej se putea descotorosi de un adversar printr- 


o sugestie subtilă făcută către cine trebuia. Drăghici nu s-ar fi dat în lături 
de la a executa ordinul, chiar sugerat. Dar remarca lui Gheorghiu-Dej îl 
îndemna să adopte, pentru moment, o poziţie mai precaută, adecvată 


parcă vremurilor, dar mai ales contextului geopolitic de atunci. 


1957 — tranşarea conflictului 


Gheorghe Gheorghiu-Dej dovedise că era un om care îşi „plătea” datoriile 
faţă de cei care îi arătau nesupunere. Extrem de atent cu detaliile, aproape 
niciodată mânat de instinct, Dej îşi pregătea cu mare atenţie 
„răspunsurile”. El manifestase o oarecare prudenţă în 1956, când s-a 
mulţumit doar cu o „victorie parţială” în conflictul iscat la nivelul 
Biroului Politic. Nu era însă sub nici o formă o dovadă a unei slăbiciuni a 
acestuia. Era o precauţie cauzată în primul rând de situaţia internaţională 
încă tulbure, dar şi de stilul specific al lui Gheorghiu-Dej, care nu acţiona 
mânat de impulsuri, ci numai după o cuantificare atentă a riscurilor pe 
care le implică adoptarea unei poziţii sau a alteia. Însă din aprilie 1956 
trecuse destul timp şi o sumedenie de evenimente parcă îi dăduseră 
dreptate lui Gheorghiu-Dej. Revoltele din Polonia, dar mai ales cele din 
Ungaria dovediseră că adoptarea unei politici reformatoare se putea 
transforma într-un bumerang care ar fi putut „mătura” întreg regimul. Era 
un „succes” pe care Gheorghiu-Dej şi-l putea asuma. „Execuţia” lui Iosif 
Chişinevschi şi Miron Constantinescu a survenit astfel aproape firesc, în 
ciuda faptului că fusese amânată pentru mai bine de un an de zile. Acea 
preconizată plenară, despre care Gheorghiu-Dej vorbea în finalul 
tumultoaselor şedinţe ale Biroului Politic din aprilie 1956 şi care urma să 


ia în discuţie atitudinea celor doi, a fost convocată în vara anului 1957. 


Plenara Comitetului Central al PMR a avut loc în şedinţe succesive în 
perioada 28-29 iunie şi 1-3 iulie 1957. Problemele dezbătute în cadrul 
acestor şedinţe erau privitoare la: „activitatea Partidului Muncitoresc 
Român în legătură cu sarcinile trasate de Congresul al II-lea al PMR şi 
concluziile care se desprind din evenimentele internaţionale şi din 


activitatea partidelor comuniste şi muncitoreşti în lumina învăţămintelor 


celui de-al XX-lea Congres al pcUS»118. în fapt, miza era alta — Iosif 
Chişinevschi, Miron Constantinescu şi atitudinea lor din anul precedent. 
Primele şedinţe au dezbătut „Darea de seamă” a Biroului Politic al CC al 
PMR, prezentată de Gheorghiu-Dej. Au urmat, în şedinţele de la începutul 
lunii iulie, diferite „luări de poziţie” ale membrilor Biroului Politic. 
Principala problemă adusă în discuţie era aceea a „cazului” Iosif 
Chişinevschi — Miron Constantinescu. Pe rând, Nicolae Ceauşescu, 
Gheorghe Apostol şi Alexandru Moghioroş şi-au îndeplinit, cu o 
conştiinciozitate demnă de o cauză mai bună, misiunea. De cealaltă parte, 
Miron Constantinescu şi Iosif Chişinevschi au încercat să se apere atât cât 
au putut. Ceea ce este interesant referitor la situaţia celor doi este 
atitudinea pe care au avut-o. Departe de ostilitatea şi agresivitatea cu care 
încercaseră să „amendeze” politica lui Dej în urmă cu un an, cei doi au 
adoptat o atitudine defensivă şi autocritică. 

Liniile discursului partidului vizavi de chestiunea în cauză fuseseră 
punctate precis în cadrul dării de seamă a Biroului Politic, citită în debutul 
plenarei. Era vorba despre „unele manifestări nepartinice ce au avut loc la 
începutul anului 1956 din partea tov. Chişinevschi şi Miron 


Constantinescu”119. În aceeaşi notă, ca nişte portavoci credincioase ale 
partidului, Nicolae Ceauşescu, Gheorghe Apostol şi Alexandru Moghioroş 
au amplificat vinovăția celor doi. Discursurile şi luările lor de poziţie nu 


mai formulau acuzaţii subtile şi poziţii moderate. Situaţia la nivelul 


conducerii partidului era complet schimbată în raport cu cea din aprilie 
1956. Atât Chişinevschi, cât şi Miron Constantinescu nu mai puteau fi 
consideraţi „adversari”, întrucât nu mai reprezentau nici un fel de pericol 
real. Cei doi îi personificau acum pe nefericiţii care se aflau în boxa 
acuzaților. Asupra lor puteau fi aruncate cele mai abjecte crime. lar cum la 
nivelul Biroului Politic al CC al PMR nu putea fi vorba nicicând de vreun 
sentiment de milă, „căderea” celor doi trebuia să fie răsunătoare. 

În faţa acuzelor care i se aduceau, Miron Constantinescu nu mai părea 
capabil să riposteze. Modalitatea şi formula prin care îşi începea 
expunerea sugerau penitenţa pe care acesta o accepta fără împotrivire: 
„De la început trebuie să spun că sunt de acord şi susţin darea de seamă a 


Biroului Politic către Comitetul Central al PMR, expusă de tov. 


Gheorghiu-Dej, document intern de mare însemnătate»120. A urmat un 
discurs halucinant, în care Miron a găsit de cuviinţă să îşi caute vini şi 
erori încă din perioada începuturilor sale ca activist al partidului, la 


jumătatea anilor '30, când era student al Universităţii bucureşteneL21. 


Constantinescu a continuat în aceeaşi manieră expunerea „greşelilor” de 
care se făcuse vinovat în trecut, în activitatea pe care o desfăşurase în 
diferitele funcţii pe care le ocupase: ca secretar al Regionalei Capitalei, ca 
secretar al Secţiei Organizatorice a Comitetului Central sau ca preşedinte 
al CSP. Miron îşi însuşea abil criticile şi încerca să arunce o parte din vină 


şi asupra influenţei pe care Ana Pauker o avusese asupra lui. In final, a 


încercat să îşi salveze, atât cât mai putea, propria situaţie 22, ţinând să îi 
convingă pe interlocutorii săi de neexistenţa unei „poziţii comune” sau a 


unei „platforme” între el şi Iosif ChişinevschiL22. 


Atât lui Miron Constantinescu, cât şi lui Iosif Chişinevschi, soarta le 


era hotărâtă. Sentința Comitetului Central a fost expusă de Alexandru 


Moghioroş care a cerut ca ambii să fie excluşi din rândul membrilor 
Biroului Politic. Susţinând că nu se poate accepta „încercarea tovarăşului 
Chişinevschi şi Miron Constantinescu” de a-şi face autocritica, 
considerată nesatisfăcătoare şi  nereprezentând o garanţie pentru 
activitatea lor în viitor, Moghioroş cerea Plenarei Comitetului Central 
„Scoaterea din Biroul Politic a tovarăşilor Chişinevschi şi Miron 


Constantinescu, şi menţinerea lor în Comitetul Central, condiţionat de 


atitudinea lor în viitor”12£. O decizie care nu avea tragismul eliminărilor 
lui Ştefan Foriş sau Lucrețiu Pătrăşcanu, şi nici al căderii „grupului 


moscovit”. 


Un deceniu de mizerie 


Perioada care a urmat acestui moment-cheie al existenţei lui Miron 
Constantinescu (căderea din 1957) şi până la reabilitarea sa (1965) este 
una greu de definit. Un raport al postului de radio Europa Liberă din 12 
august 1974, care semnala moartea activistului comunist şi făcea o scurtă 
incursiune în biografia fostului nomenclaturist, vorbea despre „eclipsa 


aproape totală” în care intrase cariera lui Constantinescu după excluderea 


sa din partial22, Nici necrologul publicat în Scânteia, în 19 iulie 1974, nu 


făcea aproape deloc referire la această etapă a vieţii salet26, 


Situația lui Constantinescu nu avea să fie însă nici pe departe atât de 
tragică precum pare să se întrevadă din aceste surse. Miron 
Constantinescu îşi pierduse locul din fruntea partidului, fiind destituit din 
funcția de membru al Biroului Politic. Mai mult decât atât, la 14 iulie 


1957, Miron Constantinescu era destituit şi din funcția de ministru al 


Învățământului, fiind înlocuit cu Athanase Jojal27. Rămânea însă 


membru al Comitetului Central al Partidului; abia după patru ani 


Gheorghiu-Dej va găsi prilejul să îl elimine şi din această funcţie 28. 


Ceea ce ar trebui să reținem referitor la situaţia lui Constantinescu este 
atitudinea acestuia față de „căderea? sa. E de presupus că, având ca 
exemplu alte situaţii similare din trecut, Miron Constantinescu ar fi înţeles 
că se putea considera un protejat al sorții. Acuzele grele care îi fuseseră 
aduse, critica pe care o primise, dar mai ales autocritica pe care şi-o 
făcuse şi şi-o asumase puteau să fie dovezile unei căderi răsunătoare. În 
schimb, situaţia lui era cât se poate de convenabilă. Miron a înţeles acest 
lucru şi chiar a doua zi după încheierea Plenarei Comitetului Central i-a 
trimis o epistolă lui Gheorghiu-Dej. Pe lângă unele observaţii minore 


vizavi de textul rezoluţiei Plenarei, îşi exprima devotamentul faţă de 


conducere, faţă de Comitetul Central şi de partidt23, Miron 
Constantinescu încerca, prin intermediul acestei scrisori, să îl convingă pe 
Gheorghiu-Dej să aprobe câteva modificări minore în textul rezoluţiei 
Plenarei, care ar fi edulcorat amploarea pe care Biroul Politic dorea să o 
dea gestului său şi al lui Chişinevschi. Mai exact, Miron îi cerea lui Dej să 
se menţioneze în rezoluţie, în conformitate cu textul dării de seamă, 
caracterul „unitar al Partidului”, faptul că cei doi excluşi îşi recunoscuseră 
greşelile şi promiseseră să se îndrepte, că atitudinea lor fusese, mai 
degrabă, „nepartinică” şi nu „antipartinică”. În încheiere, Miron 
Constantinescu îşi manifesta adeziunea faţă de cauza comunismului, 
promițând că „prin muncă practică” va demonstra ataşamentul său faţă de 
partid: „Voi avea prilejul să demonstrez în muncă practică faptul că 
acestea nu sunt angajamente verbale ci voinţa fermă de a [mă] îndrepta 


[...] Desigur, mă supun hotărârii Biroului Politic cu toată conştiinţa şi 


devotamentul faţă de CC PMR şi faţă de partid»130. 


Şi despre Gheorghiu-Dej s-a afirmat că nu ar fi avut o atitudine 
revanşardă faţă de Miron Constantinescu şi că, la un moment dat, într-o 
şedinţă a Biroului Politic, s-ar fi interesat de soarta acestuia şi ar fi dispus 
să i se acorde o „completare” de cinci mii de lei lunar la venitul său din 


partea partidului. Episodul, relatat de către Apostol, s-ar fi petrecut la 


doar câteva luni după excluderea lui Miron din cadrul Biroului Politic. 
Interesante sunt comentariul şi însemnătatea pe care acesta o dădea 
întâmplării: „Aşa era Dej. Nu era răzbunător. Dimpotrivă, odată rezolvată 
problema principial şi practic, el devenea pâinea lui Dumnezeu, se 
comporta cu totul şi cu totul uman, concesiv, se preocupa de soarta celor 


care puteau să fie loviți prin exces, ca şi în cazul de mai sus»132, 


Cariera lui Miron Constantinescu s-a înscris, ulterior momentului 
1957, pe o pantă descendentă în raport cu prestigiul pe care şi-l câştigase 
ca membru de seamă al nomenclaturii comuniste. A ocupat, succesiv, 


funcţii mărunte: director al Institutului de Cercetări Economice al 


Academiei RPR (1957-1958)1533; director al Institutului de Istorie a 
Partidului (1958); şef de secţie la Institutul de Istorie „Nicolae Iorga” 


(1962-1965)134; profesor de istorie la Institutul de Perfecţionare a 


Cadrelor Didactice Bucureşti (1962-1965)1532, Această perioadă de 
„degradare profesională” a avut însă un efect uimitor asupra carierei 
intelectuale a lui Miron Constantinescu. Blocându-i-se căile de revenire 
într-o funcţie importantă în cadrul partidului, lui Constantinescu nu-i mai 
rămăsese decât soluţia „devenirii intelectuale”. Astfel, şi-a îndreptat 
atenţia către pasiunile din tinereţe — istoria şi sociologia. 

Miron Constantinescu nu îşi va pierde apetitul carierist, iar demonul 


puterii nu îl va părăsi, în ciuda umilinţei la care îl supusese Gheorghiu- 


Dej. Timp de un deceniu, avea să cunoască „mizeria” căderii. Dar moartea 


lui Gheorghiu-Dej, în 1965, i-a oferit o nouă şansă. 

Partea a III-a 


AVATARURILE „DEJISMULUI” 


ASPECTE ALE CULTULUI PERSONALITĂŢII 
LUI GHEORGHE GHEORGHIU-DEJ: 
SĂRBĂTORIREA ZILELOR DE NAŞTERE 


Alexandra Toader 


În regimurile totalitare, euforia creată în preajma aniversării zilelor de 
naştere ale liderilor este o realitate consacrată. De la preluarea puterii şi 
până la dispariţia lor (fizică sau politică) de pe scena puterii, ceremoniile 
organizate cu acest prilej demonstrează gradul personalizării puterii şi, 
implicit, dimensiunea cultului creat în jurul conducătorilor totalitari. 
Fastul şi grandoarea cu care aceştia erau celebraţi variază de la un an la 
altul, de la o perioadă la alta. Momentul aniversar nu îşi pierdea însă din 
monumentalitate. Sărbătorirea zilelor de naştere ale lui Gheorghe 
Gheorghiu-Dej s-a încadrat, în mod firesc, în această viziune. 

Aceste amănunte fac diferenţa, în comparaţie cu modul în care erau 
sărbătoriţi liderii politici români, respectiv regii, în perioada interbelică. 
Există, bineînţeles, puncte de reper comune manifestărilor. Dintre acestea, 
biografia liderului avea un rol important. Când Iuliu Maniu, preşedintele 
Patidului Naţional-Ţărănesc a împlinit şaizeci de ani, în data de 8 ianuarie 
1933, i-a fost dedicat un volum omagial care cuprindea o impresionantă 


biografie, alături de aprecieri exuberante la adresa „personalităţii marelui 


om politic». Acesta nu este însă un caz izolat. Biografia este un element 


comun, dar, în acelaşi timp, şi unul care face diferenţa între „rolul 


personalităţii în istorie”, aşa cum îl înţelegea G. Plehanov2, şi „cultul 


personalităţii»2 


. Cu atât mai mult cu cât, în cazul lui Gheorghiu-Dej, ca de 
altfel al tuturor liderilor totalitari, biografia încorpora multe elemente 
false, care aveau menirea de a marca lipsa de legitimitate a puterii. 

Un caz aparte îl reprezintă sărbătorirea zilelor de naştere ale regilor. În 


1909, când Carol I împlinea şaptezeci de ani, populaţia Capitalei a avut 


timp de trei zile „aceeaşi fizionomie ca în zilele de sărbătoare”. Carol al 


II-lea a fost cel care a ştiut cel mai bine cum să-şi transforme ziua de 


naştere într-o sărbătoare a întregului popor, mai ales în 19382. De altfel, 
în România au existat încă din trecut germenii unei anumite forme de 
exaltare în preajma anumitor evenimente aniversare sau a comemorărilor. 
Într-un articol publicat în Universul în 1930, Pompiliu Păltănea remarca 
ironic că se ajunsese în acea situaţie în care „nu ajung centenariile”. După 
cum explica autorul, „mania comemorărilor nu prezintă în fond decât 
avantagii. Avantagii generale şi superioare, pe lângă avantagii speciale şi 
profesionale. Miniştrii şi academicienii găsesc un excelent debuşeu 


oratoric; profesorii şi erudiţii confecţionează studii şi memorii»8. 


Am putea înţelege mai bine acest fenomen dacă ne raportăm la funcţia 
îndeplinită, în general, de sărbători în regimurile comuniste. Luând 
exemplul zilei de 1 Mai, antropologul francez Georges Ballandier aprecia 
că acest moment devenise o ocazie pentru ca societatea să se înfăţişeze 
„într-o manieră idealizată, construită pe spectacular, având menirea de a 


egaliza, de a asocia populaţia cu liderii săi»Z 


. Din acest punct de vedere, 
zilele de naştere ale conducătorilor comunişti oglindesc în cea mai mare 


măsură relaţia dintre putere şi societatea pe care o reprezintă. 


Dacă în literatura de specialitate din Occident au fost abordate aspecte 


ce ţin de sărbătorirea zilelor de naştere ale diferiților lideri totalitari?, 


istoriografia românească duce încă lipsă de astfel de demersuri. În aceste 
condiţii, contribuţia noastră este una inedită. Sursele utilizate pentru 
documentarea acestui studiu sunt în principal arhivistice, din Fondul CC 
al PCR — Cancelarie, Secţia Propagandă şi  Agitaţie, Secţia 
Organizatorică, Secţia Gospodăria de Partid, dar şi din cadrul Colecţiei 
Gh. Gheorghiu-Dej. În acelaşi timp, ziare ca Scânteia, Contemporanul, 
Universul, Viaţa Românească, România Liberă, Lupta de clasă şi scrierile 
din perioada respectivă au completat informaţiile arhivistice, contribuind 
la înţelegerea aspectului propagandistic al momentului studiat. 
Considerând aniversările lui Gheorghiu-Dej puncte de reper în 
evaluarea dimensiunii dobândite de cultul personalităţii liderului comunist 
român, studiul nostru îşi propune să surprindă modul în care au fost 
marcate aceste momente, de la debutul pregătirilor până la epuizarea 
fastului. Intenţia noastră este de a evidenția existenţa unor corelaţii în 
privinţa formelor de sărbătorire a liderilor comunişti. Observarea gradului 
de implicare a membrilor partidului în organizarea festivităților poate 
oferi detalii despre mecanismele puterii în regimul comunist românesc. În 
acelaşi timp, am pornit de la premisa că întreg ceremonialul ar fi devenit 
un noneveniment fără participarea populaţiei: fără darurile primite de 
Gheorghiu-Dej, fără poeziile compuse pentru „conducătorul iubit”, fără 
aspectul de sărbătoare pe care acest moment trebuia să îl îmbrace. Astfel, 
pornind de la aceste consideraţii, studiul nostru încearcă să analizeze 
gradul de implicare a membrilor partidului în organizarea serbării. Nu în 
ultimul rând, vrem să demonstrăm şi faptul că zilele de naştere ale 
liderului comunist român s-au constituit într-o oportunitate pentru 


susţinătorii săi de a-şi exhiba devoţiunea. 


Prima menţiune în presă cu privire la sărbătorirea zilei de naştere a 
unui conducător comunist român datează din 14 decembrie 1944, cu 
referire la Ana Pauker. Pe prima pagină a Scânteii s-a publicat salutul 
Comitetului Central al PCR, dedicat celei care „a luptat trei decenii în 


»9 


slujba poporului român”=. Mai mult, Liuba Chişinevschi semna, tot în 


oficiosul partidului, un adevărat articol omagial „Ana noastră»10. Şi în 
anul următor, de ziua sa, Ana Pauker primea felicitări într-un cadru 
oficial. În Scânteia au fost publicate telegramele, scrisorile de felicitare şi 
angajamentele ce i-au fost adresate cu această ocazie, în care se făcea 


referire la trecutul său „plin de lupte eroice pentru libertatea patriei” tt, 


De obicei, liderii comunişti români erau felicitați doar de reprezentanţii 
organelor conducătoare ale partidului, iar referințele în presă erau 
lapidare. Telegramele şi scrisorile de felicitare din partea diferitelor 
delegații de muncitori erau trimise la sediul Comitetului Central şi nu erau 
publicate în presă. Celebrarea urma un anumit tipar, liderii marcanţi 
primind cadouri simbolice din partea unor delegații alese, ei fiind, de 
asemenea, decorați. Astfel s-a întâmplat cu prilejul împlinirii, de către 


Vasile Luca, a vârstei de cincizeci de ani, în iunie 194812. 


Debutul timid al sărbătoririi lui Georghiu-Dej (1947-1951) 


Referinţe la Gheorghiu-Dej, în acest sens, apar pentru prima oară în data 
de 24 aprilie 1947, când era felicitat cu ocazia sărbătoririi zilei 


onomastice, moment considerat a fi „un prilej de bucurie pentru toţi cei 


care iubesc libertatea poporului şi privesc viitorul cu nădejde”»L3. Întrucât 
zilele sfinţilor, la fel ca şi cele mai importante sărbători religioase, nu au 


mai fost marcate după proclamarea Republicii Populare, după 1947 nu 


mai întâlnim menţiuni în presă la adresa lui Dej cu acest prilej. Situaţia nu 
este nicidecum bizară sau anormală pentru un regim ateu. Cu toate 
acestea, doi ani mai târziu, pe 23 aprilie 1949, Gheorghiu-Dej a fost 
felicitat cu ocazia zilei onomastice, informaţia nefiind menţionată în 
presă. Felicitările veneau din partea ambasadorului Republicii Populare 
Bulgare în România, Boris Manolov. Prin acest mijloc, demnitarul bulgar 


îl asigura pe secretarul general de „iubirea” pe care poporul muncitor 


bulgar o nutrea pentru elLA. 

Până la împlinirea vârstei de cincizeci de ani, Gheorghe Gheorghiu- 
Dej a fost aniversat într-un cadru restrâns. Ceremoniile se desfăşurau la 
sediul Comitetului Central al PMR, unde erau invitate delegaţii din ţară, 
pentru a-l felicita. „Aniversarea” se limita la acest cadru, aparatul 
propagandistic nefiind antrenat într-o mai mare măsură în această direcţie. 
Documentele arhivistice consemnează informaţii cu privire la sărbătorirea 
lui Dej abia din anul 1949, când liderul comunist român împlinea vârsta 
de patruzeci şi opt de ani. Ceea ce nu înseamnă că, până în 1948, astfel de 
ceremonialuri nu făceau parte din agenda liderilor partidului. Doar că nu 
există informaţii în acest sens. Merită menţionat faptul că, până în acei 
ani, aniversările nu au fost marcate de fastul ce le va consacra ulterior. 
Astfel, pe 8 noiembrie 1949, Dej nu a primit decât o scrisoare semnată de 
Ana Pauker, Vasile Luca, Teohari Georgescu, Iosif Chişinevschi şi 
Alexandru Moghioroş. Conţinutul textului era simplu, în doar câteva 
rânduri urându-i-se „ani mulţi de sănătate şi de luptă dârză în fruntea 


conducerii partidului pentru construirea socialismului în ţara noastră”12. 


O altă scrisoare, redactată în acelaşi registru, venea din partea lui P. 


ludini?. 


In anul urmăror însă, sărbătorirea zilei de naştere a lui Dej şi-a 


schimbat coordonatele, fără să se mai limiteze doar la urările membrilor 


Biroului Politic. Spre deosebire de anul precedent, în vizită la secretarul 
general au venit, în medie, câte patru, cinci delegaţi din fiecare regiune a 
țării. În total s-au adunat optzeci şi unu de muncitori, de la diferite 
întreprinderi din ţară, care l-au felicitat pe Dej cu ocazia sărbătoririi zilei 


de naştereL?. Alături de delegaţiile regionale, i-au adus cadouri 


secretarului general al partidului şi 109 muncitori din intreprinderile cele 


mai importante din Bucureşti: „Timpuri Noi”, „Griviţa Roşie” ş.a.18. În 


noiembrie 1949, Vasile Luca a fost cel care a făcut primirea delegaților, 
multumind în numele lui Gheorghiu-Dej pentru „manifestarea spontană 
isvorâtă din dragoste şi încredere în faţa tovarăşului Gheorghiu-Dej, 
isvorâtă din dragoste şi încredere faţă de Partidul Muncitoresc Român, 


încredere şi voinţă de luptă pentru înfăptuirea marii cauze a clasei 


muncitorare, construirea socialismului în ţara noastră”19. A urmat 
momentul în care delegaţii şi-au asumat angajamente, Drăgan Andrei 


transmiţându-i, din partea pionierilor din capitală, felicitări „scumpului 


nostru părinte»20. Spre deosebire de anul anterior, Dej a primit şi diverse 
cadouri: un exemplar din Istoria PC(b)US „îmbrăcat” în piele, diferite 
statuete, un covor persan cu stema RPR, o servietă diplomatică, un covor 
cu inscripţia „lovarăşul Gheorghe Gheorghiu-Dej”, o lampă de masă, un 
tablou de dimensiuni mari reprezentându-i pe Marx, Engels şi Lenin ş.a. 
Muncitorii au adus şi alte daruri: lăzi cu diverse fructe, băuturi, cutii cu 


legume etc. — diferenţă semnificativă în raport cu darurile primite de 


suverani de ziua lor. De exemplu, în 1909, la împlinirea vârstei de 70 de 
ani, Carol I a primit din partea Consiliului de Miniştri un vas de argint şi 


bronz, aşezat pe un soclu de marmură, având reprezentate pe o parte 


Castelul Sigmaringen, iar pe cealaltă parte Castelul Peleş22. În 


consecinţă, dacă am privi aceste daruri ca simboluri ale puterii sau ca 


simboluri ale regimului politic, am putea reconstitui tipul de legitimitate 
de la care s-a revendicat liderul. Din această perspectivă, în perioada 
comunistă, cadourile primite din partea populaţiei oglindesc, mai mult 
decât orice, structura intimă a preceptelor ideologiei comuniste. Acestea 
evidenţiază relaţia dintre lideri şi cei conduşi, legătură care reflectă 
structura ideologiei totalitare. Astfel, darurile simple trimise la sediul 
Comitetului Central reflectă un sens al puterii de jos în sus, de la nivelul 
maselor la cel al liderului. Însă această latură este una înşelătoare, fiind o 
reprezentare deformată a imaginii reale a puterii, şi aceasta deoarece 
zilele de naştere au fost transformate într-un ritual căruia populaţia i s-a 
supus din pricina unor hotărâri. Sărbătorirea momentelor aniversare nu se 
înscrie în logica „manifestărilor spontane” ale populaţiei, aşa cum 
încearcă să demonstreze propaganda din epocă. Dimpotrivă, membrii 
societăţii, supunându-se ordinelor oficiale, creează un cadru care vrea să 
se identifice cu o adevărată sărbătoare, cu un adevărat moment de glorie, 
aşa cum reiese din maniera în care Gheorghiu-Dej a fost sărbătorit la 


împlinirea vârstei de cincizeci, respectiv şaizeci de ani. 


Apoteoza liderului: Gheorghiu-Dej la împlinirea vârstei de 


cincizeci de ani 


In pofida acestor forme incipiente de difuzare a cultului lui Dej cu prilejul 
aniversărilor, ziua sa de naştere nu s-a transformat în „sărbătoare a 


întregului popor»23 


decât odată cu împlinirea vârstei de cincizeci de ani, 
în 1951. Importanţa acestui moment este cu atât mai mare cu cât 
manifestările entuziaste specifice nu se vor repeta decât abia după zece 
ani, la împlinirea de către primul secretar al partidului a vârstei de şaizeci 


de ani, în noiembrie 1961. Pregătirile desfăşurate cu această ocazie 


demonstrează existenţa unui corolar specific acestor momente24. Poate fi 
adusă în discuţie, drept urmare, o consecvență în privinţa atingerii 
climaxului cultului personalităţii liderilor totalitari în momente ca 
sărbătorirea unor vârste „rotunde”. Astfel s-a întâmplat şi în cazul lui 
Stalin, începând din 1929, dar şi în cel al liderilor comunişti est- 


europeni22. 


Pregătirile pentru aniversarea lui Gheorghe Gheorghiu-Dej au început 
cu mai mult de două luni înainte de ziua sa de naştere, în momentul în 
care, pe 5 septembrie 1951, membrii Comitetului Central al PMR au 
alcătuit o „Hotărâre cu privire la sărbătorirea celei de-a 50-a aniversări” a 
secretarului general. Prima variantă a documentului conţinea treisprezece 
puncte, cu instrucţiuni referitoare la modul în care Gheorghiu-Dej urma să 
fie felicitat. Alături de acestea, se făceau şi propuneri cu privire la 


adunările solemne care urmau să fie organizate cu acest prilej28. 


Documentul a fost alcătuit sub forma unor reguli care trebuiau respectate, 
astfel că se cerea ca în preajma aniversării conducătorului partidului, 
oamenii muncii (muncitori şi tehnicieni, ţărani din gospodăriile agricole 
colective şi cei individuali), oamenii de ştiinţă, scriitorii şi artiştii să îi 
adreseze scrisori de salut, prin care să mulţumească partidului pentru 
succesele obţinute sau să îşi ia angajamente pentru noi realizări în 


domeniul lor de activitate (de exemplu, împlinirea înainte de termen a 


primului plan cincinaD2Z. Practica angajamentelor asumate de populaţie 
era foarte răspândită. Încă de la instaurarea regimului comunist în 
România astfel de luări de poziţie aveau rolul de a demonstra angajarea şi 
conformarea populaţiei la proiectele dictate de la vârf. De exemplu, se 
asumau angajamente cu ocazia sărbătorilor oficiale, ca 1 Mai, 23 August, 


7 Noiembrie, 30 Decembrie, dar şi în cadrul aşa-numitelor „întreceri 


socialiste”. Practica acestora a atins un asemenea grad, încât, într-o 
scrisoare adresată Anei Pauker pe 15 mai 1950, Tudor Andreescu 
menţiona parada care se făcea pe seama acestor „înflăcărate telegrame de 
«felicitare», de «solidaritate» sau de «devotament» realizate cu prilejul 


sărbătorilor oficiale ori de ziua naşterii sau a numelui conducătorilor 


patidului”28. Angajamentele erau de obicei publicate în presă cu câteva 
zile înainte de momentul celebrat, ca o caracteristică a mobilizării 
societăţii, a participării şi supunerii acesteia faţă de ceea ce avea să 
însemne „noua conduită socialistă”. Cu ocazia zilei de naştere a lui 
Gheorghiu-Dej, aceste angajamente au fost formulate în telegramele şi 
scrisorile de felicitare adresate conducătorului partidului, care, potrivit 


unui articol din Universul, soseau zilnic cu miile la sediul Comitetului 


Central al PMR22. Din cauza numărului mare de telegrame şi scrisori 
primite, publicarea acestora a ocupat mai multe numere ale ziarului, până 
pe 15 noiembrie, aşadar la o săptămână după ce Dej împlinise cincizeci de 


ani20. 


Printre măsurile luate în vederea marcării zilei de naştere a liderului 
comunist român a figurat şi organizarea unor sesiuni de studiu pentru 
cadrele partidului, unde au fost dezbătute problemele politice de partid, pe 
baza textelor lui Gheorghe Gheorghiu-Dej publicate în Articole şi 
cuvântări, dar şi studierea broşurii 30 de ani de luptă a Partidului. În 
acest scop s-a decis organizarea de seminarii speciale, pe lângă comitetele 
regionale şi cele raionale. Aceste seminarii urmau să se desfăşoare pe o 


perioadă de zece zile3l. Hotărârea are o importanţă deosebită, întrucât a 


contribuit la accentuarea imaginii de teoretician a lui Gheorghiu-Dej. Intr- 
un articol din România Liberă se arăta că „nu există problemă mai 


însemnată pusă de realitatea noastră în plină transformare pe care 


tovarăşul Gheorghe Gheorghiu-Dej să n-o fi dezbătut în lucrările sale»32. 


In acelaşi timp s-a început să se vorbească despre „învăţăturile” sale, care 


erau considerate o „mărturie măreaţă a forţei de neînvins a partidului 


nostru, a ideilor geniale ale lui Marx, Engels, Lenin şi Stalin”33. Era 
adusă în prim-plan personalitatea însăşi a conducătorului partidului, care 


nu putea fi pusă mai bine în evidenţă decât prin hotărârea de a organiza 


studierea biografiei sale de către populaţie. Totodată, s-a propus ca în 
perioada 25 octombrie — 8 noiembrie să se organizeze în întreprinderi, 
instituţii, sate, gospodării colective, gospodării agricole de stat, în cluburi, 


cămine culturale şi şcoli, conferinţe cu privire la „viaţa şi lupta” lui 


Gheorghiu-Dej22. În sprijinul acestei hotărâri, presa de partid a publicat, 


începând cu data de 8 octombrie, articole despre viaţa şi activitatea sa36, 


Era supusă studiului şi cea de-a treia biografie oficială a lui Gheorghiu- 
Dej. Publicată în preajma sărbătoririi a treizeci de ani de existenţă a 
partidului, în mai 1951, lucrarea abordează, pe lângă activitatea lui 
Gheorghiu-Dej din ilegalitate, şi perioada de după venirea acestuia la 


putere3?. Acestea erau cerinţele şi pentru utemişti, cerinţe amplificate de 


crezul conform căruia tinerii trebuiau să-şi arate „dovada dragostei şi 


ataşamentului lor nemărginit pentru Partid şi iubitul său conducător”38, 


Aşadar s-a luat hotărârea ca 250.000 de tineri şi tinere încadraţi în 
învăţământul politic al UTM să studieze, în luna octombrie a anului 1951, 
biografia lui Gheorghe Gheorghiu-Dej. Pentru utemişti au fost organizate, 
în acelaşi timp, conferinţe despre viaţa şi lupta conducătorului 


partidului2?. Toate aceste decizii au fost adoptate cu scopul de a informa 


şi familiariza populaţia cu privire la viitoarea aniversare a conducătorului 


partidului. 


Un alt set de hotărâri viza darurile simbolice care urmau să-i fie aduse 
lui Gheorghiu-Dej. S-a luat decizia ca la universităţile din Bucureşti, laşi 
şi Cluj, la politehnicile din Bucureşti, laşi şi Timişoara, precum şi la patru 
mari institute de învăţământ superior tehnic să se înfiinţeze câte trei burse 
„Gheorghe Gheorghiu-Dej” pentru cei mai merituoşi studenţi, burse în 


valoare de 6.000 lei lunar4O. Asupra acestei hotărâri s-a revenit, astfel 


încât în Buletinul Oficial al RPR din data de 8 noiembrie s-a publicat 
Hotărârea nr. 195, privind înfiinţarea a nu mai puţin de 35 de astfel de 
burse. Totodată, s-a propus ca în localităţile mai bine reprezentate în 


biografia sa (Bârlad, Moineşti, Dej, Galaţi), să se organizeze case 


memorialeti. 
De asemenea, cu prilejul împlinirii vârstei de cincizeci de ani, s-a 
hotărât ca Gheorghe Gheorghiu-Dej să fie decorat pentru „marile merite 


în faţa patriei, în faţa clasei muncitoare şi în faţa partidului”42, 


atribuindu-i-se titlul de „Erou al muncii socialiste din RPR” şi conferindu- 


i-se medalia de aur „Secera şi ciocanul”. Decretul a fost publicat în 


Buletinul Oficial al RPR chiar pe 8 noiembrie43. Nu era pentru prima 
dată când un conducător comunist era decorat de ziua sa. Şi lui Vasile 
Luca, cu ocazia împlinirii vârstei de cincizeci de ani, în 1946, i s-a 


44 


conferit „Ordinul Muncii” clasa I4, iar exemple am putut găsi şi după 


anul 195142. Diferenţa constă în faptul că titlul de „Erou al Muncii 
Socialiste” fusese recent creat, decretul de instituire a titlului şi de 
conferire a medaliei fiind publicat în Buletinul Oficial al RPR cu doar 


zece zile înainte de ziua de naştere a lui Dejs€, acesta devenind primul 


„beneficiar” al acestei distincţii. Potrivit decretului de instituire, titlul de 
„Erou al Muncii Socialiste” era considerat a fi cea mai înaltă distincţie, 


acordată pentru „merite deosebite în opera construirii economice şi 


sociale”, fiind atribuit persoanelor care, prin activitatea lor inovatoare în 
diferite domenii, au dovedit „merite excepţionale faţă de Stat, au 


contribuit la ridicarea economiei, culturii şi ştiinţei şi la creşterea puterii şi 


gloriei Republicii Populare Române”47. Acest fapt a presupus şi 
elaborarea unei adevărate solemnităţi pentru decorare, care a coincis cu 


momentul zilei sale de naştere; la ceremonie au luat parte membri din 


partea a nu mai puţin de 13 delegaţii 18. Printre acestea se afla delegaţia 
Uniunii Tineretului Muncitor, al cărei raportor, Petre Drocan, i-a oferit lui 
Gheorghiu-Dej o scrisoare care conţinea numele a 2.319.933 de tineri care 


se angajaseră faţă de Partid să „contribuie cu tot elanul tineresc la 


construirea socialismului în ţara noastră”49. De menţionat că hotărârea 
obţinerii de către utemişti a semnăturilor figura în „Planul întocmit de 
Comitetul Central al UTM în legătură cu cea de-a 50-a aniversare a 
tovarăşului Gheorghe Gheorghiu-Dej”. În plan era prevăzută redactarea 
unei scrisori care urma să fie semnată de un număr de numai 1.500.000 de 


tineri20. Scrisoarea utemiştilor a fost publicată pe 8 noiembrie atât în 


Scânteia tineretului, cât şi în oficiosul partidului. Mai mult decât atât, un 


exemplar din Scânteia tineretului de la această dată, imprimat pe pânză, a 


fost înmânat conducătorului partidului. 

Ziua de 8 noiembrie a culminat cu o „masă tovărăşească”, la care au 
luat parte membrii Comitetului Central, membrii supleanţi ai Comitetului 
Central, membrii prezidiului Marii Adunări Naţionale, ai Guvernului, 
reprezentanţii ambasadei URSS în România, precum şi cei de la redacţia 


ziarului Pentru pace trainică, pentru democraţie populară=?, în total 99 


de invitaţi22. Delegații au ţinut cuvântări în care l-au preamărit pe „iubitul 


tovarăş”, Dej mulţumindu-le la final tuturor pentru prezenţă şi urări 


„92 în sala mare a 


Ceremonialul a avut loc, „pe baza planului stabilit 
Sediului Central al Partidului, unde a primit cadourile, florile şi felicitările 
din partea delegaților aleşi. Aşadar în data de 8 noiembrie Gheorghiu-Dej 
nu şi-a făcut apariţia în public. 

Presa a început să sărbătorească ziua secretarului general începând cu 
9 noiembrie. Explicaţia acestei întârzieri constă în faptul că ziua de 8 
noiembrie fusese decretată zi liberă, având în vedere sărbătorirea, pe 7 
noiembrie, a revoluţiei bolşevice. Dar ceea ce preconiza că ziua de naştere 
a lui Gheorghiu-Dej va fi marcată cu fast în numerele următoare ale 
ziarelor a fost faptul că, faţă de anii anteriori, ziua de 7 noiembrie nu a 
fost marcată de grandoarea specifică. Referințele la acest moment şi 
angajamentele oamenilor muncii cu această ocazie nu au mai fost tipărite 
în paginile ziarelor cu o lună sau două înainte, aşa cum se obişnuise în 
anii precedenţi. Totodată, în numerele din 7 noiembrie ale ziarelor, pe 
prima pagină nu era redat decât discursul Anei Pauker cu privire la 
eveniment, discurs ţinut la cea de-a 34-a Adunare solemnă a aniversării 


Revoluţiei, precum şi raportul lui Lavrenti Beria2, Numele lui 


Gheorghiu-Dej, precum şi alte menţiuni cu privire la apropiatul eveniment 
au lipsit. Acesta era un semnal pentru faptul că întregul arsenal 
propagandistic îşi îndrepta atenţia către evenimentele care vor urma. 
Aşadar, începând cu 9 noiembrie, paginile tuturor ziarelor au cuprins, 
pentru mai mult de o săptămână, referiri la Gheorghe Gheorghiu-Dej. În 
numărul din 9 noiembrie, conform tradiţiei deja stabilite, pe prima pagină 
erau redactate scrisorile de felicitare pe care „scumpul tovarăş” le-a primit 
din partea Comitetului Central al PMR şi a Consiliului de Miniştri. În 
acelaşi timp, nu s-a trecut cu vederea momentul decorării sale. Aceste 
două evenimente au fost surprinse, pe prima pagină, în toate ziarele 


epocii, fără excepţie. Următorul pas a fost reinformarea „întregului popor 


muncitor” în legătură cu cea de-a 50-a aniversare a „conducătorului 


45 VA cuvinte folosite de Chivu Stoica în textul său 


partidului şi poporului 
de salut elaborat cu acest prilej. 

O trăsătură specifică acestui moment a fost „întrecerea poeţilor”. E de 
la sine înţeles că aceasta nu a fost o „izbucnire spontană”. În „Planul de 
muncă al Sectorului de Literatură şi Artă” pe anul 1951 se prevedea, 
printre altele, „stimularea [subl. n.] creaţiei literare, îndeosebi în domeniul 
prozei, literaturii dramatice şi literaturii pentru copii, precum şi stimularea 


creatorilor de muzică pentru a scrie lucrări de operă, balet, operetă şi 


simfonie”28, Mai mult decât atât, pentru perioada octombrie-decembrie 
1951 (trimestru care cuprindea şi momentul aniversării lui Dej), se 


prevedea „studierea materialului literar şi artistic ce se creează în cinstea 


zilei tovarăşului Gheorghe Gheorghiu-Dej "29 Nu sunt specificate titlurile 
materialelor, dar, analizând publicaţiile din perioadă, ne putem da seama 
cine şi cu ce anume a contribuit la proslăvirea numelui lui Gheorghe 
Gheorghiu-Dej cu prilejul zilei sale de naştere. Cu atât mai mult cu cât 
numărul poeziilor dedicate secretarului general în 1951 este considerabil 
mai mare faţă de cel publicat în anii anteriori, iar poeţii şi-au dovedit 
măiestria prin noi teme şi figuri de stil utilizate cu această ocazie. 

Poeţii care l-au cântat pe Dej sunt cei care s-au aflat în legătură stânsă 
cu partidul încă de la instaurarea regimului comunist. Astfel, în Scânteia, 
reapare numele lui Dan Deşliu, care, sub titlul „Sub steagul Partidului”, 


compunea, în stil ditirambic, un adevărat omagiu adus vieţii şi activităţii 


celui „legat pe viaţă de partid»S50,. Şi academicianul A. Toma s-a făcut 
remarcat în momentul când i s-a publicat poezia dedicată lui Dej cu 
prilejul aniversării sale. Numindu-şi creaţia „lovarăşului Gheorghe 


Gheorghiu-Dej. Luptătorului şi îndrumătorului la cea de-a 50-a 


aniversare”, A. Toma s-a întrecut pe sine în abuzul de epitete: îl considera 


pe Gheorghiu-Dej „cel mai brav şi cel mai treaz din cei pururea treji” sau 


„Stegar de popor, mult temut de duşman” ®t, Nici Maria Banuş nu a lipsit 
din paginile ziarelor, ea dedicându-i liderului PMR poezia „Sub stele 
tinere”, în care îndemna patria să-i aducă cadouri „celui mai bun dintre 


fii”, întrucât aceste daruri trebuiau — potrivit poetei — „în ochi să-i aprinză 


lumina”62. Aceste poezii nu au fost singurele realizate cu acest prilej. 
Este adevărat, alţi poeţi, prozatori sau compozitori nu au avut onoarea de 
a-şi vedea publicate operele în paginile ziarelor, dar creaţia lor din cursul 
anului 1951 a fost concepută fie cu acest prilej, fie cu ocazia sărbătoririi a 
treizeci de ani de existenţă a Partidului (mai 1951). Creaţia artistică pe 
anul 1951 a fost considerată „un adevărat succes”, aşa cum putem citi în 
„Darea de seamă cu privire la îndeplinirea planului de muncă pe anul 
1951 în domeniul literaturii şi artei”. Era subliniat faptul că s-au scris 
poeme cu teme considerate „extrem de actuale”, dintre care erau 
menţionate „Cântec pentru tovarăşul Gheorghe Gheorghiu-Dej”, a lui 
Mihai Beniuc, „„Minerii din Maramureş”, de Dan Deşliu, sau „La 
Doftana”, de Maria Banuş. În acelaşi timp, se afirma faptul că „s-au 


controlat [subl. n.] lucrările literare şi de artă create cu ocazia aniversării 


partidului şi aniversării a 50 de ani a lui Gheorghiu-Dej”S2. O parte dintre 
acestea au fost recenzate în paginile ziarelor, aşa cum s-a întâmplat cu 
poemul lui Mihai Beniuc, poetul fiind apreciat pentru „străduinţa de a 
prezenta chipul iubit al tovarăşului Gheorghe Gheorghiu-Dej”, 
recunoscându-i-se, în acelaşi timp, meritul de a fi prezentat personalitatea 


secretarului general „în legătură organică cu clasa din care face parte» 


Anul 1951 poate fi considerat unul prolific în direcţia realizării 


creaţiilor artistice dedicate lui Gheorghiu-Dej. Poezii, proză şi cântece au 


fost compuse pentru liderul partidului, existenţa acestora demonstrând un 
alt nivel pe care cultul personalităţii lui Gheorghe Gheorghiu-Dej l-a atins 
în aceste momente. Astfel, Petru Dumitriu publica, în 1951, cunoscutul 
roman Drum fără pulbere, într-un tiraj de 30.000 de exemplare, operă în 


care a fost inclus un capitol în care unul dintre personaje este însuşi 


Gheorghiu-DejS>. În acelaşi timp, cu prilejul sărbătoririi a treizeci de ani 
de existenţă a Partidului, a apărut o culegere de poezii în care a fost inclus 


poemul lui Mihai Beniuc, Cântec pentru tovarăşul Gheorghe Gheorghiu- 


De 96 alături de alte poezii, ca „Balada despre Barta Iosif şi ortacii săi”, 
de A.E. Baconsky, „În satul lui Sahia”, a lui Eugen Jebeleanu, poezii care 


îl au ca personaj pe secretarul generale? 


. A fost publicată, la Editura de 
Stat pentru Literatură şi Artă şi o partitură intitulată Cantată: tovarăşului 


Gheorghiu-Dej, pe textul lui Eugen FrunzăS&. 


Gheorghiu-Dej a reprezentat o sursă de inspiraţie nu numai pentru 
artiştii regimului. Pe 14 noiembrie 1951, la numai şase zile de la 
aniversare, academicianul Petre Constantinescu-laşi a ţinut o comunicare 
la Institutul de Istorie şi Filosofie al Academiei RPR, intitulată „Iovarăşul 
Gheorghe Gheorghiu-Dej, îndrumător pentru ştiinţa istorică din RPR”, în 
care mulțumea partidului şi guvenului pentru faptul că „au încurajat şi 
susţinut lucrările ştiinţifice în domeniul istoriei”. Mai mult, afirma că, în 
afară de „sprijinul moral şi material”, istoricii timpului găseau un sprijin 
direct în tovarăşul Gheorghe Gheorghiu-Dej prin folosirea lucrărilor sale, 


lucrări considerate a fi un „izvor de inspiraţie pentru studiul istoriei şi 


îndeosebi a epocii contemporane”»89. Nu mai puţin, Gheorghiu-Dej era 


considerat „susţinător şi făuritor al culturii şi ştiinţei româneşti” Z0, 


O altă particularitate a modului în care a fost sărbătorit Gheorghiu-Dej 


constă în atribuirea numelui său diferitelor obiective industriale. In 


Buletinul Oficial din 12 noiembrie se publica decretul cu privire la 
atribuirea numelui „Gheorghe Gheorghiu-Dej”, Combinatului Siderurgic 
Hunedoara. Conform specificărilor din decret, această acţiune era 


întreprinsă „spre a satisface cererea oamenilor muncii» Z4 


, cu prilejul celei 
de-a 50-a aniversări a lui Dej. Intr-adevăr, cu o zi înainte se publicase un 
articol în care era menţionată „însufleţirea” cu care siderurgiştii de la 


Hunedoara ceruseră ca uzina lor să poarte numele lui Gheorghiu-Dej 72. 


Mai mult, într-un alt articol se făcea referire la „mitingurile-fulger” ale 
muncitorilor care şi-au arătat „dragostea adâncă ce o poartă iubitului 
conducător al poporului nostru”, manifestări prin intermediul cărora şi-au 


exprimat dorinţa ca uzina lor să poarte numele „Combinatul Siderurgic 
«Gheorghe Gheorghiu-Dej »»Z3, Tot din acest text aflăm că propunerea a 


fost făcută pe 7 noiembrie de un grup de muncitori fruntaşi ZA. Trebuie 
însă menţionat că această decizie fusese luată cu mult timp înainte, aşadar 
nu fusese nicidecum o „izbucnire de entuziasm”, cum relata propaganda 
oficială. În realitate, hotărârea cu privire la atribuirea numelui „Gheorghe 
Gheorghiu-Dej” Combinatului Siderurgic Hunedoara fusese luată cu două 


luni înainte, fiind inclusă în deciziile membrilor Comitetului Central din 5 


septembrieZ?. Nu după mult timp, pe prima pagină a multor ziare era 
reprodus decretul cu privire la atribuirea numelui „Gheorghe Gheorghiu- 


Dej” 'Lermocentralei DoiceştiZ?. La fel ca în cazul Combinatului 


Siderurgic Hunedoara, schimbarea denumirii termocentralei Doiceşti în 
Termocentrala „Gheorghe Gheorghiu-Dej” a fost prezentată ca fiind 
întâmpinată cu entuziasm de muncitori, portretul lui Dej fiind împodobit 
cu ghirlande de flori şi aşezat „la loc de cinste”, după cum aflăm dintr-un 


articol publicat o săptămână mai târziu. Nu este pentru prima dată când 


numele lui Gheorghiu-Dej era atribuit unor obiective industriale. În 


perioada 1945-1948, crucială în procesul său de individualizare, numai în 
oficiosul partidului ne sunt prezentate amănunte cu privire la denumirea a 


peste zece obiective cu numele său, Această practică a continuat, 


extinzându-se şi în cazul altor lideri importanţi ai partidului, ca Petru 
Groza, Vasile Luca, Gheorghe Apostol, Ana Pauker, Emil Bodnăraş etc. 
Faptul că Gheorghe Gheorghiu-Dej nu a mai fost sărbătorit cu acelaşi 
fast până la împlinirea vârstei de şaizeci de ani, în noiembrie 1961, poate 
fi considerat o consecinţă a Hotărârii Consiliului de Miniştri al RPR şi a 
Comitetului Central al PMR, din 17 iunie 1952, în care se specifica faptul 
că, „în cazul sărbătoririi aniversării persoanelor cu merite deosebite faţă 
de Stat şi societate, precum şi a savanților şi a altor persoane cu merite 
deosebite în domeniul dezvoltării ştiinţei şi tehnicii, literaturii şi artei, 


ceremoniile se vor organiza numai la aniversarea a 50 de ani, 60 de ani, 


70 de ani şi 80 de ani de la ziua naşterii» 23, De aceea, în anii ce au urmat, 
numele lui Dej nu a mai fost pomenit în paginile ziarelor cu ocazia zilei 
sale de naştere. Membrii Biroului Politic trimiteau doar o scrisoare 


colectivă de felicitare80. Cu toate acestea, deşi ziua de naştere a liderului 


partidului nu era sărbătorită, în paginile ziarelor din luna noiembrie erau 
publicate adesea aspecte din viaţa sa sau poezii care îi erau dedicate. 

După cum am putut observa, hotărârile cu privire la sărbătorirea zilei 
de naştere a lui Gheorghiu-Dej au fost din timp pregătite, fiind extrem de 
laborioase, măsurile ce s-au adoptat consacrându-l pe Dej ca lider absolut 
al partidului. Ca o imagine comparativă, în acelaşi an, când Ana Pauker a 
împlinit vârsta de 58 de ani, pe 13 decembrie, s-a alcătuit un tabel cu 
numele a doar 14 persoane (membri ai partidului), care urmau să 


alcătuiască o delegaţie pentu a o felicita şi a-i aduce cadouri, ceremonia 


limitându-se doar la atât. Aşadar putem aprecia că modul în care ziua de 


naştere a lui Gheorghe Gheorghiu-Dej a fost marcată dovedeşte gradul 
mobilizării membrilor de partid şi a societăţii. În următorii patru ani, Dej 
nu a primit decât o simplă scrisoare de felicitare, redactată de membrii 


Biroului PoliticêŻ. Ziua sa de naştere va fi din nou menţionată în presă în 


noiembrie 1956, la împlinirea vârstei de 55 de ani, însă spaţiul publicistic 


acordat evenimentului a fost insignifiante2. Aceasta din pricina faptului 


că evenimentul se petrecea în acelaşi an cu rostirea, de către N.S. 
Hruşciov, a cuvântării sale „secrete”, ceea ce a şi făcut ca momentul 
aniversar să fie impregnat de referinţe la evenimentul din februarie şi 
consecinţele sale. De aceea, în răspunsul lui Gheorghiu-Dej la salutul 
adus de delegaţia comitetului de Partid al Aparatului Comitetului Central 
al PMR, prim-secretarul nu s-a limitat doar la a le mulţumi participanţilor 
pentru cuvintele ce i-au fost adresate. Discursul lui Dej s-a îndreptat 
imediat în direcţia aprecierii evenimentelor ce se desfăşurau în Ungaria, 
urându-le delegaților succes în studierea şi analiza acestora. Cuvântarea 
prim-secretarului s-a transformat în acele momente într-o critică directă la 


adresa birocraţiei din cadrul aparatului Comitetului Central, fiind de 


părere că situaţia ar trebui „răsturnată”84. Aceste atitudini fluctuante ale 
lui Gheorghiu-Dej cu prilejul momentelor aniversare ar trebui înţelese, 
înainte de toate, ca o reflectare a schimbărilor intervenite în plan intern şi 
internaţional. Astfel, în 1951, în condiţiile în care grupul Pauker-Luca- 
Georgescu nu fusese încă înlăturat de la putere, ziua de naştere a lui Dej a 
folosit diverse canale care au contribuit la difuzarea şi amplificarea 
cultului său. Aceasta demonstrează poziţia sigură în partid a secretarului 
general. Din 1952 ne confruntăm deja cu o modificare a discursului din 
presă, o consecinţă a eliminării grupului moscovit. Pe de altă parte, după 
moartea lui Stalin, altele au fost direcţiile spre care aparatul 


propagandistic şi-a îndreptat atenţia. În 1956, ziua de naştere a lui Dej 


abia dacă a fost marcată public, iar discursul anilor °60 din preajma 


acestui eveniment s-a prezentat cu totul diferit, aparent mult mai moderat. 


Gheorghiu-Dej la împlinirea vârstei de şaizeci de ani (1961) 


În 1961, imaginea de lider popular a lui Gherghe Gheorghiu-Dej se 
contura din ce în ce mai mult. În plus, dimensiunea internaţională a 
cultului său tindea spre o mai mare amploare, mai ales după participarea 
liderului comunist român la Sesiunea ONU, în octombrie 1960, şi după 
lucrările Celui de-al III-lea Congres al PMR. De asemenea, pe 21 martie 


1961, Gheorghiu-Dej a fost „înnobilat” cu o nouă funcţie importantă în 


aparatul de stat: preşedinte al Consiliului de Stat al RPRE2. Cu toate că, 
doar cu o săptămână înainte de 8 noiembrie, a fost dată publicităţii 
Rezoluţia Congresului al XXII-lea al PCUS cu privire la Mausoleul lui 
Lenin, ziua lui Dej a fost marcată în toate publicaţiile, reiterându-se, cu o 
amploare mult mai redusă însă, fastul din 1951. Totuşi, în cuvântarea de 
mulţumire pe care Dej a rostit-o în seara zilei de 8 noiembrie, liderul 
partidului a făcut numeroase trimiteri voalate la „conducerea colectivă” şi 
la reevaluarea rolului personalităţii în istorie. Evenimentele de la 
Moscova moderau amploarea festivităților. În pofida numeroaselor teme 
comune între modul sărbătoririi lui Dej la cincizeci şi la şaizeci de ani, am 
putut identifica anumite elemente care diferenţiază cele două momente 
aniversare. Modificările survenite într-un deceniu, atât în plan intern, cât 
şi în plan internaţional, şi-au lăsat amprenta asupra felului în care a fost 
organizată şi percepută sărbătoarea. Cea mai evidentă asemănare rezidă în 
mecanismul căruia i s-a supus orgnizarea celebrării liderului. La fel ca în 
1951, propunerile privind sărbătorirea lui Dej au fost elaborate cu cel 


puţin o lună înainte. Deşi documentul în care acestea sunt înscrise nu este 


datat, putem deduce momentul întocmirii sale. În prima formulare din text 
se precizează că Comitetul Central al PMR, Consiliul de Stat al RPR şi 
Consiliul de Miniştri al RPR vor trebui să-i adreseze lui Dej o scrisoare de 
felicitare, proiectul scrisorii trebuind să fie prezentat Biroului Politic până 
pe 10 octombrie. Aşadar cu aproximativ o lună înainte de aniversarea 
liderului partidului. Această menţiune ne îndreptăţeşte să apreciem că 
documentul a fost întocmit cu o săptămână sau chiar două înainte de 10 
octombrie 1961. Sau, dacă facem o paralelă cu acelaşi tip de formulare 
din hotărârile adoptate în 1951, documentul putea fi redactat încă de la 
începutul lunii septembrie. Respectiva scrisoare trebuia înmânată lui Dej 
pe 7 noiembrie, urmând să fie dată publicităţii în ziua următoare. Ceea ce 


s-a şi întâmplat, ea fiind publicată în toate ziarele din epocă86. La fel ca 


în urmă cu 10 ani, decorarea lui Dej a fost o prioritate pe agenda 
programării evenimentului. Potrivit propunerilor, urma să i se acorde 
pentru a doua oară titlul de „Erou al Muncii Socialiste din RPR”, alături 
de Medalia de aur „Secera şi Ciocanul”. Aşadar, dacă ceea ce îl deosebea 
pe Dej în 1951 de ceilalţi medaliaţi era faptul că a fost primul căruia i se 
acordase această distincţie, în 1961 a devenit primul şi ultimul care a 
primit acest titlu pentru a doua oară. Decretul cu privire la înmânarea 
distincţiei a fost publicat în ziarele cele mai importante. Ordinul şi 
medalia îi erau acordate pentru „rodnică şi îndelungată activitate 
muncitorească revoluţionară, pentru reuşite deosebite în întărirea 
partidului şi a unităţii sale, pentru contribuţia de seamă în crearea şi 


consolidarea statului democrat-popular şi în construcţia socialistă din ţara 


noastră — cu prilejul împlinirii a 60 de ani dela naştere»87. Potrivit 
propunerilor, festivitatea decorării trebuia să se desfăşoare în sala de 
marmură a Palatului RPR, la eveniment urmând să participe în total 357 


de persoane: membri ai aparatului central al PMR, reprezentanţi ai 


delegaților din Bucureşti şi din provincie, După numai o lună, Dej era 


din nou decorat, conferindu-i-se Medalia „40 de ani de la înfiinţarea 
PCdR”. Această distincţie îi era oferită atât lui, cât şi altor membri 
marcanţi ai partidului, ca Gheorghe Apostol, Emil Bodnăraş, Nicolae 
Ceauşescu, Leonte Răutu ş.a., pentru „activitate îndelungată în mişcarea 


muncitorească şi merite în opera de construire a socialismului»89. 


O altă propunere viza expedierea unor mesaje de felicitare din partea 
diferitor întreprinderi importante, mesaje care urmau să fie înmânate lui 
Dej într-un cadru festiv, pe 8 noiembrie, la ora 10 dimineaţa, de căre 


delegaţii compuse din cinci până la şapte persoane20. Se atrăgea atenţia, 


în acelaşi timp, ca în ceea ce priveşte cadourile să se pregătească şi să se 


trimită la Comitetul Central al PMR numai cadouri simbolice (machete, 


picturi, statuete)? această măsură fiind adoptată pentru a se evita 
degradarea celor din materiale perisabile. Darurile „mai generale” urmau 
să fie păstrate la sediul Comitetului Central pentru a fi admirate de 


curioşi22. 


Ziua de 8 noiembrie a culminat cu obişnuita masă festivă din sala de 
marmură a Palatului, masă la care au participat membrii Biroului Politic şi 
ai Secretariatului CC al PMR, membrii şi supleanţii CC al PMR, membrii 
Consiliului de Stat, ai Guvernului, şefii secţiilor CC al PMR, precum şi 
oameni de ştiinţă, artă şi literatură, în total 416 persoane. Cei prezenţi s-au 
delectat cu acordurile unei orchestre de muzică populară. Ceea ce a 
deosebit ceremonia din 1951 de cea din 1961 a fost faptul că, în ultimul 
caz, toate festivitățile au fost filmate, iar cuvântările au fost înregistrate pe 
bandă magnetică. Totodată, urma să fie realizat un film documentar 


despre ziua de naştere a conducătorului partidului 23, 


Cu toate acestea, la nivel oficial, manifestările au fost puternic grevate 
de lucrările Celui de-al XXII-lea Congres al PCUS, eveniment care 
avusese loc de curând. Această situaţie poate fi cel mai bine ilustrată de 
discursul ţinut de Gheorghiu-Dej în ziua de 8 noiembrie în faţa 
ambasadorilor ţărilor socialiste acreditaţi la Bucureşti şi, ulterior, de 
cuvântarea rostită la masa dată de Comitetul Central al PMR în seara 
aceleiaşi zile. Dej reafirma aşa-zisa legătură strânsă dintre el şi partid, 
susţinând că „tot ce s-a spus la adresa persoanei mele este spus la adresa 


Comitetului nostru Central, la adresa Partidului, pentru că de unul singur 


nu faci mare lucru»24 De aceea, o doză de histrionism l-a determinat să- 
şi afişeze bucuria falsă că „persoana lui Gheorghiu-Dej nu a fost 


despărțită de partid, a fost prezentată unită, legată de colectivul din care 


face parte, legată de partid” 22, Vedem reluat acelaşi discurs din 1952, de 
după eliminarea grupului „antipartinic”, când disculparea lui Dej se 
confunda cu vina aruncată asupra deviaţioniştilor. Această limitare a fost 
vizibilă şi în presă. Într-adevăr, informaţia cu privire la ziua de naştere a 
lui Gheorghiu-Dej a fost publicată încă din data de 8 noiembrie, în 
Scânteia fiind redactată pe prima pagină scrisoarea Comitetului Central al 
PMR, a Consiliului de Stat a RPR şi a Consiliului de Miniştri al RPR 
către prim-secretarul partidului, alături de o telegramă de felicitare din 


partea Comitetului Central al PCUS şi a Prezidiului Suprem al URSS. 


Tot în acelaşi număr al oficiosului partidului, pe cea de-a treia pagină au 
fost publicate telegramele primite de Gheorghiu-Dej din partea unor lideri 


comunişti ca Todor Jivkov, Kim Ir Sen, Walter Ulbricht etc. 97. Omagierea 


liderului comunist român a fost mult limitată, mai ales dacă adăugăm şi 
faptul că referirile la ziua sa de naştere au încetat începând cu 9 


noiembrie, când, la fel, în Scânteia erau publicate doar informaţii cu 


ALi 


privire la solemnitatea decorării sale şi la „masa tovărăşească” oferită de 


Comitetul Central al PMR în seara zilei precedente98. Ştirile cu privire la 
eveniment s-au limitat la acest cadru. Nu s-a mai recurs la prezentarea în 
cei mai elogioşi termeni a unei sărbători a „întregului popor”, iar poeţii nu 
au mai făcut zel de harul lor liric, ceea ce reconfirmă liberalizarea 
discursului literar în anii '60. A fost publicat doar un singur volum 
omagial de poezii, de importanţă secundară, o parte dintre creaţiile 
cuprinse în lucrare avându-l ca personaj pe Gheorghiu-Dej. Totodată, 
poeţii care l-au omagiat nu mai erau cei care îl celebraseră zece ani 
înainte. De această dată întâlnim numele unor poeţi mai puţin cunoscuţi, 


ca Leonido Neamţu, Aurel Rău, Lâtay Lajos FE 


Dacă la nivel oficial ceremoniile s-au dovedit mai ponderate faţă de 
1951, în ceea ce priveşte sfera publică, situația se prezenta altfel. Tocmai 
această nouă atitudine/realitate constituie diferența între natura cultului lui 
Gheorghiu-Dej în 1951 şi noua sa dimensiune, cea din anii '60. La 
aniversarea vârstei de 60 de ani, lui Gheorghiu-Dej populaţia i-a dedicat 
poezii, cântece şi eseuri. Interesant este că cea mai mare parte dintre 
acestea veneau din partea pionierilor, ceea ce accentuează mitul şi 
imaginea de „părinte”, încorporat de cultul lui Dej în anii '60. Toate 
aceste creaţii au fost integrate în volume omagiale, frumos legate. Pe 
lângă poezie, de această dată lui Dej i-au fost închinate şi proze scurte, o 
valență pe care preamărirea lui Dej nu o mai cunoscuse până atunci. 
Aceeaşi structură îşi va perpetua baza până la moartea prim-secretarului, 


imprimând o nouă natură cultului liderului comunist român, accentuată de 


popularitatea cvasireală de care începea să se bucureL00, Documentele 
arhivistice din Colecţia Gh. Gheorghiu-Dej păstrează sute de pagini de 


poezii, eseuri şi telegrame de felicitare care i-au fost dedicate cu ocazia 


împlinirii vârstei de şaizeci de ani, ceea ce reconfirmă statura de lider 
populist pe care Dej a dobândit-o în această perioadă. 

În anii următori, ziarele nu au mai publicat menţiuni cu privire la ziua 
sa de naştere, ceremoniile desfăşurându-se în aceleaşi limite restrânse 
specifice anilor anteriori, prim-secretarul primind mesaje de felicitare 


doar din partea membrilor Biroului Politic şi ai Comitetului Central. 


Concluzii 


Formele de manifestare pe care le-a îmbrăcat cultul personalităţii lui 
Gheorghiu-Dej în momentele aniversare ilustrează măsura în care aparatul 
propagandistic din România a fost antrenat cu prilejul acestor evenimente. 
Exacerbarea dimensiunii cultului lui Dej la împlinirea vârstelor de 
cincizeci şi şaizeci de ani a reuşit să transforme aceste momente-simbol 
într-un adevărat ritual politic. Nu este doar cazul lui Gheorghiu-Dej. 
Amploarea pe care festivitățile organizate cu ocazia zilelor de naştere ale 
altor lideri comunişti din aceeaşi perioadă demonstrează funcţia 
însemnată pe care aceste ritualuri publice au deținut-o în procesul de 
glorificare a liderilor. 

Zilele de naştere abordate în studiul nostru ca ritual (situaţie impusă 
de  repetitivitatea sărbătoririi acestora), sunt piedestalul pe care 
personalitatea liderului comunist român a fost ridicată. Ceea ce frapează 
în abodarea acestui subiect este modul în care propagandiştii partidului au 
lucrat, în cel mai mic detaliu, la organizarea ceremoniilor, cu precădere în 
1951 şi 1961. Zilele de naştere ale lui Gh. Gheorghiu-Dej trebuie înţelese 
ca momente în care cultul personalităţii liderului comunist român îşi 
amplifică exponențial dimensiunea, creându-se falsa impresie că 


fenomenul şi-a pierdut în întregime aspectul fabricat. Explicaţia rezidă în 


succesul repuntat de propagandiştii partidului în privinţa înregimentării 
unei mari părţi din populaţie în cadrul acestui proces. Sărbătorirea zilelor 
de naştere ale lui Gheorghiu-Dej trebuie privite aşadar ca un mijloc 
complex de propagare a cultului său, întrucât ele au antrenat, de la sine, şi 
alte canale de transmisie a cultului: presa, literatura, iconografia, dar şi 
diferite practici, ca redenumirea unor obiective folosind numele liderului 
partidului sau decorarea sa cu noi distincţii create special cu ocazia 
acestor momente. Comparând maniera în care au fost marcate zilele de 
naştere ale celorlalţi lideri importanţi ai partidului cu evenimentele 
organizate de ziua de naştere a lui Gheorghiu-Dej, putem concluziona că 
aceste momente s-au constituit în canal privilegiat, prin intermediul căruia 
cultul lui Dej a dobândit o dimensiune dusă la extrem. Faptul este însă 
specific doar acestor momente, întrucât nu se poate aduce în discuţie o 
teorie a „bulgărelui de zăpadă”: zilele de naştere reprezintă într-adevăr un 
moment de vârf al cultului personalităţii lui Dej, însă odată consumat 


evenimentul, cultul său a revenit/coborât spre dimensiunea sa reală. 

Hruşciov în februarie 1956, din pricina conotaţiei peiorative pe care această formulă o îmbracă. 
Drept urmare, în cercetarea de faţă am încercat să identificăm un numitor comun între definiţia 
iniţială a liderului sovietic şi realităţile politice ale epocii. Aşadar am abordat cultul 
personalităţii ca pe un sistem. Aceasta presupune difuzarea fenomenului atât de jos în sus, cât 
mai ales invers: de la nivelul liderului şi al nomenclaturii la cel al maselor. Suntem de părere că 
această definiţie este singura în măsură să explice bipolaritatea centru-periferie, respectiv 

Pe 20 martie 1965, Scânteia anunţa pe prima pagină vestea încetării 
din viaţă a liderului Partidului Muncitoresc Român (PMR), Gheorghe 
Gheorghiu-Dej, precum şi măsurile iniţiate de conducerea superioară de 
partid pentru organizarea şi desfăşurarea funerariilor sale. În zilele 
premergătoare acestui eveniment, Scânteia a publicat scrisorile sau 
telegramele de condoleanţe adresate Comitetului Central (CC) al PMR. 
Acestea fuseseră trimise din partea diferitelor organizaţii locale de partid 
sau, după caz, de lideri ai Partidelor Comuniste din ţările fostului bloc 
sovietic şi din afara acestuia.  Reportajele despre prezentarea 
condoleanţelor de către şefii misiunilor diplomatice din România, cele 
care prezentau desfăşurarea adunărilor de doliu în întreaga ţară şi, nu în 
ultimul rând, afluxul oamenilor simpli care aleseseră să aducă un ultim 
omagiu lui Gheorghiu-Dej s-au regăsit, de asemenea, în paginile ziarului 
oficial al partidului. La toate acestea s-au adăugat consideraţiile elogioase 
pe marginea activităţii fostului lider al PMR, ţesute din amintirile celor 
care l-au cunoscut în diferite etape ale vieţii sale, dar şi din discursurile 
conducătorilor partidului rostite cu prilejul înhumării sale. Toate aceste 
materiale publicate în Scânteia aveau ca numitor comun transmiterea unui 
sentiment de regret profund şi unanim, provocat de pierderea nu doar a 


unui revoluţionar de profesie, de biografia căruia se legau cele mai 


importante momente din evoluţia politică a PCR înainte de anul 1948, dar 
şi a unui mare lider politic, a cărui activitate ar fi reprezentat un punct de 
referinţă în transformarea socialistă a ţării şi în dezvoltarea partidului pe 
care l-a condus. 

După aproximativ trei ani, în contextul reabilitării unor foşti lideri ai 
partidului, în aprilie 1968, Nicolae Ceauşescu realiza, în cadrul adunării 
activului de partid din capitală, un rechizitoriu dur la adresa activităţii 
predecesorului său, acuzându-l nu doar de iniţierea unor măsuri represive 
neîntemeiate împotriva adversarilor săi politici, dintre care cel mai 
important era Lucrețiu Pătrăşcanu, dar şi de încălcarea flagrantă a 
normelor de partid şi a principiului legalităţii socialiste. 

Din perspectiva subiectului studiului nostru, evaluarea modului în 
care imaginea lui Gheorghe Gheorghiu-Dej s-a perpetuat în perioada 
conducerii lui Nicolae Ceauşescu, evoluţia evenimentelor până în 
momentul aprilie 1968 este importantă din mai multe considerente. În 
primul rând, analiza schimbărilor politice interne este în măsură să 
elucideze posibilele motivații, respectiv să evalueze dimensiunile reale ale 
acţiunilor lui Ceauşescu îndreptate împotriva predecesorului său. În al 
doilea rând, în această perioadă au fost trasate şi puse în aplicare 
principalele măsuri privind „etemizarea memoriei” lui Gheorghiu-Dej, 
stabilite imediat după moartea sa. Relevantă din punctul nostru de vedere 
este identificarea posibilelor raţiuni care au stat la baza aplicării selective 
a acestora. În al treilea rând, modul în care Gheorghiu-Dej a fost 
comemorat înainte şi după momentul aprilie 1968 ne permite, prin 
comparaţie, să evaluăm locul şi rolul pe care propaganda oficială i le-a 
atribuit în cadrul istoriei oficiale a partidului, pe de o parte, iar pe de alta, 


să identificăm cum şi în ce măsură elemente din biografia politică a 


fostului lider al PMR se vor regăsi ca parte a cultului personalităţii lui 
Nicolae Ceauşescu. 

În acest sens, analiza noastră va viza trei obiective principale. Primul 
are în vedere schimbările politice din martie 1965 care au dus la alegerea 
lui Nicolae Ceauşescu ca prim-secretar al partidului şi la modificarea 
structurii organelor superioare ale acestuia. Evident, nu atât episodul 
alegerii sau al schimbărilor organizaționale vor sta în atenţia noastră, cât 
mai ales semnificaţia acestora în explicarea atitudinii lui Ceauşescu faţă 
de Gheorghiu-Dej şi moştenirea sa. Al doilea obiectiv priveşte modul în 
care au fost aplicate măsurile privind „eternizarea memoriei” fostului 
lider al PMR şi care a fost semnificaţia lor în perpetuarea post mortem a 
imaginii sale de conducător politic. Biografia politică a lui Gheorghiu-Dej 
va constitui ultimul punct al analizei noastre şi va avea în vedere modul în 
care elementele sale s-au regăsit transfigurate în cultul personalităţii 
succesorului său la conducerea partidului. Pentru a conferi o mai mare 
claritate abordării noastre, vom analiza acest subiect dintr-o dublă 
perspectivă, corespunzătoare evoluţiei activităţii politice a fostului lider al 
partidului: perioada anterioară lunii august 1944, corespunzătoare 
implicării lui Gheorghiu-Dej în lupta directă împotriva vechiului regim, şi 
cea anterioară acestui moment, interval care marchează ascensiunea sa 
politică în calitate de lider al partidului, care a ocupat temporar şi anumite 
funcţii de conducere în aparatul de stat. 

Episodul succesiunii la conducerea partidului din martie 1965 este 
important din punctul de vedere al subiectului nostru din două 
perspective. Prima are în vedere natura raporturilor lui Nicolae Ceauşescu 
cu fostul lider al partidului, raporturi identificate în memorialistica foştilor 
membri ai conducerii superioare de partid ca fiind principala cauză a 


acţiunilor sale îndreptate împotriva lui Gheorghe Gheorghiu-Dej. În al 


doilea rând, noile reglementări privind reorganizarea şi funcţionarea 
procesului decizional în cadrul organelor superioare de partid şi 
expunerea curentă şi festivă a portretelor membrilor conducerii de partid 
este în măsură să ofere o explicaţie mai nuanţată diminuării prezenţei 
simbolice a lui Gheorghiu-Dej în cadrul politico-istoric de după martie 
1965. 

O evaluare generală a biografiei politice a lui Nicolae Ceauşescu 
înainte de momentul martie 1965 pune în evidenţă o legătură strânsă între 
acesta şi Gheorghiu-Dej. Astfel, o serie de mărturii memorialistice îl 
plasează pe viitorul lider al PCR în proximitatea grupului comunist din 


închisori condus de Gheorghe Gheorghiu-Dej (la Doftana sau 


Caransebeş). De asemenea, principalele etape ale ascensiunii politice a 
lui Ceauşescu au coincis cu principalele momente ale luptei pentru 
controlul asupra partidului dintre Gheorghiu-Dej şi adversarii săi politici. 
În acest sens, el va deveni membru plin al CC al PMR la plenara din 26- 
27 mai 1952, când Vasile Luca şi-a pierdut calitatea de membru de partid, 


fiind exclus, în consecinţă, şi din celelalte poziţii deţinute în ierarhia de 
partid2. Ulterior, Ceauşescu va fi, în mod constant, reales ca membru plin 


al CC al PMR până în anul 19653. După eliminarea lui Lucrețiu 
Pătrăşcanu, cu prilejul plenarei CC al PMR din 19 aprilie 1954, 


Ceauşescu va fi ales membru supleant în Biroul Politic şi membru al 


Secretariatului PMRE. După plenara din 20 decembrie 1955, el va deveni 


membru plin al Biroului Politic al PMRE. Totodată, viitorul lider al PCR 


va sprijini poziţia lui Gheorghe Gheorghiu-Dej în conflictele sale cu 
rivalii politici, transformându-se în principalul acuzator al grupurilor 


„fracţioniste” şi „antipartinice” Miron Constantinescu — Iosif Chişinevski 


(1957) sau al celui al ilegaliştilor condus de Constantin Doncea (1958). 


O sinteză alcătuită de Secţia Organizatorică în anul 1962 privind 
compoziţia conducerii PMR îl plasează pe Ceauşescu într-o poziţie 


secundară în ierarhia secretariatului, după Gheorghe Gheorghiu-Dej? 


Aceşti doi lideri (Nicolae Ceauşescu şi Gheorghiu-Dej) şi Jânos Fazekas 


au rămas constant membri ai acestui organism în perioada 1955-19618. 
De asemenea, Nicolae Ceauşescu va fi membru permanent al nucleului de 
conducere din cadrul Biroului Politic, alături de Gheorghe Gheorghiu- 
Dej, Chivu Stoica, Gheorghe Apostol, Alexandru Moghioroş, Emil 


Bodnăraş, Alexandru Drăghici, Petre Borilă şi Ion Gheorghe Maurer?. 


În cadrul Secretariatului PMR în perioada 1954-1965, lui Nicolae 
Ceauşescu i-au fost repartizate sectoare de activitate concentrate, în 
general pe probleme organizatorice şi de cadre. El s-a folosit de această 
poziţionare strategică în cadrul conducerii de partid pentru a-şi crea şi 


consolida propria bază de putereL0, dar şi pentru a organiza epurarea 


acelor membri de partid care se opuneau politicilor promovate de 


Gheorghe Gheorghiu-Dej (1958)LL. 

Fără a nega importanţa factorului conjunctural, considerăm că 
alegerea lui Ceauşescu este în egală măsură şi rezultatul poziționării sale 
în cadrul elitei comuniste de partid şi al relaţiei sale cu Gheorghe 
Gheorghiu-Dej. Ținând cont de etapele ascensiunii lui Nicolae Ceauşescu 
în ierarhia de partid şi de stat, menţionate anterior, considerăm că el a fost 
pregătit pentru preluarea funcţiei supreme. Evident, a fost vorba despre o 
promovare controlată şi ghidată de Gheorghe Gheorghiu-Dej, care l-a ales 
ca succesor nu la finalul vieţii sale, ci cu mult timp înainte, când i-a 
permis accesul la sectoare şi la pârghii-cheie ale puterii din interiorul 
PMR. Ilustrative în acest sens sunt competențele extinse ale lui Nicolae 


Ceauşescu în domeniul organizatoric şi al cadrelor, dobândite cu zece ani 


înaintea decesului lui Gheorghiu-Dej, ca de altfel şi prezenţa sa constantă 
în principalele organisme de conducere ale partidului, ca secund al 
liderului PMR. 

Legat de acest aspect, în mărturiile foştilor lideri comunişti (cum ar fi, 


de exemplu, Gheorghe Apostol, Paul Niculescu-Mizil, Alexandru 


Bârlădeanu sau Cornel BurticăL2) se menţionează că, în ultima parte a 
vieţii, Gheorghe Gheorghiu-Dej ar fi manifestat unele rezerve faţă de 
Nicolae Ceauşescu şi de posibilitatea desemnării sale ca succesor al său. 
Interesant este faptul că toate aceste mărturii menţionează aceleaşi 
probleme pe care liderul PMR le-ar fi imputat mai tânărului său 
colaborator, şi anume forțarea ritmului colectivizării şi setea nemăsurată 
de putere. O analiză riguroasă a acestor mărturii ridică serioase semne de 
întrebare privind veridicitatea lor. Aceasta deoarece nu putem să nu 
observăm o tendinţă de interpretare retroactivă a raporturilor dintre 
Ceauşescu şi Gheorghiu-Dej, respectiv de disculpare majoră a acestuia 
din urmă pentru faptul că l-ar fi susţinut şi promovat pe tânărul Nicolae 
Ceauşescu în cursul carierei sale politice, neintuind consecinţele negative 
ale opțiunii sale personale în ceea ce-l priveşte. De asemenea, acuzaţiile 
privind utilizarea de către viitorul lider al PCR a unor metode violente 
pentru finalizarea transformării socialiste a agriculturii, într-un presupus 
dezacord cu politica partidului şi indicaţiile precise trasate de Gheorghiu- 
Dej, de cooptare benevolă, prin convingere a ţăranilor, în organizarea 
gospodăriilor agricole colective, pot fi, de asemenea, considerate o 
încercare puţin convingătoare de a-l disculpa moral pe fostul conducător 
al PMR de iniţierea abuzurilor săvârşite în cursul procesului colectivizării. 

Evident, episodul nominalizării lui Gheorghe Apostol de însuşi 
Gheorghiu-Dej ca succesor al său la conducerea partidului era de natură 


să justifice existenţa unor resentimente faţă de acesta din urmă din partea 


lui Nicolae Ceauşescu. Însă ponderea acestor resentimente în declanşarea 
atacului simbolic împotriva lui Gheorghiu-Dej, care a culminat cu 
discursul liderului PCR din aprilie 1968, a fost supraevaluată dacă avem 
în vedere o serie de fapte concrete legate de raporturile dintre cei doi şi 
episodul alegerii noului conducător al partidului. În primul rând, nu doar 
că Nicolae Ceauşescu s-a menţinut în nucleul cadrelor de conducere ale 
PMR, dar şi-a păstrat şi funcţiile deţinute pe linie organizatorică şi de 
cadre, care i-au asigurat locul secund în ierarhia de partid, în ciuda aşa- 
ziselor rezerve exprimate de Gheorghiu-Dej. În al doilea rând, din 
mărturiile memorialistice ale unor personaje din conducerea PMR rezultă 
că, în realitate, membrii Biroului Politic care trebuiau să adopte decizia 
desemnării noului lider al partidului nu păreau convinşi de calităţile de 
lider ale candidatului desemnat de Gheorghiu-Dej, varianta Nicolae 


Ceauşescu impunându-se ca fiind cea mai potrivită în acel momentL?. 


Concluzionând cele menţionate anterior, putem afirma că eventualele 
resentimente ale lui Ceauşescu faţă de desemnarea de către Gheorghiu- 
Dej a lui Gheorghe Apostol pentru funcţia supremă din partid pot explica 
doar parţial estomparea treptată a figurii şi activităţii fostului lider al PMR 
din discursul propagandistic oficial. În acest context, analizarea 
schimbărilor formale legate de organizarea şi desfăşurarea procesului 
decizional, preconizate de noul lider al partidului, este în măsură să 
evidenţieze contextul politic al diminuării frecvenţei contribuţiilor 
comemorative centrate pe persoana lui Gheorghiu-Dej. 

Încă din primele luări de poziţie, chiar înainte de nominalizarea şi 
alegerea sa oficială în funcţia de prim-secretar al partidului, Nicolae 


Ceauşescu se pronunţa pentru aplicarea „cu sfințenie” a principiului 


„muncii colective în toate organele partidului»14. Această preocupare de a 
asigura din punct de vedere formal egalitatea decizională în cadrul 


conducerii partidului se va regăsi în formulările documentelor oficiale ale 
acestuia, în noile reglementări privind cumulul de funcţii şi 
(re)prezentarea publică a membrilor organelor de conducere ale 
PMR/PCR. Astfel, documentele de arhivă înregistrau alfabetic prezenţa 
membrilor conducerii de partid în şedinţele diferitelor organisme. Acelaşi 
tratament egalitar, marcat prin nominalizare alfabetică, este aplicat şi 
celor trei personaje care ocupau funcţiile de conducere supreme în 


aparatul de partid (prim-secretar/secretar general) şi de stat (Consiliul de 


Miniştri şi Consiliul de Stayt. De asemenea, preocuparea pentru a 
evidenția poziţia de egalitate a membrilor conducerii de partid şi de stat se 
observă şi în modul de organizare a vizitelor de lucru, cel puţin până la 
sfârşitul anului 1968. În acest sens, Nicolae Ceauşescu era întotdeauna 
însoţit, pe parcursul deplasărilor sale oficiale în ţară, de alţi membri ai 
conducerii de partid şi de stat. Toţi aceştia se bucurau de aceeaşi primire 
călduroasă din partea localnicilor, iar lozincile scandate sau cele care erau 
scrise pe panourile de pe traseul delegaţiei făceau referire la personajul 
colectiv al conducătorilor de partid şi de stat. Totodată, indicaţiile sau 
dialogul cu factorii de decizie locali îi implicau, în egală măsură, şi pe 


ceilalți membri ai delegaţiei oficiale venite de la Bucureşti12. 


Deşi iniţiată din considerente care priveau strategia lui Nicolae 
Ceauşescu de consolidare a puterii personale asupra partidului, măsura 
interzicerii cumulului de funcţii de conducere care necesitau desfăşurarea 
unei activităţi permanente viza, prin preconizatul său rezultat, separarea 
puterilor pe linie de partid şi de stat şi conferirea unui statut de egalitate 


celor implicaţi în procesul decizional. 


Modul de (re)prezentare în spaţiul public a noii conduceri de partid a 
vizat reafirmarea aceloraşi principii de egalitate şi colectivitate, care 


trebuiau să guverneze procesul decizional de la nivelul organelor de 


conducere. Măsurile privind pavoazarea şi, legat de aceasta, cele care 
priveau afişarea portretelor conducătorilor de partid şi de stat în cadrul 
clădirilor şi cu prilejul manifestărilor de masă au fost convenite prin 


hotărârea Biroului Politic (BP) din aprilie 196518 şi expuse în cadrul 


plenarei CC al PMR din 14-15 aprilie 1965. Conform noilor reglementări, 
portretele membrilor Biroului Politic (ulterior reorganizat şi redenumit ca 
Prezidiul Permanent) urmau să fie aşezate în cadrul sălilor de festivități 
ale diferitelor instituţii din cadrul sistemului de partid, de stat sau de 
învăţământ, într-o ordine prestabilită începând cu prim-secretarul 
(ulterior, secretarul general), preşedintele Consiliului de Stat, preşedintele 
Consiliului de Miniştri, ceilalţi membri ai BP (sau, mai târziu, Prezidiului 
Permanent) în ordine alfabetică. Acestor portrete trebuiau să li se adauge 
şi cele ale clasicilor marxism-leninismului, precum şi cel al lui Gheorghe 
Gheorghiu-Dej. În cadrul aceleiaşi plenare, Leonte Răutu sublinia că în 
cadrul BP s-a decis să nu se expună portretele individuale ale unuia sau 
altuia din membrii conducerii superioare de partid, concluzionând astfel 
semnificaţia acestor măsuri adoptate: „Considerăm că în modul acesta noi 
fixăm atribuţiile pe care le au tovarăşii din conducerea partidului şi 
subliniem, în acelaşi timp, principiul muncii colective de care se 


călăuzeşte partidul nostru şi căreia BP îi acordă o importanţă 


excepţională»19, În cazul manifestărilor sau demonstrațiilor urmau să fie 
folosite portretele membrilor plini ai Comitetului Executiv (CEx) al CC al 


PCR, alături de însemnele oficiale ale partidului şi statului român20. Atât 


din observaţiile făcute de Leonte Răutu în plenara menţionată anterior, cât 


şi din mărturiile lui Paul Niculescu-Mizil? rezultă că problema afişării 


portretelor tuturor membrilor Prezidiului Permanent (PP) sau ai CEx era 


interpretată ca o garanţie legală a respectării şi, implicit, a reflectării 
funcţionării principiului conducerii colective în cadrul partidului. 

Ţinând cont de evoluţiile menţionate mai sus, diminuarea prezenţei 
publice a lui Gheorghe Gheorghiu-Dej, cu referire la ziarul oficial al 
partidului Scânteia, nu trebuie interpretată retroactiv în virtutea 
evenimentelor din aprilie 1968. Ea trebuie văzută în contextul mai larg al 
strategiei noului lider de a-şi prezenta propria conducere ca pe un nou 
început, menit să asigure şi să fie caracterizat, printre altele, de 
respectarea principiului conducerii colective la nivelul organismelor de 
conducere ale partidului. Respectarea acestui principiu era prezentată în 
materialele publicate de Scânteia ca fiind o condiţie esenţială pentru 
prevenirea şi combaterea arbitrarului decizional al conducătorului 
partidului. Astfel, luările de poziţie ale lui Ceauşescu pe această temă, 
precum şi reglementările care trebuiau să transmită în spaţiul public 
imaginea unei conduceri colective erau menite să confirme şi si 
exteriorizeze ataşamentul formal al noii conduceri de partid faţă de 
principiul egalităţii în procesul decizional al partidului. De asemenea, aşa 
cum menţiona Nicolae Ceauşescu în discursul său din 7 mai 1966, 
„exagerarea meritelor unor militanţi” şi reducerea, din această cauză, a 
rolului maselor populare în „lupta pentru dezvoltarea socială” contrazicea 
doctrina marxist-leninistă, a cărei forţă legitimatoare pentru regimul 


comunist român nu fusese diminuată de decesul lui Gheorghiu-Dej22. În 


aceste condiţii, o accentuare prin intermediul mecanismului comemorativ 
a prezenţei fostului conducător al partidului în discursul propagandistic al 
PCR ar fi pus sub semnul întrebării ataşamentul noii sale conduceri faţă 
de principiul conducerii colective şi rolul atribuit liderului în procesul 
dezvoltării istorice conform doctrinei marxist-leniniste. O altă explicaţie 


privind diminuarea prezenţei publice a lui Gheorghe Gheorghiu-Dej 


trebuie legată şi de caracterul surselor analizate. Faptul că aspecte din 
biografia fostului lider al PMR, cum a fost, de exemplu, contribuţia sa la 
mişcările greviste din ianuarie-februarie 1933, nu se regăsesc menţionate 
în paginile Scânteii este şi rezultatul unor opţiuni editoriale. De cele mai 
multe ori, articolele de fond, care marcau comemorarea regulată, an de an, 
a unui anumit eveniment istoric, înregistrau doar semnificaţia sa politică 
din perspectiva obiectivelor concrete ale strategiei de legitimare a 
partidului. Astfel, acţiunile muncitoreşti de la începutul anului 1933 erau 
prezentate ca fiind unul dintre momentele care au definit istoria 
confruntării partidului cu vechiul regim, istorie menită să justifice poziţia 
sa de conducere dobândită în contextul sfârşitului celui de-al Doilea 
Război Mondial. Totodată, grevele muncitorilor petrolişti şi ceferişti din 
1933 erau incluse în galeria evenimentelor din istoria partidului, care, prin 
mesajul lor centrat pe afirmarea şi susţinerea idealului politic al acestuia, 
anticipau oportunitatea adoptării cu succes a unui curs socialist în evoluţia 
țării23. 

Totuşi, cu ocazia aniversării unui număr „rotund” de ani de la 
petrecerea respectivului eveniment, articolele publicate ofereau detalii 
privind desfăşurarea propriu-zisă a evenimentelor, pe lângă menţionarea 


semnificației politice a acestora2. În acest fel, putem explica de ce, după 


moartea lui Gheorghiu-Dej, materialele publicate de Scânteia, care 
semnalau în mod curent, de exemplu, evenimentele din ianuarie-februarie 
1933, nu detaliau în mod expres contribuţia acestuia, contribuţie care s-a 
limitat, din motive obiective, doar la pregătirea acestor mişcări greviste. O 


situaţie similară am identificat-o, de altfel, şi în articolele publicate pe 


acest subiect înainte de martie 196522, Totodată, abordarea subiectului 
grevelor muncitorilor petrolişti din anul 1933 făcea inadecvată şi 


inoportună orice referire la persoana fostului lider al PMR, a cărui 


activitate era legată, aşa cum am precizat anterior, de pregătirea 


manifestărilor de protest ale lucrătorilor din atelierele CFR26. 


Modul în care au fost aplicate măsurile privind „eternizarea 
memoriei” lui Gheorghe Gheorghiu-Dej este relevant pentru descifrarea 
intenţiilor lui Nicolae Ceauşescu în ceea ce priveşte stabilirea locului şi 
rolului predecesorului său în cadrul istoriei oficiale a partidului. 

Aceste măsuri, adoptate în şedinţa comună a CC al PCR, Consiliului 
de Stat şi Consiliului de Miniştri ale RPR din 22 martie 1965 şi publicate 


în ziua următoare în ziarul Scânteia27, includeau următoarele tipuri de 


acţiuni comemorative: editarea lucrărilor şi a unei biografii a lui 
Gheorghe Gheorghiu-Dej, ridicarea unor statui în oraşele Bucureşti şi 
Cluj, aşezarea bustului acestuia în incinta clădirii Comitetului Central al 
PMR, a Marii Adunări Naţionale, clubului CFR „Griviţa Roşie” din oraşul 
Bucureşti şi a Casei de Cultură din oraşul Galaţi, aşezarea unor plăci 
comemorative sau atribuirea numelui „Gheorghe Gheorghiu-Dej” unor 
instituţii legate de activitatea fostului lider al PMR, unor obiective 
economice şi culturale, emiterea unui timbru memorial cu efigia acestuia, 
organizarea în cadrul Muzeului de Istorie a Partidului din oraşul Bucureşti 
a unei săli memoriale, consacrată vieţii şi activităţii lui Gheorghe 
Gheorghiu-Dej, instituirea bursei republicane „Gheorghe Gheorghiu-Dej”, 


care să fie acordată celor mai merituoşi studenţi etc.28, 


Intervenţiile lui Nicolae Ceauşescu din cadrul aceleiaşi şedinţe 
comune a organismelor de stat şi de partid din 22 martie 1965 au pus în 
evidenţă preocuparea sa pentru imprimarea unui caracter moderat 
organizării acţiunilor comemorative preconizate pentru Gheorghe 
Gheorghiu-Dej. Astfel, luând cuvântul în numele membrilor BP al PMR, 
care stabiliseră forma iniţială a măsurilor preconizate pentru „eterizarea 


memoriei” fostului lider al PMR şi care a fost supusă spre aprobare 


şedinţei mai sus menţionate, Nicolae Ceauşescu menţiona următoare: 
„Noi [Biroul Politic — n.n.] considerăm că dacă am face mai multe statui, 


» 


aceasta n-ar fi folositor, ci ar dăuna...”, iar la propunerea formulată de 
Chivu Stoica de a se mai atribui numele Gheorghe Gheorghiu-Dej şi altei 
întreprinderi care nu se găsea pe lista propunerilor şi care fusese 
construită la sugestia acestuia, noul lider al partidului a refuzat, invocând 
în favoarea poziţiei sale criteriul reprezentativităţii unor astfel de acţiuni: 
„Dacă luăm toate fabricile, au fost ideile lui şi a muncit pentru ele. Noi 
vrem să eternizăm memoria tovarăşului Gheorghe Gheorghiu-Dej aşa 
cum trebuie”. De asemenea, Nicolae Ceauşescu, susţinut în mod evident 
de Ion Gheorghe Maurer, a sprijinit varianta înhumării liderului PMR 
decedat şi nu aceea a mumificării şi aşezării sale într-un mausoleu, care ar 
fi putut fi transformat într-un loc de pelerinaj. Această opţiune, prezentată 
de cei doi lideri ca fiind poziţia comună a BP, era justificată în cadrul 
şedinţei prin faptul că „eternizarea memoriei” lui Gheorghiu-Dej trebuia 
să aibă în vedere evidenţierea aspectelor general valabile, a rezultatelor 
excepţionale ale contribuţiei sale în construcţia socialismului în România. 


In acest sens, Ion Gheorghe Maurer menţiona: 


Este de nediscutat că ceva trebuie făcut pentru a înfăţişa ceea ce Gheorghiu-Dej a fost şi 
trebuie să continue să fie şi să rămână în mintea şi sufletele noastre. Dacă ne gândim la această 
treabă, apare cu totul neraţional că mumificarea aceasta să poată constitui exteriorizarea valorii 
lui Gheorghe Gheorghiu-Dej în ceea ce în fapt este vie, dinamică, activă. Nu putem face ca 


imaginea acestui cadavru să apară peste tot ceea ce a reprezentat ca trăire Gheorghiu-Dej. 


Acesta adăuga că scopul măsurilor propuse ca semn de omagiu adus 
celui care a fost liderul PMR, Gheorghe Gheorghiu-Dej, era acela de a 
eterniza „ceea ce a fost viu şi ce trebuie să rămână permanent din ceea ce 
a fost”. Concluzionând cele spuse de premierul român, Nicolae Ceauşescu 


adăuga în legătură cu acelaşi subiect al mumificării predecesorului său: 


Am umbri dacă am proceda astfel pentru generaţii memoria tovarăşului Gheorghe Gheorghiu- 

Dej, ne-ar spune că n-am ajuns la înţelegerea ştiinţifică a ceea ce trebuie să fie Gheorghiu-Dej 

[...]. Noi îl cunoaştem prin muncă şi activitate; el a fost omul care împreună cu partidul, cu 

clasa muncitoare, cu poporul am reuşit să făurim ceea ce am făurit. Uite de ce credem că nici 

un alt exemplu din altă parte nu ne poate face să procedăm astfel. Acesta este singurul fel de a 

privi just, partinic®. 

Câteva luni mai târziu, în urma şedinţei Secretariatului CC al PMR 
din 8 iunie 1965, au fost aprobate primele măsuri incluse în Hotărârea CC 
al PCR, Consiliului de Stat şi Consiliului de Miniştri ale RPR privind 
„eternizarea memoriei” lui Gheorghiu-Dej. Astfel, s-a decis ca statuia 
fostului lider al partidului să fie amplasată în Piața Republicii din capitală 
şi, în consecință, ca această piață, dar şi Bulevardul „6 martie” să poarte 
denumirea „Gheorghe Gheorghiu-Dej”. Pentru realizarea statuilor 
preconizate în „Hotărârea” menţionată anterior, secretariatul a aprobat 
organizarea de către Comitetul de Stat pentru Cultură şi Artă a unui 
concurs public. Competiţia era deschisă tuturor celor interesaţi, 
concurenţilor punându-li-se la dispoziţie planurile locurilor de amplasare 
a statuilor, precum şi mai multe tipuri de materiale documentare (masca 
mortuară, vizionarea de filme documentare, fotografii şi documente de la 
Muzeul de Istorie a Partidului). Din componenţa juriului făceau parte 
membri ai aparatului local (Maxim Berghianu, Florian Dănălache, Rusu 
Clement, Cosma loan) şi central (Emil Bodnăraş, Paul Niculescu-Mizil, 
Constanţa Crăciun, Manea Mănescu) de partid şi de stat, oameni de presă 
(George Ivaşcu, Dumitru Popescu), artişti şi scriitori (Demostene Botez), 
sculptori (Boris Caragea, Ion Jalea), arhitecţi (Maicu Horea, Paiu Mircea) 


din Bucureşti şi Cluj20. 


Un an mai târziu, acelaşi Secretariat al CC al Partidului aproba 
organizarea Casei memoriale „Gheorghe Gheorghiu-Dej” în oraşul natal 
al fostului lider de partid — Bârlad, fără ca acest punct să fi fost inclus pe 
lista măsurilor publicate în martie 1965 în legătură cu „eternizarea 
memoriei” fostului lider al PMR. În nota înaintată secretariatului, 
preconizata organizare a casei memoriale includea o încăpere care trebuia 
să reconstituie viaţa de familie a lui Gheorghiu-Dej (mobilier, fotografii 
de familie, obiecte personale). Celelalte două camere urmau să găzduiască 
o expoziţie documentară dedicată activităţii acestuia din anii ilegalităţii 
partidului şi după momentul 23 august 1944. În holul casei urma să fie 
aşezat un bust al lui Gheorghiu-Dej, iar pe clădirea propriu-zisă se 
propusese aşezarea unei plăci memoriale cu următorul text: „În această 
casă s-a născut la 8 noiembrie 1901 Gheorghe Gheorghiu-Dej, patriot 
înflăcărat, militant de seamă al mişcării muncitoreşti, care timp de 
aproape două decenii s-a aflat în fruntea PCR şi a statului, în opera de 
construire a socialismului în România”. Ataşat notei erau incluse o 
fotografie a casei părinteşti a fostului lider al PMR, precum şi două 


planuri ale acesteiaS. 


Paul Niculescu-Mizil menţionează însă că nici una dintre măsurile 
preconizate pentru „etemizarea memoriei” lui Gheorghe Gheorghiu-Dej 
nu s-a materializat din cauza opoziţiei lui Nicolae Ceauşescu, care ar fi 


amânat mereu luarea unor decizii în acest sens22, 


Cercetările noastre în arhiva fostului CC al PCR au evidențiat, aşa 
cum am arătat mai sus, faptul că au existat decizii ale secretariatului, 
semnate chiar de Nicolae Ceauşescu, prin care se preconiza, cel puțin la 
nivelul deciziei politice, inițierea şi organizarea punerii în aplicare a unora 
dintre măsurile care vizau „eternizarea memoriei” fostului lider al 


partidului. 


În acest sens, pe 6 noiembrie 1966, cu prilejul împlinirii a 65 de ani de 


la naşterea fostului lider al PMR a fost inaugurată la Bârlad Casa 
memorială „Gheorghe Gheorghiu-Dej»33. Aceasta se va regăsi şi în lista 


obiectivelor memoriale naţionale, alcătuită în 197334 existenţa sa 


prelungindu-se până după anul 1989, în cele din urm! fiind demolată3>. 


Deşi în şedinţa Secretariatului CC al PCR din 18 septembrie 1967 s-a 
decis includerea printre obiectivele planului de activitate ştiinţifică şi 
editorială al Institutului de Studii Istorice şi Social-Politice de pe lângă 


CC al PCR pentru perioada 1967-1970 a editării biografiei şi lucrărilor lui 


Gheorghe Gheorghiu-Dej2€, acest punct de pe lista măsurilor preconizate 
pentru „eternizarea memoriei” sale a rămas nematerializat. De asemenea, 
nu a fost realizată nici sala memorială consacrată vieţii şi activităţii lui 
Gheorghe Gheorghiu-Dej în cadrul Muzeului de Istorie a Partidului 
Comunist, a mişcării revoluţionare şi democratice din România. Cu toate 
acestea, personajul politic Gheorghe Gheorghiu-Dej s-a regăsit, alături de 
alţi militanţi ai partidului, pe panoul dedicat grevelor din ianuarie- 
februarie 1933 (sala a V-a), în materialul fotografic privind acţiunile 
organizate de partid după 23 august 1944 (sala a VIl-a) şi principalele 
evenimente care au marcat evoluţia partidului după martie 1945, cum au 


fost conferinţa naţională din octombrie 1945 şi congresul din februarie 


1948 (sala a IX-a)37. Hotărârea privind instituirea şi acordarea bursei 
republicane, „Gheorghe Gheorghiu-Dej”, în fapt o reluare a unei mai 
vechi decizii a Consiliului de Miniştri, datând din anul 1951, nu a fost 


pusă nici ea în aplicare38. 


Cu toate că lansarea concursului privind realizarea statuilor lui Dej a 


devenit publică prin publicarea regulamentului său în cotidianul Scânteia 


din 1 iulie 1965, doar un singur bust al fostului prim-secretar al CC al 


PMR va fi amplasat la Casa de Cultură din Galaţi2?. 

Măsurile privind „eternizarea memoriei” lui Gheorghe Gheorghiu- 
Dej, stabilite în martie 1965 şi aplicate ulterior, vizează emiterea unui 
timbru memorial, amplasarea unor plăci comemorative sau atribuirea 
numelui fostului lider al partidului unor obiective economice şi culturale. 
Astfel, la un an de la decesul lui Gheorghiu-Dej era pusă în circulaţie o 
emisiune comemorativă de mărci poştale, formată dintr-o marcă în 
valoare de 55 de bani şi o coliţă de 5 lei, având imprimate portretul 
acestuia. Plăcile comemorative au fost amplasate, aşa cum preconiza 
hotărârea adoptată în martie 1965, pe clădirile legate de activitatea din 
ilegalitate a fostului prim-secretar al CC al PMR, şi anume Atelierele CFR 
„Griviţa Roşie” din Bucureşti, Galaţi şi Dej. O serie de obiective 
economice, cum ar fi Combinatul Siderurgic Galaţi, Hidrocentrala „16 
februarie” de pe Argeş, Combinatul chimico-metalurgic din Baia Mare, 
respectiv Institutul Politehnic din Bucureşti, au primit numele fostului 


lider comunist. De asemenea, oraşul Oneşti, respectiv piaţa şi 


bulevardul din capitală localizate între Piaţa Victoriei şi Parcul 


Herăstrăuti. vor păstra denumirea „Gheorghe Gheorghiu-Dej” până în 


anul 1990. 

Din punctul de vedere al subiectului nostru, câteva observaţii sunt 
necesare în legătură cu aplicarea măsurilor privind „eternizarea 
memoriei” lui Gheorghiu-Dej. În primul rând, toate aceste iniţiative au 
fost puse în aplicare înainte de aprilie 1968 şi au rămas în vigoare până la 
prăbuşirea regimului lui Nicolae Ceauşescu. În al doilea rând, dintre 
măsurile preconizate în martie 1965, nu s-au materializat cele referitoare 
la editarea lucrărilor şi biografiei lui Gheorghiu-Dej, la crearea în cadrul 


Muzeului de Istorie a Partidului Comunist a unei săli speciale dedicate 


vieţii şi activităţii sale, la ridicarea unei statui a fostului lider al PMR 
Bucureşti şi la instituirea unei burse republicane care să-i poarte numele. 
Needitarea lucrărilor semnate de Gheorghiu-Dej ar putea fi explicată prin 
faptul că fuseseră publicate antum mai multe volume cu selecţii din 


discursurile sale sub titlul Articole şi cuvântări? De asemenea, apariţia 


acestora ar fi precedat sau ar fi coincis ca publicarea, începând cu anul 
1968, a primelor volume dintr-o serie extrem de longevivă (România pe 
drumul desăvârşirii construcţiei socialiste, redenumită începând cu anul 
1970 România pe drumul construcţiei societăţii socialiste multilateral 
dezvoltate), care conţinea selecţii din discursurile rostite de Nicolae 
Ceauşescu cu diferite prilejuri. Mai mult, detaşarea simbolică a noului 
lider al PCR de moştenirea „obsedantului deceniu” proclamată în aprilie 
1968 ar putea constitui o altă explicaţie pentru nepublicarea postumă a 
lucrărilor lui Gheorghiu-Dej. Aceleaşi impedimente care au întârziat 
elaborarea şi apariţia până în 1989 a unei istorii a PCR pot fi invocate ca 
explicaţii şi pentru nepublicarea biografiei fostului lider al PMR. O astfel 
de lucrare biografică ar fi trebuit, printre altele, să stabilească şi să 
evalueze contribuția politică a lui Gheorghiu-Dej la dezvoltarea 
instituţională a partidului şi la transformarea socialistă a ţării, dar şi să 
clarifice o serie de aspecte controversate din activitatea partidului din 
perioada interbelică şi postbelică. Totodată, un astfel de volum ar fi 
reprezentat un permanent reper, care ar fi pus sub semnul întrebării 
veridicitatea reinterpretărilor recurente ale momentelor din istoria 
partidului care au caracterizat perioada conducerii lui Nicolae Ceauşescu. 
Aşa cum am arătat mai sus, personajul politic Gheorghe Gheorghiu-Dej s- 
a regăsit în discursul documentar al fotomontajelor din „Muzeul de Istorie 
a Partidului Comunist”, chiar dacă nu a fost creată o sală specială în acest 


sens. Propunerea privind instituirea unei burse republicane pentru 


„eternizarea memoriei” fostului lider al PMR relua, în fapt, o hotărâre de 


partid mai veche, datând din anul 195145. Faptul că această măsură nu a 
fost aplicată nici după moartea lui Gheorghiu-Dej demonstrează lipsa 
constantă de interes din partea conducerii partidului faţă de un astfel de 
mijloc neproletar de comemorare. Ridicarea în centrul Bucureştiul a unei 
statui a lui Gheorghiu-Dej ar fi constituit o manifestare a perpetuării post 
mortem a cultului personalităţii sale, o practică denunţată voalat de 
Nicolae Ceauşescu prin sintagma „exagerarea meritelor unor militanţi” 
folosită în discursul său din mai 1966. În legătură cu acest aspect trebuie 
menţionat faptul că, în ciuda exceselor asociate cultului personalităţii sale, 
nicio statuie a liderului PCR nu a fost amplasată în vreun spaţiu public din 
România. 

Ca o concluzie a consideraţiilor noastre privind măsurile de 
„eternizare a memoriei” lui Gheorghe Gheorghiu-Dej, putem afirma că în 
majoritatea lor acestea au fost puse în aplicare chiar dacă cu un anumit 
grad de moderație. Iar această moderație a fost în primul rând rezultatul 
ataşamentului formal şi unanim exprimat de noua conducere a partidului 


faţă de poziţia liderului ca primus inter parestt în cadrul acesteia. Astfel, 


locul şi rolul pe care noul regim i le atribuia lui Gheorghiu-Dej erau 
acelea ale unui fost mare lider de partid, al cărui nume era legat de unul 
dintre evenimentele semnificative ale luptei istorice şi ideologice a 
partidului împotriva vechiului regim din timpul perioadei interbelice şi a 
cărui activitate politică a stat la baza dezvoltării instituţionale a partidului 
şi a transformării socialiste a ţării. Pentru această excepţională contribuţie 
a sa, fostul lider al partidului era onorat prin punerea în aplicare a 
măsurilor preconizate în acest sens în martie 1965. Chiar şi în discursul 
său din aprilie 1968 din cadrul adunării activului de partid din capitală, 


Nicolae Ceauşescu  recunoştea că „Gheorghiu-Dej are merite 


incontestabile, după cum a avut şi serioase lipsuri şi greşeli”. Faptul că 
noul lider al partidului limita greşelile predecesorului său la încălcarea 
normelor de partid, înțelegând prin aceasta mai ales iniţierea unor măsuri 


represive neîntemeiate împotriva adversarilor săi politici, este edificator 


din punctul de vedere al subiectului nostru. În acest sens, aspectele 
represive ale regimului lui Gheorghiu-Dej erau interpretate de Ceauşescu 
ca fiind un episod nefericit, dar izolat din istoria partidului şi care nu 
anula sau diminua contribuţia acestuia şi a liderului său la dezvoltarea cu 
succes, pe coordonate socialiste, a ţării. 

Aşa cum am precizat anterior, abordarea subiectului biografiei politice 
a lui Gheorghiu-Dej va include atât perioada anterioară momentului 23 
august 1944 corespunzătoare activităţii sale ca revoluţionar de profesie, 
cât şi perioada de după această dată, care marchează ascensiunea sa 
politică în calitate de lider al partidului. 

Fără a avea pretenţia unei analize complexe a activităţii lui 
Gheorghiu-Dej din perioada ilegalităţii partidului sau a modului în care 
cultul personalităţii a valorificat acest subiect, ne vom limita la a 
identifica principalele episoade ale biografiei sale revoluţionare, 
înregistrate de propaganda şi istoriografia de partid. Din punctul de 
vedere al subiectului nostru este relevant modul în care aceste segmente 
date ale fostului lider al PMR au fost reinterpretate în perioada conducerii 
lui Nicolae Ceauşescu şi integrate în istoria „revoluţionară” a acestuia. 

Trei episoade au fost incluse ca părţi distincte ale biografiei 
revoluţionare a lui Gheorghiu-Dej: implicarea sa în acţiunile de pregătire 
a mişcărilor greviste de la începutul anului 1933 şi evenimentele judiciare 
care au urmat; perioada detenţiei; respectiv evadarea de la Târgu-Jiu şi 


participarea la evenimentele de la 23 august 1944. 


Materialele publicate înainte de martie 1965 şi până la mijlocul anilor 
1970 confirmă implicarea lui Gheorghe Gheorghiu-Dej în pregătirea 
evenimentelor muncitoreşti din ianuarie-februarie 1933. Recomandat atât 
de entuziasmul său, cât mai ales de ataşamentul profund faţă de cauza 
Partidului Comunist, Gheorghiu-Dej s-a numărat printre delegaţii care au 
participat la conferinţa pe ţară a muncitorilor ceferişti din martie 1932 de 
la Bucureşti. Cu acest prilej, datorită impresiei deosebite pe care a lăsat-o 
participanţilor la conferinţă şi unora dintre membrii conducerii partidului, 
Gheorghiu-Dej a fost ales secretar al Comitetului Central de Acţiune al 
muncitorilor ceferişti. Sarcina atribuită acestui comitet de Partidul 
Comunist era aceea de a realiza unitatea organizaţională a clasei 
muncitoare din sectorul CFR, ca unică soluţie prin care revendicările sale 
puteau fi luate în considerare de conducerea de la acea dată a ţării. În 
contextul accentuării crizei economice interne şi a măsurilor represive 
iniţiate de guvemul român împotriva muncitorilor care-şi exprimau 
nemulţumirile faţă de deteriorarea situaţiei lor economico-sociale, 
Partidul Comunist a decis iniţierea unor mişcări greviste de amploare, 
care au culminat cu evenimentele din 11-14 februarie 1933 de la 
Atelierele CFR Griviţa. În aceste condiţii, autorităţile române au trecut la 


arestarea liderilor muncitorilor, inclusiv a membrilor Comitetului Central 


de Acţiune şi apoi la înăbuşirea în forţă a revoltei de la Griviţa?. Pentru 
că recursul înaintat de avocaţii apărării a fost admis, procesul 
conducătorilor mişcărilor greviste de la începutul anului 1933 va fi 
rejudecat la Craiova în intervalul iunie-iulie 1934. Cu acest prilej, 
Gheorghiu-Dej, împreună cu ceilalţi inculpaţi au transformat acţiunea 
judiciară îndreptată împotriva lor într-un rechizitoriu dur la adresa politicii 
guvernului român, denunţând nu doar măsurile sale economice, care ar fi 


afectat cu precădere interesele economice ale clasei muncitoare, cât mai 


ales caracterul represiv, injust al regimului burghezo-moşieresc. Părţi din 
declaraţia primului lider al PMR, făcută în timpul procesului din iunie- 
iulie 1934, au fost incluse în conţinutul materialelor publicate, până la 
începutul anilor 1970, pe marginea acestui subiect, pentru a sublinia 


curajul, determinarea şi credinţa acestuia în victoria finală a cauzei 


generoase a clasei muncitoare şi a ideologiei sale. 

Analiza modului în care aceste evenimente incluse în biografia 
revoluţionară a lui Gheorghiu-Dej s-au regăsit în materialele publicate 
după anul 1965 se bazează atât pe articolele apărute în presă, cât şi pe 
volumele de studii referitoare la activitatea din perioada interbelică a 
Partidului Comunist. Astfel, articolele de presă publicate ulterior lunii 
martie 1965 fie nu fac întotdeauna referire la rolul pe care Gheorghiu-Dej 
l-a avut în cadul evenimentelor din ianuarie-februarie 1933, fie se opresc 
numai asupra momentului alegerii sale în cadrul Comitetului Central de 
Acţiune în 1932. Această neregularitate în prezentarea rolului fostului 
lider al PMR în evenimentele de la începutului anului 1933, care se va 
menţine până 1978, poate fi explicată prin specificul opţiunilor editoriale, 
aspect asupra căruia ne-am oprit în consideraţiile noastre anterioare 


privind posibilele raţiuni care au stat la baza diminuării prezenţei sale în 


mecanismul comemorativ al partidului după 196548, De asemenea, lipsa 
detaliilor privind activitatea revoluţionar-organizatorică a lui Gheorghiu- 
Dej din 1933 poate fi parţial explicată prin caracterul general, de 
popularizare, specific contribuţiilor de presă. Aceasta în condiţiile în care 
culegerile de studii privind istoria partidului au continuat, cel puţin până 
la începutul anilor 1970, să prezinte în detaliu contribuţia fostului lider al 
PMR la organizarea grevelor muncitoreşti din 1933. 

Aniversarea a 50 de ani de la „eroicele lupte revoluţionare din 1933 


ale muncitorimii române” a fost transformată într-un nou prilej de 


manifestare a cultului personalităţii lui Nicolae Ceauşescu, care a început 
să domine discursul propagandei de partid încă din ianuarie 1978. Astfel, 
articolul publicat în Scânteia nu menţionează contribuţia lui Gheorghiu- 
Dej la organizarea acestor evenimente. Din contră, se precizează că acest 
eveniment solemn avea loc la scurt timp după o altă aniversare, cea care 
marca „împlinirea a 50 de ani de strălucită activitate revoluţionară a 
tovarăşului Nicolae Ceauşescu, care s-a afirmat din fragedă tinereţe ca un 
remarcabil luptător revoluţionar, ca un strălucit militant pentru întărirea 


capacităţii de acţiune a clasei muncitoare, a unităţii şi coeziunii rândurilor 


sale”49. în discursul său rostit în cadrul adunării festive organizate cu 
acest prilej în capitală, Nicolae Ceauşescu a menţionat numele lui 
Gheorghiu-Dej şi a celorlalţi lideri comunişti implicaţi în evenimentele 
din 1933, subliniind însă că aceştia au acţionat la ordinele partidului, 


căruia, de altfel, trebuia să i se atribuie şi meritul de a le fi organizat20. 


Aceeaşi dinamică, observabilă din analiza conţinutului articolelor de 
presă, este valabilă şi pentru culegerile de studii despre istoria partidului 
în perioada interbelică. Astfel, în timp ce volumele publicate în prima 


parte a anilor 1970 includ detalii privind contribuţia lui Gheorghiu-Dej la 


derularea evenimentelor premergătoare grevelor din 193321, cele apărute 
după anul 1978 reduc spaţiul acordat acelor părţi din istoria partidului 
care nu puteau fi legate, nici prin falsificarea lor grosolană, de biografia 


tânărului revoluţionar Nicolae Ceauşescu22. 


O transformare similară este identificabilă şi în cazul materialelor 
publicate pe marginea procesului de la Craiova, după momentul înhumării 
lui Gheorghiu-Dej în martie 1965. Astfel, pe măsura intensificării cultului 
personalităţii lui Nicolae Ceauşescu, în special după 1978, versiunea 


oficială vehiculată în presă cu privire la procesul din 1934 este una care se 


concentrează pe implicarea liderului PCR, din partea unei organizaţii- 
paravan legale ale PCdR, Comitetul Naţional Antifascist (Român), în 
aducerea unor liste de adeziuni semnate de muncitori în sprijinul liderilor 
mişcărilor greviste judecaţi la Craiova. Pentru că acţiunea lui Ceauşescu a 
devenit elementul principal al materialelor publicate pe tema acţiunii 
judiciare din 1934, figurile celorlalte personaje implicate sunt estompate 
într-un anonimat colectiv. Astfel, numele inculpaţilor, inclusiv cel al lui 
Gheorghiu-Dej, nu vor mai fi menţionate, după cum nici detaliile 
referitoare la soarta lor nu-şi vor mai găsi locul, după finalizarea 


procesului, în materialele publicate pe acest subiect3. 


Un al doilea element al biografiei revoluţionare a lui Gheorghiu-Dej 
este reprezentat de perioada detenţiei sale, ca urmare a condamnării în 
procesul de la Bucureşti (iulie 1933) şi, ulterior, în cel de la Craiova 
(iunie-iulie 1934). Deşi materialele publicate pe această temă îl prezintă 
ca un martir al cauzei partidului, care ar fi suportat chinurile detenţiei în 
cele mai cunoscute închisori româneşti, o atenţie specială este acordată 
perioadei pe care viitorul lider al PMR a petrecut-o la Doftana şi Târgu- 
Jiu. Pentru că episodul detenţiei în lagărul de la Târgu-Jiu este legat, într-o 
mai mare măsură, de evenimentele de la 23 august 1944, în cele ce 
urmează ne vom opri doar asupra perioadei în care Gheorghiu-Dej şi-a 
executat sentința la Doftana. În acest sens, vom identifica posibilele 
motivații care au stat la baza individualizării acestui episod în biografia 
revoluţionară a primului lider al PMR şi în ce măsură perspectiva 
propagandei oficiale asupra acestuia s-a modificat după momentul morţii 
sale. 

Doftana a fost singura închisoare a deţinuţilor politici comunişti, 
transformată, după august 1944, în muzeu, şi a ocupat un loc central în 


cadrul mitologiei/istoriei partidului. Doftana a fost locul unde au fost 


concentrați, după 1936, majoritatea deţinuţilor politici comunişti şi viitorii 
lor lideri. Totodată, această închisoare a devenit în perioada comunistă un 
simbol al represiunii vechiului regim şi, în acest context, al rezistenţei 
comuniştilor, fiind astfel transformată într-o adevărată „universitate de 
partid” şi într-un câmp de luptă politică împotriva autorităţilor statului. Nu 
în ultimul rând, această închisoare a fost considerată în istoria partidului 
un loc al sacrificiului suprem al deţinuţilor comunişti pentru idealul lor, în 
condiţiile confruntării dure, de pe poziţii inegale, cu reprezentanţii 


vechiului regim, dar şi ca urmare a cutremurului care a distrus Doftana 


din temelii (10 noiembrie 19404. Toate acestea au fost suficiente motive 
pentru ca atât Gheorghiu-Dej, cât şi Nicolae Ceauşescu să opteze pentru 
includerea şi individualizarea perioadei de detenţie la Doftana ca parte a 
biografiei lor revoluţionare. 

Compararea celor două volume dedicate muzeului de la Doftana, 


apărute la o distanţă de 8 ani2>2 


„ este în măsură să evidenţieze atât 
dimensiunea rolului pe care propaganda oficială de partid i l-a atribuit lui 
Gheorghiu-Dej, în contextul detenţiei sale aici, cât şi momentul şi modul 
în care acesta a fost îndepărtat din istoria partidului, în ce priveşte 
episodul Doftana. 

În ediţia volumului din 1960 intitulat Muzeul Doftana, Gheorghe 
Gheorghiu-Dej era prezentat ca liderul organizaţiei deţinuţilor comunişti 
de la Doftana. El a fost cel care a impulsionat, după aducerea sa aici, în 
mai 1937, munca de educare politică a cadrelor şi care ar fi contribuit la 
stabilirea unei tactici unitare de luptă pentru menţinerea şi îmbunătăţirea 
regimului politic în închisori pentru deţinuţii comunişti. Totodată, viitorul 
lider al PMR era prezentat în cadrul volumului în calitate de conducător al 
conferinţei celulei de partid de la Doftana, organizată în februarie-martie 


1938. Spre deosebire de Gheorghiu-Dej, citat la începutul volumului şi a 


cărui poză era reprodusă de două ori, ceilalţi militanţi importanţi închişi la 
Doftana, cu excepţia lui Chivu Stoica, erau doar nominalizați: fără poză- 
portret, li se prezenta doar fişa de carceră, ca în cazul lui Gheorghe 
Apostol, Emil Bodnăraş, Nicolae Ceauşescu, Alexandru Drăghici, 


Alexandru Moghioroş=?. 


In lucrarea Muzeul Doftana publicată în 1968, militanţii comunişti 
care s-au aflat în această închisoare sunt nominalizați în ordine alfabetică, 
iar pozele portret, reproduse în paginile volumului, au aceeaşi 


dimensiune. Preocuparea pentru a sublinia statutul egal al tuturor 


liderilor de partid care au trecut pragul acestei închisori, preocupare 
determinată de ataşamentul formal al noii conducerii a PCR la respectarea 
principiului conducerii colective în procesul decizional de partid, este 
evidentă şi în tratamentul aplicat personajelor Gheorghiu-Dej şi Nicolae 
Ceauşescu în cadrul organizării exponatelor muzeului. Astfel, cei doi sunt 


528 numele lor 


citați o singură dată, fără a li se preciza funcția deținut 
sunt incluse în aceeaşi enumerare alfabetică a militanţilor comunişti care 
au trecut prin închisoarea de la Doftana, iar pozele lor se regăsesc şi ele, o 


singură dată, în materialele fotografice ale muzeului29. Totodată, volumul 


marchează începutul reinterpretării istoriei Doftanei prin diminuarea 
importanţei contribuţiei lui Gheorghiu-Dej şi sporirea corespunzătoare a 
celei a lui Ceauşescu la organizarea şi desfăşurarea vieţii de partid din 
cadrul acestei închisori. Astfel, din naraţiunea volumului lipsesc 
menţiunile legate de rolul pe care Gheorghiu-Dej l-a avut în organizarea şi 
conducerea grevelor la începutul anului 1933 sau la întărirea 
organizatorică şi politică a colectivului de militanţi comunişti şi a celulei 
de partid de la Doftana (de exemplu, nu mai este menţionată conferinţa 


celulei de partid din februarie-martie 1938 condusă de el). Toate 


activităţile desfăşurate la Doftana erau prezentate în volumul din 1968 ca 
fiind rezultatul unei munci colective: nu e vorba de nici un lider absolut, 


ci doar de mai mulţi lideri, militanţi comunişti nominalizați alfabetic20. 


Subiectul închisorii de la Doftana a revenit în atenţia presei româneşti 
şi a istoricilor de partid în cursul anilor 1970, în contextul marcării 
oficiale a unor evenimente legate de istoria interbelică a PCR, cum ar fi, 
de exemplu, obţinerea regimului politic pentru „deţinuţii antifascişti” sau 
sărbătorirea unor date aniversare de la crearea acestei organizaţii. În 
legătură cu aceste contribuţii, este important de menţionat că singurul 
personaj nominalizat dintre foştii deţinuţi de la Doftana era Nicolae 
Ceauşescu. Până în 1978, referirile la persoana sa erau relativ modeste, 
reducându-se la acelaşi citat privind perioada detenţiei sale şi sprijinul pe 
care deţinuţii de la Doftana l-ar fi primit din partea locuitorilor din 


Câmpina? După această dată şi în legătură directă cu intensificarea 


cultului personalităţii liderului PCR, aprecierile elogioase privind 
comportamentul său în condiţiile grele ale detenţiei s-au intensificat şi 
permanentizat. În fapt, ele reluau şi îi atribuiau exclusiv lui Nicolae 
Ceauşescu, în calitatea sa de lider neoficial al comuniştilor închişi la 
Doftana, aceleaşi acţiuni care, înainte de 1965, erau invocate pentru a 
descrie activitatea lui Gheorghiu-Dej în perioada detenţiei sale aici, cum 
ar fi, de exemplu, iniţierea şi coordonarea acţiunii de (re)organizare a 
activităţii celulei de partid sau a învăţământului politic şi de cultură 


generală pentru comuniştii încarceraţi la DoftanaS2. 


Materialele publicate până la începutul anilor 1970 pe marginea 
evenimentelor premergătoare zilei de 23 august 1944 menţionau 
contribuţia lui Gheorghiu-Dej şi a celulei de partid din lagărul de la 
Târgu-Jiu în organizarea forţelor Partidului Comunist pentru „răsturnarea 


dictaturii militaro-fasciste”. Astfel, în schimbul său de scrisori cu 


militanţii comunişti aflaţi în libertate, primul lider al PMR ar fi indicat 
măsurile ce trebuiau luate pentru pregătirea întregului partid, nu doar a 
liderilor săi, în vederea acestei acţiuni. În acelaşi timp, el sublinia 
necesitatea respectării măsurilor de securitate şi a conspirativităţii muncii, 
precum şi oportunitatea creării unui sistem propriu al partidului care să-i 
ofere o bază informaţională unitară pentru acţiunile sale. Un alt obiectiv al 
planului de acţiune elaborat de Gheorghiu-Dej era legat de înlăturarea 
conducerii oficiale a partidului şi a liderului său de la acea dată, Ştefan 
Foriş, acuzaţi, printre altele, de trădare şi colaborare cu Siguranţa 
antonesciană. Evadarea lui Gheorghiu-Dej şi a altor militanţi închişi în 
lagărul de la Târgu-Jiu ar fi asigurat partidului nu doar o nouă conducere, 
„sănătoasă” din punct de vedere politic, ci şi un plan pentru „pregătirea 


insurecției armate din august 1944»65. 


O analiză a materialelor publicate înainte şi după momentul martie 
1965 evidenţiază două modalităţi distincte de abordare a subiectului 
semnificației zilei de 23 august 1944 în istoria recentă a ţării şi implicit a 
contribuţiei lui Gheorghiu-Dej în acest sens. Astfel, articolele de presă 
care marcau anual sărbătorirea zilei naţionale a României comuniste se 
concentrau pe relevarea importanţei evenimentului de la 23 august 1944 
din perspectiva succeselor dobândite de partid, condus de Gheorghiu-Dej 
sau de Nicolae Ceauşescu, în activitatea sa de transformare socialistă a 


ării 94 În acest context, detaliile privind pregătirea evenimentului de la 


23 august apăreau preponderent cu prilejul aniversării unui număr 


¡65 


„rotund” de an sau în studiile şi articolele publicate în reviste sau 


volume de specialitateS€. Totodată, exprimarea publică a ataşamentului 


noilor lideri ai partidului faţă de principiul conducerii colective este în 


măsură să explice, cel puţin până la începutul anilor 1970, opţiunea presei 


de partid şi a istoriografiei oficiale pentru evidenţierea rolului PCR în 
organizarea acţiunii politice de la 23 august 1944. Descris ca o entitate 
politică colectivă, dar dotată cu o conştiinţă revoluţionară, Partidul 
Comunist din România şi-ar fi asumat sarcina organizării şi conducerii 
maselor populare în lupta împotriva „dictaturii militaro-fasciste” şi, 


ulterior, a consolidării controlului său deplin asupra puterii în România? 


Plecând de la consideraţiile noastre anterioare, putem afirma că în 
perioada conducerii lui Nicolae Ceauşescu se constată o diminuare a 
locului şi rolului lui Gheorghiu-Dej în cadrul istoriei oficiale a partidului. 
Această evoluţie a fost influenţată de câţiva factori. Primul priveşte 
ataşamentul formal faţă de principiul conducerii colective, pe care noii 
lideri ai PCR au înţeles să-l exprime în mod public prin sublinierea 
contribuţiei lor comune la structurarea şi funcţionarea procesului 
decizional din cadrul organismelor de conducere a partidului. În acest 
context, o accentuare a meritelor lui Gheorghiu-Dej ar fi pus sub semnul 
întrebării acest punct al programului politic al noii conduceri de partid. 
Cel de-al doilea factor este legat de consecinţele negative pe care 
dezvăluirile făcute în cadrul plenarei CC al PCR din aprilie 1968 le-au 
avut asupra imaginii fostului lider al PMR. Astfel, în condiţiile în care 
Nicolae Ceauşescu încerca să-şi definească viziunea asupra modului de 
conducere a partidului prezentând-o ca diferită calitativ de cea a 
predecesorului său, episodul denunţării abuzurilor „obsedantului deceniu” 
este în măsură să explice anonimizarea graduală a rolului lui Gheorghiu- 
Dej în istoria partidului. În al treilea rând, intensificarea cultului 
personalităţii liderului PCR şi accentul pus în cadrul manifestărilor 
acestuia pe sublinierea caracterului „revoluţionar” al biografiei sale a 


determinat o reinterpretare a istoriei partidului, care îi arunca în anonimat 


pe toţi ceilalţi lideri ai partidului din perioada interbelică, inclusiv pe 
Gheorghiu-Dej. 

Ultima parte a analizei noastre se va concentra asupra biografiei 
politice a primului lider al PMR după august 1944. Fără a avea pretenţia 
unei evaluări complete cu privire la modul în care această parte a 
activităţii politice a lui Gheorghiu-Dej s-a regăsit sau a fost valorificată în 


manifestările cultului personalităţii saleS8, vom încerca, pe marginea 


materialelor publicate la scurt timp după moartea sa, să evidenţiem, pe de 
o parte, principalele constante tematice ale discursului omagial privind 
acest subiect, iar pe de alta, să evaluăm în ce măsură şi cum au 
supravieţuit acestea mediatic în perioada guvernării lui Nicolae 
Ceauşescu. 

Articolele publicate în Scânteia înaintea funeraliilor naţionale din 
martie 1965 conţineau referiri elogioase cu privire la activitatea politică a 
lui Gheorghiu-Dej. Astfel, pentru toţi cei care l-au cunoscut personal sau 
în calitatea sa oficială de lider al partidului, el a fost un „conducător de tip 
nou”, „înţelept”, întruchipând „exemplul minunat al unei vieţi puse pe de- 
ntregul în slujba marilor idealuri ale partidului, ale clasei muncitoare şi 
poporului”. Rezultatele excepţionale ale implicării consecvente şi depline 
a lui Gheorghiu-Dej în materializarea planului partidului de transformare 
pe coordonate socialiste a ţării au recomandat includerea sa în „şirul lung 
de eroi pe care poporul îi venerează şi-i va venera veşnic, a căror pildă 
devine şi rămâne o componentă a patrimoniului spiritual al poporului”, în 
acest context, el devenind un „simbol al celor mai nobile trăsături ale 
poporului din care s-a născut şi pe care l-a slujit cu devotament şi 


eroism”899. 


Aceleaşi aprecieri superlative la adresa activităţii fostului lider al 


PMR au fost menţionate şi în discursurile rostite cu prilejul înhumării sale 


de membrii noii conduceri a partidului. Astfel, Gheorghiu-Dej a fost un 
„eminent conducător de partid şi de stat”, care „şi-a legat până la 
identificare întreaga activitate de tot ceea ce, prin strădania şi geniul lor 
creator, au înfăptuit şi desăvârşesc milioane de oameni ai muncii: 
orânduirea socialistă”. Activitatea sa nu s-a limitat doar la domeniul 
politicii interne. Din contră, „întreaga politică externă a României 
socialiste poartă sigiliul voinţei de pace, respectul deplin al independenţei 


şi demnităţii naţionale” pe care „tovarăşul Gheorghiu-Dej le-a susţinut şi 


promovat cu neobosită convingere şi energie»70. În discursul său rostit cu 
acelaşi prilej, Nicolae Ceauşescu recunoştea amprenta indubitabilă pe 
care contribuţia predecesorului său a lăsat-o asupra devenirii socialiste a 
ţării, poziţia sa de „militant remarcabil al mişcării comuniste şi 
muncitoreşti internaţionale” şi, nu în ultimul rând, calitatea sa de principal 


arhitect al noului curs de politică externă, inaugurat odată cu „Declaraţia 


din aprilie 1964” 4, Aceleaşi două teme mari, identificate anterior şi axate 
pe evidențierea contribuției lui Gheorghiu-Dej la trasarea şi 
implementarea cu succes a politicii interne şi externe a partidului, sunt 
menţionate şi în cele două articole cu miză comemorativă publicate în 
1966, la împlinirea unui an de la moartea sa, respectiv la aniversarea a 65 
de ani de la naşterea sa, dar cu o anumită nuanţă. Această nuanţă ţine de 
sublinierea faptului că Gheorghiu-Dej a fost liderul partidului şi că 
rezultatele activităţii sale erau, în primul rând, consecinţa directă a 


aplicării politicii acestuiaZ2. Această reinterpretare, în sensul diminuării 


rolului său în istoria recentă a partidului, poate fi considerată un rezultat 
al afirmării în spaţiul public românesc a ataşamentului noii conduceri faţă 
de principiul structurării pe baze colective a procesului decizional, aspect 
pe care l-am discutat deja. Cu toate că în aprilie 1968 Nicolae Ceauşescu 


nu a criticat contribuţia predecesorului său la implementarea planurilor de 


transformare socialistă a ţării, nici o referire pe această temă nu se va mai 
regăsi în continuare în paginile Scânteii. Diminuarea importanţei 
perioadei conducerii lui Gheorghiu-Dej la istoria partidului va deveni 
evidentă odată cu începerea sărbătoririi, în anul 1975 şi apoi, în mod 
constant, pe parcursul anilor 1980, a anilor scurşi de la Congresul al IX- 
lea al PCR. Această sărbătorire a atribuit forumului partidului din 1965 o 
semnificaţie ctitorială, marcând în acest fel începutul unei noi etape în 
evoluţia României socialiste, etapă care ar fi fost caracterizată prin 
schimbări radicale şi realizări fără precedent în planul politicii interne. 
Mai mult, intensificarea cultului personalităţii lui Nicolae Ceauşescu a 
contribuit la considerarea activităţii sale a fi unică sursă a tuturor acestor 
succese înregistrate în construcţia socialistă naţională. În aceste condiţii, 
Scânteia a publicat materiale care făceau referire la perioada anterioară 
anului 1965. Acestea prezentau doar cifre şi statistici care descriau 
începutul dezvoltării socialiste a ţării şi care, indirect, ofereau o bază de 
comparaţie menită să pună în evidenţă cursul ascendent fără precedent al 


dezvoltării României din perioada guvernării lui Nicolae CeauşescuZ2. 


Deşi a continuat principalele direcţii ale politicii externe creionate de 
predecesorul său, noul lider al partidului a ajuns, datorită condamnării 
intervenţiei trupelor Tratatului de la Varşovia în Cehoslovacia din august 
1968, să se identifice şi să personifice, atât pentru populaţia ţării, cât şi 
pentru mediul politic occidental, esenţa „Declaraţiei din aprilie 1964”: 
afirmarea independenţei politice a României şi a PCR faţă de Uniunea 
Sovietică prin apărarea dreptului fiecărui partid comunist de a-şi elabora, 
alege sau schimba, conform priorităţilor naţionale, formele şi metodele 


construcţiei socialiste. 


In concluzie, analiza noastră privind modul în care imaginea lui 


Gheorghe Gheorghiu-Dej s-a perpetuat în perioada conducerii lui Nicolae 


Ceauşescu s-a concentrat pe trei direcţii distincte. Ele au vizat evoluţiile 
politice care au însoţit schimbarea de la vârful conducerii Partidului 
Comunist şi care au definit un anumit context politic menit să justifice 
diminuarea prezenţei lui Gheorghiu-Dej în mecanismul comemorativ- 
istoric al partidului. Modul în care au fost puse în aplicare măsurile 
privind „eternizarea memoriei” fostului lider al PMR, precum şi subiectul 
biografiei sale politice înainte şi după momentul 23 august 1944 au 
constitut celelalte două perspective ale analizei noastre. În acest context, 
estomparea treptată, până la dispariţia publică, a personajului istoric 
Gheorghiu-Dej a fost influenţată în primul rând de ataşamentul exprimat 
public prin diverse mijloace a noilor lideri ai PCR faţă de principiul 
conducerii colective şi al egalităţii decizionale în organele conducătoare 
ale partidului. Această situaţie făcea nepotrivită sau inadecvată orice 
accentuare a rolului liderului, fie el şi decedat, în organizarea şi 
desfăşurarea activităţii partidului. În acest context, denunţarea parţială, în 
aprilie 1968, a abuzurilor săvârşite de Gheorghiu-Dej a justificat, de 
asemenea, o diminuare a prezenţei sale în discursul propagandistic al 
partidului. Iregularitatea menţionării contribuţiei fostului lider al PMR la 
organizarea luptei revoluţionare împotriva vechiului regim poate fi 
explicată atât prin caracterul diferit al surselor avute în vedere (presă, 
volume de specialitate), cât mai ales prin apariţia şi dezvoltarea treptată, 
începând cu 1968, a cultului personalităţii lui Nicolae Ceauşescu. Această 
evoluţie a redus întreaga istorie interbelică şi chiar postbelică a partidului 
la activitatea unui singur personaj politic: liderul său ales în martie 1965. 
Cu toate acestea, punerea în aplicare a măsurilor legate de „eternizarea 
memoriei” lui Gheorghiu-Dej şi menţinerea valabilităţii lor până la 
prăbuşirea regimului comunist român în 1989 i-au păstrat acestuia un loc 


în galeria liderilor partidului, a căror activitate politică a intrat într-un con 


de umbră odată cu apariţia şi dezvoltarea cultului personalităţii lui 


Nicolae Ceauşescu. 

Partea a IV-a 


POLITICI ŞI PRACTICI ALE REGIMULUI DEJ 


ECONOMIA ROMÂNIEI ÎN ANII 
SOCIALISMULUI. UN MODEL DE 
DEZVOLTARE DE TIP EXTENSIV 


Maria Mureşan 


23 august 1944 reprezintă pentru economia României un moment de 
referinţă şi un punct de discontinuitate în lungul drum către modernitate, 
înţeleasă ca adecvare a ei la modelul european. Timp de aproape un secol 
şi jumătate, economic, politic şi instituţional, decidenţii scenei politice 
româneşti au încercat — şi în cea mai mare parte au reuşit — să impună, în 
diferite grade de maturitate şi profunzime, instituţiile şi mecanismele 
specifice economiei de piaţă concurenţiale funcţionale. După momentul 
amintit, ca urmare a conjuncturii politico-militare determinate de sfârşitul 
celei de-a doua conflagrații mondiale, precum şi a înțelegerilor dintre 
marile puteri, România a rămas în sfera de influenţă sovietică şi, pe acest 
fundal, a început o dificilă şi frământată tranziţie pe o altă cale: integrarea 
în lagărul socialist, numit ulterior sistemul socialist mondial. Procesul 
integrării României în lumea socialistă, derulat pe parcursul a aproape o 
jumătate de secol, se manifestă în două planuri: intern şi extern. În plan 
intern a fost statuat un model politico-economic şi social străin până 
atunci de lumea românească, respectiv economia de comandă, denumită şi 
economie planificată centralizat. Pe plan extern, încadrarea în fluxurile 


economice dintre ţările sistemului socialist era dirijată de Consiliul de 


Ajutor Economic Reciproc, înfiinţat la începutul anului 1949. Prezenţa 
trupelor sovietice pe teritoriul ţării şi a consilierilor sovietici a avut un rol 


important în iniţierea şi desfăşurarea acestui proces. 


Drumul economiei româneşti către economia de comandă 


În primii ani postbelici, respectiv 1944-1948, economia românească 
cunoaşte un dublu proces: refacerea de după război şi pregătirea pentru 
economia planificată centralizat. Cele două procese se desfăşoară 
concomitent, se îngreunează reciproc şi exercită o presiune sporită asupra 
populaţiei. 

Pregătirea pentru economia de comandă s-a înfăptuit printr-o serie de 
măsuri care au avut un pretins rol de reformă şi un pronunţat caracter 
politic. La sfârşitul anului 1944 şi în prima parte a celui următor, 
activitatea economică era canalizată, cu eforturi umane şi materiale 
deosebite, spre satisfacerea nevoilor frontului, ceea ce a afectat grav 
nivelul de trai al populaţiei. Decalajul accentuat dintre cererea şi oferta de 
bunuri de consum individual a dus la creşterea spectaculoasă a inflaţiei, 
extinderea deosebită a „pieţei negre”, apelul la cartelări şi/sau raţionalizări 
de produse alimentare etc., aceste fenomene fiind însoţite şi de 
revendicări salariale şi nelinişti sociale. Toate acestea s-au desfăşurat în 
condiţiile unui nivel scăzut de resurse materiale şi financiare, ca urmare a 
efortului impus de război şi a distrugerilor provocate de acesta, a 
dezorganizării producţiei din cauza transporturilor, îndeosebi ale celor 
feroviare, a blocării devizelor în străinătate, a statutului conferit României 
prin Convenţia de Armistiţiu şi mai ales a obligaţiilor economice 
prevăzute de aceasta. Menţionăm şi greutăţile inerente procesului de 


reorientare a producţiei a unor industrii care produseseră bunuri impuse 


de condiţiile de război ş.a. Toate acestea impuneau adoptarea unor măsuri 
cu caracter etatist-dirijist, menite să contracareze sau cel puţin să limiteze 
stările de lucruri extrem de grave şi să conducă la normalizarea vieţii 
economico-sociale, la sporirea producţiei, redresarea comerţului, a 
circulaţiei băneşti, la ameliorarea condiţiilor de trai ş.a. Elaborarea unui 
ansamblu coerent şi eficient de măsuri în acest sens a fost întârziată de 
versatilitatea clasei politice româneşti, dar în bună măsură şi de disputele 
politice dintre factorii de putere tradiţionali şi cei sprijiniți sau impuşi 
direct de reprezentanţii URSS, care urmăreau orientarea vieţii economico- 
sociale româneşti după modelul celei sovietice. 

Nu trebuie omisă nici situaţia creată de seceta din anii 1945-1946, iar 
în unele zone ale ţării chiar şi în 1947. În aceste împrejurări au fost luate o 
serie de măsuri menite să atenueze impactul urmărilor războiului asupra 
economiei şi nivelului de trai al populaţiei, unele dintre ele având un 
caracter populist-reformator, dar care vizau limitarea şi, în perspectivă, 
eliminarea capitalului şi a iniţiativei particulare. Astfel, în 1945 şi în 
prima parte a anului 1946 au fost adoptate numeroase legi, dintre care 
vom menţiona doar câteva. La 3 mai 1945 a fost adoptat un pachet de 
măsuri care cuprindea: legea pentru reglementarea salariilor şi înfiinţarea 
economatelor; legea de reglementare a regimului preţurilor şi a circulaţiei 
mărfurilor; legea pentru reprimarea speculei ilicite şi a sabotajului 
economic; legea pentru punerea în circulaţie a mărfurilor; legea pentru 
înfiinţarea organelor de control cetăţenesc. În iulie 1945 a fost adoptată o 
nouă lege referitoare la circulaţia produselor agricole, prin care Institutul 
Naţional al Cooperaţiei era învestit cu calitatea de mandatar al statului 
pentru cumpărarea (achiziţionarea) produselor agricole vegetale de la 
producătorii agricoli. Pentru a dispune de cantitatea de produse agricole 


necesare în vederea îndeplinirii obligaţiilor stipulate în Convenţia de 


Armistiţiu, pentru însămânţări, consumul armatei şi al populaţiei civile, 
formarea unor rezerve ale statului ş.a. Prin legea menţionată, guvernul 
introducea principiul livrării obligatorii de către producătorii agricoli a 
unei părţi şi, ulterior, a întregului surplus pentru unele produse agricole 
(grâu, secară, orz, orzoaică, ovăz, orez, porumb, mei, mazăre, soia, linte, 
seminţe oleaginoase şi furajere de orice fel), respectiv pentru produsele 
care depăşeau nevoile proprii de însămânţare şi de consum gospodăresc. 
Potrivit legii, cantităţile de produse ce trebuiau livrate erau stabilite în 
raport cu suprafaţa însămânţată cu fiecare dintre produsele menţionate, 
ţinându-se cont de productivitatea regiunii sau a zonei. 

În februarie 1946, printr-o altă lege, Institutul Naţional al Cooperaţiei 
a obţinut şi calitatea de mandatar al statului pentru vânzările de produse 
de strictă necesitate în mediul rural. Potrivit acestei legi, producătorii 
agricoli puteau cumpăra mărfuri industriale la preţuri oficiale într-o 
proporţie care varia, în funcţie de produsul solicitat şi de felul cerealelor 
livrate, între 20% şi 60% din contravaloarea produselor agricole livrate 
obligatoriu. Tot în februarie 1946 a fost adoptată legea de reorganizare a 
Oficiilor Economice Judeţene, înfiinţate încă din 25 mai 1945, ca organe 
administrative şi economice, înzestrate cu competenţă şi răspundere în 
ceea ce priveşte problemele judeţului şi preocupările guvemului 
referitoare la controlul producţiei — colectarea, circulaţia, repartiţia, 
distribuţia şi consumul produselor —, precum şi la controlul preţurilor, 
organizarea şi supravegherea activităţii organelor de control judeţene. 

Dintre măsurile cu caracter legislativ-reformator adoptate în a doua 
jumătate a deceniului al cincilea şi care au vizat segmentele fundamentale 


ale economiei de piaţă, patru au avut un rol şi, mai ales, urmări deosebite. 


Astfel, prin legea pentru reforma agrară=, adoptată la 23 martie 1945, o 


reformă care începuse, în fapt, încă din luna februarie a aceluiaşi an, s-a 


urmărit desfiinţarea marii proprietăţi funciare şi, în egală măsură, 
câştigarea unei mai mari adeziuni electorale în favoarea noii puteri care se 


instala. Prin legea din 28 decembrie 19462 a fost etatizată Banca 


Naţională a României, statul asigurându-şi astfel îndrumarea, dirijarea şi 


controlul creditelor acordate de toate instituţiile de creditare şi premisele 


reformei monetare, care va fi înfăptuită la 15 august 19473, fapt ce a 
condus la o limitare drastică a capitalului şi a iniţiativei particulare. La 


acestea se adaugă legea naţionalizării principalelor mijloace de producţie, 


promulgată în 11 iunie 19484, prin care numeroase unități din industrie, 
transporturi şi telecomunicații, precum şi din comerț şi din sistemul 
bancar au fost trecute în proprietatea statului. Prin legea menționată au 
fost naționalizate 8.894 de întreprinderi industriale, dintre care 3.560 de 
interes local. Legea pentru naționalizare excepta întreprinderile aflate în 
proprietatea statelor străine care făceau parte din Organizația Națiunilor 
Unite şi care dobândiseră aceste bunuri în urma aplicării Tratatului de 
Pace de la Paris din 1947. O parte însemnată din patrimoniul economic 
naționalizat aparţinea unor cetăţeni străini sau unor societăţi cu capital 
străin. De asemenea, în economia României existau importante 
plasamente străine. Aceste aspecte au fost soluționate mai târziu, după 
anul 1965, în cadrul unor reglementări speciale, prin tratative între statul 
român şi statele ale căror firme sau cetăţeni nu fuseseră despăgubiţi în 
1948. 

Potrivit recensământului industriei din 31 octombrie 1948, ponderea 
sectorului de stat în industrie, format din întreprinderi de subordonare 
centrală şi din cele de interes local, calculată după numărul de salariaţi, 
era de 76%; în transporturi şi comunicaţii, de 98%; în comerţ şi credit, de 
42%. Ca urmare, la sfârşitul anului 1948, în industrie ponderea sectorului 


de stat varia de la o ramură la alta: în industria energetică era de 89%, în 


cea extractivă de 70%, în metalurgie de 80%, în chimie de 77%, în 
industria lemnului de 80%, în cea alimentară de 85% etc. După forţa 
motrice, potrivit datelor aceluiaşi recensământ, sectorul de stat deţinea 
80% din industria energetică, 58% din cea extractivă şi 80% din industria 
prelucrătoare. Efectele legii pentru naţionalizare au fost întregite ulterior 
printr-o serie de alte legi, care au operat trecerea sub controlul statului a 
unor linii private de cale ferată, a industriei cinematografice, a instituţiilor 
sanitare particulare, farmaciilor, depozitelor de medicamente, a unei părţi 
a fondului de locuinţe etc. În 1949 a fost instituit monopolul statului 
asupra comerţului exterior, prin Decretul din 28 iulie 1949 referitor la 
reglementarea operaţiunilor de import, export şi tranzit. Pentru facilitarea 
şi coordonarea relaţiilor economice externe ale României, în decembrie 
1949 a fost înfiinţată Camera de Comerţ Exterior a României. Din 
considerente de oportunitate politică, cu scopul de a obţine o mare 
adeziune a populaţiei pentru noua putere care se instala, naţionalizarea nu 
a vizat pământul, întreprinderile mici, cele care aveau mai puţin de zece 
lucrători şi sub 20 CP, şi micul comerţ. Aceste din urmă sectoare au 
constituit domeniul unei politici sistematice de îngrădire-limitare- 
lichidare, desfăşurată între 1950 şi 1960. 

Legile amintite au creat suportul legal pentru instituirea monopolului 
statului în economie în vederea trecerii la economia centralizată, condusă 
prin instituţii înfiinţate în acest scop şi care trebuiau, prin atribuţiile lor, să 
răspundă comandamentelor puterii care se instala, dar, într-o anumită 


măsură, şi unor cerinţe obiective ale vieţii economice. Astfel, prin legea 


din 5 aprilie 19472, a fost înfiinţat Ministerul Industriei şi Comerțului, 
prin reorganizarea şi contopirea Ministerului Economiei Naţionale, a 
Subsecretariatului  Aprovizionării, a Comisariatului  Preţurilor, a 


Comisariatului pentru Comerţ Exterior şi a Subsecretariatului Industriei 


de Stat. Iar prin legea de la 1 iulie 1948 a fost înfiinţată Comisia de Stat a 


Planificării€ şi au fost reorganizate ministerele economice pe ramuri de 


producţie, cu atribuţii de planificare şi control. Întreprinderile 
naţionalizate au fost înzestrate cu noi echipe de conducere, formate din 
persoane loiale ordinii politice care se instala, dar care nu aveau şi o 
calificare managerială corespunzătoare. Ca urmare, în a doua jumătate a 
anului 1948, întreprinderile de stat, devenite majoritare, îşi desfăşurau 
activitatea pe bază de programe lunare de producţie. 

La sfârşitul anului 1947, toate pârghiile puterii de stat erau profund 
transformate şi subordonate partidului unic. Administraţia publică, 
magistratura, armata, presa şi radioul fuseseră epurate de elementele 
„duşmănoase” faţă de puterea politică exercitată de comunişti. În legătură 
cu preluarea puterii de stat, dar mai ales cu „vasta activitate din domeniul 
construcţiei de stat” care a urmat preluării puterii, liderul de partid Gh. 
Gheoghiu-Dej nu a făcut nici un secret în privinţa căilor şi metodelor 


folosite. Astfel, acesta arăta: 


Condiţiile istorice în care s-a născut democraţia populară [în România — n.n.] au permis ca 
statul să-şi desfăşoare puternic, încă din prima sa fază de dezvoltare, odată cu funcţia represivă 
şi de apărare, funcţia economico-organizatorică şi cultural-educativă şi să devină astfel 
instrumentul principal al construcţiei socialiste. Pentru îndeplinirea acestor funcţii au fost 
create organele şi aparatul de stat necesare pentru apărarea cuceririlor revoluţionare şi a 
legalităţii noi, populare — securitatea, miliția, justiţia populară, procuratura — ca şi instituţiile 


şi aparatul economic şi cultural, necesare operei de construcţie [subl. n. 


Victoria comuniştilor în alegerile parlamentare din toamna anului 
1946 a permis folosirea aparentei transformări economico-sociale în 
dezbaterile parlamentare, dar în spatele acestei aparenţe funcţiona un 
amplu mecanism de represiune. Referindu-se la „esenţa prefacerilor 


revoluţionare”, Gh. Gheorghiu-Dej avea să aprecieze, câţiva ani mai 


târziu, că ea constă în „instalarea puterii noi, democrat-populare, 
deoarece, aşa cum ne învaţă Lenin, problema fundamentală a oricărei 


revoluţii este problema puterii»8, 


În anul 1948 au loc încă două evenimente de importanţă majoră pe 
termen lung. Astfel, în februarie 1948, prin fuzionarea Partidului 
Comunist Român cu Partidul Social-Democrat s-a constituit partidul unic, 
sub denumirea de Partidul Muncitoresc Român, denumire menţinută până 
în 1965, când se revine la denumirea de Partidul Comunist Român, partid 
cu rol conducător al vieţii politice, economice, sociale şi culturale a ţării. 
lar în aprilie 1948 este adoptată Constituţia Republicii Populare 


Române, care, în principal, a avut menirea de a reprezenta suportul legal 


al etatizării ce urma a fi adoptată ulterior şi care, în acel moment, era deja 
hotărâtă. 

Referitor la prefacerile politico-economice din primii ani postbelici, în 
documentele de partid din epocă se aprecia că sunt „revoluţionare” şi că s- 
au petrecut în două etape distincte. Prima etapă „a avut un caracter agrar, 
antifeudal şi antiimperialist”. Ca urmare a parcurgerii primei etape, „a fost 
instalat regimul democrat popular, formă a dictaturii revoluționar- 
democratice a proletariatului şi ţărănimii, sub conducerea proletariatului”. 
Aşadar, subliniază Gh. Gheorghiu-Dej, „în prima etapă a revoluţiei a fost 
instaurată puterea democrat-populară; au fost lichidate rămăşiţele feudale 
la sate şi desfiinţată moşierimea ca clasă; au fost înfăptuite reforme 
democratice; au fost zdrobite forţele politice ale burgheziei şi moşierimii; 
ţara noastră s-a desprins de sistemul imperialist şi a pus capăt stării de 
dependenţă faţă de ţările imperialiste”. lar a doua etapă, numită „etapa 
revoluţiei socialiste”, în plină desfăşurare la jumătatea anilor '50 ai 
secolului trecut, era caracterizată sintetic astfel: „statul democrat-popular 


a devenit o formă a dictaturii proletariatului, al cărei principiu suprem este 


alianţa clasei muncitoare cu țărănimea muncitoare, un stat de tip socialist; 
a fost desfiinţată ca clasă burghezia industrială şi financiară; s-a statornicit 
concordanța deplină între relaţiile de producţie şi caracterul forțelor de 
producţie în ramurile naţionalizate ale economiei; oamenii muncii, sub 
conducerea partidului, construiesc baza economică a socialismului”. 


Concluzia acestor considerente: 


Nu există alt drum de construire a socialismului decât acela indicat de marxism-leninism, 
verificat de experienţa istorică a gloriosului Partid Comunist al Uniunii Sovietice, ca şi de 
experienţa propriului nostru partid şi a altor partide comuniste şi muncitoreşti din ţările de 
democraţie populară. Acesta este drumul înlocuirii puterii claselor exploatatoare şi al 
instaurării puterii clasei muncitoare — singura clasă revoluţionară până la capăt, forţa 
conducătoare a luptei maselor asuprite şi exploatate; este drumul consolidării continue a acestei 


puteri şi al construirii orânduirii noi, socialistet. 


Odată cu adoptarea Constituției din 1948 s-a deschis o nouă etapă în 
evoluția economiei românești. În ceea ce priveşte structura social- 
economică a ţării, articolul 5 prevedea că „în Republica Populară 
Română, mijloacele de producție aparțin statului, ca bunuri ale întregului 
popor, sau organizațiilor cooperative, sau particularilor, persoane fizice şi 
juridice”. Acelaşi articol preciza că „bogăţiile de orice natură ale 
subsolului, zăcămintele miniere, pădurile, apele, izvoarele de energie 
naturală, căile de comunicaţie ferate, rutiere, pe apă şi pe mare, poşta, 
telegraful, telefonul şi radioul aparţin statului ca bunuri ale întregului 
popor”, iar articolul 10 anticipa intenţiile viitoare ale puterii care se 
instalase la cârma ţării şi care îşi legitima în acest fel existenţa. Astfel, se 
stipula că „pot fi făcute exproprieri pentru cauze de utilitate publică”; 
atunci „când interesul general cere, mijloacele de producţie, băncile şi 
societăţile de asigurare, care sunt proprietatea particulară a persoanelor 


fizice sau juridice, pot deveni proprietatea statului, adică bun al poporului 


în condiţiile prevăzute de lege”. Articolul 18 explica direcţia viitoare a 
mersului economiei româneşti precizând că „Statul îndrumează şi 
planifică economia naţională în vederea dezvoltării puternice a ţării, 
asigurării bunăstării poporului şi garantării independenţei naţionale”. 

Prin votul Marii Adunări Naţionale de la 11 iunie 1948 a fost deschisă 
calea de aplicare a modelului sovietic de dezvoltare economică, bazat pe 
planificarea de comandă. Ulterior, momentul a fost şi teoretizat. Astfel, în 
unele lucrări se apreciază că proprietatea socialistă „are două 
componente, respectiv proprietatea socialistă de stat şi proprietatea 
socialistă cooperatistă, ambele aparţin aceluiaşi tip şi alcătuiesc, în 
unitatea lor organică, baza economică a societăţii socialiste”. lar 
principala caracteristică a ei era aceea că „este o proprietate unică şi 


indivizibilă, constituind baza conducerii unice, planificate a întregii 


economii naţionale». lar a planifica însemna „a decide în vederea 
îndrumării economiei într-o anumită direcţie, dar şi a stabili într-un 
document cu caracter imperativ obiective cuantificate şi termenele la care 
obiectivele trebuie atinse, a preciza sarcinile concrete ce revin diferiților 
factori economici şi sociali, a stabili măsurile necesare realizării lor, a 
controla modul cum sunt îndeplinite cele stabilite de către toate 
organismele şi toate nivelurile”. În ţara noastră, „premisele trecerii la 
planificarea activităţii economico-sociale au fost create prin preluarea 
puterii politice de către clasa muncitoare, sub conducerea Partidului 
Comunist Român, prin formarea proprietăţii socialiste, plecând de la 
naţionalizarea principalelor mijloace de producţie în iunie 1948 şi de la 


cooperativizarea agriculturii» t2, 


Proprietatea socialistă creează deci premisele pentru acţiunea legii 
dezvoltării planice, proporţionale, iar din punct de vedere istoric „această 


lege înlocuieşte legea concurenţei şi anarhiei în producţie, respectiv 


desfăşurarea spontană a proceselor şi fenomenelor economice, 


caracteristice capitalismului, proprietăţii private asupra mijloacelor de 


producţie”l2. Ca urmare, legea dezvoltării planice proporţionale 
reprezintă legea formei de mişcare planică a proceselor şi fenomenelor 
economice în socialism. Ca rezultat al acţiunii ei, planicitatea devine 


trăsătura dominantă, fundamentală a mecanismului economici. 


Planificarea de comandă 


Planificarea de comandă, privită ca principiu general de desfăşurare a 
activităţii economice al unei ţări care trece la socialism, îşi are sorgintea 
în lucrările teoretice şi practica revoluţionară ale lui V.I. Lenin. Acesta 
aprecia că „victoria socialismului asupra capitalismului şi consolidarea 
socialismului pot fi cosiderate asigurate numai atunci când puterea de stat 
proletară, lichidând definitiv orice împotrivire a exploatatorilor şi 
asigurându-şi o stabilitate absolută şi supunerea deplină a acestora, va 


reorganiza întreaga industrie pe baza marii producţii colective şi a celei 


mai moderne tehnici, bazate pe electrificarea întregii economii”12. Cu alt 
prilej, acesta arăta că „fără o mare industrie bine organizată nici nu poate 
fi vorba de socialism în general şi, mai cu seamă, într-o ţară cu caracter 


țărănesc”L€. 


Majoritatea categoriilor, tezelor şi ideilor din teoria economică a 
socialismului au fost formulate în perioada revoluţiei şi construcţiei 
socialismului în URSS. Timp de peste o jumătate de secol, această teorie a 
fost rafinată, completată şi diversificată prin practica şi teoria din celelalte 
ţări care au format sistemul socialist. Indiferent de nuanțele acestei teorii, 


printre argumentele ei întâlnim o delimitare clară în ceea ce priveşte 


menirea planificării în ţările industrializate şi cele neindustrializate. 
Astfel, pentru ţările care au preluat de la orânduirea capitalistă forţe de 


producţie avansateL?, sarcina principală a planificării este de a le 


reorganiza şi de a le extinde, prin creşterea intensivă a industriei. Pentru 
ţările neindustrializate, care au moştenit de la orânduirea capitalistă o 


stare de înapoiere economicăLl& şi o industrie slab dezvoltată, sarcina 


planificării constă în crearea acestei industrii. Pentru aceste ţări, 
planificarea economiei este garantul industrializării, apreciată ca „o 
necesitate absolută, singura în măsură să asigure transformarea socialistă 
a agriculturii, pentru repartizarea raţională a forţelor de producţie în profil 
teritorial, reducerea şi lichidarea decalajelor economice faţă de ţările 


dezvoltate, victoria şi consolidarea relaţiilor de producţie socialiste»19. 


Planificarea socialistă, de comandă, întemeiată pe proprietatea 
socialistă asupra mijloacelor de producţie, cu alte cuvinte, prin 
desființarea proprietăţii private şi instituirea monopolul statului asupra 
acesteia, înlocuieşte libera iniţiativă cu voluntarismul organelor de partid 
şi de stat şi se substituie mecanismului pieţei. În ideologia epocii, se 
aprecia cvasiunanim că planificarea este un instrument „modem şi 
eficient de conducere a economiei naţionale”, care „aplică metode şi 
tehnici de vârf”. Documentele de partid precizau cu fiecare prilej că 
„întreaga metodologie a planificării socialiste este subordonată 
principiilor conducerii ştiinţifice social-politice a societăţii socialiste”, 
precum şi că „metodele şi tehnicile utilizate în planificarea socialistă au 
un caracter complex, vizând fiecare în parte determinarea planului în 


ansamblul său şi diferitele sale componente”20, 


Experienţa românească în domeniul planificării este sintetizată într-o 


q2l La 


serie de documente de parti şi de stat“, considerate fundamentale în 


23 


acei ani, precum şi într-o vastă literatură economică“> ce avea ca scop 


teoretizarea şi justificarea măsurilor economice ale partidului unic ce 


conducea societatea românească. 


In sinteză, principalele caracteristici ale planificării au fost: 


planificarea are ca scop întocmirea, adoptarea şi executarea planului 
unic, indivizibil şi atotcuprinzător de dezvoltare economico-socială a 
tării24; 

planificarea asigură materializarea prin planul unic național de 
dezvoltare  economico-socială a obiectivului şi a direcțiilor 
fundamentale ale dezvoltării economico-sociale ce decurg din 
strategia generală a partidului şi statului; 
planificarea are caracter de directivă; 
planul este atotcuprinzător la scara economiei naţionale; 
planificarea în socialism are caracter ştiinţific; 

planificarea economico-socială în socialism este o manifestare a 
democratismului socialist. 


Principiile planificării economice în România, clasificate în două 


categorii, generale şi speciale, potrivit documentelor menţionate, pot fi 


sistematizate după cum urmează: 


a) 


principii generale ale planificării: conducerea de către partid a 
economiei; creşterea rolului statului în coordonarea şi îndrumarea 
activităţii de elaborare a planului; împletirea conducerii de partid cu 
aceea a statului şi a organizaţiilor de masă şi obşteşti; centralismul 
democratic în privinţa transmiterii direcțiilor şi directivelor privind 
dezvoltarea economico-socială; munca şi răspunderea colectivă; 
apropierea conducerii de producţie; autogestiunea economică; 


eficienţa economică; cointeresarea materială; 


b) principii speciale ale planificării: continuitatea în planificare; 


principiul variantelor multiple; elaborarea în etape. 


Mecanismul de funcţionare a economiei socialiste a cunoscut 
numeroase modificări în perioada care a urmat Congresului al IX-lea şi 
Conferinţei Naţionale din 1967 ale Partidului Comunist Român, 
cunoscute ca perfecţionări ale acestuia. Sunt modificate/perfecţionate 
criteriile de apreciere şi măsurare a efortului unităţilor economice pentru 
îndeplinirea sarcinilor de plan, se înfiinţează noi verigi organizatorice, cu 
activitate — uneori — formală (ceea ce a condus la suprapuneri de atribuţii, 
raportări triumfaliste, neconforme cu realitatea), sunt redenumite şi 
reorganizate numeroase instituţii ale statului ş.a. Apreciem însă că ceea ce 
a rămas neschimbat şi a constituit numitorul comun al tuturor 
documentelor şi acţiunilor care au rezultat din cele şase congrese şi tot 
atâtea conferinţe naţionale care au urmat a fost prevalența deciziilor 
partidului unic în raport cu deciziile statului şi voluntarismul aparatului 
de partid. 


lar PlanulZ>, privit ca instrument operaţional al activităţii de 


planificare, urmare a unei experienţe acumulate şi decantate în decurs de 


patru decenii, este definit astfel: 


Planul de dezvoltare economică şi socială al fiecărei ţări socialiste este instrumentul principal 
prin care se realizează conducerea unitară a economiei. El cuprinde un complex de decizii şi 
opţiuni, corelate optim, prin care se prevăd pentru o perioadă determinată de timp direcţiile, 
nivelurile, ritmurile şi proporţiile dezvoltării economice şi sociale, formarea, repartiţia şi 


utilizarea resurselor materiale, umane, financiare şi valutare, în vederea realizării obiectivelor 


stabilite, pe ansamblul ţării, pe ramuri ale economiei, pe departamente şi zone teritoriale26. 


In ceea ce priveşte raportul plan-piaţă, relaţie care, în anii '70 şi '80 ai 
secolului trecut, a stârnit numeroase controverse între partidele unice ale 


ţărilor ce formau sistemul socialist, punctul de vedere românesc este ferm, 


atât în documentele de partid27, cât şi în literatura de specialitate. In 
socialism, „piaţa cade sub incidenţa planificării, mecanismul funcţionării 
ei devenind în bună măsură un mecanism dirijat în mod conştient în 


direcţia realizării obiectivelor majore pe care le are de rezolvat 


societatea”28. Acest punct de vedere este valabil atât în ceea ce priveşte 


cererea şi oferta de mijloace de producţie, cât şi de bunuri de consum. 


Planificarea de comandă, principala formă a conducerii 


economiei româneşti în perioada 1949-1989 


Conducerea economiei româneşti pe bază de plan naţional, consecinţă a 
implementării măsurilor legislative, politice şi reformiste din anii 1944- 


1948 (prezentate mai sus), a început prin planurile de stat din anii 194929 


şi 195030, concepute ca planuri anuale, cu caracter macroeconomic. 
„Naţionalizarea a creat condiţiile pentru conducerea planificată a 
economiei şi a constituit premisa trecerii la industrializarea socialistă a 
ţării”, proces anticipat încă de la Conferinţa Naţională a Partidului 
Comunist din 1945. Documentele conferinţei, dar şi cele ulterioare atestă 
că au avut un pronunţat caracter programatic, întrucât au indicat „căile 
refacerii economiei distruse de război” şi „au trasat ca linie generală a 


dezvoltării economice a României linia industrializării şi a 


electrificării”3l . De altfel, anul 1950 reprezintă un moment de referinţă 
al puterii care se instalase; este anul în care, la Plenara Comitetului 


Central al Partidului din octombrie, a fost aprobat planul de 10 ani de 


electrificare, iar la plenara din decembrie, primul plan cincinal ce urma să 
înceapă în 1951. 

Rezultatele îndeplinirii planurilor anuale din 1949 şi 1950 sunt 
apreciate, în presa şi în documentele de partid din epocă, drept 
„însufleţitoare” pentru întregul popor, iar în ceea ce priveşte amploarea 
sectorului socialist la sfârşitul anului 1950, acesta reprezenta în industrie 
aproape 100%, în transporturi, peste 90%, în sistemul bancar-financiar şi 


de asigurări, 100%, iar în agricultură, „se dezvoltă continuu”32. 


Amploarea şi complexitatea problemelor ce stăteau în faţa economiei 
româneşti, lipsa experienţei în domeniul economic, insuficienţa studiilor 
de anvergură în ceea ce priveşte necesităţile şi resursele economiei au 
impus abordarea anuală a primelor planuri, concomitent cu unele măsuri 
de reorganizare a întreprinderilor naţionalizate. În acest sens, un rol 


important l-a jucat Decretul nr. 199 din 194933 


, care prevedea că 
întreprinderile şi organizaţiile economice de stat îşi desfăşoară activitatea 
ca unităţi distincte, au la bază principiile gestiunii economice, au plan de 
producţie propriu şi sunt dotate cu mijloace fixe şi circulante proprii. Prin 
acelaşi act normativ se renunţă la creditul acordat de furnizor 
cumpărătorului şi se generalizează sistemul de credit bancar pentru 
investiţii şi nevoi sezoniere şi curente. lar finanţarea întreprinderilor de 
stat cu mijloace circulante proprii se făcea pe baza normativelor stabilite 
proporţional cu volumul producţiei şi al desfacerii de mărfuri. 
Mecanismul economic ce se năştea ca urmare a conducerii planificate 


a economiei este întregit prin reglementări privind stabilirea prețurilor24 


şi organizarea sistemului statistic la nivel național, prin înfiinţarea 
Comisiei Naționale de Statistică, a unui nou sistem de contabilitate, a unui 


nou sistem de salarizare ş.a. 


Pentru că regimul politic care s-a instaurat îşi exprima dorinţa de a 
crea „un om nou”, cu deziderate pe care numai noua orânduire le putea 
satisface, toate prefacerile sociale şi politice erau subordonate acestui ţel 
clamat cu toate prilejurile publice, de regulă propagandistice. Ca atare, în 


1950 a fost adoptat un nou Cod al muncii prin care erau consacrate 


noile principii generale şi obligatorii în domeniul angajării şi retribuirii, 
drepturile şi obligaţiile angajaţilor, reglementarea regimului de muncă, a 
concediului plătit pentru salariaţi ş.a. 

La sfârşitul anului 1949 se declara oficial încheierea refacerii de după 
război şi atingerea nivelului antebelic al produsului social şi al venitului 
naţional. 

Începând din 1951, planificarea este cincinală. În decembrie 1989 era 
în derulare cel de-al optulea plan cincinal, care ar fi trebuit finalizat în 
1990, dar pentru care istoria „nu a mai avut răbdare”. Funcţia de 
planificare a cuprins toate palierele societăţii româneşti, ea având caracter 
obligatoriu la toate nivelurile: naţional, de ramură, al unităţilor economice 
şi teritorial-administrative. 

Planurile cincinale, detaliate pe ani, pe verigi economico- 
organizatorice şi  teritorial-administrative, după ce  parcurgeau 
metodologia fiecărei etape, erau supuse dezbaterii şi aprobării Marii 
Adunări Naţionale, devenind astfel lege. Ca urmare a acestui fapt, 
sarcinile de plan erau obligatoriu de îndeplinit şi deveneau directive. 

În ceea ce priveşte gradul de îndeplinire a sarcinilor de plan, putem 
aprecia că avea valoare de cutumă raportarea îndeplinirii şi depăşirii lor, 
atât în valori absolute, cât şi relative. 

În legătură cu evoluţia economiei româneşti în perioada 1950-1989, 
trebuie menţionat că datele statistice cuprinse în anuare şi în alte lucrări 


din acea perioadă sunt relativ incerte, ele având, în mare parte, un caracter 


propagandistic. Primul anuar statistic în perioada de după al Doilea 
Război Mondial a fost editat în 1957 şi cuprindea date începând cu 
deosebire din 1955. Datele cuprinse în anuarele statistice, precum şi 
continuitatea şi comparabilitatea lor în timp sunt relative şi datorită 
modificării structurii anuarelor statistice, evoluţiei sistemului monetar, a 
sistemului şi metodologiei stabilirii preţurilor, modificării metodologiei 
de calcul şi de exprimare a unor indicatori ş.a. Pentru eliminarea — cel 
puţin parţială — a impreciziei datelor statistice pe care se întemeiază 
interpretarea faptelor şi fenomenelor economice din perioada 1950-1989, 
am folosit cu predilecție Anuarul Statistic al României pentru anul 1990, 
care cuprinde, în parte, date recalculate pentru perioada menţionată, 
precum şi capitole şi indicatori noi, nepublicaţi până atunci. În egală 
măsură, am folosit date statistice cuprinse în lucrări de certă reputaţie 
ştiinţifică, editate înainte şi după 1989 atât în ţară, cât şi de unele 


organisme internaţionale. 


Industrializarea socialistă în România 


Transpunerea în fapt a modelului sovietic de dezvoltare economică, 


respectiv sporirea producţiei industriale bazate pe industria grea28 s-a 


concretizat într-un mare efort investiţional, orientat prin directivele 
cuprinse în plan. 
Industrializarea, privită în accepțiunea epocii ca o necesitate 


fundamentală şi o cerinţă absolută a legilor economice specifice 


socialismului, este pusă în evidență de o serie de legităţi3?, sub incidenţa 
cărora ea se desfăşoară, şi procesul de creare şi dezvoltare a complexului 


economic naţional-statal38, 


In socialism se considera că „acumularea reprezintă procesul 
planificat de creare de noi fonduri fixe şi circulante, de lărgire şi 
modernizare a celor existente, precum şi de sporire a bazei materiale a 


sferei neproductive şi a formării fondurilor de rezervă şi de asigurare”39. 


Asigurarea corelaţiei optime dintre fondul de consum şi fondul de 
acumulare a reprezentat una dintre temele viu dezbătute, sub aspect 
teoretic, cu deosebire în anii '70 ai secolului trecut, în special pe fondul 
dezideratului de recuperare a decalajelor economice faţă de ţările 
dezvoltate economic, precum şi al faptului că în documentele de partid se 
aprecia că era momentul unui „salt calitativ”, respectiv trecerea la 
construirea societăţii socialiste multilateral dezvoltate. 


Tabelul 1. Venitul naţional utilizat pentru fondul de consum şi fondul de acumulare, în perioada 
1951-1989 (în %) 


Anii Fond de acumulare 
1951-1955 24,30 
1956-1960 17,10 
1961-1965 25,50 


1966-1970 29,50 
1971-1975 33,70 
1976-1980 36,00 
1981-1985 30,70 
1986-1989 25,70 


Sursa: Anuarul Statistic al României 1990, p. 240 


Aşa cum reiese din tabelul 1, care exprimă utilizarea venitului 
naţional pentru fondul de consum şi cel de acumulare, pe parcursul 
derulării planurilor cincinale este evidentă, credem, forțarea investiţiilor 


în defavoarea consumului populaţiei, în special în perioada 1966-1985. În 


accepțiunea documentelor de partid şi a literaturii economice a timpului, 
„de o importanţă hotărâtoare, pentru dezvoltarea prezentă şi viitoare a 
economiei, este stabilirea proporţiei dintre fondul de consum şi fondul de 
acumulare...”, care „determină implicaţii adânci asupra celor mai 
importante procese economice” şi devine „o problemă cardinală a 


reproducţiei lărgite şi a progresului neîntrerupt al economiei naţionale»40. 


În perioada analizată, investiţiile realizate în economia românească au 
cunoscut o curbă ascendentă. Momentul de salt îl reprezintă perioada 
1970-1980, în care, în medie anuală, asistăm la o triplare a volumului lor. 
lar momentul de vârf, cel puţin statistic, îl reprezintă investiţiile realizate 
în anul 1986. Ulterior, în special în anii 1988 şi 1989, tendinţa de scădere 
se accentuează, fenomen petrecut pe fondul degradării vieţii economice şi 
sociale. 


Tabelul 2. Investiţii realizate în economia naţională şi în industrie, pe grupele A şi B, în perioada 
1950-1989 


Investiţii 
realizate SI | din care: 

N Investiții realizate 

în 

A în industrie 
economia 
Grupa A Grupa B 

naţională 


în procente 


mil. lei 
mil. lei în N faţă de f = A E 
în în faţă de în faţă de 


mil. lei | în procente | mil. lei | în procente 


preţuri „_] investiţiile în „|. iu d. PNI 
preţuri Ă preţuri | investiţiile în | preţuri | investiţiile în 
curente economia , f , i 
curente , Ni curente | industrie | curente | industrie 
naţională 


1985| 246.302 | 119.121 48,36 106.980 89,81 12.141 10,19 
1986| 249.001 | 124.668 50,07 110.941 88,99 13.727 11,01 
1987 | 245.473 | 116.047 47,27 102.695 88,49 13.352 11,51 


1988| 240.208 | 114.592 47,70 101.532 88,60 13.060 11,40 
1989| 236.411 | 102.527 43,37 88.437 86,26 14.090 13,74 


Sursa: Anuarul Statistic al României 1990, pp. 526-527 


Din datele statistice cuprinse în tabelul 2 se desprind importante 
concluzii privind politica investițională generală. Astfel, este evident că 
investițiile efectuate în economia națională înregistrează o tendință de 
creştere permanentă, în proporții diferite de la un interval la altul, până în 
1986, iar ulterior o tendință de scădere. În cadrul investițiilor efectuate în 
economia națională, cele alocate industriei ocupă locul central, ele 
situându-se în jurul a 45-46%, în unii ani depăşind chiar 50%. Deosebit de 
semnificativă este alocarea investiţiilor industriale pe cele două grupe ale 
industriei. Astfel, grupa A, în care erau incluse ramurile producătoare de 
mijloace de producţie, adică de bunuri investiţionale, respectiv industriile 
metalurgică, siderurgică, constructoare de maşini, extractivă ş.a., a 
beneficiat de cea mai mare parte a investiţiilor, peste 80% în întreaga 
perioadă, apropiindu-se uneori chiar de 90%. Grupa B, în care erau 
incluse industriile producătoare de bunuri de consum individual, 
industriile alimentară, textilă, a pielăriei ş.a., a beneficiat, în medie, de 
aproximativ 11% din investiţiile industriale, rareori ajungând în jurul a 
16%. Toate acestea confirmă conceperea şi aplicarea consecvente ale 
modelului producţiei industriale bazate pe industria grea, cu toate 
implicaţiile negative care l-au însoţit, în ceea ce priveşte ansamblul şi 


structura economiei româneşti, dar mai ales nivelul de trai al populaţiei. 


În ceea ce priveşte resursele din care s-au asigurat aceste investiţii, e 
necesar să adăugăm că, până în anii '70, ele au fost asigurate în cea mai 
mare parte prin efort intern. Ulterior, creşterea producţiei industriale a fost 
susţinută şi prin resursele externe atrase, prin credite. După 1980, 
utilizarea unei părţi însemnate a resurselor interne pentru plata datoriei 
externe a reprezentat unul dintre factorii care au dus la încetinirea 
sensibilă a ritmurilor de creştere a investiţiilor, în general, şi a producţiei 
industriale, în special. De asemenea, în prima jumătate a deceniului al 
nouălea din secolul trecut, conjunctura economică internaţională a fost 
extrem de nefavorabilă activităţilor industriale. Ritmurile de creştere a 
producţiei industriale în majoritatea ţărilor occidentale europene, în 
perioada 1981-1989, s-a situat în intervalul 1,3-2,3%. 

Efectuarea, în economia românească, a unor investiţii de asemenea 
proporţii s-a concretizat într-o creştere cantitativă, de tip extensiv, 
evidenţiată cel puţin prin trei aspecte: creşterea numărului de 
întreprinderi, mai ales al celor de subordonare republicană şi, în mai mică 
măsură, al celor de subordonare locală şi al celor cooperatiste; creşterea 
valorii fondurilor fixe naţionale, în special ale industriei; creşterea 
populaţiei ocupate în economie, cu deosebire în industrie. Dintre 
aspectele menţionate, sunt relevante în special ultimele două. Aşa cum 
rezultă din tabelul 3, evoluţia valorii complete de inventar a fondurilor 
fixe ale economiei româneşti şi a ponderii în cadrul acestora a celor ale 
industriei se înscrie pe o curbă pronunţat ascendentă, fapt care 
demonstrează creşterea cantitativă, dar nu oferă informaţii privind 
eficienţa şi managementul utilizării lor. Ar mai trebui, credem, să 
precizăm că multe dintre întreprinderile nou-fondate au fost amplasate, 
sub aspect teritorial, în zonele care, din punct de vedere istoric, erau 


cronic deficitare în ceea ce priveşte activităţile de tip industrial. 


Amplasarea nu a fost decisă după criterii economice, ci predominant 
politice, sub pretextul unei politici sociale care viza „omul nou”. In parte 
adevărată, motivaţia nu conducea şi la o eficienţă economică 


corespunzătoare a acestora. 


Tabelul 3. Valoarea fondurilor fixe ale economiei naţionale şi ale industriei, în perioada 1950- 
1989 


Fonduri fixe ale economiei a i n 
i Fonduri fixe ale industriei 
naţionale 


SI, , miliarde | % în totalul fondurilor fixe ale economiei 
miliarde lei 


lei naționale 


Sursa: Anuarul Statistic al României 1990, pp. 248-249 

In legătură cu dotarea industriei cu fonduri fixe, precizăm că ea s-a 
desfăşurat concomitent cu prelungirea duratei normate de funcţionare a 


lor şi chiar cu menţinerea în funcţiune după expirarea acesteia. Altfel 


spus, sporirea fondurilor respective are loc în paralel cu un proces de 
creştere a gradului de uzură fizică şi morală, reînnoirea lor tehnică fiind 
nesemnificativă la nivelul ansamblului economiei naţionale. Practica 
aceasta acţionează negativ asupra eficienţei economice a întreprinderilor, 
în dublu sens: imprimă beneficiului o tendinţă de scădere şi cresc 
cheltuielile cu întreţinerea şi repararea utilajelor. Fenomenul devine 
pregnant în special în anii '80 ai secolului trecut şi constituie unul dintre 

Pe de altă parte, dezvoltarea extensivă a industriei a indus importante 
modificări în economie şi a antrenat semnificative schimbări în structura 


populaţiei ocupate, aşa cum reiese din tabelul 4. 


Tabelul 4. Populaţia ocupată în economie (industrie şi agricultură), în perioada anilor 1950-1989 


Populaţia ocupată ; aiei Ă Populaţia ocupată în 
a i Populaţia ocupată în industrie Ă 3 
în economie agricultură 
Anii 


. mii de % din totalul mii de % din totalul 
mii de persoane 


persoane | populaţiei ocupate | persoane | populaţiei ocupate 


Sursa: Anuarul Statistic al României 1990, pp. 102-103 


O primă observaţie cu privire la datele selectate şi prezentate este 
aceea că în cele patru decenii analizate a crescut populaţia ocupată, mai 
ales în prima parte a intervalului, respectiv în anii 1950-1980, ulterior 
creşterea fiind mai temperată. Creşterea populaţiei ocupate a avut ca 


suport sporul natural al populaţiei, atragerea femeilor în activităţi de tip 


salariati, dar mai ales transferul masiv de populaţie din mediul rural 
către cel urban. Agricultura a reprezentat bazinul de alimentare al 
industriei în expansiune. Creşterii extensive a industriei i-a corespuns 
depopularea satelor, care, de altfel, prezentau un exces relativ de forţă de 
muncă. Creşterea spectaculoasă a gradului de ocupare a forţei de muncă 
în industrie este evidentă, credem, în perioada 1960-1980, mai ales în 
prima parte a intervalului, când s-a dublat. 

În ceea ce priveşte agricultura, pe fondul cooperativizării ei, care a 
fost declarată încheiată în aprilie 1962, dar şi în deceniul care i-a urmat, 
scăderile de forță de muncă sunt accentuate. În intervalul 1960-1970, 
populaţia rurală care putea reprezenta forţa de muncă activă era 
direcţionată către industria în expansiune. Ulterior, între 1970 şi 1980, ea 
a fost direcţionată către construcţii, care au o curbă ascendentă în 
contextul urbanizării accelerate care a urmat şi a fost determinată de 
procesul de industrializare. Din agricultură au plecat cu deosebire tinerii 
şi bărbaţii de vârstă medie, din segmentul 30-45 de ani. Nu trebuie omis 
nici segmentul numit „navetişti”, populaţia care, sub aspectul rezidenţei, 
aparţinea mediului rural, dar sub aspectul activităţii prestate aparţinea 
activităţilor de tip industrial: navetiştii se deplasau zilnic către şi de la 
locul de muncă, de regulă pe o rază medie de 50-60 km. 

Ca urmare, la sfârşitul perioadei analizate, din punctul de vedere al 
populaţiei ocupate în economia românească se constată o situaţie 


paradoxală. În industrie, pe fondul subutilizării capacităţilor de producţie, 


şomajul mascat, prin diferite subterfugii, contribuie la pierderi importante 
de venit naţional. Iar în agricultură se constată o evidentă discrepanţă între 
ponderea populaţiei ocupate şi capacitatea efectivă de muncă a acesteia. 
Feminizarea şi îmbătrânirea demografică, excesive, au afectat producţia 
agricolă, cu deosebire în sectorul numit în epocă „agricultura 
cooperatistă”. La acestea se adaugă şi insuficienta stimulare a celor care 
lucrau în agricultura cooperatistă, al căror sistem de salarizare era diferit 
de cel din agricultura de stat, precum şi de cel practicat în industrie. 

În ceea ce priveşte mişcarea populaţiei pe fondul parcurgerii 
procesului de industrializare, situaţia economiei româneşti nu s-a deosebit 
de cea cunoscută de alte ţări ori în alte epoci istorice. Este unanim 
recunoscut în literatura economică faptul că în perioada industrializării, 
agricultura elibera în ritmuri relativ înalte forţă de muncă. Aceasta se 
îndrepta în primul rând spre industrie, în al doilea rând spre construcţii şi 
apoi spre sectorul de servicii. Pe măsură ce industrializarea se apropie de 
sfârşit, populaţia eliberată din agricultură are ca destinaţie sectorul terțiar. 
Ceea ce a particularizat ţara noastră a fost industrializarea forţată care a 
malformat economia, lipsa unei concomitenţe între diminuarea forţei de 
muncă şi modernizarea dotării tehnice din agricultură, fenomen care s-a 
reflectat în productivităţi modeste, ceea ce va influenţa direct şi indirect 
atât venitul naţional, cât şi produsul social. Ar trebui adăugat, desigur, atât 
efectul economic, cât şi cel psihologic asupra populaţiei rurale în deceniul 


1980-1990 ca urmare a campaniei de „sistematizare a satelor”. 


Rezultatele industrializării socialiste 


Industrializarea socialistă, aşa cum s-a desfăşurat ea în România în 


decursul celor patru decenii, reflectă tipul de economie cu caracter 


extensiv, respectiv creşterea producţiei pe seama creşterii capacităţilor de 
producţie, a creşterii volumului resurselor utilizate în economie, a 
creşterii nivelului tehnic fără schimbări esenţiale în structura tehnicii 
utilizate — deci fără urmări semnificative în ceea ce priveşte 


productivitatea. 
Rezultate cantitative 


Sub aspectul creşterii capacităţilor de producţie, este important să 
evidenţiem creşterea numărului de întreprinderi industriale. În lipsa 
datelor statistice certe anterioare anului 1960, nu putem evidenția decât 


parţial această creştere. 


Tabelul 5. Numărul întreprinderilor industriale, în perioada 1960-1989 


An 
i ` , 1960 |1970 |1980 |1985 |1986 |1987 |1988 |1989 
Tip de întreprindere 


— industrie de stat de subordonare 
1.319 | 1.372 | 1.334 |1.456| 1.520 | 1.526 | 1.532 | 1.541 
republicană şi locală 


Sursa: Anuarul Statistic al României 1990, p. 420 


Datele statistice din tabelul 5 demonstrează o creştere constantă a 
numărului de întreprinderi, în special a celor de subordonare republicană 
şi locală; în mai mică măsură a crescut numărul de întreprinderi din 
industria cooperatistă. În ceea ce priveşte numărul întreprinderilor, trebuie 
precizat că specifice industrializării socialiste, ca urmare a ratelor înalte 
ale acumulării, sunt întreprinderile mari şi foarte mari, între care, uneori, 


există legături intermediare de tipul centralelor industriale, plecând de la 


considerentul teoretic al sporirii eficienţei structurii organizaționale. Cele 
8.894 de întreprinderi naţionalizate în iunie 1948, la care s-au adăugat 
cele fondate ulterior, au devenit doar 1.658 în 1960, prin comasare şi 
reorganizare. Ca urmare, pentru aprecierea urmărilor politicii sistematice 
de industrializare prin planificarea de comandă, trebuie sa avem în vedere 
şi evoluţia dimensiunii acestor întreprinderi industriale. 


Tabelul 6. Evoluţia dimensiunii întreprinderilor industriale de stat şi cooperatiste, după numărul 


de muncitori/salariaţi (%) 


Număr de Număr de muncitori Producţie globală 


A A A SE. Su 
întreprinderi (salariaţi) (marfă) 


porso aaa [ss Prea | o2 | a se [oa se ae 


între 501 şi 
1.000 


între 1.001 şi 
2.000 


între 2.001 şi 
3.000 


între 3.001 şi 
5.000 


Surse: Anuarul Statistic al României 1971, pp. 64-65; Anuarul Statistic al României 1981, p. 144; 
Anuarul Statistic al României 1990, pp. 428-429 


* Pentru anii 1970 şi 1980, număr de muncitori; pentru anul 1989, număr de salariaţi. 


** Pentru anii 1970 şi 1980, producţie globală; pentru anul 1989, producţie marfă. 


Pe baza datelor statistice cuprinse în tabelul 6, este evident, credem, 
că tendinţa prioritară a industrializării a fost concentrarea producţiei 
industriale în întreprinderi mari şi foarte mari, întreprinderile mici şi 
mijlocii ocupând un loc periferic în ansamblul politicii de industrializare. 
Cel puţin teoretic, aceasta reprezenta calea de a obţine ceea ce în epocă s- 
a numit „economie de scară” sau „economie dimensională”. În fapt, 
întreprinderile mari şi foarte mari asigurau considerarea conducerii 
planificate şi a controlului ideologic al maselor de angajaţi. Este evident 
că, îndeosebi după anul 1960, s-a accentuat procesul de concentrare a 
producţiei industriale în unităţi mari şi foarte mari. Ponderea 
întreprinderilor cu peste 2.000 de muncitori în totalul unităţilor industriale 
a ajuns în 1970 la 11,7%, sporind în continuare, până în anul 1980, la 
25,7%. În aceste întreprinderi şi-au desfăşurat activitatea peste 42%, 
respectiv 65% din numărul total al muncitorilor din industrie. În 1989, 
întreprinderile cu peste 3.000 de salariaţi ofereau o ocupa'ie pentru circa 
53% din numărul total al celor angajaţi în industrie şi obțineau mai mult 
de jumătate din valoarea producţiei industriale de marfă. În legătură cu 
procesul de concentrare a producţiei, s-au desfăşurat şi numeroase 
reorganizări de tipul întreprindere — direcţie generală de subramură — 
minister ori întreprindere — centrală industrială — minister. Deşi era 
evident pentru factorii decidenţi din acei ani că unităţile mari aveau 
numeroase dezavantaje rezultate din gradul scăzut de flexibilitate a 
structurii lor de producţie, precum şi din inerția în conducerea operativă, a 
fost totuşi menţinută această tendinţă din considerente politice. Dovadă 
sunt întreprinderile care concentrau peste 5.000 de angajaţi şi care, în 
intervalul 1970-1989, au crescut de la 1,7%, la 6,8%. Ele realizau în 1989 


33,8% din producţia de marfă industrială. 


O imagine de ansamblu a evoluţiei industriei româneşti în perioada 
1950-1989, comparativ şi cu nivelul antebelic, ne oferă datele statistice 


din tabelul 7, privind dinamica producţiei industriale. 


Tabelul 7. Dinamica producţiei industriale în perioada 1938-1989 


Ani comparaţi 


IE III 
a ha ja rea ceeace se seen 
ee | | pope pe prea pom oa 


ere | | | fe Ze fise po 
ee FOR poa poe pe 
ss CEE Za Zsa us 
e E ha ks 


Sursa: Anuarul Statistic al României 1990, pp. 432-433 


Datele din tabel atestă o creştere cantitativă substanţială a producţiei 
industriale şi, indirect, creşterea sorto-tipo-dimensională a bunurilor 
fabricate în România. Dar, cum am arătat mai sus, ea a fost însoţită şi de 
numeroase consecinţe negative, ale căror efecte se manifestă cu deosebire 
în ultimul deceniu, când ritmul mediu anual de creştere cunoaşte o 
tendinţă evidentă de diminuare, la 3,3% în perioada 1981-1986, la 2,6% 
în perioada 1986-1989, în timp ce pentru ansamblul perioadei, adică 
1951-1989, el a fost de 10,2%. Putem vorbi, în termeni reali, de creşterea 
economiei româneşti, având în vedere că în perioada 1950-1989 a crescut 
atât producţia, cât şi populaţia, producţiile pe locuitor, apreciate pentru 
diferite produse, înregistrând în cele mai numeroase situaţii creşteri 
evidente. Aprecierea are în vedere, desigur, nivelul producţiilor pe 


locuitor în 1938, moment considerat de referință pentru perioada 


antebelică, şi nivelul producţiilor pe locuitor în anul 1950, primul an de 
după încheierea refacerii de după război. În selecţia de date statistice 
cuprinse în tabelul 8 am avut în vedere produse ale industriei grele, dar şi 
produse ale altor industrii. Din datele tabelului este evident, de asemenea, 
că după anul 1960 începe şi producţia unor bunuri de folosinţă 


îndelungată destinate uzului gospodăresc. 


Tabelul 8. Producţia unor produse industriale, pe locuitor, în perioada 1938-1989 


oa pa a 
pees E E) es fes CI sa fa E 

Sodă caustică, 100% kg CIURON 16 EA 


Îngrăşăminte chimice, 100% substanță sub ie 
activă 0,1 


Materiale plastice şi răşini sintetice, sub 

Sursa: Anuarul Statistic al României 1990, pp. 496-497 


* Bucăţi/1.000 locuitori. 


Ca urmare a dezvoltării industriale, în perioada 1950-1989 a crescut 
producția principalelor bunuri industriale pe locuitor: la energie electrică, 
de la 130 la 3.276 kWh; la cărbune extras, de la 239 la 2.871 kg; la 


ţesături de la 12 la 48 m2; la încălțăminte, de la una la 5 perechi; la carne, 
de la 9 la 30 kg; la brânzeturi, de la unul la 4 kg; la zahăr, de la 5 la 30 kg; 
la televizoare, de la 14 (în 1970) la 22 bucăţi/1.000 locuitori; la frigidere, 
de la unul (în 1960) la 20 bucăţi/1.000 locuitori; la autoturisme, de la unul 
(în 1960) la 62 bucăţi/10.000 locuitori ş.a. În literatura de specialitate este 
menţionată adesea creşterea deosebită a producţiei de oţel pe locuitor, 
care, în 1988, era în România de 621 kg, depăşind uneori cu mult 
producţiile din ţări dezvoltate economic, care erau, de exemplu, în SUA 
de 363 kg, în Suedia de 577 kg şi în Franţa de 319 kg. Nivelul acestui 
indicator exprimă la scară redusă dezechilibrele sectoriale ale economiei 
româneşti, rezultat al politicii industriale din perioada menţionată. Sub 
aspect strict cantitativ, rezultatele sunt remarcabile, dar ele au fost însoţite 
de numeroase neajunsuri de ordin calitativ, care se manifestă de-a lungul 
celor patru decenii şi se cronicizează, în special între 1980 şi 1989. 

La nivelul anului 1989, performanţele industrializării româneşti par 
modeste atât faţă de ţările dezvoltate economic, cât şi faţă de unele ţări 


socialiste în ceea ce priveşte producţia pe locuitor a unor bunuri 


industriale. În lucrări de referinţă din literatura de specialitate4?, din 25 
de state europene comparate, prin prisma unor indicatori specifici 
exprimaţi în producţii pe cap de locuitor sau a nivelului de trai, România 


ocupa aproape invariabil unul dintre ultimele locuri. 
Rezultate calitative 


Productivitatea muncii a reprezentat principala slăbiciune, „călcâiul lui 
Ahile” al industriei româneşti de-a lungul întregii ei evoluţii în decursul 
perioadei avute în vedere, în ciuda virtuţilor imaginare sau reale ale 
planificării de comandă. La sfârşitul primului plan cincinal, liderul de 
partid Gh. Gheorghiu-Dej constata că dintre problemele care frânau 
fundamental „desfăşurarea mai rapidă a construcţiei noastre economice”, 
productivitatea muncii este esenţială. Sub acest aspect, în cincinalul 1951- 
1955, „pe ansamblul industriei, productivitatea muncii a crescut cu numai 
47,7% în loc de 75% cât prevedea planul”, în ciuda investiţiilor făcute. 
Şi, continuă el, „principalele cauze ale rămânerii în urmă a productivităţii 
muncii sunt slaba preocupare pentru introducerea tehnicii noi, a metodelor 
înaintate de muncă, folosirea nesatisfăcătoare a utilajelor şi mecanismelor, 
slaba mecanizare a proceselor grele şi cu volum mare de muncă, pierderi 
din timpul de muncă”, la care adaugă şi unele subterfugii statistice prin 
care normarea muncii conducea la sporirea câştigurilor salariale 
independent de creşterea productivităţii. Cauza, după aprecierea lui, o 
constituie faptul că acest aspect fundamental al producţiei nu a fost luat în 
considerare în mod corespunzător de eşaloanele de decizie: CSP, 
ministere, direcţii generale din ministere, directori de întreprinderi, 
organizaţii de sindicat şi organizaţii de partid. El arăta că numai la nivelul 
anului 1954 pierderile „de timp productiv în industria republicană ajung la 
9.000.000 de zile/om, din care 5.700.000 datorită absenţelor nemotivate şi 


2.300.000  absenţelor aprobate de conducerile întreprinderilor”. 
Concluziile liderului de partid sunt clare şi fără echivoc. „Eliminarea 
acestor pierderi [de timp productiv — n.n.] ar fi permis creşterea 
suplimentară a productivității muncii cu circa 5%”. Iar la scară națională, 
„O creştere cu numai 1% a productivității muncii în industria socialistă ar 
da o producție suplimentară în valoare de aproape 450.000.000 de lei pe 
an”. Dej îşi continuă raționamentul prin următoarele exemplificări şi 
aprecieri: „reducerea cu 1% a prețului de cost în industria republicană 
reprezintă, în 1955, aproape 320.000.000 lei”, sumă cu care s-ar putea 
obţine în echivalent, fie 20.000.000 kwh, fie 100.000 tone cărbune, fie 


21.000 tone fontă, fie 110.000 m? buşteni de gater de fag, fie 5.600.000 m 
de ţesături de bumbac, fie 216.000 de perechi de pantofi bărbăteşti. Iar 
aceste neajunsuri, în cascadă, vor influenţa economia şi la nivel 
macroeconomic, pentru că „fără o creştere neîntreruptă a productivității 
muncii şi fără o scădere neîntreruptă a prețului de cost nu poate exista 
progres, nu poate fi concepută creşterea venitului național şi a 
acumulărilor, întărirea puterii de cumpărare a leului, mărirea salariului 


real şi creşterea nivelului de trai” £, 


Se cuvin, credem, câteva precizări cu privire la constatările făcute de 
Gh. Gheorghiu-Dej la încheierea primului cincinal pe care l-a parcurs 
economia românească. Prin aprecierile redate, relativ amplu, am dorit să 
reliefăm faptul că, în limbajul specific aparatului de partid şi exprimate în 
sistemul categorial şi noţional al ştiinţei economice din epocă, erau 
cunoscute şi afirmate public importanţa, cauzele, formele de manifestare, 
precum şi implicaţiile micro- şi macroeconomice ale insuficientei creşteri 
a productivităţii muncii în plan economic. Erau cunoscute şi exprimate, în 
acelaşi timp, şi modalităţile de soluţionare a acestui neajuns major care s- 


a cronicizat în timp. Am dorit să facem această subliniere, pentru că, 


ulterior, timp de aproape patru decenii, s-au adoptat ori s-au impus 
numeroase programe de creştere a productivităţii muncii şi de reducere a 
costurilor de producţie, s-au trasat sarcini la toate nivelurile de decizie ale 
economiei, s-au luat angajamente ferme etc., fără să se fi schimbat nimic, 
indiferent de forma de calcul ori exprimare a acestor indicatori. Cauza 
principală a acestui fenomen a fost, credem, planificarea centralizată, de 
comandă. Aceasta constituia un instrument ipotetic ideal de armonizare a 
cerinţelor economico-sociale cu resursele disponibile, dar, în practică, 
prin instituirea monopolului de stat asupra proprietăţii mijloacelor de 
producţie, care a condus la absenţa liberei iniţiative şi a concurenţei, şi în 
condiţiile unui management defectuos, rentabilitatea întreprinderii de tip 
socialist a fost scăzută. 

În ceea ce priveşte managementul întreprinderilor socialiste, care nu 
constituie decât indirect subiectul analizei noastre, trebuie făcute totuşi 
unele precizări. Selecţia cadrelor de conducere urma un ritual riguros 
stabilit de către ierarhia de partid, care avea ca suport criterii clare şi se 
concretiza în „dosarul de cadre”, periodic reînnoit şi verificat. Dosarul 
trebuia să demonstreze originea „sănătoasă” a persoanei selecţionate, dar 
şi a membrilor familiei sale, o conduită morală ireproşabilă şi să exprime 
adeziunea acesteia faţă de politica dusă de partidul unic şi supunerea faţă 
de deciziile ierarhiei de partid. Probabilitatea ca exigenţele dosarului să 
coincidă cu gradul de calificare şi experienţa persoanei selecţionate era 
relativ mică. În această situaţie, primordial în desemnarea persoanei alese 
era criteriul politic. Ca urmare a acestui mecanism, menţinut şi 
perfecţionat progresiv de-a lungul întregii perioade, managementul 
unităţilor economice era, în general, unul defectuos, neconform cu 


principiile şi practicile economice ale actului de decizie şi conducere. 


Productivitatea muncii individuale, privită generic drept eficienţa cu 
care era cheltuită o anumită cantitate de muncă şi calculată ca raport între 


producţia totală obţinută şi factorul de producţia muncii, respectiv 


numărul de salariaţi, are pentru perioada 1960-198944 evoluția prezentată 


în tabelul 9. 


Tabelul 9. Productivitatea muncii la unele produse industriale, în perioada 1960-1989 


= PE Ritmul creşterii indicelui mediu 
In unităţi naturale 


1960| 1970 | 1980 | 1985 | 1989 


Producţia de energie 
electrică, per muncitor: mii | 856 |3.179|4.055|2.825| 2578 


general al productivităţii (%) 
1970/ 1980/ 1989/ 
1960 1970 1980 
Producţia de oţel per 
muncitor din secţiile de 
i | 577 |1.404|1.879|1.673|1.472| 143,3% 33,8% | —12,1% 
cuptoare Siemens-Martin: 
tone 
Producţia de cărbune per 
muncitor ocupat în 200 | 466 | 603 133% 29,3% 3,8% 
extracţie: tone 
Producţia de ciment per 
muncitor din fabricile de 436 |1.025|1.195| 896 | 975 135% 16,5% 8,8% 
ciment: tone 


Sursa: Anuarul Statistic al României 1990, p. 519 


kWh 


Producţia de fontă per 
muncitor din secţiile de 536 |1.892|3.023|2.684|2.569| 252,9% 59,7% 
furnale: tone 


Datele sintetice prezentate evidenţiază că în perioada 1960-1970 
creşterile absolute şi relative ale productivităţii muncii sunt — în bună 


măsură — consistente şi se coroborează cu datele sintetice privind 


investiţiile. În perioada 1960-1970 asistăm la o triplare a investiţiilor în 
economia naţională, proporţie păstrată pentru industriile ce aparţineau 
Grupei A, aşa cum rezultă din tabelul 2, fapt care a condus la dublarea 
fondurilor fixe ale economiei naţionale şi la triplarea fondurilor fixe ale 
industriei, aşa cum evidenţiază datele din tabelul 3. Mai trebuie adăugat, 
credem, şi faptul că între 1960 şi 1970, precum şi în prima jumătate a 
anilor următori, un volum însemnat din fondurile fixe puse în funcţiune au 
provenit din importuri de utilaje din ţările vestice ale Europei, fapt ce va 
conduce la o influenţă favorabilă asupra modernizării producţiei. Pe acest 
fond al înnoirii utilajelor şi tehnologiilor a crescut şi productivitatea 
muncii. Între 1970 şi 1980, ritmul înnoirii încetineşte şi se prelungesc 
duratele de utilizare ale mijloacelor fixe. În plus, cele două crize mondiale 
ale petrolului din anii '70, precum şi criza siderurgiei mondiale de la 
începutul anilor '80 şi-au pus amprenta asupra evoluţiei industriei 
româneşti şi au creat probleme suplimentare legate de consumurile de 
materii prime şi energie, costurile produselor, pieţele de desfacere etc. Ca 
urmare, în industria românească din anii '80 ai secolului trecut au apărut 
şi s-au manifestat puternic procese specifice unei profunde crize de 
producţie, iar contribuţia productivităţii muncii la creşterea venitului 
naţional realizat în industrie s-a redus continuu, de la 83,8% pentru 
perioada 1951-1960, la 76,4% pentru cincinalul 1981-1985. În 1989, 
comparativ cu 1985, scăderea cu 5,8% a venitului naţional obţinut în 
industrie a fost determinată integral de diminuarea productivităţii muncii 
cu 11,2%. De subliniat faptul că în perioada anilor 1981-1989 
productivitatea muncii pe salariat în ramurile puternic afectate de criza de 
materii prime şi combustibil a înregistrat ritmuri medii anuale negative 
sau sub creşterea de ansamblu a industriei. Excepţie de la această regulă, 


din considerente de oportunitate a momentului, respectiv plata accelerată 


a datoriei externe în anii '80, au făcut-o ramurile ale căror capacităţi de 
producţie au fost intens solicitate pentru obţinerea de produse destinate 
exportului. În cazul acestor industrii, ritmurile medii anuale de creştere a 
productivităţii muncii pe salariat au fost superioare celor înregistrate pe 
ansamblul industriei: de exemplu, în confecţii, 6,1%, în industria pielăriei 
şi încălțămintei, 4,5%, în industria alimentară, 4%. 

În legătură cu importanţa fundamentală a productivităţii muncii pentru 
eficientizarea/rentabilizarea întreprinderii, trebuie discutat şi raportul 
dintre productivitatea muncii şi salarizare. Corelaţia salarii-productivitate 
presupune legarea directă a rezultatelor muncii de nivelul şi dinamica 
retribuţiei muncii şi de nivelul şi dinamica productivităţii, pe baze 
economice obiective. În această privinţă, o importanţă deosebită o au 
decalajele temporale între creşterea celor doi indicatori. Dacă unei creşteri 
sensibile de productivitate nu-i va urma o creştere corespunzătoare a 
retribuţiei, într-un interval de timp bine determinat economic şi social, 
atunci elementul  „cointeresare materială? îşi slăbeşte influenţa, 
determinând o serie de neajunsuri în ceea ce priveşte sporirea eficienţei 
producţiei sociale. Privind corelaţia în sens invers, dacă unei creşteri 
salariale nu-i corespunde o creştere a productivităţii muncii, se petrece o 
demobilizare a salariaţilor. În acest context, credem că prezintă un interes 
deosebit examinarea evoluţiei salariului mediu, care constituie un element 
esenţial al costurilor de producţie, comparativ cu dinamica productivităţii 
muncii, ştiut fiind că politica salarială practicată în România, în perioada 
la care ne referim, a presupus o importantă componentă politică. 
Voluntarismul politic al liderilor de partid, în anumite perioade, a 
determinat, din considerente politico-propagandistice, eliberarea în exces 
a fondului de salarii comparativ cu nivelul producţiei realizate, 


încălcându-se principiul socialist al retribuirii după cantitatea şi calitatea 


muncii. In alte situaţii, nu puţine la număr, fondul de salarii era diminuat, 
pe baza unor criterii neeconomice. 


Tabelul 10. Indicii de devansare a salariului mediu net de către dinamica productivităţii muncii, 
în anii 1950-1989 


Perioada Indici de devansare” 


Sursa: Anuarul Statistic al României 1981, p. 132 şi pp. 212-216; Anuarul Statistic al României 
1990, p. 123 şi pp. 514-517 


* Indicele de devansare a fost calculat ca raport între productivitatea muncii pe salariat şi salariul 


mediu net. 


Este evident că, în ansamblu, la nivelul întregii perioade, respectiv 
1951-1989, dinamica productivităţii muncii a devansat creşterea salariului 
mediu, dar, pe etape, proporţional cu interesele sau considerentele 
politice, corelaţia nu s-a respectat. În special între 1981 şi 1989, pentru a 
nu amplifica nemulţumirile sociale, forţa de muncă a fost menţinută în 
întreprinderile care funcționau sub capacitatea de producţie, fie din lipsa 


materiilor prime şi a energiei, fie din lipsa pieţelor de desfacere. Ca o 


situaţie de compromis, pentru o perioadă considerată trecătoare şi 
conjuncturală, s-a recurs la diferite subterfugii. Unul dintre acestea era 
menţinerea în producţie a salariaţilor şi reducerea salariului mediu al 
acestora proporţional cu ritmul productivităţii muncii. 

La începutul anilor *90, în lucrări de sinteză privind nivelul de 
dezvoltare al economiei româneşti după aproape o jumătate de secol de 
planificare de comandă, dar şi locul acesteia în concertul european al 


momentului, este determinată productivitatea socială a muncii în 


Româniat?. Calculată ca raport între mărimea indicatorilor sintetici, 
respectiv produsul naţional brut (PNB) sau produsul intern brut, exprimat 
în dolari SUA, şi populaţia ocupată, pe baza datelor furnizate de Banca 
Mondială, proporţional cu unele precauţii metodologice, au rezultat două 


variante, pe care le prezentăm mai jos. 


Tabelul 11. Productivitatea socială a muncii în România şi în alte ţări europene în anul 1989 


(varianta I) 


II. Ţări mai puţin dezvoltate 

Sursa: Grigorescu, Constantin (coord.), Nivelul dezvoltării economico-sociale a României în 


context european, Editura Expert, Bucureşti, 1993, p. 38 


Tabelul 12. Productivitatea socială a muncii în România şi în alte ţări europene în anul 1989 


(varianta II) — dolari SUA la paritatea puterii de cumpărare 


pu FI Decalaje 
Productivitatea per persoană o: 
România = 


ocupată 
P 1,0 


I. Țări dezvoltate 


w oe . . 


II. Țări mai puțin dezvoltate 


w Inj] => | o 

23 România 6.366 
Media ţărilor dezvoltate (1-14) 36.362 


Media ţărilor mai puţin dezvoltate (15- 
10.855 1,7 


24) 
Media fostelor ţări socialiste (17-24) 10.497 
Media europeană (1-24) 21.203 


Sursa: Grigorescu, Constantin (coord.), op. cit., p. 42 


Prima variantă are ca bază surse statistice ale Băncii Mondiale, PNUD 
şi OECD, iar a doua variantă, surse statistice ale OECD, FAO şi ale 
publicaţiei The Economist. 

Compararea datelor din cele două tabele arată că oricare ar fi varianta 
de calcul, realitatea este aceeaşi. Nivelurile foarte scăzute ale 
productivităţii sociale a muncii din România, ca de altfel şi nivelurile de 
productivitate din ţările ce au format sistemul socialist, atestă că 
economia de comandă nu a putut asigura o valorificare corespunzătoare a 
resurselor materiale şi umane. Aceasta rezultă şi din faptul că decalajele 
de productivitate dintre România şi ţările europene, la nivelul anului 


1989, erau mai mari decât cu o jumătate de secol în urmă, respectiv în 


1938. Potrivit unei importante sinteze statistice? din anii >90 ai secolului 


trecut, în care autorii îşi sprijină afirmaţiile pe datele cuprinse în 


prestigioase anuare statistice internaţionale4?, în ceea ce priveşte 


productivitatea muncii în industria din Româniată 


, aceasta reprezenta 290 
$ SUA per persoană ocupată, adică 40,84% din nivelul mediu al celor 18 
ţări luate în calcul, care reprezenta 710 $ SUA per persoană ocupată. De 
menţionat că sub acest aspect România ocupa ultimul loc din cele 18 ţări. 


;49 în industria mare20 în 1938 


În ceea ce priveşte productivitatea munci 
în România, aceasta reprezenta 440 $ SUA, adică 55% din nivelul mediu 
al celor 13 ţări luate în calcul şi se plasa pe locul 11. În termeni relativi, 
aceasta înseamnă că, în comparaţie cu ţările europene, la nivelul anului 
1989 România a regresat faţă de performanţele anului 1938. Potrivit 
variantei I, redată în tabelul 11, de calcul al productivităţii sociale a 
muncii în 24 de ţări europene în anul 1989 şi exprimată în PNB per 


locuitor, România ocupă locul 20 din 24 de ţări luate în calcul şi are un 


PNB de 5.076 $/locuitor, adică 26,62% din media europeană care 
reprezintă 19.067 $/locuitor. Potrivit variantei II, redată în tabelul 12, de 
calcul al productivităţii sociale a muncii în 24 ţări europene în anul 1989 
şi exprimată în dolari SUA la paritatea puterii de cumpărare, România 
ocupă locul 23 din 24 de ţări comparate, cu 6.366 $/persoană ocupată, 
nivel care reprezintă 30,02% din media europeană ce se situează la 21.203 
$/persoană ocupată. 

Creşterea decalajelor de productivitate între economia românească şi 
economia celorlalte ţări europene cu economie de piaţă, în condiţiile în 
care s-au făcut mari eforturi investiţionale şi a fost plătit un preţ social 
uriaş, arată că sistemul economic bazat pe proprietatea socialistă nu şi-a 
dovedit viabilitatea. Desigur, la această constatare a contribuit un întreg 
complex de factori, dintre care voluntarismul politic se plasează pe primul 
loc. Cu diferite grade de adâncime, fenomenul a fost prezent şi în celelalte 
ţări care au format sistemul mondial socialist. 

După patru decenii de industrializare socialistă, derulată sub forma 
planificării de comandă şi prin adoptarea modelului sovietic de dezvoltare 
economică, industria românească se caracterizează, în sinteză, prin datele 
din tabelul 13. 


Tabelul 13. Locul industriei în economia naţională, în anii 1950-1989 


| 1950| 1960| 1970 1980| 198 
Populația ocupată 2,1 |15,1 


Salariați, număr mediu anual | 38,3 | 38,6 | 40,0 
Produs Intern Brut b 


* 


Venit național 44,0 [44,1 | 60.3” 59,5 |59,0 |58,1 


3 


xx 
58,0 
x 
66,7 
Cheltuieli materiale 49,4 | 60,3 FR 65,5 169,3 [71,0 
63,7 


Fonduri fixe” 


Consum de energie electrică, 
63,7 |61,9 |55,8 64,3 |65,7 |66,4 
total destinații industriale 


Sursa: Anuarul statistic al României 1990, pp. 102-103, 108-109, 230- 233, 245, 248-249, 500-501 


* Conform metodologiei din perioada 1950-1970. 


** Conform metodologiei din anul 1974. 


*** Valoarea completă de inventar la sfârşitul anului. 


**** Din anii precedenţi. 


***** Din anii următori. 

. „Decret-lege nr. 187 pentru înfăptuirea reformei agrare”, în Monitorul Oficial, nr. 68 bis, 23 


martie 1945, pp. 2205 şi urm. 


. „Legea nr. 1056. Legea pentru etatizarea şi organizarea Băncii Naţionale a României”, în 


Monitorul Oficial, nr. 298, 28 decembrie 1946, pp. 13158 şi urm. 


A. 


. „Legea nr. 287. Lege pentru reforma monetară”, în Monitorul Oficial, nr. 187, 16 august 1947, 


pp. 7345 şi urm. 


. „Legea nr. 119. Legea pentru naţionalizarea întreprinderilor industriale, bancare, de asigurări, 


A. 


miniere şi de transporturi”, în Monitorul Oficial, I, nr. 133 bis, 11 iunie 1948, pp. 5047 şi urm. 


. „Legea nr. 114”, în Monitorul Oficial, I, nr. 89, 19 aprilie 1947, pp. 3042 şi urm. 
. Ulterior este redenumită Comitetul de Stat al Planificării (CSP) şi definit drept „organ central al 


administraţiei de stat care asigură înfăptuirea unitară a politicii partidului şi statului în 
domeniul planificării economiei naţionale. El coordonează activitatea de planificare, asigură 
proporţiile necesare între diferitele ramuri şi subramuri ale economiei, precum şi echilibrul 
material, financiar, valutar şi monetar al planului de stat”. CSP are importante atribuţii: 1) în 


domeniul elaborării planului naţional unic de dezvoltare economico-socială; 2) în domeniul 

executării planului; 3) în domeniul controlului îndeplinirii planului de stat. Vezi pe larg în N.N. 
Constantinescu (coord.), Dicţionar de economie politică, Editura Politică, Bucureşti, 1974, p. 
139. 


. Gh. Gheorghiu-Dej, „Raportul de activitate al Comitetului Central al Partidului Muncitoresc 


a 


Român la Congresul al II-lea al partidului, 23 decembrie 1955”, în Gh. Gheorghiu-Dej, 
Articole şi cuvântări, 1955-1959, Editura Politică, Bucureşti, 1959, p. 31. 

Ibidem, p. 20. 

„Legea nr. 114. Constituţia RPR”, în Monitorul Oficial, 1, nr. 87 bis, 13 aprilie 1948, pp. 3379 şi 
urm. 


10. Gh. Gheorghiu-Dej, op. cit., pp. 24-25. 

. Nicolae N. Constantinescu (coord.), Mecanismul acţiunii legilor economice obiective în 
socialism. Studii, Editura Politică, Bucureşti, 1980, p. 90. 

. Ibidem, p. 91. 

. V.I. Lenin, Opere complete, vol. 41, Editura Politică, Bucureşti, 1966, pp. 180-181. 

. V.I. Lenin, Opere complete, vol. 43, pp. 313-314. 

N.N. Constantinescu, I.V. Totu (coord.), Tratat de economie contemporană, vol. 1, Editura 

Politică, Bucureşti, 1986, p. 442. 

. Ibidem, p. 443. 

. Ibidem. 

. Planificarea şi prognoza dezvoltării economico-sociale, Academia Ştefan Gheorghiu, 
Bucureşti, 1978, pp. 105-106. 


21. Programul Partidului Comunist Român de făurire a societăţii socialiste multilateral dezvoltate 


şi înaintării României spre comunism, Editura Politică, Bucureşti, 1975, pp. 97-99; Nicolae 
Ceauşescu, „Raport prezentat la Conferinţa Naţională a Partidului Comunist Român, 
decembrie 1967”, în România pe drumul desăvârşirii construcţiei socialiste, vol. 2, Editura 
Politică, Bucureşti, 1968, pp. 504-611; Nicolae Ceauşescu, Raport prezentat la Conferinţa 
Naţională a Partidului Comunist Român, iulie 1972, Editura Politică, Bucureşti, 1972, pp. 13- 
106; Nicolae Ceauşescu, „Raport prezentat la Conferinţa Naţională a Partidului Comunist 
Român, decembrie 1977”, în Conferinţa Naţională a Partidului Comunist Român, decembrie 
1977, Editura Politică, Bucureşti, 1978, pp. 15-72; Nicolae Ceauşescu, „Conducerea unitară a 
economiei”, în Din gândirea economică a preşedintelui României, Nicolae Ceauşescu, Editura 


Politică, Bucureşti, 1979, pp. 67-103 ş.a. 


22. „Legea nr. 8/1972, cu privire la dezvoltarea economico-socială a României”, în Buletinul 


Oficial, Partea I, 23 noiembrie 1972, modificată şi completată cu „Legea nr. 1/1979”, adoptată 
de Marea Adunare Naţională, în şedinţa din 6 iulie 1979, în Buletinul Oficial, Partea I, 13 iulie 
1979. 

Fără pretenţia unei enumerări exhaustive, menţionăm: V. Rausser, Bazele planificării 
economiei naţionale, Editura Academiei Române, Bucureşti, 1968; C. Danciu, Coordonate ale 
conducerii planificate a activităţii economico-sociale a României, Editura Academiei Române, 
Bucureşti, 1976; Em. Dobrescu, Optimul economiei socialiste, Editura Politică, Bucureşti, 

comerţ interior, Bucureşti, 1977; I. Nistor (coord.), Planificarea şi prognoza dezvoltării 

24. În legătură cu termenul „indivizibil” cuprins în acest principiu, au existat numeroase dispute cu 


Moscova, înţeleasă drept centru de putere al lumii socialiste, în special până în anii '60 ai 
secolului trecut. În legătură cu termenul „atotcuprinzător” au existat numeroase dispute între 
decidenţii lumii politice româneşti. În numeroase lucrări, dintre care unele au fost citate mai 
sus, se apreciază că obiectul direct al planificării îl formează activităţile unităţilor şi 
organizaţiilor economice, iar obiectul indirect, care, de regulă, se determină prin estimări, îl 
formează celelalte categorii de unităţi, inclusiv populaţia. În plus, din raţiuni ce ţin de 
eficientizarea activităţii de planificare, există o limită maximă şi una minimă a domeniilor ce 
intră în incidenţa planului. 

În numeroase lucrări întâlnim diferite definiţii ale planului, dar, în esenţă, ele sunt 

dezvoltării economico-sociale este „principalul instrument prin care partidul marxist-leninist şi 
statul socialist stabilesc, pe baza cunoaşterii profunde a legilor economice, a realităţilor şi 
aspirațiilor poporului, obiectivele majore ale progresului rapid al societăţii, asigură organizarea 
şi conducerea conştientă a progresului şi reproducţiei socialiste şi realizarea eficienţei maxime, 
în vederea satisfacerii necesităţilor determinate ştiinţific, atât pentru asigurarea reproducţiei 
lărgite, cât şi a consumului tuturor membrilor societăţii”. Vezi N.N. Constantinescu (coord.), 


Dicţionar de economie politică, ed. cit., p. 558. 


26. N.N. Constantinescu, I.V. Totu (coord.), Tratat de economie contemporană, vol. 2, cartea I, 


Editura Politică, Bucureşti, 1987, p. 600. 


. Directivele Congresului al XIII-lea al Partidului Comunist Român cu privire la dezvoltarea 


economico-socială a României în cincinalul 1986-1990 şi orientările de perspectivă până în 
anul 2000, Editura Politică, Bucureşti, 1985, p. 58. 


28. N.N. Constantinescu, I.V. Totu (coord.), Tratat de economie contemporană, vol. 2, ed. cit., p. 


616. 

29. „Legea nr. 1 pentru Planul general economic al R.P. Române pe anul 1949”, în Buletinul 

A. 


30. „Legea nr. 21 pentru Planul de Stat al R.P. Române pe anul 1950”, în Buletinul Oficial, nr. 85, 


31 decembrie 1950. 


31. Gh. Gheorghiu-Dej, op. cit., p. 27. 


. Ibidem. 


„Decretul nr. 199 privind organizarea şi funcţionarea întreprinderilor şi organizaţiilor 


A. 


economice de stat”, în Buletinul Oficial, nr. 29, 14 mai 1949. 


34. „Decretul nr. 142 pentru reorganizarea regimului de stabilire a preţurilor şi înfiinţarea 

Comitetului pentru Preţuri”, în Buletinul Oficial, nr. 45, 1950. 

. „Legea nr. 3”, în Buletinul Oficial, nr. 50, 8 iunie 1950. 

construcţiile de maşini, mineritul şi producţia de energie electrică. Începând din anul 1965, li s- 


a adăugat şi chimia. 


37. Vezi, pe larg, I.V. Totu, „General şi particular în procesul de industrializare”, în I.V. Totu 


(coord.), Politica Partidului Comunist Român de industrializare socialistă a ţării, Editura 


Academiei, Bucureşti, 1978 


38. Vezi I. Blaga, Industrializarea, Editura Ştiinţifică şi Enciclopedică, Bucureşti, 1983. 


39. N.N. Constantinescu, I.V. Totu (coord.), Tratat de economie contemporană, vol. 1, ed. cit., p. 


511. 

. Ibidem, p. 512. 

. În documentele de partid care raportau rezultatele primului plan cincinal se aprecia că, în 
decursul perioadei 1951-1955, peste 300.000 de femei au intrat în producţie ca salariate. În 


deceniile următoare, fenomenul se va amplifica. 


42. Vezi, pe larg, C. Grigorescu (coord.), Nivelul dezvoltării economico-sociale a României, în 


context european. 1989, Editura Expert, Bucureşti, 1993, pp. 165-266. 
Gh. Gheorghiu-Dej, op. cit., pp. 52-57. 


44. Datele statistice anterioare anului 1960 în ceea ce priveşte productivitatea muncii sau 


posibilitatea de a o calcula au un grad mare de relativitate. Din această cauză, am folosit datele 
cuprinse în Anuarul statistic al României din 1990, care, în ceea ce priveşte productivitatea 

. Vezi pe larg C. Grigorescu (coord.), op. cit., pp. 36-43. 

. Gh. Dobre (coord), Economia României în context european — 1938, Editura Fundaţiei 
Ştiinţifice MEMORIA ECONOMICA, Bucureşti, 1996. 


47. Economic Survey of Europe in 1948, Geneva, 1949. 
48. Gh. Dobre, op .cit., p. 153. 


49 
50 


. Ibidem, p. 154. 
. În perioada interbelică, prin sintagma industrie mare, potrivit legii de încurajare din 1912, erau 
desemnate unităţile industriale care depăşeau 20 de lucrători permanenţi şi forţă motrice de 


peste cinci cai putere. 


POLITICI DE GEN ÎN TIMPUL REGIMULUI 
GHEORGHE GHEORGHIU-DEJ 


Luciana Jinga 


Introducere 


Venirea lui Gheorghe Gheorghiu-Dej la conducerea Partidului Comunist 
din România şi ulterior în fruntea statului comunist român se confundă, 
din perspectiva politicilor de gen, cu cea mai efervescentă perioadă din 
cele patru decenii de comunism: dobândirea depturilor politice şi civile 
depline şi înlocuirea organizaţiilor feministe şi feminine care au activat în 
perioada interbelică cu o unică organizaţie aflată în coordonarea directă a 
Partidului Comunist. Din punctul de vedere al statutului de cetăţean cu 
drepturi depline, de-a lungul primelor două decenii de comunism s-au 
făcut paşi importanţi pentru depăşirea handicapului dat de gradul redus de 
şcolarizare, de absenţa cvasitotală din sfera decizională, atât la nivel 
central cât şi local, sau de autonomia financiară precară. Fragila egalitate 
între sexe astfel dobândită a fost instrumentalizată în beneficiul diferitelor 
proiecte ale statului comunist, femeile devenind treptat un sprijin 
important pentru regim, fie că vorbim aici depre procesul de 
industrializare, colectivizare ori urbanizare şi dezvoltare edilitară. 
Politicile amintite reprezintă tot atâtea direcţii de cercetare, motiv 


pentru care, în cadrul acestui studiu, ne vom limita din punct de vedere 


cronologic la ultimul deceniu al regimului Dej. După un preambul în care 
vom sublinia principalele măsuri legislative egalitare, două sunt 
dimensiunile asupra cărora vom insista. Prima vizează discursul existent 
la nivelul anilor *50 cu privire la rolul femeilor în cadrul viitorului stat 
comunist, iar cea de-a doua — evoluţia organizaţiei de masă controlate de 
Partidul Comunist Român, principalul for de coagulare a activităţii 
politice duse de femeile din România, fie ele membre de partid ori nu. 
Aflat în fruntea partidului, Gheorghe Gheorghiu-Dej a fost unul dintre 
principalii actori implicaţi în apariţia Uniunii Femeilor Antifasciste din 
România şi a trasformării treptate a acesteia în organizaţie feminină unică, 
sub denumirea de Uniunea Femeilor Democrate din România (UFDR). 
Nu a fost străin nici de conflictul din interiorul partidului dintre curentele 
pro şi contra necesităţii menţinerii unei astfel de organizaţii, diferende de 
opinie care, sub presiunea modelului sovietic, au dus în cele din urmă la 
suprimarea UFDR. Vom insista asupra soluţiilor găsite de Partidul 
Muncitoresc Român pentru a păstra proiectele organizaţiei de femei şi 
reinstaurarea organizaţiei de masă feminine sub denumirea de Consiliul 
Naţional al Femeilor (CNF). 


Drepturi civile şi politice 


Politicile de gen implementate de statul comunist român nu au fost acte 
singulare, bazate pe o filosofie proprie socialismului românesc, ci parte a 
unui întreg care cuprinde trei paliere diferite de influenţă: marxism- 


leninismull, modelul sovietic2 şi contextul internațional din cadrul 


blocului comunist. O legislaţie egalitară dublată de intrarea masivă a 


populaţiei feminine într-o muncă salariată şi preluarea de către stat a 


obligaţiilor ce ţin de activităţile domestice erau principalele măsuri 
propuse de comunişti. Omul nou, produs al societăţii de tip egalitar, cel 
puţin la nivelul discursului, nu cunoştea diferenţierea de sex. Bărbaţi şi 
femei deopotrivă răspundeau chemării pentru făurirea visului comunist. 

Asigurarea egalităţii între bărbaţi şi femei a fost una dintre temele 
programului de guvernare propus de mişcarea comunistă imediat după 23 
august 1944 şi ieşirea ei din ilegalitate. Până la câştigarea alegerilor şi 
adoptarea primei constituţii comuniste în 1948, principalele acte 
legislative menite a stabili un regim juridic egal pentru bărbaţi şi femei au 
vizat dreptul la vot şi eliminarea restricţiilor referitoare la intrarea şi 
promovarea în cadrul diferitelor categorii profesionale. 

Legea electorală a fost aprobată de Consiliul de Miniştri din 13 iulie 
1946 şi promulgată la 15 iulie 1946, cu titlul „Legea 560 privitoare la 
alegerile pentru Adunarea Deputaţilor”. Deşi erau păstrate şi prevederi ale 
legislaţiei electorale din perioada interbelică, noutatea adusă de acest 
legislativ era lărgirea considerabilă a bazei electoratului prin includerea pe 


lista electorilor cu drepturi depline a funcţionarilor publici, militarilor şi 


femeilor. Articolul 3 al legii preciza: „Femeile au drept de vot şi pot fi 


alese în Adunarea Deputaţilor= în aceleaşi condițiuni ca şi bărbații”, 


Legea prin care se instaura votul universal încheia o prima etapă care 
a cunoscut şi alte măsuri egalitare vizând în special sfera profesională. 
Primul semnal important a fost numirea în februarie 1945 a primelor două 
femei magistrat în justiţia românească. În discursul ocazionat de instalarea 
celor doi magistrați, Lucrețiu Pătrăşcanu, ministrul Justiţiei, preciza: „Una 
dintre revendicările principale ale mişcării muncitoreşti, una dintre 
revendicările de bază ale democraţiei consecvente a rămas până în ziua de 


azi asigurarea deplinei egalităţi (pe plan economic, social şi politic) între 


femei şi bărbaţi [...] Asistăm astăzi la un modest început”Z. În luna aprilie 


1945 a fost aleasă prima femeie primar din România: Alexandrina 
Georgescu, vicepreşedintă a Apărării Patriotice, a fost aleasă în postul de 


primar al localităţii Țăndărei2. 


Egalitatea între femei şi bărbaţi în toate sferele vieţii economice, 
sociale, politice a fost stipulată pentru prima dată în Constituţia României 
din 1948. La Congresul I al Partidului Muncitoresc Român, Gheorghe 
Gheorghiu-Dej, referindu-se la prevederile constituţionale ce urmau a fi 


votate, spunea: 


În sfârşit, constituţia noastră trebuie să proclame deplina egalitate în drepturi între toţi cetăţenii 
Republicii Populare Române, fără deosebire de sex, naţionalitate, rasă, religie, grad de cultură 
sau stare materială. [...] pentru a putea pune capăt inegalităţii în drepturi între femei şi bărbat, 
noi vom consfinţi prin constituţie deplina egalitate politică, economică, socială, juridică de care 
se bucură femeia în Statul nostru democrat şi vom asigura o protecţie specială femeii mame, 


femeii gravide şi copilului?. 


Prezentând proiectul de statut al partidului, Lothar Rădăceanu făcea 


referire directă la prezenţa femeilor ca membre cu drepturi depline: 


Proiectul de statut prevede că membru al Partidului Muncitoresc Român poate fi oricine fără 
deosebire de sex, naţionalitate sau rasă. [...] Prin aceasta statutul Partidului Muncitoresc 
Român statorniceşte înaltul principiu de deplină egalitate între diferitele naţionalităţi, principiul 
dreptului egal pentru oricine, bărbat sau femeie, care se dovedeşte demn de a face parte din 
detaşamentul de avangardă al clasei muncitoare. Tocmai aceste principii înalte au permis să 
atragem în luptă, alături de poporul român, toate naţionalităţile conlocuitoare, masele largi de 

femei şi tineri 
Vorbind în cadrul dezbaterii proiectului de constituţie şi referindu-se 
la noutăţile pe care acesta le aducea în statutul femeilor, Liuba 


Chişinevschi spunea: 


Femeile reprezintă o altă parte şi mai numeroasă a populaţiei căreia în multe ţări nu i se 
recunoaşte aptitudinea de a lua parte la viaţa cetăţenească. [...] Noi însă ne călăuzim de alte 
principii decât de principiile demne de Evul Mediu, pe care le aplică regimurile de democraţie 
burgheză. La noi în ţară, toate drumurile sunt deschise femeii: femeia poate deveni orice, de la 
mecanic până la ministru. Vedem crescând din sânul poporului, din rândurile muncitorimii şi 
ţărănimii, femei cu larg orizont politic, cu o energie clocotitoare, cu conştiinţa limpede, femei 


oameni de Stat. 


Concret, egalitatea între toți cetățenii ţării era stipulată în articolul 16: 
„Toți cetățenii, fără deosebire de sex, naționalitate, rasă, religie, grad de 
cultură, sunt egali în fața legii”. Articolul 18 relua prevederile legii 
electorale din 1946: „Toți cetățenii, fără deosebire de sex, naționalitate, 
rasă, religie, grad de cultură, profesiune, inclusiv militarii, magistrații şi 


funcţionarii publici, au dreptul să aleagă şi să fie aleşi în toate organele 


Statului»12. Articolul 21 făcea referire directă şi explicită la egalitatea în 
drepturi a femeilor şi bărbaţilor: „Femeia are drepturi egale cu bărbatul în 
toate mediile vieţii de stat, economic, social, cultural, politic şi de drept 


privat. La muncă egală, femeia are drept de salarizare egală cu 


bărbatul»13. Relaţiile în cadrul familiei, reluate ulterior şi de Codul 
familiei, erau reglementate prin articolul 26: „Căsătoria şi familia se 
bucură de protecţia Statului. Mama precum şi copiii până la vârsta de 18 
ani se bucură de protecţia deosebită, stabilită prin lege. Părinţii au aceleaşi 
îndatoriri faţă de copiii născuţi în afara căsniciei ca şi pentru cei născuţi în 
căsătorie. Sunt valabile numai actele de stare civilă încheiate de organele 


Statului”14. 


Aceste linii generale au fost păstrate în toate constituţiile date în 
timpul regimului comunist, modificări survenind doar în gruparea 


prevederilor pe articoleL>. 


Codul muncii 


Prevederile cuprinse în primul Cod al muncii, cel din 1950, reglementau 
regimul juridic general al desfăşurării muncii salariate: încheierea 
contractelor de muncă, normele de producţie, condiţiile salarizării, durata 
timpului de lucru, timpul de odihnă, pregătirea profesională, protecţia 
muncii. Deşi nu se fac precizări suplimentare în acest sens, articolele legii 
se refereau la angajaţi indiferent de sex. Două sunt menţiunile importante 
care privesc direct angajatele. În capitolul privind salarizarea, articolul 33 


specifica: „la muncă egală se va plăti un salariu egal, fără să se facă vreo 


deosebire de vârstă, sex sau naţionalitate»1€. Cea de-a doua este mai 
substanţială, fiind inclusă de capitolul XI, „Munca tinerilor şi a femeilor”. 
Articolele 88-93 reglementau strict regimul de lucru al femeilor gravide, 
în sensul repartizării acestora la munci mai uşoare, fără scăderea 
salariului, şi interzicerii muncii pe timp de noapte atât pentru angajatele 
gravide, cât şi pentru cele care alăptau. Tot pentru protejarea gravidei, dar 
şi a fătului, se acorda un concediu prenatal de 35 de zile şi unul postnatal 
de 45 de zile, cu posibilitatea prelungirii până la 55 de zile. După reluarea 
lucrului, angajatele care alăptau aveau dreptul la pauze speciale, la fiecare 
trei ore lucrate. Pentru femeile angajate care aveau în grijă copii cu vârsta 
mai mică de doi ani, se acordau concedii pentru îngrijirea copilului 


bolnavi. Protecţia specială acordată mamelor şi viitoarelor mame fusese 


unul dintre punctele importante ale propagandei comuniste înaintea 
alegerilor din 1946 şi era o copie a măsurilor similare luate de Uniunea 
Sovietică. Dacă prima măsură referitoare la femei, şi anume acordarea 
unui salariu egal la muncă egală, este ceea ce se poate numi o politică de 
includere, stabilind egalitatea de şanse între angajaţi şi angajate, măsurile 


privind protecţia angajatelor mame sunt măsuri de excludere ce conduc la 


un dezechilibru al egalităţii de şanse. Posibilitatea de a evita muncile 
considerate ca fiind „dăunătoare sănătăţii”, chiar dacă legea prevedea 
păstrarea salarizării iniţiale, existenţa unui nomenclator al meseriilor 
interzise femeilor, deoarece puneau în pericol sănătatea acestora, în 
special cea reproductivă, interzicerea lucrului pe timpul nopţii, toate arată 
că femeile rămâneau în ochii legislatorului strâns legate de condiţia lor 
biologică. Este important de subliniat că prevederile Codului muncii din 
1950 au fost promulgate cu mult înainte de isteria demografică a 


regimului Ceauşescu. 
Codul familiei 


Elaborarea unui nou cod al familiei a fost amânată până în 1954. După 
adoptarea Constituţiei din 1948, s-a considerat că acordarea de drepturi 
egale pentru femei şi bărbaţi a instituit automat şi egalitatea de drepturi 
între soţi în cadrul căsătoriei. Astfel, deşi nu scoteau raporturile de familie 
de sub reglementarea Codului civil şi nu abrogau în mod expres anumite 
texte ale acestuia, noile principii constituţionale au condus la abrogarea 
implicită a unora dintre ele: dispariţia regimului dotal, exercitarea de către 


femeie a drepturilor depline, fără necesitatea autorizaţiei maritaleL&. 


Regimul separaţiei de bunuri, deşi a rămas în vigoare până la punerea în 
aplicare a Codului familiei, după adoptarea Constituţiei din 1948, a suferit 
şi el anumite corective aduse de practica judiciară, pe baza principiilor 
enunțate de legea fundamentală. Astfel, în pofida regimului separaţiei de 
bunuri consacrat ca regim matrimonial de drept comun, practica 
instanţelor judecătoreşti, pomind de la principiul constituţional al 
egalităţii sexelor, a statuat regula regimului comunităţii de bunuri. 
Noţiunile noi utilizate erau acelea de „patrimoniu conjugal” şi 


„comunitate de fapt”, prin ele urmărindu-se consacrarea comunităţii de 


bunuri, precum şi recunoaşterea contribuţiei soţiei prin munca în 


gospodărie la dobândirea acestor bunuri. 


Intervenţia practicii judecătoreşti s-a dovedit insuficientă, motiv 
pentru care Codul familiei a fost adoptat prin Legea nr. 4 din 4 ianuarie 
1954, modificat şi completat prin Legea nr. 4 din 4 aprilie 1956 şi 
republicat în Buletinul Oficial, nr. 13, 18 aprilie 1956. 

Conform principiilor constituţionale în vigoare, art. 1 statua egalitatea 
deplină dintre soţi în cadrul familiei: „În Republica Populară Română 
statul ocroteşte căsătoria şi familia şi apără interesele mamei şi copilului. 
Familia are la bază căsătoria liber consimţită între soţi. În relaţiile dintre 


soţi, precum şi în exerciţiul drepturilor faţă de copii, bărbatul şi femeia au 


drepturi egale»20. In completarea acestor prevederi venea art. 2 care 
preciza că „relaţiile de familie se bazează pe prietenie şi afecţiune 


reciprocă” între membrii ei, care sunt datori să-şi acorde unul altuia 


„sprijin moral şi material”21. Din prevederile acestor prime două articole 
decurg celelalte reglementări privind legiferarea relaţiilor în cadrul 
familiei. 

În privinţa raporturilor patrimoniale dintre soţi, prin dispoziţiile 
acestui cod, în capitolul III, secţiunea a II-a, art. 29-36, s-au consacrat noi 
reguli care promovau „o familie de tip nou, întemeiată pe egalitate, 
prietenie, afecţiune şi ajutor reciproc”. Astfel, prin art. 2 şi art. 29 s-au 
statornicit principalele îndatoriri reciproce dintre soţi, care constau în 
obligaţia acestora de a suporta cheltuielile căsniciei şi obligaţia de sprijin 
material. Premisele „realizării lor armonioase” erau gospodărirea în 
comun a soţilor şi îndeplinirea obligaţiilor de natură personală dintre soţi. 
Prin art. 30 alin. (1) s-a instituit regimul comunităţii de bunuri, 


prezumându-se că orice bun dobândit de soţi sau numai de către unul 


dintre ei în timpul căsătoriei este bun comun. Codul familiei a consacrat 


astfel un regim matrimonial unic, obligatoriu şi imutabil22. 


Discursul anilor *50 


Odată cu adoptarea Codului familiei se încheie o etapă importantă în 
practica şi discursul liderilor comunişti. Asigurarea unei baze legislative 
egalitare, intrarea tot mai semnificativă a femeilor într-o activitatea 
salariată şi existenţa unei organizaţii unice de femei au reprezentat pentru 
liderii comunişti semnalul că programul partidului în direcţia „problemei 
femeilor” a fost finalizat cu succes, dovada fiind modificările la nivelul 
discursului folosit în privinţa egalităţii de gen. „Drepturile femeii”, 
element omniprezent al propagandei comuniste, s-au transformat în doar 
câteva luni în „obligaţiile femeii”, perspectivă care a rămas neschimbată 
până la înlăturarea regimului comunist. Elementul de continuitate între 
cele două perioade a fost munca. Aşa cum se va vedea explicit în cazul 
regimului Nicolae Ceauşescu, calitatea de actor politic va depinde în 
primul rând de participarea la viaţa activă, ca salariat al sistemului 
socialist. Pentru a intra în partid sau pentru a candida în diferitele foruri 
ale statului la nivel local şi central, factorii diferenţiatori, pe lângă 
ataşamentul faţă de democraţia populară, erau rezultatele meritorii într-un 
anumit domeniu de activitate, fiecărei categorii sociale şi profesionale 
fiindu-i trasate sarcini specifice în funcţie de priorităţile de moment ale 
statului. 

De-a lungul anilor '50, subiectul egalităţii de şanse şi al unor măsuri 
destinate exclusiv populaţiei feminine devine marginal în discursul 
oficial. O posibilă explicaţie poate fi dispariţia de pe scena politică a Anei 


Pauker, alături de desfiinţarea organizaţiei de masă feminine, dar şi 


diminuarea reprezentării feminine în poziţii de conducere, absenţă mai 
vizibilă în cadrul organismelor din fruntea PMR, unde, la congresul 
partidului din 1955, femeile dispar atât din Biroul Politic, cât şi din 


componenţa Secretariatului25. Preocuparea oficială pentru o reprezentare 


feminină cât mai numeroasă în rândul partidului şi a organelor sale de 
conducere centrale şi teritoriale s-a menţinut. Semnificativ este însă faptul 
că figurile politice care includeau în discursurile lor această problemă nu 


mai erau cele importante, responsabilitatea fiind delegată exclusiv 


reprezentantelor organizaţiei de femei2€ de pe lângă comitetele regionale 
de partid. Gheorghe Gheorghiu-Dej nu a mai vorbit public despre 
implicarea femeilor în viaţa politică, referirile sale la populaţia feminină a 
ţării, cu prilejul congreselor PMR, conţinând de obicei referiri punctuale 
la numărul de femei intrate în producţie şi la prognoza acestui fenomen 


pentru intervalul următor: 


Una dintre cele mai importante realizări ale regimului democrat-popular este participarea 
femeii cu drepturi egale cu ale bărbaţilor, la activitatea de stat, economică şi culturală. În cursul 
primului plan cincinal, peste 300.000 de femei au intrat în producţie. Ele îndeplinesc astăzi un 
rol important în construcţia economică şi culturală, ca muncitoare, maiştri, ingineri, medici, 
învăţătoare, profesoare şi creatoare în domeniul cercetării ştiinţifice, al artelor şi literaturii. În 
1938 — după datele ministerului muncii din acea vreme — salariile femeilor erau cu 50% mai 
reduse decât ale bărbaţilor. Astăzi, femeile primesc salarii egale la muncă egală cu bărbaţii şi 
25 


contribuie la creşterea veniturilor băneşti ale familiei 
Acelaşi tip de discurs a fost prezentat şi în cadrul conferinţelor 
naţionale ale organizaţiei de femei. La 8 martie 1958, la conferinţa care a 
consfințit reinstaurarea organizaţiei de masă a femeilor, discursul lui Dej a 
fost construit în jurul a trei idei principale: binefacerile aduse de mişcarea 
comunistă în viaţa tuturor femeilor din România, aprecierea efortului 


depus de populaţia feminină la realizarea proiectelor economice şi 


sarcinile care le reveneau pentru viitor. Egalitatea de şanse între femei şi 
bărbaţi este adusă în discuţie strict pentru planul profesional, fără referire 
la recrutarea şi prezenţa în rândul membrilor de partid: „Promovate 
curajos în munci de răspundere în economie, în instituţii de stat şi 
organizaţii obşteşti, potrivit pregătirii şi aptitudinilor lor [subl. n.], 


femeile vor da o contribuţie de seamă la continua întărire şi dezvoltare a 


regimului nostru democrat-popular”28, Două elemente noi apar în 
discursul oficial. Existenţa unor „aptitudini feminine” care urmau a fi 
transferate din sfera casnică în cea publică, precum şi datoria femeii de a 
fi mamă: „Femeile au nobila misiune de a creşte şi educa copiii în spiritul 


dragostei de patrie, al preţuirii măreţelor cuceriri revoluţionare ale 


poporului nostru, al dragostei de muncă»27. Cu siguranţă, astfel de 
referiri nu au lipsit niciodată din scrierile propagandistice, dar până la acel 
moment cuvântările liderilor politici priveau mai ales crearea unui climat 
de egalitate între femei şi bărbaţi, estompând tocmai acele specificităţi 
feminine care ar fi putut constitui o cauză a dezechilibrului. În 1962, în 
discursul ocazionat tot de conferinţa anuală a organizaţiei femine, Dej nu 
a operat modificări substanţiale în privinţa conţinutului mesajului adresat, 
vorbind despre „milioanele de femei muncitoare, ţărănci, intelectuale, 
gospodine care au adus o mare contribuţie la toate victoriile obţinute de 
poporul nostru pe drumul construcţiei socialiste”, amintind în acelaşi timp 
„rolul de seamă” pe care acestea îl aveau de îndeplinit „în lupta pentru 


dezvoltare economiei naţionale, pentru înfăptuirea măreţului program 


trasat de Congresul al III-lea al partidului”28. După o trecere în revistă a 
sarcinilor ce reveneau organizaţiei de femei, ca reprezentantă şi 
responsabilă pentru toată populaţia feminină, Gheorghe Gheorghiu-Dej şi- 


a încheiat cuvântarea cu „Trăiască femeile muncitoare din ţara noastră, 


participante active la opera de desăvârşire a construcţiei socialiste, la 


lupta pentru pace şi prietenie între popoare!»29. 


Consiliul Naţional al Femeilor 


Gheorghe Gheorghiu-Dej, paralel cu eliminarea grupului Ana Pauker, 
Vasile Luca şi 'Teoharie Georgescu, a luat decizia desființării organizaţiei 
feminine de masă. Documentele de arhivă nu arată explicit o relaţie de 
cauzalitate între cele două acţiuni. Merită însă subliniat faptul că imaginea 
Anei Pauker era sinonimă cu cea a organizaţiei feminine controlate de 


partid, indiferent de forma sau denumirea pe care aceasta a purtat-o încă 


din 192120. Decisă în vara lui 1952, dizolvarea Uniunii Femeilor 
Democrate din România s-a realizat de facto în două etape: prin hotărârea 
CC al PMR din 14 ianuarie 1953, privind înfiinţarea până la 1 martie 
1953 a secţiilor de femei pe lângă CC al PMR, şi HCM 1088/1953 din 9 
aprilie 1953 privind înfiinţarea „Comisiilor de Femei” pe lângă 


Comitetele Executive ale Sfaturilor Populare. Motivul invocat a fost 


formarea unei mentalități greşite în rândul altor organizaţii şi organe de 
partid: mai precis, era dezavuată ideea conform căreia „sarcina muncii 
între femei” revenea exclusiv acestei organizaţii. Caracterul său de 
organizaţie unică a femeilor din România s-a dovedit a avea efect de 
bumerang. Păstrarea UFDR în forma sa consacrată reprezenta în viziunea 
partidului, o tendinţă către „sectarism” menită „a îngusta munca în rândul 
maselor largi de femei”. Forma de organizare, în sistem piramidal, 
introdusă odată cu Uniunea Femeilor Antifasciste din România, a fost 
abandonată în favoarea organizării de secţiuni feminine pe lângă consiliile 


populare, reprezentantele în aceste secţii fiind alese prin vot în cadrul unui 


sistem complex cunoscut sub numele de adunări ale delegatelor. La 
centru, reprezentantele la nivel naţional se întruneau în cadrul Comitetului 
Femeilor Democrate. În mod curent, relaţia dintre partid şi secţiile 
feminine de pe lângă consiliile populare era asigurată de Secţia Muncii de 
Partid în Rândul Femeilor, înfiinţată la nivelul Comitetului Central al 
PMR. 

La nici trei ani de la desfiinţarea UFDR şi apariţia Comitetului 
Femeilor Democrate, organizaţia de masă destinată femeilor a fost din 
nou supusă unui şir de modificări care anulau în mare parte aspectele 
novatoare stipulate în HCM 1088/1953 şi HCM nr. 700/1954. Motivul 
oficial indicat de liderii Partidului Comunist pentru a justifica o nouă 
formă de organizare a „muncii cu femeile” erau rezultatele 
neconvingătoare înregistrate în intervalul 1954-1957, precum şi dorinţa de 
a simplifica procesul birocratic. Conform hotărârilor Biroului Politic al 
CC al PMR din iulie, respectiv octombrie 1957, modificările instituţionale 
privind organizarea şi desfăşurarea muncii cu femeile constau în două 
măsuri principale. Comitetul Femeilor Democrate, ca principală formă de 
conducere a organizaţiei de femei a fost desfiinţat, locul său fiind luat de 
Consiliul Naţional al Femeilor din RSR ca principal organ de conducere a 
mişcării de femei din România. Structura şi modalitatea de alegere a 
filialelor din teritoriu a fost şi ea modificată pentru o mai bună colaborare 
între centru şi teritoriu. Se revenea la strucura de organizare a Uniunii 
Femeilor Democrate din România, cu filiale la nivel regional, raional, 


orăşenesc, comunal şi sătesc32. În al doilea rând, s-a dispus desfiinţarea 


atât a secţiei de pe lângă CC al PMR privind „munca în rândul femeilor”, 
cât şi a filialelor acesteia în teritoriu aflate în structura consiliilor 


populare33. 


Conform notei de justificare ce însoțea textul hotărârii, motivaţia din 
spatele schimbării formei de organizare a activităţii în rândul femeilor se 
sprijinea pe neconcordanţa dintre forma de organizare existentă şi 
realizarea planurilor stipulate la cel de-al II-lea Congres al PMR. Fără 
îndoială, justificarea oficială nu era complet lipsită de adevăr. Femeile 
fuseseră şi continuau să fie privite din perspectiva unică a utilității lor 
pentru Partidul Comunist. Forma după care funcţiona organizaţia de femei 
trebuia să asigure în primul rând rezolvarea cu rezultate maxime a 
directivelor pe care conducerea Partidului Comunist le stabilise pentru 


întreaga populaţie feminină. 
O nouă conducere 


Conducerea mişcării de femei revenea la nivel central Consiliului 
Naţional al Femeilor, structură ce reunea totalitatea delegatelor desemnate 
la nivel regional pentru a face parte din acest for. Desemnarea delegatelor 
s-a realizat la fiecare patru ani în urma unui proces electiv naţional la 
nivel de sat, comună, oraş, raion/judeţ şi regiune. Odată definitivate listele 
delegatelor, era convocat un congres naţional în cadrul căruia era ales 
Comitetul Executiv al Consiliului Naţional compus din: o preşedintă, şase 
vicepreşedinte, şase secretare şi o comisie de cenzori alcătuită din zece 
membre. 

Noutatea o reprezenta componenţa pe care acest consiliu trebuia să o 
respecte şi mesajul implicit conţinut de acesta. Se sublinia încă o dată 
preeminenţa femeii active. Viitoarele membre nu puteau fi decât 
muncitoare fruntaşe în producţie, ţărănci muncitoare, fruntaşe în sectorul 
socialist şi individual al agriculturii, funcţionare, mame eroine. Dat fiind 
caracterul de masă al organizaţiei, în conducerea acesteia erau rezervate şi 


locuri pentru gospodine şi soțiile de ofițeri24, 


Prin hotărârea de înfiinţare, Consiliul Naţional al Femeilor deţinea un 
număr total de 115 mandate a căror distribuţie respecta un algoritm bine 
stabilit. 80 de mandate erau împărţite în mod egal între categoria 
muncitoarelor şi cea a ţărăncilor. Este important de subliniat că, spre 
deosebire de momentul 1954, acum cele două grupe profesionale nu mai 
prezintă omogenitate. În fiecare dintre cele două categorii a fost operată o 
clasificare. Pentru categoria muncitoarelor, repartizarea locurilor ţinea 
mai ales de ponderea femeilor în diferitele ramuri ale industriei. Dacă 


industriei grele, domeniu în care, în anul 1957, femeile nu reprezentau 


decât 10%32 din totalul angajaţilor, îi fuseseră repartizate opt mandate, 
industria uşoară şi alimentară, ramuri deja feminizate, au primit 28 de 
locuri, celelalte patru revenindu-le muncitoarelor din domeniul agricol. 
Altele sunt însă criteriile repartiţiei în rândul ţărăncilor. Aici distribuţia 
ţine mai degrabă de dorinţa încurajării unui anumit sector şi mai puţin de 
situaţia reală la momentul respectiv. Astfel, 20 de mandate erau destinate 
femeilor din Gospodăriile Agricole Colective (GAC) şi celor din 
Cooperativele Agricole de Producţie (CAP). Urmau ţărăncile care 
aderaseră la sistemul întovărăşirilor, cu 16 mandate, pentru femeile care-şi 
păstraseră gospodăriile individuale fiind repartizate doar patru mandate. 
Intelectualele, după cum se făcea precizarea, îşi păstrau procentul obţinut 
în 1954, fiindu-le repartizate 23 de mandate, alte şapte revenindu-le 


funcționarelor2£, Statutul de membru al PMR nu era o condiție 


eliminatorie, doar 45% dintre locuri fiind destinate membrelor şi 
candidatelor de partia37. 


Pânza de paianjen 


În teritoriu, activitatea în rândul femeilor avea următoarea formă 
organizatorică: comitete ale femeilor pe sate, comune, oraşe, raioane şi 
regiuni; comisii ale femeilor în întreprinderi şi instituţii, Gospodării 
Agricole de Stat (GAS) şi Gospodării Agricole Colective (GAC), în 
circumscripţii electorale orăşeneşti şi delegate ale femeilor în 
circumscripțiile electorale la sate. Atât comitetele, cât şi comisiile şi 
delegatele femeilor erau alese în adunări şi conferinţe ale femeilor din 
raza lor de activitate. Comisiile femeilor din întreprinderi, instituţii şi 
GAS îşi desfăşurau activitatea sub conducerea comitetelor sindicale. 
Comitetele femeilor verificau activitatea comisiilor de femei din 


întreprinderi, instituţii şi GAS-uri32. 


Comitetele regionale, raionale/judeţene, orăşeneşti, comunale şi 
săteşti ale femeilor îşi desfăşurau activitatea, după cum se stipula în 
regulamentul de funcţionare, sub îndrumarea directă a organelor de partid 
locale, pe baza sarcinilor trasate de Comitetul Organizatoric Central. 
Activitatea era dusă conform unui plan de muncă axat pe obiectivele 
sfaturilor populare, ţinând seama de problemele specifice fiecărei regiuni, 
raion/judeţ, oraş, comune, sat. Fiecărei membre din comitet îi era 
repartizată o sarcină specifică. În funcţie de priorităţile existente în 
planurile de muncă, membrele active organizau colective de lucru axate 
pe probleme specifice. Nelipsite erau comitetele pentru educaţia politică 
şi cetăţenească a femeilor, cele pentru educaţia sanitară, îndrumarea 
comitetelor de părinţi, pentru activitatea obştească a femeilor în probleme 
edilitare şi gospodăreşti, pentru organizarea cercurilor gospodăreşti. Noi 


colective erau înfiinţate în funcţie de priorităţile locale de moment?3, 


Controlul şi coordonarea comitetelor pe activitate se realiza dinspre 
baza sistemului către vârf: în comitetele săteşti, fiecărei membre îi 


revenea o anumită sarcină şi coordona unul dintre colectivele pe 


probleme. Membrele comitetului raional coordonau comitetele pe 
comună, iar cele din comitetele regionale coordonau comitetelor raionale. 
Comitetele orăşeneşti îşi sprijineau activitatea pe comisiile femeilor din 
circumscripțiile electorale, principalele responsabile cu îndeplinirea 
sarcinilor din planul de activitate. Lunar, erau organizate şedinţe cu 
preşedintele comisiilor de circumscripţii pentru analiza activităţii şi 
stabilirea priorităţilor pentru etapele următoare. Comitetele orăşeneşti şi 
săteşti organizau de două-trei ori pe an şedinţe plenare în care erau 
prezentate raportul de activitate, analiza rezultatelor obţinute şi măsurile 
preconizate pentru intervalul următorl. 


Comisiile de femei din întreprinderi, instituţii şi GAS-uri 


În întreprinderi, instituţii, GAS-uri şi GAC-uri se alegeau comisii ale 
femeilor în adunările generale ale femeilor. Acelaşi procedeu era urmat şi 
în cadrul diferitelor centre sindicale, pe ramuri de producţie. Aceste 
organisme aveau ca principală responsabilitate îndeplinirea obiectivelor 
din unităţile economice respective: creşterea producţiei şi a productivităţii 
muncii, ridicarea nivelului de calificare în rândul muncitoarelor, 
popularizarea rezultatelor obţinute de femei, respectarea drepturile 
acordate prin lege femeilor, organizarea de creşe, cămine, a pregătirii 
şcolare suplimentare şi a mesei la cantină pentru copii muncitorilor. 

În cazul particular al comisiilor de femei din GAC-uri, activitatea se 
desfăşura pe baza planului de muncă al Consiliului GAC şi sub 
îndrumarea directă a organizaţiei de partid, având ca scop respectarea de 
către angajate a prevederilor din statutul GAC, participarea lor la întreaga 
activitate a gospodăriei şi depăşirea numărului minim de zile-muncă. 
Aceste comisii au fost păstrate până la definitivarea procesului de 


colectivizare. După această dată, funcţiile comisiilor de femei din GAC- 


uri au fost preluate de comitetul de femei din satul, comuna, raionul sau 


regiunea respectivăt. 


În organizaţiile UTM existau în cadrul birourilor şi al organizaţiilor de 
bază, responsabile cu munca în rândul tinerelor fete. Cu sprijinul 
comitetelor de femei erau organizate cicluri de conferinţe pe diferite teme 
de cultură generală, cercuri practice (gospodărie, şcoala mamei)42. 


Desemnarea primului Consiliu Naţional al Femeilor 


În vederea alegerii noilor comitete de femei la nivel regional, raional şi 
orăşenesc şi, bineînţeles, a Consiliului Naţional al Femeilor, în perioada 
12 noiembrie — 10 decembrie 1957 au fost constituite la nivel de regiuni, 
raioane şi oraşe comitete organizatorice ale femeilor, formate din 21-35 
de membre. La constituirea acestor comitete au participat comisiile de 
femei de pe lângă sfaturile populare regionale, raionale şi orăşeneşti, 


reprezentanţi ai organizaţiilor de masă, şi, bineînţeles, viitoarele 


membretă. Similar cu forma anterioară de organizare, alegerile, 
desfăşurate între 1 decembrie 1957 şi 31 ianuarie 1958, au mers dinspre 
periferie spre centru: comitetele săteşti, comunale, orăşeneşti (31-41 de 
membre), raionale (41-51 de membre), ultima etapă constituie alegerea 


comisiei regionale (53-65 de membre) de către membrele consiliilor 


raionale şi ale oraşelor de subordonare raionalăt. 

Comitetele orăşeneşti, raionale şi regionale ale femeilor şi-au ales 
birouri formate din 5-7 membre, la oraşele de subordonare raională, 7-9, 
la raioane, şi 9-11, la comitetele regionale. La conducerea tuturor 
comitetelor a fost aleasă o preşedintă şi o secretară. La comitetele 
orăşeneşti de subordonare regională, comitetele raionale şi regionale au 


fost alese şi două vicepreşedinte. Desemnarea delegatelor s-a făcut de 


către prezidiul adunării în cazul satelor şi comunelor. La nivel orăşenesc, 
raional şi comunal, au fost organizate comisii de propuneri alcătuite din 5- 


7 membre. 


Din analiza documentelor întocmite la nivel regional şi raional, se 
observă că întreaga acţiune de alegere a delegatelor a constituit o nouă 
ocazie de revigorare a activităţii în cadrul organizaţiilor de femei. 
Presiunea a venit de la centru prin intermediul instrucţiunilor privind 
pregătirea şi organizarea alegerilor în vederea organizării Congresului 
Naţional al Femeilor de la Bucureşti. Acestea precizau intervalul în care 
trebuiau să aibă loc alegerile, precum şi ordinea de zi a întrunirilor. În 
mod obligatoriu, primul punct îl reprezenta darea de seamă a comitetului 
organizatoric, moment urmat de alegerea propriu-zisă a comitetului de 
femei din circumscripţia respectivă, pentru ca în încheiere să fie adoptat 
planul de măsuri. Darea de seamă, mai ales la nivel regional, reprezenta 
enumerarea diferitelor măsuri întreprinse la nivelul respectiv, în special la 


nivel comunal şi orăşenesc, În iarna 1957-1958, principalele acțiuni 


care figurau pe agenda comitetelor şi comisiilor de femei priveau 
atragerea cât mai multor familii către sistemul colectiv de muncă a 
pământului, depăşirea producţiei atât în industrie, cât şi în agricultură, 


priorități stabilite cu ocazia alegerii Congresului Femeilor Democrate. 


Planurile de activitate marcau deja schimbarea decisă prin hotărârea 
Comitetului Central al PMR. Accentul cădea acum pe promovarea 
femeilor în diferite ramuri ale producţiei, în special în acele domenii ale 
industriei în care ponderea femeilor nu era una foarte ridicată, „ridicarea 
nivelului cultural al femeilor” prin organizarea de cercuri de lectură, 


organizarea de conferinţe pe teme de agricultură şi zootehnie. Munca de 


„lămurire a femeilor” trebuia să fie una neîncetată, la câmp, în timpul 


pauzelor, prin lectura publică a unor broşuri cu caracter propagandistic48. 


Reinstaurarea organizaţiei de masă a femeilor sub denumirea de 
Consiliul Naţional al Femeilor a fost punctată în mod oficial prin 
organizarea unei conferinţe naţionale a organizaţiei. Conform metodelor 
de muncă deja însuşite, pregătirea conferinţei avea în fapt o valoare mai 
însemnată decât evenimentul în sine. Dorinţa partidului era antrenarea 
unei părţi cât mai semnificative a populaţiei feminine în activitatea 
organizaţiei de masă prin alegerea candidatelor la nivel regional. Conform 
statisticilor, 400.000 de femei au fost alese ca reprezentante ale 
comitetelor şi comisiilor de femei, cifră care, în opinia conducătorilor de 
partid, arăta potenţialul organizaţiei feminine de a-şi lărgi baza 
aderentelor, „în vederea formării şi dezvoltării conştiinţei socialiste a 


femeilor”49. 


Lucrările au început pe 8 martie 1958, cu salutul adresat conferinţei de 
Gheorghe Gheorghiu-Dej. După o trecere în revistă prealabilă a tuturor 
progreselor înregistrate în condiţia femeii de la venirea la putere a 
Partidului Comunist Român, inclusiv a resurselor alocate pentru 
dezvoltarea infrastructurii sanitare şi a celei de îngrijire a copilului, 
populaţia feminină a ţării era chemată la „intensificarea luptei pentru 
propăşirea şi înflorirea scumpei nostre patrii, pentru fericirea poporului, 
pentru viaţa şi viitorul luminos al copiilor, pentru victoria deplină a 


socialismului în Republica Populară România”»20, 


Dintre cele 522 de delegate prezente la Conferinţa Naţională, 155 erau 
muncitoare în industrie, 126 agricultoare, şi 116 funcţionare, gospodine şi 
lucrătoare în cooperaţia de consum. Repartiția se realiza şi de această dată 
în funcţie de situaţia ocupaţională a delegatelor, prioritare ca reprezentare 


fiind femeile muncitoare. Dacă în componenţa Comitetului Femeilor 


Democrate distribuţia portofoliilor reflecta mai ales prezenţa femeilor în 
diferite ramuri de activitate, preponderente fiind agricultoarele, la 
Conferinţa Naţională organizată pentru organizarea activităţii nou- 
înfiinţatului Consiliu Naţional al Femeilor, majoritare au devenit 
muncitoarele, care, la acel moment, nu reprezentau mai mult de 27% din 
totalul populaţiei feminine salariate, proporţia scăzând drastic dacă ne 
raportăm la totalul populaţiei ocupate, unde ţărăncile erau prezente în 
proporţie de aproximativ 60%. Cauza acestei priorităţi acordate femeilor 
din industrie nu rezidă doar în simpla propagandă de partid privind rolul 
conducător al clasei muncitoare. Guvernul comunist, aflat la mijlocul 
celui de-al doilea plan cincinal, dorea să dea pe această cale un nou 
semnal, indicând intrarea în număr tot mai mare a femeilor într-o formă 
de activitate salariată, de preferinţă în industrie. Concomitent, funcţiile de 
conducere la nivelul oganizaţiei de femei tind să fie atribuite doar 
membrelor de partid, sporind astfel proporţia intelectualelor în totalul 
delegatelor. Pentru prima dată, nu se mai fac precizări clare privind 
ponderea gospodinelor în cadrul mişcării, ele fiind incluse în categoria 
funcţionarelor şi a lucrătoarelor din cooperaţia de consum. 

În consiliu au fost alese 115 membre: muncitoarele şi ţărăncile ocupau 
acceaşi proporţie, 35%, iar intectualele, 23%. Funcţionarele nu depăşeau 
3%, în timp ce femeile casnice erau prezente în proporţie de 7%, fiind 
confimată astfel dorinţa partidului de a încuraja, şi în acest fel, ipostaza 


femeii ca salariat. Din punctul de vedere al compoziţiei politice, 


candidatele şi membrele de partid erau într-o uşoară minoritate, 
reprezentând 45% din totalul celor alese. 

Prima schimbare semnificativă în conducerea organizaţiei s-a petrecut 
la începutul anului 1963, când Maria Rosetti a încetat din viață22, În 
martie acelaşi an, la Plenara Consiliului Naţional al Femeilor, a fost aleasă 


o nouă preşedintă, Suzana Gâdea, prorector al Institutului Politehnic din 
Bucureşti. 

Structura pe care o adoptase Consiliul Naţional al Femeilor nu îşi avea 
corespondent în cadrul organizaţiilor similare din celelalte state 
comuniste, ci în l'Union des Femmes Françaises (UFF), organizaţia de 
femei a Partidului Comunist Francez. Fără a beneficia de suportul unui 
partid-mamă aflat la guvenare sau, şi mai mult, al unui partid unic, UFF 
îşi crease o structură care să favorizeze proximitatea faţă de publicul-ţintă. 
Plecând de la aceaste considerente, se renunţă la forma complexă şi 
greoaie a unor comitete locale foarte numeroase, pentru o variantă mai 
suplă, bazată pe organizaţii de cartier, dar şi de întreprindere, care să se 


adreseze femeilor punctual pe acele probleme de interes comun al micii 


comunităţi locale : deschidere de şcoli, construirea de locuințe, 
Diferența majoră faţă de organizaţia similară din România era direcția de 
organizare a campaniilor. Activistele UFF organizau şi mobilizau femeile 
pentru a cere şi obţine anumite beneficii în cadrul comunităţii locale. 
Iniţiativa pornea de la bază, dinspre populaţie spre reprezentanţii politici, 
având un caracter militant. În cazul UFDR şi, ulterior, al Consiliului 
Naţional al Femeilor, activistele mişcării de femei nu căutau să afle care 
erau prioritățile diferitelor categorii  socioprofesionale de femei. 
Dimpotrivă, populaţia trebuia convinsă că măsurile luate de statul 
comunist în privinţa lor erau cele corecte. Între cei doi parteneri, populaţia 
feminină şi puterea politică, medierea organizaţiei de femei era una 
bilaterală în cazul Franţei şi unilaterală în cel românesc. În Cehoslovacia, 
până în 1952 nu a existat decât o secţie feminină în cadrul Partidului 
Comunist din Cehoslovacia şi comisii feminine în cadrul sindicatelor. În 
1954, urmând modelul din URSS, activitatea politică în rândul femeilor a 


fost transferată autorităţilor locale, măsură luată şi de statul comunist 


bulgare. Prima organizaţie feminină de masă a Partidului Comunist 
Bulgar a fost dizolvată în 1951, locul ei fiind luat de Comitetul Femeilor 
Bulgare, al cărui unic obiectiv era de a susţine mişcarea internaţională 
feminină. În paralel, au fost create, pe lângă Consiliul Naţional al 
Frontului Patriei şi filialele locale ale acestuia, secţii de muncă în rândul 
femeilor. În toamna anului 1968 a fost convocată o conferinţă naţională a 
femeilor în care s-a hotărât constituirea unui organism autonom şi unic, 
Consiliul Femeilor Bulgare, care să preia conducerea consiliilor de femei 


la nivel local22, Singura organizaţie de masă feminină care şi-a păstrat 


intactă forma de organizare de la creare şi până la cădere regimului 


comunist a fost Uniunea Femeilor din Albania2?. 


Activitatea Consiliul Naţional al Femeilor în timpul regimului 
Gheorghe Gheorghiu-Dej 


Comparând scopul noului Consiliu al Femeilor cu cel al Comitetului 
Femeilor, se observă o schimbare totală de viziune, schimbare care urma, 
bineînţeles, strategia economică a României. Spre sfârşitul anului 1957, 
campania de colectivizare, chiar dacă încă departe de finalizare, cu 
siguranță se îndrepta în direcţia urmărită de liderii PMR. În aceste 
condiţii, femeilor din România li se pregăteau sarcini noi, importante, 
departe de „ridicarea nivelului gospodăresc al satului, întreţinerea 
culturilor, sau creşterea păsărilor”, priorităţi ce le fuseseră trasate cu doar 


trei ani mai devreme2?. Se trece din planul concretului imediat, al 


cotidianului satului românesc, la sintagme generale în care linia 
dominantă este cea de ascensiune, dezvoltare: „mobilizarea maselor largi 


de femei din oraşe şi sate la opera de construire a socialismului, ridicarea 


conştiinţei cetăţeneşti a femeilor” şi, factorul pe care îl considerăm 
definitoriu, „atragerea femeilor în producţie, în activitatea obştească”. 
Petru prima dată este introdus în manieră explicită binomul sovietic 
femeia activă/femeia mamă. Din cele trei puncte care explicau scopul noii 
organizaţii, două menţionează datoria femeii în „consolidarea familiei şi 
creşterea tinerei generaţii” şi importanţa „atragerii femeilor în acţiunile de 


ocrotire a mamei şi copilului”28. 


Sarcinile şi atribuţiile comitetelor de femei difereau în funcţie de 
mediul în care funcționau (urban/rural), însă cu respectarea principalelor 


direcţii indicate în programul Consiliului Naţional al Femeilor. 
În mediul urban 


Pentru comitetele de femei din mediul urban, activităţile gravitau în jurul 
nevoilor sfaturilor populare, ţinând în principal de întreţinerea edilitară: 
buna gospodărire şi înfrumusețarea oraşelor, a fondului locativ, susținerea 
sindicatelor în acţiunile de control prin care să se urmărească buna 
deservire a populaţiei în magazine, pieţe, restaurante, cultivarea de 
legume şi zarzavaturi pe loturi individuale ş.a. Principala metodă prin care 
s-a urmărit realizarea acestor deziderate era organizarea de cursuri, 
conferinţe şi întruniri de informare pentru femeile şi ceilalţi parteneri 
implicaţi în realizarea respectivelor acţiuni. A doua direcţie principală de 
intervenţie era ridicarea nivelului cultural-politic al femeilor prin 
popularizarea diferitelor hotărâri ale partidului, participarea generală a 
femeilor în diferite sectoare de activitate, având, bineînţeles, un rol de 
exempla, discutarea prin evenimente politice interne şi internaţionale, 
explicarea ştiinţifică a fenomenelor naturii pentru a combate superstiţiile 
şi misticismul, precum şi prin educaţia sanitară a femeilor în vederea 


creşterii şi educării copiilor. Pentru realizarea acestor obiective au fost 


organizate cercuri de lectură, cicluri de conferinţe, prezentări de recenzii 
de carte, programe speciale în mass-media dedicate femeilor, vizite la 


muzee şi la monumente istorice, întâlniri cu personalităţi ale vieţii 


publice2?. 

Cea de-a treia direcţie de acţiune decurgea tot din calitatea 
primordială de mamă a femeii. Erau exploatate acele preocupări care 
ţineau de îngrijirea casei, dar şi a membrilor familiei. Mai exact, femeile 
erau chemate să sprijine şi, în acelaşi timp, să verifice activitatea din 
instituţiile sanitare, instituţiile de „ocrotire a minorilor”, precum şi din 
instituţiile de învăţământ. Forma de acţiune era cea a comitetelor de 
sprijin. În sarcina acestora revenea buna funcţionare şi gospodărire a 
instituţiilor pe lângă care funcționau, asigurarea unei bune aprovizionări 
cu alimente, atât prin comerţul de stat, cât şi din surse proprii, prin 


dezvoltarea de gospodării-anexe50, 


Mamelor, principalele responsabile cu educarea copiilor, le revenea 
obligaţia de a se constitui în comitete care, în colaborare cu personalul 
didactic, trebuiau să asigure buna desfăşurare a activităţilor şcolare şi 


extraşcolare, frecventarea cursurilor şi prevenirea abandonului şcolare. 


Cât priveşte statutul de „regină a casei”, răspunderea comitetelor de 
femei nu putea ocoli problemele ce ţineau strict de sfera domestică. 
Direcţiile de acţiune variau în funcţie de statutul beneficiarelor. De la 
femeile casnice, chiar dacă nu participau la producţie, se aştepta o 
îmbunătăţire constantă a performanţelor de mamă şi soţie, motiv pentru 
care erau îndrumate către cursuri practice de gospodărie, croitorie, lucru 
de mână, tricotaje, ţesături etc. Pentru femeile care optaseră deja pentru o 
ocupaţie plătită, proiectele vizau o reducere a timpului activităţilor 


casnice prin înfiinţarea unor unităţi de deservire la domiciliu, care să 


acopere atribuţiile casnice ale femeii în familie (aprovizionare, gătit, 


spălat, curăţenie)S2. 
În mediul rural 


Principala sarcină a comitetelor şi comisiilor de femei era aceea de a 
asigura, după definitivarea procesului de colectivizare a proprietăţii 
private, atragerea femeilor ca muncitoare în Gospodăriile Agricole şi 
Cooperativele Agricole de Stat. Această acţiune era însoţită de 
preocuparea generală pentru îmbunătăţirea constantă a diferitelor 
activităţi agricole. Datorită proporţiei mari deţinute în rândul lucrătorilor 
agricoli, femeile reprezentau cel puţin jumătate din publicul vizat de 
cursuri şi prelegeri pe teme legate de metodele de muncă în agricultură, 
cursuri a căror organizare ţinea de competenţa comitetelor şi comisiilor de 
femei. 

Ridicarea nivelului profesional-agricol depindea însă de îmbunătăţirea 


generală a nivelului de şcolarizare a femeilorS3. Cum proporţia 


analfabetismului în rândul populaţiei feminine era ridicată în preajma 
celui de-al Doilea Război Mondial, primul pas în asigurarea unei 
propagande corespunzătoare în rândul femeilor din mediul rural era 
garantarea unui nivel minim de cultură generală. Pentru realizarea acestui 
deziderat au fost organizate într-o primă fază cursuri de alfabetizare, 
urmate de cercuri de lectură. Începând cu anii *60, primelor două forme 
de instruire li s-au adăugat prelegerile şi conferințele pe teme diverse care 
mergeau de la simpla lecturare a programului PMR, până la lecţii de 


istorie şi probleme de politică internă şi internaţională€. Nu erau trecute 


cu vederea nici prezentarea recenziilor de carte şi audițiile colective, în 


special la staţiile locale de radio-amplificare. 


Unul dintre punctele importante ale propagandei comuniste a fost 
lărgirea sistemului sanitar, îmbunătăţirea adresabilităţii faţă de serviciile 
de îngrijire medicală, eradicarea unor serii de afecţiuni cu caracter 
infecțios, reducerea mortalităţii infantile care, deşi în descreştere cu 10-20 
de procente faţă de perioada interbelică, prezenta valori de trei, patru ori 
mai mari decât în celelalte state europene, fie ele democraţii vestice ori 


state comuniste. Dimensiunile corpului medical nu permiteau atingerea 


acestei ţinte, motiv pentru care traducerea în realitate a planurilor 
Ministerului Sănătăţii s-a sprijinit şi pe ajutorul comitetelor de femei. 
Modalitatea concretă era organizarea de echipe sanitare în alcătuirea 
cărora intrau şi reprezentante ale Crucii Roşii, echipe care trebuiau să 
depisteze potenţialele cazuri de îmbolnăvire la copii, să organizeze 
campanii de curăţenie şi salubrizare a satului sau comunei, să promoveze 


sugarului şi a copilului mic8€. 


Similar cu preocupările comitetelor de femei din mediul urban, şi în 
mediul rural se organizau cursuri de croitorie, bucătărie, confecţionarea 
diferitelor obiecte de artizanat. Scopul nu mai ţinea de această dată strict 
de sfera casnică, privată, ci trebuia să se reflecte în economia comunei 
respective prin intermediul cooperativei meşteşugăreşti. Un beneficiu 
suplimentar era posibilitatea ca în cadrul acestor cercuri gospodăreşti să 
se continue activitatea de propagandă pe diferite teme, în special politice, 
care nu atrăgeau întotdeauna numărul dorit de participante. Similar cu 
mediul urban, comisiile de femei erau responsabile şi de buna gestionare 
şi funcţionare a instituţiilor sanitare şi de învăţământ de pe raza comunei 
în care activau. 


Lupta pentru pace 


O temă recurentă în toate organizaţiile de femei subordonate partidelor 
comuniste era „lupta pentru pace”. Afilierea la FDIF a făcut ca în 
intervalul 1945-1989 organizaţia de femei a PCR, fie ea UFAR, UFDR 
sau Consiliul Naţional al Femeilor, să se ralieze permanent la rezoluţiile şi 
planurile de activitate ale organizaţiei internaţionale. Principalul scop era 
asigurarea păcii mondiale. Plecând de la acest considerent, între acţiunile 
principale ale comitetelor şi comisiilor de femei s-au regăsit: „mobilizarea 
femeilor de la oraşe şi sate la lupta poporului nostru pentru pace şi 
colaborare între state la susţinerea tuturor iniţiativelor menite să ducă la 


destinderea în relaţiile internaţionale, la dezarmare, la folosirea cuceririlor 


ştiinţei în scopuri paşnice, pentru progresul omenirii»S8, Cum puteau 
contribui femeile casnice sau agricultoarele din România comunistă la 
întărirea şi dezvoltarea solidarităţii internaţionale? Acţiunile preconizate 
nu erau ale unor militante, ci mai degrabă ale unui club de duminică, 
concentrate în jurul corespondenţei cu femei din Uniunea Sovietică şi din 
celelalte ţări comuniste, prezentării situaţiei femeilor şi copiilor din ţările 
capitaliste şi coloniale în vederea susţinerii acestora pentru dobândirea 
drepturilor politice sau în jurul schimburilor de experienţă cu membrele 


pe9,. Din enumerarea 


din organizaţiile de femei similare, membre ale FDI 
acestor sarcini, este vizibil faptul că mult popularizata acţiune de „luptă 
pentru pace şi prietenie între popoare” nu era decât un alt canal de 


manifestare a propagandei comuniste. 


Concluzii 


Politicile de gen ale regimului Gheorghe Gheorghiu-Dej nu au fost acte 


singulare, bazate pe o filosofie proprie socialismului românesc, ci 


constituie parte a unui întreg care a presupus trei paliere diferite de 
influenţă: marxism-leninismul, modelul sovietic şi contextul internaţional 
prezent în cadrul blocului comunist. Principalale direcţii de acţiune au 
presupus adoptarea unei legislații egalitare, o politică coerentă de 
integrare masivă a populaţiei feminine într-o activitate salariată, 
înregimentarea populaţiei feminine în cadrul organizaţiei de masă care, 
prin structura sa, se constituia într-o curea de transmisie între puterea 
politică şi populaţie. Fără a introduce un principiu de promovare a 
femeilor bazat pe cote de gen, cu o reprezentare mai mult simbolică a 
femeilor în rândul conducerii superioare de partid şi de stat, perioada 
dejistă, din perspectiva politicilor de gen derulate, pare la prima vedere 
mult mai puţin spectaculoasă comparativ cu ultimele decenii ale 
regimului comunist. Procesul de alfabetizare şi creşterea treptată, dar 
constantă a populaţiei şcolare şi implicit a vârstei de şcolarizare, procesul 
de industrializare, cu deplasarea masivă a populaţiei feminine dinspre sat 
spre oraş, liberalizarea accesului la întreruperea voluntară a sarcinii au 
fost tot atâţia factori pentru o renegociere a relaţiilor de gen bazate pe 
valorile patriarhale, o renegociere specifică mediului comunist, care a 
menţinut pentru femei o cetăţenie de rang inferior. Coroborate, toate 
aceste elemente au influenţat ulterior politicile lui Nicolae Ceauşescu de 
asigurare a reprezentării prin cote de gen, scoaterea în afara legii a 
întreruperii voluntare a sarcinii sau politizarea accentuată a organizaţiei 


feminine de masă. 


1. Vezi Rosemarie Tong, Feminist Thought, ed. a III-a, Westview Press, Philadelphia, 2009, p. 92; 
Friedrich Engels apud Maximilien Rube, „L'&mancipation des femmes dans l'oeuvre de Marx 

GHEORGHIU-DEJ ŞI „DECLARAŢIA DE 
INDEPENDENŢĂ” DIN 1964. PMR ÎNTRE 


MOSCOVA ŞI BEIJINGL 


Mihai Croitor 


De la Moscova la Bucureşti: lagărul socialist în căutarea 


unităţii ideologice 


Discursul secret rostit de Hruşciov în şedinţa închisă din 25 februarie 


1956, pe parcursul desfăşurării Congresului al XX-lea al Partidului 


Comunist al Uniunii Sovietice (PCUS)Z, avea să creeze o stare de 
nelinişte în rândul liderilor comunişti din Europa Centrală şi Răsăriteană 
(şi nu numai!), dată fiind devoalarea parţială a abuzurilor săvârşite de 
Stalin. O primă reacţie, ce părea să spulbere aparenta unitate a blocului 
comunist, avea să vină din partea Beijingului, care, după o serie de 
şedinţe tensionate ale Secretariatului Central al Partidului Comunist 
Chinez (PCC), desfăşurate în martie-aprilie 1956, adopta decizia 


publicării poziţiei PCC faţă de procesul destalinizării, lansat de către 


Hruşciov în Uniunea Sovietică2. Astfel, cu deplinul consimţământ al 
decidenţilor politici chinezi, la 5 aprilie 1956, Renmin Ribao publica un 
amplu articol intitulat „Cu privire la experienţa istorică a dictaturii 


proletariatului”, pe parcursul căruia se afirmau următoarele: 


Unii oameni consideră că Stalin a greşit în totalitate; aceasta este o concepţie falsă. Stalin a fost 
un mare marxist-leninist, însă în acelaşi timp un marxist-leninist care a comis câteva grave 
greşeli, fără a-şi da seama că acestea erau erori. Ar trebui să-l privim pe Stalin dintr-un punct 


de vedere istoric, să realizăm o analiză generală corespunzătoare, pentru a vedea unde a avut 
4 


dreptate şi unde a greşit, şi să tragem învăţăminte-. 
Prin urmare, editorialul din 5 aprilie 1956 reflecta poziţia adoptată de 
către Mao Zedong pe parcursul desfăşurării şedinţelor Secretariatului 
Central al PCC, când liderul chinez a invocat chiar şi procente în ceea ce 


priveşte acţiunile lui Stalin: 30% dintre acestea erau erori, iar 70% erau 


considerate pozitive2. Şi totuşi, poziţia nuanţată promovată de chinezi 
vizavi de procesul destalinizării lansat în URSS nu a fost interpretată de 
cancelariile occidentale ca semnalând debutul unor divergențe ideologice 
în interiorul lagărului comunist. Cât priveşte raţiunile care l-au determinat 
pe Mao Zedong să adopte o atare poziţie, acestea sunt cât se poate de 
evidente: asemenea celorlalţi lideri comunişti, şi liderul chinez preluase 
toate preceptele staliniste, acţionând în conformitate cu directivele emise 
de Moscova. Or, o recunoaştere a greşelilor săvârşite de Stalin echivala cu 
asumarea propriilor erori, demers pe care, din motive lesne de înţeles, 
Mao Zedong era înclinat să-l evite. Dar spre deosebire de ceilalţi lideri 
comunişti, preşedintele PCC dispunea de două atuuri importante: 
preluarea puterii în octombrie 1949 la capătul unui război civil (1946- 
1949), precum şi imensul potenţial demografic al Republicii Populare 
Chineze (RPC), avantaje ce îi vor permite lui Mao ca, începând cu 
Congresul al XX-lea al PCUS, să conteste primatul ideologic al Moscovei 
(mai întâi subtil, prin nuanţări de poziţie, iar mai apoi deschis, odată cu 
debutul aşa-numitei „polemici asupra liniei generale a mişcării comuniste 


internaţionale”). Atitudinea refractară promovată de chinezi vizavi de 


măsurile Kremlinului va deveni evidentă pe parcursul „Mişcării Celor O 
Sută de Flori” în China precum şi odată cu debutul evenimentelor din 
Ungaria şi Polonia. Deşi iniţial percepută ca o consecinţă directă de 
„dezgheţului” hruşciovist, „Mişcarea Celor O Sută de Flori” (care viza 
iniţial încurajarea intelectualilor în direcţia semnalării abuzurilor săvârşite 
de cadrele PCC) se va transforma rapid într-o campanie de identificare a 


„elementelor de dreapta”, campanie căreia îi vor cădea victime peste 


500.000 de oameni€ (era, de altfel, debutul unei ebuliţii ideologice 
chineze, care va continua doi ani mai târziu cu lansarea „Marelui Salt 
Înainte”, iar începând din 1966 cu „Revoluţia Culturală”, care va arunca 
RPC într-un deceniu de haos şi întuneric). Evenimentele din Polonia şi 
Ungaria vor constitui un nou moment de manifestare a atitudinii disonante 


a Beijingului în raport cu Kremlinul. Astfel, factorii decizionali chinezi 


vor susţine accederea la putere a liderului polonez Władysław GomulkaZ, 
nemulţumirea polonezilor vizavi de Moscova fiind percepută de Beijing 


ca o consecinţă directă a „şovinismului de mare putere practicat de către 


PCUS în raport cu «partidele frățeşti»»8. Cât priveşte revoluţia ungară, 
atitudinea Chinei a fost una relativ ambiguă. Delegaţia chineză (alcătuită 
din Liu Shaoqi şi Zhou Enlai), prezentă la Moscova începând cu 23 
octombrie 1956, fusese mandatată de conducerea PCC să organizeze 
întâlniri separate atât cu reprezentanţii polonezilor, cât şi cu sovieticii. Pe 
parcursul şederii în Moscova, delegaţia chineză nu se va feri să aducă în 
discuţie atât rolul „important” jucat de URSS în interiorul mişcării 


comuniste internaţionale, cât şi gravele erori săvârşite de PCUS, la loc de 
cinste fiind plasat „şovinismul de mare putere”»2. În privinţa revoluţiei 
ungare, după o perioadă iniţială dominată de incertitudine (perioadă pe 


parcursul căreia chinezii se vor pronunţa pentru o rezolvare paşnică a 


crizei ungare), odată cu precipitarea evenimentelor din Ungaria, delegaţia 
chineză se va plasa ferm de partea Kremlin-ului, susţinând intervenţia 


militară sovieticăLO. 


Primatul ideologic al PCUS fusese serios afectat de discursul secret 
din 25 februarie 1956, precum şi de evenimentele din Polonia şi Ungaria. 
În aceste condiţii va încolţi în mintea lui Hruşciov necesitatea convocării 
unei consfături a partidelor comuniste şi muncitoreşti, consfătuire ce urma 
să stabilească preceptele ideologice ale mişcării comuniste internaţionale. 
Astfel, chestiuni precum „conţinutul principal al epocii contemporane”, 
dihotomia război vs coexistenţă paşnică, principiile relaţiilor dintre 
„partidele frăţeşti”, importanţa Congresului al XX-lea al PCUS sau 
„formele de trecere de la capitalism la socialism” urmau să-şi găsească 
expresia deplină într-o declaraţie semnată de partidele comuniste şi 
muncitoreşti. Pentru convocarea consfăturirii în cauză, Hruşciov se va 
folosi de pretextul aniversării a 40 de ani de la „Revoluţia din 
Octombrie”, un bun prilej pentru a profita de prezenţa reprezentanţilor 
partidelor comuniste şi muncitoreşti. 

În cele ce urmează ne propunem să facem o descriere succintă a 
acestei declaraţii, urmând apoi să ne oprim asupra dezbaterilor ideologice 
care au jalonat adoptarea documentului în cauză. Declaraţia finală, 
semnată la Moscova în noiembrie 1957, se dorea aşadar o însumare de 
principii ideologice, asumate de părţile semnatare, ceea ce, în viziunea 
Kremlinului, ar fi dus în viitor la evitarea unor noi tendinţe centrifuge. 
Încă de la începutul documentului în cauză (semnat de reprezentanţii celor 


LL 


12 state socialiste)==, se sublinia: „conţinutul principal al epocii noastre 


este trecerea de la capitalism la socialism, inaugurată de Marea Revoluţie 


Socialistă din Octombrie din Rusia”12. În ceea ce priveşte principiul 


coexistenţei paşnice, acesta era catalogat ca fiind „temelia de neclintit a 


politicii externe a ţărilor socialiste”. Totodată, în textul declaraţiei, din 
dorinţa de a mulţumi delegaţia chineză prezentă la Moscova, va fi adăugat 


şi următorul pasaj: „Intereselor coexistenţei paşnice le corespund, de 
asemenea, cele cinci principii? formulate în comun de Republica 


Populară Chineză şi Republica India”. Referitor la principiile ce 
guvernau relaţiile dintre statele socialiste, documentul de la Moscova 
sublinia următoarele: „Ţările socialiste îşi bazează relaţiile reciproce pe 
principiile egalităţii depline în drepturi, respectării integrităţii teritoriale, 


independenţei de stat şi suveranităţii, neamestecului în treburile interne 


ale altora»12. Totodată, în cadrul declaraţiei se va releva faptul că 
„marxism-leninismul cere o aplicare creatoare a principiilor generale ale 
revoluţiei socialiste şi construcţiei socialiste, în funcţie de condiţiile 


istorice concrete din fiecare ţară, el nu admite copierea mecanică a 


politicii şi tacticii partidelor comuniste din alte tări” 16. Un loc important 
în cadrul principiilor înscrise în declarație l-a avut cel referitor la „formele 
de trecere de la capitalism la socialism”. În această ordine de idei, 
documentul distingea între două „forme de trecere de la capitalism la 
socialism”: forma paşnică şi cea violentă. „Revoluţia” paşnică presupunea 
„cucerirea unei majorităţi ferme în parlament” şi transformarea acestuia 


„dintr-un instrument în slujba intereselor de clasă ale burgheziei într-un 


instrument în slujba poporului muncitor»17. În egală măsură, declaraţia 
menţiona şi revoluţia violentă, aceasta fiind percepută ca o consecinţă 


directă a contextului în care „clasele exploatatoare recurg la violenţă 


împotriva poporului»18. În fine, ultima parte de documentului este 
dedicată chestiunii importanţei Congresului al XX-lea al PCUS, 
relevându-se faptul că hotărârile acestuia „nu prezintă numai o mare 


importanţă pentru PCUS şi pentru construirea comunismului în URSS, 


dar au marcat începutul unei noi etape în mişcarea comunistă 


internaţională”19. 


Deşi declaraţia din 1957 sublinia faptul că, pe parcursul desfăşurării 
consfătuirii de la Moscova, se confirmase „unitatea de vederi a partidelor 
comuniste şi muncitoreşti în problemele fundamentale ale revoluţiei 
socialiste şi construcţiei socialiste”, documentele de arhivă ne expun un 
tablou tensionat al dezbaterilor privind adoptarea documentului în cauză. 
Principalele obiecţii la adresa proiectului de declaraţie propus de sovietici 


au fost ridicate de delegaţia chineză, dar şi de cea poloneză20. Astfel, în 


condiţiile debutului polemicii asupra liniei generale a mişcării comuniste 
internaţionale, printr-o serie de articole (în fapt comentarii pe marginea 
scrisorii deschise a PCUS, din 14 iulie 1963) publicate în Renmin Ribao şi 
Hongqi, liderii comunişti chinezi vor lansa o serie de acuze la adresa 
„revizionismului sovietic”, ilustrând totodată o serie de detalii cu privire 
la elaborarea declaraţiei de la Moscova, din 1957. 

Divergenţele ideologice sovieto-chineze par a fi vizat trei chestiuni: 
doctrina coexistenţei paşnice, „formele de trecere de la capitalism la 
socialism” şi problema importanţei Congresului al XX-lea pentru 
mişcarea comunistă internaţională (şi, implicit, rolul jucat de Stalin în 
cadrul acesteia). În privinţa primei chestiuni (cea a coexistenţei paşnice), 
încă de pe parcursul desfăşurării consfăturii de la Moscova Mao Zedong 
şi-a manifestat deschis dezacordul, afirmând: „Văd şi simt că acum ne 
găsim temporar într-un punct de cotitură, suflă două vânturi, de la apus şi 
de la răsărit. În China este un proverb: «sau vântul de la răsărit va învinge 


vântul din apus sau cel din apus îl va învinge pe cel din răsărit», care pe 


care»2l. Spre totalul disconfort al liderului de la Kremlin, în noiembrie 


1957 Mao nu se va sfii să invoce (e adevărat, într-un cadru neoficial!) 


posibilitatea izbucnirii unui conflict nuclear, dat fiind antagonismul dintre 


cele două tabere: 


S-ar putea să fie [victime omeneşti] o treime din cei 2.700.000 de oameni (sic!) [...]. Dacă 
vom avea război, va fi folosită arma atomică şi cu hidrogen. Personal cred că asupra întregii 
lumi se vor abate asemenea suferinţe, de pe urma cărora va pieri o jumătate din omenire sau 
poate şi mai mult de jumătate. [...] În schimb, imperialismul va fi distrus în întregime şi în 
întreaga lume va rămâne doar socialismul, iar într-o jumătate de secol sau într-un secol 


populaţia va spori din nou chiar mai mult de jumătate22. 


In decembrie 1963, moment în care polemica sovieto-chineză 
devenise deja una publică, liderii PCC îşi vor manifesta, din nou, 
dezacordul cu privire la doctrina coexistenţei paşnice, de această dată în 


termeni mult mai caustici, afirmând următoarele: 


Politica coexistenţei paşnice, [promovată de] Lenin se bazează pe lupta de clasă [la nivel] 
internaţional, pe când [politica] coexistenţei paşnice, [promovată de] Hruşciov ambiţionează să 
înlocuiască lupta de clasă [la nivel] internaţional cu colaborarea de clasă [la nivel] 
internaţional. [...] Hruşciov a schimbat politica coexistenţei paşnice într-una de capitulare de 
clasă. În numele coexistenţei paşnice, el a renuţat la principiile revoluţionare ale Declaraţiilor 


[de la Moscova] din 1957 şi 1960, a spoliat marxism-leninismul de esenţa sa revoluţionară, l-a 


distorsionat şi mutilat. Aceasta este o trădare neruşinată a marxism-leninismului!23. 


Factorii decizionali din China etichetau doctrina coexistenţei paşnice 
ca fiind, în fapt, o „teorie de fetişism nuclear şi şantaj nuclear”, menită să 
garanteze monopolul nuclear doar celor doi exponenţi ai sistemului 
bipolar — SUA şi URSS (invaliditatea aceste idei avansate de liderii PCC 


rezidă şi în faptul că la momentul respectiv nu doar cele două superputeri 


deţineau un arsenal nuclear), A doua chestiune divergentă care a 
caracterizat procesul decizional al adoptării declarației din 1957 a fost 


reprezentată de viziunile sovieto-chineze distincte cu privire la „formele 


de trecere de la capitalism la socialism”. În esenţă, în proiectul sovietic de 
declaraţie era menţionată doar posibilitatea tranziţiei paşnice de la 
capitalism la socialism, respectiv aşa-numita „cale parlamentară” 
(preluarea paşnică a puterii în parlament şi demararea „revoluţei” 
paşnice). La polul opus, Mao Zedong susţinea că istoria încă nu 


consemnase un asemenea precedent şi, prin urmare, singura cale de urmat 


era cea a înfăpturii revoluţiei socialiste prin violență22. Ataşamentul 
liderului chinez faţă de ideea revoluţiei violente nu ne surprinde, în 


condiţiile în care, în martie 1927 acesta afirmase: 


O revoluţie nu e [precum] o cină de partid, sau scrierea unui eseu, sau pictarea unui tablou, sau 
realizarea unei broderii; [revoluţia] nu poate fi atât de rafinată, lentă şi nobilă, cumpătată, 


cordială, politicoasă, moderată şi generoasă. O revoluţie e o insurecție, un act de violenţă prin 


intermediul căreia o clasă înlătură alta25, 


Însă pe parcursul desfăşurării consfătuirii de la Moscova, obiecțiile 
chinezilor nu au rămas fără răspuns, partea sovietică acceptând două 
modificări ale proiectului de declaraţie. Prima dintre ele viza menţionarea 
alături de ideea revoluţiei paşnice şi pe cea a revoluţiei violente, 
menţionându-se totodată că „leninismul ne învaţă — iar experienţa 


confirmă — că clasele conducătoare nu renunţă niciodată de bunăvoie la 


putere»27. A doua modificare, acceptată de sovietici şi inclusă în 
declaraţie, sublinia necesitatea „declanşării unei lupte de masă 
extraparlamentare, a zdrobirii rezistenţei forţelor reacționare şi a creării 


condiţiilor necesare pentru înfăptuirea paşnică a revoluţiei socialiste”28. 


În fine, ultima obiecţie ridicată la Moscova de delegaţia chineză condusă 
de Mao Zedong viza semnificaţia Congresului al XX-lea pentru mişcarea 


comunistă internaţională. In contextul lansării publice a polemicii 


ideologice sovieto-chineze, poziţia adoptată de liderii PCC va fi una 
tranşantă, poziţiile oficiale asumate de Beijing considerând Congresul al 
XX-lea al PCUS ca fiind „primul pas pe calea revizionismului” asumat de 
Kremlin. Din perspectivă chineză, congresul în cauză comisese două 
„greşeli grosolane de principiu”: pe de o parte, negase „complet” rolul lui 


Stalin „sub pretextul combaterii cultului personalităţii”, iar pe de alta, 


formulase „teza” trecerii paşnice de la capitalism la socialism22. Trebuie, 
totuşi, să menţionăm că toate aceste opinii cu privire la Congresul al XX- 
lea al PCUS fuseseră exprimate la începutul anilor *60, moment în care 
tensiunile ideologice sovieto-chineze atingeau intensitatea maximă. În 
1957 însă, delegaţia chineză prezentă la Moscova va vita să formuleze 
obiecţii cu privire la procesul destalinizării lansat în februarie 1956, 
justificându-şi (ulterior) o atare poziţie prin necesitatea recurgerii (în 


1957) la un compromis, dată fiind „poziţia dificilă” în care se afla, în acel 


moment, PCUS2U. În realitate însă, în 1957 asistenţa economică sovietică 
acordată Chinei era una consistentă, iar Mao Zedong nu voia să rişte 
înrăutățirea divergenţelor ideologice sovieto-chineze, fapt ce ar fi atras 
după sine abandonarea planurilor economice chineze, care puteau fi 
implementate doar cu sprijin sovietic. 

În ciuda intenţiei vădite a Kremlinului de a emite, prin intermediul 
declaraţiei de la Moscova, un set de principii aplicabile la nivelul 
întregului lagăr socialist (principii care să nu permită contestarea 
primatului ideologic al Moscovei şi, implicit, să sancţioneze rapid apariţia 
unor potenţiale tendinţe centrifuge în interiorul taberei comuniste), un 
atare deziderat se va dovedi greu de implementat în condiţiile formulărilor 
ambigue (şi, prin urmare, uşor interpretabile) ce caracterizau acest 


document. 


Pe parcursul următorilor doi ani, relaţiile sovieto-chineze se vor 
înrăutăţi constant, tensiunile latente perceptibile în cadrul Consfăturii de 
la Moscova (din 1957) manifestându-se acum plenar. Astfel, în cursul 
anului 1958, propunerea sovietică cu privire la construirea unei staţii 
radio pe terioriul Chinei (ce urma să asigure comunicarea cu submarinele 
sovietice din Pacific) a fost primită cu îngrijorare de către Mao Zedong, 
acesta convocându-l (la 22 iulie 1958) pe ambasadorul sovietic la Beijing 
(Pavel ludin). Pe parcursul discuţiilor, liderul chinez va cataloga 


propunerea Kremlinului ca o tentativă de limitare a suveranităţii 


Chinei2.. Alarmat de raportul lui ludin, Nikita Hruşciov va vizita 
Beijingul (între 31 iulie şi 3 august 1958), discuţiile dintre cei doi lideri 


părând să aplaneze criza ce se profila între cele două state comuniste32. 


Un an mai târziu, relaţiile sovieto-chineze se înrăutăţeau din nou, ca 
urmare a sistării asistenţei sovietice acordate Chinei în direcţia dezvoltării 


propriului program nuclear22, Prin urmare, nu e suprinzător faptul că 


întâlnirea din 2 octombrie 1959 dintre Mao şi Hruşciov a degenerat într-o 
conflict verbal de anvergură (iritarea Beijingului fusese acutizată şi de 


întâlnirea dintre Hruşciov şi Eisenhower — aşa-numitul „spirit de la Camp 


David»3%). 

Tensiunile ideologice dintre cele două partide vor cunoaşte un nou 
reviriment în primăvara anului 1960 (mai exact în aprilie), odată cu 
publicarea de către factorii decizionali de la Beijing a unei broşuri 
(intitulate Trăiască leninismul) cu prilejul aniversării a 90 de ani de la 
naşterea lui Lenin. În ciuda apelului constant la preceptele leniniste în 
textul broşurii în cauză, liderii chinezi vor pune din nou (de această dată 


în mod deschis) în discuţie posibilitatea izbucnirii unui război: 


Noi, în mod constant, ne opunem lansării războaielor criminale de către imperialism, pentru că 
aceste războaie ar impune enorme sacrificii asupra populaţiei din diferite ţări (inclusiv 
populaţia Statelor Unite ale Americii şi a altor state imperialiste). Dar dacă imperialiştii impun 
asemenea sacrificii asupra popoarelor din diferite ţări, noi credem că, după cum experienţa 
revoluțiilor ruse şi chineze demonstrează, aceste sacrificii vor fi recompensate. Pe ruinele 


imperialismului, popoarele victorioase ar crea cu o rapiditate extremă o civilizaţie de o mie de 


ori superioară orânduirii capitaliste, îşi vor crea un viitor cu adevărat frumos5?. 


Moscova nu a rămas indiferentă la „erezia” ideologică chineză şi, 
drept urmare, la 2 iunie 1960 a adresat partidelor comuniste şi 
muncitoreşti o scrisoare în care solicita organizarea unei consfătuiri la 
Bucureşti (după finalizarea lucrărilor Congresului al III-lea al PMR), 
„pentru a se face un schimb de păreri” cu privire la eşecul summitului de 
la Paris (cauzat de cunoscutul „Incident U-2” din 1 mai 1960). Probabil 
intuind faptul că preconizata consfătuire de la Bucureşti va lua în discuţie 
şi linia ideologică promovată de PCC, liderii chinezi vor refuza să dea 
curs invitaţiei sovietice, invocând convocarea intempestivă a acestei 


întâlniri32. Drept urmare, CC al PCUS adresa partidelor comuniste şi 


muncitoreşti o nouă scrisoare în care, deşi se afirma că „unele partide s-au 
pronunţat în sensul ca o astfel de consfătuire să se întrunească mai târziu”, 
solicita organizarea acestei întâlniri, adăugând, totodată, că nu se va 


adopta „vreo hotărâre”, vizându-se doar un schimb de vederi? In atare 


condiţii, la 10 iunie 1960, conducerea PCC îşi manifesta deplinul acord cu 
propunerea sovietică. Însă, între timp, cea de-a XI-a sesiune a Consiliului 


General al Federaţiei Sindicale Mondiale (desfăşurată la Beijing între 5 şi 


9 iunie 1960 şi reunind delegaţii din 57 de tări)28 a fost martora 
manifestării plenare a tensiunilor ideologice sovieto-chineze. Înaintea 
debutului consfăturii de la Bucureşti (desfăşurată între 24 şi 26 iunie 


1960), conducerea PCUS înmâna delegaţiilor prezente la cel de-al III-lea 


Congres al PMR o notă informativă, intitulată (într-o manieră nu tocmai 
succintă!): „Cu privire la faptele care au avut loc în timpul şedinţei 
Consiliului General al FSM, care a avut loc la Beijing în luna iunie 1960, 
în care se expune totodată poziţia noastră în chestiunile ridicate de 
tovarăşii chinezi”. Pe parcursul acestui document, autorităţile sovietice 
recurgeau la un aspru rechizitoriu al comportamentului delegaţiei chineze 
în cadrul sesiunii mai sus menţionate, unde formulaseră „teze complect 


(sic!) opuse poziţiilor marxist-leniniste ale PCUS şi ale celorlalte partide 


comuniste şi muncitoreşti»39. Condamnând viziunile ideologice greşite 
expuse în presa chineză, precum şi în broşura Trăiască leninismul, nota 
informativă sovietică conţinea o expunere amplă a principalelor 
divergențe ideologice sovieto-chineze. În cele ce urmează, ne propunem 
să ilustrăm, într-o manieră cât mai concisă, aceste divergențe. În privinţa 
„caracterului epocii contemporane”, sovieticii imputau autorităţilor de la 
Beijing faptul că tindeau să o eticheteze doar ca „epoca imperialismului, 
războaielor şi revoluțiilor”, pe când aceasta era în egală măsură şi „epoca 


trecerii de la capitalism la socialism, a formării şi consolidării sistemului 


socialist mondial”40. O a doua divergență între cele două partide era 
reprezentată de „problema păcii şi a războiului”. În conformitate cu 
postulatele ideologice din 1957, nota informativă sovietică sublinia faptul 


că „în prezent, forţele păcii au crescut într-atât, încât există posibilitatea 


reală de a se preîntâmpina un războj” 4t, Or, după cum afirmau sovieticii, 


această viziune venea în contradicție evidentă cu atitudinea chineză 


belicoasă afirmată în cadrul broşurii Trăiască leninismul42. Principiului 
„leninist” al coexistenței paşnice îi erau, de asemenea, dedicate câteva 
constatări cu caracter general, relevându-se faptul că acesta reprezenta 


„linia generală a politicii externe a ţărilor socialiste”. Or, potrivit notei 


sovietice, tocmai acest principiu fusese încălcat de autorităţile chineze (ce 
achiesaseră la acesta în anul 1957), care afirmaseră faptul că „până la 
lichidarea complectă (sic!) a capitalismului şi imperialismului în toată 


lumea, alternarea războiului şi a păcii va fi un fenomen permanent şi 


inevitabil” (aşa-numita teză a „inevitabilității războiului”). În fine, 
ultima chestiune ideologică divergentă ilustrată de nota informativă 
sovietică viza problema „formelor de trecere de la capitalism la 
socialism”, liderii de la Kremlin contestând preferința ideologică chineză 


pentru înfăptuirea aşa-numitei „revoluţii violente»4%. 


În mod evident, nota informativă sovietică a stârnit rumoare în rândul 
delegaţiei chineze, întreaga consfătuire asistând la un schimb dur de 
replici între reprezentanţii URSS şi ai sateliților săi, pe de o parte, şi 
reprezentanţii Chinei şi Albaniei, pe de alta. La rândul lor, reprezentanţii 
PCC vor distribui în rândul participanţilor la consfătuire o declaraţie în 
cuprinsul căreia se stipula că la Bucureşti fusese încălcat „principiul 
consultării între partidele frăţeşti”, iar atitudinea afişată de Hruşciov era 
caracterizată ca fiind „patriarhală, samavolnică şi arbitrară”. Totodată, 
delegaţia chineză avertiza participanţii la consfătuire asupra faptului că o 


atare atitudine va „atrage după sine urmări foarte serioase în mişcarea 


comunistă internaţională»42, Cât priveşte atitudinea PMR pe parcursul 
desfăşurării Consfătuirii de la Bucureşti (ca de altfel şi pe parcursul 
Consfătuirii de la Moscova, din 1957), acesta s-a plasat în cadrele 
conformismului ideologic faţă de Moscova. Astfel, Gh. Gheorghiu-Dej va 
critica „tezele greşite” expuse în broşura Trăiască leninismul, catalogând 


intervenţia delegatului chinez — Peng Zhen — ca fiind „confuză şi 


contradictorie”49. Mai mult decât atât, pe parcursul Plenarei CC al PMR 


din 1 august 1960, Gh. Gheorghiu-Dej a criticat comportamentul 


"47 etalat de delegaţia chineză la Bucureşti; o 


„violent” şi chiar „obraznic 
zi mai târziu, autorităţile române trimiteau Beijingului o scrisoare pe 
parcursul căreia criticau declaraţia deoarece în cadrul desfăşurării 
întâlnirii din Bucureşti nu respectase „principiul consultării între partidele 


frățeşti»48. 


Ca urmare a înrăutăţirii relaţiilor sovieto-chineze, liderii de la Kremlin 
vor lua decizia repatrierii tuturor experţilor sovietici de pe teritoriul 


Chinei4?. Până în acel moment, URSS acordase Chinei o consistentă 


asistenţă economică, constând în construirea a 198 de fabrici, precum şi în 


furnizarea a 21.000 de seturi de documentaţie ştiinţifică20. Totodată, 
autorităţile sovietice au interzis tipărirea săptămânalului Prietenia 
sovieto-chineză şi au suspendat difuzarea revistei Prietenia, editată de 


Republica Populară Chineză, După cum se decisese pe parcursul 


consfăturii de la Bucureşti, la inițiativa CC al PCUS, urma să se 
organizeze la Moscova (în cursul lunii noiembrie 1960) o nouă întâlnire a 
partidelor comuniste şi muncitoreşti. Pentru pregătirea proiectului de 


declaraţie s-a instituit o comisie redacțională (alcătuită din delegaţiile a 26 


de partide comuniste şi muncitoreşti)22, care şi-a desfăşurat activitatea în 


023. În atare condiţii nu e 


intervalul  septembrie-octombrie 196 
surprinzător climatul tensionat în care s-au desfăşurat lucrările Comisiei 
Redacţionale, precum şi dezbaterile propriu-zise ale Consfătuirii de la 
Moscova, din noiembrie 1960 (ce a reunit reprezentanţii a 81 de partide 
comuniste şi muncitoreşti). Pe lângă chestiunile divergente prezente încă 
din 1957, dezbaterile ideologice sovieto-chineze vor cunoaşte noi teme, 
precum activitatea fracţionistă şi inadmisibilitatea acesteia, chestiunea 
revizionismului contemporan (cu accent pe cel iugoslav) sau chestiunea 


„însemnătăţii” Congresului al XXI-lea al PCUS (evident, alături de 


Congresul al XX-lea). Delegaţia chineză va înregistra pe parcursul 
negocierilor de la Moscova câteva „succese”, în sensul că sovieticii au 


acceptat să abandoneze o serie de principii înscrise în proiectul de 


declaraţie. Însă, pe de altă parte, factorii decizionali de la Beijing au 
recunoscut că în privinţa „problemelor Congresului al XX-lea al PCUS”, 
precum şi în chestiunea „formelor de trecere de la capitalism la socialism” 
au fost nevoiţi să recurgă la „anumite concesii” (în privinţa celor două 


principii ideologice au fost reluate formulările cuprinse în declaraţia din 


1957)22. Ca şi documentul elaborat în 1957, declaraţia din 1960, în ciuda 
„unităţii de vederi” pe care o propovăduia încă din preambul, nu va 
contribui la adoptarea unor poziţii unitare în privinţa preceptelor 
ideologice ale mişcării comuniste internaționale, ci, dimpotrivă, va 
determina apariţia unor atitudini disonante în interiorul blocului comunist, 
acestea revendicându-şi legitimitatea tocmai în documentele adoptate în 


noiembrie 1957, respectiv noiembrie 1960. 


PMR: de la obedienţa faţă de Kremlin la distanţare. Geneza 


„Declaraţiei din aprilie 1964” 


După momentul de incertitudine ce caracterizase perioada scursă între 
Congresul al XX-lea al PCUS şi revoluţia din Ungaria, prin intermediul 
unor plenare ale CC al PMR, Gh. Gheorghiu-Dej va reuşi să-şi asigure 
controlul total asupra partidului, astfel încât, pe viitor, tentativele de 
„rebeliune” (precum tentativa de „uzurpare” a puterii de către Iosif 


Chişinevschi şi Miron Constantinescu, în 1956) ce vizau contestarea 


ierarhiei de partid să nu mai fie posibile2€. Cu o poziţie vizibil întărită în 


interiorul partidului, Gh. Gheorghiu-Dej se va angaja, pe parcursul 


Congresului al III-lea al PMR (din iunie 1960) să recurgă la o 
industrializare masivă a României (subliniem caracterul prevalent al 
dezvoltării industriei grele). Astfel, în iunie 1960, în cadrul congresului au 
fost prezentate două planuri economice, unul cu durata a şase ani, precum 


şi unul de perspectivă, vizând următorii 15 ani2Z, Însuşi Hruşciov îşi va 


manifesta acceptul pentru cele două planuri economice, fapt ce nu a 


scăpat atenţiei presei occidentale28, Fidelitatea liderului PMR avea să fie 


testată câteva zile mai târziu de către oaspetele sovietic, în cadrul 
consfătuirii de la Bucureşti, unde, după cum am mai afirmat, Hruşciov 
recursese la o amplă retorică antichineză, iar Gh. Gheorghiu-Dej adoptase 
o atitudine prosovietică, situându-se, în cadrul dezbaterii ideologice 
sovieto-chineze, ferm pe poziţiile Kremlinului. În egală măsură, 
consfătuirea de la Bucureşti avea să marcheze un moment de ruptură în 
relaţiile româno-chineze (de altfel, până în martie 1964, între cele două 
state nu au mai avut loc întâlniri la nivel înalt). Deloc surprinzător, în 
cadrul Consfătuirii de la Moscova, din noiembrie 1960, PMR va opta 
pentru aceeaşi viziune ideologică promovată de Kremlin. De altfel, în 
cadrul şedinţei Biroului Politic al CC al PMR (din 24 octombrie 1960), 
Dej va recurge la o etichetare a reprezentanţilor chinezi (din cadrul 
comisiei redacţionale de la Moscova) nu tocmai măgulitoare (însă 
conformă retoricii marxist-leniniste promovate de Kremlin în acel 


moment): „sunt troţchişti»29. 


Plasarea pe poziţiile ideologice ale Kremlinului părea să-i aducă 
beneficii politice liderului român, în condiţiile în care, în cadrul vizitei 
efectuate de o delegaţie a PMR (condusă de Gh. Gheorghiu-Dej) la 
Moscova (între 31 iulie şi 12 august 1961), Nikita Hruşciov îşi va afirma 
public acordul pentru industrializarea masivă imaginată de liderul român. 


Astfel, în cadrul mitingului dedicat „prieteniei româno-sovietice” — 


organizat la Moscova, la 11 august 1961 —, liderul sovietic afirma 
următoarele: „România înapoiată s-a transformat astăzi într-o ţară 


înaintată, cu o industrie care se dezvoltă rapid şi cu o agricultură 


cooperativizată”60. În egală măsură, referindu-se la relaţiile dintre PCUS 
şi PMR, Nikita Hruşciov releva „unitatea deplină de păreri atât în 
problemele construcţiei socialiste şi comuniste, cât şi în problemele 


politicii externe a mişcării comuniste şi muncitoreşti internaţionale». 


Dată fiind totala identitate ideologică dintre PCUS şi PMR, probabil nu 
este hazardată afirmaţia lui Bagaev (secretar III în cadrul Secţiei V din 
Ministerul Afacerilor Externe al URSS, referentura RPR), potrivit căreia 


„Uniunea Sovietică are cu România cele mai bune relaţii, în comparaţie 


cu toate celelalte ţări de democraţie populară”62. Pe linia aceluiaşi 
conformism ideologic, în cadrul Congresului al XXII-lea al PCUS 
(octombrie 1961), congres ce marchează revirimentul procesului 
destalinizării în URSS, delegaţia PMR va susţine necondiţionat demersul 


sovieticilor. Mai mult decât atât, la iniţiativa Kremlinului, PMR 


împreună cu PCUS, Partidul Muncitoresc Socialist Ungar, Partidul 
Muncitoresc Unit Polonez, Partidul Socialist Unit German, Partidul 
Comunist Bulgar şi Partidul Comunist din Cehoslovacia semnau o 
scrisoare adresată conducerii PCC, prin intermediul căreia autorităţile de 
la Beijing erau înştiinţate că trimiterea propriilor observatori la şedinţele 
Comitetului Politic Consultativ al Organizaţiei Tratatului de la Varşovia 


nu mai era „necesară”E4. 


Şi totuşi evenimentele din cursul anului 1962 aveau să determine o 
reconfigurare totală a relaţiilor româno-sovietice. Anul debutase cu deja 
consacrata fidelitate a liderilor PMR faţă de directivele Kremlinului. 


Astfel, la 8 ianuarie 1962, ambasadorul sovietic la Bucureşti (Ivan 


Kuzmici Jegalin) solicita autorităţilor române să trimită Beijingului o 
scrisoare în cuprinsul căreia să fie condamnate deviaţiile ideologice 
chineze, cea mai recentă manifestare a acestora fiind reprezentată de 


comportamentul delegaţiei chineze în cadrul sesiunii Consiliului Mondial 


al Păcii de la Stockholm (din decembrie 1961)£2. Date fiind directivele 
Kremlinului, la 3 martie 1962, CC al PMR adresa CC al PCC o caustică 


scrisoare, recurgând la un aspru rechizitoriu al viziunilor ideologice 


promovate de Beijing şi de Tirana. 


În atare condiţii, factorii decizionali de la Bucureşti s-au arătat 
surprinşi de faptul că la 10 aprilie 1962 (în mod evident, cu acceptul 
Kremlinului), Władysław Gomułka (prim-secretar al CC al Partidului 
Muncitoresc Unit Polonez) şi József (Cyrankiewicz (preşedintele 
Consiliului de Miniştri al Republicii Populare Polone) adresau conducerii 
PMR o scrisoare ce conţinea şi un proiect (elaborat la 5 martie 1962) 


vizând dezvoltarea „colaborării economice între ţările membre ale 


Consiliului de Ajutor Economic Reciproc (CAER)"S7. În fapt, proiectul 
propus de polonezi (şi redactat la indicaţiile sovieticilor) milita pentru 
implementarea unei viziuni economice de factură integraţionistă în cadrul 
CAER, scopul aplicării acesteia rezidând în eficientizarea activităţii 


acestei structuri economiceS8. Pe parcursul aceleiaşi scrisori, din 10 


aprilie, polonezii propuneau şi convocarea la Moscova a unei consfătuiri a 


reprezentanţilor statelor membre CAER, Dată fiind preferința lui Gh. 


Gheorghiu-Dej pentru industrializarea masivă a României, în mod 
evident, materialul polonez a fost receptat la Bucureşti cu reticenţă şi 
îngrijorare. Analiza materialului polonez de către Biroul Politic al CC al 
PMR avea să fie întreruptă de sosirea unui nou proiect polonez, cu un ton 


vizibil edulcoratZ0. 


Consfătuirea de la Moscova a reprezentanţilor statelor membre CAER 
va debuta la 6 iunie 1962, liderul PMR adoptând o atitudine rezervată faţă 
de cea expusă pe larg de către Nikita Hruşciov. Astfel, Gh. Gheorghiu-Dej 
va opta pentru un refuz voalat al propunerilor economice integraţioniste, 


preferând, pe parcursul discursului său, să se pronunţe pentru 


„coordonarea” planurilor economice (şi nu pentru integrarea acestora)/L. 
Dat fiind comportamentul adoptat de liderul PMR pe parcursul 
desfăşurării Consfătuirii de la Moscova, vizita efectuată de Nikita 
Hruşciov în România, între 18 şi 25 iunie 1962, a fost martora apariţiei 
primelor tensiuni româno-sovietice. Ne-am aştepta ca aceste disensiuni să 
vizeze propunerile economice integraţioniste, al căror principal promotor 
era Moscova. Într-adevăr, la Bucureşti, Hruşciov va eticheta 
„naţionalismul” ca principalul vinovat pentru eşecul consfătuirii de la 
Moscova, din cursul aceleiaşi luni, adăugând că unele state încă preferau 


»I2 Insă temele recurente ale 


„frontierele economiei naţionale 
disensiunilor româno-sovietice, pe parcursul vizitei efectuate de Hruşciov 
în România, au vizat două aspecte hilare: greutatea medie de tăiere a 
porcilor în România şi cultivarea porumbului „în pătrat”. Astfel, în cadrul 
primelor convorbiri oficiale (din seara zilei de 18 iunie 1962), Hruşicov 
va afirma următoarele: „eu dispun de anumite date din care rezultă că 
porcii la dv. se taie când sunt de 25 kg”. Afirmațiile liderului sovietic vor 


provoca reacţia rapidă a lui Ceauşescu, care va afirma că greutatea medie 


de tăiere a porcilor era de 90 de kg73. Hruşciov va abandona chestiunea 


în cauză, însă o va relua a doua zi, de această dată schimbându-şi opinia şi 


afirmând că greutatea medie de tăiere a porcilor era de 56,1 kg. Tot în 
cursul zilei de 18 iunie 1962, Hruşciov îşi va cantona atenția şi asupra 


marotei sale — cultivarea porumbului „în pătrat” — acuzând autorităţile 


române de faptul că refuză să utilizeze o atare metodă în agricultură. Pe 
parcursul săptămânii petrecute în România, Hruşciov va reveni frecvent la 
cele două teme de discuţie, ilustrate mai sus. În plus, în cadrul ultimelor 
discuţii oficiale, desfăşurate la 24 iunie 1962, subiectul „greutăţii medii de 
tăiere a porcilor în România” va conduce la o finalizare bruscă a 
discuţiilor dintre cele două delegaţii, pe un ton nu tocmai „amical” şi, cu 


siguranţă, nu tocmai protocolar: 


Gh. Gheorghiu-Dej: Nu văd de ce să discutăm astfel lucrurile. Dv., Nikita Sergheevici, aţi spus 
doar că nu veţi mânca porcii noştri. 

N.S. Hruşciov: Treaba voastră cum procedaţi. În definitiv, faceţi cum credeţi — sunteţi 
independenţi, răspundeţi pentru ceea ce faceţi. 

Gh. Gheorghiu-Dej: Ar trebui să mergem, e timpul. 


N.S. Hruşciov: Au împuţit aci atmosfera porcii ăştia. Să ne sculăm, o să vină vântul şi o să 


spulbere împuţealaZ2. 


De altfel, dat fiind temperamentul coleric al liderului de la Kremlin, 
întreaga vizită efectuată de acesta în România a fost presărată cu aspecte 


hilare, de genul celor prezentate mai sus76. 


În ciuda eşecului consfătuirii de la Moscova din iunie 196277, Nikita 
Hruşciov nu va abandona retorica integraţionistă, în septembrie 1962 
(într-un articol semnat de liderul sovietic în revista Probleme ale păcii şi 


socialismului) acesta subliniind necesitatea aplicării planificării uniceZ8, 


O lună mai târziu, în cadrul plenarei CC al PCUS, Hruşciov afirma: 


După toate probabilitățile, într-un viitor apropiat reprezentanţii ţărilor care fac parte din CAER 
vor trebui să se întâlnească din nou la nivel înalt pentru a face încă un pas înainte pe calea 


dezvoltării colaborării economice. Trebuie să păşim cu mai multă îndrăzneală spre crearea unui 


organ unic de planificare comun pentru toate țările79. 


Prin urmare, nu este surprinzătoare convocarea, la Moscova, în 
februarie 1963, a unei sesiuni a Comitetului Executiv al CAER. După 
cum anticipaseră factorii decizionali de la Bucureşti (în condiţiile în care 
majoritatea statelor membre CAER sprijineau iniţiativele economice 
integraţioniste venite dinspre Kremlin), misiunea reprezentantului 
României — Alexandru Bârlădeanu — nu avea să fie una facilă. Beneficiind 
de sprijinul conducerii de la Bucureşti, Bârlădeanu se va opune în mod 
deschis propunerii liderului sovietic care viza crearea unui „organ unic de 


planificare”, atrăgând atenţia autorităţilor sovietice că un atare demers ar 


atrage după sine ştirbirea suveranităţii naţionale80. De altfel, Plenara CC 
al PMR din 5-8 martie 1963 aproba „în unanimitate directivele date de 
Biroul Politic al CC al PMR reprezentantului RP Române în CAER, 
activitatea delegaţiei RP Române condusă de tov. Alexandru Bârlădeanu 


şi poziţia adoptată la şedinţa Comitetului Executiv CAER din februarie 


A_Y A 


196381. Până în martie 1963, în presa occidentală apăruseră doar unele 
„Zvonuri” cu privire la existenţa divergenţelor economice româno- 
sovietice. În consecinţă, comunicatul Plenarei CC al PMR din 5-8 martie 
1963 punea capăt acestor zvonuri, majoritatea comentatorilor occidentali 
fiind pe deplin convinşi de existenţa unor astfel de divergențe (dincolo de 
comunicatul plenarei, trebuie remarcat faptul că România fusese singura 
tară membră CAER care convocase o atitudine plenară, dedicată analizării 


discuţiilor din cadrul sesiunii Comitetului Executiv, din februarie 


1963)82. Comunicatul plenarei în cauză fusese preluat şi de presa 
chineză, aceasta — după cum transmitea ambasadorul român la Beijing — 


preluându-l „cu titluri groase, unele ziare încadrându-l în chenar, pentru a- 


l face mai vizibil»83. Poziţia PMR în privinţa tendinţelor economice 


integraţioniste promovate de Kremlin a rămas inflexibilă, chiar şi în 


condiţiile în care sovieticii au trimis la Bucureşti o delegaţie condusă de 
Andropov, delegaţie al cărei scop rezida în convingerea factorilor 


decizionali români cu privire la faptul că instituirea unui „organului unic 


de planificare” nu atrăgea după sine o ştirbire a suveranităţii. În ciuda 
atitudinii ferme manifestate de PMR vizavi de „chestiunea specializării”, 
în cadrul sesiunii Comitetului Executiv al CAER de la Varşovia (din 10- 
13 mai 1963), delegaţia est-germană va înainta propunerea creării 
„uniunilor interstatale de ramură”, propunere respinsă de delegaţia 


română, In aceste condiţii, din nou, nu a fost adoptată nici o decizie cu 


privire la implementarea vreunei viziuni economice de sorginte 


integraţionistă86. Mai mult, la 26 mai 1963, liderul PMR primea o 


]87 


scrisoare pe care Hruşciov i-o adresase personal=——. De remarcat este tonul 


conciliator cu care debutează scrisoarea: 


Vă spun sincer, m-am gândit mult dacă trebuie să vă mai trimit o scrisoare, neprimind răspuns 
la cea precedentă. După cum vă amintiţi, m-am adresat dvs., tovarăşe Gheorghiu-Dej, cu 
invitaţia de a veni la noi în Uniunea Sovietică, pe litoralul Mării Negre, unde ne-am fi putut 
odihni şi discuta asupra problemelor care ne frământă pe amândoi. [...] Poate mă înşel, dar n- 
am simţit din partea dumneavoastră o dorinţă activă pentru o asemenea întâlnire în viitorul 
apropiat. Aceasta m-a pus pe gânduri. Este lesne de înţeles de ce n-aţi putut veni dvs. Dar îmi 
este greu să găsesc o explicaţie a faptului că dvs. n-aţi susţinut propunerea privind vizita mea 
în România [...]. Caut, dar nu găsesc explicaţie, vreau, dar nu pot să înţeleg ce s-a întâmplat în 
relaţiile dintre noi, ce ar fi putut servi drept cauză a unor evenimente care nu pot stârni decât un 


sentiment de regret, 


Însă, în egală măsură, liderul sovietic îşi manifesta dezaprobarea față 
de discuţiile ce au avut loc cu „activul de partid” după plenara CC al PMR 
din 5-8 martie 1963, discuţii pe parcursul cărora se formulaseră critici la 
adresa conducerii PCUS. În aceste condiţii, liderul de la Kremlin îi 


atrăgea atenţia lui Gh. Gheorghiu-Dej asupra unui potenţial reviriment al 


„naţionalismului»89, În scrisoarea de răspuns (7 iunie 1963), liderul PMR 
recurgea la o amplă analiză a diferendelor economice româno-sovietice, 
reafirmând opoziţia Bucureştiului faţă de implementarea oricăror structuri 
economice de sorginte integraţionistă. De asemenea, Gh. Gheorghiu-Dej 


îşi manifesta acordul deschis pentru o întâlnire cu liderul sovietic20. în 


aceste condiţii, între 24 şi 25 iunie 1963, o delegaţie a PCUS, condusă de 
Nikita Hruşciov vizita România, subiectul principal al discuţiilor fiind 
reprezentat de poziţia PMR faţă de propunerile integraţioniste susţinute de 
către sovietici (şi nu numai!) în cadrul CAER. Din nou, liderul sovietic va 
încerca, fără succes, să-i convingă pe factorii decizionali de la Bucureşti 


> m 
1 


cu privire la faptul că mult discutata „chestiune a specializării” în cadrul 


CAER nu ştirbea suveranitatea națională. Ca urmare, pe parcursul 


desfăşurării „Consfătuirii prim-secretarilor Comitetelor Centrale ale 
partidelor comuniste şi muncitoreşti, şi şefilor de guverne ale ţărilor 
membre CAER”, desfăşurată la Moscova în iulie 1963, retorica virulentă 
privind caracterul urgent al implementării structurilor economice 


integraţioniste va fi abandonată22. 


Şi totuşi, insistenţele sovietice în vederea reformării CAER, expuse 
începând cu a doua jumătate a anului 1962, vor determina din partea PMR 
o reacţie pe care liderii de la Kremlin nu o anticipaseră. Astfel, treptat, 
autorităţile române vor abandona profunda retorică antichineză (ce 
debutase odată cu consfătuirea de la Bucureşti din iunie 1960) şi, 
plasându-se pe poziţii „neutre”, vor îndemna ambele părţi implicate în 
polemica ideologică să opteze pentru calea negocierilor, cu scopul 
prezervării „unităţii comuniste”. Noua orientare a Bucureştiului devenea 
vizibilă pe parcursul desfăşurării Congresului al VI-lea al Partidului 


Socialist Unit German, unde reprezentanţii PMR se declarau de acord cu 


propunerea lui Hruşciov, în virtutea căreia trebuiau depuse toate eforturile 
în direcţia ştergerii polemicii dintre cele două partide (PCUS-PCC). De 


asemenea, cu aceeaşi ocazie, PMR se pronunţa şi pentru necesitatea 


interzicerii criticării „altor partide în sânul propriului partid»93. O altă 
atitudine disonantă promovată în martie 1963 de către Bucureşti a vizat 
retrimiterea ambasadorului României la Tirana, fapt ce provocat rumoare 


în rândul statelor comuniste din Europa Centrală şi Răsăriteană. 


În egală măsură, liderul comunist român plănuia o reconfigurare a 
relaţiilor româno-chineze, serios afectate după consfătuirea de la 
Bucureşti din iunie 1960. În consecinţă, Gh. Gheorghiu-Dej îi va solicita 
ministrului de Externe să-i informeze pe factorii decizionali de la Beijing 
cu privire la schimbarea de optică ce survenise la Bucureşti (faptul că 


România nu mai avea să urmeze orbeşte indicaţiile Moscovei), pe fondul 


tensiunilor din CAERJ. Ca urmare, la 16 mai 1963, Corneliu Mănescu îl 
va convoca pe ambasadorul chinez la Bucureşti (Xu Jianguo), discuţiile 


vizând disensiunile economice româno-sovietice2?. O lună mai târziu, 


Hruşciov va solicita organizarea unei întâlniri a prim-secretarilor 
partidelor comuniste şi muncitoreşti din Europa Centrală şi Răsăriteană în 
Berlinul de Est. La convocarea liderului sovietic vor răspunde pozitiv, W. 
Ulbricht, W. Gomułka, T. Jivkov şi J. Kádár (A. Novotny se afla în 


momentul respectiv în Asia şi, prin urmare, nu a putut da curs invitațjei 


sovietice) 22. Spre surprinderea liderului sovietic, ca, de altfel, şi a 
Occidentului, nici Gh. Gheorghiu-Dej nu se va prezenta la întâlnirea 


convocată în Berlinul de Est98, Mai mult, după cum remarcau 


comentatorii occidentali, liderul român, invocând motive de sănătate, 
putea să-l trimită în locul său pe Maurer, dar se va mărgini la expedierea 


unei telegrame”. Prin urmare, ce raţiuni îl determinaseră pe Gh. 


Gheorghiu-Dej să refuze invitaţia sovietică? Reuniunea din Berlinul de 
Est fusese convocată în contextul în care tensiunile sovieto-chineze 
atingeau punctul culminant, în cursul aceleaşi luni trei angajaţi ai 
ambasadei Chinei în URSS fiind expulzați ca urmare a demersurilor 


întreprinse în direcţia diseminării (în rândul membrilor CC al PCUS) 


scrisorii adresate de PCC conducerii sovietice, la 14 iunie 1963100. Cum 
în cursul lunii iulie erau preconizate noi negocieri sovieto-chineze, liderul 
sovietic dorea să se asigure de sprijinul total al partidelor comuniste şi 
muncitoreşti din Europa Centrală şi Răsăriteană. Dacă în 1960, în cadrul 
consfătuirii de la Bucureşti, Gh. Gheorghiu-Dej urmase întocmai liniile 
directoare ale conformismului ideologic, în iunie 1963, date fiind 
tensiunile economice româno-sovietice, precum şi tentativa PMR de a 
recurge la o reconfigurare a relaţiilor cu PCC, liderul român va refuza să 
se prezinte la întâlnirea convocată de Hruşciov în Berlinul de Est. 

Şirul acţiunilor „disidente” promovate de PMR va fi continuat prin 
publicarea, în octombrie 1963, a articolului intitulat „Temelia de neclintit 
a unităţii mişcării comuniste internaţionale” (semnat de Ion Gheorghe 
Maurer). În realitate, revista Probleme ale păcii şi socialismului îi 
solicitase lui Gh. Gheorghiu-Dej redactarea unui articol (ce urma să se 
intituleze „Declaraţia în acţiune”) cu ocazia aniversării a trei ani de la 
adoptarea Declaraţiei de la Moscova (din 1960). Liderul PMR nu se va 
supune cerinţelor revistei, Biroul Politic al CC al PMR elaborând, în 
schimb, articolul citat mai sus, convenindu-se că unicul semnatar al 


acestuia urma să fie MaurerLOl. La momentul respectiv, presa sovietică 


centrală obişnuia să preia articolele cu un conţinut puternic antichinez, 


publicate de către celelalte „partide frățeşti» 102, Însă articolul semnat de 
Ion Gheorghe Maurer nu conţinea nimic din retorica antichineză agreată 


de Kremlin, ci se rezuma doar la o ilustrare a principiilor ideologice 


înscrise în Declaraţia de la Moscova din 1960 (caracterul epocii 
contemporane, natura „neschimbătoare” a imperialismului, problema 


războiului şi a păcii, formele de trecere de la capitalism la socialism 


etc.)L03, Or, tocmai absenţa retoricii antichineze pare să-i fi deranjat pe 


sovietici, această ipoteză fiind acreditată inclusiv de către Gh. Gheorghiu- 


Dejl04 De altfel, presa centrală sovietică nu a preluat articolul semnat de 
Maurer, invocând că acesta fusese deja publicat de revista Probleme ale 


păcii şi socialismului (era, în mod evident, un răspuns diplomatic)L02, 


Comentatorii occidentali, deşi recunoşteau deplina identitate ideologică 
româno-sovietică (în privinţa principiilor Declaraţiilor de la Moscova din 
1957 şi 1960), remarcau faptul că vizavi de polemica sovieto-chineză, 
articolul semnat de Maurer continua linia dezangajării promovate de PMR 


încă de la începutul anului 1963 (militând pentru suspendarea polemicii 


publice şi reluarea negocierilor pCUS-PCC)LW8, Articolul în cauză avea 
să fie prima manifestarea publică asumată de liderii PMR în chestiunea 
preceptelor ideologice ale mişcării comuniste internaționale (fiind urmată 
în martie 1964 de Proiectul de Apel transmis conducerilor PCC şi PCUS, 
iar în aprilie 1964 de cunoscuta Declaraţie a CC al PMR). 

Însă reticenţa factorilor decizionali chinezi de a răspunde semnalelor 
de „disidenţă” ale României (expuse prin comunicatul Plenarei CC al 
PMR din 5-8 martie 1963, în cadrul întâlnirii — din 16 mai 1963 — dintre 
Corneliu Mănescu şi Xu Jianguo, precum şi pe tot parcursul anului 1963) 
îl vor determina pe Gh. Gheorghiu-Dej să se implice personal în 
chestiunea reconfigurării relaţiilor dintre PMR şi PCC. Astfel, la 12 
decembrie 1963, liderul PMR avea să-l convoace pe ambasadorul chinez 
la Snagov (de asemenea, prezenţi au fost şi Emil Bodnăraş, Alexandru 


Bârlădeanu şi Andrei Păcuraru). Pe parcursul celor nu mai puţin de şase 


ore şi jumătate de discuţii, Gh. Gheorghiu-Dej îşi va prezenta propria 
versiune cu privire la modul în care reacţionase PMR vizavi de PCC pe 


parcursul Consfătuirii de la Bucureşti, adăugând că: „am avut impresia că 


partea chineză a fost puţin supărată — şi pe drept cuvânt» 107. Astfel, 
potrivit liderului român, anterior întâlnirii de la Bucureşti, sovieticii nu au 
informat partea română cu privire la intenţia lor de a disemina în rândul 
participanţilor cunoscuta, de acum, notă informativă: „Cum v-aţi pomenit 


cu acel material de 79 de pagini”, spunea Dej, „tot aşa ne-am pomenit şi 


noi”108. Nu contestăm că sovieticii nu înştiinţaseră în prealabil partea 
română cu privire la intenţia lor de a sancţiona, la Bucureşti, „deviaţiile 
ideologice chineze”, însă liderul comunist român nu a amintit nimic de 
luările de poziţie ale PMR, vădit antichineze, după Consfătuirea de la 
Bucureşti. Pentru a-şi convinge oaspetele chinez de noua orientare a 
politicii externe promovate de Bucureşti, Gh. Gheorghiu-Dej va recurge la 
o retrospectivă a relaţiilor româno-sovietice, condamnând totodată 
viziunile sovietice promovate de Kremlin în conflictul ideologic cu 
Beijingul (în conformitate cu dezangajarea asumată de conducerea PMR, 


liderul român susţinea calea dialogului între părţile implicate şi nu pe cea 


a polemicii)L09. Intervenţiile ambasadorului chinez au fost sumare, acesta 
mărginindu-se la a asculta opiniile formulate de către Dej şi Bodnăraş. La 
finalul întâlnirii, Xu Jianguo avea să afle şi motivul convocării sale la 


Snagov. Astfel, potrivit stenogramei întâlnirii: 


La ieşire, înainte de plecare, s-au mai repetat unele dintre problemele discutate şi îndeosebi 
necesitatea contactelor mai regulate şi forma sub care acestea să se realizeze. În afară de 
formele amintite, tov. Emil Bodnăraş a sugerat trecerea spre Coreea, Vietnam, Birmania cu 


oprire la Beijing, sau venirea unor tovarăşi chinezi la Bucureşti din altă parte decât din 


ChinaL0. 


Aşadar, liderii PMR se pronunţau pentru creşterea în intensitate a 
relaţiilor dintre cele două partide, însă un astfel deziderat putea fi înfăptuit 
doar prin intermediul întâlnirilor la nivel înalt, de natură bilaterală. Or, o 
întâlnire la nivel înalt între PMR şi PCC ar fi stârnit, cu siguranţă, o 
reacţie negativă din partea Kremlinului, de unde şi ideea „rutelor 
ocolitoare” sugerată de Bodnăraş. De această dată, Beijingul avea să 
răspundă propunerilor părţii române, la 24 ianuarie 1964, ambasadorul 
român la Beijing fiind primit în audienţă de preşedintele RPC. Cu această 
ocazie, Liu Shaoqi îi va transmite lui Dumitru Gheorghiu faptul că partea 
chineză se declara de acord cu o întâlnire la nivel înalt între delegaţiile 
PMR şi PCC, stabilindu-se ca aceasta să fie organizată „nu mai târziu de 
primăvară” (cât priveşte modalitatea concretă privind realizarea acestor 
contacte dintre PMR şi PCC, din raţiuni lesne de înţeles, partea română îşi 


manifesta preferința pentru metoda rutelor ocolitoare) H, 


Debutul anului 1964 avea să fie martorul unor noi evoluții survenite în 
polemica dintre PCUS şi PCC, evoluții care, coroborate cu 
„ingeniozitatea” liderilor PMR, vor crea premisele unor contacte directe 
româno-chineze. Astfel, la 4 februarie 1964, Renmin Ribao şi Hongqi 
publicau cel de-al şaptelea comentariu pe marginea scrisorii deschise a 
PCUS din 14 iulie 1963, comentariu intitulat „Liderii PCUS sunt cei mai 


mari scizionişti ai timpurilor noastre”łŁ2, Câteva zile mai târziu, la 13 
februarie 1964, Moscova informa Bucureştiul cu privire la decizia 
sovietică de a publica materialele plenarei PCUS (ce urma să fie 
organizată în cursul aceleiaşi luni), plenară ce urma să sancționeze dur 


„erezia” ideologică chinezăLll3. În aceste condiţii, liderii PMR au 


întrezărit posibilitatea realizării unor contacte directe româno-chineze, 
fără a mai recurge la deja cunoscutele „rute ocolitoare”. Prin urmare, 


uzând de misiunea salvgardării unităţii lagărului comunist, la 14 februarie 


1964, CC al PMR adresa CC al PCUSLI şi CC al PCC câte o scrisoare, 
în care îşi manifesta îngrijorarea pentru agravarea polemicii sovieto- 
chineze, solicitând totodată încetarea acesteia (deloc surprinzător, în 


cadrul scrisorii adresate de către comuniştii români liderilor chinezi se 
propunea organizarea unei întâlniri PMR-PCC)LE. Cum era de aşteptat, 
atât CC al PCUS (la 14 februarie 1964)116, cât şi CC al PCC (la 16 


februarie 1964)L17 vor accepta propunerile formulate de PMR. Astfel, se 
creiona strategia PMR de „mediere” a conflictului sovieto-chinez, în fapt 
un simplu pretext invocat de autorităţile române pentru organizarea unor 
discuţii directe cu liderii PCC, fără a stârni suspiciunile sovieticilor. Şi 
cum într-o mediere este necesară organizarea de discuţii cu ambele părţi 
(în cazul de faţă PCC şi PCUS), delegaţia condusă de Ion Gheorghe 
Maurer va vizita atât China (şi Coreea de Nord), cât şi Uniunea Sovietică. 
Parcurgerea stenogramei discuţiilor româno-chineze de la Beijing (din 3- 
10 martie 1964) ne relevă intenţia vădită a delegaţiei PMR de a convinge 
liderii PCC cu privire la faptul că România nu mai urmărea liniile 
directoare ale conformismului ideologic faţă de Moscova (de altfel, aceste 


discuţii, şi nu apelurile privind încetarea polemicii publice, au avut un 


caracter prevalent la Beijing) H8. Pe de altă parte, era de înțeles reticența 
autorităților de la Beijing cu privire la noua opțiune de politică externă a 
Bucureştiului, în condițiile în care cu aproape patru ani în urmă, pe 
parcursul consfătuirii de la Bucureşti, România se alăturase corului 
contestatarilor „inovaţiilor” ideologice propuse de China. Poate nu este de 
neglijat remarca lui Mao Zedong din 10 martie 1964, de la finalul 


întâlnirii cu delegația PMR: 


Mao Zedong: Vedeți numai în timp de un an de zile atitudinea dv. s-a schimbat. Ce sunteți dv., 


curent de stânga, de mijloc sau de dreapta, sunteți dogmatici sau revizionişti, ori adoptați o 


atitudine de mijloc? 


Nicolae Ceauşescu: Noi suntem marxişti-leninişti.. 119 


Pe termen lung, însă, discuţiile româno-chineze din 3-10 martie 1964 
se vor dovedi fundamentale în realizarea dezideratului conducerii PMR — 
concretizarea unei apropieri româno-chineze. În ceea ce priveşte discuţiile 
româno-sovietice de la Piţunda, din 15 martie 1964, acestea s-au rezumat 
la transmiterea de către partea română a deciziei PCC de a continua 
polemica publică, precum şi la ilustrarea de către Hruşciov a principalelor 


evenimente ce marcaseră relaţiile bilaterale sovieto-chineze20. Totodată, 


la 25 martie 1964, partea română va adresa CC al PCUS şi CC al PCC un 
proiect de apel, care, odată acceptat, urma a fi expediat tuturor partidelor 
comuniste şi muncitoreşti. După cum procedaseră şi în cazul articolului 
semnat de Maurer, pe parcursul proiectului de apel, factorii decizionali 
reluau o serie de precepte incluse în declaraţiile de la Moscova (precum 
formele de trecere de la capitalism la socialism, egalitatea în drepturi a 
partidelor comuniste şi muncitoreşti, modalităţile particulare de 
„Construcție a socialismului etc.), în paralel cu îndemnul ferm de a se 
pune capăt polemicii sovieto-chineze, care se răsfrângea negativ asupra 
unității lagărului socialist. În această ordine de idei, PMR propunea 
convocarea de urgență a unei comisii, căreia să îi revină sarcina de a 
elabora materialele unei preconizate consfătuiri a partidelor comuniste şi 


muncitoreşti, consacrate „întăririi unității şi coeziunii mişcării comuniste 
şi muncitoreşti» 121. Dacă sovieticii au răspuns pozitiv propunerii PMR 


(la 28 martie 1964)122, liderii chinezi au preferat (mai întâi) un răspuns 
indirect, la 31 martie 1964 fiind publicat al optulea comentariu pe 
marginea scrisorii sovietice din 14 iulie 1963 (intitulat „Revoluţia 


proletară şi revizionismul lui Hruşciov»)123. 


Aşadar, la capătul unei singure luni, PMR reuşise să se erijeze în 
exponentul purității doctrinare (în numele declaraţiilor de la Moscova), 
asumându-şi „nobila” misiune a „medierii” conflictului sovieto-chinez, 
beneficiind de atuul „dezangajării” (de altfel, scrisorile prin care 
autorităţile române îşi asumaseră „misiunea” în cauză fuseseră diseminate 
tuturor partidelor comuniste şi muncitoreşti). După cum am afirmat deja, 
obiectivul principal al discuţiilor româno-chineze era nu de a stopa 
polemica sovieto-chineză (liderul PMR fiind convins că acest demers 
avea puţine şanse de reuşită), ci ilustrarea divergenţelor româno-sovietice 
şi, implicit, glisarea politicii externe româneşti de pe culoarul obedienţei 


totale faţă de Moscova, pe cel la distanţării 24. Prin urmare, publicarea în 


presa centrală sovietică, la 3 aprilie 1964, a materialelor Plenarei CC al 


PCUS din februarie 1964 (inclusiv a cunoscutului „raport Suslov»)L25, 


materiale impregnate de o profundă retorică antichineză, nu a îngrijorat 
autorităţile de la Bucureşti. 

Profitând de noul „prestigiu” de care se bucura PMR în lagărul 
comunist, în cadrul şedinţei Biroului Politic al CC al PMR din 2 aprilie 
1964, Gh. Gheorghiu-Dej ridica în mod deschis problema redactării unei 


declaraţii „publice”, elaborând şi liniile directoare ale acesteia. 


Consider că va trebui să explicăm partidului nostru însemnătatea misiunii întreprinsă de noi, 
scopurile pe care le-a urmărit partidul nostru prin intervenţiile făcute pentru încetarea 
polemicii, rezultatele obţinute şi să exprimăm în acelaşi timp dezaprobarea noastră faţă de 
acţiunile întreprinse pentru continuarea polemicii. Să rezulte clar că, ca (sic!) urmare a acţiunii 
noastre, timp de o lună polemica a fost întreruptă, nu s-au mai publicat articole polemice şi nu 
s-a mai întâmplat nimic deosebit din această cauză [...]. Consider că este bine să facem chiar o 
declaraţie publică în legătură cu această poziţie a partidului nostru. [...]. Să întocmim o 
declaraţie cuprinzătoare. Noi avem baza morală să spunem public părerile noastre în aşa fel 
încât aceasta să privească pe oricine — şi PCUS şi PCC. De aceea consider că este necesar să 
începem imediat să pregătim o declaraţie cuprinzătoare [...] din care însă să rezulte clar că noi 
nu ne angajăm în polemică nici de partea PCUS şi nici de partea PCC. [...] Subliniez din nou, 


în această declaraţie trebuie să tratăm poziţia partidului nostru în toate problemele 
fundamentale ca: problemele păcii şi războiului, coexistenţei paşnice, principiilor care trebuie 
să stea la baza relaţiilor dintre partidele frăţeşti pe baza celor stabilite în cele două declaraţii ale 
Consfătuirilor din 1957 şi 1960 etc. [...]. Spre sfârşitul materialului, ca o romanţă care sună 


plăcut la ureche, să avem apelul nostru pentru încetarea polemicii126. 


Prin urmare, între 15 şi 22 aprilie 1964 era convocată o plenară a CC 
al PMR, menită să sublinieze poziţia autorităţilor române în legătură cu 
preceptele ideologice ale mişcării comuniste internaţionale şi să 


evidenţieze „eforturile” întreprinse de Bucureşti în vederea încetării 


polemicii publice sovieto- chinezel27. între timp, într-un editorial al 
Radio Europa Liberă (din 8 aprilie 1964), dedicat poziţiei asumate de 
PMR în cadrul polemicii sovieto-chineze, se remarca faptul că presa 
centrală din România ignorase total publicarea în presa sovietică a 
„Raportului Suslov”. În acelaşi timp, posturile româneşti de radio 
ignoraseră total discursurile antichineze rostite de Hruşciov la Budapesta, 


în timp ce presa se rezumase la publicarea unor simple dări de seamăL28. 


Mai mult decât atât, Izvestia publicase o listă cu ţările care se raliaseră 
Kremlinului în polemica sa cu Beijingul, România (exceptând Albania, 
bineînţeles) fiind singura ţară din Europa Centrală şi Răsăriteană care nu 


era menţionată129. 


Cum era de aşteptat, adoptarea Declaraţiei din aprilie 1964 va atrage 
după sine o înrăutăţire a relaţiilor româno-sovietice. Continuând practica 
instituită pe parcursul articolului semnat de Maurer, precum şi a 
proiectului de apel (din 25 martie 1964), Declaraţia CC al PMR nu 
conţinea nici o abatere de preceptele ideologice incluse în declaraţiile de 
la Moscova (caracterul epocii contemporane, importanţa Congresului al 
XX-lea al PCUS, egalitatea în drepturi a partidelor comuniste şi 


muncitoreşti, formele de trecere de la capitalism la socialism, coexistenţa 


paşnică, problema dezarmării, chestiunea unităţii comuniste etc.) 30. De 
altfel, majoritatea acestor precepte veneau în contradicţie evidentă cu cele 
promovate de Beijing. Dar, încă din 10 aprilie 1964, Gh. Gheorghiu-Dej îl 
informa pe noul ambasador chinez la Bucureşti (Liu Fang) cu privire la 
posibilele puncte de vedere diferite exprimate în cadrul preconizatei 
Declaraţii a CC al PMR: „E posibil” — spunea Dej — „să exprimăm puncte 
de vedere cu care nu veţi fi de acord. E posibil ca punctele noastre de 
vedere să fie, de asemenea, diferite şi de cele ale PCUS. [...] E posibil să 


fim criticaţi şi de tovarăşii chinezi şi de tovarăşii sovietici»13l 


Vestul a catalogat Declaraţia CC al PMR din aprilie 1964 ca fiind un 


. Şi totuşi, 


„document antisovietic”. Astfel, deşi comentatorii occidentali recunoşteau 
identitatea ideologică dintre PMR şi PCUS, notau totuşi faptul că 
„sfidarea” României la adresa Moscovei era evidentă în condiţiile în care 
în chestiunea polemicii sovieto-chineze factorii decizionali de la 


Bucureşti promovau o evidentă „disidenţă” în interiorul lagărului 


comunistI32. Mai mult decât atât, după cum remarca istoricul Dan 


Cătănuş, în cadrul Declaraţiei din aprilie 1964 dezbaterea chestiunilor 
economice din interiorul lagărului comunist denotă locul prevalent pe 


care acestea îl ocupau pe agenda PMR, fiind atent „sancţionate” viziunile 


economice integraţioniste promovate în interiorul CAFR, Nu sunt de 
neglijat nici „prelucrările” documentului în cauză, pe parcursul cărora se 


creionaseră vădite poziţii antisovietice în rândul membrilor PMRISA 


Concluzii 


In privinţa raţiunilor care au stat la baza elaborării declaraţiei din aprilie 


1964, trebuie să menţionăm că acestea au fost atât de ordin intern, cât şi 


extern. Astfel, ilustrarea divergenţelor economice preliminare în cadrul 
CAER, precum şi „prelucrările” documentului în cauză aveau menirea de 
a crea un minim suport (date fiind văditele sentimente antisovietice în 
rândul populaţiei) pentru un regim politic instaurat cu sprijinul nemijlocit 
al Armatei Roşii. În egală măsură, declaraţia transmitea un mesaj clar 
Occidentului, anume că România era pregătită să menţină o „atitudine 
sfidătoare” la adresa Moscovei şi chiar să şi-o asume public (or, cum 
negocierile româno-americane — care vizau relaţiile politico-diplomatice 
şi economice dintre cele două state — urmau a fi organizate o lună mai 
târziu, o astfel de atitudine a PMR nu putea fi decât benefică). Desigur, 
această „sfidare” a Bucureştiului se va repercuta negativ asupra relaţiilor 
româno-sovietice, tensiunea dintre PMR şi PCUS crescând semnificativ 
(elocvente în această perspectivă, fiind discuţiile purtate cu autorităţile 
sovietice de către delegaţiile PMR conduse de Chivu Stoica şi Ion 
Gheorghe Maurer, în iunie, respectiv iulie 1964). Însă zădărnicirea de 
către PMR a planurilor Kremlinului în privinţa convocării unei consfătuiri 
a partidelor comuniste şi muncitoreşti (care să condamne viziunile 
ideologice promovate de Beijing) va contribui, fără îndoială, la 


fundamentarea unei apropieri româno-chineze. 

Partea a V-a 


IDENTITATE ŞI COTIDIAN ÎN ROMÂNIA 
POPULARĂ 


INDUSTRIALIZARE ŞI URBANIZARE — 
MUNCITORII. STUDIU DE CAZ: HUNEDOARA 


Mara Mărginean 


În februarie 1964 un grup de diplomaţi străini conduşi de şeful legaţiei 
britanice la Bucureşti descriau Hunedoara ca locul în care „hotelurile 
anacronice dotate cu instalaţii sanitare haotice, bunurile de consum 
costisitoare, cozile de la magazinele alimentare erau în mare contrast cu 


interesul năvalnic pe care Fordul Thunderbird din 1963 al domnului 


Christiano l-a suscitat unei mulţimi de peste două sute de curioşi”. Fără 
să pună sub semnul întrebării statutul de oraş al acestui centru industrial, 
vizitatorii occidentali s-au raportat la condiţiile de trai ale localnicilor din 
perspectiva a ceea ce ei considerau un stil de viaţă tihnit: felul în care 
locuitorii erau îmbrăcaţi, abundența mărfurilor în magazine, arhitectura şi 
aspectul străzilor sau mijloacele de recreere disponibile. Drept urmare, 


Hunedoara le-a oferit acestora un instantaneu al provinciei româneşti2. 


Însă din punctul de vedere al regimului lui Gheorghe Gheorghiu-Dej, 
Hunedoara era „primul oraş socialist al ţării”. Construită în jurul Uzinelor 
de Fier, redenumite în noiembrie 1951 Combinatul Siderurgic Gheorghe 
Gheorghiu-Dej (CSH), această localitate a înregistrat în primele două 
decenii de după al Doilea Război Mondial una dintre cele mai ridicate rate 
de creştere a populaţiei urbane la nivel de ţară. Explozia demografică a 


survenit pe fondul mobilităţii forţei de muncă din zonele rurale spre 


urban, în special ca urmare a colectivizării agriculturii, proces care a 
modificat radical structura socială a regiunii prin creşterea numărului de 
muncitori industriali în raport cu alte categorii socioprofesionale. 
Stabilirea în centrul industrial hunedorean nu a fost urmată de integrarea 
efectivă în colectivitate şi adoptarea unui stil de viaţă specific urban. 
Menţinând strânse legături cu comunităţile rurale de origine, inclusiv prin 
alterarea slujbelor industriale cu cele din agricultură, muncitorii au avut 


un comportament „individualist şi utilitarist”2 


în raport cu proiectul 
promovat de guvern, cel de dezvoltare a industriei grele. 

Acest studiu analizează cine erau muncitorii din timpul regimului lui 
Gheorghiu-Dej şi care era nivelul lor de trai. Deşi conceptul de urbanizare 
circumscrie problematici complexe însumând aspecte arhitectural- 
constructive, birocratice, igienice şi culturale, studiul nostru va analiza 
cotidianul hunedorean în contextul strategiilor statului şi ale conducerii 


combinatului de recrutare şi formare a forţei de muncăt. Am optat pentru 


o astfel de abordare din două motive. Pe de o parte, imaginea „fabricii de 
fericire” promovată cu aplomb de propaganda de partid era în flagrantă 
contradicţie cu realitatea economico-socială deosebit de sumbră creionată 
de condiţiile de trai ale muncitorilor, în special în cadrul forţei de muncă 
necalificate. Pe de altă parte, mobilitatea ridicată a forţei de muncă şi 
incapacitatea statului de a asigura locuinţe tuturor locuitorilor au devenit 
un factor de presiune socială asupra autorităţilor care au iniţiat politici de 


modernizare a zonelor rurale limitrofe, cu scopul cazării muncitorilor. 


Industrializare şi urbanizare — o formă de inginerie socială? 


Parte a „avântului patriotic al clasei muncitoare de ridicare a producţiei”, 
construcţia Hunedoarei începând cu 1945 a îmbinat viziuni ideologice şi 


priorităţi economice2. În noiembrie 1945, într-un discurs rostit la 


Conferinţa Naţională a Partidului Comunist, Gheorghiu-Dej a identificat 
în Hunedoara un important punct pe harta industrială a ţării datorită 
tradiţiei siderurgice îndelungate a zonei. Angajând o argumentaţie de tip 
stalinist, conform căreia economiile socialiste trebuie să-şi asigure 
independenţa financiară faţă de celelalte state, Dej a susţinut că sursa 
puterii statului urma să fie localizată într-o industrie grea capabilă să 
asigure stabilitate financiară şi coeziune instituţională. Dej a arătat că prin 
intermediul industriei grele capacitatea statului de a acumula resurse şi 
mijloace de producţie va creşte, fapt care va facilita stabilizarea puterii 
politice, şi că, în acest context, „uzinele din Hunedoara, după estimările 


specialiştilor, vor asigura producţia de oţel necesară pentru următorii 


treizeci de ani”. Ulterior, pe termen lung, alte sectoare, precum 
dezvoltarea urbană, construcţia de locuinţe, producţia de bunuri de larg 
consum, aveau să fie integrate în cadrul sistemului socialist de 
management al statului: „progresul continuu al principiilor industriale 


sovietice va produce creşterea condiţiilor de trai ale populaţiei, datorită 


existenţei unor centre industriale de tip sovietic”Z. Modernizarea 
individului urma să fie o consecinţă a modernizării statului sau, în 
cuvintele lui Gheorghiu Dej, „dacă de existenţa unei industrii dezvoltate 
se leagă existenţa clasei muncitoare, [...] atunci Hunedoara este una din 
poziţiile cele mai importante pe care clasa muncitoare le are în ţara 


noastră”2. 


Hunedoara ilustrează transformarea unui concept industrial de factură 
sovietică într-un factor generator de naționalism şi modernizare internă, 
un deceniu mai târziu, această dinamică fiind cel mai bine ilustrată de 
planurile producţiei siderurgice ale combinatului. Plenara CC al PMR din 
noiembrie 1958 anunţa o creştere cantitativă a producţiei industriei grele 
la nivel naţional, decizie radical diferită de opţiunile celorlalte state ale 
blocului estic care promiseseră politici ferme, unele chiar nerealiste, de 
îmbunătăţire a nivelului de trai al populaţiei. Observatorii străini prezenţi 
la Bucureşti au identificat în strategia liderilor români un prim semnal al 
unei posibile viitoare politici de autonomie, fapt confirmat de 


evenimentele ulterioare?. 


La Hunedoara, după o creştere graduală a capacităţii combinatului pe 
parcursul anilor '50, începând cu 1959 reevaluări succesive au indicat ca 
până în anul 1964 producţia anuală să se mărească de la 1,5 la 3,3 


milioane de tone, numai în anul 1960 estimându-se o creştere cu o treime 


a cantităţii de oţel10. Însă dublarea producţiei de oţel în decursul a câţiva 
ani era dificilă în condiţiile nivelului de dezvoltare tehnică din România. 
Intensificarea schimburilor tehnologice cu Occidentul a asigurat ţării un 
capital de imagine semnificativ în raport cu statele blocului estic, o stare 
de lucruri folosită de regimul de la Bucureşti pentru continuarea 
industrializării ca expresie a politicii de autonomie. Programul construit 
de regimul lui Dej în jurul conceptelor de „industrializare, autonomie, 
suzeranitate şi mândrie naţională” a vizat „să reziste destalinizării prin 


elaborarea unei strategii naţionale de atragere a intelighenţiei şi de creare 


a unor punți între elita de partid şi populaţie»LL. Convertirea acestei 
preocupări pentru tehnologizare în politici de resurse umane a însemnat 
creşterea semnificativă a influenţei simbolice şi legitimităţii decizionale a 


cadrelor tehnice — ingineri, maiştri, muncitori calificaţi — în interiorul 


statului. Proiectul pare să fi funcţionat, deoarece directorul Nuță, care s-a 
ocupat de îndrumarea diplomaților britanici la combinatul hunedorean în 
februarie 1964, 


era bine informat în chestiunile generale, dar nu a făcut abuz de explicaţiile inevitabile legate 
de performanţa economiei româneşti şi de ideologie. Nu-mi amintesc să fi folosit cuvintele 
socialism sau comunism, iar jargonul a fost limitat la termeni economici precum planificare, 
ţinte economice etc. Linia generală a discursului lui a fost mai degrabă sociologică decât 
ideologică, făcând diferenţa între înainte şi acum, de fiecare dată în termeni materiali, 


accentuând dezvoltarea ţării. 


Britanicii au mai remarcat că „puţin surprinzător, în lumina evoluţiilor 
politice din România, am simţit că sentimentul naţional a jucat un rol 
important în acest proces şi, de asemenea, am sesizat o preocupare onestă 


pentru creşterea nivelului de trai»12. 


In ce măsură această angajare în industrializare a influenţat nivelul de 


trai al muncitorilor? Pornim de la premisa că urbanizarea Hunedoarei a 


fost mai degrabă „un proces decât un dictat»13, Experienţa cotidiană a 
muncitorilor nu a fost o reflecţie a unui proiect teoretic de transformare 
socială pus în practică fără cusur — deşi statul ar fi dorit asta —, ci rodul 
acţiunii conjugate a unui aparat birocratic şi a unor actori ale căror 
autoritate şi coerenţă decizională au fost articulate de resursa financiară. 
Într-o atare abordare găsim util conceptul de „ultramodermism” prin care 
James C. Scott explică starea de tensiune dintre un proiect eminamente 
ideologic de inginerie socială şi reacţiile de rezistenţă instituţionale şi/sau 
sociale apărute la diferite nivele ale societăţii. Scott a identificat două 
condiţii esenţiale pentru ca ultramodemismul să se materializeze: o elită 
progresistă care elaborează o critică amplă a societăţii existente şi care 


propune soluţii de transformare din temelii a acesteia într-un regim 


autoritar; o societate pasivă, care nu are resursele sau puterea de a 
reacţiona la impulsul modernizator. La baza ultramodernismului „se află o 
mare încredere în sine în ceea ce priveşte progresul constant şi continuu, 
dezvoltarea cunoaşterii ştiinţifice şi tehnice, creşterea pronunţată a 
producţiei, proiectarea raţională a ordinii sociale, satisfacerea tot mai 
eficientă a nevoilor oamenilor şi, nu în ultimul rând, controlul sporit 
asupra naturii, inclusiv a celei umane, proporţional cu nivelul înţelegerii 


ştiinţifice a legilor sale»14. 


De exemplu, oraşul socialist ideal ar fi trebuit să fie rodul combinației 
dintre eficienţă economică, echitate socială şi un nivel ridicat de trai. 
Proiectul de modernizare era condus de Partidul Comunist şi implica şi o 
serie de obiective asumate în mod formal de „o populaţie foarte educată, 


bine instruită şi conştientă politic” care era, deopotrivă, beneficiară şi 


autoare a proiectului, Statul s-a erijat în garantul bunăstării generale, 
acțiunile sale legate de aprovizionarea populației, asigurarea de slujbe, 


bunuri de larg consum şi locuinţe fiind în fond expresia unei „dictaturi 


asupra nevoilor»1€. Astfel de practici fundamentate pe cunoaşterea 
ştiinţifică au vizat fie transformările radicale ale spaţiului după modelul 
iluminist de dominație asupra naturii, fie normarea parametrilor vieţii 
sociale prin crearea de categorii comportamentale, clasificări şi 
standardizări atotcuprinzătoare, prin care toate aspectele unei societăţi să 
fie cuantificabile, şi deci, previzibile pentru factorii de decizie. 

Realitatea a fost cu totul alta, fiind marcată de contradicții în ceea ce 
priveşte egalitatea regională în raport cu eficienţa economică, tensiunea 
dintre interesul individual şi cel general, sau participarea politică a 


cetăţenilor şi coerenţa politicilor statuluiL?. Creşterea nivelului de trai al 


forţei de muncă nu s-a materializat ca urmare a funcţionării instituţionale 


a unui sistem centralizat preexistent. Din contră, cadrul birocratic a fost 
construit simultan cu procesele de industrializare şi urbanizare, reflectând 
un cumul de modele organizatorice sovietice şi practici negociate şi 
adaptate atât la nivelul conducerii de la Bucureşti, cât şi al celei locale. 
Mai mult, simultaneitatea proceselor de colectivizare, industrializare şi 
urbanizare cumulate cu statutul fragil al Partidului Comunist au delimitat 
un cadru în interiorul căruia acţiunile şi motivațiile politicienilor au fost 
de multe ori articulate de practicile cotidiene ale cetăţenilor, ale căror 
acţiuni le confereau tot mai multă „vizibilitate” în sensul definit recent de 


Kligman şi Verdery12. Ca urmare, în pofida faptului că o primă impresie 


asupra politicilor sociale înclină spre practicile eminamente coercitive şi 
restrictive, ea ascunde, de asemenea, încercări de legitimare, statul 
solicitând în mod periodic muncitorilor un răgaz suplimentar pentru a-şi 


continua politicilel?. 


Ce înseamnă un muncitor? Productivitatea muncii şi nivelul 


de trai 


Între 1945 şi 1956, populaţia Hunedoarei a crescut de la 7.000 la 
aproximativ 36.000 de locuitori, ceea ce a echivalat cu un spor mediu 
anual al persoanelor stabilite definitiv de 20%, aceasta fiind una dintre 
cele mai ridicate valori consemnate la nivel de ţară. Pe parcursul 
deceniului următor (până în 1966) numărul locuitorilor a ajuns la peste 
70.000, iar dacă se includ şi zonele suburbane, spaţiul urban al 
Hunedoarei însuma 90.000 de indivizi. Dintre aceştia doar 14.000 erau 
născuţi în localitate, restul fiind originari din alte regiuni ale ţării, în 


special din Vaslui, Botoşani sau Dolj. După 1955, a imigrat forţă de 


muncă în număr mare şi din alte zone ale ţării: Alba, Cluj, Bistriţa, Gorj, 
Mehedinţi, Sălaj. Arealul mobilităţilor nu a inclus aproape deloc populaţia 
din celelalte regiuni industrializate din sudul Transilvaniei — Caraş, 
Braşov — şi nici din Banat sau Crişana, datorită alternativelor oferite de 


Uzinele de la Reşiţa şi de la Oţelul Roşu20. Însă numărul locuitorilor 


zonei nu poate fi determinat cu exactitate în condiţiile în care datele 
statistice oficiale înregistrau numai populaţia stabilă. De exemplu, un 
raport al miliției municipale din 1962 arăta că celor 55.000 de locuitori 
stabili ai oraşului li s-au adăugat, numai în 1960 şi 1961, încă 44.511 
flotanţi şi numeroşi membri ai familiilor hunedorenilor, a căror prezenţă 


în urbe nu a fost oficial înregistrată în documentele de evidenţă ale 


autorităţilor locale21. Creşterea spectaculoasă a populaţiei oraşului a fost 
determinată de oferta de locuri de muncă a combinatului siderurgic, dar şi 
de alternativele de angajare de la Uzinele Victoria din Călan sau 
exploatările miniere din Valea Jiului. Unii dintre muncitori au fost aduşi 
prin acţiuni organizate ale conducerilor întreprinderilor, însă cea mai mare 
parte au venit pe cont propriu, motivaţi de perspectiva unei slujbe mai 
bine plătite. În primii ani ai industrializării, recrutarea se realiza haotic, în 
funcţie de necesarul imediat de forță de muncă. Un muncitor de la 
Uzinele din Călan povestea cum reprezentanţi ai Oficiului Braţelor de 
Muncă erau trimişi în gări să aştepte trenurile cu tineri sosiți din toată ţara 
şi să-i convingă să accepte diferite slujbe. Negocierea lua în calcul nivelul 
de salarizare şi condiţiile de trai care difereau de la un centru industrial la 
altul. Astfel, mulţi dintre nou-sosiţii care plecaseră de acasă cu gândul de 
a-şi găsi o slujbă în minerit ajungeau muncitori siderurgişti în Hunedoara; 
uneori se întâmpla şi invers. 

Ponderea industriei grele în economia locală a generat o situaţie 


particulară a centrului urban în raport cu restul ţării în ceea ce priveşte 


raportul numeric dintre populaţia activă şi cea inactivă, dintre femei şi 
bărbaţi. Astfel, în 1956, din totalul de 36.000 de locuitori ai Hunedoarei, 
26.000 constituiau forţa de muncă activă de gen masculin, deci mai bine 
de două treimi. Populaţia feminină era mult mai puţin numeroasă şi avea 
un foarte scăzut grad de ocupare în câmpul muncii. După mai bine de un 
deceniu de industrializare, în Hunedoara 92% din forţa de muncă activă 
era angajată într-una dintre cele două mari întreprinderi din localitate: 
Combinatul Siderurgic şi ICSH — o creştere explozivă în condiţiile în care 
în 1946 erau înregistraţi aproximativ 2.600 de muncitori. Numai în 1954 


uzina ar fi angajat 6.500 de muncitori, dintre care 5.000 de bărbaţi şi 


1.500 de femei22. 

De regulă, productivitatea delimitează raportul dintre industrializare şi 
managementul muncii prin dotări tehnologice, politici de mobilitate a 
forţei de muncă, pregătire profesională şi strategii de control preponderent 
coercitive, dar, deopotrivă, implică şi o dimensiune eminamente 
sociologică, consecinţă a răspunsului la o chestiune centrală pentru 
valoarea ideologică a procesului de industrializare: în ce măsură politica 
salarială a autorităţilor asigură creşterea reală şi constantă a nivelului de 
trai? 

La sfârşitul celui de-al Doilea Război Mondial, nivelul de salarizare al 
muncitorilor de la Uzinele de Fier era superior celui al funcţionarilor din 
localitate; veniturile mai mari decât ale altor categorii socioprofesionale îi 
avantajau în condiţiile devalorizării rapide a leului şi a secetei prelungite 


din ultima perioadă23 


. Aprovizionarea cu bunuri de larg consum se făcea 
prin intermediul economatelor administrate de Uzinele de Fier, iar 
alimentele, deşi raţionalizate, erau suficiente pentru a menţine o „stare de 
spirit calmă” a locuitorilor. Sosirea în 1947 a brigăzii Gheorghe Apostol 


din Moldova, formată din 400 de muncitori, a produs însă primele 


nemulțumiri printre localnici. In condiţiile scumpirii tot mai accentuate a 
alimentelor şi a aprovizionării deficitare a economatelor, „aceşti 
moldoveni îşi vând cartelele de masă la persoane streine de uzină şi totuşi 


pretind să li se dea masă, motivând pe un ton ostentativ că şi-au pierdut 


cartelele»24. Pentru alimentarea noilor veniţi, conducerea a decis 
achiziţionarea alimentelor din satele învecinate la un preţ mult superior 
celui din comerţ, privând astfel populaţia oraşului de accesul la o sursă 


alternativă de aprovizionare cu alimente22. Era semnalul că, pe fondul 


înrăutăţirii accentuate a nivelului de trai, într-un viitor nu foarte îndepărtat 
s-ar fi putut dezvolta relaţii conflictuale între localnici şi nou-veniţii, pe 
de o parte, şi între populaţie şi autorităţi, pe de alta. Deşi la momentul 
respectiv era greu să se prevadă dimensiunile pe care avea să le atingă 
mobilitatea forţei de muncă, felul în care conducerea Uzinelor de Fier a 
înţeles să acopere necesarul de hrană pentru proprii angajaţi în defavoarea 
populaţiei oraşului este simptomatic pentru incapacitatea cronică de a 
remedia problemele sociale care apăruseră. 

După instaurarea regimului comunist, urmând ideea lui Stalin de a 
impune diferențieri clare în salarizarea muncitorilor în funcţie de 
importanţa ideologică a ramurii în care activau, valoarea medie a 
câştigului unui angajat al Uzinelor din Hunedoara a rămas printre cele 
mai ridicate din ţară, chiar dacă puterea de cumpărare s-a depreciat 
continuu. Valoarea câştigului salarial al muncitorilor depindea de nivelul 
de specializare, vechime şi experienţă, dar şi gradul de îndeplinire a 
normelor de producţie. În 1954, veniturile variau între 300 şi 900 de lei 
pentru un muncitor calificat bărbat şi între 250 şi 450 de lei pentru femei 
cu aceeaşi calificare, în vreme ce maiştrii câştigau între 900 şi 1.300 de lei 
lunar. Cel mai bine erau plătiţi inginerii şi cadrele de conducere, al căror 


venit lunar putea ajunge la câteva mii de lei lunar. Muncitorii necalificaţi, 


reprezentând aproximativ 60% din totalul angajaţilor, erau mai prost 
plătiţi, cu sume între 250 şi 350 de lei bărbaţii, respectiv, între 150 şi 250 


de lei femeile28. 


Nivelul veniturilor era stabilit într-o manieră aşa-zis ştiinţifică pentru 
a imprima populaţiei un comportament „raţional”, regulile pieţei specifice 
sistemului capitalist fiind înlocuite cu o interpretare politică a valorii 
muncii. Nivelul de salarizare era stabilit astfel încât să garanteze accesul 
la bunurile necesare traiului zilnic, precum alimente şi bunuri de strictă 
necesitate, iar statul, prin politicile sale paternaliste, se angaja să asigure 
forţei de muncă locuinţe şi facilităţi urbane. În realitate, lucrurile au fost 
foarte diferite. La Hunedoara, de exemplu, muncitorii necalificaţi o 
duceau cel mai greu: „ei trăiau în sărăcie lucie, cerşind de la muncitorii 
calificaţi câte o ţigară sau o bucată de pâine. La vremea prânzului, 
majoritatea stăteau în curte, ghemuiţi peste o găletuşă luând ceapă şi 


bucăţi de mămăligă rece stropită abundent cu sare. Pe măsură ce mâncau, 


îşi potoleau setea din căni mari de apă”27. Pentru cei cu un venit 
substanţial, cantina combinatului asigura masa de prânz şi cina, contra 
unei sume de 150 de lei lunar. Însă muncitorii se plângeau adesea că 
mâncarea era insuficientă şi de foarte proastă calitate, constând 
preponderent din pâine, macaroane, arpacaş şi, doar din când în când, 
carne. Ca urmare, suplimentul necesar de mâncare era obţinut de la 
bufetul combinatului, de unde muncitorii puteau cumpăra pâine, unt, 
conserve de came, brânză, marmeladă sau biscuiţi. Vândute la suprapreţ, 
achiziţionarea acestor bunuri presupunea o cheltuială zilnică de încă zece, 
cincisprezece lei, astfel că numai cei cu un venit de cel puţin 500 de lei 
lunar puteau să îşi asigure hrana necesară. Traiul foarte dificil al burlacilor 
părea totuşi bun faţă de cel al muncitorilor cu familii, cărora le era tot mai 


dificil să supravieţuiască28, 


Iniţial, muncitorii au acceptat presiunea statului deşi nivelul de trai se 
înrăutăţea, apoi au avut o serie de tentative de eludare a autorităţii 


acestuia, prin muncă de proastă calitate, absenţe nemotivate sau părăsirea 


slujbei, refuzul cursurilor de calificare sau comportament deviant29. De 
exemplu, „furtul era la ordinea zilei”. În timp, s-au dezvoltat adevărate 
reţele de schimb şi trafic de produse sustrase din combinat şi folosite ca 
monedă de schimb contra bunurilor de larg consum şi a alimentelor. 
Furturile de mâncare, materiale industriale şi piese de schimb erau 
expresia puterii de cumpărare foarte scăzute a muncitorilor. 
Nemulţumirile tot mai profunde ale angajaţilor faţă de nivelul scăzut de 
salarizare şi de condiţiile de trai mizerabile au generat o scădere continuă 


a calităţii muncii, dar şi tentative de sabotare a producţiei industriale20. 


Foarte mulţi muncitori se plângeau că nu pot să îndeplinească norma de 
producţie pentru că fie nu aveau suficiente materii prime, fie calitatea 
dotărilor tehnologice era foarte proastă. Pentru mulţi dintre aceştia, 
prezenţa specialiştilor sovietici la Hunedoara pentru a verifica cu 
regularitate calitatea oţelului şi bunul mers al întreprinderii era o sursă 


suplimentară de presiuneSL. 


Conform mărturiei unui repatriat grec care a trăit la Hunedoara între 
1950 şi 1954, în 1954, cu ocazia vizitei lui Gheorghe Apostol în localitate 
pentru a inaugura noul furnal al combinatului, muncitorii i-ar fi înmânat 
acestuia un set de solicitări care vizau creşterea salariilor, îmbunătăţirea 


condiţiilor de muncă, alimentarea regulată cu lemne de foc pe timpul 


iernii şi rezolvarea problemei locuinţelor32. In perioada următoare, 
nemulţumirea generată de deprecierea constantă a nivelului de trai s-a 


cronicizat atât timp cât industrializarea intensivă nu a fost urmată de 


construirea unui oraş socialist model în proximitatea perimetrului 


siderurgic. Procesul de urbanizare a fost însă fragmentat, astfel că 


acest oraş are procentajul cel mai ridicat de bărbaţi din ţară, este murdar, fără distracţii, cu mult 
praf de la combinat, foarte puţin atrăgător şi prost aprovizionat cu alimente şi bunuri de 
consum. De aceea, nu vin aici decât cei ce nu s-au putut instala în altă parte sau care, plecând 
de la ţară, consideră că prin munca din fabrică fac un pas înainte. Mâna de lucru este foarte 
puţin calificată, fluctuaţia mergând până la 70% pe an. Mediul este incult şi amestecat. În 


comparaţie cu restul ţării, procentajul de boli venerice este ridicat32. 


Îmbunătăţirea vieţii cotidiene cădea în directa responsabilitate a 
conducerii întreprinderilor, care, confruntându-se cu disfuncţionalităţi în 
aprovizionarea cu materii prime şi fiind presată de prevederile economiei 
planificate, a optat pentru creşterea permanentă a numărului de angajaţi. 
Însă resursele financiare erau limitate, astfel încât procesul industrial 
propriu-zis a lăsat pe un loc secund investiţiile în construcţia de locuinţe, 
aprovizionarea populaţiei cu alimente şi bunuri de larg consum. După 
adoptarea noului curs economic, în 1953, au existat câteva încercări 
izolate de îmbunătăţire a nivelului de trai al muncitorilor: reducerea 
preţului la gaz şi la energie precum şi scăderea preţului produselor 
electrocasnice. O astfel de măsură nu avea însă capacitatea de a genera o 
îmbunătăţire reală minimală a nivelului de trai, pentru că astfel de bunuri 


erau foarte costisitoare şi practic inaccesibile majorităţii populaţiei3€. 


Creşterea vertiginoasă a numărului de angajaţi nu a fost proporţională 
cu îmbunătăţirea semnificativă a productivităţii muncii şi deci cu 
eficientizarea funcţionării industriei siderurgice. De fapt, „în perioada 


1948-1958, numai 45% din creşterea producţiei industriale a fost obţinută 


pe seama creşterii productivităţii muncii»32. Situaţia se anunţa 


îngrijorătoare şi necesita acţiuni urgente, o parte dintre acestea fiind 


cuprinse în propunerile celui de-al doilea plan cincinal. Astfel, industria 
siderurgică urma să absoarbă în continuare cea mai mare parte a 
resurselor, dar pentru prima dată resurse semnificative erau alocate 
construcţiei de locuinţe. Deşi măsura a vizat creşterea nivelului de trai, ea 
a mascat totodată un proiect eminamente pragmatic de creştere a 
productivităţii muncii. Conform practicilor în vigoare la momentul 
respectiv, stabilirea nivelului câştigului muncitorilor în funcţie de 
îndeplinirea normelor de producţie s-a dovedit în scurt timp 
dezavantajoasă pentru stat, în condiţiile în care, în ultima perioadă, 
normele erau îndeplinite cu regularitate 170%. O propunere a unor lideri 
locali din conducerea partidului, datând din 1955, dar preluată un an mai 
târziu de Gheorghe Apostol, a dispus schimbarea mijloacelor de 
cuantificare a productivităţii muncii prin renunţarea la „normele statistic 
experimentale” în favoarea „normelor tehnice”. Cu alte cuvinte, metodele 


brigăzilor fruntaşe din întreprindere aveau să fie aplicate prin intermediul 


progresului tehnologic de toţi angajaţii3?. Ca urmare, la Hunedoara, după 
modificarea sistemului de calcul al salariilor, „normele de lucru au fost 


crescute şi ele nu pot fi depăşite atât de uşor ca în trecut, fie din cauza 


muncitorilor, fie a echipamentului”3Z. Venitul mediu al muncitorilor 


hunedoreni a scăzut în anul 1958 faţă de anii precedenţi de la 1.000-1.300 


de lei până la 800-950 de Jei38. 

Conştiente că scăderea salariilor urma să adâncească starea de 
tensiune în rândul angajaţilor, ceea ce s-a şi întâmplat, autorităţile şi-au 
motivat măsura ca un pas necesar pentru bunăstarea naţională ulterioară şi 
au promis măsuri concrete în sensul îmbunătăţirii nivelului de trai. De 
data aceasta însă, demersul lor a luat forma unui veritabil program de 
inginerie socială, iar cea mai clară ilustrare din acest punct de vedere a 


fost noua viziune urbană a oraşului, care trebuia să fie „raţional” şi 


„comunist»39. Reprezentanţii Consiliului de Miniştri implicaţi în proiect 
au susţinut că atât timp cât la Hunedoara „nu se construieşte doar un 


cartier — căruia să i se poată atribui la nevoie un caracter experimental —, 


ci se ridică un oraş nou»40, locuinţa trebuie proiectată în interconexiune 


cu „cadrul social care determină caracterul său complex tehnic-economic- 


estetic”4l, Însă ceea ce surprinde în acest context este faptul că 
„diferenţele reale în modul de trai al diferitelor categorii de locatari” 
trebuiau să se găsească în centrul preocupărilor proiectanţilor, iar o astfel 
de abordare nu putea fi făcută decât în urma familiarizării pe baze 
ştiinţifice cu nevoile sociale particulare ale indivizilor şi ale familiilor 
acestora. Cât priveşte regimul alimentar şi accesul la bunurile de larg 
consum ale muncitorilor, o directivă a Consiliului de Miniştri din 1958 
prevedea ca documentaţia oficială să „înlocuiască noţiunea de cheltuieli 
minime cu cea de cheltuieli necesare” şi să definească riguros necesarul 


caloric pentru familiile de muncitori 2. 


Au existat o serie de măsuri ulterioare de calibrare a veniturilor prin 
creşterea cu regularitate a salariilor. În perioada următoare, veniturile 
salariale aveau să crească anual, astfel că în 1964 salariul mediu al unui 
muncitor ajungea la 1.380 de lei şi se menținea pe mai departe în fruntea 
salarizării din industria grea la nivel de ţară, iar un inginer câştiga între 


1.200 şi 1.800 de lei. Prin sistemul de bonusuri şi prime, era foarte posibil 


ca un muncitor să îşi dubleze venitult3. De cele mai multe ori însă, 
creşterea salariilor era simultană cu creşterea preţurilor la alimente şi la 
bunurile de strictă necesitate. Conform unor analize locale, în 1959 
cheltuielile medii lunare pentru o familie de muncitori hunedoreni se 
ridicau la 1.473 de lei, sumă acoperită doar parţial de venitul salarial al 


capului de familie, în vreme ce restul provenea din alocaţia pentru copii şi 


contravaloarea în bani a intrărilor în natură, ca urmare a schimburilor 


dintre sat şi oraştt 


Bunurile de larg consum au continuat să reprezinte o „pasăre rară” în 
peisajul urban hunedorean şi, surprinzător, populaţia nu a pierdut ocazia 
de a-şi manifesta nemulţumirea când s-a ivit ocazia. Aşa cum remarca 
Sheila Fitzpatrick, astfel de manifestări de „răzvrătire” erau acceptate şi 
chiar încurajate de regim, cu o singură condiţie. Ele trebuiau să fie 
formulate sub forma criticilor şi autocriticilor; criticile însă nu puteau fi 


adresate regimului, ci structurilor administrative locale? Expoziția de 


bunuri de larg consum, deschisă la Deva în 1957, a oferit vizitatorilor 
posibilitatea de a-şi exprima, bineînţeles, pe un ton moderat şi împăciuitor 
în raport cu efortul statului de a asigura aşa-zisa creştere continuă a 
condiţiilor de trai, eventualele nemulțumiri legate de penuria de bunuri de 
larg consum. Cartea de oaspeţi a expoziţiei, păstrată în fondurile 
arhivistice ale PCR Regiunea Hunedoara, este ilustrativă în acest sens. 
Alături de intervenţiile laudative şi comentariile entuziaste, găsim totuşi 
câteva referiri la bunurile de larg consum expuse, dar care lipseau de 


multă vreme din magazinet?. 


Ca şi cum veniturile scăzute nu ar fi reprezentat o problemă suficient 
de serioasă, aprovizionarea cu alimente a locuitorilor Hunedoarei a rămas 
pe mai departe printre cele mai proaste din ţară. Pe tot parcursul anilor 
'50, sinteze statistice ale dinamicii economice a oraşului raportau 
îndeplinirea prevederilor de plan în proporţie de cel mult 80-90% la 
produse precum pâine, lapte sau carne. În 1961, în magazinele statului era 
disponibil cel mult un litru de lapte la 20 de locuitori sau 60 de grame de 


unt pe lună pentru o persoană“, 


E.xperienţe cotidiene în taberele provizorii 


Una dintre consecinţele strategiilor de industrializare a zonei prin 
ignorarea aproape în totalitate a nivelului de trai a fost cazarea celei mai 
mari părţi a forţei de muncă în tabere provizorii (barăci). Imediat după 
adoptarea planului de reconstrucţie a combinatului, în 1951, s-a dispus 
amenajarea unor cvartale de barăci provizorii în care să fie adăpostiţi 


muncitorii şi familiile acestora8. Ulterior, Combinatul Siderurgic, 


Întreprinderea de Construcţii Siderurgice Hunedoara (ICSH) şi Trustul 4 
Construcţii au început să îşi amenajeze astfel de spaţii în proximitatea 
perimetrului industrial,  gestionându-le independent de jurisdicția 
sfaturilor populare raionale şi orăşeneşti. Trei dintre tabere au fost 
construite de-a lungul unor afluenţi ai râului Cerna, pâraiele Batagi, 
Mânerău şi Peteag. Alte zece tabere erau localizate în interiorul 
perimetrului oraşului Hunedoara, unele dintre ele purtând nume sugestive: 
Molotov, Dimitrov, Gheorghe Apostol, Oraşul Tineretului (OT), 
Mohănescu, Gazometru, Stufit, ICCE, Piaţa Traian, ICSH Piaţa, Castel 
sau Ceangăi. 

Dezvoltarea unor astfel de aşezăminte a fost soluţia aleasă în tot în 
blocul estic, începând cu lucrările de la combinatul de la Magnitogorsk 
din munţii Urali şi continuând cu perioada de reconstrucţie în ţările 


satelit2. Barăcile urmau să asigure locuirea temporară a forţei de muncă 


venite de la distanțe considerabile, cu precădere a constructorilor şi 
familiilor acestora, urmând ca pe măsură ce oraşele erau finalizate, forţa 
de muncă care îşi manifesta dorinţa de a rămâne în localitate să fie cazată 
în locuinţe permanente, iar taberele să fie desfiinţate. Planul iniţial era 
viabil atât din punct de vedere financiar, realizându-se economii 


substanţiale cu cazarea muncitorilor, cât şi social, pentru că, pe termen 


scurt, erau asigurate condiţii minimale de trai pentru forţa de muncă. 
Perioada de „maximă înflorire” a baracamentelor a coincis cu primul 
deceniu de industrializare, iar primele demersuri serioase ale autorităţilor 
pentru desfiinţarea lor datează din anul 1958, imediat după adoptarea 
planului de sistematizare al oraşului ca expresie a proiectului politic de 
inginerie socială. Numărul exact al locuitorilor coloniilor de barăci nu se 
cunoaşte, estimările variind în funcţie de perioadă. De exemplu, o 
raportare a celor două întreprinderi de construcţii din oraş arată că în anul 
1958 peste 11.000 de muncitori nefamilişti şi alţi 2.000 de familişti 
angajaţi ai celor două întreprinderi ar fi locuit acolo; nu se face însă 
referire şi la forţa de muncă a Combinatului Siderurgic, care, în realitate, 


constituia majoritatea rezidenţilor=O. Pe de altă parte, în 1966 autorităţile 


locale semnalau că, în pofida intensificării construcţiei de locuinţe 
definitive în oraş, alte 17.000 de persoane mai locuiau încă acolo. 

Contra unei sume de 24 de lei lunar, muncitorii primeau un pat în 
dormitoarele comune ale unei barăci, „lungi de 20 de metri”, alături de 
alţi 45 de burlaci. Aceasta era o soluţie pentru muncitorii necalificaţi, căci 


„viaţa este imposibilă în barăcile murdare şi contaminate cu gândaci şi 


şobolani»2L. In jurul caselor de carton şi scânduri convieţuiau oameni, 
porci, cai şi oi. Condiţiile de viaţă erau precare, locuitorii neavând acces 
permanent la sistemul de alimentare cu apă potabilă sau la reţeaua de 


canalizare, „cabanele sunt vechi şi uzate, locuinţele au duşumea putredă, 


pereţii crăpaţi şi instalaţiile de apă defecte”22. Pe timpul iernii, pentru 
fiecare dormitor de 15 persoane erau alocate zilnic zece kilograme de 
lemne, mult prea puţin pentru a asigura un confort minim. La fiecare 140 


de muncitori existau doar două toalete23. Aceste condiţii erau în totală 


contradicţie cu idealul de viaţă decentă într-un mediu industrial precum 


Hunedoara, unde „camerele în blocurile mari erau spaţioase şi curate cu 


apă rece curentă, electricitate şi băi» 


Tabăra Gheorghe Apostu, din cartierul Ceangăi, era supraaglomerată, 
densitatea populaţiei ajungând la 400 de locuitori pe hectar, deşi 
baracamentele aveau un singur nivel. O astfel de valoare indică o 
concentrare enormă a populaţiei, în condiţiile în care, conform normelor 
sanitare în vigoare la sfârşitul anilor '50 în România, valoarea densităţii 
maxime admise pentru un cartier de locuinţe format din clădiri cu patru 


nivele era de cel mult 250 de locuitori pe hectar22, De multe ori, 


muncitorii erau diagnosticaţi cu tuberculoză sau alte boli aşa-zis sociale. 
De exemplu, în 1958, „în tabăra numărul 4 din Bluming sunt foarte multe 


ploşniţe datorită proastei gospodăriri”, „muncitorii trebuind să doarmă cu 


lămpile aprinse din această cauză”26. Tot atunci, un deputat în Sfatul 


Popular al oraşului atrăgea atenţia că foarte mulţi dintre locuitori aveau 


păduchi2?7. Trei ani mai târziu, discuţiile legate de tabăra de la Bluming se 
purtau cam în aceeaşi notă: „situaţia taberei este dezastruoasă. Aici sunt 
oameni veniţi şi locuiesc în această tabără din toate colţurile ţării. Nu ştiu 
să se îngrijească, nu se spală la timp, constatându-se, în acelaşi timp, că 


au paraziţi”28. 


Condiţiilor mizere de trai li se adăuga lipsa alimentelor de bază şi a 
produselor de larg consum. Spre deosebire de cartierele construite ale 
oraşului, unde cele câteva centre comerciale existente asigurau cât de cât 
un nivel minim de aprovizionare, în Oraşul Tineretului alimentele 
ajungeau adeseori alterate şi pline de praf. La cantinele din taberele din 
Bataga şi nr. I, mâncarea se pregătea cu apă luată direct din râul Cerna, în 
care Combinatul, la rândul său, deversa apa folosită în procesul de 


producţie a oțelului29. 


Din punctul de vedere al oficialilor locali, în interiorul acestor 
perimetre era concentrată întreaga sursă de probleme sociale ale urbei. Cu 
foarte puţine excepţii, locatarii taberelor de barăci nu erau înregistraţi în 
evidenţa Miliției, dar atât timp cât erau angajaţi ca muncitori în siderurgie, 
nici nu puteau fi evacuaţi. Mai mult, atât timp cât spaţiile în care locuiau 


erau ridicate ilegal, ei nu puteau fi taxaţi pentru consumul de apă sau 


electricitate şi nu plăteau „la nimeni nimic”80. Imediat după aprobarea de 
către Consiliul de Miniştri a planului de sistematizare al oraşului, 
autorităţile locale şi-au intensificat demersurile pentru desfiinţarea 


taberelor, susținând de fiecare dată că spaţiile respective sunt focare de 


infecţie pentru întreaga comunitate hunedoreană€... Tot atunci, Sfatului 
Popular al Oraşului a adoptat măsuri coercitive împotriva întreprinderilor, 
astfel încât să se asigure remedierea situaţiei deficitare şi impunerea „unei 


curăţenii perfecte»82. 


Nepăsarea conducerii celor două întreprinderi din oraş pentru 
îmbunătăţirea şi menţinerea la un nivel rezonabil a condiţiilor de trai a 
generat numeroase tensiuni între reprezentanţii Sfatului Popular şi 
Combinatul Siderurgic din Hunedoara. Amenzile aplicate CSH-ului şi 
ICSH-ului, dar şi numeroasele sesizări scrise şi verbale ale 
reprezentanţilor secţiei de sănătate a Sfatului Popular nu au sensibilizat 
conducerea celor două întreprinderi. Conform uzanțelor în vigoare, 
acestea din urmă erau direct responsabile de menţinerea curăţeniei în 
coloniile muncitoreşti şi de facilitarea accesului reprezentanţilor 
autorităţilor locale pentru acţiuni de igienizare şi asistenţă sanitară. În 
realitate, situaţia era cu totul alta. Sanepidul, care era subordonat ierarhic 
Sfatului Popular  Orăşenesc, depindea de resursa financiară a 


Combinatului Siderurgic şi a ICSH-ului, astfel încât, de cele mai multe 


ori, activitatea sa era blocată pentru că „lichidul insecticid trebuie 


planificat şi procurat de către conducerea întreprinderilor”, 


Începând cu 1959, o serie de măsuri cu caracter strict sanitar au vizat 
prevenirea izbucnirii unor epidemii prin controlul curățeniei, al 
depozitării şi al manipulării produselor alimentare, controlul periodic al 
surselor de apă, inclusiv prin clorinare, şi stabilirea unui control sanitar 
periodic, o dată la trei zile — mai frecvent decât în restul oraşului —, al 
populaţiei şi, de asemenea, organizarea de raiduri în taberele provizorii. 
Campanii de educaţie sanitară a muncitorilor prin filme de instrucţie, 
articole publicate în presa locală şi texte citite la radio pe tema „sfatul 
medicului”, propaganda vizuală şi distribuirea de materiale scrise au fost 
demarate începând cu 1959 pentru că „este necesar a se face o educaţie 
sanitară mai intensă astfel ca fiecare muncitor să fie convins că este 
necesar a se curăța el în primul rând pe sine şi a păstra într-o perfectă 


ordine locul în care stă” 84, 


Promiscuitatea mediului înconjurător nu putea decât să genereze 
promiscuitatea socială. Atât timp cât condițiile de trai erau mai mult decât 
dificile, iar presiunile oficialilor asupra populației pentru a adopta un stil 
de viaţă corect fără a avea însă şi resursele financiare necesare pentru aşa 
ceva erau constante, comportamentul locuitorilor din Ordinul Tineretului 
s-a caracterizat în general prin valori foarte ridicate ale incidenţei 
cerşetoriei şi vagabondajului. Raportări ale Miliției către autorităţile 
locale atrăgeau atenţia asupra unui fapt semnificativ. Majoritatea autorilor 
actelor de vagabondaj, tâlhărie şi violenţă în perimetrul oraşului 
proveneau din aceste zone periferice. În sectorul Bataga, de exemplu, 
„există o serie de elemente necorespunzătoare, străine de interesele 
oraşului care pur şi simplu se dedau la furturi, spargeri şi acte de 


huliganism”. În acelaşi timp, tot aici trăiau numeroşi copii abandonaţi. De 


asemenea, tot în perimetrul acestui spaţiu a fost semnalat „un număr prea 


mare de cârciumi care nu-şi au locul”62. 

Încetul cu încetul, aceste locuinţe provizorii au fost dezafectate, iar 
populaţia a fost mutată în blocuri nou-construite. Părea să fie o victorie a 
urbanizării, celebrată prin imagini fotografice publicate în presa locală şi 
centrală. Cu toate acestea însă, pe fondul lipsei resurselor financiare, 
situaţia locuinţelor era departe de a fi rezolvată. În 1966, un număr de 
2.213 familii, însumând 5.622 de persoane locuiau în 1.110 apartamente. 
Dintre acestea, 883 de familii, compuse din 2.437 persoane trăiau în 443 
de apartamente cu două camere nedecomandate. În apartamentele cu două 
camere locuiau în medie 5,2 persoane, însă au existat şi cazuri deosebite: 
familii foarte numeroase, în care s-a înregistrat o medie de 4,2 persoane 
pe cameră. Cazarea a două, uneori chiar trei familii în interiorul aceleiaşi 
locuinţe a generat numeroase conflicte între locatari, atât timp cât foarte 
multe apartamente nu erau decomandate, iar una dintre familii trebuia să 
suporte permanent traficul celeilalte familii între intrare şi cea de-a doua 
cameră. Pe parcursul anului 1965, Comisia de Împăciuire a ICSH-ului şi a 
CSH-ului a avut de rezolvat peste 600 de plângeri primite de la locuitorii 
acestor apartamente; jumătate dintre acestea erau încadrate în categoria 
„infracţiuni”, iar un procent semnificativ erau pe tema divorțurilor 
motivate de lipsa condiţiilor decente de trai. Mai mult, câteva sute de 
cereri de evacuare a colocatarilor au fost depuse la Tribunalul Hunedoara, 
reclamanţii invocând motive diverse generate de traiul în comun: 
folosirea bucătăriei şi dependinţelor în mod exclusiv de către o familie, 
certuri apărute ca urmare a folosirii în comun a acestor spaţii, inclusiv în 
privinţa curăţeniei din apartament, deranjarea colocatarului când acesta se 
odihnea sau organizarea de petreceri. Mai mult, doar pe parcursul anului 


1965 la tribunal s-au înregistrat 342 de acţiuni cu caracter penal, precum 


crime, injurii, loviri, ameninţări sau vătămarea integrităţii corporale, toate 


cauzate de traiul în comun în aceste apartamenteS€. 


Astfel, Hunedoara a înregistrat cel mai ridicat grad de aglomerare a 
locuinţelor din mediul urban pe ţară. Nu mai puţin de 2,7 persoane erau 


cazate într-o singură cameră, o valoare aproape dublă faţă de următoarea 


clasată, Tulcea, cu un grad de ocupare de 1,6 locuitori/cameră?Z. Media 
pe ţară a fost raportată la 1,8 persoane/cameră în mediul urban, în vreme 
ce la nivel mondial o statistică a ONU din 1966 indica o medie de o 
persoană/cameră în ţările occidentale şi valori cuprinse între 1,5 şi 1,9 în 


ţările lagărului socialist28. Pe lângă oamenii cazaţi în comun în aceste 


apartamente, statisticile oficiale menţionau alte 250 de familii care se 
adăposteau în spălătoriile, uscătoriile, pivnițele şi podurile blocurilor nou 


construite2?, 


Implicaţiile sociale ale acestei realităţi au fost multiple. Sociologii au 
utilizat conceptul de „dependenţă de stat a muncitorului” pentru a 
surprinde nuanțele procesului de mobilitate a forţei de muncă din mediul 
rural în cel urban. Astfel, cuplarea industrializării intensive cu 


colectivizarea a generat un număr impresionant de „migranţi 


dezrădăcinaţi»Z0. Cum acest exod nu a fost urmat de o creştere a 
şomajului, deoarece statul a gestionat prin metode coercitive încercările 
repetate ale muncitorilor de a părăsi locul de muncă, au existat o serie de 


reacţii contrare, de rezistenţă, dar şi, în termenii lui Moshe Lewin, de 


„ruralizare a oraşelor»ZL. Pe de altă parte, prezenţa ubicuă a statului prin 
pârghiile sale de control a forţei de muncă a crescut în permanenţă 
dependenţa muncitorilor de strategiile protecţioniste ale statului şi avea să 
se regăsească în anii post-socialismului în incapacitatea populaţiei de a 


identifica mecanisme de supravieţuire într-un sistem capitalist. Din 


punctul de vedere al muncitorilor recent urbanizaţi, faptul că statul le 
asigura un venit foarte scăzut şi condiţii de trai mizere nu a constituit o 
problemă imediată, deoarece, la nivelul cotidianului, s-au dezvoltat relativ 


rapid o serie de elemente tipice unei „subculturi a barăcilor”, ilustrativă 


pentru practicile semiurbane ale grupurilor marginaleZ2. 


Concluzii 


Jiri Musil, într-un influent studiu referitor la politicile de urbanizare în 
Europa Centrală şi de Est, analizează „strategiile” urbane postbelice în 
termenii  similitudinilor cu procese similare derulate în Europa 
Occidentală şi în restul ţărilor capitaliste. Punând accentul pe politica 
autorităţilor de la Bucureşti de industrializare şi urbanizare intensivă pe 
fondul constrângerilor ideologice ale marxism-leninismului, el a atras 
atenţia că creşterea populaţiei urbane în România a echivalat cu creşterea 
numărului de locuitori, în vreme ce numărul locuitorilor din mediul rural 
a rămas acelaşi la finele anilor '60 în raport cu anii '40. Cu alte cuvinte, 
deşi ponderea populaţiei rurale a scăzut de la 76,6% la 59,9%, la '20 de 
ani de la începutul procesului de industrializare şi de urbanizare, 12 
milioane de oameni continuau să locuiască în mediul rural. Mai mult, 
România a fost singura ţară din blocul socialist în care între 1956 şi 1966 
numărul muncitorilor din industrie cu rezidenţă în mediul rural a crescut 


de la 1,5 milioane la 3,2 milioane. O astfel de abordare circumscrie 


esenţa procesului de industrializare şi urbanizare în România lui 
Gheorghe Gheorghiu-Dej. In condiţiile mobilităţilor interne din mediul 
rural în urban, cu precădere spre cele câteva centre industriale puternice, 


lipsa unor programe coerente de construcţie urbană a făcut ca o mare 


parte a muncitorilor să se stabilească în satele din apropiere şi să se 
deplaseze zilnic sau săptămânal la locul de muncă, evidențiind în felul 
acesta tendinţa spaţiului urban românesc de a se concentra în jurul unor 
nuclee de tip metropolitan. Din punct de vedere economic, un astfel de 
proces social a forţat autorităţile să iniţieze diversificarea industriilor în 
zonele respective, prin înfiinţarea unor întreprinderi care să absoarbă forţa 
de muncă feminină. În acelaşi timp, zonele rurale limitrofe oraşelor au 
devenit mult mai expuse influenţei mediului urban, fie prin intermediul 
locuitorilor care munceau în oraş, fie prin schimburile comerciale. 
Surprinzător, această tendinţă de coagulare a unor zone metropolitane a 
fost soluţia aleasă şi de statele vest-europene în contrapondere la 


supraaglomerarea oraşelor pe parcursul anilor 50. 

INTELECTUALII. COTIDIAN ŞI IDENTITATE 
PUBLICĂ ÎN TIMPUL REGIMULUI 
GHEORGHIU-DEJ 


Clara Mareş 


„Niciodată nu s-a irosit, 
într-o aşteptare fără speranţă, 


atâta capital de inteligenţă, 


într-un mod atât de condamnabil”. 


Dincolo de implicaţiile militare sau diplomatice ale evenimentului, 23 
august 1944 reprezintă şi momentul de ascensiune a Partidului Comunist 
de la marginea vieţii politice spre centru. Clandestinitatea, închisorile şi 


exilul transformaseră acest partid într-un „segment exterior societăţii, 


neintegrat şi cu influenţă redusă”2. Cu toate acestea, ideologia comunistă 
îi insuflase credinţa că membrii lui sunt revoluționarii de profesie care 
cunosc sensul istoriei, iar societatea se reduce la ei şi noi. Privind exclusiv 
antagonic, comuniştii considerau că ei trebuie „aduşi la credinţă, 


schimbaţi, îndoctrinaţi. Dacă operaţia nu reușea, ei trebuiau distruşi”3. 


Dincolo de ideologie, tancurile sovietice ofereau acestei paradigme o 


veritabilă şi consistentă forţă persuasivă. 


Totuşi, imediat după 23 august 1944, din motive tactice, Partidul 
Comunist a avut un comportament conjunctural, mimând normalitatea 
democratică, acţionând aparent pentru instaurarea legalităţii. Ţinta finală 
viza însă controlul asupra instituţiilor care i-ar fi permis monopolizarea 
puterii, centralizarea proprietăţii sau planificarea economiei. Tocmai acest 
proiect secret va sta la baza atât a anihilării elitei anterioare, cât şi la 
transformarea fundamentală a societăţii româneşti. 

Obsedaţi de ideea duşmanului, fie el din interior sau de clasă, 
comuniştii au instaurat o stare de asediu social. Fără a se identifica cu 
dezideratele majorităţii românilor, minoritatea comunistă nu şi-a propus 
guvernarea societăţii, ci transformarea şi controlarea ei. 

În numele dictaturii proletariatului, PCR a impus o răstumare socială, 
în urma căreia oameni cu pregătire superioară, capabili, talentaţi, au fost 
conduşi de şefi mediocri, de multe ori cu şapte clase primare sau mai 
puţin. 

Subtil, cu paşi mărunți, dar cu tenacitate şi consecvență, societatea 
românească a fost asaltată, iar valorile anterioare distruse. Listele negre 
ale cenzurii fac parte din acest program. În 1946, sub pretextul 
„defascizării” spaţiului public, au fost tipărite cataloage cu titlurile 
publicaţiilor scoase din circulaţie: 1.843 de titluri, 762 în limba română, 
607 în limba maghiară, multe în germană, franceză, engleză, italiană. În 
1948 a fost tipărit un nou catalog, cu 522 pagini, în care 10.000 de titluri 
erau interzise pe motiv că „majoritatea lucrurilor produse în ţara noastră 


în ultimele trei decenii era infestată de idei şovine, reacționare, rasiste”A. 


Titlurile menţionate în aceste cataloage au fost retrase din librării şi 
biblioteci, iar consultarea lor se putea face numai cu un permis special. 
Circulaţia acestor titluri sau lectura lor erau considerate infracţiuni, fiind 


aspru pedepsite de o legislaţie tot mai restrictivă. Studenţii la filologie de 


primii ani de după război îşi amintesc încă de geamurile bibliotecilor, 
vopsite cu negru, pentru a-i ascunde pe Maiorescu, Lovinescu şi chiar pe 
Eminescu. 

Nici cititorii nu erau neglijaţi. A fost publicată o Călăuză a cititorilor, 
broşură pentru „cititorii care n-au avut o pregătire deosebită în şcoală şi 


care doresc prin forţe proprii să câştige, să realizeze ceea ce regimurile 


trecute i-au împiedicat să realizeze în domeniul culturii”2. De fapt, 
îndrumarea cititorilor viza controlul lecturilor lor. Politizarea excesivă 
reiese din fiecare rând tipărit de ideologii partidului. Ambiţia majoră era, 
desigur, crearea unei noi elite, iar accesul la educaţie s-a dorit un prim 
pas. Însă dirijismul, dogmele şi canoanele impuneau o matriţă fixă în care 


individualitatea era complet anulată. 


Epurarea învăţământului 


Între 1945 şi 1950, structura cadrelor didactice, dar şi cea a disciplinelor 
din învăţământul universitar au fost permanent alterate de legi şi decrete. 
„Legea 217 din 1945 prevedea prin articolul 10 «<întrebuinţarea la 
muncă obligatorie în folosul statului în lagăre de muncă speciale» a celor 
îndepărtați din serviciu. Se deschidea astfel calea transformării epurării în 


detenţie.” 


Sub umbrela defascizării, în presă apar chiar şi numele celor care 
urmează a fi internaţi în lagărul de la Caracal, spre exemplu, fiind salutară 


încarcerarea „legionarilor”: Eugen Chirnoagă, P.P. Panaitescu, Radu 


Meitani, Radu Paul, Victor Jinga, luliu Haţieganu, Onisifor Ghibu. 
Generalizarea masca abuzul la adesea celor care nu fuseseră legionari, ca 


profesorul Jinga, Haţieganu sau Ghibu. 


În universităţi, comisiile de epurare erau prezidate de rectorii lor: Al. 
Myller la Iaşi, Simion Stoilow la Bucureşti sau Al. Borza şi Emil 
Petrovici la Cluj. Pentru această perioadă de început, funcţionarea 


comisiilor era supravegheată de Lucrețiu Pătrăşcanu&. 


Pasul următor pe calea controlului învăţământului superior s-a făcut 
prin Decretul 658 din 1946, care aducea legii învăţământului modificări 
suplimentare, desfiinţând autonomia universitară. Din acest moment, 
ministrul Învăţământului numea senatul universitar, profesorii diferitelor 
discipline şi alcătuia programa de învăţământ fără consultarea forurilor 


universitare?. 


Începând din 1947/1948, a fost introdus marxism-leninismul ca 
materie de studiu, iar din 1948 această disciplină devine obligatorie şi 
generalizată. Manualul său era Cursul scurt de Istoria Partidului 
Comunist (bolşevic) al URSS, tradus din limba rusă. La Bucureşti, acest 
curs era predat de Constanţa Crăciun, G.C. Stere, Paul Niculescu-Mizil, 
Constantin Nicuţă, Stanciu Stoian, Sorin Toma. Deşi fiecare dintre aceştia 
făcea parte dintre cadrele fidele partidului, neîncrederea patologică în tot 
şi toate a partidului impunea ca fiecare să îşi citească cursul. Textul era 


unic şi aprobat, fără abateri, fără improvizaţiiLO. 


Dincolo de ţintele universitare, Partidul Comunist înţelegea să 
modifice în întregime sistemul de învăţământ românesc, iar accentul 
reformei educaţiei s-a pus pe repetarea mimetică a informaţiilor citite la 
cursuri. 

Anii 1947-1948 sunt cei ai campaniilor de presă pentru „curățirea 
şcolii româneşti”. Nume ilustre sunt atacate direct şi necruţător. Astfel au 
fost calomniaţi Gh. Brătianu, C.C. Giurescu, Sabin Manuilă, loan Lupaş, 


Silviu Dragomir, Ion Nistor, Sextil Puşcariu, Lucian Blaga, Ion Petrovici, 


Gr.I. Popa, Nicolae Ciorănescu sau C. Rădulescu-Motru. Statul 


comunist nu avea nevoie de serviciile unor asemenea profesori, acuzațiile 
publice prefigurând detenţiile multora dintre ei. În plus eliminându-i pe ei, 
comuniştii ţinteau valorile pe care aceşti profesori le insuflau studenţilor. 
Atacul la dresa educaţiei era unul premeditat şi gândit pe termen lung. 

În acest context, toamna anului 1947 înregistrată cea mai amplă 
campanie de epurare universitară. În octombrie 1947, ziarul Partidului 
Comunist, Scânteia, anunţă măsura de excludere din învăţământul 
superior a cadrelor de peste 65 de ani sau chiar de peste 60 de ani. În 
completare, tot partidul a decis ca efectul legii să fie retroactiv. Astfel, mai 


mult de 80 de profesori au fost concediaţi începând cu 1 septembrie 


194744 

În cazul celor mai tineri dintre universitari, aceştia nu puteau fi 
pensionați de activiştii de partid; de aceea li s-au suprimat temporar sau 
definitiv posturile. Monitorul Oficial din 4 octombrie 1947 publicat un 
număr de 300 de posturi suspendate în cazul personalului didactic 
ajutător. Patru zile mai târziu, lista va fi completată substanțial: astfel, 500 


de persoane şi 229 de catedre şi conferințe au fost suprimateLă. 


Disciplinele sociale sunt afectate în cea mai mare măsură. De la 
Facultatea de Drept din Bucureşti dispar nouă profesori, cinci 
conferenţiari şi opt asistenţi, de la Litere şi Filosofie sunt daţi afară Gh. 
Brătianu, deja arestat la domiciliu, Gr. Nandriş, Dragoş Protopopescu, 
loan Hudiţă, dar şi asistenții Dinu Pillat, Adrian Marino sau Barbu 


TheodorescuLt. 


In urma unei analize statistice, cercetătoarea Maria Someşan a ajuns la 


concluzia că la Facultatea de Litere şi Filosofie din Bucureşti doar 10% 


dintre universitarii români din 1944 au reuşit să îşi păstreze funcţiile şi în 


195012. 
Cursa cu obstacole la care era supusă societatea românească era 
departe de a fi încheiată. Valuri succesive de arestări, domicilii forţate, 


interdicții vor completa măsurile de epurare prezentate mai sus. 


Indrumarea literaturii 


Ca o noutate absolută a vieţii culturale româneşti, în 1947 Partidul 


Comunist reclama necesitatea îndrumătorilor ideologici1?. Mihai Roller, 
unul dintre ei, coordonează manualul de Istorie a României. Falsificarea 
realităţii cunoaşte apogeul: tot trecutul istoric este prezentat prin prisma 
luptei de clasă. Mai mult decât atât, lumea slavă devine explicaţie şi 
soluţie pentru orice evoluţie românească din trecut. Generaţii succesive de 
elevi sunt îndoctrinaţi metodic cu aceste idei, unele conştiinţe fiind 
iremediabil deformate. 

Plecând doar de la acest aspect al manualului de istorie, am putea 
constata fractura iremediabilă pe care discursul oficial o creează în 
societate. Părinţii ştiu adevărul, dar nu îl pot spune de teama represaliilor, 
iar copiii îşi însuşesc o perspectivă falsă asupra trecutului, proferând 
minciuna. Partidul Comunist şi ideologia lui sunt responsabili pentru sute 
de alte asemenea sciziuni, afectând iremediabil şi pe termen lung 
societatea românească. 

Următorul pas, mic, dar vital pentru suprimarea libertăţii de 
exprimare, s-a făcut în 1948, când a fost înfiinţat un minister al Artelor şi 


Informaţiilor. Direcţiile sale erau Indrumarea Creaţiei literare, Critică şi 


Documentare, Edituri şi Control. Acest ultim serviciu reia lista titlurilor 


interzise, stipulând că nimic nu poate fi publicat fără acordul lui. Astfel, 
cenzura era instituţionalizată, devenind o „întreprindere” cu sediu şi 
funcţionari. 

Etatizarea producţiei de carte înseamnă şi controlul ei absolut, adică 


exact ceea ce dorea PCR. De aceea, nu trebuie să ne mire că, începând cu 


1948, toate cărţile sunt publicate exclusiv de statl&, Dacă în 1944 
funcționau 100 de edituri, în 1948 mai aveau drept de tipărire doar nouă, 
proprietate a statului sau conduse de stat. Editura Cartea Românească este 
naţionalizată în 1948, iar patrimoniul său va fi absorbit de Editura 
Partidului. 

Dincolo de interzicerea unor autori, sunt prohibite şi anumite genuri 
literare. Literatura de aventuri, polițistă sau erotică sunt considerate 
„decadente şi corupătoare ale tineretului muncitor”. Importul de literatură 
este strict controlat, locul literaturii occidentale este luat de literatura 


sovietică şi de noile producţii socialiste intens promovateL?. 


Cea mai prolifică activitate o are Cartea Rusă: în doar patru ani, 
publică 188 de cărţi de literatură rusă sau sovietică. „Autorii ruşi sunt 
tipăriţi în milioane de exemplare. ARLUS, Asociaţia Română pentru 
strângerea legăturilor cu Uniunea Sovietică, avea la dispoziţie fonduri 
enorme pentru promovarea culturii sovietice. Presa şi radioul difuzau 


continuu materiale de propagandă sovietice, de elogiere a istoriei şi 


culturii URSS»20, Tirajele autorilor ruşi şi sovietici întrec orice aşteptări: 
10.000 de exemplare pentru titlul lui Şolohov Pe Donul liniştit şi 16.000 


exemplare pentru Ostrovski cu Aşa s-a călit oţelul, Autorii ruşi şi 
sovietici beneficiază şi de singurele ediţii de Opere complete, tipărite pe 


cea mai bună hârtie. 


Pentru a copia modelul sovietic, a fost încurajată producţia proprie pe 
aceeaşi linie. Editura pentru Literatură şi Artă publică Uzina Vie sau 
Ploaia de iunie, scrise de Al. Sahia, sau nuvela Duşmănie de Petru 
Dumitriu în tiraje de 15.000-20.000 de exemplare la preţul de 10, 12 lei. 
Câţiva ani mai târziu, Lucian Blaga va afla cu stupoare că traducerea lui 
Faust la care lucrase intens, urma să fie publicată în... 3.000 de 


exemplare22. 


Teroarea dezlănţuită 


După detronarea regelui Mihai şi proclamarea republicii, responsabilii 
comunişti au deplină libertate de acţiune. In domeniul literar, realismul 
socialist devine normă şi dogmă, unica formulă de exprimare artistică, 


manifestându-se „cu brutalitate primară şi în exclusivitate”25. 


Plecând de la cadrul juridic şi instituţional, caracterul tot mai coercitiv 
al noului regim devine evident pentru oricine. Editurile şi revistele literare 
sunt foarte puţine şi exclusiv de stat, conduse de cadre verificate politic şi 
controlate de activiştii din instituţiile centrale. Deşi intelectualilor nu li se 
spune explicit că nu au voie să abordeze anumite stări de lucruri, statul 
monopolizase orice cale de acces către public, fie ea tribună, catedră sau 
coloană de ziar. 

Formele prin care se instituie controlul şi imixtiunea politicului în 
literatură sunt numeroase. Cea mai insidioasă, mai generală şi mai 
eficientă este însă frica, frica generalizată, a tuturor, de tot şi toate, pe care 
regimul o alimentează necontenit printr-o gamă rafinată de presiuni 
morale şi fizice, prin apeluri zilnice la vigilenţă, prin întreţinerea unei 


atmosfere de tensiune, prin pretextul „ascuţirii” luptei de clasă a 


războiului rece, prin imensul său aparat de propagandă şi, mai ales, prin 
arestări şi condamnări drastice la închisoare. 
Folosind frica în calitate de instrument fundamental al puterii, regimul 


instituie şi cea mai eficientă formă de cenzură: autocenzura24. De teama 


represaliilor, fiecare autor îşi verifică necontenit textul, renunțând din 
teamă, la libertatea de creaţie. 

Prin cenzură şi autocenzură, literatura este complet subordonată 
politicului şi pusă la dispoziţia sa. Orice temă, eveniment, deziderat 
politic devine subiect obligatoriu pentru artiştii noii republici. În dispreţ 
total faţă de inspiraţie sau creaţie, ideologii fixează cu rigoare temele 
standard: „noua atitudine faţă de muncă şi de avutul obştesc; educarea 
omului nou socialist, mobilizarea oamenilor muncii din fabrici şi uzine 
pentru îndeplinirea sarcinilor impuse de Partid şi Guvern şi de Planul de 
Stat; lupta pentru întărirea alianţei dintre clasa muncitoare şi țărănimea 
muncitoare împotriva chiaburimii; dragostea pentru statul socialist, 
prietenia dintre RPR şi URSS, educarea oamenilor în spiritul socialist, 
eroismul luptei”; „combaterea misticismului, a obscurantismului, a 
superstiţiilor”; „popularizarea luptei pentru pace şi demascarea 


imperialismului”22. 


Geometric, ne putem reprezenta maniera subordonării societăţii sub 
forma unei piramide a educatorilor. În vârful ei stă Partidul, omniscient şi 
infailibil, pe a doua treaptă stau ideologii, purtătorii de cuvânt ai 
Partidului pe următoarea s-ar afla scriitorii profesionişti care, la rândul 
lor, au obligaţia educării maselor largi. 

Chiar dacă un scriitor dobândeşte statutul de educator, nici măcar 
atunci nu îşi poate manifesta libertatea de creaţie sau de expresie. 
Anumite teme rămân apanajul unor „aleşi”. Matei Călinescu relatează în 


Amintirile sale o întâmplare extrem de elocventă în acest sens: „Proaspăt 


beneficiar al dreptului de semnătură în a doua jumătate a deceniului şase, 
Şerban Cioculescu face greşeala de a înmâna Gazetei literare din 1958 un 
articol encomiastic la adresa construcţiei socialismului. El nu ştia că un 
asemenea text nu putea fi [...] semnat de oricine”. Departe de a stârni 
bunăvoință, gestul a fost interpretat ca jignitor de către deţinătorii 


monopolului asupra edificiului realist-socialist: 


Când a venit să examineze şi să aprobe paginile, înainte ca acestea să fie date la calandru şi 
apoi la rotativă, Paul Georgescu a explodat pur şi simplu văzând textul lui Cioculescu. „Cum 
îndrăzneşte el să vorbească de partid şi de construcţia socialistă? Cine i-a dat acest drept? 
Afară! Să fie mulţumit că i se permite să scrie despre Budai Deleanu şi Codru Drăguşanu!”. 
Numele sacru al partidului nu trebuia luat în deşert, nu putea fi rostit decât de adevărații fideli 


sau de cei cărora adevărații fideli le acordau acest privilegiu, sugera Paul Georgescu.. 2 


Pentru educarea scriitorilor, partidul înfiinţează ateliere de creaţie 
unde aceştia sunt îndrumați de „persoane avizate” asupra subiectului sau 
manierei de tratare. În realitate, era o formă de control, de vreme ce 
oricine scria despre trecut trebuia să contribuie la opera de rescriere a lui 


în manieră comunistă, iar cine scria despre prezent trebuia să-l fardeze pe 


măsura „multiplelor înnoiri” pe care regimul le adusese27. Altfel spus, 
fiecare creaţie trebuia să contribuie la generalizarea minciunii comuniste. 
Nici măcar redactorii Scânteii, ziarul oficial al Partidului, nu aveau 
libertatea tratării temelor. Dumitru Micu, critic şi istoric literar, redactor la 
Scânteia în perioada analizată de noi, relatează minuţios cum decurgeau 


lucrurile: 


pentru a face, de exemplu, o cronică la o carte, volumul respectiv trebuia mai întâi citit de toţi 
sau de cât mai mulţi dintre membrii secţiei. Era în plină vigoare concepţia că un cronicar sau 
orice articlier nu exprimă doar punctul său de vedere, ci poziţia redacţiei. Redacţia, la rândul 
ei, nu putea să exprime decât poziţia Partidului. În fine, începea redactarea. La unii „munca de 


redactare” dura o zi, două, la alţii săptămâni sau chiar luni. Redactat, după un timp oarecare de 


la iniţiere, materialul devenea „bază de discuţii”. Nu o singură discuţie i se consacra, ci n 

discuţii, câte deveneau necesare până ce se obținea versiunea convenabilă tuturor. Practica 

umblării în text era instituţionalizată. Nimeni nu ezita să schimbe, să suprime, să adauge. După 

toate modificările pe care erai constrâns (fireşte, prin „metoda convingerii”) să le operezi, te 

pomeneai, la apariţia materialului, cu fraze şi cuvinte în plus şi în minus, cu aprecieri ce nu-ţi 
28 


aparţineau...**. 

Se poate observa din acest exemplu grija insistentă pe care regimul o 
acorda textului tipărit. Orice literă imprimată devenea purtătoarea 
mesajului oficial şi de aceea trebuia verificată cu maximă atenţie. Această 
precauţie excesivă este şi una dintre explicaţiile pentru care breasla 
scriitorilor a fost atât de intens urmărită. Sutele de dosare pe care 
Securitatea le-a întocmit pe numele scriitorilor, chiar şi pentru unii care 
vegetau creator cu anii, au fost dublate de arhiva partidului, a uniunilor de 
creaţie, a comitetelor de cenzură, de verificare, de avizare, de arhivele 
tuturor rotiţelor care constituiau mecanismul publicării într-un stat 


totalitar. 


Scriitorii între rezistenţă şi adeziune 


Dormici să obţină legitimarea simbolică pe care un nume ilustru ar fi 
oferit-o prin susţinere, activiştii comunişti curtează metodic lumea 
literară: „scriitorii, în masa lor, trebuie câştigaţi”, precizează un document 
din 3 mai 1946 al Comitetului de Artă şi Cultură din Secţia centrală de 
educaţie politică trimis către CC al PCR. De altfel, „scriitorii mari, în 
covârşitoarea majoritate, sunt alături de noi”, ca şi „cei mai mulţi dintre 


cei tineri”29 


, preciza acelaşi document. 
Partidul Naţional Popular, paravan intelectual şi civic al comuniştilor, 


avea pe lista de candidaţi pentru alegerile din 1946 pe Andrei Oțetea, 


Petre Constantinescu-laşi, Gh. Vlădescu-Răcoasa, George Călinescu20. 


Comuniştii reuşesc chiar şi recrutarea lui George Enescu, care candidează 
ca independent, dar pe listele Blocului Pentru Democraţie, alături de 


Mihail Sadoveanu. 


La nivelul discursului oficial, regimul comunist oferă o poziţie 
centrală scriitorilor care aderă la noua construcţie socială. Astfel, scriitorii 
devin „elita care educă masele”, „ingineri ai sufletelor” — după cuvintele 
lui Stalin —, având rolul de „a schimba ordinea lumii”. O asemenea putere 
trebuie să fi avut un impact considerabil pentru vanitatea multora dintre 
membrii breslei. 

Un alt beneficiu frecvent invocat de noul regim se referă la 
ameliorarea statutului profesional. Scriitorii sunt plătiţi să scrie, li se oferă 
stagii de documentare şi credit pentru redactarea operelor. Puţini sunt însă 
cei care înţeleg că „instituţionalizarea scriitorilor înseamnă şi poziţionarea 
lor sub un control politic atent, cât şi supunerea lor propagandei 


oficiale”22. 


Un aspect care nu trebuie neglijat ar fi şi renunţarea de bunăvoie a 
unor scriitori la propria libertate de creaţie. În contul privilegiilor obținute 
în urma promovării naţionale, scriitorul acceptă ca opera să-i fie analizată 
în cele mai mici detalii, aşteptând avizul a numeroase comisii, consimţind 
chiar şi la modificările de formă şi fond pe care nespecialiştii partidului le 
impun în numele ideologiei. Toate acestea pentru că poziţia de scriitor 
privilegiat implica beneficii materiale şi simbolice la care mulţi creatori 
visau. Urmează o spirală a cerinţelor şi nevoilor pe care cei mai mulţi 
scriitori o urmează în defavoarea valorii intrinsece a operei. Astfel, Mihail 
Sadoveanu acceptă indicaţiile activiştilor şi scrie Mitrea Cocor sau Păuna 


mică, iar Petru Dumitriu face complet abstracţie de realitatea exterminării 


fizice de la Canalul Dunăre — Marea Neagră şi scrie Drum fără pulbere. 
Pe ambii publicul i-a sancţionat moral. 

Pentru perioada august 1944 — decembrie 1947, un observator atent 
poate decela cu uşurinţă eforturile constante ale comuniştilor de atragere a 
unui număr cât mai mare de intelectuali. Primul pas în această distincţie 


presupunea „să nu-i tracaseze peste limită cu indicaţii privitoare la 


rosturile lor profesionale»33. După 1948, intervenţionismul cultural 
câştigă tot mai mult teren, pe fondul sporirii puterii politice. 

La nivel cultural, partidul derulează un demers paralel celui de 
racolare şi fidelizare a unor intelectuali binecunoscuţi, anume încurajarea 
unor autori noi. Prin dogmatism şi virulență, noile vedete, semidocţi sau 
doar oportunişti, îşi impun viziunea despre literatură. Numele lui Leonte 
Răutu, Nicolae Moraru, Ion Vitner, Mihail Novicov, Sorin Toma, Paul 
Georgescu pot stârni nedumerire astăzi, însă în anii '50 ei stabileau orice 
detaliu legat de creaţia literară. Ei şi alţii asemenea lor sunt iniţiatorii şi 
susţinătorii unor îndelungate şi furibunde campanii de presă în numele 
realismului socialist. În urma articolelor lor, Tudor Arghezi, Lucian Blaga, 
Vasile Voiculescu, Ion Barbu vor fi excluşi din literatura română. Se va 
merge până la marginalizarea literară completă (interzicerea semnăturii) 
sau marginalizarea socială (detenţia politică) pentru cei care refuzau linia 
oficială. 

În ciuda dovezilor de fidelitate, neîncrederea generalizată care anima 
elita comunistă obliga la ripostă continuă. Astfel, periodic, chiar şi 
activiştii de serviciu erau mustraţi, fiind constrânşi să îşi facă autocritica. 
Într-un număr din Viaţa Românească, M. Novicov scrie, în cel mai pur stil 
dogmatic, împotriva „devierilor de la estetica marxist-leninistă” de care se 


făceau vinovaţi Ion Vitner şi Ovid S. CrohmălniceanuSt, adică nici mai 


mult, nici mai puţin decât nişte ideologi la fel de dogmatici ca şi el. Acest 
tip de comportament avea ca scop înrădăcinarea fricii. 

Tensiunea socială se propagă asemenea undelor radio; din paginile 
Vieţii Româneşti, ea se revarsă în conştiinţa publică. Annie Bentoiu 


notează în memoriile? sale impresia stranie pe care i-o lasăse acest 


articol: 


Crohmălniceanu şi Vitner au fost aspru criticaţi, primul pentru că scrisese, cel de-al doilea 
pentru că acceptase să publice un articol în care se declara nici mai mult, nici mai puţin decât 
că 95% dintre tinerii care scriau atunci ar fi fost lipsiţi de talent şi trebuiau eliminaţi. 
Dezbaterile de la CC redate în Scânteia, au ajuns la concluzia că era vorba de o propunere 
revoltătoare, „plină de dispreţ ciocoiesc” şi inspirată de „buruiana otrăvitoare a 
cosmopolitismului”. Cosmopolitismul însemna lipsă de dragoste pentru realizările patriei, 
pentru socialism şi dispreţ pentru clasa muncitoare. Trebuia să fie creată o nouă categorie de 
intelectuali şi mai ales critici care să se orienteze către literatura sovietică şi să combată 


formalismul cu toată tăria36, 


Esenţialul rămâne totuşi nerostit, lipsa de talent nu putea fi suplinită 
prin cantitate, iar cei doi critici, Vitner şi Crohmălniceanu, reclamau exact 
lipsa talentului, pe când Moraru devia atenţia către probleme secundare. 
Canalizarea atenţiei în direcţii diferite a fost, de altfel, o tactică folosită cu 
predilecție în anii regimului comunist. 

Cert este că avertismentul lui Moraru a avut ecou, de vreme ce presa 
literară s-a mobilizat în identificarea tuturor „ism”-elor care otrăveau 
literatura română: deviaţionism, cosmopolitism, formalism, idealism, 
oportunism, decadentism, reacţionarism, obiectivism. O pleiadă de nume 
sunt atacate furibund în numele acestor concepte stranii a căror definiţie 


se inventa sau se modifica peste noapte. 


Uniunea Scriitorilor, instituţia constrângerii 


La Societatea Scriitorilor Români (SSR), lucrurile evoluează rapid în 
direcţia dorită de comunişti. La mijlocul lunii septembrie 1944 este ales 
un nou comitet, condus de preşedintele Victor Eftimiu; vicepreşedinte era 
N.D. Cocea, secretar general — Mihai Celerianu, iar membri — H.P. 
Bengescu, Zaharia Stancu (înlocuit cu Perpessicius), Lucia Demetrius, 


Radu Boureanu, Mihai Beniuc, Eugen Jebeleanu, Cicerone Theodorescu. 


Cenzori erau Cezar Petrescu şi Al. Cazaban37. 

În cel mai scurt timp, comitetul decide adeziunea scriitorilor la 
proiectul-platformă elaborat de Partidul Comunist: Frontul Naţional 
Democrat. Destul de curând, noua conducere demarează şi epurările. 30 
de membri sunt excluşi din SRR (cam 10% din totalul de 268 în 1943). 
Printre excluşi îi regăsim pe Nicolae Herescu, Al.I. Brătescu-Voineşti, 
Nichifor Crainic, Ion Petrovici, Alexandru Marcu, N. Batzaria, Ion Marin 
Sadoveanu, Radu Gyr, Sextil Puşcariu, Romulus Dianu. 

În mai 1945 sunt admişi noi membri: G. Călinescu, Al. Rosetti, Ion 
Pas, Miron Radu Paraschivescu, Geo Bogza, Radu Tudoran, Tudor 
Teordorescu-Branişte, fiecare admis întrecându-se în declaraţii de 
adeziune la cauza comunistă. 

Din ianuarie 1948, şeful scriitorilor este Zaharia Stancu. Însă anul 
următor Societatea Scriitorilor din România dispare, locul ei fiind luat, la 
27 martie 1949, de Uniunea Scriitorilor (US), condusă de Mihai Beniuc, 


până nu demult ataşat al României la Moscova2&. 


Uniunea Scriitorilor este, încă de la început, un instrument al spaţiului 
politic împotriva spaţiului literar, „un centru de luptă împotriva 
servilismului cosmopolit, împotriva culturii capitaliste putrede, împotriva 


imitaţiei servile a diferitelor curente ale literaturii burgheze”, după cum îi 


cerea Gheorghiu-Dej în martie 194939. Arta pentru artă este interzisă, 
după cum devin teme tabu şi pesimismul, formalismul sau evadarea din 
realitate. 

În mod paradoxal, deşi Uniunea Scriitorilor reprezenta voinţa 
politicului şi deloc pe cea a creatorilor de literatură, adeziunea la US este 
totuşi majoritară. Explicaţia este simplă: creaţia şi publicarea erau 
imposibile în afara ei. Uniunea Scriitorilor deţinea monopolul asupra 
aparatului de editare şi difuzare a cărţii, prin controlul total asupra 
editurilor, revistelor şi ziarelor. 

În plus, ca recompensă a adeziunii, Uniunea Scriitorilor punea la 
dispoziţie forme de recunoaştere simbolică: conferinţe, lecturi, călătorii în 
străinătate şi traduceri în limbi străine, posturi vizibile în spaţiul cultural 


şi politic, fără a mai aminti de consistentele premii naţionale40. 


Noua instituţie beneficiază şi de Fondul Literar, o bancă fără dobândă 
care finanța adesea creaţii iluzorii. Fondul acordă ajutoare de boală, 
pensii, burse de studiu, stagii de documentare, asistenţă socială şi 
medicală. Din punct de vedere legal, Fondul era finanţat din trei surse: 


cotizaţiile membrilor, bugetul statului şi o parte a drepturilor de autorii. 


Implicarea statului denotă interesul pe care oficialii comunişti îl aveau 
pentru creatorii de literatură. Pe termen lung, împrumuturile pe care 
Fondul le acordă devin forme de presiune şi şantaj, modalitate de control 


a fidelității datornicilor. 


A scrie în comunism 


In rândul breslei scriitoriceşti, schimbarea puterii politice era privită 


diferit. Unii scriitori aderă la proiectul comunist entuziast şi total, ca 


Mihail Sadoveanu sau George Călinescu, alţii ezită şi tergiversează ca 


Tudor Arghezi, Camil Petrescu? sau Tudor Vianu. De altfel, inclusiv 


documentele partidului propun iniţial o recuperare nuanţată a unor 


„scriitori burghezi realişti mai puţin legaţi politiceşte de reacțiune sau 


chiar aflaţi la un moment dat pe poziţii ostile acesteia”, Există însă şi O 
categorie care refuză cu orice preţ colaborarea, printre aceştia numărându- 
se Lucian Blaga, Vasile Voiculescu, George Brătianu, Ion Vinea, Adrian 
Maniu, Ionel şi Păstorel Teodoreanu. 

Arbitrarul dirijat ce caracteriza literatura acelor ani face ca nici măcar 
aderenţii să nu fie răsfăţaţi. Marin Preda, după ce scrie nuvela Ana 
Roşculeţ, stârneşte controverse, iar în presă se dezlănţuie un adevărat atac 
la adresa sa. Celebra scrisoare (falsă!) a muncitoarei care semnala 
lipsurile nuvelei a fost este urmată de discuţii ale autorului cu 
muncitoarele de la Filatura Română de Bumbac. Ulterior, Preda însuşi va 
mărturisi că Novicov şi Chişinevschi îşi propuseseră crearea unui caz 
pentru a declanşa „bătălia împotriva naturalismului” şi pentru a înfiera 
critica literară insuficient de „combativă”. Totul trebuia să demonstreze că 
pot „aluneca pe panta naturalismului chiar şi cei mai înzestrați autori ai 


noştri” 44, 


Între adeziune şi tăcere. Patru paradigme 


După 1948, noul regim politic a pus majoritatea românilor în faţa unei 
alegeri: aderare sau refuz. De cele mai multe ori, adeziunea însemna 
ascensiune, recompense, privilegii, dar şi renunţarea la principii, 
demnitate, verticalitate, după cum refuzul putea însemna marginalizare, 


detenţie şi, nu rareori, moarte. Fiecare caz în parte are particularităţile lui, 


nenumărate nuanţe, însă fără cunoaşterea contextului istoric, aceste cazuri 
devin de neînțeles. 

Confruntaţi şi ei cu această dilemă, unii intelectualii acceptă, 
beneficiind de avantajele inerente, pe când alţii preferă tăcerea demnă 
oricărei colaborări compromiţătoare. Dacă scriitorii Mihail Sadoveanu, G. 
Călinescu, Cezar şi Camil Petrescu acceptă încolonarea ideologică, Tudor 
Arghezi ezită aproape un deceniu, în vreme ce Lucian Blaga sau Vasile 
Voiculescu plătesc un preţ enorm pentru verticalitatea lor. Blaga 
traversează inflexibil eliminarea din sistemul universitar, marginalizarea, 
interdicţia literară şi mizeria materială, pe când Vasile Voiculescu îşi va 
pierde libertatea, şi chiar viaţa după implicarea sa în lotul „Rugul Aprins”. 

Spaţiul acestui studiu nu ne permite nuanţarea fiecărui caz în parte, 
însă am ales prezentarea câtorva cazuri unice care pot constitui modele 
diferite de comportament pentru dilema a adera/a refuza. 

Cele patru paradigme comportamentale pe care le-am ales se referă la 
adeziunea totală, necondiționată (George Călinescu), colaborarea ezitantă, 
compozit de iluzii şi oportunism (Tudor Vianu), tergiversarea până la 
frângerea voinţei şi colaborarea decentă (Tudor Arghezi) şi rezistenţa 
totală (Lucian Blaga). 


G. Călinescu (1899-1965). Credinţa neclintită în propria valoare a 


determinat la Călinescu un comportament felin, de mlădiere continuă în 
faţa puternicilor zilei, indiferent ce orientare politică ar fi avut ei. 
Vladimir Streinu spunea despre el că „ştie să combată cu acelaşi scump 


condei pentru toate concepţiile»4€ 


„ iar lipsa oricărei axe morale, 
stabilitatea în idei şi convingeri personale au fost subliniate de majoritatea 
contemporanilor lui Călinescu. Mihail Sebastian îl numeşte chiar 


„politician literar”, de vreme ce stăpânea cu măiestrie arta acomodărilor 


cu orice, cu oricine. Deşi nu era insensibil la acuzele care i se aduceau, 
Călinescu şi-a cosmetizat necontenit contradicţiile, prin sofisticare şi 
nuanţări infinite. 

Dintre acţiunile procomuniste ale lui Călinescu, capitolul cel mai 
categoric este cel gazetăresc. După ce îl asemuise pe Carol al II-lea lui 
Ludovic al XIV-lea, imediat după 1944 scrie cu abnegaţie în favoarea 
partidelor de stânga. Ziarist deplin angajat la Tribuna Poporului, Lumea, 
Națiunea, apoi la Lumea sau Contemporanul, Călinescu scrie fără nici o 
ezitare despre faptul că „opinia publică populară cere subiecte care s-o 
intereseze. Nu numai că asta nu atinge libertatea estetică a artistului, dar e 


un prilej fericit.. P&L, 


Atacul furibund asupra reperelor culturale regizat de către partid îl 
atinge chiar şi pe Călinescu, în ciuda activismului său slugarnic. Ion 
Vitner îi desfiinţează Istoria literaturii... reproşându-i confuzia valorilor 


şi un estetism prea afectiv, lipsit de rațiune?. Acest articol este semnalul 


care declanşează scoaterea lui Călinescu de la catedră în 1949, însă 
rămîne mai departe membru al Academiei RPR şi deputat MAN. În mod 
paradoxal, în acte Călinescu figura ca şef de catedră la Facultatea de 
Litere, însă a revenit în faţa studenţilor abia în 1960 şi doar ca profesor 
onorific cu ore consultative. Poziţiile simbolice, privilegiile politice nu 
pot totuşi masca lipsa de încredere pe care partidul o are în profesorul 
Călinescu. De altfel, consistentul dosar de urmărire informativă deschis 
pe numele „optimistului” Călinescu este şi el elocvent în acest sens. 


Dincolo de teribilismele sale, Călinescu se face vinovat 


de a se fi lăsat utilizat în chip de marionetă culturală, în perioada proletcultistă, de a fi dorit el 
însuşi acest lucru, servind astfel acţiunii anticulturale, când ar fi putut, datorită prestigiului pe 
care îl avea, să se opună acestor manifestări. Nu s-a opus şi nu a tăcut. Pe măsură ce tăvălugul 


negaţiei proletcultiste se rostogolea peste valorile culturii naţionale, George Călinescu făcea 


eforturi vizibile pentru a se adapta noului limbaj şi noii atitudini. Lucru care i-a reuşit 
impecabil. Nu numai că nu a făcut nimic pentru a apăra marile valori ale trecutului, dar a pus 
umărul pentru a le împinge cât mai curând în prăpastie, sporind astfel, prin girul personalităţii 


sale, şansele de credibilitate în rândul generaţiilor tinere a acţiunilor proletcultiste. 


Definiţia succintă a culpabilităţii călinesciene aparţine unui fost 
contemporan, Marin Niţescu, şi el critic literar, dar care a înţeles să se 
comporte radical diferit. 

Răsfoind radiografia presei literare pe care Ana Selejan o face în cele 


şase volume ale lucrării Literatura în totalitarisme, observăm cum 


definiţia lui Niţescu capătă consistenţă. Încă din 1944 Călinescu intră în 
campania de denigrare a partidelor politice adversare comuniştilor, scriind 
ignobil despre Iuliu Maniu. Apoi, în 1948, califică abdicarea regelui drept 


benevolă în urma „unei serioase cântăriri a împrejurărilor»20. 


Dornic să fie mereu în prim-planul vieţii literare, Călinescu face 


concesii fără să clipească2L. Aderă la subminarea lui Titu Maiorescu şi a 


lui E. Lovinescu. Lui Maiorescu îi reproşează „schopenhauerismul” din 


cauza căruia nu poate fi adus pe linia „esteticii şi criticii ştiinţifice şi 


progresiste” chiar şi în iulie 196022. Singurele lucruri care puteau fi 
menţionate din creaţia maioresciană se refereau la oroarea de formulări 
goale, de beţia de cuvinte sau la interesul faţă de poezia populară. Doi ani 
mai târziu, Călinescu revine la problema operei lui Maiorescu, 
considerând că articolele despre beţia de cuvinte şi formele fără fond sunt 
cele mai reprezentative, „capodopere de construcţie”, în rest opera 


maioresciană fiind „abstractă, confuză şi discutabilă”22, 


În 1963, când profesorul clujean Liviu Rusu24 începe reconsiderarea 


lui Titu Maiorescu, Călinescu are o atitudine vinovat-ambiguă. De altfel, 


Călinescu nu a încercat reabilitarea nici unui scriitor interzis, deşi avea 
trecerea la puternicii zilei. 

Un studiu aprofundat asupra psihologiei călinesciene ar putea explica 
în parte un asemenea comportament, însă frustrările personale, invidia, 
oportunismul nu pot fi scuze suficiente pentru o atitudine deliberat 
distructivă. 

Privind în altă oglindă, cea a arhivelor, vedem un Călinescu umil în 
faţa lui Gheorghiu-Dej, care, de la nivelul celor opt clase primare, ştia mai 


bine cum trebuie scrisă literatura2?. „Sunt lucruri pe care nu le putem 


pătrunde şi de aceea este bine ca partidul să ne dea acest ajutor”, spune 
Călinescu, dorind să-şi vadă Scrinul negru publicat cu orice preţ. 

Dincolo de probele vinovăţiei călinesciene, în timp s-au păstrat totuşi 
şi urme ale dragostei şi respectului discipolilor săi. 

Dinu Pillat, asistentul lui Călinescu la Facultatea de Litere, al cărui 
post a fost desfiinţat în 1946, s-a raportat permanent la Călinescu ca la un 
model de erudiție şi talent. Deşi martor direct la toate abdicările 
profesorului său, respectul fără margini pe care Dinu Pillat îl avea pentru 
Călinescu l-a oprit de la o judecată severă. Singura atitudine pe care Dinu 
Pillat a adoptat-o ca reacţie la comportamentul profesorului său a fost 
rezistenţa şi demnitatea proprii. 

Însă şi profesorul avea respect pentru discipolul său, de vreme ce în 
1957 Călinescu face tot posibilul ca Pillat să fie angajat pe post de 
cercetător la Institutul de Folclor şi Istorie Literară. Însă protecţia 
încetează în martie 1959, când Dinu Pillat îşi începe drama penitenciară. 
Nu-i putem totuşi reproşa lui Călinescu că între sine şi altul s-a preferat pe 
sine: maşina distrugătoare comunistă îl putea strivi oricând chiar şi pe 


marele Călinescu. 


Chiar dacă este suspect faptul că i-a ignorat pe marii săi contemporani 
şi că nu a scris nici un rând la moartea lui Blaga (1961), după cum nu a 
scris nimic nici la moartea lui Ion Barbu (1961), Călinescu a făcut totuşi 
posibilă salvarea lui Vladimir Streinu. El a fost cel care i-a procurat 
alimente şi antibiotice pentru boala de plămâni de care suferea. În 1965, 
după eliberarea lui Streinu din detenţie, propune angajarea lui la Institutul 
de Folclor şi Istorie Literară, protejându-l astfel de umilinţa muncilor 
necalificate. 

Complexitatea cazului Călinescu depăşeşte spaţiul îngăduit de acest 
studiu, însă am dorit expunerea unor fapte şi conturarea unor nuanţe 
pentru o mai bună înţelegere a ceea ce a însemnat presiunea ideologică în 
viaţa unui vanitos om de litere. 

Tudor Vianu (1898-1964). Cazul Vianu este unul special: fiecare critic 
sau istoric literar care l-a abordat a avut această percepţie. 

Lovit direct de politica antisemită a guvernării legionare şi apoi 


antonesciene, Vianu se vede sancţionat de „studenţii legionari care nu pot 


avea un profesor jidan»8. Deşi excelent pregătit, autor al unor lucrări 
excepţionale, Tudor Vianu este menţinut doar conferenţiar la Facultatea 
de Litere din 1927 până în 1944. Prietenia sa profundă cu Mihail Ralea, 
fervent susţinător al comuniştilor, cât şi promisiunea comunistă a 
democratizării României îl propulsează pe Vianu în arena publică. În 
toamna anului 1944 este preşedinte al Cercului de studii al Partidului 
Socialist "Ţărănesc, condus de Ralea, iar în februarie 1945 director al 
Teatrului Naţional. Din martie 1946 până în decembrie 1947 a fost 
ambasador la Belgrad. Colaborarea cu legionarul Ion Frunzetti, de altfel 
un excelent profesionist, îi va aduce reprobarea partidului. 

Analizându-i luările de poziţie publice, profesorul Lucian Boia 


constată că „Vianu a fost cel mai ponderat dintre colaboraţionişti, exact 


opusul lui G. Călinescu”27. În anii *50 când lupta pentru pace era 
obligatorie pentru orice persoană publică, Vianu scrie fraze banale, 
anemice, dovedind că nu poate sau nu vrea să respecte canonul oficial. 
Însă această atitudine nu-i aduce certitudinea zilei de mâine. Spectrul 
excluderii universitare şi chiar al detenţiei l-au însoţit permanent. Cel mai 
adesea, fişele de cadre îl considerau „un om străin de noi şi are atitudinea 


unui om speriat”28. 


În 1947 i se ia Catedra de Estetică, însă rămâne profesor la Litere 
predând istoria literaturii universale. Studenţii acelor ani i-au rămas 
recunoscători pentru calitatea cursurilor sale care ofereau acces la marea 
literatură a lumii într-o Românie prizonieră. Exclus din învăţământul 
universitar în 1951, în anul următor Tudor Vianu este cercetător la 


Institutul de Lingvistică, iar în 1953 reintră în circuitul universitar cu 


sentimentul unei mari umilinţe2?. În 1955 este ales membru al Academiei 
RPR. 

La începutul anilor *60 acceptă să reprezinte România la UNESCO, 
find apoi cooptat în conducerea organismului, însă dezamăgirea rămâne. 


Fiului său îi spune: „Am devenit un personaj oficial. Dar inima mea?»50, 


Traseul parcurs de 'Tudor Vianu este cel al unui un om lucid în contact 
cu totalitarismul. Deşi face un „compromis” cu Puterea, nu o agreează, nu 
înţelege să-i facă jocul decât în măsura în care putea rămâne ceea ce era: 
un creator, un profesor. Însă nu aderă la excesele ideologice. Tudor Vianu 
vorbeşte, publică, însă niciodată nu dă semne că ar fi un adept al 
regimului, se păstrează în limitele decenţei. 

Totuşi, eforturile continue pe care le face între 1944 şi 1964 pentru a 
menţine o atitudine de normalitate îi alterează profund fiinţa. 


Dezamăgirea, remuşcările îi marchează ultimii ani ai vieţii. Fiecare 


revenire acasă din autoexilul parizian devine o crudă reamintire a faptului 
că el putea pleca din ţară, dar discipolii lui, Edgar Papu, Ion Negoiţescu, 
Nicolae Balotă nu puteau; ba mai mult, el era liber să predea literatură 
universală, iar ei erau închişi pentru că iubeau literatura. 

Astăzi ne este imposibil să judecăm obiectiv un caz de o asemenea 
complexitate; consecinţele rămânerii lui Vianu la catedră au avut, pe 
termen lung, efecte benefice incalculabile. Vianu a fost un punct de 
lumină, cultură şi decenţă într-o lume a dogmaticilor şi semidocţilor. 
Cazul lui Tudor Vianu face cu atât mai condamnabil demersul 
comuniştilor de a reduce la tăcere atâtea conştiinţe prin marginalizare sau 


suprimare fizică. 


Tudor Arghezi (1880-1967). Poziţia făţişă pe care Arghezi o ia 
împotriva Germaniei naziste după publicarea pamfletului „Baroane”, 
pentru care va şi plăti cu câteva luni de încarcerare în lagărul de la Târgu- 
Jiu, îi va aduce o lungă perioadă de tatonare din partea autorităţilor 
comuniste dornice să defileze public cu un intelectual autentic şi vocal 
antifascist. 

Pentru început, fideli politicii de curtare a scriitorilor importanţi, 
activiştii sau „tovarăşii lor de drum” duc o campanie de fermecare a 
poetului de la Mărţişor. Deşi face greşeala de a susţine public guvernarea 
Rădescu în conflictul ei deschis cu comuniştii, după 1946 Arghezi are o 
poziţie ambiguă, de expectativă. Voalat, se alătură tinerilor critici Virgil 
Ierunca sau Ion Caraion, care reclamă o criză a culturii, identificând drept 


cauză majoră a acesteia „lipsa libertății” St, 


Decernarea Premiului Național pentru Poezie în 1945 ar fi trebuit să 
sporească gradul adeziunii lui Arghezi la demersurile comuniştilor, însă 


poetul s-a limitat doar la a-i mulțumi pentru premiu. 


În anul următor, bunii lui prieteni N.D. Cocea şi Gala Galaction sunt 
ambasadorii Partidului Comunist în tentativa de a-l determina să scrie „în 
favoarea celor calomniaţi de presa manistă”, ca profesorul Parhon sau 
Mihail Sadoveanu. Oferta era însoţită de suma de 200.000 de lei, 
echivalentul unui salariu bun pe un an. Însă Arghezi este tranşant: ar scrie 
despre Parhon „un om de inimă şi de bună-credinţă”, de care comuniştii 
se servesc „fără consideraţie şi fără cruţare”, dar niciodată despre 


Sadoveanu, „onoruri şi bani a luat de la toţi, acum îi ciupeşte pe 


comunişti»82. În final a refuzat oferta şi nu a scris despre nimeni. 

Tot în 1946 Arghezi este sărbătorit cu fast pentru cinci decenii de 
activitate literară, după care începe o perioadă în care se transformă dintr- 
un mare poet într-un personaj tolerat la marginea iritării. Războiul făţiş 
între puterea comunistă şi Tudor Arghezi începe odată cu publicarea 
articolului lui Sorin Toma, „Poezia putrefacţiei sau putrefacţia poeziei. 
Răsfoind volumele lui T. Arghezi”, publicat în ziarul oficial al partidului, 
Scânteia. În patru numere succesive, Toma îl desfiinţează metodic pe 
omul şi poetul Arghezi. 

Postfestum, Sorin Toma, emigrant în Israel, îşi povesteşte amintirile, 
publicate la Editura Compania sub titlul Privind înapoi. Astfel, avem o 
relatare directă a celui care s-a pus la dispoziţia partidului pentru a 
declanşa atacul la adresa valorilor literaturii române. Toma povesteşte că 
Arghezi devenise un „publicist şi poet incomod”, un „opozant intratabil şi 
foarte virulent”, iar campania de înfierare trebuia să aibă rolul de a 


„elimina modernitatea lirică din peisajul literar, cât şi întemeierea criticii 


literare marxiste şi, mai ales, etatizarea literaturiį” £2. Deci Toma 
recunoaşte că partidul era deranjat de atitudinea lui Arghezi, care putea 
constitui un model şi pentru alți intelectuali; de aceea, distrugerea lui era 


imperios necesară. „Articolul trebuia să zdruncine prestigiul şi influența 


lui Arghezi şi să ofere scriitorilor un exemplu nedemn de urmat”84, 


povesteşte Sorin Toma. 

În ceea ce priveşte fondul problemei, Toma aminteşte despre furia pe 
care Arghezi ar fi stârnit-o prin publicarea volumului Una sută una 
poeme, în care unele texte făceau aluzie la o târguială cu privire la 


înstrăinarea pământului ţării. 


Basarabia şi Bucovina de Nord erau teritorii vădit nerecuperabile, dar Partidul şi Gheorghiu- 

Dej personal făcuseră mari eforturi în cadrul tratativelor de pace şi în afara lor pentru 

recunoaşterea internaţională a suveranităţii României asupra Transilvaniei. Meritele astfel 

câştigate erau considerate un important capital politic şi orice încercare de a le minimaliza 

[însemna] un atac politic de o deosebită gravitate. Conducerea Partidului a văzut în publicarea 

poemelor menţionate o declaraţie de război împotriva sa. Cartea a fost interzisă, tirajul a fost 
s65 


dat la retopit. S-a hotărât să i se dea lui Arghezi o ripostă drastică“ 

Însă Ana Selejan consideră argumentul acesta unul contrafăcut, pentru 
că versurile lui Arghezi fuseseră publicate în 1941 şi făceau parte din 
ciclul Letopiseţi. 

În ceea ce priveşte forma problemei, adică redactarea articolelor, 
aflăm că munca a fost una colectivă şi că persoane din cea mai înaltă 
ierarhie comunistă au lucrat pe text. Deşi Toma nu îl indică pe Gheorghiu- 
Dej ca autor direct, Iosif Chişinevschi, mâna sa dreaptă, a fost 
intermediarul desemnat. Scris „în câteva săptămâni” şi „în mare secret 
chiar faţă de colegii de redacţie”, din însărcinarea lui Iosif Chişinevschi, 
articolul a avut parte de „revizuiri la nivel înalt”. „Pe întreg parcursul 
elaborării lui, Chişinevschi a fost singura mea legătură. El a subliniat că 
îmi transmitea indicaţiile conducerii Partidului şi că iniţiativa a avut-o 


însuşi tovarăşul Dej „oo 


Cert este că semnalul dat de Toma a fost unul pe care toţi politrucii l- 


au înţeles: valorile culturii române erau supuse unui asediu constant şi 


necruţător. Timp de o lună, presa de partid face referiri elogioase la acest 
articol. În mod fulgerător, a devenit canon oficial în ce priveşte critica 
marxistă, ajungând chiar obiect de studiu în învăţământul de partid şi de 


stat9?. Campania împotriva lui Arghezi i-a adus lui Sorin Toma un post la 


Facultatea de Litere din Bucureşti, spre spaima studenţilor acelor ani. 

Spre lauda lui, Tudor Arghezi nu s-a lăsat îngenuncheat nici la această 
tentativă; astfel, în 1949 îl găsim pe Leonte Răutu proferând furios la 
adresa „artiştilor cu trecut pătat. Dar cu ei trebuie să lucrăm, dacă ne-am 
convins că vor să se apropie. Noi vrem să creăm forţe proprii noi, dar 
până atunci lucrăm cu ei... trebuie să avem o atitudine foarte elastică. E 
adevărat, care sunt şi astăzi duşmani trebuie bătuţi fără milă. [Pe] Tudor 


Arghezi, care nici acum nu s-a schimbat, l-am desființat.. »58 


Privind retrospectiv, prăbuşirea lui Arghezi are simbolistica unei 
catastrofe, acel amurg al zeilor care lasă loc doar pietrelor şi prafului. 
Pentru el, traversarea deşertului va mai dura câţiva ani. Abia la mijlocul 
anilor 1950 poetul a acceptat o colaborare cu comuniştii. În această 
problemă, Lucian Boia aduce câteva argument demne de luat în seamă: 


„Comunismul arăta că se instalase pentru multă vreme. Un scriitor care 


voia să fie auzit şi citit n-avea de ales”82, însă meritoriu pentru acest caz 
ni se pare argumentul că „Arghezi n-a ţinut trena Partidului Comunist în 
calea lui spre putere”. 

Mizeria materială, interdicțiile literare, şantajele emoţionale pot oferi 
câteva explicaţii pentru pactul compromiţător. După ce publică trei 
volume, în 1955 Arghezi devine membru al Academiei RPR. Volumele 
1907 Peizaje şi Cântare omului sunt probe ale metamorfozei argheziene. 
În 1960 şi 1965, Arghezi este sărbătorit ca poet naţional în cinstea celor 
80, respectiv 85 de ani de viaţă, primeşte premiul Johann Gottfried von 


Herder, iar la moartea sa, în 1967, i s-au organizat funeralii naţionale. 


Lucian Blaga (1895-1961). Mentor şi model pentru majoritatea 
studenţilor săi, cu o influenţă majoră asupra tinerilor care, în 1941, 
constituiseră Cercul Literar de la Sibiu (Ion Negoiţescu, Ştefan Augustin 
Doinaş, Radu Stanca, Ion D. Sîrbu, Cornel Regman, Nicolae Balotă, 
Eugen Todoran, Ioanichie Olteanu, Ovidiu Cotruş), Lucian Blaga deranja 
autorităţile comuniste în cel mai înalt grad, deoarece încuraja demnitatea, 
verticalitatea, onoarea. 

Lui Lucian Blaga comuniştii îi vor reproşa apartenenţa la Frontul 
Renaşterii Naţionale în 1938, ministeriatul de la Lisabona, între 1938 şi 


1939, cât şi numirea directă de rege ca membru al Senatului în iunie 


193970, motiv pentru care, după 1944, a fost ignorat de autorităţi, 
preferând el însuşi o poziţie marginală. 
Represaliile au fost declanşate însă destul de curând, în 1946, când 


devine „un caz” în Viaţa Românească: 


Astăzi [...] când a început să se facă judecata criminalilor mari şi mărunți, astăzi datoria 
noastră este să denunţăm, să spulberăm confuzia, să rupem măştile — oricât de bine ticluite, să 
aruncăm raza de lumină în besna din care a colcăit fascismul. Trebuie să stârpim răul din 
rădăcini, să-l smulgem din cotloanele spiritului. De aceea am deschis „cazul Blaga”, să ştie toţi 


aceia cari au visat viitorul într-un anume fel „eonic” [...] că pedeapsa totuşi soseşte şi că în faţa 


judecății nimicitoare a istoriei nu are scăpare nimeni şi nimic”. 


Semnatarul acestor rânduri furibunde era Nestor Ignat. 

În aceeaşi perioadă, lui Ion D. Sîrbu i se cere explicit, de către Pavel 
Apostol, responsabilul comunist al Universității clujene, publicarea unui 
articol infamant la adresa omului Blaga: „Nu ne interesează acum 
sistemul lui filosofic. NOI îţi cerem un articol prin care să-l demaşti, să-l 


compromiţi ca om, ca bărbat, ca cetățean.. »Z2 


In decembrie 1949 va fi exclus din învăţământul universitar, iar Blaga 
înţelege că, din acest moment, începe traversarea deşertului şi scrierea 


propriului tratat de eticăZ3, ajungând simplu bibliograf la Biblioteca 


Academiei din Cluj. 

Împiedicat să-şi publice lucrările, scos din manuale şi din biblioteci, 
Blaga se dedică traducerilor. Lucrează intens la traducerea lui Faust, apoi 
se apleacă asupra operelor lui Lessing sau ale altor poeţi germani clasici şi 
moderni. În paralel, îşi compune propriile versuri, pe care le încredinţează 
prietenilor de suflet. 

Preferând marginalizarea şi interdicţia privilegiilor, Blaga refuză orice 
pact dezonorant. Deşi partidul trimite pentru racolarea sa unul dintre cei 


mai educați activişti, Miron Constantinescu, Blaga nu-şi trădează 


conştiinţa. Nici măcar promisiunea unui premiu Nobel74 nu îl face să-şi 
revizuiască atitudinea. 

Treptat, represiunea se face simțită şi în cercul de apropiaţi ai 
poetului, în momentul în care unii dintre cei mai buni prieteni sunt arestaţi 
şi condamnaţi în lotul doctorului Tubu pentru ajutorul acordat rebelilor din 
munţi. 

Mulţi istorici consideră că Blaga a murit la timp, adică înainte de a 
îndura umilinţa unei detenţii; alţii consideră însă că regimul nu îşi 
permitea arestarea unui simbol ca Lucian Blaga, bine cunoscut în 
străinătate, însă precedentul arestării lui Constantin Noica ne îndeamnă să 
credem că regimul comunist nu avea asemenea rezerve. 

Valorile pe care Blaga le reprezenta — onoarea, demnitatea, 
verticalitatea, erudiţia — făceau din el un simbol prea periculos. De aceea 
comuniştii vor avea nevoie de două decenii pentru a-l recupera filosofic şi 
literar. Abia începând cu 1981 îi sunt publicate cărţile şi îi sunt 


reprezentate piesele de teatru. Posteritatea lui Blaga are o complexitate pe 


măsura autorului însuşi, sute de lucrări au fost dedicate operei sale, însă 
una dintre componentele ei esenţiale ar trebui să fie verticalitatea sa 


morală în anii obsedantului deceniu. 


In loc de concluzii 


Tratarea unei probleme şi a unei perioade cum sunt cele abordate în 
demersul nostru nu poate avea decât un aspect rezumativ, motiv pentru 
care, în loc de concluzii, preferăm să analizăm un raport pe care 


academicianul Mihail Ralea l-a prezentat în 1955 cu titlul „Atitudinea 


intelectualilor faţă de regim şi a calităţii producţiei intelectuale»Z2. Cu 
prilejul acestui raport, Ralea sintetizează erorile pe care partidul le-a făcut 
în abordarea intelectualilor, fără a uita totuşi să accentueze beneficiile 
aduse de Partidul Comunist. 

Pentru prima perioadă, 1944-1948, Ralea subliniază „buna dispoziţie a 
intelectualilor cinstiţi spre a se ralia cauzei construcţiei socialismului. În 
ciuda anarhiei, producţiei fără plan, cu vechi metode şi concepţii, 
majoritatea lucrătorilor spirituali s-au raliat sau aşteptau într-o rezervă 


binevoitoare” Z8 


, pentru ca în cea de-a doua perioadă, 1948-1953, multe 
dintre aceste inteligenţe să fie pierdute în urma erorilor comise. 


Ralea consideră că mijloacele de realizare a orientării marxist- 


leniniste n-au fost „totdeauna fericit găsite” ZZ, Astfel, el identifică 
frânarea, descurajarea şi interzicerea ințiativelor. Printre rânduri, 
academicianul strecoară aluzii la diverse blocaje, „nejustificate total de 
vreme ce nici cei care aveau dreptul de veto nu erau foarte competenți şi, 
de teamă de a nu greşi, interziceau cu desăvârşire lucrarea. În filosofie şi 


psihologie lucrările erau respinse a priori, fără a fi citite, invocându-se 


formalism,  obiectivism, cosmopolitism”Z8. Discemem aici, ca o 
caracteristică a perioadei, teama generalizată care stăpânea societatea 
românească şi care îi modifică chiar şi pe activiştii de partid, teama de a 
nu suporta consecinţele violente pe care regimul le aplica sabotorilor. 
Ralea are chiar curajul să afirme răspicat că „grupul de tovarăşi care 
prezidau înlocuirea vechii culturi dădeau dovadă de un dogmatism 


excesiv”Z9 


, în condiţiile în care mulţi dintre aceşti tovarăşi ocupau mai 
departe posturi importante în ierarhia de partid. 

Pentru a exemplifica erorile la care se referă, Ralea scrie despre 
„picturile [care] se modificau la minister de pictori angajaţi, fără să se 
consulte autorul”, despre „statuile cărora li se făceau ochi cu burghiul 
sculptorilor direct în expoziţii”, despre „studiile şi articolele scrise, dar 
modificate în redacţii, lăsându-se doar iscălitura autorului în josul 
paginii»80. 

Raportul aminteşte şi despre „agenţii informatori [care] se aşezau în 
amfiteatre, banca întâia, câte cinci-şase la fiecare oră, ameninţător, se luau 
note”. Nu lipsesc statisticile despre menţionarea autorilor occidentali 
comparativ cu a celor sovietici, ajungându-se la situaţia în care 
„profesorul, paralizat de frică pe catedră, bâlbâia lamentabil şi făcea multe 


greşeli numai din panică»8L. 


Ralea nu ocoleşte nici politica de cadre dezastruoasă din acei ani, în 
care s-a ajuns la „destituirea de la catedră şi din Institut a unor lingvişti de 
valoare, membri de partid, ca Iorgu Iordan, Al. Graur, Al. Rosetti, Jacques 


Beck, pentru greşeli neînsemnate, şi numiţi în locul lor oameni fără nici o 


valoare”82. Evident, autorul nu putea face aluzie la numele savanților 
care fuseseră epuraţi de la catedre şi încarceraţi la Sighet, Gherla sau 


Canal, dar se referea la cei care, deşi simpatizaseră cu mişcarea de stânga, 
fuseseră trataţi nedrept. 

Este perioada de asalt total asupra culturii române, când orice 
iniţiativă sau manifestare a individualităţii este penalizată. Aceste abuzuri 
grosolane ar fi determinat, în opinia lui Ralea, o stare de timorare, o 
dedublare şi o apatie generalizate. „Cu metode s-a reuşit a se compromite 
multe iniţiative nobile, iar intelectualii s-au închis în ei, au refuzat să mai 
producă.” 

Cea de-a treia etapă pe care Ralea o identifică se referă la perioada 


1953-1955, când „exagerările s-au îndepărtat, libertatea de creaţie a 


început să se accentueze”82. Metodele „mai înțelepte, mai psihologice, 
mai istorice” care au înlocuit teroarea anterioară se refereau în fapt la 
dezgheţul provocat de moartea lui Stalin şi la scurta perioadă de confuzie 
în privinţa direcţiei de urmat. 

Dispariţia lui Stalin îl punea pe Gheorghiu-Dej într-o poziţie 
incomodă, pentru că nu avea certitudinea reconfirmării sale în funcţie de 
către noul suveran de la Kremlin, iar o politică de pacificare socială îi 
putea oferi răgazul necesar pentru o mai bună orientare. 

Probabil această scurtă perioadă de dezgheţ ideologic a provocat şi 
apariţia acestui document care trebuia să ofere o imagine detaliată a 
relaţiei dintre intelectuali şi Partidul Comunist. În această problemă, 


Ralea identifică trei categorii de intelectuali: 


1. unii câştigaţi sau educați complet de învăţătura şi concepţia de viaţă 
marxist-leniniste. „Sunt tovarăşii şi prietenii noştri care susţin 


convinşi şi credincioşi regimul "84 


2.  „Cărturarii ori artiştii nelămuriţi complet ori indiferenți doctrinar sau 


apolitici. Aceştia erau aderenţi pasivi ori colaboratori locali, însă 


formau o masă compactă, numeroasă...” 85 


3. Duşmanii iremediabili. „Aceştia dacă, după o experienţă răbdătoare, 
nu puteau fi câştigaţi, trebuiau părăsiți şi izolați, împiedicaţi să 


saboteze.” 


Pentru fiecare categorie se impunea o abordare diferită, nuanțată de la 
caz la caz. De vreme ce nemulțumirile sunt fireşti pentru categoria a treia, 
cea a duşmanilor, pentru categoria indiferenților era nevoie de o conduită 
atentă, deoarece ei reprezentau majoritatea intelectualilor; de aceea, 
„doleanțele lor trebuie ascultate şi, întrucât nu sunt incompatibile cu 
liniile noastre de conduită, interpretate mai larg, mai uman, mai generos 
ori mai înțelept, trebuiesc satisfăcute”. 

Însă cu adevărat elocvent este faptul că Ralea identifică nemultumiri 
chiar şi la prima categorie de creatori, aceea a fidelilor. „Unii dintre ei, în 
intimitatea lor, pot avea nemulțumiri sau decepții în raport cu unele 


practici greşite. Trebuie căutate şi înțelese cauzele stării lor sufleteşti.”86 


Plecând deci de la acest raport, vedem cum, după aproape un deceniu de 
regim comunist, partidul nu reuşise să-şi fidelizeze intelectualii, ba 
dimpotrivă, stăruise doar nemulțumirea lor profundă. 

Raportul sintetizează nemulțumirile a 50-60 de intelectuali şi 
menționează starea materială precară sau insuficientă, lipsa libertății de 
creație, instabilitatea funcțiilor, dificultăți de schimb şi cunoaştere a 
producției intelectuale din Occident. Primele nemulțumiri se referă la 
salariile mizere, mult sub nivelul pozițiilor similare din Occident, 2.000 
de lei la Bucureşti, 12.000-15.000 la Sorbona. Se adaugă apoi plata în 
funcție de numărul de studenți, ceea ce obliga profesorii facultăților cu 


studenți puțini la eforturi suplimentare. 


Nici situaţia studenţilor nu găseşte un ecou favorabil în raportul din 


1955. Aceştia erau cazaţi deficitar şi insuficient hrăniţi, „aspectul lor fizic 


e adesea acela de oameni subalimentaţi»87. In plus, plasarea lor în muncă 
era improprie, trimişi în provincie în posturi care nu existau sau care erau 
ocupate de mult, „decizie total nepolitică care tinde să compromită în 


ochii tineretului politica generoasă a partidului”88. 


Politica de cadre era complet aberantă şi la sate, „neglijarea 


învăţătorilor care se zbat în sărăcie duce la lipsa de propagandişti la sate 


care ar putea ridica nivelul cultural al masei fărăneşti»89, In acest punct, 
Ralea punctează precis: „In ce priveşte cultivarea învăţătorimii, noi 


suntem, din nenorocire, în urma politicii şcolare a burgheziei”20 


(fraza 
este subliniată şi în original). 

Se adaugă abuzurile pe care puterea locală le săvârşea împotriva 
corpului didactic rural, amintind doar folosirea învăţătorilor la muncile 
câmpului sau la activităţi propagandistice. 

În ceea ce priveşte libertatea de creaţie, Ralea aminteşte lungul drum 
al operei de la autor la publicul său, care dura între şase luni şi trei ani. În 
plus, plata autorului se făcea la pagină, 30.000 de lei pentru 400-500 de 


pagini, însă, cu cât se întârzia apariţia, suma defalcată în timp devenea 


tot mai mică. De vreme ce era recompensată cantitatea, romanele aveau 
tendinţa de a se lungi până la diluare epică. 
Tot din cauza plăţii pe pagină proliferase şi poemul epic ca gen literar, 


în defavoarea sonetului care aproape dispăruse22. 


Mergând în profunzime, Ralea identifică o legătură directă între 
libertatea de creaţie şi calitatea producţiilor artistice. Perioada anilor 


1948-1953 fiind una de coerciţie şi presiune25, nici creaţia literară nu a 


excelat. De teama acuzațiilor, autorii scriau pentru sertar, iar pictorii sau 
sculptorii îşi ascundeau lucrările. 
Cauza principală a acestor situaţii era intervenţia abuzivă şi dogmatică 


a cenzurii „în probleme legate de conţinutul formei, dar şi în legătură cu 


trecutul autorului”24. Urmau semnificaţiile aberante pe care le căpătau 
anumite cuvinte scoase din context, cuvinte care, în imaginaţia 
cenzorului, făceau aluzii la anumite situaţii sau persoane. 

O altă cauză majoră de nemulţumire a intelectualilor viza tematica 
şablonardă, care descuraja orice viziune personală. Mai mult, ideologii de 
partid eliminaseră marile teme ale literaturii — dragostea, suferinţa, 
moartea —, interzicând tratarea lor. De aceea, din cauza impunerii 
manierei de tratare, mulţi creatori au preferat posturi minore, inferioare 
pregătirii lor profesionale. 

Deosebit de iritantă era şi imixtiunea Direcţiei Presei, care, „deşi 


trebuie să verifice linia politică şi ideologică a creaţiei, se amestecă şi în 


realizarea artistică sau tehnică a operei”22. În consecinţă, pentru a scăpa 
de constrângerile ei, scriitorii se refugiază în trecut: de aici proliferarea 
literaturii istorice. 

Ralea nu se sfieşte să menţioneze şi necesitatea reabilitării unor clasici 
ca Liviu Rebreanu, Nicolae Iorga sau C. Stere, după modelul lui Tudor 


Arghezi care „iată! a produs Laudă omului şi 1907». 


Fără a indica direct partidul ca responsabil pentru campania furibundă 
împotriva lui Arghezi, Ralea transferă responsabilitatea Uniunii 
Scriitorilor. Acesteia îi reproşează „o serie de vexaţiuni de demnitate, 
lăsarea lui aproape în mizerie, publicarea de pamflete la adresa sa, [care] 
l-au descurajat şi l-au pironit în sterilitate. S-au pierdut astfel pentru 


cultura socialistă zece ani, în care acest remarcabil poet n-a putut să 


scrie”97. Însă pentru cine avea abilitatea de a lectura printre rânduri era 
evidentă implicarea partidului în acest caz spinos, iar Ralea era destul de 
transparent atunci când scria că Arghezi „n-a putut fi reconsiderat decât cu 


intervenţia directă a conducerii partidului»98. 


În finalul raportului său, Ralea consideră necesară şi diversificarea 
circulaţiei clasicilor străini, a operelor lui Anatole France, Diderot, Zola, 
cât şi jucarea unor piese de Shakespeare, Lope de Vega, Molière, Victor 
Hugo, Gogol, Tolstoi. De asemenea, autorul cerea insistent cenzurii să 
renunţe la mutilarea textelor clasice: „un text clasic nu poate fi mutilat, el 
trebuie cunoscut în întregime, cu calităţi şi defecte, tocmai ca critica 


(sic!), pozitivă şi negativă, să se poată exercita”29. 


Raportul semnat de Mihai Ralea în 1955 face o radiografie destul de 
precisă a vieţii culturale româneşti, fără a fi însă completă. Trebuie să 
remarcăm totuşi că, din poziţia de privilegiat, Ralea îşi asumă riscuri 
imprevizibile într-un regim totalitar. Chiar dacă are inteligenţa şi talentul 
de a masca acuzaţiile sau de a redirecţiona responsabilitatea anumitor 
acţiuni, operaţiunea putea avea totuşi consecinţe dintre cele mai neplăcute 
pentru el. 

Astăzi ştim că societatea românească se afla atunci în pragul unui nou 
val de teroare, iar victimele sale urmau să fie preponderent intelectualii. 
Oscilând între liberalizarea societăţii prin permisivitate la dialog, la critică 
şi conservarea certă a puterii prin opacizare şi dogmatizare, Gheorghiu- 
Dej a ales a doua cale. Teama pierderii puterii era mai profundă decât 


dorinţa obţinerii unor adeziuni sincere. 

O ALTĂ VIZIUNE ASUPRA COLECTIVIZĂRII: 
COTIDIANUL SATELOR 


Octavian Roske 


Încă de la începutul campaniei de colectivizare, Partidul Comunist a 
asociat creşterea productivităţii muncii în agricultură cu intensa, rapida 
mecanizare a lucrărilor agricole. Unindu-şi pământurile pe mari suprafeţe 
şi concentrând forţa de muncă după un plan stabilit de la centru, ţăranii 
colectivişti ar fi trebuit să obţină recolte mai mari folosind cele mai 
moderne utilaje. Spre deosebire de perioada interbelică, necesarul de 
utilaje urma să fie asigurat prin creşterea potenţialului industriei 
constructoare de maşini, renunţându-se astfel la masivele importuri din 


trecut.. În ciuda tonului triumfalist din documentele de partid, extinderea 


mecanizării în primii ani de colectivizare a fost lentă. „Avem nevoie de 
30.000 de tractoare”, observa Gheorghe Vasilichi la Plenara CC al PMR 


e EI 


import, nu putem avea aşa de repede cât avem nevoie.»2 La rândul său, 
ministrul Agriculturii Vasile Vaida remarca în 1950 slaba dotare tehnică a 
noilor structuri colectiviste: „Noi vedem că, la crearea gospodăriilor 
colective, vin câte 50-60 de familii de ţărani cu câte 30 de căruţe, un cal 
sau două vaci, în cel mai bun caz [...]. Ne aflăm într-o situaţie foarte grea 


cu mecanizarea”2. 


Numărul tractoarelor produse în România a crescut de la 3.469 în 
1950 la numai 3.500 în 1955, el ajungând la doar 4.202 în 1956. Cel al 


semănătorilor a crescut de la 450 în 1950 la 1.428 în 1955, pentru ca în 


1956 să scadă la 9014. În 1957, forţa de tracţiune animală din agricultură 


reprezenta încă 67,5%, comparativ cu forţa de tracţiune mecanică, limitată 
la numai 32,5%2. Producţia anuală de tractoare în România va ajunge 


abia în 1960 la 17.102 unităţiS. Producţiei interne i s-au adăugat, în primii 
ani de colectivizare, importurile din Uniunea Sovietică. „Irecerea la 
marea gospodărie agricolă colectivă se poate face cu succes, deoarece 
condiţiile materiale necesare acestei treceri permit acest lucru”, se spunea 
într-o broşură de propagandă editată în 1953. „Marile combine, tractoare, 
secerători şi semănători de tot felul trimise din Uniunea Sovietică şi date 


agriculturii noastre socialiste au dus la o ridicare a producţiei agricole.»7 


Bilanţul mecanizării, cel puţin în primul deceniu al colectivizării, ar trebui 
să includă atât producţia internă, cât şi importurile. Astfel, de la 12.227 de 
tractoare convenţionale de 15 CP, câte existau în România în 1948, s-a 
ajuns la 16.746 în 1951, 23.256 în 1954, 27.108 în 1955, 30.488 în 1956 
şi 32.160 în 1957. Numărul semănătorilor mecanice a crescut de la 5.100 
în 1948 la 6.350 în 1951, 9.376 în 1954, 10.973 în 1955, 12.454 în 1956 şi 


12.679 în 19578. 


Efectuarea în condiţii optime a lucrărilor agricole a depins însă şi de 
înzestrarea Staţiunilor de Maşini şi Tractoare (SMT), care a fost mai lentă 
decât extinderea structurilor colectiviste. Despre slaba dotare tehnică a 


SMT unităţi şi lipsa specialiştilor din agricultură vorbise şi Gheorghiu- 


Dej, cu ocazia plenarei din 3-5 martie 19499. În Regiunea Craiova existau 
în 1950 doar 15 SMT-uri, cu 525 de tractoare fizice, 693 de tractoare 


convenţionale de 15 CP, 88 de semănători mecanice, 291 de batoze pentru 
păioase. În 1953, SMT-urile din aceeaşi regiune dispuneau de 553 de 
tractoare fizice, 723 de tractoare convenţionale de 15 CP, 144 de 


semănători mecanice şi 305 batoze pentru păioaseL0. În 1952 existau în 


România doar 212 SMI-uri, dintre care unele funcționau doar ca ateliere 
de reparaţii. La acea dată, SMI-urile reuşeau să are doar 430.000 de 


hectare aflate în folosinţa gospodăriilor colectiveLi. La sfârşitul anului 


1954 numărul SMT-urilor crescuse doar cu trei faţă de cel din 1952, iar la 
sfârşitul anului 1956 numărul de SM'I-uri ajunsese la 235 care dispuneau 


de 18.700 de tractoare convenţionale de 15 cpt, 


Totuşi, efectele mecanizării întârziau să apară. lată ce îşi aminteşte un 
fost colectivist din comuna Reviga, judeţul Ialomiţa: „La început, GAC-ul 
nu a primit prea mult ajutor extern. Au lucrat cu caii, căruțele şi grapa cu 
dinţi. Aşa s-a semănat grâu între 1959-1961. SMA Andrăşeşti deservea 20 
de comune, iar în Reviga avea o secţie de mecanizare. Aveau tractoare pe 


şenile de tip KDP şi IAR, însă nu reuşeau să execute la timp lucrările»3. 


Abia spre sfârşitul campaniei de colectivizare se înregistrează o creştere a 
gradului de mecanizare a lucrărilor agricole, după cum anunțau cifrele 
comunicate de autorităţi. Spre exemplu, în regiunea Galaţi existau, în 
1961, 4.031 de tractoare convenţionale, 2.100 semănători, 1.136 de 


combine şi alte maşini agricole, adică un potenţial de utilaje agricole mai 


mare decât cel existent în întreaga ţară înainte de 193014. Faţă de 
începuturile colectivizării, lucrările agricole în cooperativele agricole de 
producţie în 1970 erau în mare parte mecanizate. Pentru arat se asigura un 
procent de 97,4% de lucrări mecanizate; pentru semănat, 90,5 %; pentru 
prăşit, 66,6%, faţă de 34,3% în 1963; pentru recoltat păioase, 81,3%, faţă 


de 50,2% în 196312. 


Pe de altă parte, prognozele factorului politic sau ale administraţiei 
producătoare de maşini. Vasile Enache, prim-secretar al Comitetului 
Raional de Partid Botoşani, promitea în 1960 că, la sfârşitul anului 1965, 
vor lucra pe „ogoarele patriei” 100.000 de tractoare, peste 70.000 de 


semănători, peste 43.000 de combine de cereale păioase şi peste 8.000 de 


combine de porumb1€. Conform datelor statistice publicate de Ministerul 
Agriculturii şi Alimentaţiei în 1992, la sfârşitul anului 1965 România 
dispunea de 81.356 de tractoare agricole fizice, 64.266 de semănători cu 


tracţiune mecanică, 35.552 de combine pentru păioase şi 3.143 de 


combine pentru porumbi?. Diferenţele faţă de prognozele din 1960 sunt 
majore, mai ales la combinele pentru porumb, unde nu se ajunsese în 
1965 nici măcar la jumătatea cifrei estimate. Exagerate erau şi estimările 
făcute de conducerea uneia dintre cele mai eficiente structuri colectiviste 
din ţară, GAC „Viaţa nouă” din Sântana, judeţul Arad. Aceştia anunțau în 
1961 că, prin mecanizarea lucrărilor, îmbunătăţirea fertilizării solului şi 
folosirea unor seminţe selecţionate, vor obţine în 1965 producţii de 4.000 
kg de grâu la hectar, 4.000 kg de orz, 6.000 kg de porumb boabe, 3.000 kg 


de floarea-soareluil€. Statisticile oficiale dădeau pentru Regiunea 


Crişana, de care a depins administrativ comuna Sântana, o producţie 
medie la hectar în 1964 de 1.090 kg la grâu, 1.860 kg la orz şi orzoaică şi 


1.860 kg la porumb, cu mult sub cifrele prognozate de conducerea GAC 


„Viaţa Nouă”1?. Decalajul dintre prognoze şi realitate era observat şi de 
Nicolae Ceauşescu la Plenara CC al PCR din 17-19 martie 1970: „Dacă 
nu vom înţelege că trebuie să facem eforturi materiale pentru înzestrarea 


tehnică a acestei ramuri, pentru folosirea largă a cuceririlor agrotehnice şi 


zootehniei moderne, agricultura socialistă nu va duce la rezolvarea 


problemei de fond — creşterea producţiei vegetale şi animale»20. 


Mecanizarea lucrărilor agricole constituie totuşi unul dintre puţinele 
aspecte ale colectivizării despre care martorii au impresii favorabile. 
Dincolo de lozincile ideologice, promisiunea unei mecanizări rapide a 
avut un rol determinant în hotărârea multor ţărani de a semna cererea de 
înscriere în structurile colectiviste. loan Puiac din Cheţani, judeţul Mureş, 
declara într-un interviu din anul 2000: „Oamenii o fost neîncrezători la 


început, repede s-o cunoscut lucrătura, arătura de tractor, faţă de aia făcută 


cu plugul»21. Iustin Bugnar din Ocniţa, judeţul Bistriţa-Năsăud, îşi aduce 
aminte că munca anevoioasă cu vacile la arat a fost înlocuită de 


„tractoarele pe şenile”. „Dacă ştiam”, precizează el referindu-se la 


avantajele mecanizării, „intram mai repede»22. In 1953 se aprecia că un 
tractor ară într-o singură zi cât o pereche de boi în cinci-şase zile, iar 


adâncimea arăturii cu tractorul putea să ajungă la 25 cm25. Sprijinului 


tehnic i s-au adăugat unele facilităţi la semnarea contractelor, mai ales în 
primii ani când SMil-urile au aplicat tarife preferenţiale pentru 
gospodăriile agricole colective, în special pentru cele care aveau un nivel 


economic scăzut? Deşi raportările despre recolte mari se fac, în regimul 


comunist, mai ales în contexte propagandistice, cifrele nu pot fi 
considerate exagerate. Întrebat cum a reuşit să crească producţia de 
porumb de la 900 kg la hectar în 1961 la 8.500 în 1971, Vasile Costache 
din comuna Lucieni, judeţul Dâmboviţa, găsea o explicaţie: „Cu tractorul, 
tovarăşe! Cu tractorul, cu semănătoarea, cu prăşitoarea mecanică, cu 


îngrăşământul chimic, cu agrotehnica pe care am învăţat-o iarnă de iarnă 


la casa-laborator”22, Colectiviştii din GAC „Zorile” din comunca 


Grădinari, regiunea Bucureşti, declarau că au obţinut 2.000 kg de grâu la 


hectar şi 2.500 kg de porumb fiindcă utilizaseră maşini şi tractoare, în 
timp ce gospodăriile individuale care nu dispuneau de aceleaşi mijloace ar 
fi obţinut doar 1.000-1.200 kg de grâu la hectar şi 1.200-1.300 kg de 


porumb la hectar26. Acolo unde recoltele erau mici motivaţia era slaba 


mecanizare a lucrărilor agricole. În opinia inginerului-şef din comuna 
Colțea, judeţul Brăila, numărul mic de tractoare era explicaţia pentru 
recoltele slabe obţinute în 1962 de CAP „9 Mai”, unde prima combină 
intrase în lanurile de grâu ale cooperativei abia în 1960-1961: 1.536 kg de 
grâu la hectar, 2.470 kg de porumb şi 1.490 kg de floarea-soarelui. Prin 


comparaţie, producţia medie obţinută pe terenurile GAS în 1962 fusese de 


2.080 kg de grâu la hectar şi 2.830 kg de porumb2?. 

Dacă factorul politic a considerat aportul mecanizării un element 
hotărâtor în creşterea producţiei agricole, munca în comun, pe suprafeţe 
întinse, pe de o parte, răspundea unui comandament politic, alinierea la 
gândirea stalinistă, iar pe de alta, prelua sugestii din tradiţia cooperatistă 
susținută în România de Partidul Naţional-Ţărănesc în perioada 
interbelică. După ce Lenin arătase că mica proprietate ţărănească nu poate 
asigura progresul în agricultură, şi cu atât mai puţin nu poate „să elibereze 


omenirea de starea de mizerie şi de asuprire în care se află masele”28, 


Stalin a susţinut în 1927 la Congresul al V-lea al partidului că singura 
soluţie este de „a uni, treptat, dar fără oprire, prin presiune şi prin 


exemplu şi convingere, gospodăriile ţărăneşti mici şi foarte mici în mari 


wo w o o 


colective”23, Pe plan intern, doctrina ţărănistă, deşi accepta unele teze 


marxiste, a promovat interesele ţărănimii, văzută ca „o clasă social 


omogenă şi autonomă”30. Într-un articol publicat în ziarul Dreptatea din 
31 iulie 1943, prof. dr. M. Chiriţescu-Arva nota: „Integrarea ţărănimii 


noastre în rolul ei dinamic de clasă producătoare, capabilă de a folosi 
toate mijloacele tehnice şi descoperirile ştiinţei, nu se poate face decât 
prin organizarea eforturilor colective. Organizarea fermei colective se 


impune, deci, ca o necesitate de neînlăturat ce este menită să constituie 


cheia de boltă în noul edificiu al statului ţărănesc”3L. Combinând cele 
două argumente şi sprijinindu-se pe date statistice ce indicau fărâmițarea 
proprietăţii în agricultură, 94% din suprafaţa arabilă fiind deţinută de 
proprietari care aveau între 1 şi 10 hectare, Gheorghiu-Dej promitea, în 
martie 1949, că, atunci când se va trece la munca în comun, pe suprafeţe 
întinse, cu sprijinul tractoarelor şi maşinilor, folosindu-se îngrăşăminte şi 
„datele celei mai avansate ştiinţe agrotehnice din lume, ştiinţa sovietică”, 
producţia la hectar va spori, iar creşterea vitelor va cunoaşte un avânt fără 


precedent2. 


În structurile colectiviste, munca individuală se va desfăşura în cadrul 
unor brigăzi, structuri menite să înlocuiască caracterul imprevizibil al 
activităţii în gospodăriile individuale, printr-o planificare minuțioasă a 
etapelor care asigurau ciclul complet al lucrărilor agricole. „Brigăzile 
permanente de producţie”, formate pe principiul specializării (agricole, 
zootehnice, grădinărit), ar fi trebuit să-i grupeze doar pe ţăranii pricepuţi, 
de regulă 40-60 de indivizi, în echipe de şase, opt persoane, sub 
conducerea unui brigadier, „un membru al gospodăriei cu simţ de 
răspundere, hamic şi cinstit”, ajutat de un „socotitor” care ţinea evidenţa 


lucrărilor32. Uneori brigadierii erau trimişi la cursuri de pregătire sau 


urmau cursuri de agrozootehnie de trei ani, organizate în anumite 


gospodării colectivest. Brigăzile primeau de obicei în grijă acelaşi număr 


de unelte, o suprafaţă egală de teren agricol şi păşune şi animale de 


muncă?2, Munca brigăzilor se desfăşura conform unui plan de producţie 


anual care stabilea ce plante trebuie însămânţate, pe ce suprafeţe, ce 


cantităţi de îngrăşăminte se utilizau, şi succesiunea lucrărilor potrivit unui 


calendar prestabilit38. Desigur, planul menţiona şi cantitatea de produse 
care trebuia obţinută. Pentru a creşte productivitatea muncii în brigăzi 
conducerea GAC declanşa întreceri pentru îndeplinirea şi depăşirea 


planului. Munca fiecărui membru al brigăzii era consemnată într-o fişă 


individuală pentru evidenţa lucrărilor efectuate38. Avantajaţi în acest 


sistem erau cei care proveneau din familii cu mai mulţi membri care 


puteau lucra, acumulând astfel un număr sporit de zile-muncă39. Pe de 
altă parte, cei care erau mai obişnuiţi cu lucrările agricole erau 
nemulţumiţi de superficialitatea altor membri din brigadă. „La colectiv nu 
ştiai cum lucrează alţii. Eu săpam bine la porumb, dar venea altul şi la 


praşila a doua săpa prost”, declară V.S. din satul Reviga, într-un interviu 


din 200240. Alţii se plângeau că în brigăzi trebuiau să facă şi munca 


lăsată în urmă de „leneşi” şi „bețivani” 4t, 


Au existat şi gospodării colective de succes. De exemplu, GAC „Viața 
nouă” din Sântana, județul Arad, pornise de la un fond de bază de 32.418 
lei în 1950 pentru a ajunge în 1960 la 10.000.000 de lei, ceea a făcut 


posibilă alocarea de fonduri pentru cheltuieli social-culturale (50.000 de 


lei) şi de ajutorare (105.258)42. GAC „Vasile Roaită” din satul 
Oprişeneşti, raionul Filimon Sârbu, avea la înfiinţare, în 1950, un fond de 


bază de 150.000 de lei. La sfârşitul anului 1959 acesta ajunsese la 


1.656.551 lej, GAC „Înainte” din Berveni, raionul Carei, Regiunea 
Baia Mare, raporta la sfârşitul anului 1957 un fond de bază de 3.863.479 


de lei, o creştere de aproape 2,5 ori faţă de anul 195344. În 1958, GAC 


„11 Iunie 1948” din comuna Pechea, Regiunea Galaţi, care exploata o 


suprafaţă de 44.664 ha, dispunea de un fond de bază de 2.500.000 de 


lei42, Mai târziu, regimul a încercat să acorde stimulente celor care îşi 


îndeplineau planul. În acest sens, a fost adoptată o hotărâre în şedinţa de 
lucru a CC al PCR din 23 noiembrie 1970 prin care s-a renunţat la 
sistemul bazat pe zile-muncă în CAP, introducându-se retribuirea pe baza 
acordului global, care dădea „posibilităţi nelimitate de câştig 
cooperatorilor”, legând direct „retribuirea acestora de rezultatele obţinute 


în producție”48, 


Dacă sistemul muncii în comun ar fi asigurat o productivitate mărită 
pe termen lung, probabil că statul nu ar fi trebuit să susțină financiar 
GAC-urile şi apoi CAP-urile, iar asigurarea fondului de stat cu produse nu 
s-ar fi bazat, în mare măsură, tot pe gospodăriile individuale. În mai 1953, 


Gheorghiu-Dej atrăgea atenția că GAC-urile „furnizează încă cereale 


Ca EI 


au»47. Cauzele erau de natură economică şi organizatorică, observa 
Gheorghiu-Dej la acea dată. Conform unei note informative trimise 
Sfatului Popular Regional Dolj la 17 septembrie 1951, pierderile estimate 
pentru GAC „Victoria Socialismului” erau de 869.000 de lei. Cauza era 


producţia prea mică la hectar. Specialiştii de la Institutul de Cercetări 


Economice apreciau în 1973 că „agricultura cooperatistă nu a contribuit 


e EI 


venitului naţional obţinut în agricultură”4?. În octombrie 1977, Nicolae 
Ceauşescu, vorbind din nou despre problemele cu care se confruntau 
structurile colectiviste, cerea CAP-urilor să „acorde mai multă atenţie 


problemelor de eficienţă economică, reducerii cheltuielilor materiale şi de 


producţie»20. Dacă la început ineficienţa economică a fost asumată ca un 


preţ al aplicării stricte a unui model ideologic, după 1965 ea a fost pusă pe 


seama proastei administrări şi a lipsei de disciplină în sistem. Pentru a 
acoperi cheltuielile şi pierderile din sectorul socialist în agricultură, 
guvernul era obligat să avanseze sume de la bugetul de stat, după cum 
rezultă din declaraţia lui Nicolae Ceauşescu din aprilie 1986, de la Plenara 
CC al PCR: „De ce trebuie să finanţăm noi agricultura, de la început şi 
până la sfârşit, şi să dăm avansul pentru toată producţia agricolă pe care 
am contractat-o, ca producătorii să cheltuiască banii şi apoi, când vin să 
predea producţia, să ne spună că n-o mai au? În agricultură practic, 
începând din aprilie — vorbesc acum de sectorul vegetal — trebuie să iasă 


legume şi, practic, să aibă încasări în fiecare lună, din care să-şi finanţeze 


activitatea”2L, Instituită încă din primii ani ai colectivizării, această 
practică a continuat până în 1989. Trifan Pascu, fost preşedinte de CAP, 
mărturisea că în jurul anului 1980 „salariile se luau din credite de la stat. 
Ne critica de o sută de ori şi, după aceea, îţi dădea credit, şi la sfârşit de an 


se iartă creditele. Nu erai sigur de nimic”22, 


Dacă principiul muncii în comun nu a reuşit să facă din structurile 
colectiviste nişte instituţii profitabile, pe termen scurt şi la nivel 
individual el a adus unele beneficii, mai ales acelor categorii de ţărani cu 
un potenţial economic modest la intrarea în GAC. Nu numai mărturiile 
consemnate de broşurile de propagandă din perioada comunistă, dar şi 
declaraţiile martorilor după 1989 confirmă un grad ridicat de satisfacţie 

faţă de „răsplata muncii” în brigăzi. Există cel puţin două explicaţii pentru 
acest mod de administrare a „belşugului” la nivelul unei structuri 
colectiviste. Mai întâi, se poate constata că experienţa unor beneficii 
substanţiale suprapune perioadele de început ale GAC sau CAP, când, din 
dorinţa de a stimula adeziunea ţăranilor nehotărâţi, conducerea 


structurilor colectiviste administra „belşugul” într-un regim de maximă 


generozitate. A doua explicaţie ţine de condiţia materială a fiecărei familii 


şi de raportul dintre cât se pierduse prin înscrierea în GAC, de la teren şi 
animale până la utilaje şi sămânță, şi cât se câştiga în urma zilelor-muncă 
în brigăzile din comună. Acolo unde înscrierea a avut ca efect 
deposedarea de un cumul substanţial de bunuri, beneficiile acordate la 
sfârşitul anului pentru munca în comun nu puteau anula frustrările, 
regretul de a fi semnat o adeziune care, de cele mai multe ori, a schimbat 
destinul întregii familii. 

Desigur că, în afară de marii deposedaţi, existau numeroase familii 
care nu aveau ce regreta că deveniseră colectiviste. Pentru acestea, 
administrarea „belşugului” confirma principiul după care „se dă fiecăruia 


potrivit cu numărul de zile-muncă făcute şi cu rezultatele pe care le-a 


dobândit în munca făcută”23. Marin Muşat din comuna Siliştea, judeţul 
Teleorman, povesteşte că în primii ani de activitate ai structurii 
colectiviste „membrii GAC luau căruţe de porumb şi bani”, iar lon Burcea 
din aceeaşi comună îşi aminteşte că în primul an, pentru 500 de zile- 


muncă acumulate de tatăl şi sora lui, familia a umplut un pătul de 


porumb. O familie din satul Dobrosloveni, despre care se spunea că 
înainte de colectivizare mânca „mămăligă cu ceapă”, a luat după prima 
recoltă organizată la GAC „Viaţa Nouă” o cantitate atât de mare de 
porumb, încât nu a avut unde s-o depoziteze. După ce şi-au dus produsele 


acasă, ei au organizat o petrecere în familie, bucurându-se că noul GAC 


„i-a făcut oameni”22, Dumitru Pantea din comuna Sântana, regiunea 
Arad, primea în 1951 pentru munca depusă la GAC 20.243 kg produse 
diferite, faţă de 1.700 kg cât obținuse în 1949 când lucra singur pe terenul 


său. Un colectivist din GAC „7 Noiembrie” din comuna Furculeşti, 


regiunea Teleorman, care lucrase cu familia sa 953 zile-muncă, a primit la 


împărţirea veniturilor, în 1951, 9.396 kg de grâu, 3.656 kg de porumb, 


734 kg de floarea-soarelui, 467 kg de ceapă, 350 kg de cartofi, 22 kg de 


fir de bumbac, 187 m de ţesături de bumbac? loan Tanki, membru în 
GAC „Budai Nagy Antal” din comuna Andrid, judeţul Maramureş, 
declara la 25 noiembrie 1951 că a primit, pentru 746 de zile-muncă, 3.352 
kg de grâu, 312 kg de secară, 5.029 kg de porumb, 3.725 kg de cartofi, 
402 kg de floarea-soarelui, 2.011 kg de sfeclă, 6.000 kg de fân, 700 kg de 
paie şi 40.000 de lei. „Atâta recoltă cât am primit eu nici un mijlocaş 


înstărit nu are”, observa loan Tanki28, Tot în toamna anului 1951, un 


colectivist din GAC „30 Decembrie” din comuna Costeşti, Regiunea 
Teleorman, primea pentru 745 de zile-muncă 2.652 kg de grâu, 3.000 kg 
de porumb, 156 m de pânză şi peste 80.000 de lei, iar un colectivist din 
GAC „Zorile” din comuna Grădinari, Regiunea Bucureşti, primea pentru 
736 de zile-muncă 2.665 kg de porumb, 275 kg de zarzavat, 839 kg de 


cartofi, 331 kg de ceapă, 246 1 de vin şi 53.735 de lei vechi22, Nicolae 
Anton din comuna Păstrăveni, Raionul Tg. Neamţ, primea, împreună cu 
soţia, în 1952, pentru 520 de zile-muncă, 3.373 kg de grâu, 2.100 kg de 


porumb, 614 de kg furaje şi „o importantă sumă de bani”50. în timp ce 
ţăranii colectivişti îşi primeau răsplata muncii, chiaburii erau obligaţi, sub 
ameninţarea pedepsei cu închisoarea, să predea cote de produse agricole, 
carne şi lapte. Astfel, un proprietar de pământ care deţinea 12 hectare şi 
50 de ari trebuia să predea statului în 1952 2.200 kg de grâu, 600 kg de 
ovăz, 3.400 kg de porumb, 700 kg de floarea-soarelui, 300 kg de mazăre, 
1.470 kg de furaje, la care se adăugau restantele din 1951. În 1954, un 
proprietar de pământ care deţinea o suprafaţă de 18 hectare era obligat să 
predea statului 3.503 kg de grâu, 299 kg de porumb, 447 kg de alte boabe, 
195 kg de floarea-soarelui, 334 kg de ceapă, 1.165 kg de fân, 182 kg de 


carne de vită, 58 kg de carne de porc, 264 | de lapte de vacă, 6 kg de 


Mărturiile din ultimii ani ai campaniei de colectivizare se derulează în 
acelaşi ton, indicând un grad sporit de satisfacţie pentru felul în care 
conducerea structurilor colectiviste administra „belşugul”. Colectivistul 
Ion Ştefan de la GAC „11 Iunie”? din comuna Pechea primea în 1957 
pentru munca familiei sale, socotită în 612 zile-muncă, 5.509 kg de 
porumb, 3.060 kg de grâu, 459 kg de floarea-soarelui, 244 kg de orz, 61 
kg de ovăz, 91 kg de fasole, 183 kg de cartofi, 61 kg de varză, 3.672 kg de 
fân, 214 l de vin, 30 kg de brânză, 3,67 kg de lână şi 5.509 lei. Familia 
colectivistului Gheorghe Sofian de la GAC „Unirea”, Bucecea, Raionul 
Botoşani, primea în 1960 pentru cele aproape 300 de zile-muncă 810 kg 
de grâu, 1.800 kg de porumb, 22,5 kg de brânză, 35 1 de ulei, 150 kg de 


zarzavaturi şi 3.600 leiS2. Familia colectivistului Teodor Cilan, formată 


din trei persoane, care muncea la GAC „Viaţa Nouă” din comuna 
Sântana, judeţul Arad, a primit în 1960, pentru 580 zile-muncă, 2.528 kg 
de grâu, 2.900 kg de porumb, 284 kg de orz, 9 kg de brânză, 125 kg de 


zahăr şi 8.704 lei. Cilan a mai primit în plus pentru depăşirea planului 325 


kg de grâu, 80 kg de orz şi 1.840 kg de porumbS3. Gh. loan Avădanei de 
la GAC „Zorii Socialismului”, din comuna Săuceşti, Raionul Bacău, 
obținea în 1960 pentru munca depusă împreună cu alţi doi membri ai 
familiei 4.179 kg de porumb şi grâu, 298 kg de orzoaică, 166 kg de zahăr, 
265 kg de cartofi, 166 kg de varză, 120 kg de ceapă şi praz, 1.513 kg de 


paie de orz şi ovăz, 2.256 kg de coceni, brânză, lână, prune şi 8.964 lei94. 


Gheorghe Achiţei, colectivist din comuna Negrileşti, Raionul Tecuci, 
declara: „În 1960 familia mea a primit o cantitate de 3.500 kg de grâu, 
4.500 kg de porumb ştiuleţi, 500 kg de orz şi ovăz, 250 kg de cartofi, 250 


kg de ceapă şi alte produse”62. În plus, Achiţei primise 9.000 de lei. Că 
Gheorghe Achiţei considera că făcuse o alegere corectă atunci când 
semnase adeziunea la GAC o arată chiar declaraţia sa: „Puţinii ani de 
când muncim în gospodăria colectivă ne-au adus în casă numai fericire şi 
belşug, cum n-am avut nicicând. Viaţa noastră este aşa legată de 
gospodăria colectivă, încât n-aş putea să mă despart de ea pentru nimic în 
lume. Cum ai putea fugi de fericire? E singurul lucru pe care şi-l doresc 


oamenii şi pe acesta mi l-a dat numai gospodăria colectivă»88. 


Valoarea unei zile-muncă nu era fixă, ci depindea de mai mulţi factori. 
Normele după care se făceau plăţile erau stabilite de adunarea generală a 


GAC, ţinându-se seama de „cantitatea şi calitatea muncii, de condiţiile de 


muncă, precum şi de calificarea muncitorului” £Z. Astfel, la GAC „11 


Iunie 1948” din comuna Pechea, Regiunea Galați, o zi-muncă în 1958 era 


plătită cu 35 de lei, faţă de 15 lei în 195088, O zi-muncă la GAC „Vasile 
Roaită”, satul Oprişeneşti, era plătită în 1960 cu 31,40 lei. La această 
sumă se adăugau banii şi produsele ca plată suplimentară pentru depăşirea 


producţieie?. În Raionul Botoşani, în 1960 valoarea unei zile-muncă în 


produse şi bani se situa între 25 şi 32 de JeiZ0. La GAC „23 August” din 


comuna Iernut ziua-muncă în 1960 era de 26 de lei, faţă de 10 lei, 
valoarea sa din 19524, În 1966, la CAP din comuna Vaida, Regiunea 


Crişana, valoarea zilei-muncă ajunsese la 31 de leiZ2, 

Dincolo de beneficiile muncii în comun, ţăranul colectivist era 
îndemnat să se bucure de o emancipare, un ideal pe care partidele de 
guvernământ din perioada interbelică nu reușiseră să-l atingă decât parţial. 
Conform documentelor de partid, colectivizarea aducea nu numai 


speranţa într-o viaţă îmbelşugată, ci şi eliberarea de sub orice formă de 


asuprire, precum şi eliminarea condiţiei mizere în care ţăranii săraci 
fuseseră obligaţi să trăiască. Pentru colectiviştii din Pechea, Regiunea 
Galaţi, înfinţarea gospodăriei în 1949 a „pecetluit victoria ţăranilor 


muncitori în calea spre o viaţă mai bună, bogată şi îmbelşugată, lipsită de 


exploatare, umilinţă şi întuneric» 73, Despre colectivistul Dumitru Drăgan 
din GAC „Zorile” comuna Grăinari se spunea că a scăpat de exploatare. 


„Când argăţea la chiaburii Vilea Bocu şi Ioniţă Marton nici nu visa să 


poată ieşi vreodată din sărăcie, să trăiască o viaţă omenească.” Zé Într-o 
adunare publică organizată în comuna Berveni, județul Maramureș, la 2 
octombrie 1950, şase membri colectivişti arătau că „înainte de a intra în 
GAC pe la sfârşitul lunii decembrie nu mai aveau pâine ce să dea la copii, 
deşi munceau zi şi noapte la chiaburi”, în timp ce în noile condiții, 


primind doar 15% din avansul de la GAC, şi-au asigurat pâinea pe un an 


întregZ2, 

Asemenea aprecieri se întâlnesc frecvent în broşurile de propagandă 
de la începutul anilor 1950, când Partidul Comunist vedea în alianţa dintre 
clasa muncitoare şi țărănimea săracă un mijloc de a-i distruge pe chiaburi, 
pătura înstărită de la sate, principalul obstacol în instalarea structurilor 
colectiviste. „Toată viaţa am argăţit la curtea bogătanilor”, spunea Marin 


Gâscă din comuna Scărişoara, înscris în GAC „Partizanii Păcii” în 


195276. Colectivistul Vasile Ivan din GAC din comuna Păstrăvani, 
Raionul Târgu-Neamţ, declara în 1952: „Niciodată în cei 63 de ani de 
viaţă pe care îi am n-am apucat să am atâta belşug în casă. O viaţă 
întreagă am argăţit pe la câinii de chiaburi şi m-am ales cu sărăcia şi 
amarul. Acum s-au schimbat lucrurile. Am urmat povaţa partidului şi ca 


mine au făcut sute de ţărani şi rodul iată-l: bucuria şi belşugul” Z., 


Broşura în care era reprodusă declarația respectivă fusese tipărită în 1953 


sub coordonarea Comitetului pentru aşezămintele culturale de pe lângă 
Consiliul de Miniştri al RPR, Serviciul de propagandă, şi era prezentată în 
cadrul unor conferinţe la căminele culturale. Deşi moşierii fuseseră 
eliminaţi încă din martie 1949, prin aplicarea Decretului nr. 83, când toate 
exploatările agricole, imobilele, instalaţiile agricole şi materialele 
destinate exploatării agricole au trecut în proprietatea statului, iar 
chiaburii, după ce li se impuseseră cote şi impozite majorate şi în cazul 
neachitării cotelor fuseseră condamnaţi la închisoare şi, în unele situaţii, li 
se confiscase averea, ajunseseră în 1958 să mai reprezinte doar 1,58% din 


totalul gospodăriilor tărăneştiZ8, totuşi propaganda de partid a continuat 


să-i evoce, pentru a sublinia contrastul cu lumea veche. „Erau vremuri 
grele pe atunci”, povesteşte Ştefan Cojocaru de la GAC „Partizanii Păcii”, 
comuna Scărişoara, Raionul Caracal, în 1961. „Trudeam din zori până 
noaptea târziu pe moşiile boierilor. Toamna când trebuia să împărţim 
bucatele ne alegeam cu un sac, doi de mălai. Pâine mâncam numai la zile 


»79 „Ce viaţă a dus în trecut Ilie Munteanu?”, se 


mari, că n-aveam. 
întreabă autorii unei broşuri de propagandă din Regiunea Galaţi din 1961. 
„Locuia într-o casă ca vai de ea, o cocioabă. Înscriindu-se în colectivă, 
Ilie Munteanu şi-a făcut viaţa din ce în ce mai bună. Veniturile obţinute, 
an de an tot mai mari, i-au permis să-şi facă o casă nouă, să-şi cumpere 
aparat radio, bicicletă, să-şi tragă lumină electrică şi, în plus, să aibă 


»80 Având în vedere numărul mare de ţărani angajaţi să 


bucate din belşug. 
lucreze pe terenurile chiaburilor, este posibil ca unele mărturii să reflecte 
experienţe personale. Astfel, conform recensământului agricol din 1941, 
pe pământurile moşiereşti şi chiabureşti erau angajaţi permanent 
aproximativ 200.000 de lucrători, iar peste 800.000 de ţărani lucrau şi pe 
alte exploatări agricole pentru a obţine venituri suplimentare. Pe de altă 


parte, în memoria satului chiaburii rămâneau ca gospodari pricepuţi, care, 


având ştiinţa folosirii bazei tehnice, a îngrăşămintelor naturale şi a 
seminţelor selecţionate pentru cultură, reuşiseră să reinvestească profitul, 
cumpărând sau luând în arendă alte suprafeţe de pământ. Dând dovadă de 
un comportament economic formativ, ei continuau să aibă o influenţă 
considerabilă asupra comunităţii locale, fapt recunoscut chiar de 
Gheorghiu-Dej: „Şi în ochii ţăranilor, chiaburimea trece încă drept nişte 


oameni vrednici, buni gospodari”&. 


Beneficiarii colectivizării, după cum susțineau documentele de partid, 
nu erau numai gospodăriile individuale, ci întreaga comunitate. Dintre 
efectele binefăcătoare ale colectivizării, conform statisticilor oficiale, cele 
mai vizibile au fost electrificarea satelor, creşterea numărului de locuinţe 
noi, construcţia de cămine culturale, biblioteci şi şcoli, precum şi un acces 
mai mare la bunurile de larg consum. lată cum este descrisă comuna 
Iernut după zece ani de colectivizare. „La tot pasul, ochii îţi întâlnesc case 
noi, frumoase, spaţioase, confortabile. Numărul colectiviştilor care în 
ultimii ani şi-au clădit case se ridică la 186. În locuinţe, lumină electrică, 
căci cu trei ani în urmă satul a fost electrificat. Aparatul de radio, fierul de 
călcat electric, bicicleta, maşina de cusut au devenit obiecte obişnuite în 
casele colectiviştilor iernuţeni. În sat sunt 300 de aparate de radio, 240 de 


biciclete."82 


„Când te-ai dus în colectiv, ai crezut că mergi într-un oraş”, 
declară într-un interviu din anul 2001 S.A., care intrase în GAC „Viaţa 
Nouă” din Sântana în 1962. Colectiviştii beneficiau de o baie, grădiniță- 


creşă, unde copiii celor plecaţi la lucru erau îngrijiţi gratuit până seara, şi 


un club unde se putea juca şah şi biliard. La sfârşitul lui 1955 existau în 
satele României 12.025 de cămine culturale şi case de citit, 712 biblioteci 


comunale şi 11.428 de biblioteci sătești Într-un singur an, 1959, 16 


colectivişti de la GAC „Vasile Roaită” din satul Oprişeneşti îşi 


construiseră case noi, iar alţi 15 colectivişti îşi cumpăraseră aparate de 


radio82, În comuna Săuceşti, Raionul Bacău, în 1960, după opt ani de la 


înfiinţarea GAC „Zorile Socialismului”, din 295 de familii, peste 25 şi-au 
cumpărat mobilă nouă, 67 aveau aparate de radio, 20 — maşini de cusut, 


două şi-au cumpărat televizoare, iar altele două — motociclete86. În 


Regiunea Galaţi, numărul caselor nou construite în perioada 1957-1960 s- 


ar fi ridicat la 15.000, iar cel al satelor electrificate ar fi ajuns de la 21 în 


1950 la 112 în 196187. Uneori, investiţiile pentru electrificarea 


localităţilor se făcuseră prin implicarea GAC din comunele respective8&. 


Bilanţul colectivizării în Dobrogea s-ar fi măsurat în 1961 în construcţia 
sau renovarea a 33.000 de case şi achiziţionarea a 25.000 de aparate de 
radio, precum şi a unui număr important de biciclete, aragazuri, covoare 


sau mobilă8?, Bilanţul la nivelul anului 1971 în judeţul Gorj ar fi fost de 


357 de sate electrificate, beneficiarii acestei modernizări fiind 32.000 de 


familii ţărăneşti care „au înlocuit lampa de petrol cu becul electric»90. Un 
alt semn distinctiv al modernizării satului, sub influenţa procesului de 
colectivizare, îl reprezintă extinderea reţelei de apă potabilă. Astfel, în 


1971, din 194 de sate ale judeţului Constanţa, în 141 erau deja introduse 


reţelele de apă potabilă% 

De departe, cele mai mari progrese sub impactul colectivizării se 
înregistraseră, după datele consemnate de istoriografia perioadei 
comuniste, în domeniul construcției de locuințe, al şcolilor şi al 
localităților electrificate. În perioada 1951-1963 la sate s-ar fi construit 
peste 830.000 de case. Numărul şcolilor de cultură generală se ridica în 
1962 la 6.250, adică era de opt ori mai mare comparativ cu 1939, iar 


numărul satelor electrificate — la 5.520, faţă de 450 câte existau în 


193892. Meritul acestor realizări era atribuit politicii Partidului Comunist, 
după cum susţinea în 1971 Dumitru Mursa, din comuna Plugari, judeţul 


laşi: 


Cooperativa agricolă ne-a dat nouă, ţăranilor, viaţa pe care o râvneam. Aşa ne-au spus 
comuniştii. Comuniştii sunt oamenii adevărului şi ai dreptăţii. Noi am fost însetaţi de dreptate. 
Acum o avem. De aceea suntem legaţi cu toată fiinţa de partidul nostru comunist. Satul nostru 
s-a schimbat că nu-l mai recunosc cei care au plecat mai de mult de pe aceste meleaguri. Case 


noi s-au construit peste tot. Avem un cămin cultural, un dispensar nou, un magazin universal 


modern. 


Modernizarea satului nu i-a împiedicat pe ţărani să migreze spre 
oraşele apropiate, în căutarea unor slujbe stabile care le ofereau şi garanţia 
unei pensii decente. Fenomenul începe să se contureze spre finalul 
colectivizării, când devine evident că Partidul Comunist nu-şi îngăduise 
decât un scurt răgaz, în anii 1953-1957, şi că desăvârşirea colectivizării, 
scoasă acum de sub influenţa modelului colhoznic şi prezentată ca un 
factor de progres pentru întreaga societate, va duce la deposedarea de 
pământ, unelte şi animale într-un timp scurt. Munca în brigăzi, în cadrul 
structurii colectiviste, era departe de a asigura o securitate materială. 
Răsplata muncii în comun, în ciuda promisiunilor lansate în timpul 
campaniei de colectivizare, era sub aşteptări. Gheorghe Şerban din satul 
Aurel Vlaicu, Regiunea Hunedoara, îşi aminteşte: „În primul an, am arat 
tot bine, cu caii şi cu vitele. Şi-apăi toamna... n-am căpătat 1.500 kile de 


porumb. Eu şi soţia. Şi-am lucrat toată vara cu caii şi cu vitele»24 


. Ştefan 
Iosif Lazăr din acelaşi sat povesteşte într-un interviu din 1999 că a muncit 


doi ani la colectiv, primind 2 lei pe zi şi un kilogram de „bucate»92. În 


Dărăbani, Regiunea Suceava, se plăteau 2 lei pe zi, în urma unei hotărâri a 


adunării generale din 1957. Ca produse, colectiviştii primeau pentru o zi- 


muncă 8 kg de grâu, 1,5 kg de orz, 0,120 kg de brânză, 0,014 kg de lână, 
0,200 kg de ceapă, 0,012 kg de miere, 9 kg de paie, 3 kg de fân. 


Comparativ cu alte GAC-uri, cei din Dărăbani erau mai slab retribuiţi2?. 
Plecările din GAC aveau de multe ori ca motiv retribuţia prea mică în 
raport cu munca depusă. După cum se arată într-un raport al Procuraturii 
Regiunii Constanţa din 1953, ţăranii părăseau în masă GAC, fiindcă, deşi 
li se promisese că vor fi scutiţi de cote şi impozite, acest lucru nu s-a 
întâmplat, iar cantitatea de cereale primită pentru ziua-muncă era 
insuficientă. Pe de altă parte, ei constatau că gospodăriile particulare 
obțineau recolte mai mari decât GAC, asigurându-şi astfel necesarul de 


produseJ?. loan Rogoz din Brad povesteşte într-un interviu din 2006: 


„Cei care s-au înscris în CAP lucrau zi-lumină, primind în schimbul 


muncii produse, care nu erau îndeajuns supraviețuirii” 28, Cei care 
îndrăzneau să facă publică incapacitatea GAC-urilor de a asigura un venit 
minim erau condamnați după proceduri sumare. Marin Stoica din comuna 
Cosmeşti-Videle le spunea în 1958 consătenilor că, dacă se vor înscrie în 


GAC, vor muri de foame. A fost arestat în 1959 şi condamnat la trei ani 


de închisoare corecţională2?. Ioan Crişan din satul Băgău, Regiunea Cluj, 
vorbise în acelaşi fel, afirmând în 1959 că intrarea în colectivă nu le va 
asigura sătenilor pâinea zilnică. A fost condamnat la opt ani de închisoare 


corecţionalăL00 


. Letiţia Lupea din satul Ţebea, comuna Baia de Criş, 
declara într-un interviu din 2005: „Colectivul nu ştiu dacă a avut ceva 
bun. A fost rău, că nu aveai salariu, nu-ţi dădea nimic, dacă nu aveai din 
altă parte, nu aveai cu ce trăi. Îţi dădea la zi-muncă, dacă se făcea, un 
kilogram-două: noa du-te şi sapă şi seceră; două zile făceai pe o zi; noa, a 


fost bine? Că nici la colectiv nu puteai să trăieşti. Nu căpătai bani de la 


colectiv, n-aveai ce mânca»10l. Colectiviştii erau obligaţi să se achite de 


obligaţiile lor faţă de GAC sub ameninţarea că nu vor mai putea 
achiziţiona alimente de la cooperativa din sat. Pompiliu Bărbulea din satul 
Aurel Vlaicu, Regiunea Hunedoara, declară: „Venea pita la cooperativă şi 


nu dădea dacă spunea primarul că nu şi-o făcut zilele de muncă sau nu şi- 


O săpat» L02. În ciuda raportărilor triumfaliste care vorbeau de sume uriaşe 
ca echivalent pentru ziua-muncă, martorii susţin că plata de la GAC abia 
dacă era suficientă pentru asigurarea hranei. B.S. din comuna Ieud susţine 
că la începutul anilor 1960 ziua-muncă era retribuită cu 14 lei, în timp ce 


mâncarea la cantină costa 12 lej103. 


Sentimentul de inechitate era amplificat şi de manifestările de 


favoritism. „La împărţire, toamna, şefii luau mai mult, muncitorii luau 


mai puţin. Nu ne ajungeam.»104 Despre preşedintele CAP din satul Ţebea 
se povesteşte că îşi făcea partea sa, după cum susţine Constantin Leac, din 
acelaşi sat, într-un interviu din 2006: „Noi nu căpătam 10 kg de cartofi, 


dar la el veneam cu 16 saci, nu-l controla nimeni. De jos până sus era 


aceeaşi tactică» 105. După unele mărturii, nici brigadierii nu ar fi reuşit să- 
şi asigure un minim de subzistență. Toma Mariş, fost brigadier în satul 


Aurel Vlaicu, Regiunea Hunedoara, declara: „Trăiam foarte rău, n-aveam 


ce mânca»106. Că răsplata muncii era insuficientă o recunosc şi fostele 
cadre de conducere ale structurilor colectiviste. Pascu Trifan, fost 
preşedinte de CAP, recunoaşte într-un interviu din 2006 că nu putea 
recompensa echitabil munca oamenilor: „Din punctul de vedere al 
preţuirii şi al răsplătirii muncii, CAP a avut defecţiunea lui — că a muncit 
omul, şi nu i s-a plătit. Că am ajuns să zic: Măi, vino azi la muncă, dar să 
ştii că nu am de unde te plăti, să nu vii mâine să-mi ceri, că nu am de unde 
te plăti. Deci a fost o mare greşeală. Putea să se organizeze şi activitatea 


în CAP cu o răsplată, dar statul a vrut să înghită tot>107, 


Incapacitatea structurilor colectiviste de a asigura stabilitate 
economică familiilor care fuseseră deposedate de pământ, unelte şi 
animale, în schimbul unei vieţi îmbelşugate, a generat două fenomene. O 
parte dintre ţărani, împreună cu familiile lor, au migrat spre zonele urbane 
limitrofe, căutând o sursă de venit sigură în industrie, construcţii sau 
minerit. Alţii au preferat soluţia navetismului, angajându-se în slujbe care 
le permiteau să revină periodic acasă, unde puteau să-şi îngrijească în 
continuare lotul individual. „În cadru’ CAP nu se putea supravieţui cu 
ceea ce se câştiga, fiind o zonă de munte şi absolut necesita să fim 
angajaţi undeva. Norocu” că în cadru” zonei în comună, în special, a fost o 
serie întreagă de întreprinderi care au permis angajarea tuturor locuitorilor 
din comună, din Brad şi chiar din satele din jur. A fost întreprinderea 
minieră Barza, aici au fost cei mai mulţi angajaţi, în jur de 7.000 de 
oameni,” declara Nicolae Ruda din satul Zdrapţi, comuna Crişcior, într-o 


anchetă de istorie orală din 2005108. Migraţia spre oraş a colectiviştilor 


din comuna Mirşid, după 1964, s-a datorat în primul rând rechiziţionării 
terenurilor şi uneltelor, animalelor şi produselor agricole, îngrădirii 
accesului la credite cu dobânzi mici, impozitelor excesive şi 
comportamentului abuziv al autorităţilor locale. Nu numai simpli membri 


ai GAC au ales să plece la Baia Mare, Zalău sau Cluj, ci şi o parte din 


consiliul de conducereL09, După încheierea colectivizării, majoritatea 
bărbaţilor s-au angajat la oraş, fiindcă, după cum susţine Letiţia Lupea din 
satul Ţebea, comuna Baia de Criş, într-un interviu din 2005, cu ce se 
câştiga „de la colectiv nu puteai să trăieşti. Nu căpătai bani de la colectiv 
şi oamenii se duceau pe unde căpătau bani. Toţi s-au angajat; înainte de 


colectiv n-au fost angajaţi decât puţini, în perioada colectivului s-au 


angajat toţi, că n-aveau ce mânca»110. Modernizarea satului s-ar datora 


nu belşugului GAC, aşa cum clamau documentele de partid, ci veniturilor 


obţinute de cei plecaţi la oraş, o parte a acestora fiind investite în 
construcţia de locuinţe şi achiziţii de bunuri. Rodica Doica din satul 
Zdrapţi, comuna Crişcior, declara într-un interviu din 2005: „La 
prosperitatea satului CAP-ul nicidecum nu a contribuit, ci Întreprinderea 
Minieră Barza a contribuit în proporţie de 100% — la ceea ce se vede 


astăzi la Zdrapţi, case noi şi frumoase” H4, 


Nedorind să-şi abandoneze satul, unele femei au preferat naveta, 
lucrând în paralel la oraş şi în structura colectivistă. Leontina Florea din 
satul Rişca, comuna Baia de Criş, declara într-un interviu din mai 2006: 
„M-am angajat la Policlinica din Brad, mergeam dimineața cu cursa cu 
minerii şi veneam la două şi numai repede mâncam şi mergeam la 


colectiv, eram angajată la colectiv la vaci. Şi mă duceam la vaci. Eram 


întruna la lucru»LL2. Voichiţa Ruda din satul Zdrapţi, comuna Crişcior, 
povesteşte într-un interviu din 2005: „Când nu eram la serviciu, mergeam 
la grădină, tot la CAP: la morcovi, păstârnac, varză, ardei, la curăţat, la 
plantat, la plivit, săpam; roşiile — legate, stropite, castraveți erau — ne 


chemau la cules şi îi ducea după aia la cantină, la aprozare. Nu se ţinea 


cont că era sărbătoare sau zi de lucru”Ll3. Fenomenul a fost subliniat şi 
de specialiştii în economie, care vorbeau în 1973 de un proces de 
„feminizare” a muncilor agricole, dublat de unul de „relativă îmbătrânire” 
a forţei de muncă din structurile colectiviste. Ei consemnau, de asemenea, 
migraţia masivă spre zonele industriale a „forţei de muncă celei mai 
active şi mai dotate” de la sate, un aspect observat şi de martorii 


intervievaţi după 1990, care vorbesc despre un sat aproape pustiu, după ce 


multe familii plecaseră spre oraşele apropiate. Aurel Bulz din satul 
Lunca, comuna Baia de Criş, declara într-un interviu din iulie 2007: „Toți 


se retrăseseră, că credeau că scapă de colectivizare şi şi-au făcut buletin 


de oraş şi pace bună! — am rămas numai vreo 10-12 familii să lucrăm tot 


terenul». Ghicu Roşca din Şpălnaca, judeţul Bistriţa-Năsăud, îşi 
aminteşte că după colectivizare s-a golit satul, la CAP rămânând să 
lucreze doar „o mână de oameni”. Cei plecaţi s-au stabilit în oraşul Ocna- 


Mureş şi în cartierul Uioara de Sus, unde „străzi întregi au fost construite 


de cei plecaţi din Şpălnaca»116, Depopularea satului nu a iertat nici 
localităţile unde GAC-urile obţinuseră rezultate bune. În satul Reviga, 
unde încă din 1959 pe malul apei se înființase o grădină cu ceapă, ardei, 
roşii, iar după 1960 se construiseră grajduri, n-au mai rămas, spre sfârşitul 
anilor 1980, decât patru brigăzi din cele şapte care lucrau la începutul 


colectivizăriiL17. 


Absenteismul a crescut pe măsură ce procesul de industrializare a 
avansat. Statisticile oficiale consemnează că în 1970 doar 75,6% din 
cooperatori participau la lucrările agricole, o scădere semnificativă faţă de 
1962, când procentul era de 92,9%. În schimb, ponderea cooperatorilor 


care nu-şi făcuseră numărul minim de zile-muncă a rămas aproape 


constantă, 49,7% în 1962, 48,8% în 1970118, O explicaţie ar fi lipsa de 
interes a celor rămaşi în sat, un aspect semnalat încă de la începutul anilor 
1950. Într-o notă a Comitetului Judeţean Maramureş al PMR din 6 iulie 
1950 se observa că membrii GAC din comuna leud „nu sunt destul de 


disciplinaţi şi nu vin toţi regulat la muncă, dintre 161 de membri nu vin la 


muncă decât 80»119. Comitetul Regional Baia Mare al PMR raporta la 2 
noiembrie 1955 că membrii GAC Ariniş refuză să participe la muncile de 
toamnă, la însămânţări şi recoltat. Când colectiviştii erau îndrumați de 


activiştii de la Comitetul raional să participe la recoltat, ei răspundeau: 


recoltaţi voi, că şi aşa voi trageţi foloasele»120. Problemele legate de 


masivul absenteism au constituit un subiect de studiu pentru cercetătorii 


dezvoltării economice a României. Aceştia observau că „lipsa de 
participare sau participarea redusă, sub nivelul necesităţilor reale ale 
proceselor de producţie, determină dereglări, perturbări în desfăşurarea 
normală a proceselor de producţie, face ca diferite lucrări agricole sau 


procese de muncă ce intră ca părţi componente ale tehnologiilor de 


producţie să nu se execute în întregime»L21. Totuşi, rata absenteismului 
cunoştea mari variaţii, în funcţie de regiune. Astfel, în 1969, în judeţele 
Timiş, Constanţa, Brăila şi Arad numărul mediu de zile-muncă efectuate 


de un cooperator a fost de 200-270. În judeţele Argeş, Bacău, Dâmboviţa, 


Maramureş şi Suceava, numărul mediu de zile-muncă a fost sub 100122. 
În zonele de deal şi submontane, participarea scădea la o medie de 50-60 


de zile-muncă pentru un cooperatorL25. Deşi masiva migraţie spre oraş a 


bărbaţilor a sugerat o percepţie generală asupra preluării sarcinilor în 
gospodăriile colective de către femei, statisticile arată că în 1970 doar 


42% din totalul normelor de lucru erau îndeplinite de femeil?4. se 


aprecia că potenţialul de muncă al femeilor nu depăşea 60% din cel al 


bărbaţilor apți de muncă în structurile colectiviste122. 


Confruntată cu perspectiva de a se baza la muncile agricole doar pe 
femeile şi bătrânii din sat, conducerea structurilor colectiviste, cu acordul 
factorului politic, a încercat să încetinească ritmul angajărilor la oraş. La 
Şedinţa Plenară a Comitetului Raional PMR Brad din 30 iunie 1965, un 
participant a afirmat că cei angajaţi ar trebui să fie lăsaţi să muncească 


numai în CAP şi „să trăiască numai din zile-muncă, ca să nu mai sfideze 


pe cei ce muncesc acolo”126. Au fost adoptate şi măsuri în acest sens, 
angajarea în întreprinderi din oraş fiind condiţionată de eliberarea unei 
adeverinţe din partea preşedintelui GAC şi de angajamentul salariatului 


de a-şi îndeplini toate obligaţiile faţă de structura colectivistă. „Foarte 


greu m-am angajat după ce m-am înscris în colectiv”, povesteşte Lazăr 
Duma din satul Lunca, comuna Baia de Criş, într-un interviu din 2007. 
„Ziceau că trebuie să dea preşedintele colectivului o adeverinţă, şi 
preşedintele nu voia să dea, fiindcă pierdea oamenii, şi pe urmă, ori erai 
angajat, ori nu erai angajat, îţi dădea porţie. Au rezolvat aşa. Mergi, te 


»127 


angajezi, dar aici ai porţie. Presiunile politice erau atât de mari, încât 


preşedinţii de GAC-uri care eliberau astfel de adeverinţe riscau să fie daţi 


afară din funcţia de conducere sau chiar din GACIZ28, Alţii îşi obțineau cu 
greu actele de studii fără care nu ar fi putut să se angajeze nicăieri. 
Relatează Iosif Bota din satul Aurel Vlaicu, judeţul Hunedoara, într-un 
interviu din 1999: „Abia am scos certificatul şcolar, că atunci fiecare 
încerca să intre în serviciu. Unde mergeai zicea să-ţi dea dovadă de la 
CAP că nu are nevoie de tine. Şi nu-ţi dădeau. Cu mare lucru am primit de 


la învăţător certificatul de 7 clase ca să pot intra la şcoală la CFR»129. 


Dacă unii ţărani au optat pentru a părăsi satul ori au ajuns navetişti, 
alţii au recurs la furt pentru a-şi asigura existenţa, o reacţie de apărare în 
faţa actelor succesive de violenţă şi deposedare „patronate” de un partid 
care nu era capabil să-şi îndeplinească promisiunile făcute în timpul 
campaniei de colectivizare. Din această perspectivă, furtul ar constitui, de 
fapt, un reglaj social menit să recalibreze statutul individului în societate, 


după ce statul îl deposedase de bunuri, obligându-l să lucreze într-o 


structură care nu putea să-i asigure securitatea materialăl30. B.S. din 
comuna leud susţine că, la începutul anilor 1960, dacă nu furai „nu puteai 


vieţui, fiindcă numai cu o mâncare pe zi nu puteai trăi, şi de aceea ai fost 


nevoit să furi, pe urmă, fără nici o jenă»131. La fel explică relaţia dintre 
neplata muncii şi furt loan Radău din satul Sărăţel, municipiul Brad, într- 


un interviu din 2005: „Era un hal de nehal — nu ne plătea că se fura, omu” 


dacă nu-i dădea, fura, aşa că...»152. Pentru a-şi completa resursele, 
colectiviştii erau constrânşi să fure din produsele GAC-ului. Uneori 
preşedinţii de GAC sau CAP „închideau ochii” în faţa furturilor din 
producţia agricolă. Nicolae Indrieş, fost preşedinte la GAC Rîşca în 1960- 
1971, povesteşte într-un interviu din 2006: „Oamenii, săracii, tot mai 
căutau să mai fure, şi eu îi tot mai ascundeam că mi-era milă de ei, că-i 
condamna pe 2-3 luni. Unul de la batoză a pus nişte saci de orz în paie. Şi 


a venit noaptea şi a luat sacii şi un vecin l-a văzut şi l-o spus la şeful de 


post... l-au dat două luni puşcărie»133. Un alt fost preşedinte de GAC, 
Aurel Coman din Ocniţa, judeţul Bistriţa-Năsăud, admite, într-un interviu 
din 1997, că oamenii nu căpătau multe produse pentru munca lor la 
colectivă, dar „cu ce aveau, cu ce mai furau, se descurcau. Se fura mult. 


Toamna cucuruzu” se fura, şi numa” jumătate rămânea la colectiv” t34, 


După cum îşi aminteşte Iustin Bugnar din aceeaşi localitate, într-un 
interviu din 1997, oamenii lucrau mult la câmp, dar mai şi furau, iar 


„şefii”, chiar dacă îi vedeau, nu spuneau nimici. Deşi prinşi, unii 


scăpau doar cu o penalizare de zile-muncă. „Care a putut a furat”, 
povesteşte Sabin Vraciu Jr din satul Birtin, comuna Vaţa de Jos, într-un 
interviu din 2007: „Pe care l-a prins că a furat, pentru 3-4 ştiuleţi de 


porumb te punea să lucri la rând la vite la grajd o lună de zile, dacă nu îi 


făcea dosar penal»156. Dimensiunile fenomenului sunt greu de evaluat, 
întrucât nu toate furturile din avutul structurii colectiviste erau 
consemnate într-un dosar penal. Dinamica furturilor a înregistrat totuşi o 
creştere constantă. Spre exemplu, în 1955, numai în trimestrul IV, 
Procuratura Regională Constanţa semnala că, dintr-un total de 1.090 de 
cazuri judecate, 20,18% îl reprezentau „furturile din avutul obştesc” de 


care se făceau vinovaţi unii ţărani muncitoriL37. Cele mai multe cazuri 


rămâneau şi în 1956 furturile de pe tarlalele satelor colectivizate. Chiar şi 
după anunţul încheierii colectivizării în Dobrogea, în 1957, furturile de 
cereale dominau în statistica dosarelor penale. În octombrie 1957, din 114 


dosare pe rol, 51 aveau ca obiect furtul de cerealeL38, 


Confruntată cu migraţia forţei de muncă spre oraş şi cu furturile din 
avutul obştesc, conducerea GAC sau CAP mai avea de îndeplinit şi 
sarcinile de plan. Pentru a putea raporta la termen încheierea lucrărilor 
agricole şi obţinerea recoltelor planificate, conducerea colectivelor, cu 
sprijinul autorităţilor locale, recurgea la soluţii de moment, de la aducerea 
unor salariaţi din oraşele apropiate, sub lozinca „muncii voluntare”, până 
la mobilizarea elevilor, studenţilor şi profesorilor la muncile agricole. 
Alteori, pe durata campaniei erau dislocate subunități militare care 


suplineau forţa de muncă necesară GAC-urilor sau CAP- urilorL39. 


Mircea Oprişan, fost preşedinte al CAP „Zarand” din Brad în perioada 
1977-1989, recunoştea într-un interviu din 1997 că strânsul recoltei era 


asigurat prin mobilizarea anagajaţilor de la întreprinderile miniere din 


zonă şi cu elevii de la Liceul „Avram lancu” din Brad140. Gheorghe 
Împărat Jr din Brad declara, într-un interviu din 2009, că „mare parte din 


munca manuală în CAP era efectuată de elevi şi profesori de la şcolile din 


Brad, aceştia fiind scoşi abuziv de la cursuri”I4L. Primăvara erau scoşi la 
lucrări de sezon în legumicultură. Toamna, cursurile începeau cu 
întârziere, fiindcă se lucra la culesul porumbului şi al sfeclei, la 
depozitarea şi sortarea cartofilor şi zarzavaturilor. Pe timpul vacanței de 


vară, elevii şi profesorii erau obligaţi să facă două săptămâni de munci 


agricole, fără să primească nici un banl42. Florica Tod, profesoară de 
istorie şi geografie în Brad, povesteşte într-un interviu din 2003 cum 


muncea împreună cu elevii la CAP, începând de la 20 septembrie până la 


1 noiembrie, la recoltatul morcovilor, cartofilor şi porumbului. Pe timpul 
muncilor la câmp, elevii şi profesorii nu primeau hrană, iar la sfârşit nu 


primeau nici un ban143. Aristiţa Luca, fostă învăţătoare la şcoala din 


Şpălnaca între 1956 şi 1962, îşi aminteşte că profesorii erau folosiţi „mai 
puţin pentru educarea copiilor şi mai mult pentru muncă patriotică. Eram 
trimişi să mobilizăm oamenii la semănat primăvara, la arat toamna, vara, 
cu copiii de la şcoală, trebuia să adunăm paiele după combină, gândacii de 


Colorado, ghindă, fier vechi, cârpe, astea ne erau obligaţiile. Nu interesa 


pe nimeni cum învățau copiii sau dacă copiii ştiu carte”144. În timp ce 
recoltele erau culese cu elevi, studenţi şi profesori, uneori cu muncitori 
sau funcţionari aduşi din oraşele apropiate sau cu soldaţi, Partidul 
Comunist considera că procentul forţei de muncă ocupate în agricultură 
era prea mare. Nicolae Ceauşescu, în Raportul prezentat la Conferinţa 
Naţională a PCR din 19-21 iulie 1972, fixa ca obiectiv reducerea forţei de 
muncă ocupate în agricultură la 10-15%, obiectiv imposibil de atins în 


condiţiile în care, la acea dată, acest segment de populaţie reprezenta încă 


47%14> 


Pornit sub dubla determinare a factorului extern (comandamentele 
Moscovei în 1949 erau de neocolit, după cum s-a văzut şi în celelalte ţări 
comuniste care au declanşat campania de colectivizare), dar şi a unui efort 
de modernizare a ţării, materializat prin dezvoltarea accentuată a 
industriei grele, mai ales la sfârşitul anilor 1950, proiectul iniţiat de 
Partidul Comunist şi-a păstrat până la sfârşit dimensiunea pregnant 
ideologică. Într-o primă fază, cea de convingere a ţărănimii, s-a acţionat 
prin mobilizarea unor forţe importante — activişti de partid trimişi să 
demonstreze la început superioritatea modelului colhoznic, apoi, când s-a 
trecut la colectivizarea compactă, după 1957, prin promisiunea unei vieţi 


îmbelşugate şi a unui sat modernizat. După încheierea campaniei, 


dimensiunea ideologică a fost menţinută prin prezenţa activiştilor locali, 
printr-o propagandă vizuală agresivă, prin chemări la întreceri în muncă şi 
prin presiunea constantă a factorului politic pentru îndeplinirea 
indicatorilor de plan. În memoria martorilor, politizarea excesivă le-a 
confirmat ţăranilor opinia că structurile colectiviste au fost impuse din 
exterior, fără nici o legătură cu realităţile vieţii de zi cu zi, distrugând 
obiceiuri şi valori tradiţionale, fără a le aduce în schimb belşugul promis. 
La început, ţăranilor din România li s-a spus că vor duce o viaţă mai 
bună, aşa cum ţăranii din colhozurile sovietice aveau deja o viaţă 
îmbelşugată muncind împreună. Direcţia o stabilise chiar Gheorghiu-Dej 
la Plenara din 3-5 martie 1949: „Avem datoria să ducem în mod 
sistematic o campanie largă de propagandă şi agitaţie la ţară, care să arate 
succesele imense ale gospodăriei colective în Uniunea Sovietică şi 
metodele sovietice de organizare”. Era, desigur, sarcina activiştilor de la 
raion de a pune în practică directiva liderului de partid. Astfel, în vara 
anului 1952, cetăţenii din Raionul Turda au fost solicitaţi pentru a merge 


în sate „pentru popularizarea sistemului sovietic de colhozuri şi 


sovhozuri»149. Alteori erau trimise în Uniunea Sovietică delegaţii de 
ţărani pentru a fi folosiţi apoi ca propagandişti în campania de 
colectivizare. „Curioşi să cunoaştem cât mai multe din această ţară 
îmbelşugată, ne-am dus să vedem şi cum locuiesc colhoznicii”, relatează 
Aurelia Bărbulescu din comuna Bujor, raionul Lugoş, Regiunea 
Timişoara, care vizitase în 1953, împreună cu alţi 33 de ţărani muncitori, 
RSS Uzbecă. „Mult ne-am minunat de cele văzute! Iată, spre pildă, în 
casa brigadierului Baboragiabov am văzut un aparat de radio, telefon, 
maşină de gătit electrică, maşină de cusut şi câte altele... Baboragiabov, 
un simplu colhoznic, pe lângă toate acestea, mai are şi un automobil 


„147 


propriu. „Drumul experienţei Uniunii Sovietice în agricultură este 


drumul bunei stări, este drumul progresului, al fericirii”, se spunea într-o 
broşură de propagandă din 1953. „Pe acest drum trebuie să se îndrepte 
ţăranii muncitori din ţara noastră, încrezători fiind că numai astfel îşi vor 


da contribuţia lor la întărirea regimului nostru de democraţie 


populară. »148 Nenumărate erau exemplele oferite ţăranilor spre a-i 
convinge să urmeze experienţa sovietică. O familie din colhozul Stalin, 
raionul Bausca, Letonia, primea în 1951 peste 6 tone de grâu, 5 tone de 
cartofi, multe alte produse şi câteva mii de ruble pentru zilele muncă 


prestate în colhoz149. Cu banii obţinuţi familia şi-ar fi cumpărat o casă 


spațioasă, un aparat de radio şi o bibliotecă. Un cioban din colhozul 


„Budioniîi” primise în 1951 pentru munca depusă 5 tone de grâu, 18 miei, 


54 kg de lână şi 7.000 de rublel50. în RSS Cazahă colhoznicii îşi 
cumpărau din munca lor automobile „Pobeda”. Printr-o modernizare 
rapidă, străzile şi bulevardele viitorului urmau să fie acoperite de clădiri 


din cărămidă acoperite cu ţiglă, din care nu aveau să lipsească lumina 


electrică, apa curentă, băile şi aparatele de radiot2£, 


Asemenea formule propagandistice au convins puțini țărani. Foarte 
precauți se dovedeau chiar cei care fuseseră prizonieri în Uniunea 
Sovietică, unde cunoscuseră direct eşecul colectivizării. Ioan Wratsch din 
comuna Teaca, județul Bistriţa-Năsăud, povesteşte într-un interviu din 
1997 că tatăl său se convinsese că această formă de organizare nu aducea 
nimic bun. „Odată a mers într-un sat şi era mult pământ nelucrat şi pustiu. 


Oamenii stăteau în curte şi fumau şi tata i-a întrebat de ce nu lucrează 


pământul. Nu-i al nostru, este al colectivului.” 122 Învățătorul Dumitru 
Aniţei din satul Mirceşti, comuna 'Tăcuta, judeţul Vaslui, îşi aminteşte: 
„Războiul se terminase; cei care fuseseră pe frontul rusesc şi cunoşteau 


situaţia agriculturii de acolo nici nu voiau să audă” de colectivizare. 


Supus presiunilor pentru a intra în GAC, ţăranul mijlocaş Juncu Vasilescu, 
care deţinea un teren de 5 ha, declara „că nu merge el în colhoz să 
mănânce din cazan, că el a fost în Rusia şi ştie cum este acolo”. În satul 
Goieşti, comuna Lungani, judeţul Iaşi, prizonierii întorşi din Uniunea 
Sovietică le spuneau sătenilor că acolo „colhozul nu este aşa cum 
lămuresc activiştii noştri pe teren”, fiindcă ei „au văzut realitatea pe 


teren”, au văzut cu ochii lor ce înseamnă un colhozL25. Alţii refuzau să se 


înscrie în GAC fiindcă nu voiau să mănânce la cazan ca în URS s134 


Presiunea politică asupra satului se reflectă în numărul mare de 
deplasări ale activiştilor la sate. Conform unei Hotărâri a CC al PMR din 
septembrie 1952, fiecare activist al Comitetelor regionale şi raionale de 
partid avea obligaţia ca, o dată la şase săptămâni, să ţină conferințe 
politice la sate în GAC-uri, GAS-uri şi SM'l-uri. Numai în primul 
trimestru al anului 1953, în regiunea Craiova au fost ţinute peste 1.135 de 
conferinţe la sate. Foarte puţine tratau însă probleme agrotehnice sau 


zootehnice, accentul punându-se pe dimensiunea ideologicăL2. Dacă 


ţăranii asociau introducerea colectivizării cu o intervenţie din afară 
susținută de activişti de partid, uneori cu ajutorul Miliției şi al 
administraţiei locale, organele de partid puneau rezultatele slabe din 
campania de colectivizare pe seama unei prea firave implicări politice. 
Astfel, într-un raport al Comitetului Regional Baia Mare al PMR din iulie 
1956, se ajungea la concluzia că principala cauză a stagnării colectivizării 
în 1954-1955, când doar două GAC-uri fuseseră înfiinţate în toată 


Regiunea Maramureş, fusese neglijarea muncii de partid la sateL26. 


Spre finalul colectivizării, munca politică „desfăşurată sub conducerea 
organelor şi a organizaţiilor de partid a căpătat treptat un caracter 


sistematic, fiind desfăşurată permanent şi cu răbdare”, printr-o campanie 


de convingere de la om la om. După cum subliniau bilanţurile 
colectivizării de după 1965, „prezenţa în mijlocul ţăranilor muncitori a 


activiştilor de partid cu munci de răspundere a ridicat calitatea activităţii 


politice la sate”127. Finalul campaniei de colectivizare are anumite 
similitudini cu cel din URSS. Stalin anunţa la Congresul al XVIl-ea al 


Partidului Comunist, în ianuarie 1934, că procentul gospodăriilor 


colectivizate crescuse de la 3,9 % în 1929 la 65% în 1933158 La 20 iunie 
1960, Gheorghiu-Dej anunţa că 81% din gospodăriile ţărăneşti erau 


colectivizatel29. Saltul era, într-adevăr, spectaculos, fiindcă în 1956 


existau în România doar 683.900 de familii în GAC şi 452.100 în 


întovărăşiri. Un an mai târziu, numărul familiilor înscrise în GAC va 


creşte la 1.453.300, iar al celor din întovărăşiri la 1.073.300160. „Numai 
în ultimele două luni, decembrie şi ianuarie”, declara Gheorghiu-Dej la 


sfârşitul lunii ianuarie 1962, „au intrat în gospodării colective un număr 


de 205.000 familii ţărăneşti» 191. Dacă e să comparăm această cifră cu 
bilanţul colectivizării în România în perioada 1949-1956, care se ridica la 
231.407 gospodării, putem înţelege amploarea mobilizării şi importanţa 
factorului politic în reuşita proiectului. Există, desigur, şi deosebiri faţă de 
campania din Uniunea Sovietică. În România nu s-a recurs la deportări şi 
execuţii în masă şi nici nu s-a trecut la înfometarea unor regiuni întregi. 
Bilanţul colectivizării în URSS se soldase cu aproximativ 30.000 de 
execuţii, 2.600.000 de deportări şi 6.000.000 de persoane supuse 
„deschiaburirii”. După cum observă Roy Medvedev, în cursul masivelor 
dislocări de populaţie „sute de mii de bărbaţi, femei, bătrâni şi copii erau 
expediaţi în vagoane reci, neîncălzite, în regiuni îndepărtate din Ural, 
Kazahstan, Siberia. Mii dintre ei au murit pe drum, de foame, de frig, de 


diferite boli”192. 


În România, munca politică la sate a fost susţinută de un arsenal bogat 
de mijloace, de la reţineri la ameninţări, de la descinderi nocturne la bătăi 
administrate la Sfatul Popular sau la postul de Miliție, de la şantajul cu 
eliminarea copiilor din învăţământ până la confiscări de bunuri. Țăranii 
care au protestat ori şi-au exprimat dorinţa de a părăsi GAC-urile, 
eventual îndemnându-i şi pe alţii, au fost condamnaţi la închisoare sau 
internaţi în unităţi de muncă. Pe acest fundal de abuzuri şi violenţă şi-au 
desfăşurat campania propagandistică activiştii de partid. Mobilizarea 
forţelor la nivel de regiune sau raion urma de obicei unor angajamente de 
a atinge ritmuri înalte ale colectivizării. În februarie 1956, când s-a 
elaborat planul declanşării „colectivizării totale” în Dobrogea, o atenţie 


deosebită s-a acordat muncii politice193. Li s-a cerut atunci organizaţiilor 


de partid să-şi îndrepte atenţia spre „comune-pilot” unde agitatorii, de 


obicei activişti de vârstă medie, urmau să convingă doi-trei ţărani, pentru 


ca apoi să se treacă la atragerea satelor învecinate. în 1957, 
conducerea de partid a Regiunii Galaţi a trimis „comisii de oameni ai 
muncii”, selectaţi din comunele deja colectivizate, în comunele încă 
necolectivizate, pentru a duce muncă de lămurire din casă în casă. 
Constantin Fotache din comuna Cudalbi, judeţul Galaţi, declara într-un 
interviu din 2006: „Au venit prima dată la moară, aici, în centru, în nişte 
camioane descoperite. Într-o maşină era un moş bătrân care stătea jos şi 
cu toporul în mână făcea spre noi... că să ne trecem la colectiv... aveau la 


ei bâte, ghioage şi le arătau. Au închis moara, că dacă nu eşti colectivist 


nu macini. Că moara e a statului”162. Insoţite de membrii organizaţiei de 
partid din comună, echipele de agitatori intrau cu forţa în case, loveau, 


prindeau degetele oamenilor în uşă, „forţau sătenii să înmoaie degetul în 


cerneală şi apoi să îl pună pe cerere»166. Şi martorii din Vadu Roşca, 


intervievaţi în 2001, îşi amintesc că „grosul echipelor era întotdeauna 
format din persoane din afara satului, exclusiv din muncitori şi activişti de 


partid din centrele industriale apropiate”, care ar fi fost plătiţi în funcţie 


de numărul celor pe care reuşeau să-i convingă să adere la GACIEZ. Ca 
forţă suplimentară, primăria angaja uneori ţărani săraci din satele 
învecinate, care puteau trece la acţiuni în forţă, confiscând cai, căruţe, 


recolta obținută I 58. În memoria colectivă prezenţa activiştilor a rămas 


asociată cu presiunile şi intimidările. Mărioara Bărbulea din satul Aurel 
Vlaicu, Regiunea Hunedoara, îşi aminteşte: „Aştia care erau activişti erau 
oamenii dracului... îşi băteau joc de oamenii înstăriți. Ne era frică de ei ca 


de dracu. Aia tăiau şi spânzurau. Ce zicea ăla dimineaţa... se făcea. 


Trebuia să faci ce zic ei”199. Martorul N.B., primul preşedinte de GAC în 
Năneşti, judeţul Vrancea, susţinea într-un interviu din 2001 că echipele de 
activişti „n-aveau habar cum să vorbească cu oamenii; săreau cu bătaia pe 


ei, de se ascundeau oamenii care pe unde puteau»170. 


Când nu amenințau, activiştii promiteau o viaţă de belşug viitorilor 
colectivişti. Traian Câmpean din Teaca, judeţul Bistriţa-Năsăud, îşi 
aminteşte că prin 1957 propaganda pentru colectivizare o făceau „activişti 
cu şcoală” de la Bistriţa, care, odată ajunşi în sat, le promiteau ţăranilor că 


toată producţia va fi împărţită între colectivişti şi că nu vor fi obligaţi să 


mai dea nimănui cote. Mărioara Bărbulea din satul Aurel Vlaicu, 
Regiunea Hunedoara, relatează într-un interviu din 1999 că activiştii 
veneau de la fabrică de la Orăştie sau de la Cugir şi făceau program 


artistic. „Acolo, la program, aruncau cu grâu, că se face grâu mai mare, 


creşte bobu.. »172 M.D. din Teaca, judeţul Bistriţa-Năsăud , îşi aminteşte 
că „instructorii străini”, însoţiţi uneori de preşedintele GAC, promiteau că 


„O să fie bine, că nu dăm la nimeni nimic şi nu o să mai fie cote”173, 


Activiştilor de la oraş li se adăugau forţe locale mobilizate în campanie. 
loan Banu, fost secretar de partid în comuna Sânpetru de Câmpie, 
Regiunea Cluj, îşi aminteşte: „Ca secretar comunal eram trimis să 


lămuresc pe oameni la faţa locului şi mergeam, n-aveam încotro” t24, 


M.T., fost secretar al organizaţiei de partid din comuna Jurilovca şi al 
treilea preşedinte al GAC, îşi aminteşte că organiza la el acasă şedinţe cu 
aproximativ 30 de activişti pe care, cu sprijinul primarului, îi împărțea în 
echipe de 5-10 persoane pe care le trimiteau în sat să ducă muncă de 
lămurire de la om la om. Când ţăranii îl acuzau că îşi urmăreşte propriile 
interese, M.T. spunea: „Eu nu am venit pentru mine să îţi iau caii, căruţa. 


Eu am venit... sunt trimis de stat. Trebuie să facem colectivizarea”172, 


Gheorghe Mohaci din comuna Mândruloc, judeţul Arad, îşi aminteşte: 
„Păi, erau activiştii trimişi de la partid, de la judeţ, adică regiune era 
atunci, şi de la raion... şi din ai noştri din sat care erau membri de partid, 


care erau după la primărie conducători de acolo, îi lua în grup şi hai să 


meargă cât mai mulţi»L76, Activiştii locali nu aveau nici ei o imagine mai 
bună, fiind „ţărani din sat, oameni sărăcuţi, pe care comuniştii au ştiut să-i 
manevreze aşa cum doreau ei”, după cum afirmă Aristiţa Luca, originară 
din Şpălnaca, judeţul Alba. „Partidul le-o dat funcţie, ei deţineau puterea 


în comună.»177 


Zelul activiştilor trebuie înţeles şi din perspectiva presiunilor pe care 
aparatul de partid le exercita asupra lor. Astfel, în Maramureş, a avut loc 
în perioada 1 noiembrie 1961 — 1 martie 1962 o adevărată întrecere între 
activiştii mobilizați în campania de colectivizare. Ei raportau că în patru 


luni 46.629 de familii aderaseră la GAC, cifră modificată după doar două 


zile la 48.648 de familii 78, Uneori, locul activiştilor era luat de 
intelectualii cu influenţă din sat. loan Wratsch din Teaca, judeţul Bistrița- 


Năsăud, îşi aminteşte că prin 1957, când s-a trecut la ultima fază a 
colectivizării, o comisie mergea din casă în casă. Erau mobilizați 


profesori şi învăţători din sat care aveau datoria să convingă „că o să fie 


bine, că oricum nu scăpăm, că-i sarcină de partid»179. Pompei Arcălean, 
el însuşi profesor la şcoala din Ocniţa, judeţul Bistriţa-Năsăud, îşi 
aminteşte că avea sector în sat unde trebuia să convingă oamenii să intre 
în GAC. „Trebuia să le spun după cum îmi indicau activiştii, că dacă vor 


intra va fi mai bine, că o să vină tractoare, că o să bage lumină electrică, 


că o să fie cinematograf,» 180 Spectrul promisiunilor a fost însă mult mai 
mare. În campania de colectivizare din Dobrogea li s-a promis ţăranilor că 
doar pământul arabil va fi colectivizat, viile, livezile şi păşunile rămânând 


în continuare în proprietatea lorl&L. De asemenea, li s-a spus că datoriile 


către stat, restanţele de la impozitul agricol le vor fi anulate. Nici una 
dintre aceste promisiuni nu a fost onorată. La colectivizare ei au pierdut 
pământul, viile, livezile, precum şi utilajele agricole. Cât despre datoriile 


la stat, acestea au fost reţinute din zilele-muncă la GAC182. 


Presiunea ideologică a continuat însă şi după înfiinţarea structurilor 
colectiviste. Ea s-a manifestat fie prin controlul exercitat de organizaţia de 
bază care influenţa deciziile consiliului de conducere al GAC, fie prin 
activitatea agitatorilor care, aşa cum se exprimau broşurile de propagandă, 


„ajută gospodăria în mod creator la obţinerea unor indici mai mari de 


producţie” 183, Munca politică se desfăşura pe brigăzi şi avea ca obiectiv 
„îndeplinirea sarcinilor prevăzute în planul de producţie”. Agitatorii 
organizau şi informarea politică a membrilor GAC, prezentând hotărârile 
partidului, explicând articole din presă sau făcând rezumatul unor broşuri 


de propagandă184. Bobi Badea din satul Florica, comuna Colțea, judeţul 


Brăila, povesteşte despre experienţa sa în CAP „9 Mai”: 


Şi eu am fost agitator. Am înţeles poate mai înaintea altora cuvântul partidului, chemarea lui şi 
am răspuns prezent. Am fost solicitat să discut cu oamenii şi am discutat. Mergeam de 
dimineaţa până seara cu Costică Bădescu, fostul primar al comunei Colțea, şi lămuream 
problemele pe îndelete, de la om la om, de la suflet la suflet. Şi argumentul cel mai convingător 
în ultimă instanţă era cererea pe care o purtam necontenit la piept şi o arătam tuturor celor ce 


vroiau să se convingă demonstrându-le că între cuvântul meu şi faptă nu există deosebireL85. 


Deşi în activitatea de popularizare a realizărilor GAC sau CAP erau 
angrenate cadrele didactice sau directorii căminelor culturale, succesul 
colectivizării era considerat, de fapt, meritul activiştilor: „Într-adevăr, 
realizările gospodăriei agricole colective din Săuceşti arată că aici 
organizaţia de bază desfăşoară o permanentă muncă politică în rândurile 


membrilor gospodăriei”, se spune într-o broşură de propagandă din 1961. 


Ea îi însufleţeşte în lupta pentru înfăptuirea sarcinilor legate de creşterea producţiei agricole, 
educându-i în spiritul muncii colective, al grijii şi dragostei faţă de avutul obştesc... Membrii 
de partid şi ceilalţi agitatori au dus muncă de lămurire de la om la om, au organizat discuţii şi 
convorbiri, explicând colectiviştilor că cea mai bună cale de întărire a gospodăriei, de 
îmbunătăţire a vieţii lor este munca sârguincioasă, dezvoltarea fondului de bază, a avutului 


obştesc185. 


În februarie 1960, în comuna Dărăbani, Regiunea Suceava, agitatorii 
erau instruiți în cadrul unor cursuri de două zile pentru a face propagandă 
privind „transformarea socialistă a agriculturii, problema asigurării 
fondului centralizat al statului, pregătirea şi desfăşurarea campaniilor 


agricole»L87. 


Dincolo de aspectul pur propagandistic, desfăşurarea activităţii într-un 
GAC sau CAP s-a aflat în permanenţă sub controlul factorului politic. În 
1967 se sublinia că, prin activitatea lor, „comitetele de partid şi 
organizaţiile de bază controlează modul în care consiliile de conducere” 


ale structurilor colectiviste „apreciază potenţialul de producţie, asigurând 


repartizarea diferențiată a sarcinilor de plan pe brigăzi şi mai departe pe 


echipe, grupe de familii, cooperatori” 488. După cum observă Mihai 
Marcu, fostul primar al comunei Todireni, judeţul Botoşani, indicatorii de 
plan şi măsurile tehnico-economice necesare pentru realizarea lor erau 
aprobate iniţial de comitetul de partid, după care, în mod formal, planul 
era supus adunării generale. „Cooperatorii ştiau foarte bine că, ori cu 


votul lor, ori fără votul lor, planul rămânea neschimbat şi trebuia dus la 


îndeplinire.»189 Politizarea excesivă a structurilor colectiviste a dus la 
transformarea GAC-urilor sau CAP-urilor într-un simbol al regimului 
comunist. Imediat după 1989, chiar şi în localităţile în care aceste 
structuri îşi dovediseră eficienţa economică, mai ales prin priceperea unor 
conducători cu experienţă, care primiseră sprijinul administraţiei locale, s- 
a trecut la desfiinţarea colectivelor şi la împărţirea terenurilor şi a 
animalelor. Cele peste patru decenii de propagandă în favoarea muncii în 
comun nu reuşiseră să schimbe mentalitatea ţăranului. După cum observa 
Gheorghiu-Dej în 1951, fără să ştie că istoria îi va confirma spusele: 
„Sunt multe cazuri când ţăranii nu se arată dispuşi să intre în gospodăria 
colectivă. Proprietatea privată le este puternic imprimată în conştiinţă. Ei 
preferă să sufere pe petecul lor de pământ decât să se despartă de 


dânsul»190. 

Casa din municipiul Bârlad (jud. Vaslui), în care, la 8 noiembrie 1901, s-a născut Gheorghe 
Gheorghiu-Dej (ANIC) 


1920. Portret al Anicăi Gheorghiu, mama lui Gheorghe Gheorghiu-Dej (Fototeca online) 


1916. Gheorghe Gheorghiu-Dej la vârsta de 15 ani (ANIC) 


1927. Gheorghe Gheorghiu-Dej la Galaţi (ANIC) 


1928. Gheorghe Gheorghiu-Dej (în dreapta) la Galaţi (ANIC) 


1928-1931 (?). Gheorghe Gheorghiu-Dej (în dreapta) la Galaţi (ANIC) 


1931. Gheorghe Gheorghiu-Dej la Dej (ANIC) 


Ianuarie 1931. Gheorghe Gheorghiu-Dej (în mijloc, aşezat) la Atelierele CFR Dej. Alături de el, de 
la stânga la dreapta:loan Olaru, Emil Lăzăruică, Dionisie Henegariu (ANIC) 


1932. Gheorghe Gheorghiu-Dej în arestul Siguranţei (ANIC) 


Ilie Pintilie (n. 1903, mun. Iaşi — d. 9-10 nov. 1940, Doftana, jud. Prahova), membru al PCdR din 
ilegalitate. A fost unul dintre liderii acţiunilor greviste din ianuarie-februarie 1933 de la Atelierele 


CFR Iaşi. A decedat, în urma cutremurului din toamna anului 1940, în închisoarea Doftana (ANIC) 


1933, Bucureşti. Constantin Doncea (n. 26 sept. 1904, com. Cocu, jud. Argeş — d. 4 nov. 1973, 
mun. Bucureşti) în arestul Siguranţei. A fost unul dintre liderii grevelor de la Atelierele CFR 
Griviţa (ANIC) 


1933, Bucureşti. Gheorghe Vasilichi (n. 7 sept. 1902, com. Cetate, jud. Dolj — d. 31 oct. 1974, 
mun. Bucureşti) în arestul Siguranţei. A fost unul dintre liderii grevelor petroliştilor din 1933 
(ANIC) 


Foto 1 


Foto 2 


Dumitru Petrescu-Griviţa (n. 10 mai 1906, mun. Bucureşti — d. 13 sept. 1969, Praga) a fost unul 
dintre liderii grevelor de la Atelierele CFR Griviţa. 


Foto 1 — În arestul Sigurantei; Foto 2 — În uniformă de colonel al Armatei Regale Române (după 6 
martie 1945) (ANIC) 


Primăvara anului 1934. Închisoarea militară din Craiova. Rândul de sus (de la stânga la dreapta): 
Gheorghe Vasilichi (n. 7 sept. 1902, com. Cetate, jud. Dolj — d. 31 oct. 1974, mun. Bucureşti), 
Constantin Doncea (n. 26 sept. 1904, com. Cocu, jud. Argeş — d. 4 nov. 1973, mun. Bucureşti), 

Dumitru Petrescu-Griviţa (n. 10 mai 1906, mun. Bucureşti — d. 13 sept. 1969, Praga) şi Gheorghe 
Gheorghiu-Dej (n. 8 nov. 1901, mun. Bârlad, jud. Vaslui — d. 19 mart. 1965, mun. Bucureşti). 

Rândul de jos (de la dreapta la stânga): Chivu Stoica (n. 7 aug. 1908, com. Smeeni, jud. Buzău — d. 

17 febr. 1975, mun. Bucureşti), Marin lon-lonescu alias „Neica” (n. 28 nov. 1896, com. Vasilaţi, 

jud. Călăraşi — d. 1964, mun. Bucureşti), Alex. („Şoni”) Rozemberg (ANIC) 

1934. Carte poştală tipărită de Secţia franceză a Ajutorului Roşu Internaţional (MOPR) — 


„Solidaritate pentru eliberarea inculpaţilor din procesul ceferiştilor români”: Constantin Doncea, 


Chivu Stoica, Dumitru Petrescu, Dumitru Popa, Gheorghe Vasilichi şi Gheorghe Gheorghiu-Dej 
(ANIC) 


Foto 1 


Foto 2 


Foto 3 


Foto 4 


Artizanii planului de evadare a liderilor grevelor din ianuarie-februarie 1933. Prin implicarea 
Cominternului, Constantin Doncea, Gheorghe Vasilichi şi Dumitru Petrescu au evadat din Arestul 
Central din Craiova, în ianuarie 1935. 


Foto 1: Alexandru Sencovici (n. 30 iul. 1902, mun. Dej, jud. Cluj — d. 10 nov. 1995, mun. 
Bucureşti), Foto 2: Nicolae Goldberger (n. 1 mai 1904, com. Someş-Odorhei, jud. Sălaj — d. 19 
sept. 1970, Viena, Austria); Foto 3: Marcel Pauker (n. 6 dec. 1896, mun. Bucureşti — d. 1938, 
URSS); Foto 4: Gheorghe Stoica pe numele adevărat Moscu Cohn (n. 1900, mun. Dorohoi, jud. 
Botoşani — d. 10 aug. 1976, mun. Bucureşti) (ANIC) 


1934. Gheorghe Gheorghiu-Dej în detenţie la Craiova (ANIC) 


1937. Gheorghe Gheorghiu-Dej în detenţie la Aiud (ANIC) 


Foto 1 Foto 2 


Penitenciarul Special Doftana (anii 1930) 


Foto 1: vedere din exterior (turn de gardă); Foto 2: celularul (ANIC) 

Lagărul de internați politici de la Târgu-Jiu (intrarea principală). Unitatea de deținere a funcționat 
între anii 1939 şi 1944, fiind ulterior transformată în muzeu de către puterea politică instalată după 
1948 (ANIC) 


na 


Monumentul ridicat în incinta Muzeului „Lagărului de internați politici de la Târgu-Jiu” în anii 


„democrației populare” (ANIC) 


Ion Gheorghe Maurer (n. 23 sept. 1902, Bucureşti — 8 feb. 2000, Bucureşti) în vizită de lucru la 
Târgu-Mureş (1968). Maurer a fost unul dintre artizanii planului de evadare al lui Gheorghiu-Dej 
din Lagărul de la Târgu-Jiu (august 1944) (Fototeca online) 

Foto 1 


Foto 2 


Evadarea lui Gheorghiu-Dej din Lagărul de la Târgu-Jiu (august 1944) 


Foto 1: Casa conspirativă din aleea Budişteanu, nr. 9, unde a locuit Ion Gheorghe Maurer în timpul 
şederii sale la Târgu-Jiu, în vederea pregătirii evadării lui Gheorghiu-Dej; Foto 2: Maşina lui 
Mihail Dugăeşescu, cu care Ion Gheorghe Maurer şi Mihail Roşianu au călătorit de la Craiova la 
Târgu-Jiu, în ziua evadării lui Gheorghiu-Dej din lagăr (ANIC) 


Hotel Je a” 


Horczn Vâlcea 


Foto 3 


Foto 4 


Foto 5 


Evadarea lui Gheorghiu-Dej din Lagărul de la Târgu-Jiu (august 1944) 


Foto 3: Hotel Țapu, Horezu, jud. Vâlcea. Loc de întâlnire pentru „conspiratorii” care au pus la 
punct planul evadării lui Gheorghiu-Dej; Foto 4: Casa conspirativă din comuna Miloştea, jud. 
Vâlcea, unde a poposit Gheorghiu-Dej în prima noapte după evadare (august 1944); Foto 5: Casa 
învăţătorilor Dumitru şi Maria Ionescu din Râmeşti, alt loc de popas al lui Gheorghiu-Dej după 
evadarea de la Târgu-Jiu. În casa acestor învăţători, Gheorghiu-Dej a stat până pe 23 august 1944. 
Aici a aflat despre evenimentele petrecute la Bucureşti în după-amiaza acelei zile. De aici a plecat 
spre Bucureşti în dimineaţa următoare (ANIC) 


Gheorghe Gheorghiu-Dej la scurtă vreme după evadarea din Lagărul de internaţi politici de la 
Târgu-Jiu (1944) (Fototeca online) 


Ana Pauker (n. 13 febr. 1893, com. Codăeşti, jud. Vaslui — d. 3 iun. 1960, mun. Bucureşti) în 
arestul Siguranţei 


Teohari Georgescu (n. 31 ian. 1908, mun. Bacău — d. 31 dec. 1976, mun. Bucureşti) alături de soţia 
sa, Elena, şi fiica lor, Ana 


Vasile Luca, pe numele adevărat Luka László (n. 8 iun. 1898, com. Sâncatolna/Catalina, jud. 
Covasna — d. 27 iul. 1963, Penitenciarul Aiud, jud. Alba) (ANIC) 


1950, Bucureşti. Gheorghiu-Dej (stânga) şi „grupul moscovit” (Ana Pauker, Vasile Luca, Teohari 


Georgescu) (Fototeca online) 


30 decembrie 1952. A V-a aniversare a Republicii Populare Române. Alături de Gheorghiu-Dej 
(primul din stânga) se află „noua” conducere a PMR, după înlăturarea „grupului moscovit”. De la 
stânga la dreapta: Iosif Chişinevschi, Alexandru Moghioroş, Miron Constantinescu, Gheorghe 
Apostol, Chivu Stoica (Fototeca online) 

Auto Satana dud du Pieta ua Ana SS | 
Lucrețiu Pătrăşcanu (n. 4 nov. 1900, mun. Bacău — d. 17 apr. 1954, mun. Bucureşti) în arest 
(ANIC) 


Ianuarie 1941, Galaţi. Miron Constantinescu (n. 13 dec. 1917, Chişinău, Rep. Moldova — d. 18 iul. 
1974, mun. Bucureşti) în arestul Siguranţei (ANIC) 


30 august 1944. Gheorghiu-Dej vorbeşte mulţimii de la balconul sediului CC al PCdR din Aleea 
Alexandru, nr. 21 (ANIC) 


7 noiembrie 1944. Conducătorii PCdR sărbătoresc „Marea Revoluţie din Octombrie” pe străzile 
Bucureştiului. În primul rând (de la stânga la dreapta): Nicolae Ceauşescu, Lucrețiu Pătrăşcanu, 
Emil Bodnăraş, Andrei Pătraşcu, Iosif Rangheţ, Constantin Pârvulescu, Ana Pauker, Gheorghe 


Gheorghiu-Dej, Vasile Luca (Fototeca online) 


16 februarie 1945. Gheorghe Gheorghiu-Dej vorbeşte muncitorilor de la Atelierele CFR Griviţa, la 
12 ani de la grevele din 1933 (ANIC) 


12 martie 1945, Cluj. Gheorghe Gheorghiu-Dej (în dreapta) alături de prim-ministrul României, 
Petru Groza. Administraţia românească recupera Ardealul de Nord, teritoriu pierdut în vara anului 
1940 prin Dictatul de la Viena (ANIC) 


Octombrie 1945. Prima Conferinţă Naţională a PCR în legalitate. Gheorghe Gheorghiu-Dej va fi 
ales în funcţia de secretar general al PCR (ANIC) 


1947, Fostul penitenciar Doftana. Comemorarea victimelor cutremurului din 1940. Alături de 
Gheorghiu-Dej (primul din stânga) mai sunt: Nicolae Ceauşescu (în spate), Chivu Stoica şi Marin 
Ion-lonescu (primii doi din dreapta) (ANIC) 


Februarie 1948. Gheorghe Gheorghiu-Dej (în centru) în mijlocul delegaților la Primul Congres al 
Partidului Muncitoresc Român (ANIC) 


Octombrie 1948. Inaugurarea liniei ferate Bumbeşti-Livezeni. Alături de Gheorghe Gheorghiu-Dej 


(în centru, tăind panglica) se află prim-ministrul Petru Groza (în dreapta) şi preşedintele 


Prezidiului Marii Adunări Naţionale, C.I. Parhon (în stânga) (ANIC) 


1950. Gheorghe Gheorghiu-Dej (în centru, în negru) participând la manevre militare. În stânga 
imaginii, în uniforme militare: Emil Bodnăraş şi Nicolae Ceauşescu (ANIC) 


Septembrie 1956. Gheorghe Gheorghiu-Dej în vizită în Republica Populară Chineză (ANIC) 


Aprilie 1957, Berlin. Gheorghe Gheorghiu-Dej în vizită în Republica Democrată Germană (ANIC) 


Martie 1958. Gheorghe Gheorghiu-Dej (în centru) în mijlocul delegatelor care au participat la 
Congresul Naţional al Femeilor (ANIC) 


Iulie 1958, lângă 'Târgu-Neamţ. Gheorghe Gheorghiu-Dej (în stânga) împreună cu Emil Bodnăraş 
şi Chivu Stoica (în dreapta) în vizită la Mihail Sadoveanu (al doilea din stânga) (ANIC) 


Septembrie 1959, Hunedoara. Gheorghe Gheorghiu-Dej (în stânga) împreună cu muncitorul oţelar 


Ştefan Tripşa,„Frou al muncii socialiste” (ANIC) 


Aprilie 1960, Bucureşti. Inaugurarea statuii lui V.I. Lenin, din Piaţa Scânteii. Gheorghe Gheorghiu- 
Dej la tribună. În plan îndepărtat: Alexandru Drăghici, Gheorghe Apostol, Nicolae Ceauşescu, 


Emil Bodnăraş, Chivu Stoica, Petre Borilă (ANIC) 


Septembrie 1960. Gheorghe Gheorghiu-Dej împreună cu Nikita Hruşciov la bordul motonavei 
„Baltica” (ANIC) 


Octombrie 1960, New York. Gheorghe Gheorghiu-Dej se întâlneşte cu cetăţeni americani originari 
din România (ANIC) 


Martie 1960, Cluj-Napoca. Gheorghe Gheorghiu-Dej împreună cu studenţi şi cadre didactice de la 
Universitatea „Babeş-Bolyai” (ANIC) 


Iunie 1961, Reşiţa. Gheorghe Gheorghiu-Dej la Cantina Combinatului Siderurgic din Reşiţa 
(ANIC) 


Septembrie 1961, Iaşi. Gheorghe Gheorghiu-Dej împreună cu Emil Bodnăraş în vizită de lucru la 
Iaşi (ANIC) 


Septembrie 1961, Budapesta. Gheorghe Gheorghiu-Dej în vizită în Republica Populară Ungară 
(ANIC) 

Mai 1961, Bucureşti. A 40-a aniversare a PCR. Gheorghe Gheorghiu-Dej (în centru). Gheorghe 
Apostol (în dreapta sa). În stânga lui Dej, în ordine: Chivu Stoica, Petre Borilă, Nicolae Ceaușescu, 
Alexandru Drăghici, Ion Gheorghe Maurer şi Ştefan Voitec (ANIC) 


Noiembrie 1961, Bucureşti. Gheorghe Gheorghiu-Dej la împlinirea vârstei de 60 de ani. În plan 
îndepărtat: Alexandru Drăghici, Petre Borilă, Emil Bodnăraş şi Nicolae Ceauşescu (Fototeca 


online) 

24 martie 1965, Bucureşti. O parte a delegațiilor străine care au participat la funeraliile lui 
Gheorghe Gheorghiu-Dej (Fototeca online) 


6 noiembrie 1966, Bârlad, jud. Vaslui. Inaugurarea Casei Memoriale „Gh. Gheorghiu-Dej” 


(Fototeca online) 


2009, Bucureşti. Piatra tombală a lui Gheorghe Gheorghiu-Dej, Cimitirul Bellu Militar (Foto: 
Mihai Burcea) 


